
Interuro 


Kwitegura Gusanganira Kristo 

Abadivantisiti b’Umunsi wa Karindwi bose bategereje cyane 
n’ubwuzu bwinshi igihe Yesu azaza kubajyana iwabo heza aho yagiye 
kubategurira. Muri ayo mazu yo mu ijuru ntihazongera kuba icyaha, nta 
mibabaro, nta nzara. nta bukene, nta ndwara, kandi nta rupfu. Ubwo 
intumwa Yohana yitegerezaga amahirwe abizera bategereje ntiyabashije 
kubona uko yabivuga, ahubwo aravuga ati “Nimurebe urukundo ruhebuje 
Data wa twese yadukunze rwatumye twitwa abana b'Imana... Ubu turi 
abana b’Imana, ariko uko tuzamera ntikurerekanwa. Icyakora, icyo tuzi ni 
uko Yesu niyerekanwa, tuzasa na we.” 1 Yohana 3:1,2. 

Gusa na Yesu mu ngeso ni yo migambi Imana ifitiye ubwoko 
bwayo. Uhereye mu itangiriro yari inama y’Imana ngo abakomoka ku 
muntu. yaremye ku ishusho yayo barusheho kugira ingeso z’Imana. 
Kugira ngo ibyo bisohore, ababyeyi bacu ba mbere ubwo bari mu Edeni 
bigishwaga na Kristo n’abamarayika bakavugana bahanganye amaso. 
Ariko umuntu amaze gukora icyaha ntiyongeye kuvugana n'abo mu ijuru 
barebana muri ubwo buryo. 

Kugira ngo umuntu atabura umuyobora, Imana yatoranyije 
ubundi buryo bwo guhishurira ubwoko bwayo imigambi yayo... iyinyujije 
mu bahanuzi... Abagabo n’abagore bashyira abantu ubutumwa yabahaye 
kujyana. Imana yasobanuriye Abisirayeli iti “Niba muri mwe hazabamo 
umuhanuzi, mu iyerekwa ni ho Uwiteka nzamwimimenyeshereza, mu 
nzozi ni ho nzavuganira na we. “Kubara 12:6. 

Imigambi y’Imana ni uko ubwoko bwayo bukwiriye kubwirwa 
no kumurikirwa ngo bekumenya no gusobanukirwa iby’ibihe bagezemo 
gusa, ahubwo bamenye n'ibigiye kuzazana byo,” Ni ukuri, Uwiteka 
Imana ntizagira icyo ikora itabanje guhishurira abagaragu bayo 
b’abahanuzi ibihishwe byayo,” (Amosi 3:7). 

Ibi bigaragaza itandukaniro ry’abantu b’Imana, ari bo bana 
b’umucyo”, (1 Abatesalonike 5:5) n’abantu b’isi. 

Umurimo w’umuhanuzi uvuga byinshi biruta iby’ubuhanuzi 
bw’igihe kizaza. Mose umuhanuzi w'Imana wanditse ibitabo bitandatu 
byo muri Bibliya yanditsemo bikeya cyane byerekeye igihe kizaza. 


IBIBANZA 

Umurimo we usobanurwa na Hoseya mu buryo burushijeho 
kumvikana. ati “Uwiteka yavanye Isirayeli mu Egiputa abitegetse 
umuhanuzi, kandi umuhanuzi ni we wamurindaga.” (Hoseya 132:13). 

Umuhanuzi si urnuntu utorwa na bagenzi be. cyangwa ngo yitore. 
Gutoranyiriza umuntu kuba umuhanuzi ni iby’Imana ubwayo, ni yo 
yonyine ibasha kureba no kumenya umutima w'umuntu. Dusanga ko hari 
impamvu ikomeye yatumye Imana itora abagabo igatora n'abagore ibihe 
bitari bimwe ngo bayivugire muri iyo myaka yose y’igitekerezo 
cy’ubwoko bwayo. 

Abo bahanuzi. abo bagabo n’abo bagore batoranyijwe n'Imana 
kugira ngo babe umuyoboro wo kuvugiramo, haravuzc kandi bandika 
iby’Imana yabahishuriye mu iyerekwa ryera. Ijambo ryiza ry'Imana 
ririmo ubutumwa bwabo. Muri abo bahanuzi ni ho umuryango w'abantu 
wabashishijwe kumenya iby'intambara ikomeza kwiyongera yo mu 
mitima y’abantu, ari yo ntambara iri hagati ya Kristo n'abamarayika be na 
Satani n’abamarayika be. Tumenyeshwa iby'iyi ntambara mu minsi 
y’imperuka y’isi, n’iby’uburyo bwaringanijwe n'Imana bwo kurinda 
umurimo wayo no gutunganya ingeso z’abazaba bari mu rnutwe 
w’abagabo n'abagore bategereje gusanganira Umwami wabo. 

Intumwa, ari zo banditsi baheruka ba Bibliya, zaduhaye ishusho 
igaragara neza y’ibizaba mu minsi y’imperuka. Pawulo yavuze iby’ibihe 
birushya,” na Petero aburira abantu iby'abakobanyi bakobana, bakurikiza 
irari ryabo, bavuga bati “Isezerano rye ryo kuza kwe riri he?” Itorero ryo 
muri iki gihe rikwiye kurwana intambara kuko Yohana yabonye Salani 
“ajya kurwanya abasigaye.” 

Abo banditsi ba Bibliya babonye ko yari inama y’Imana yo 
gutanga umucyo unyujije iyawo nzira no gufasha ubwoko bwayo Kristo 
ataraza. 

Pawulo avuga ko itorero ritegereje ryitegura kuza kwa Kristo... 
ari ryo Torero ry’Abadivantisiti-ntirizabura impano yose (1 Abakorinto 
1:7,8). Ribasha gufatanya, rigashyika, rigaheshwa umugisha n’ubuyobozi 
bwiza kandi n’impano y'Umwuka w’ubuhanuzi, kuko muri ryo habasha 
kuboneka intumwa, abahanuzi, ababwirizabutumwa, abungeri n’abigisha. 
(Abefeso 4:11). 

Intumwa Yohana avuga ko abakristo bo mu itorero riheruka, 
“Itorero ryasigaye”, ari bo “bakomeza amategeko y’lmana” (Ibyahishuwe 
12:17) bityo abita itorero rikomeza amategeko. Iryo torero ryasigaye 
rizagira kandi “guhamya kwa Yesu” ari ko “mwuka w'ubuhanuzi.” 
(Ibyahishuwe 19:10). 

Birumvikana neza noneho ko mu nama y’Imana, itorero 
ry’Abadibantisiti b’Umunsi wa Karindwi, ari ryo torero ry’ubuhanuzi, 
ryajyaga kugira Umwuka w’ubuhanuzi mu gihe ritangiye kubaho. Ni 
ikintu gikwiriye rwose ko Imana ivugana n'ubwoko bwayo mu minsi 
y’imperuka, ubwo intambara yiyongera cyane, kandi ibihe bikaba 
biruhije, nk’uko yavuganaga n'ubwoko bwayo mu minsi y’imperuka, 
ubwo intambara yiyongera cyane. kandi ibihe bikaba biruhije, nk'uko 
yavuganaga n’ubwoko bwayo mu bihe by’akaga muri iyo myaka yakera 
amagana menshi ashize. 

Kandi igihe iri torero ry’ubuhanuzi, ari ryo torero 
ry’Abadivantisiti b’Umunsi wa Karindwi, ryatangiraga kubaho mu gihe 
cyavuzwe n’ubuhanuzi mu myaka isaga ijana ho hato ishize, ijwi 
ryumvikanye muri twe rivuga riti “Imana yanyerekeye mu iyerekwa 
ryera.” 


Ayo ntiyari amagambo yo kwirata, ahubwo yari amagabo 
y’umukobwa w’inkumi, wari ufite imyaka cumi nindwi y’ubukuru wari 
uhamagariwe gukorera Imana. Iryo jwi ryumvikanye muri twe rimara 
imyaka mirongo irindwi rikora umurimo wo gukiranuka, riyobora, rihana, 
ryigisha. Kandi iryo jwi riracyumvikana muri iki gihe rivugira mu 
mpapuro ibihumbi zatugezeho zituruka ku ikaramu itananirwa y'intumwa 
y'Imana yatoranijwe, ari yo Madame E.G. White. 

Iyerekwa Ryerekeye Intambara Ikomeye Ya Kristo na Satani 


Inzu ntoya y'ishuri yari mu mudugudu mu ruhande 
rw’iburasirazuba bw’Amerika yari yuzuyeme abagabo n’abagore ku 
gicamunsi cy’umunsi wambere. mu kwezi kwa gatatu kugeza hagati mu 
mwaka 1858, ubwo bari bateraniye kubwirizwa. Umukambwe James 
White yahambishaga umuhungu w’umusore, abwiriza ikibwizwa cyo 
guhamba. Igihe yari arangije kubwiriza, Madame E.G. White, yahatiwe 
kuvuga amagambo makeya abwira ababorogaga. Arahaguruka 
ahagararira kubirenge bye, avuga amagambo idakika imwe cyangwa 
ebyiri maze hanyuma amara akanya acecetse. Abantu baramutumbira 
bategereza kumva amagambo akurikiyeho amuva rnu kanwa. Barikanga 
bumvise avuze cyane gatatu kandi arushaho kwagura ijwi ngo “Imana 
ihimbazwe!” Ubwo Madame White yari mu iyerekwa. 

Umukambwe White abwira abantu i by’iyerekwa rindi Madame 
White yigeze kwerekwa. Abasobanurira iby'iyerekwa yabonye uhereye 
igihe yari akiri inkumi ifite imyaka cumi n'irindwi. Ababwira ko nubwo 
amaso ye yari akanuye, kandi asa naho yari atumbiriye ikintu kiri kure ho 
hato, yari atazi aho ari rwose kandi nta cyo yari azi cy'ibihakorwa byose. 
Avuga amagambo yanditswe mu Kubara 24.4,15 aho dusoma iby’umuntu 
“wumva amagambo y'Imana, akamenya ubwenge bw’Isumba byose, 
uwerekwa Ishobora byose, uwikubita hasi akagira amaso areba.” 

Yasobanuriye abo bantu ko adahumeka igihe ari mu iyerekwa 
maze abumbura muri Daniyeli 10:17 asoma ibyabaye kuri Daniyeli ari 
mu iyerekwa. Yaravuze ati “Kuko nta ntege ngifite, kandi ntagihumeka 
neza.” Hanyuma Umukambwe White ahamagarira ababishaka kuza 
gusuzuma Madame White igihe yari mu iyerekwa. Yahoraga yemerera 
abashaka kumureba, kandi byari kumunezeza iyo hagira umuvuzi 
uboneka akamusuzuma ari mu iyerekwa. 

Igihe abantu bari bamwegereye, babashije kubona Madame 
White adahumeka, nyamara umutima ugakomeza gutera neza kandi 
uruhu rwo ku matama ye rwari nk’uko yari asanzwe amaze. Bazanye 
indorerwamo bayifatira ku maso ye, ariko nta cyuya cyayijeho. Hanyuma 
bazana itabaza bararikongeza maze barifatira ku mazuru no ku munwa 
we. Ariko icyo kirimi cy’umuriro gihagarara neza, nticyanyeganyega. 
Abantu bamenya ko adahumeka. Agendagenda mu cyumba, akerekanisha 

amaboko ye neza avuga atangarira ibyo yerekwa. Yabanje kubura intege 
nka Daniyeli, hanyuma ahabwa imbaraga z'indengakamere. Reba 
Daniyeli 10;7,8,18,19. 

Madame White yamaze amasaha abiri mu iyerekwa. Yamaze 
amasaha abiri ataramhuka na rimwe. Nuko inzozi zirangiye, ahumeka 
umwuka mwinshi arorera nk’idakika imwe arongera arahumeka, 
bidatinze akomeza guhumeka uko bisanzwe. Muri icyo gihe atangira 
kumenya abari aho, agarura akenge, amenya ibyamubayeho. 

Umuntu wahoraga abona Madame White ari mu iyerekwa ni 
Madame Marita Amadon, uvuga aya magambo akurikiyeho, ati: “Igihe 
yerekwaga amaso ye yararebaga. Ntiyahumekaga ariko yazamuraga 
intugu neza akanyeganyeza amaboko n’ibiganza afite ubwenge bumenya 
ibyo areba. Ntibyashobokeraga umuntu uwo ari we wese 
kumunyeganyereza amaboko cyangwa ibiganza. Kenshi yavugaga 
amagambo wenyine, ubundi akavuga amagambo abwira abamuzengutse 
yerekeye, ibyo yerekwa,ari ibyo mu ijuru cyangwa mu isi. 

“Ijambo rya mbere yavugaga ari mu iyerekwa ryari ‘Ubwiza’ 
ukabanza kuryumvira hafi, maze; hanyuma agakomeza kuzika agenda asa 
n’urikure. Iryo jambo rimwe na rimwe yarisubiragamo.... 

Igihe yabaga agiye mu iyerekwa ababaga bari aho ntibikangaga; 
nta kintu cyateraga ubwoba. Ahubwo cyabaga ikintu cyo kurebwa 
cyubashywe gituje... 

Igihe iyerekwa ryashiraga, maze akabura umucyo wo mu ijuru 
uko wari uri, akongera akagaruka ku isi rimwe, yatakaga cyane asuhuza 
umutima umwanya munini yahumeka bwa mbere uko bisanzwe ati “U- 
M-W-I-J-I-M-A”. Hanyuma agatentebuka kandi akabura intege. 

Ariko dukwiriye gusubira ku gitekerezo cyacu cy’iyerekwa 
ryamaze amasaha abiri mu nzu y'ishuri. Hanyuma Madame White 
yanditse iby’iryo yerekwa ati: 

“Byinshi cyane mu byo nari nareretswe mu myaka cumi 
byerekeye intambara ikomeye y'ingoma hagati ya Kristo na Satani, 
norigeye kubyerekwa, maze mbwirwa kubyandika.” 

Mu iyerekwa byasaga kuri we n’aho yari umuhamya w’ibyo 
yamenyeshejwe. Bwa mbere yasaga n’uri mu ijuru, maze areba 
iby’icyaha no kugwa kwa Lusiferi. Hanyuma areba ibyo kuremwa kw’isi 
kandi abona ababyeyi bacu ba mbere bari mu rugo rwabo rwo muri 
Edeni. Yababonye bemera ibishuko inzoka yabashutse maze birukanwa 
mu murima wari urugo rwabo. Igitekerezo cya Bibiliya cyanyujijwe 
imbere ye gikurikirana vuba vuba. 

Yabonye ibyabaye kubakurambere n’abahanuzi b’Abisirayeli. 
Nuko abona imibereho n'urupfu by' Umukiza wacu Yesu Kristo, no kujya 
mu ijuru kwe aho yakoze umurimo wo kutubera umutambyi Mukuru 
uhereye icyo gihe. Hanyuma y’ibyo abona abigishwa bajya kwamamaza 
ubutumwa babugeza ku mpera z’isi. Mbega uko ibyo byakurikiwe 
n’ubuhakanyi hanyuma hakabaho igihe cy’umwijima! Hanyuma abonera 
mu iyerekwa iby'ubugorozi. bw'abagabo n’abagore b'abanyangeso nziza 
babuze ubugingo bwabo barwanirira ukuri. Yeretswe iby’urubanza 
rwatangiye mu mwaka 1844 kugeza mu gihe cyacu, nuko hanyuma 
ajyanwa mu by’igihe kizaza, abona kuza kwa Kristo aziye mu bicu byo 
mu ijuru. Yabonye ibyimyaka igihumbi n'iby’isi yagizwe nshya. 

Ibyo bintu by’ukuri Madame White yeretswe, amaze kugaruka 
iwe yatangiye kwandika ibyo yabonye n’ibyo yumviye rnu iyerekwa. 
Hashize nk'amezi atandatu agatabo gato k’impapuro 219 kava mu icapiro 
kitwa The Great Controversy Between Christ and His Angels, and 
Satan and His angels. (Intambara Ikomeye ya Kristo n'abamarayika be 
na Satani n'abamarayika be.) 

Ako gatabo gato kakiranywe ishyushyu kuko kasobanuraga mu 
kuri cyane ibintu bizaba biri imbere y’itorero kandi kagahishura inama za 
Satani n'uburyo azagerageza kuyobya itorero n'isi mu ntambara iheruka 
y'isi. Abadivantisiti barishimye cyane kuko Imana yavuganaga na bo 
muri iyi minsi y’mperuka mu Mwuka w’ubuhanuzi, nk'uko yari 
yarabisezeranye rwose ko izangenza ityo. 

Amakuru y’intambara ikomeye yanditswe mu magambo ahiniye 
bugufi cyane muri aka gatabo gato ka Speritual Gifts (Impano 
z'Umwuka) yaje kwandikwa hayuma mu mugabane uheruka wa Early 
Writings (Inyandiko za Mbere za Madame White) kandi abasha 
kuhaboneka no muri iki gihe 

Ariko uko itorero ryakuraga n'ibihe bigahita, Uwiteka yagaragaje 
igitekerezo cy’intambara ikomeye yerekana ikintu kimwe kimwe mu 
buryo burushijeho gukomera mu iyerekwa ryinshi ryiyungikanya, maze 
Madame White yongera kubyandika ubwa kabiri hagati y’umwaka 1870 
n'uwa 1844 mu bitabo bine byitwa The Spirit of Prophecy (Umwuka 
w'Ubuhanuzi). Igitabo cya Story of Redemption (Igitekerezo cyo 
Gucungurwa), kigaragaza imigabane y'ingenzi iruseho y’igitekerezo 
cy’intambara ikomeye cyavanywe muri ibi bitabo. Ikigitabo cyanditswe 
mu ndimi nyinshi cyereka abantu benshi ibyerekanywe muri iryo 
yerekwa ry'intambara ikomeye. Hanyuma kandi Madame White yanditse 
iby'intambara ikomeye abiranduye avuga akantu kose mu bitabo bitanu 
by' “Intambara yabaye Uruhererekane guhera Isi ikiremwa kugeza mu isi 
nshya”...ari byo Patriarchs and Prophets (Abakurambcre n'abahanuzi ), 
prophets and Kings (Abahanuzi n'bami), Tlie desire ofAges (Uwifunzwa 
Ibihe byose), Acts of Apostles (Ibyakozwe n’Intumwa), and Tlie Great 
Controversy n’(Intambara ikomeye). 

Ibi bitabo birimo igitekerezo cya Bibiliya uhereye ku kuremwa 
ku isi ukageza mu gihe cy’ubukristo kandi bigakomeza icyo gitekerezo 
kugeza ku iherezo ry'igihe, bigaragaza umucyo ukomeye kandi bigatera 
ubutwari. Ibyo ni byo bitabo bifasha gutera Abadivantisiti b’Umunsi wa 
Karindwi kuba “Abana b’Umucyo” n’Abana b’amanywa.” Muri ibyo ni 
ho tubonera gusohozwa kw’ibyiringiro: 

“Ni ukuri, Uwiteka Imana ntizagira icyo ikora itabanje 
guhishurira abagaragu bayo b’abahanuzi ibihishwe byayo” Amosi 3:7 

Madame White avuga uburyo umucyo yanditse muri ibi bitabo 
birimo igitekerezo cy’intambara ikomeye wamugezeho: 

“Mu mucyo w’Umwuka Wera ni ho hagaragariye intambara 
y’urudaca y’ibyiza n’ibibi maze uhishurirwa umwanditsi w’izompapuro. 
Ibihe byinshi nemerewe kureba umurimo w’intambara ikomeye yo ku 
ngoma nyinshi zitari zimwe, intambara ya Kristo, Umwami w’ubugingo 
nyiri agakiza kacu. na Satani umwami w’ibibi, inkomoko y’icyaha, 
umugome wa mbere wagomeye amategeko yera v'Imana. 

“Ubwo Umwuka w’Imana yakinguriraga ubwenge bwanjye ukuri 
gukomeye kw'ijambo ryayo n’ibintu byabaye n'ibyo mu gihe kizaza, 

nategetswe kumenyesha abandi ibyo neretswe kwandika igitekerezo 
cy’intambara yabaye mu gihe cyashize, cyane cyane 
kubimenyekanishiriza gukwiza umucyo werekeye intambara yihutira 
kuza yo mu minsi izaza. 

Uburyo Umucyo Waje Ku Muhanuzi 

Igihe kimwe mu mibereho y'abana b'Isirayeli nkuko twamaze 
kubona, Uwiteka yabwiye abantu uburyo azajya avuganira na bo mu 
bahanuzi. Yaravuze ati “Niba muri mwe hazabamo umuhanuzi, mu 
iyerekwa ni ho Uwiteka nzamwimenyeshereza, mu nzozi ni ho 
nzavuganira na we.” Kubara 12:6 

Mu gice gishize wasomye iby’igitekerezo 
cy’iyerekwary’intambara ikomeye uko ryatanzwe mu buryo 
bw’ibitangaza byabayeho ku mugaragaro. Si ugushidikanya byari ibyo 
gukomeza ibyiringiro by’abantu no guhamiriza bose yuko Uwiteka 
yavuganaga n’umuhanuzi koko. Si kenshi Madame White yavugaga 
akantu kose kerekeye ku buryo yameraga iyo yerekwaga; ariko rimwe 
yaravuze ati “Ubu butumwa bwatanzwe butyo kugira ngo bukomeze 
kwizera kwa benshi bityo muri iyi minsi y’imperuka twiringire Umwuka 
w’ubuhanuzi.” 

Uko umurimo wa Madame White wateraga mbere, ni ko 
wageragereshwaga ingingo zo muri Bibiliya, nk'iyi ngo: 
“Muzabamenyera ku mbuto zabo.” Ariko gukura kw’ imbuto bitwara 
igihe, bityo mu itangiriro Uwiteka yatanze ibihamya byerekeye itangwa 
ry’iyerekwa byafashije abantu kwemera. 

Ariko ibihe byose byo kwerekwa ntibyabaga mu ruhame, 
hanagaragazwa ibitangaza by'umubiri. Mu magambo yatangiye iki gice 
twabwiwe yuko Imana itimenyekanishiriza ku muhanuzi “mu iyerekwa” 
gusa, ahubwo ko ibasha no “kuvuganira na we mu nzozi”. Izi ni zo nzozi 
z’umuhanuzi nk’uko Daniyeli abivuga ati “Mu mwaka wa mbere wo ku 
ngoma ya Belushaza umwami w’ i Babuloni, Daniyeli yarose inzozi; 
maze abona ibyo yeretswe, ari ku buriri bwe. Aherako yandika ibyo 
yarose, asobanuramo ingingo zabyo zikomeye.” Daniyeli 7:1 

Nkuko Daniyeli avuga ibyo yeretswe, avuga henshi ati “Neretswe 
nijoro.”Kenshi mu mibereho ya Madame White, yerekwaga igihe yabaga 
aruhutse mu masaha ya nijoro. Dusoma amagambo abanza mu iyerekwa 
rye ati “Mu iyerekwa rya nijoro, nagize ibintu nerekwa bigaragara neza”, 
cyangwa kenshi Imana ikavuganira n’umuhanuzi mu nzozi. Hashobora 
kubazwa ibibazo byerekeye isano y’inzozi z’umuhanuzi n’iyerekwa rya 
nijoro, n’inzozi zisanzwe. Ibyo Madame White yanditse ibyabyo mu 
mwaka w’ 1868, ati: 

Hariho inzozi nyinshi ziza ku muntu ziturutse ku bintu bisanzwe 
byo mu mibereho, zidafitanye isano n’Umwuka w'Imana. Hariho kandi 
n’inzozi z'ibinyoma, nkuko habaho iyerekwa ry'ibinyoma, bituruka ku 
mwuka wa Satani. Ariko inzozi zituruka ku Uwiteka zivugwa kimwe 
n'iyerekwa mu ijambo ry'Imana. Bene izo nzozi, urebye abazirose, 
n'uburyo bazirose, ziba zirimo ubuhamya bw’ukuri kwazo.” 

Igihe kimwe ubwo Madame White yari amaze gusaza, umuhungu 
we ari we Pasitoro W.C. White ashaka kugira ibyo amenya ngo na we 
abifashishe abari bakeneye kumenya, yabajije nyina ati "Mama, uhora 
uvuga ibintu weretswe nijoro. Uvuga iby'inzozi zakuziyemo umucyo. 
Twese turarota. Mbese wowe umenya ute yuko Imana ivuganira nawe rnu 
nzozi uhora uvuga?” 

Aramusubiza ati “Ni uko wa mu marayika utumwa ampagarara 
iruhande akanyigisha mu iyerekwa rya nijoro nkuko ampagarara iruhande 
anyigisha mu iyerekwa rya kumanywa.” Uwo muntu wo mu ijuru 
uvugwa ubundi amwita "marayika,” “umuyobozi wanjye,” “umwigisha 
wanjye, n’andi mazina. 

Nta midugararo yabaye rnu bwenge bw'umuhanuzi, nta 
gushidikanya byerekeye ku byamuhishuriwe yagize mu masaha ya nijoro; 
ahubwo uko byari bimeze rwose byarasobanukaga yuko zari inyigisho 
ziturutse ku Mana. 

Mu bindi bihe, ubwo Madame White yabaga asenga, avuga 
cyangwa yandika, yarerekwaga. Ababaga bari kumwe na we ntibamenye 
ko yerekwa, keretse iyo yacecekaga ho hato iyo yabaga avuga cyangwa 
asabira mu bantu benshi. Rimwe yanditse ibyo ati: 

“Igihe nari ndiho nsengana umwete, nakuwe mu byari 
binzengurutse byose; icyumba cyuzuwemo n'umucyo, kandi numvise 
ubutumwa bwabwirwaga inteko nini imeze nkaho ari Inteko Nkuru 
Rusange.” 

Mu iyerekwa ryinshi Madame White yeretswe mu kubaho kwe 
kurekure yakozemo imyaka 70 iyerekwa rirerire cyane ryamaze amasaha 
ane. Kandi irigufi cyane ryamaze akanya gato. Ibihe byinshi iyerekwa rye 
ryamaraga igice cy’isaha, cyangwa kurutaho gato. Ariko nta cy’avugwa 
cy'uburyo iyerekwa ryose ryagombaga kuba, ahubwo byari biri rwose 
nkuko Pawulo yanditse ati: 

“Kera Imana yavuganiye na basogokuruza mu kanwa 
k’abahanuzi, mu bihe byinshi” Abaheburayo 1:1. 

Umuhanuzi yaherwaga umucyo mu iyerekwa, ariko umuhanuzi 
ntiyandikaga ari mu iyerekwa. Umurimo we ntiwari umurimo 
nk’uw’imashini. Keretse ibihe bikeya gusa, naho ubundi Uwiteka 
ntiyamuhaga amagambo akwiriye kuvuga. Cyangwa marayika 
ntiyayoboraga ukuboko kw’umuhanuzi ngo avuge cyangwa yandike 
amagambo aya n’aya. Mu bitekerezo bye byabaga byahawe umucyo mu 
iyerekwa, umuhanuzi yavugaga cyangwa yandikaga amagambo 
yabashaga gutanga umucyo n’inyigisho ku basomaga ubwo butumwa 
cyangwa ku babwumvaga. 

Twabasha kubaza uko ubwenge bw’umuhanuzi wabonekewe 
bwabaga bumeze. Mbese yahabwaga ate ubwenge n’inyigisho 
yagombaga kubwira abantu? Nkuko nta tegeko na rimwe ribasha 
gushyirwaho ryo gutanga iyerekwa, ni ko nta tegeko na rimwe ribasha 
gushyirwaho ryo gutegeka uburyo umuhanuzi ahabwa ubutumwa 
buturutse ku Mana. Icyakora buri gihe, umuhanuzi yerekwaga ibyo 
adashobora kwibagirwa. Kandi nkuko icyo tubona tukagikora ari cyo 
dutekereza cyane mu bwenge bwacu kuruta icyo tubona twumva gusa, ni 
ko n’ibyo abahanuzi berekwaga batabashaga kubyibagirwa. 

Mu gice kibanjirije iki, kivuga iby’igitekerezo cy’iyerekwa 
ry’intambara ikomeye, twavuze amagambo y’uburyo amakuru yerekeye 
ibyabaye mu bitekerezo by’isi byageze kuri Madame White. Ikindi gihe 
ubwo yasobanuraga uburyo umucyo wamugezeho, yavuze uko mu 

iyerekwa, “Nerekwa ibibaho mu isi. Ubundi njyanwa kure rnu bizaza 
maze nkerekwa ibizabaho. Nuko hanyuma nkerekwa ibintu uko byagenze 
mu gihe cyashize. 

Ibi biraduhamiriza yuko Elina White yabonye ibyo biba, bisa 
nkaho yari ahibereye. Yongeye kubihabwaho amabwirizwa mu iyerekwa 
rye, maze ntiyongera kubyibagirwa. 

Mu bindi bihe, byasaga nkaho afite uruhari mu byo yerekwaga, 
kandi ko yumvaga, yarebaga, yari ateze amatwi, kandi yumvira 
amabwirizwa, nyamara mu by’ukuri, ibyo byose nta cyo yakoraga, ariko 
yabishy izwe mu bwenge mu buryo Atari gushobora kubyibagirwa. 
Iyerekwa rye rya mbere ryanditswe ku mpapuro 34 -37 ni ko ryari 
rimeze. 


Mu bindi bihe, iyo Madame E.G. White yabaga mu iyerekwa 
yasaga n’uri mu nteko z’abantu cyangwa mu ngo cyangwa mu mazu 
yigishirizwamo ahantu hakure. Kubwo kwibwira yuko ayo materaniro 
ubwe yayabayemo rwose, Madame White yabashaga kwandika ibintu 
byose kimwe kimwe cy’ibyakozwe n’amagambo yavuzwe n’abantu 
batari bamwe. Rimwe igihe Madame White yari mu iyerekwa 
yiyumvisemo ko atambagira mu nzu imwe yacu y’ivuriro, areba uko 
ibyumba bimeze, areba ikintu cyose uko cyagendaga. Nuko ibyo 
abyandika. Avuga ati: 

Ibiganiro by’amanjwe, ibitorero by’ubupfapfa, ibisetso bitagira 
cumi na kamwe, byanguye mu matwi ndababara... Natangajwe n’abagira 
ishyari, nurnva amagambo y’ishyari, n amagambo y ubushizi bw’amanga 
byakojeje isoni n’abamarayika b’Imana.” 

Hanyuma yerekwa ibindi bintu birushijeho kunezeza muri iryo 
vuriro. Yajyanywe mu byumba “byaturukagamo amajwi yo gusenga. 
Mbega uburyo byari binejeje!” Ubutumwa bwo kwigisha bwanditswe 
bwerekeje kuri uko gusura iryo vuriro no ku magambo ya marayika 
wamuyoboraga mu migabane no mu byumba bitari bimwe byo muri iryo 
vuriro. 


Ibihe byinshi Madame White yaherwaga umucyo mu byo 
yerekwaga by’ibishushanyo by’amanya-kuri rwose. Ibyo yeretswe by 

asobanuriwe neza mu mabango ane yanditswe hepfo aha, yavanywe mu 
butumwa yari yohereje ku mukozi w’umuyobozi wabonywe ari mu kaga. 

“Mu kindi gihe waranyeretswe uri umugaba w’ingabo wuriye 
ifarashi, kandi ufashe ibendera. Haza umuntu akwambura ibendera 
ryanditsweho aya magambo ngo: “Amategeko y’Imana no kwizera Yesu, 
maze rikandagirirwa mu mukungugu. Nakubonye uzengurutswe n’abantu 
bariho baguhambiranya n’isi. 

“Hariho ibihe kandi ubwo Madame White yeretswe ibintu 
by’uburyo bubiri bunyuranye; kimwe cyerekanaga ibizabaho, ingamba, 
cyangwa amabwiriza runaka aramutse akurikijwe, maze mu kindi abona 
kuzuzwa kw’izindi ngamba cyangwa amabwiriza. Urugero rwiza cyane 
rw’ibyo ni urw’ikibanza cy’uruganda rwo gutunganya ibyokurya biha 
umuntu kugira umuze muke I Loma Linda mu burengerazuba bwa 
Amerika. Umukuru n’abamwungirije bari bafite umugambi wo kubaka 
inyubako nini hafi cyane y’inyubako nkuru y’ivuriro. Igihe bariho buzuza 
inama, rimwe Madame White, ari iwe kure, kilometero amagana menshi, 
yerekwa nijoro ibyo yabonye by’uburyo bubiri. Icya mbere muri ibyo 
akivugaho ati: 

“Neretswe inzu nini ikorerwamo ibyokurya byinshi. Hafr y’aho 
imitsima yokerezwa hari andi mazu mato. Mpahagaze, numva urusaku 
rw’abajya impaka z’umurimo ukorwa. Mu bakozi hari habuzemo 
gufatanya, maze haba umuvurungano. 

Hanyuma Madame White yabonye umukuru agerageza kujya 
inama n’abakozi kugira ngo bumvikane. Yabonye abarwayi bumva izo 
mpaka, “bavuga amagambo y’umubabaro, bavuga yuko inzu yo 
gukorerwamo ibyokurya idakwiriye kubakwa aho hantu heza cyane, hafi 
y’ivuriro ry’abarwayi. Hanyuma mu byo nerekwaga hazamo umuntu 
maze arambwira ati “Ibyo byose byanyujijwe imbere yawe ngo bikubere 
icyigisho, kugira ngo urebe amaherezo yo gukurikira inama zimwe.” 

Nuko ibyo yerekwaga birahinduuka maze abona inzu yo 
gukorerwamwo ibyokurya “kure y’amazu arwarizwamo abarwayi, ku 
muhanda werekeza ku nzira y’igare ry'umwotsi.” Aho hakorerwaga 
umurimo mu buryo bwo kwicisha bugufi kandi bari bahuje n'umugambi 
w’Imana. Hashize amasaha make avuye mu iyerekwa, Madame White 

yandikira abakozi b'i Loma Linda, maze urwo rwandiko rurangiza 
ikibazo cy’aho inzu yo gukorerwamo ibyokurya ikwiriye kubakwa. Iyo 
inama yabo ya mbere ikomezwa tuba twaramhijwc mu myaka 
yakurikiyeho no kugira inzu nini yo gucururizamo hafr cyane y’ivuriro 
rinini ry’abarwayi. 

Bityo bigaragara ko mu buryo butari bumwe, intumwa y’Imana 
yamenyeshwaga ibitekerezo n'inyigisho mu iyerekwa rya ku manywa 
cyangwa nijoro. Umuhanuzi yavugaga cyangwa akandika ibyo yahaweho 
umucyo, ari ko amenyesha abantu ubutumwa bwo kubigisha no 
kubahugura. Mu gukora ibyo, Madame White yunganirwaga n’Umwuka 
w’Uwiteka, ariko ku giti cye ntiyabaga abigenzura. Yemererwaga 
guhitamo amagambo yatangamo ubwo butumwa. Mu myaka ibanza 
y'umurimo we yanditse mu kinyamakuru cyacu agira ati: 

“Nubwo ntega gufashwa n'Umwuka w’Imana mu gihe nandika 
ibyo nshaka kwandika nkuko mutegaho ubufasha iyo nakira ubwo 
butumwa, amagambo nkoresha nsobanura ibyo neretswe ni ayanjye, 
keretse iyo hari ayo mba nabwiwe na marayika ni ho nyashyiraho 
utwugarizo.” 


Imibereho n ’umurimo Bya Madame 

E.G. White Ellen G. Harmon na mwene nyina bavutse ari 
impanga ku munsi wa 26 w’ukwezi kw’Ugushyingo, mu mwaka w’ 
1827. bavukiye I Gorham, Maine, mu majyaruguru y’uburasirazuba, bwa 
Leta Zunze Umwe za Amerika. Igihe Ellen yari amaze imyaka cyenda 
y’ubukuru, yagize impanuka y'umwana utagira ubwenge biganaga 
wamuteye ibuye. Urwo ruguma rukomeye rwo mu maso rwari hafi 
kumwica maze rumusigira ubumuga butatumye ashobora gukomeza 
kwiga. 


Igihe yari amaze imyaka cumi n'umwe y’ubukuru yeguriye 
Imana umutima we, hashize igihe gito abatirizwa mu nyanja umubatizo 
wo kwibizwa maze yakirirwa kuba umukristo mu itorero 
ry’Abametodista. 

Yagiye mu materaniro y’Abadivantisiti I Portland, Maine, 
ajyanye n’abandi bo mu rugo rw’iwabo, yemera burundu ibyo kuza kwa 

kabiri kudatinze kwa Kristo, kwabwirizwaga na William Miller na 
bagenzi be, nuko ategereza yiringiye kugaruka kw’Umukiza. 

Mugitondo kimwe cy’Ukuboza 1844, igihe yari ariho asengana 
n’abandi bagore bane, imbaraga y’Imana yamujeho. Bwambere 
yararabiranye apfa ku by’isi, hanyuma mu byo yahishuriwe by’umugani 
yabonye urugendo rw’Abadivantisiti bajya mu Rurembo rw’lmana, 
abona n’ingororano y’abakiramutsi. Uwo mukobwa w’imyaka cumi 
n’irindwi atekerereza abizera bagenzi be b’l Portland ibyo yeretswe 
n’ibyabikurikiye afite ubwoba kandi ahinda umushyitsi. Nuko ahabwa 
umwanya, atekerereza Abadivantisiti b’I Maine ibyo yeretswe, n’abo mu 
bihugu bya hafi. 

Muri Kanama 1846 Elina Harumoni, yarongowe na James White 
umugabura, (umupasitoro) w'umusore w’Abadivantisiti. Mu myaka 35 
yakurikiyeho, imibereho ya Madame White yomatanye n’iyumugabo we 
bakorana umwete umurimo wo kubwiriza ubutumwa kugeza ubwo 
yapfuye ku munsi wa 6 Kanama 1881. Bagenze henshi ho muri Leta 
Zunze Ubumwe za Amerika, babwiriza kandi bandika, batera imbuto 
kandi bubaka, bashyira ibintu kuri gahunda kandi bayobora. 

Igihe n’igerageza byagaragaje uburyo urufatiro Pasitoro na 
Madame White na bagenzi babo bashyizeho rwari rugari kandi 
rukomeye, n’uburyo bubakanye ubwenge kandi neza. Ni bo bayoboye 
Abadivantisiti bakomeza Isabato mu byo gutangiza umurimo wo gucapa 
ibitabo mu mwaka w’1849 na 1850, no mu byo gushyira mbere urugaga 
rw’itorero bafite gahunda ishikamye y’amafaranga y’itorero mu myaka 
1856-1859. Ibyo byasohojwe no guhangwa kw’Inteko Nkuru Rusange 
y’Abadivantisiti b’umunsi wa karindwi mu mwaka w’ 1863. Hagati muri 
za mirongo itandatu ni ho umurimo wacu w’ubuvuzi watangiye, kandi 
umurimo ukomeye w'uburezi bw’idini watangiye mu itangira rya za 
mirongo irindwi. Inama yo kugira amateraniro makuru y'umwaka yagiwe 
mu w’ 1868. Kandi mu w’1874 ni ho Abadivantisiti b’umunsi wa 
karindwi bohereje intumwa yabo ya mbere mu bihugu bya kure. 

Ayo majyambere yose yayoborwaga n’inama nyinshi zatangwaga 
mu mvugo cyangwa mu nyandiko, Imana izigiriye ubxvoko bwayo 
ibinyujije kuri Madame E.G. White. 

Ubutumwa bwinshi bwa kera bwanditswe mu buryo 
bw’urwandiko umuntu yandikira undi, cyangwa mu buryo bw’Inyandiko 
y’Ukuri kw’Ubu, ari cyo kinyamakuru cyacu cya mbere. Byarinze bigeza 
mu mwaka w’1851 Madame White yohereza igitabo cye cy’impapuro 
zanditsweho 64, cyitwa A Sketch of Chritian Experience and Views of 
Ellen G. White (Imibereho ya Gikristo n’inama bya Elina G. White muri 
Make). 


Guhera rnu mwaka w’1855 hakomeje gucapwa udutabo duto 
twinshi, agatabo kose kitwa Testimony of the Churuch (Ibihamya 
by'Itorero). Utwo dutabo twarimo ubutumwa bwo kwigisha no guhana, 
Imana yahoraga itoranyiriza koherereza ubwoko bwayo, ngo bubaheshe 
umugisha, bubahane kandi bubayobore. Kugira ngo utwo dutabo 
twahoraga tubazwa tuboneke twigishe abantu, twongeye gucapwa mu 
mwaka w’1885 mu bitabo bine bifatanijwe, hamwe n’indi mizingo 
y’ibitabo yabonetse guhera mu mwaka w’ 1889-1990 byose biba imizingo 
cyenda ya Testimonies ofthe Church, (Ibihamya by’Itorero). 

Kwa White havutse abana bane. Umuhungu w’imfura Henry 
yabayeho ageza ku myaka y’ubukuru 16 agahungu k’agahererezi Herbert 
kapfuye kamaze amezi atatu kavutse. Abahungu babiri bo hagati Edson 
na William babayeho kugeza ubwo babaye abagabo, kandi buri wese 
yakoranye umwete umurimo w’Itorero ry’Abadivantisiti b’Umunsi wa 
Karindwi. Madame White yitabye guhamagara kw’Inteko Nkuru 
Rusange ajya I Bulayi ku mpeshyi y’umwaka w’1885. Yamazeyo imyaka 
ibiri akomeza umurimo mushya wari ugitangira kuri uwo mugabane 
w’isi. Yatuye I Basel mu busuwisi, azerera henshi ho mu Bulayi 
bw’iburengerazuba, n’ubwo hagati n’ubwo mu majyaruguru, ajya mu 
materaniro makuru y'itoreio kandi abonanira n’abizera mu materaniro 
yabo. 


Nyuma y’imyaka ine Madame White asubiye muri Let Zunzu 
Ubumwe za Amerika. afite imyaka 63 y’ubukuru yitaba guhamagara 
kw’Inteko Nkuru Rusange, afata ubwato ajya muri Australia. Yabayeyo 
imyaka cyenda, afasha mu byo guhanga no gukomeza umurimo, cyane 
cyane mu by’uburezi n’ubuvuzi. Madame White yasubiye muri Leta 
Zunzu Ubumwe za Amerika gutura mu ruhande rw’iburengerazuba I 
Saint Helena, h'i Kalifornia, ni ho yabaye kugeza ubwo yapfuye mu 
mwaka w’1915. 

Mu gihe kirekire cy’imyaka 60 Madame White yakozemo muri 
Amerika n'myaka 10 hakurya y'inyanja, ugereranije, yahawe ubutumwa 
mu iyerekwa inshuro 2.000, kandi kubera umuhati udacogora yagiraga 
agira inama abantu ku giti cyabo, amatorero, amateraniro mu ruhame. 
n’inama z’lnteko Nkuru Rusange, byagize uruhari runini cyane mu 
iterambere ry’uyu murimo ukomeye. Umurimo wo guha abantu bose 
ubutumwa Imana yamuhaye ntabwo wigeze urambikwa hasi. 

Ibyo yanditse byose biteraniye hamwe bisaguka impapuro 
agahumbi (ibihumbi ijana). Ubutumwa yandikaga bwagezwaga ku bantu 
mu nzandiko yabandikiraga we ubwe, mu binyamakuru byandikwaga 
buri cyumweru by’idini yacu no mu bitabo bye byinshi. Ibyo yavugaga 
byabaga ari ibyerekeye ku mateka ya Bibiliya, imibereho y’Umukristo ya 
buri munsi. iby’ubuzima buzira umuze, iby’uburezi, iby’umurimo wo 
kubwiriza ubutumwa, n'izindi ngingo zikwiriye. Byinshi mu bitabo bye 
mirongo ine na bitandatu byacapwe mu ndimi zikomeye zo mu isi kandi 
ibitabo byabyo uduhumbagiza byamaze kugurwa. 

Ubwo Madame White yari amaze imyaka 81 y’ubukuru 
yahuranije igihugu kinini cy’Amerika ubwa nyuma ajya mu iteraniro 
ry’Inteko Nkuru Rusange mu mwaka w’ 1909. Imyaka 6 yari isigaye 
y’ukubaho kwe yayimaze asoza inyandiko ze. Ageze ku musozo 
w’ubuzima bwe, Madame White yanditse aya magambo, “Ubugingo 
bwanjye niburamuka bubayeho cyangwa butabayeho, ibitabo nanditse 
bizakomeza bivuge, kandi umurimo wabyo uzakomeza ujye mbere 
kugeza ku mperuka.” 

Madame White yaguye iwe ku munsi wa 16 Nyakanga, 1915, 
apfa afite ubutwari budacogora kandi yiringiye Umucunguzi we maze 
ashyingurwa iruhande rw'umugabo we n'abana be mu irimbi ry’ 1 Oak 
Hill I Battle, Michigan. 

Madame White yashimwaga kandi akubahwa n'abakozi bagenzi 
be n'itorero, n’abo mu muryango we kuko yari umubyeyi witanze kandi 
yari umukozi w’umunyamwete, w’inyangamugayo, ukorera idini 
adacogora. Yerekanye ubwe yuko ari intumwa, ifite ubutumwa bw’lmana 
bwo kubwira ubwoko bwayo. Ntabwo yigeze abwira abandi ngo babe ari 
we bareba, cyangwa ngo agire ubwo akoresha impano ye kumubonera 

amafaranga cyangwa kuyabonera abantu. Imibereho ye n'ibyo yari atite 
byose byeguriwe umurimo w’Imana. 

Umwanditsi w’igazeti ya buri cyumweru ya rubanda rwose yitwa 
The Independent (Uwigenga) yanditse iby'urupfu rwe mu igazeti yo ku 
munsi wa 23 w’ukwezi kwa Kanama, 1915, yarangirishije ubusobanuro 
bwerekeye imibereho ye ikiranuka aya magambo ati "Yari umukiranutsi 
rwose mu byo yizeraga no mu byo yahishuriwe. Imibereho ye yari 
ibikwiriye. Ntiyerekanye ubwibone mu by’umwuka, kandi ntiyashakaga 
irari ribi. Yagize imibereho kandi akora imirimo ikwiriye 
umuhanuzikazi.” 

Mu myaka mike yabanjirije gupfa kwa Madame White, yaremye 
inama y’Abarinzi igizwe n’abagabo bayobora bo mu itorero, abasigira 
ibitabo 'yanditse, abategeka yuko babihaweho inshingano yo kubirinda no 
gukomeza kujya babicapa. Ni ibiro bydnteko Nkuru Rusange biri muri 
Washington, D.C. ya Leta Zunzu Ubumwe z'Amerika ariho abakuru 
b’itorero ry’Abadivantisiti b?Umunsi wa Karindwi baba, iyo nama 
ihagarikira ibyo gukomeza gucapa ibitabo bya E.G. White mu 
Cyongereza kandi igatuma byandikwa byose cyangwa mo bimwe mu 
zindi ndimi. Bamaze kwandika kandi ibyo bakubiye hamwe byinshi byari 
mu magazeti n'ibyandikishijwe intoke, byerekeye ku byo Madame White 
yigishaga. Iki gitabo na cyo cyahawe abantu bitegetswe n’iyo nama. 

Uko Abandi Bazi Madame White 

Abantu bamwe bamaze kumenya imibereho ya Madame White 
idahwanye n'iy'abandi y’uko ari intumwa y'Imana, barabajije bati “Mbese 
yari umukungu, cyangwa se yari umukene? Hari ubwo yigeze 
amwenyura? 

Madame White yari umubyeyi w’umunyamutima. Yari umugore 
w’urugo witonda. Yari umunyebambe ukunda gucumbikira abashyitsi, 
kenshi yakiraga abantu bacu rnu rugo rwe. Yari umuturanyi ukunda 
gufasha abandi. Yari umugore utuje, ufite ingeso zinezeza, umugwaneza 
mu migirire no ku ijwi. Nta hantu mu mibereho ye wamusanganye mu 
maso hije, yajingije, ababaye. Umuntu yageraga imbere ye akumva 
aguwe neza. Ahari uburyo bwiza cyane bwo kumenya Madame White 

neza ni ukugera iwe mu mwaka w' 1859, ari wo mwaka wa mbere 
yahoraga abara ibyo akoresheje ku munsi, iminsi yose. 

Tubona yuko kwa White babaga ku rugabano rwa Battle Greek, 
mu kazu gatoya kari ahantu hagari cyane ho guhinga imirima, hari ibiti 
bike by’amatunda, inka n’inkoko, kandi hari n’ahantu abahungu bakorera 
kandi bakahakinira. lcyo gihe Madame White yari amaze imyaka 31 
y’ubukuru. Umukambwe White yari amaze 36. Ubwo bari bafite abana 
b'abahungu batatu mu rugo rwabo, bafite imyaka y'ubukuru umwe ine, 
undi icyenda n’undi afite cumi n’ibiri. 

Twabasha kandi kubona mu rugo rwabo umukobwa 
w'umukirisitokazi mwiza wakoraga umurimo wo gufasha rnu by’imirimo 
y'imuhira. kuko ibihe byinshi Madame White atabaga imuhira, Madame 
White akora imirimo y’imuhira, yo guteka, akoza ibintu kumesa no 
kudoda. Mu yindi minsi yajyaga ajya mu nzu y’icapiro aho yabonaga 
ahantu hari ituza ho kwandikira. lyindi minsi tumusanga mu murima, 
atcra uburabyo n'imboga, ubundi kandi akagemura imbuto z’uburabyo 
agaha abaturanyi be. Yagambiriye kugira imuhira ahantu hanezeza 
ab’urugo rwe uko ashobora kose kugira ngo abana bajye bahora 
batekereza i wabo ko ari ahantu umuntu yakwifuza kuba kuruta ahandi 
hose. 


Madame White yari umuntu uzi guhaha abyitondeye, abaturanyi 
be banezezwaga no kujyana na we kugura ibintu mu maduka. kuko yari 
azi ibiciro. Nyinayari umugore w’umunyabwenge cyane kandi yari 
yarigishije abakobwa be ibyigisho by’ingirakamaro byinshi. Yamenye 
yuko ibintu bikozwe mu gikene ari byo bimara iminsi kuruta ibintu 
by’ubwoko bwiza by’igiciro cyinshi. 

Isabato yaberaga abana umunsi unezeza kuruta indi minsi yose 
y’icyumweru. Nta cyabuzaga ab’uwo muryango kujya mumateraniro yo 
kubwiriza, kandi iyo Bwana na Madame White babaga badafite 
inshingano yo kubwiriza, bicaranaga n’ab'urugo rwabo mu rusengero mu 
gihe cyo kubwiriza. Igihe cyo kurya ku manywa habagaho amasahani 
atoranyijwe atakoreshwaga mu yindi minsi, kandi hanyuma iyo habaga 
habaye umunsi mwiza, Madame White yajyanaga n’abana mu ishyamba, 
cyangwa ku nkengero y’uruzi, maze bakitegereza ubwiza bw'ibyaremwe, 
kandi bakiga iby’Imana yaremye. Iyo habaga haramutse umuvumbi 

cyangwa imbeho, yateranyirizaga abana hamwe bagakikiza umuriro mu 
nzu maze akabasomera kenshi ibintu yabaga yabonye hirya no hino ubwo 
yabaga yaragiye mu rugendo. Bimwe byo muri ibyo bitekerezo hanyuma 
byacapwaga mu bitabo kugira ngo abandi babyeyi babashe kubisomera 
abana babo. 

Icyo gihe Madame White ntiyari ameze neza cyane, ibihe byinshi 
yajyaga arabirana ku manywa, ariko ibyo ntibyamubuzaga gukomeza 
imirimo ye y’urugo n’umurimo yakoreraga Uwiteka. Hashize imyaka 
mikeya, mu w’ 1863, yerekwa ibyerekeye kugira umuze muke no 
kurwaza abarwayi. Yeretswe mu iyerekwa imyenda ikwiriye yo 
kwambarwa, ibyokurya bikwiriye kuribwa, n’akamaro k’ibikino byiza no 
kuruhuka, n’akamaro ko kwiringira Imana kugira ngo tugire imbaraga 
n'umubiri ufite umuze muke. 

Umucyo wavuye ku Mana werekeye ku byokurya, no konona 
umubiri kw’inyama, wakuyeho rwose igitekerezo cya Madame White 
ubwe yuko inyama, ari ibyokurya by’ingirakamaro ku magara y’umuntu 
no kumutera imbaraga. Uwo mucyo w’ibyo yeretswe warasiye mu 
bwenge bwe yigisha umukobwa wafashaga mu byo kuringaniza 
ibyokurya by’ab’urugo ko azajya ahereza ibyokurya bifite akamaro gusa, 
byoroheje biturutse ku mpeke, ku bubemba, ku mata, ku rukoko, no ku 
magi. Hari amatunda menshi. 

Igihe ab’urugo bazaga ku meza, habonetse ibyokurya byinshi, 
bikwiriye umubiri ariko nta nyama. Madame White yararikiye inyama, 
ntiyashaka ibindi byokurya, nuko ahitamo kuva ku meza kugeza ubwo 
yagarutse ashaka kurya ibyokurya byoroheje. Ikindi gihe cyo kurya 
kigeze bigenda bityo na none, ariko ibyokurya byoroheje 
ntibyamushishikaje. Hanyuma bongera kuza ku mcza. Hari ibyokurya 
by’ubwoko bworoheje nk’uko yeretswe mu iyerekwa ko ari byo byiza 
birusha ibindi gutera umuze muke n’imbaraga no gukura. Ariko yari 
asonzeye inyama yari yaramenyereye. Ariko kandi ubwo yari azi ko 
inyama atari ibyokurya birushije ibindi kuba byiza. Atubwira ko yashyize 
ibiganza bye ku gifu, maze akibwira ay a magambo ati “Ushobora 
gutegereza kugeza ubwo ubasha kurya umutsima.” 

Ntibyatinze, Elina White yishimira ibyokurya byoroheje, kandi 
ku mpamvu z’uko yahinduye ibyokurya bye, ubuzima bwe bwaguwe 

neza muri ako kanya, kandi ugereranije, yagize ubuzima bwiza. Uko ni 
ko bigaragara yuko Madame White yari afite ibimurushya dufite twese. 
Yagombye gutsinda irari mu mibereho ye ubwe nkuko natwe dukwiriye 
kuritsinda. Ubugorozi bw’iby’umuze muke bwabereye ab’umuryango wa 
White umugisha ukomeye, nkuko bwawubereye imiryango ibihumbi 
byinshi y’Abadivantisiti mu isi yose. 

Hashize igihe gito, hanyuma y’iyerekwa ryerekeye ubugorozi 
bw’iby’umuze muke, kandi mu rugo rwa White bamaze guhitamo uburyo 
bworoheje bwo kuvura abarwayi, Bwana na Madame White, bahoraga 
bahamagarwa n’abaturanyi babo ibihe byinshi mu gihe babaga barwaye 
ngo babafashe babavure, kandi Uwiteka yahaye umugisha cyane imirimo 
bakoraga. Ubundi abarwayi bazanwaga iwabo maze bakarwazwa neza 
kugeza ubwo bakira rwose. 

Madame White yishimiraga ibihe byo kuruhuka no gukina, ari 
mu misozi, cyangwa ku kiyaga, cyangwa ahadendeje amazi. Igihe yari 
acagashije imyaka y’ubuzima bwe, atuye hafi ya pacific Press, inzu yacu 
yo gucapiramo yari mu ruhande rw’iburengerazuba bwa Amerika, 
agambirira kumara umunsi wose aruhuka kandi akina. Madame White 
hamwe n'urugo rwe n'aburugo rw’abamufashabararitswe n’ab’umuryango 
w’inzu yo gucapa, nuko aherako yemera uko kurarikwa. Umugabo we 
yari iburasirazuba akora umurimo w’idini. Urwandiko Madame White 
yamwandikiye ni rwo tubonamo uko byagenze. 

Bamaze kwishimira ibyokurya baririye ku nkengero, bose bajya 
mu bwato bugendagenda mu kigobe cya San Francisco. Umwerekeza 
w’ubwato yari umukristo wo mu itorero, kandi icyo gicamunsi cyari 
icy’umunezero. Hanyuma bagambirira kujya mu nyanja rwa gati. Elina 
White yanditse asobanura uko byagenze ati: 

“Imiraba yari yasheze, maze duteraganwa mu buryo bitumereye 
neza cyane. Mu ntekerezo zanjye numvaga binejeje, ariko sinagize uwo 
ngira icyo mbwira. Byari byiza cyane! Ibijojoba by’amazi 
byatwirohagaho. Umuyaga wari ukase inyuma y’irembo ry'icyambu, 
kandi nta cyo nigeze kwishimira mu buryo nk'ubwo mu kubaho 
kwanjye.” 

Hanyuma yitegereza amaso y’umwerekeza agenzura, n’uburyo 
abari mu bwato bari biteguye kumvira amategeko ye, maze yitegereje 
abona: 


“Imana ikomereje imiyaga mu biganza byayo. Itegeka amazi. 
Turi udutotsi gusa hejuru y'amazi magari, maremare y’inyanja ya 
Pasifika; ariko abamarayika bo mu ijuru boherejwe kurinda ubu bwato 
butoya bunyura mu miraba. Yoo, mbega imirimo itangaje y’ Imana! Iri 
kure cyane y'ubwenge bwacu! Iyo irebye rimwe yitegereza amajuru 
asumba ayandi ikabona n'imuhengeri h'inyanja.” 

Madame White yari yaramaze guhitamo kujya ahora anezerewe. 
Igihe kimwe yaravuze ati “Mbese hari ubwo mwigeze kumbona nijimye, 
nihebye, nganya? Mfite kwizera kumbuza ibyo. Ni ukudasobanukirwa 
neza n'igitekerezo cy'ukuri cy’ingeso ya Gikristo n’umurimo wa Gikristo. 
biteragukoraibyo... Gukorerana Yesu ubushake, ubikuye ku mutim bitera 
idini y'umunezero. Abakurikiza Kristo cyane rwose ntibahinduka ubwire. 

Hanyuma mu kindi gihe yaranditse ati “Mu bundi buryo 
batekereje yuko umunezero uhindagurwa n'ingeso za Gikristo ariko ibyo 
ni ifuti. Ijuru ni ryo munezero wose." Kandi yafinduye yuko iyo 
umwenyuye, kumwenyura kurakugarukira; iyo uvuze amagambo 
y’ubugwaneza, nawe uzavugwa amagambo y’ubugwaneza. 

Nyamara hariho ibihe yababaraga cyane. Igihe kimwe nk’icyo 
cyamugezeho ariho akigera muri Australia yari agiye gufashayo mu 
murimo. 

Yararwaye cyane byenda kumara umwaka, maze arababara 
cyane. Yabujijwe kuva ku buriri bwe igihe kinini kandi yasinziraga 
amasaha makeya gusa nijoro. Ibyo byamubayeho yabyandikiyeho incuti 
ye mu rwandiko ati: 

Igihe nabonaga bwa mbere ndi umuntu utagira kivurira, 
narababaye cyane kuko nambutse inyanja ngari. Kuki ntari muri 
Amerika? Nagize igihe mpisha mu maso hanjye mu byahi byo ku buriri 
maze nkarira cyane. Ariko sinatinze muri ayo marira menshi. Naribwiye 
nti: Elina G. White we, Uravuga iki? mbese ntiwaje muri Australlia 
bitewe n?uko wiyumvisemo yuko ari inshingano yawe kujya aho Inteko 

Nkuru ibonye ko ari byiza cyane kuri wowejujya ? Mbese si ko wajyaga 
ugenza? Ndavuga nti: “Ni koko.” 

“None se kuki wiyumvamo ko waretswe maze ugacogora? Uwo 
si umurimo w’umwanzi se? Ndavuga nti: “Nizera ko ari uwe!” 
Nihanagura amarira vuba uko nshoboye kose, maze ndavuga nti: 
“Birahagije. “Sinzongera kureba ahijimye ukundi. Nakira cyangwa se 
ngapfa, ndagije ubugingo byanjye uwamfiriye. 

“Nuko hanyuma nizera yuko azatunganya byose, kandi muri iki 
gihe cy'amezi munani yo kubura uko ngira sinigeze niheba cyangwa 
nshidikanya. Ubu, ibi mbibona ko ari umugabane w’inama ikomeye 
y’Uwiteka. kubwo kugirira neza ubwoko bwayo buri muri iki gihugu, 
n’abari muri Amerika, kandi no kungirira neza nanjye. Simbasha 
gusobanura impavu cyangwa uburyo bwabyo, ahubwo ndabyizera. Kandi 
nejejwe n’imibabaro yanjye. Nshobora kwiringira Data wa twese wo mu 
ijuru. Sinzashidikanya urukundo rwe.” 

Ubwo Madame White yari iwe i Kalifornia mu myaka cumi 
n’itanu iheruka y’ukubaho kwe, yarushagaho kuba umukecuru. Ariko 
yanezezwaga no gukora umurimo mu isambu ntoya yahingwaga, no 
kugirira neza imiryango y’abamufashaga gukorera umurimo we. 
Umurimo we tuwubona mu byo yanditse, ibihe byinshi yatangiraga mu 
gicuku saa sita y’ijoro ariyo ikigera. kuko yaroreraga hakiri kare. Iyo 
haramukaga umunsi mwiza, yajyaga kuzembagira mu gihugu ho gato iyo 
atabaga afite imirimo myinshi, agahagarara akaganira n'umugore iyo 
hagiraga uwo abona mu murima cyangwa ku rubaraza rw'inzu anyuze 
iruhande. Rimwe na rimwe yabonaga abakennye ibyokurya n'imyambaro, 
maze akajya iwe akareba utuntu abaha. Hashize imyaka amaze gupfa 
akajya yibukwa n'abaturanyi be bo mu gikombe yari atuyemo yuko yari 
umugore ufite imvi wahoraga avuga iby'urukundo rwa Yesu. 

Igihe yapfaga yari agifite bikeya bimaze umuntu ubukene ngo 
abone uko yifata. Ntiyabwiye abandi kuba ari we bafatiraho 
icyitegererezo, kuko yari Umudivantisiti w'Umunsi wa Karindwi umwe 
wo muri twe, wiringiraga ineza y'Umwami wazutse kandi akajya 
agerageza gukora umurimo Umwami yamushinze akiranutse. Uko ni ko 
yageze ku iherezo ry'ubugingo bwe adakenyutse, afite ibyiringiro mu 
mutima we, akiranuka mu mibereho ye ya Gikristo. 

Ubutumwa Bwahinduye Imibereho 


Umubwirizabutumwa yateranije amateraniro i Bushneli. muri 
Michigan, hanyuma y'umubatizo ntibyatinze asiga abizera atabakomeje 
neza mu butumwa. Abantu baracogora buhoro buhoro maze abandi 
bongera gutangira ingeso mbi zabo. Hanyuma itorero riba rito cyane 
bituma abakristo 10 cyangwa 12 bari basigaye bavuga yuko gukomeza 
nta cyo bikimaze. Bamaze gutadukana bava mu iteraniro ryabo bari 
bibwiye ko ari ryo riheruka. haza inzandiko muri zo harimo Review and 
Herald (Urwibutso n’lnteguza). Mu mugabane wandikwamo ingendo hari 
itangazo rivuga yuko Umukambwe na Madame White bazaba bari i 
Bushneli bateranya amateraniro ku wa 20 w’ukwezi kwa Nyakanga. 
1867. Ubwo hari hasigaye icyumweru kimwe gusa. Batuma abana 
guhamagara abantu bari bamaze gutaha. Bagambiriye yuko hakwiriye 
kuba umuntu uringaniza ahantu mu gashyamba kandi yuko bose 
bakwiriye kurarika abaturanyi babo, cyane cyane abakristo basubiye 
inyuma. 


Ku Isabato mu gitondo, ku munsi wa 20 w’ukwezi kwa 
Nyakanga, Umukambwe na Madame White bagera mu gashyamba aho 
abantu mirongo itandatu bari bateraniye. Umukambwe White yabwirije 
mu gitondo. Ku manywa Madame White arahaguruka ngo abwirize, ariko 
amaze gusoma isomo, aramanjirwa. Abumba Bibiliya ye atagize andi 
magambo avuga, maze atangira kuvugana na bo umuntu umwe umwe. 

“Ubwo mpagaze imbere yanyu kuri aya manywa, ndiho ndareba 
mu maso ha bamwe neretswe mu myaka ibiri ishize. Mbonye mu maso 
yanyu maze ibyo mukora bigaruka mu bwenge bwanjye neza, none 
mbafitiye ubutumwa buturutse k’Uwiteka. 

“Hano hari mwene Data wicaye hafi y’igiti cy’umosonobari. 
Simbasha kuvuga izina ryawe kuko nta wakumbwiye, ariko mu maso 
hawe nsanzwe mpazi, kandi imiberho yawe ihagaze imbere yanjye 
igaragara neza. “Nuko abwira mwene Data uwo ibyerekeye gusubira 
inyuma kwe. Amutera umwete wo kugaruka ngo agendane n’bwoko 
bw’lmana. 

Hanyuma ahindukirira umugore mu rundi ruhande rw’iteraniro, 
aravuga ati “Mushiki wacu uyu yicaye iruhande rwa mushiki wacu 

Maynard wo mu itorero rya Greenvill, simbasha kuvuga izina ryawe, 
kuko ntabwiwe iryo ari ryo, ariko mu myaka ibiri ishize neretswe ibyawe, 
kandi ibyo ukora nsanzwe mbizi.” Nuko Madame White akomeza uwo na 
we. 


Arangiza iryo teraniro agera ku muntu wese, amubwira ibyo 
yeretswe mu myaka ibiri ishize. Madame White arangije ikibwirizwa cye, 
atavuga amagambo yo kubacyaha gusa, uhubwo avuga amagambo yo 
kubarema umutima na yo, aricara. Umwe wo mu bari muri iryo teraniro 
arahaguruka. Aravuga ati “Ndashaka kumenya yuko ibyo Mushiki wacu 
White yavuze kuri aya manywa ari ukuri. Umukambwe na Madame 
White ntibigeze kugera hano mbere; ntibatuzi haba na gato. Madame 
White ntazi amazina ya benshi muri twe, ariko nyamara aje hano kuri aya 
manywa atubwira yuko mu myaka ibiri ishize yeretswe maze ibyacu 
byose akabibona, maze hanyuma akomeza kubwira umuntu umwe umwe, 
amenyesha umuntu wese uri hano ingeso z’imibereho yacu n’intekerezo 
zo mu mitima yacu. Mbese ibi byose ni iby’ukuri rnu buryo bwose? 
Cyangwa se mushiki wacu White yafuditse. Ndashaka kubimenya. 

Abantu barahaguruka umwe umwe. Wa mugabo wari uri 
iruhande rw’igiti cy’umusonobari na we arahaguruka, maze avuga yuko 
Madame White yasobanuye ibye neza kuruta uko yari kubisobanura. 
Yicuza ingeso ze zo kuyobagira. Avuga yuko agambiriye kugamka no 
kugendana n’ubwoko bw'Imana. Wa mugore wari wicaranye na mushiki 
wacu Maynard wo mu itorero ry’I Greenville na we arahamya. Avuga ko 
Madame yavuze ibye neza kuruta uko yari kubasha kubisobanura. Wa 
mugabo wari iruhande rw’igiti cyumusonobari uwo Madame White yari 
yabwiye amagambo yo gucyaha no kumukomeza avuga yuko Madame 
White yasobanuye ibye neza kuruta uko yari kubasha kubisobanura. 
Ibyaha biraturwa. Ibyaha birarekwa. Umwuka w’Imana abazamo, maze i 
Bushnell haba kuvugururwa. 

Umukambwe na Madame White bagaruka ku Isabato 
yakurikiyeho, maze bahagirira umubatizo, kandi itorero ry’I Bushnell 
rirahangwa neza rirakomera. Uwiteka yakunze abantu be b’l Bushnell 
nkuko akunda abamureba bose. “Abo nkunda ndabacyaha, nkabahana 
ibihano; nuko rero, gira umwete wihane “(Ibyahishuwe 3:19), byageze 
mu bwenge bwa bamwe mu bari aho. Igihe abantu barebaga mu mitima 
yabo nkuko Uwiteka yayirebaga, basobanukiwe n’uko bari by’ukuri maze 

bifuza guhinduka mu mibereho yabo. Uyu ni wo mugambi nyakuri 
w’ibyo Madame White yeretswe byinshi. 

Umukambwe White amaze gupfa, ntibyatinze Madame White 
atura hafi y’ishuri rikuru rya Healdsburg. Abakobwa b’amakumi benshi 
babaga mu rugo rwe igihe bari bari mu ishuri. Wari umugenzo muri 
icyogihe kwambara agasegetera korohereye mu musatsi kugira ngo ube 
mwiza kandi usokoje neza uwo munsi wose. Umunsi umwe umukobwa 
anyura mu cyumba cya Madame White, abona agasegetera keza 
k’umusatsi yifuzaga. Atekereza yuko nta we uzakabaza, maze aragatwara 
agashyira mu isanduku ye. Hashize umwanya muto, igihe Madame White 
yariho yambara ashaka kugenda abura ka gaseketera k’umusatsi, nuko 
agenda atagateze. Nimugoroba igihe ab’urugo bari bateranye hamwe 
Madame White abaza iby’agasegetera ke k’umusatsi yabuze, ariko nta 
n’umwe wavuze ko azi aho kari. 

Hanyuma y’umunsi umwe cyangwa ibiri Madame White anyura 
mu cyumba cy’uwo mukobwa, ijwi riramumbwira riti “Pfundura iriya 
sanduku,” Ntiyashaka kuyipfundura, kuko iyo sanduku itari iye. Yongeye 
kubibwirwa ubwa kabiri amenya yuko iryo jwi ari irya marayika. Yubuye 
umupfundikizo, abona icyateye marayika kuvuga, kuko ariho agasegetera 
ke k’umusatsi kari kari. Igihe ab’urugo bari bongeye guteranira hamwe, 
Madame White arongera abaza iby’agasegetera k’umusatsi, avuga yuko 
Ataii ko kijimije. Ntihagira ugira icyo avuga, nuko Madame White 
urabireka. 

Hashize iminsi mike, ubwo Madame White yari aiuhutse kuko 
yari ananijwe no kwandika ahabwa iyerekwa rigufi cyane. Yabonye 
ikiganza cy’umukobwa kimanurira agasegetera k’umusatsi mu itara rya 
Peteroli. Ka gasegetera k’umusatsi kegereye ikirimi cy’umuriro karashya. 
Iryo ni ryo herezo ry’ibyo yeretswe. 

Igihe ab’urugo bongeye guteranira hamwe, Madame White 
yongera kuvuga ko agasegetera ke k’umusatsi kabuze, na none ntihagira 
ubyatura, kandi ntihagira uboneka uzi aho kaba. Hanyuma yaho ho hato 
Madame White ahamagara wa mukobwa bajya hirya, amubwira icyo rya 
jwi ryamubwiye, n’icyo yabonye mu isanduku, kandi amubwira n’ibya 
rya yerekwa rigufi cyane, yabonyemo agasegetera ke k’umusatsi gahira 
hejuru y’itara. Abimubwiye, wa mukobwa yaturayuko yakajyanye, n’uko 

vagatwitse ngo hatazagira ukabona. Nuko yikiranura na Madame White 
n’Uwiteka. 

Tubasha gutekereza yuko icyo gikorwa cyo kwiba agasegetera 
kitagize icyo kivuze cyane ngo Uwiteka abe yacyitaho. Ariko ibyo byari 
bikomeye cyane bifite agaciro karuta ak'ako kantu kibwe. Uwo mukobwa 
yari umukristo w’itorero ry’Abadivantisiti b’Umunsi wa Karindwi. 
Yiyumvagamo ko atunganiwe, ariko ntiyabonye amafuti aba mu ngeso 
ze. Ntiyabonye kwikunda kwe kwamuteye kwiba no gushukana. Noneho 
abonye uburyo utuntu dutoya ari ingezi; ko Imana yeretse intumwa yayo 
iyikorera mu isi iby’agasegetera k'umusatsi; wa mukobwa atangira 
kubireba mu mucyo wabyo w’ukuri. Ibyo byabereyeho kumugarura mu 
mibereho ye nuko agira imibereho myiza ishikamye ya Gikristo. 

Iyo ni yo mpamvu Madame White yerekwaga. Nubwo ibihamya 
byinshi byanditswe na Madame White byari bifite icyo bikora 
byagenewe, birimo ibyigisho bihuye n'iby’itorero rikennye muri buri 
gihugu cyo mu isi. Madame White yasobanuye neza umugambi 
n’umurimo w’ibihamya muri aya magambo ati: 

“Ibihamya byanditswe ntibizana umucyo mushya, ahubwo bigeza 
mu mutima rwose ukuri kwahishuwe. Ibyo umuntu akwiriye gukorera 
Imana n’ibyo akwiriye gukorera bagenzi be byavugiwe neza mu Ijambo 
ry’Imana; nyamara bakeya muri mwe ni bo bumvira umucyo watanzwe. 
Mu bihamya ntiharimo ukundi kuri: ariko ni ho Imana yasobanuriye 
iby’ukuri bikomeye yatanze... Ibihamya ntibyonona agaciro k’Ijambo 
ry'Imana, ahubwo birishyira hejuru. kandi birikururira abantu, kugira ngo 
ubusobanuro bwiza bw’ukuri bugere mu mitima ya bose.” 

Mu mibereho yose ya Madame White yakomereje Ijambo 
ry’Imana imbere y’abantu. Igitabo cye cya mbere yakirangirishije iyi 
ngingo, Yaravuze ati: 

“Musomyi nkunda, ngushinze Ijambo ry'Imana ngo ribe itegeko 
ryo kwizera kwawe n’ingeso zawe. Iryo Jambo ni ryo rizaducira 
urubanza. Imana yasezeraniye muri iryo Jambo ko mu minsi y’imperuka 
“abantu bazerekwa; si uko rizaba ari itegeko rishya ryo kwizera, ahubwo 
bizaberaho guhumuriza ubwoko bwayo, no guhana abakora ibyaha 
baretse ukuri kwa Bibiliya.” 

Inzozi atashoboye kubwira abantu 


Mu gihe cy’amateraniro y’urudaca yabaye i Salamanka, I New 
York, mu gushyingo, 1890, aho Madame White yabwiririzaga rubanda 
mu materaniro makuru, yagize intege nke kuko yafashwe n’ibicurane 
bikomeye ari mu rugendo ajya muri uwo mudugudu. Hanyuma 
y’iteraniro rimwe ryo muri ayo yarasohotse ajya mu cyumba cye acogoye 
kandi arwaye. Yatekerezaga ibyo kumaramaza mu mutima we imbere 
y’lmana no kuyisaba imbabazi n’amagara mazima n'imbaraga. Apfukama 
iruhande rw’intebe ye, avuga aya magambo, asobanura uko byabaye ati: 

“Ubwo nabonaga icyumba cyose gisa n'icyuzuyemo imicyo 
inejeje isa n’ifeza, nta jambo nari navuga, maze uburibwe bwanjye 
bw’umababaro no kwiheba biratamuruka. Nuzuzwa ihumure 
n’ibyiringiro ari byo mahoro ya Kristo.” 

Nuko hanyuma arerekwa. Hanyuma yo kwerekwa ntiyashaka 
gusinzira. Ntiyifuza kuruhuka. Yari akize, yari aruhutse kubwa Yesu 
Kristo. 


Mu gitondo byari ngombwa ko amasha icyo aribukore. Mbese 
yari akwiriye kujya aho amateraniro yajyaga kubera, cyangwa se yari 
akwiriye gusubira iwe 1 Battle Creek? Umukambwe H.T. Robinson wari 
umuyobozi w’umurimo waho, n'umukambwe William White, umuhungu 
we, bahamagarirwa kujya ku cyumba cye ngo bumve icyo abasubiza. 
Basanga yambaye kandi yakize. Yari yiteguye kugenda. Abatekerereza 
uko yakize. Ababwira ibyo yeretswe. Aravuga ati “Ndashaka kubabwira 
icyo naraye neretswe. Mu iyerekwa nasaga n’uri 1 Battle Creek, maze 
marayika utumwa arambwira ati “Nkurikira.” 

Nuko bigeze aho Madame White arashidikanya biramuguruka. 
Agerageza kabiri kuvuga ibyo yeretswe, ariko ntiyabasha kwibuka icyo 
yeretswe. Mu minsi yakurikiye yandika ibyo yeretswe. Byari ibyerekeye 
inama zitangwa z’igazeti y’umudendezo w’Itorero ryacu: Tlie American 
Sentinel (Umurinzi w’Umunyamerika.) 

“Mu gihe cya nijoro nari mu nama nyinshi. nuko mpumva 
amagambo yasubirwagamo n'abantu bakuru bavuga yuko igazeti The 
American Sentinel yareka amagambo “Seventh-day Adventist” 

(Umudivantisiti w’Umunsi wa Karindwi) mu mpapuro zayo. ntigire icyo 
ivuga cyerekeye Isabato, abakomeye bo mu isi bayikunda; yakundwa 
n'abantu bose, kandi igakora umurimo urushijeho gukomera. Ibyo 
byasaga n'ibinejeje cyane. 

“Mbona mu maso habo harakeye, maze batangira kujya inama zo 
gutuma Sentinel, iba iya rubanda rwose. Byose bitangizwa n'abantu bari 
bakennye ukuri mu bwenge no mu mutima”. 

Biragaragara yuko yabonye urnutwe w’abantu baganiraga inama 
z’umuyobozi wandika iyo gazeti. Inama y'Inteko Rusange ibaye muri 
werurwe, 1890, basaba Madame White kujya abwiriza abakozi buri 
gitondo saa cumi n'imwe n'igice no kubwiriza iteraniro ryose ry'abantu 
ibihumbi bine ku Isabato ku manywa. Umurongo yasomye ku Isabato ku 
manywa wari ngo: “Abe ari ko umucyo wanyu ubonekera imbere 
y'abantu kugira ngo babone imirimo yanyu myiza, bahereko bahimbaze 
So wo mu ijuru.” Amagambo yose yari yerekeye ku Badivantisiti b 
Umunsi wa Karindwi bakomeza ingeso zigaragaza kwizera kwabo. Ibihe 
bitatu muri iryo teraniro yagerageje guterura ibyo yerekewe I Salamanka, 
ariko igihe cyose yatangiraga yarabuzwaga. Ni muri ubwo buryo gusa 
atashoboraga kwibuka ibyo yeretswe. Hanyuma aravuga ati “Nzagira 
ibindi mvuga kuri byo hanyuma.” Yakomeje kubwiriza ikibwiriza cye 
amara nk’isaha imwe, agisoza neza, maze iteraniro rirasezererwa. Bose 
bamenya ko atabashije kwibuka ibyo yeretswe. 

Umukuru w'Inteko Rusange yaramusanze maze amusaba 
kuzabwiriza iteraniro rya mu gitondo. Madame White aramusubiza ati 
“Oya, ndananiwe; natanze ibihamya byanjye. Ukwiriye gukora indi 
gahunda y’iteraniro rya mu gitondo." Bakora izindi gahunda. 

Madame White asubiye iwe, abwira ab’iwe ko atazajya mu 
iteraniro rya mu gitondo, Yari ananiwe, ashaka kuruhuka. Yashakaga 
kuryama ku wa mbere mu gitondo, nuko kubw’iyo mpamvu hakorwa indi 
gahunda. 

Muri iryo joro, inama y'Inteko irangiye, umutwe muto w’abantu 
uteranira rnu biro bimwe byo mu nzu ya Review and Herald (Urwibutso 
n Integuza). Muri iryo teraniro harimo intumwa z’icapiro ryacapaga 
American Sentinel; kandi hari n'intumwa z’urugaga rw’Umudendezo 

w’Idini. Bateraniye kuganira no gutunganya iby'ikibazo kiruhanya ari cyo 
ngingo ziyobora z’umukuru w' igazeti ya American Sentinel (Umurinzi 
w’Umunyamerika). Nuko urugi rurakingwa, maze bose banoganya yuko 
urugi rudakingurwa kugeza ubwo icyo kibazo gitunganywa. 

Mbere ya saa cyenda ho hato ku wa mbere mu gitondo, inama 
irangira icikiye, ariko abantu b’iby’Umudendezo w’Idini bemeje yuko 
Icapiro rya Pasifika niritemera ibyo bashaka ngo bakure ijambo 
“Umudivantisiti w'Umunsi wa Karindwi “n’Isabato” mu mpapuro z’iyo 
gazeti, batazongera kuyikoresha ngo ibe umugabane w’Urugaga 
rw’Umudendezo w idini. Ibyo byaba ari ukwica igazeti. Bakingura urugi, 
abantu bajya mu byumba byabo, bajya ku mariri. barasinzira. 

Ariko Imana idahunikira ntisinzire yohereje marayika wayo mu 
cyumba Madame White yari arimo saa cyenda y’icyo gitondo (ni 
ukuvuga saa cyenda y'ijoro bujya gucya). Yakanguwe mu bitotsi maze 
abwirwa ko akwiriye kujya mu iteraniro ry’abakozi saa cumi n'mwe 
n'igice mu gitondo, akahavugira ibyo yerekewe I Salamanka. Arambara 
ajya mu biro bye, akuramo inyandiko yari yaranditse ivuga ibyo 
yerekewe I Salamanka. Ibyo yeretswe bimaze kugaragara neza mu 
bwenge bwe, yandika ibindi byongera ku byo yari yaranditse. 

Abapasitori ni yo hari bakimara gusenga ubwo babonaga 
Madame White yinjira mu muryango, afite umukaba w’ibyo yanditse mu 
kwaha. Umukuru w'Inteko ni we wabwirizaga, aramubwira ati: 

"Madame White, tunejejwe no kukubona. Mbese hari ubutumwa 
udufitiye?” 

Na we aramusubiza ati “Ndabufite rwose,” nuko aza imbere 
avuga amagambo ahereye aho yari yaragereje ku munsi wabanje. 
Ababwira yuko saa cyenda mu gitondo bujya gucya yakanguwe maze 
akabwirwa kujya mu iteraniro ry'abakozi akahavugira ibyo yerekewe i 
Salamanka. 

Aravuga ati “Igihe nerekwaga, nasaga n'uri I Battle Creek. 
Njyanwa mu biro bya Review and Herald (Urwibutso n’integuza), maze 
marayika utumwa arantegeka ati “Nkurikira!” Njyanwa mu cyumba aho 
umutwe w’abantu waganiraga ikintu. Bari bashishikaye, ariko bisa n’aho 

batazi ibyo bakora.” Ababwira uburyo bariho baganira iby’amagambo 
umwanditsi w'igazeti ya American Sentinel (Umurinzi 
w’Umunyamerika) azavuga, aravuga ati “Nabonye umuntu umwe wo 
muri ba bagabo afata iyo gazeti ya Sentinel. Ayifatira hejuru y’umutwe 
we maze aravuga ati “Amambo yerekeye Isabato no kuza kwa Kabiri kwa 
Yesu natavanwa muri iyi gazeti, ntituzongera kuyikoresha ngo igire 
umugabane w’Urugaga rw’Umudendezo w’Idini. “Elina White amara 
isaha avuga, asobanura ibyo inama yeretswe mu mezi yashize, kandi 
atanga inama ishingiye ku byo yahishuriwe. Maze aricara. 

Umukuru w’Inteko Rusange ayoberwa icyo abitekerezaho. 
Ntabwo yari yabona iteraniro nk’iryo. Ariko ntibategereje ubusobanuro 
igihe kirekire cyane; kuko umugabo yahagurutse inyuma mu cyumba, 
maze agatangira kuvuga ati: 

“Nari ndi muri iyo nama nijoro.” 

Madame White aravuga ati 

“Ni joro! “Nijoro! Nagize ngo iyo inama yabaye mu mezi 

yashize, ubwo nabyerekwaga.” 

Aravuga ati “narindi muri iryo teraniro nijoro, kandi ninjye 
wavuze ibyaya magambo akwiriye gukurwa mu igazeti, ubwo 
narinyifatiye hejuru y’umutwe wanjye. Mbabajwe no kuvuga ko narindi 
muruhande rubi; ariko mpagaritswe no kwishyira muruhande 
rutunganye.” Aricara. 

Undi mugabo arahaguruka ngo avuge. Yari umukuru w’urugaga 
rw’Umudendezo w’Idini. Nimwumve amagambo yavuze: “Nari ndi muri 
iyo nama. Nijoro ubwo inama y’Inteko yari irangiye, bamwe bo muri twe 
bateraniye mu cyumba cyanjye mu biro bya Review aho twifungiraniye 
maze tukahaganirira ibibazo n’ibyerekeye ibyo twabwiwe mu gitondo. 
Twagumye muri icyo cyumba tugeza saa cyenda bujya gucya. Ndamutse 
ntangiye gusobanura uko byagenze n’uko umuntu yari ameze mu bari 
muri icyo cyumba, sinabasha kubisobanura uko biri kandi neza nk’uko 
Madame White yabisobanuye. None ubu mbonye ko nafuditse kandi 
yuko igitekerezo nari mfite kitari gikwiriye. Kubwo umucyo nahawe 
muri iki gitondo menye ko nafuditse.” 

Uwo munsi havuga abandi. Umuntu wese wari muri iryo teraniro 
arahaguruka arahamya, avuga yuko Elina G.White yasobanuye neza 
inama n’umutima abari barimo bari bafite. Mbere yo kurangiza iryo 
teraniro ku wa mbere mu gitondo, umutwe w’ab’Umudendezo w’Idini 
baraterana, bakuraho ya nama bari banoganije mu masaha atanu gusa yari 
ashize. 


Iyo Madame White atabuzwa akaba yaravuze ibyo yeretswe ku 
Isabato ku manywa ubutumwa bwe ntibuba bwarakoze icy’Imana yari 
yagambiriye ko bukora, kuko inama yar’itaraba. 

Uko biri kose inama rusange yatanzwe ku Isabato ku manywa 
ntiyari ikwiriye abo bantu. Batekereje ko hari ibyo bazi biruseho. Ahari 
baribajije nk’uko bamwe bagenza muri iki gihe, bati “Yemwe ahari 
Madame White ntiyari asobanukiwe,” cyangwa bati “Iriya nama yari 
ikwiriye mu myaka yashize, ariko ubu ntacyo ikimaze.” Ibitekerezo 
Satani atwongerera muri iki gihe bihwanye n’ibyo yagerageresheje abo 
bantu mu mwaka w’ 1891. Imana yabyumvikanishije neza, mu gihe 
cyayo no mu buryo bwayo yuko uwo wari umurimo wayo; 
Yarayoboraga; Yararindaga; yari umusare wabo. Elina White 
atubwirayuko Imana “Yahoragayemerera ibintu ko bizana akaga, kugira 
ngo uruhari rwayo rumenyekane. Ni bwo yamenyekanishije yuko muri 
Isirayeli hari Imana.” 


Ibihamya N’Umusomyi 

Madame White yamaze imyaka 70 avuga kandi yandika ibintu 
Imana yamuhishuriye. Ibihe byinshi yahabwaga inama zo guhana 
abayoba baretse ukuri kwa Bibiliya. Ibihe byinshi izo nama zerekanaga 
ingeso Imana ishaka ko ubwoko bwayo bukurikira. Rimwe na rimwe 
Ibihamya byavugaga uburyo ubugingo bumeze hamwe n’urugo n’itorero. 
Abakristo bo mu itorero bakiriye ubwo butumwa bate? 

Guhera mu itangira ry’umurimo, abayobozi bafite inshingano 
basuzumye imirimo ye kugira ngo bamenye neza yuko iyo mpano 
y’ubuhanuzi ari yo koko. Intumwa Pawulo arahugura ati “Ntimuhinyure 
ibihanurwa; ahubwo mugerageze byose mugundire iby iza.” 1 
Abatesalonike 5:20. Ibigerageza umuhanuzi bya Bibliya 

byageragereshejwe imirimo ya Madame White. Kandi uku ni ko 
yakoraga kuko yanditse ati: 

“Uyu murimo ni uw’Imana cyangwa si uwayo? Nta cyo Imana 
ihuriyeho na Satani. Umurimo nakoze mu myaka 30 ishize ufite 
ikimenyetso cy’Imana cyangwa ikimenyetso cy’umwanzi? Mu byo 
nakoze, nta murimo w’igice urimo. “Bibliya itanga imirongo ine yo 
kugeragerezaho umuhanuzi. Umurimo wa Madame White wabaye 
mahwi, n'umurongo wose wa Bibliya. 

1. Ubutumwa bw’umuhanuzi nyakuri bukwiriye gufatanya 
n’amategeko y’Imana n’ubutumwa bw’abahanuzi (Yesaya 8: 20). 

Ibitabo bya E.G. White bishyira hejuru amategeko y’Imana kandi 
bikayobora abagabo n’abagore kuri Bibliya no ku kuzura kwayo, 

Avuga ko Bibliya ari yo itegeka kwizera n’ingeso kandi ari yo 
mucyo ukomeye naho ibitabo bye ari umucyo urushijeho kuba muto 
uyobora abasoma bose. 

2. Ubuhanuzi bw'umuhanuzi nyakuri bukwiriye gusohora. 
(Yeremiya 28:9). Mu gihe umurimo wa Madame White wari umeze 
nk’uwa Mose mu byo kuyobora abantu yanditse ibintu byinshi bizabaho 
mu buryo bwo guhanura. Mu itangira ry’umurimo wacu wo gucapa mu 
mwaka w’1848, yavuze uburyo uzakura ukagotesha isi umucyo wawo. 
Muri iki gihe Abadivantisiti b’Umunsi wa Karindwi bacapa ibitabo mu 
ndimi 200 bigurwa amafaranga asaga 1.000.000.000 (Miliyaridi imwe) 
mu mwaka. 

Mu mwaka w’1890, ubwo mu isi batangaje yuko nta yindi 
ntambara izabaho kandi imyaka igihumbi ikaba igiye gutangira, Elina 
White yaranditse ati “Inkubi y’umuyaga iraje, kandi dukwiriye kwitegura 
uburakari bukaze bwayo... Tuzareba akaga impande zose. Amato 
ibihumbi byinshi azarohama imuhengeri h’inyanja. Amato akomeye 
amagana y’amahanga azazika, kandi abantu uduhumbagiza bazabura 
ubugingo bwabo.” Ibi byasohoye mu gihe cy’intambara ikomeye yo mu 
isi ya mbere n’iya kabiri. 

3. Umuhanuzi nyakuri yatura yuko Yesu Kristo yaje mu mubiri 
kandi yuko Imana yihinduye ikaba umuntu mu mubiri. 1 Yohana 4.2. 

Igitabo cya Desire of Ages (Uwifuzwa Ibihe Byose) 
cyumvikanisha neza umurimo wa Elina G. White ugezwe kuri uyu 
murongo. Nimwite kuri aya magambo. ngo: 

“Yesu yashoboraga kwigumira iruhande rwa Se. Aba 
yarigundiriye ubwiza bwo mu ijuru, n’icyubahiro cy’abamarayika. Ariko 
yahisemo gusubiza inkoni y’ubugabe mu ntoke za Se, no kuva ku ntebe 
y'ubwami bw’ isi, kugira ngo abone uko azanira umucyo abatagira icyo 
bazi, n’ubugingo abarimbuka.” 

“Hafi y’imyaka ibihumbi bibiri ishize, ijwi rifite impamvu 
ihishwe ryumvikaniye mu ijuru rivuye ku ntebe y’ubwami y’Imana, 
rivuga riti “Dore, ndaje”. Ibitambo n’amaturo ntiwabishatse, ahubwo 
wanyiteguriye umubiri... Dore ndaje, Mana, (mu muzingo w’igitabo ni ko 
byanditswe kuri jye) nzanywe no gukora ibyo, ushaka,” Abaheburayo 
10:5-7. Muri aya magambo havugwamo kuzura kw’umugambi wari 
warahishwe uhereye mu bihe bihoraho. Kristo yari agiye kuza mu isi 
yacu, akigira umuntu... Mu maso y’abantu bo mu isi ntiyari afite ubwiza 
bwatuma bamwifuza: nyamara yari Imana yigiz’umuntu, umucyo w’ijuru 
n’isi. Ubwiza bwe bwaratwikiriwe. Gukomera n’icyubahiro bye 
byarahishwe kugira ngo abone uko yegera abafite agahinda 
n’abageragezwa.” 

4. Ahari ikigerazo gikomeye kiruta ibindi byose cyo kugerageza 
umuhanuzi nyakuri kiboneka mu mibereho ye, mu mirimo ye, no mu 
bwenge bw’ibyo yigisha. Icyo kigeragezo Kristo yakivuze yeruye muri 
Matayo 7:15,16, ati “Muzabamenyera ku mbuto zabo” 

Iyo dusuzumye imibereho ya Elina G. White tubasha kuvuga 
yuko yagiraga imibereho ikwiriye ya Gikristo ihwanye n'ibyo yigishaga, 
kandi akagira ibyo tubasha kwiringira ku muhanuzi. Iyo turebye imbuto 
uko zigaragara mu mibereho y’abakurikije inama y’umwuka 
w’Ubuhanuzi. tubona ari nziza. Ibihamya byeze imbuto nziza. Iyo 
turebye itorero, tukamenya yuko twayobowe n'izo nama mu migabane 
itari imwe y’umurimo, dukwiriye kumenya yuko umurimo wa Madame 
White ugereshwa icyo kigeragezo Ubumwe tubona mu nyigisho ze 
zanditswe mu gihe gisaga imyaka 70 na byo bihamya neza ko yari 
impano y’Umwuka y'ukuri. 


35 



Ibigeragezo Bikwiriye Umuhanuzi Nyakuri Ageragereshwa 


Ibindi bigeretse kuri ibyo bigeragezo bine bikomeye bya Bibliya, 
ni uko Uwiteka yatanze ibyo guhamya byumvikanisha neza yuko uwo 
murimo aba ari We uwuyoboye. Bimwe muri ibyo ni ibi: 

1. Igihe cy'ubwo butumwa. Ubwoko bw’Imana hari ibyo 
bukennye by'umwihariko, maze ubwo butumwa bukaza mu gihe 
bukenewe rwose, nk'uko byabaye mu iyerekwa rya mbere rya Madame 
White. 


2. Kamere ikwiriye y’ubutumwa. Ibyo Madame White 
yahishuriwe mu iyerekwa byari iby’agaciro gakwiriye, bihura n'ubukene 
bubikwiriye. Nimurebe uburyo inama zibihamya zidufasha neza rnu 
mibereho yacu ya buri munsi. 

3. Ishusho ikwiriye y’ubutumwa bw’iby’umwuka. Ubwo 
butumwa ntibubamo amanjwe cyangwa amagambo asanzwe, ahubwo 
bugira umugambi ukomeye kandi w’icyubahiro. Ururimi buvugwamo ni 
urw’icyubahiro cyane. 

4. Uburyo iyerekwa ryatangwaga. Iyerekwa ryinshi 
ryagendanaga n’ibimenyetso biba ku mubiri nk’uko byavuzwe mu bice 
bitangira by’iyi nteruro. Uko Madame White.yameraga igihe yerekwaga 
kumeze nk’uko abahanuzi ba Bibliya bameraga. Ibi. nubwo Atari 
ikigerageresho, ni igihamya cyo mu bihamya bindi. 

5. Iyerekwa ryari ibintu by’ukuri, bitari ugukekeranya. Mu 
iyerekwa Madame White yarabonaga, akumva. akagira ibyo akoraho. 
kandi akumva inyigisho zivuye ku bamarayika. Iyerekwa nta 
warisobanura ngo ryabaga mu ihubi cyangwa ngo ryari irikekeranijwe. 

6. Madame White ntiyakururwaga n’abamuzengurutse. Yanditse 
ibyerekeye umwe, ati “Utekereza yuko abantu bagize icyo batwara 
ubwenge bwanjye. Niba mcze ntyo, sinkwiriye guhabwa umurimo 
w’Imana.” 

7. Imirimo ye yamenyekaniraga ku byo yakoraga icyo gihe. 
Abari rnu itorero babanaga kandi bagakorana na Madame White, 
n’abandi benshi babaga hanze y’itorero bari bazi, yuko Madame White 

ari Intumwa y’Imana, by’ukuri. Ababaga hafi ye cyane bizeraga cyane 
guhamagarwa kwe n’umurimo we. 

Ibyo bigeragezo bine ni byo bihamya byumvikana neza Uwiteka 
yabihaye ubwoko bwe kugira ngo biringire ubutumwa n’intumwa 
biduhamiriza yuko uwo murimo ari uw’Imana kandi ukwiriye 
kwiringirwa nta gushidikanya. 

Ibitabo bya E.G. White byinshi byuzuyemo inama n'inyigisho 
bifitiye itorero agaciro gahoraho. Ibyo bihamya naho byabaga ari ibya 
bose cyangwa iby’umuntu yitumiye ubwe ku b’ingo no ku bantu umwe 
umwe bidufitiye umumaro muri iki gihe. Ibyerekeye iyo ngingo Madame 
White abivuga atya ati. 

“Kuko imiburo n’inyigisho byatangiwe mu bihamya 
kubw’umuntu umwe nta kabuza byavugiwe na none abandi benshi. batari 
bavuzwe muri ubu buryo, nabonye mfite inshingano yo gucapa ibihamya 
by’umuntu umwe kugirango bigirire itorero ryose umumaro... Nta nzira 
nziza iruseho yo kugaragarizamo akaga n’ibibi muri rusange, n’ 
inshingano abakunda Imana bose kandi bakomeza amategeko yayo bafite, 
iruta iyo gutanga ibi bihamya.” 

Gusoma ibihamya kugira ngo ubone urwitwazo rwo guciraho 
bene Data iteka ni amafuti. Ibihamya nta bwo bikwiriye kuba ubuhiri ngo 
uhate mwene Data na mushiki wacu kureba ibintu nk’uko tubireba. 
Hai iho Ibintu, umuntu akwiriye kwikiranura n’Imana ubwe. 

Ibihamya bikwiriye kwigirwa gushaka ibyigisho by’urufatiro 
biboneka mu mibereho yacu muri iki gihe. Ubutumwa, bumwe 
bwatangiwe kuba imiburo cyangwa ubwo gucyaha bigenewe igihe runaka 
cyangwa ahantu runaka, nyamara ibyo byigisho bikwiriye abantu bose, 
mu gihe cyose babukwiriye. Imitima y’abantu ku isi ni kimwe; ibirushya 
umuntu umwe kenshi usanga ari byo birushya undi. Madame White 
yacyashye umuntu wakoze nabi, ati “Imana yagambiriye gukosora 
benshi."’ 


“Yeruye amafuti ya bamwe ngo abandi baburirwe.” 

Madame White ubwo yari ageze hafi y’iherezo ry’ubugingo bwe 
yatanze iyi nama ati “Ijwi ry’Imana rivugira mu Mwuka wayo Wera 

rihora rituzaho rikatuburira, kandi rikatwigisha... Igihe n’ikigeragezo 
ntibyagize ubusa ibyigisho byatanzwe. Ibyigisho byatanzwe mu minsi 
yambere y’ubutumwa bikwiriye kugundirwa kuko ari ibyo gukurikizwa 
mu minsi y’imperuka. 

Inama zikurikiyeho zavanywe mu bitabo byinshi bya Madame 
White ariko cyane cyane mu bitabo bitatu bya Testimony Treasures 
(Ibihamya by’ubutunzi) ari byo bitabo by’isi bya Testimonies for the 
Church (Ibihamya by’itorero) kandi birimo ingingo zo gutekerezwa 
zifashije itorero cyane, ahantu bidashobokera abakristo bo mu itorero 
gucapa ibitabo byinshi by’urugero rukwiriye. Umurimo wo gutoranya no 
gutuganya izo nama wakozwe n’inama nini, ikorera munsi y’Inama 
y’Abarinzi b’lbitabo bya Elina G. White, bahawe inshingano yo kurinda 
no kwagura inama y’Umwuka w’ubuhanuzi. Ibyo byatoranyijwe kenshi 
biba bigufi kandi bikabamo amagambo akwiriye y’ibyigisho by’urufatiro, 
maze ibyigisho byinshi bigashyirwamo. 

“Mwizere Uwiteka Imana yanyu, mubone gukomezwa; mwizere 
n’abahanuzi bayo. Mubone kugubwa neza. “2 Ngoma 20:20. 

Abarinzi b’lBITABO BYA ELLEN G. WHITE. 

Washington, D.C. 

Ku wa 22 Nyakanga, 1957. 

IGICE CYA 1 


IYEREKWA RYEREKEYE INGORORANO Y’ABAKIRANUTSI 
(Iyerekwa Ryanjye rya Mbere) 

Igihe nasengeraga ku gicaniro cy’ab’ urugo, Umwuka Wera 
yanjeho, nuko nsa n’uzamuka ndushaho kujya hejuru, hejuru hejuru kure 
y’isi y’umwijima. Mpindukirira kureba abantu bategereje kuza kwa Yesu 
(Abadivantisiti bari mu isi, sinababona, ijwi rirambwira riti. “Ongera 
urebe, kandi urebe hejuru biruseho hato.” Nuko nubura amaso, mbona 
inzira igororotse kandi ifunganye, iri hejuru y’isi. Muri iyo nzira harimo 
Abadivantisiti bajyamu mudugudu, ari ku iherezo ry’ iyo nzira. 
Inyumayabo ku itangiriro ry’iyo nzira hari urnucyo urabagirana, uwo 
mucyo marayika yambwiye ko ari wo rusaku rwa mu gicuku. Umucyo 
warabagiranaga mu nzirayose kandi ukaboneshereza ibirenge byabo 
kugirango badasitara. Iyo batumbiraga Yesu wari uri imbere yabo 
abayobora ku mudugudu, babaga amahoro. Ariko bidatinze bamwe 
batangiye kunanirwa, maze bavuga yuko umudugudu uri kure cyane, 
bibwira yuko bari bakwiriye kuba bamaze kuwinjiramo. Hanyuma Yesu 
abakomeresha gushyira hejuru ukuboko kwe kw’ubwiza kw’iburyo, maze 
mu kuboko kwe havamo umucyo utambagira hejuru y’umutwe 
w’Abadivantisiti, maze bararangurura bati “Haleluya.” Abandi bihakana 
vuba wa mucyo wari inyuma yabo maze bavuga yuko atari Imana 
yabagejeje aho. Umucyo wari inyuma yabo urazima, basigara bashyize 
ibirenge byabo mu mwijima w’icuraburindi, barasitara, babura icyapa 
cyo kubayobora kandi babura Yesu, bateshuka inzira bagwa mu mwijima 
no hasi mu isi mbi. Bidatinze twumva ijwi ry’Imana rimeze nk’amazi 
menshi, ritubwira umunsi n’isaha yo kuza kwa Yesu. Abera bari 144,000 
bamenya kandi basobanukirwa n’iryo jwi, abanyabibi bo bibwiraga yuko 
ari uguhinda kw'inkuba n’igishitsi cy’isi. Ubwo Imana yavugaga igihe, 
yadusutseho Umwuka Wera, maze mu maso hacu hatangira 
kurabagiranishwa n’ubwiza bw’Imana, nkuko Mose yagenje ubwo 
yamanukaga umusozi wa Sinayi. 

Ba bantu 144,000 bari bashyizweho ikimenyetso bose kandi 
bafatanijwe cyane. Ku ruhanga rwabo hari handitsweho, Imana, 
Yerusalemu Nshya, n'inyenyeri y'ubwiza ifite izina rishya rya Yesu. Igihe 
twari tunezerewe, turi mu mwanya wera ba banyabibi bararakara, 
batwisukaho ngo badufate batujugunye mu nzu y’imbohe, natwe 

tumanitse tumanitse amaboko mu izina ry'Uwiteka bagwa ku butaka 
babura ubaramira. Ya sinagogi ya Satani (abakurikiza Satani) bamenya 
yuko Imana yadukunze twebwe ababashaga kozanya ibirenge 
tukaramukanyisha bene Data gusomana kwera, bikubita ku birenge byacu 
bararamya. 

Bidatinze amaso yacu yerekezwa iburasirazuba, kuko hari 
hatungutse agacu gatoya kirabura, kangana n’igice cy’ikiganza, ako 
twese twari tuzi yuko ari ikimenyetso cy’Umwana w’umuntu. Twese 
dutumbira ako gacu dufite ituza cyane kuko uko karushagaho kwigira 
hafi ari na ko karushagaho kugira urnucyo, gafite ubwiza, kandi 
kakarushaho kugira ubwiza kugeza ubwo kabaye igicu kinini cyera. Ku 
ruhande rwo hasi cyasaga n’umuriro; hejuru y’icyo gicu hari 
uinukororombya, naho impande hari abamarayika inzovu, baririmba 
indirimbo y’igikundiro cyane; kuri cyo hicaye Umwana w’umuntu. 
Umusatsi we wari umweru kandi uzingazinze utendera ku ntugu ze; kandi 
ku mutwe hariho amakamba menshi. Ibirenge bye byasaga n’umuriro; 
kandi mu kuboko kwe kw’iburyo yari afite umuhoro utyaye; mu 
kw’ibumoso afite impanda yacuzwe mu ifeza. Amaso ye yasaga n'ibirimi 
by’umuriro, areba mu bana be hose. Hanyuma amaso yose ahinduka 
umweru, na ba bandi banze Imana bahinduka ubwire. Nuko twese 
turarangurura tuti: “Ni nde ubasha guhagarara? Mbese umwambaro 
wanjye uraho utagira ikizinga? Hanyuma abamarayika bareka kuririmba, 
habaho umwanya wo guceceka guteye ubwoba, ubwo ni bwo Yesu 
yavuze ati “Abafite amaboko atanduye n’imitima iboneye ni bo 
bazabasha guhagarara; ubuntu bwanjye burabahagije.” Ibyo bituma mu 
maso hacu harabagirana. maze umunezero wuzura muri buri mutima. 
Maze abamarayika bongera guhanika indirimbo cyane, ubwo igicu 
cyarushagaho kwegera isi. 

Nuko yampanda ya Yesu yacuzwe mu ifeza iravuzwa, ubwo 
yamanukaga mu gicu, ari mu birimi by’umuriro. Areba ibituro by’abera 
basinziriye, nuko yubura amaso n’amaboko ayatunga ku ijuru, 
ararangurura ati “Nimukanguka! Nimukanguke! Yemwe abasinzirirye. 
Ibituro birakinguka abapfuye bavamo bambaye kudapfa. Ba bantu 
144.000 batera hejuru bati “Haleluya”, kuko babonye incuti zabo bari 
baratandukanijwe n’urupfu, maze muri uwo mwanya turahindurwa 
tujyananwa na bo gusanganirira Umwami mu kirere. 

Twese tujyanwa mu gicu, tumara iminsi irindwi tuzamuka 
twerekeje iyo ku nyanja y’ibirahuri, Yesu azana amakamba, 
ayadushyirisha ku mitwe yacu ukuboko kwe kw’iburyo. Aduha inanga 
z’izahabu n’imikindo yo kunesha. Kuri iyo nyanja y’ibirahuri ba bantu 
144.000 bari bafite amakamba arabagirana, abandi bafite atarabagirana 
cyane. Amakamba amwe yagaragaraga ko aremerejwe n’inyenyeri, 
ayandi afite nkeyagusa. Bose bari banyuzwe rwosen’amakamba yabo. 
Kandi bose bari bambaye igishura cy’ubwiza cyera kivuye ku ntugu 
kikagera ku birenge. Ubwo twagendaga twerekeje ku nyanja y’ibirahuri 
tugana kw’irembo ry’umudugudu abamarayika bari badukikije. Yesu 
arambura ukuboko kwe gukomeye kw’ubwiza, afata 
irembory’imaragarita, ararisunikarikingukira ku mapata ya ryo 
arabagirana, maze aratubwira ati Mwameshe ibishura byanyu mu maraso 
yanjye, muhagararira ukuri kwanjye mutanyeganyega, nimwinjire.” 
Twese turinjira maze twiyumvamo uburenganzira bwo kuba mu 
mudugudu. 

Aho twahasanze igiti cy’ubugingo n’intebe y’ubwami y’lmana. 
Mu ntebe y’ubwami havagamo uruzi ruboneye rw’amazi, kandi hakurya 
no hakuno y’urwo ruzi hari igiti cy’ubugingo. Ku nkengero imwe y’urwo 
ruzi hari igishitsi cy’icyo giti, no ku yindi hari ikindi, byombi biboneye, 
ari izahabu irabagirana. Bwa mbere hejuru bifatanye ari igiti kimwe. 
Naho cyar’igiti cy’ubugingo kiri hakurya no hakuno y’uruzi 
rw'ubungingo. Amashami yacyo yari abogamiye aho twari duhagaze, 
kandi imbuto zacyo zari iz’ubwiza; zisa n'izahabu ivanze n’ifeza. 

Twese tujya munsi y’icyo giti turicara, tureba ubwiza bw’aho 
hantu, mwene Data Fitch na Stockmana babwirizaga ubutumwa 
bw’ubwami, kandi ab’lmana yashyiriye mu gituro kubakiza barazamuka 
baradusanga, batubaza ibyo twanyuzemo mu gihe bari basinziriye. 
Tugerageza kwibuka amakuba yacu akomeye ariko yabaye angana 
urwara agereranijwe n’imbaraga z’iteka z’ubwiza bwari butuzengurutse 
bituma tutirirwa tuyavuga, maze twese turarangurura tuti: “Haleluya, 
ijuru rifite igiciro cyoroshye bihagije! “maze dukora ku nanga zacu 
z’ubwiza, zituma amazu yo mu ijuru amaze nk’uduseke arangira. 

Yesu aturangaza imbere twese turamanuka tuza muri iyi si, ku 
musozi ukomeye kandi w’icyubahiro, utabashije Yesu, usadukamo kabiri, 
maze uhinduka ikibaya kinini cyane. Hanyuma turebye hejuru tubona 

ururembo rukomeye, rufite imfatiro cumi n’ebyiri, n’amarembo cumi 
n’abiri, atatu kuri buri ruhande, kandi kuri buri reinbo hari marayika. 
Twese turarangurura tuti: “Ururembo. ururembo rukomeye, ruraje, ruje 
ruturuka ku Mana mu ijuru, nuko ruraza, rujya aho twari duhagaze. Nuko 
dutangira kurcba ibintu by’ubwiza byari inyuma y’ururembo. Mpabona 
amazu meze cyane yasaga n’ifeza, atewe inkingi enye zishyizweho 
imaragaritazifite ubwiza buhebuje bwo kurebwa. Ayo mazu yari 
abereyeho kubabwamo n’abera. Mu nzu yose harimo ingango yo 
kumanikaho ibintu. Mbona benshi mu bera bajya muri ayo mazu, 
bambura amakamba yabo arabagirana, bayashyira kuri ya ngango, nuko 
barasohoka bajya mu mirima iri hafi y’amazu kugira icyo bakora mu 
butaka, si nk’uko dukora ku butaka bwa none; ashwi da. Umucyo 
w’ubwiza urabagiranira ku mitwe yabo bose, bakomeza kurangurura no 
guhimbaza Imana. 

Nabonye undi murima wuzuyemo uburabyo bw’amoko yose, 
kandi ubwo nabucaga nararanguruye nti: “Nta bwo buzagajuka. “Nongera 
kubona umurima urimo ibyatsi birebire, byiza cyane bibereye ijisho; 
byari bifite itoto rihoraho kandi bifite umucyo usa n’ifeza n'izahabu, 
biriho byizunguzanya ishema byerekeye ubwiza bw’Umwami Yesu. 
Hanyuma tujya mu gasozi kuzuyemo inyamaswa z’amoko yose, Intare, 
umwana w’intama, ingwe, n’sega, zose zishyize hamwe rwose. 
Tuzinyura hagati, maze zidukurikira zifite amahoro. Hanyuma tujya mu 
ishyamba, ritari nk’ishyamba ricuze umwijima ryo muri iyi si; reka da; 
ahubwo ryar’ishyamba ry’amayangayanga, rikikijwe n’ubwiza; 
amashami y'ibiti byo muri ryo yahungabaniraga hirya no hino, maze 
twese turarangurura tuti: “Tuzabera amahoro mu butayu maze twiryamire 
mu ishyamba.” Duca iryo shyamba, kuko twari mu rugando tujya ku 
musozi Sioni. 

Ubwo twariho tugenda, twahuye n’inteko y’abantu na bo 
batumbiriye ubwiza bw’aho hantu. Mbona umusozo w’imyambaro yabo 
utukura; amakamba yabo arabagirana; ibishura byabo ari umweru waka 
Tubaramukije mbaza Yesu abo ari bo. Ambwira yuko ari abapfuye ari we 
bazira. Bari bari kumwe n’abana batagira ingano; nabo bari bafite 
umusozo utukura ku myambaro yabo. Umusozi Sioni wari imbere yacu. 
kuri uwo musozi hari urusengero rufite ubwiza, kandi rukikijwe n'indi 
misozi irindwi yari iriho uburabyo. Mbona twa twana duterera, cyangwa 
twashaka tukagurukisha utubaba twatwo, tukagwa mu mpinga z’iyo 

misozi maze tugaca ubwo burabyo budateze kugajuka. Ahazengurutse 
urwo msengero hari ibiti by’amoko yose byo gutera aho hantu ubwiza; 
igiti cy’ibibabi byinshi, igiti cy’umusonobari, ikindi giti cy’amashami 
makeya, umwelayo, n’agati gatoya, n’umukomamanga, n’umutini, 
byunamira hamwe n’imbuto z’umutini zari zeze ibyo bituma aho hantu 
hose haba ubwiza. Maze tugiye kwinjira mu rusengero, Yesu arangurura 
ijwi rye rinejeje cyane aravuga ati “Abinjira aha hantu ni abantu 144,000 
gusa;’ maze dutera hejum tuti: “Haleluya.” 

Urwo rusengero rwari mfashwe n’inkingi ndwi, zose ari izahabu 
irabagirana, zishyizweho imaragarita, nziza cyane. Ibintu bitangaza 
nahabonye sinabasha kubisobanura. Yemwe,icyampa ngo mbashe kuvuga 
mu rurimi rw'i Kanani, ni ho babibashije kuvuga bike by’ubwiza 
bw’igihugu kirushijeho kuba cyiza. Nahabonye ibisate by’amabuye 
byanditsweho amazina y’abantu 144,000. Yandikishije inyuguti 
z’izahabu. Tumaze kwitegereza ubwiza bw'urusengero, turasohoka, maze 
Yesu aradusiga ajya mu rurembo. Bidatinze twongera kumva ijwi rye 
rinezeza rivuga riti: “Nimuze bwoko bwanjye, mwavuye rnu mubabaro 
mwinshi, kandimwakoze ibyo nshaka; murambabarizwa; nimuze murye, 
kuko ngiye gukenyera, nkabahereza.” Dutera hejuru tuti: “Haleluya! 
Ubwiza!” maze twinjira mu rurembo. Nuko mbona ameza akozwe mu 
ifeza nziza; yari afite uburebure bwa kilometero nyinshi, ariko amaso 
yacu yabashaga kuyaheza. Mbona imbuto z’igiti cy’ubugingo, manu, 
indozi, imbuto z’imitini, amakomamanga, inzabibu, n’izindi mbuto 
z’amako menshi. Nsaba Yesu kunkundira kurya kuri izo mbuto. 
Aramwira ati “Si ubu. Abariye kuri izi rnbuto ntibaba bagisubiye mu isi 
ukundi. Ariko nuba umukiranutsi, hasigaye igihe gito ukazarya ku mbuto 
z'igiti cy’ubugingo kandi ukanywa ku mazi yo ku isoko. “Kandi 
arambwira ati “Ukwiriye kongera gusubira ku isi maze ugatekerereza 
abandi ibyo naguhishuriye. “Nuko marayika anzana neza muri iyi si 
y'umwijima. Rimwe na rimwe njya ntekereza yuko ntakibashije kuguma 
aha; ibintu byose byo mu isi biteye agahinda cyane. Hano mu isi numva 
ndi jyenyine rwose, kuko nabonye igihugu kirushijeho kuba cyiza. 
Yemwe, iyaba nari mfite amababa nk’inuma. nagurutse nkajya kwibera 
mu munezero! 

IGICE CYA 2 


IGIHE CY’IMPERUKA 

Turi mu gihe cy'imperuka. Ibimenyetso by’ibihe byihutira 
gusohora biragaragaza yuko kuza kwa Kristo kuri hafi. Iminsi turimo 
iteye ubwoba kandi irakomeye. Umwuka w'Imana ariho arakurwa mu isi 
buhoro. Ibyago n’imanza byamaze kugera ku basuzugura ubuntu 
bw’Imana. Amahano aba ku butaka no ku nyanja, kutumvikana 
kw’abantu, imiborogo y’intambara, biteye ubwoba. Birahanura 
kwegereza kw’ibizaba by’icyubahiro gikomeye cyane. 

Ibibi bifatanyirije hamwe imbaraga zabyo kandi birashikamye. 
Biraterana imbaraga kugira ngo bizane amakuba aheruka akomeye cyane. 
Guhinduka gukomeye kugiye kubaho ku isi yacu. kandi iherezo rizihutira 
kuza. 


Uko ibintu bimeze mu isi birerekana yuko ibihe by.amakuba 
bitugezeho ubu. Amagazeti ya buri munsi yuzuye iby’intambara iri hafi 
kubaho. Ubwambuzi buteye akaga buriyongera. Kwanga imirimo bitewe 
no gushaka kongerwa igihembo biraboneka hose. Ubujura n’ubwicanyi 
biraboneka hose. Abagabo bafite abadayimoni barica abagabo, abagore n 
abana bato. Abantu batwawe ubwenge n'ibibi, kandi ibibi by’uburyo 
bwose birakwira cyane. 

Umwanzi yagize amajyambere cyane mu byo kuyobya 
gukiranuka no mu byo kuzuza imitima y’abantu kwifuza inyungu yo 
kwikunda. “Imanza zitabera zisubizwa inyuma, no gukiranuka 
guhagarara kure kuko ukuri kwaguye mu nzira, kandi gutungana 
ntikubasha kwinjira.” Yesaya 59:14. Mu midugudu ikomeye hari abantu 
batagira ingano bafite imibereho ya gikene n’iy”ubuhanya, bari hafi yo 
kubura ibyokurya, badafite aho baba, kandi badafite icyo bambara; muri 
iyo midugudu hakabamo abafite ibirenze iby”umutima wabo wakwifuza, 
bafite imiberho myiza cyane yo kwinezeza, bagatangira amafaranga yabo 
kugura amazi arimo ibintu bya gikungu, no ku kwirimbisha, ndetse ibibi 
biruseho n”uko bayakoresha ku kwinezeza mu by’ubusambanyi, no ku 
nzoga, no ku itabi n’ibindi bintu byonona ubwonko, bigatuma ubwenge 
budatekereza neza, kandi bigahenebereza umutima. Imiborogo y’abantu 
bicwa n’inzara irazamuka ikajya imbere y’Imana, naho abantu bariho 

bararundanyisba ubutunzi bwinshi cyane agahato n'ubwambuzi 
by’uburyo bwose. 

Mu gihe cya nijoro nahamagariwe kwitegereza amazu 
agerekeranye n’andi akarinda agera ku ijuru. Ayo mazu yishingiwe ko 
atabasha gushya, kandi yubakiwe gushimisha bene yo n’abubatsi. Ayo 
mazu arazamuka, kandi akarushaho kugera hejeru, kandi bayubakishije 
ibintu by’igiciro cyinshi cyane. Bene ayo mazu ntibarakibaza bati 
“Mbese twabasha dute gushimisha Imana biruseho?” Uwiteka ntiyari ari 
mu bitekerezo byabo. 

Igihe ayo mazu manini cyane yazamukaga, bene yo bishimiraga 
kwihimbaza kuko bari bafite ubutunzi bwo gukoresha ku byo kwinezeza 
no kubyutsa ishyari ry’abaturanyi babo. Ubutunzi bwinshi babonye buba 
bwaraturutse mu ndamu mbi, no mu kugirira nabi abakene. Bibagiwe 
yuko rnu ijuru bandika iby’imirimo yose ikorwa; umurimo wose wo 
gukiranirwa wakozwe, umurimo wose w’ubuhenzi, wandikwayo. Abantu 
barebye amazu manini batekerezaga yuko atabasha gushya maze 
baravuga bati “Ariya mazu ari amahoro rwose.” Ariko ayo mazu 
yakongotse nk’aho yubakishije amakakama ashonga. Imashini zizimya 
umuriro ntizabashije guhagarika uko kurimbura. Abantu bazimya 
umuriro ntibabashije kugendesha imashini zabo. 

Nabwiwe yuko igihe cyo kuza kw’Umwami nikigera, nta 
kizahinduka mu mitima y’abibona, n’abifuza, abantu bazabona yuko 
ukuboko kwari gufite imbaraga yo gukiza kuzaza gufite imbaraga yo 
kurimbura. Nta mbaraga yo mu isi ibasha gukoma ukuboko kw’Imana mu 
nkokora. Nta bintu bishobora kubakishwa amazu bizabasha kubarinda 
kurimbuka ubwo igihe cyategetswe cy’Imana cyo guhanira abantu ko 
basuzuguye amategeko yayo kandi ko bishakiye icyubahiro, kizaba 
kigeze. 


Ntihai'iho benshi, ndetse no mu bigisha n’abategetsi, 
basobanukirwa n’intandaro y’uburyo abantu bameze muri iki gihe. 
Abahagarariye ubutegetsi ntibashobora gusobanura ibibazo by’ingeso 
zamunzwe, ubukene, ubutindi, no kwiyongera kw’ibibi. Barahihibikanira 
ubusa batunganya ibintu ngo bibe ku rufatiro rurushijeho kuba amahoro. 
Iyaba abantu bitonderaga biruseho iby’ijambo ry’Imana ryigisha, 
babonye inama y’ibibarushya bibatera kwiheba. 

Ibyanditswe byera bisobanura uko isi izaba imeze mbere yo kuza 
kwa kabiri kwa Kristo. Iby’abantu barundanisha ubutunzi bukomeye 
ubwambuzi n’ubuhenzi byanditswe ngo: “Mwabitse ubutunzi bwanyu mu 
minsi y’impenika. Dore, ibihembo by’abasaruzi basaruye imirima yanyu, 
ibyo mwabimishije uburiganya, birataka; kandi umuborogo w’abo 
basaruzi winjiye mu matwi y’Uwiteka nyiri ingabo. Mwaradamaraye mu 
isi, mwishimira ibibanezeza bibi. Mwihagije mu mitima ku munsi wo 
kurimbuka. Umukiranutsi mwamuciriyeho iteka, muramwica, 
atabarwanya. “Yakobo 5:3-6. 

Ariko se ni nde usoma imiburo itangwa n’ibimenyetso by’ibihe 
byihutira gusohora? Abakunda ibibanezeza byo mu isi bo batekereza iki? 
Ni guhinduka ki kuboneka mu bitekerezo byabo? Si ibiruta ibyabonekaga 
by’abaturage bo mu isi yo mu gihe cya nowa. Abo mu gihe cyabanjirije 
umwuzure. barohamye mu mirimo n’umunezero by’isi, “ntibabimenya 
kugeza aho umwuzure waziye, ukabatwara bose, “Matayo 24:39. Bari 
barahaWe imiburo ivuye mu ijuru, ariko banga kumva. No muri iki gihe, 
isi yasuzuguye umuburo w’ijwi ry’Imana, irihutira kurimbuka kw’iteka. 

Isi ihagaritswe umutima n’umwuka w’intambara. Ubuhanuzi bwo 
mu gice cyacumi na kimwe cya Daniyeli buri hafi kuzura neza. Bidatinze 
amakuba yavuzwe n’umuhanuzi agiye gutera. 

“Dore Uwiteka ahindura isi umwirare, arayiraza, arayubika, 
atatanya abaturage bayo ... kuko bacumuye amategeko, bagahindura 
ibyategetswe, bakica isezerano ridakuka. Ni cyo gitumye umuvumo 
utsemba isi, n’abayibamo bagatsindwa n’urubanza ...Ibyishimo bitewe 
n’amashako birashize; urusaku rw’abanezerwa rurahoze, umunezero 
utewe n’inanga urashize. “Yesaya 24:1-8. 

“Tubonye ishyano! Kuko umunsi w’Uwiteka ugeze hafi, uzaza 
ari uwo kurimbura kuvuye ku Ishobora byose.” Yoweli 1:15. “Nitegereje 
isi, mbona idafite ishusho, kandi irimo ubusa: n’ijuru na ryo nta mucyo 
rifite. Nitegereje imisozi miremire, mbona itigita, ndetse n’iyindi yose na 
yo inyeganyega. Nitegereje, mbona ahantu hari uburumbuke harabayc 
ubutayu, n’imidugudu yaho yose yasenyukiye imbere y’Uwiteka 
kubw’uburakari bwe bukaze. “Yeremiya 4:32-36. “Ayii, uwo munsi 
urakomeye, nta undi umeze nka wo; n’igihe cy’umubabaro wa Yakobo; 
ariko azakirokokamo. Yeremiya 30:7. 

Abari mu isi bose si ko bagiye mu ruhande rw’umwanzi ngo 
barwanye Imana. Bose si ko babaye ibigande. Hariho abakiranutsi bakeya 
babereye’Imana abanyakuri. kuko Yohana yanditse ati “Ngaba 
abakomeza amategeko y’Imana.” Ibyahishuwe 14:12. Bidatinze hazaba 
intambara hagati y’abakorera Imana n’abatayikorera. Bidatinze ikintu 
cyose kibasha kunyeganyezwa kizanyeganyezwa, kugira ngo ibitabasha 
kunyeganyezwa bisigare. 

Satani ni umwigishwa wa Bibliya w'umunyamwete. Azi yuko 
igihe asigaranye ari kigufi, kandi ashakashaka mu buryo bwose gukora 
umurimo unyuranye n’umurimo w’Umwami muri iyi si. Ntibishoboka 
gutanga igitekerezo icyo ari cyo cyose cy’ibizaba ku bwoko bw’ Imana 
bazaba bakiri bazima ku isi ubwo ubwiza bwo mu ijuru n’amagambo 
y’uburyo barenganijwe kera azaba yasubiwemo bikavangwa. 
Bazagendagenda mu mucyo uva ku ntebe y’ubwami y’Imana. 
Hazahoraho umushyikirano hagati y’isi n’ijuru babifashijwe mo 
n’abamarayika. Kandi Satani uzaba agoswe n’abamarayika babi, wiyitaga 
Imana, azakora ibitangaza by’uburyo bwose, kugira ngo ayobye intore 
zose, niba bishoboka. Ubwoko bw’Imana ntibuzabonera amahoro mu 
gukora ibitangaza, kuko Satani azigana ibitangaza bizakorwa. Ubwoko 
bw’Imana bwageragejwe bukanyuzwa mu ruganda buzakura imbaraga 
mu kimenyetso kivugwa mu Kuva 31:12-18. Bakwiriye guhagarara 
bashikamye ku ijambo rizima ryitwa: “Handitswe ngo” Uru ni rwo 
rufatiro gusa babasha guhagararaho amahoro. Abishe isezerano 
basezeranye n’Imana kuri uwo munsi bazaba badafite Imana kandi 
badafite ibyiringiro. 

Abasenga Imana, ikizabamenyekanisha cyane cyane ni itegeko 
rya kane kuko ari ryo kimenyetso cy’imbaraga y’Imana yo kurema 
n’igihamya umuntu uyubaha. Abanyabibi bazamenyekanira ku kurimbura 
urwibutso rw’Umuremyi no gushyira hejuru inyigisho z’iRoma. Mu 
itangira ry’intambara, Abakristo bose bazagabanywamo imitwe ibiri, 
abakomeza amategeko y’Imana bakagira no kwizera nk’ukwa Yesu, 
n’abasenga inyamaswa n’igishushanyo cyayo, kandi bakakira 
ikimenyetso cyayo. Ni bwo itorero n’ubutegetsi bizafatanyiriza imbaraga 
zabyo hamwe guhatira bose, “aboroheje n’abakomeye,” n'abatunzi 
n’abakene, n’ab’umudendezo n’ab’imbata,” gushyirwaho ikimenyestso 
cy’inyamaswa, ubwoko bw’Imana bwo ntibuzagishyirwaho. Ibyahishuwe 
13:16. 

Umuhanuzi wo ku kirwa cya Patimos yitegereza abanesheje ya 
nyamaswa n’igishushanyo cyayo n’mubare w’izina ryayo, bahagaze kuri 
iyo nyanja y’ibirahuri, bafite inanga z’Imana; baririmba indirimbo ya 
Mose n’Umwana w’Intama. Ibyahishuwe 15:2. 

Ibigeragezo n’amakuba bitey’ubwoba bitegereje ubwoko 
bw’Imana. Amahanga atewe umuvurungano n’intambara, uhereye ku 
mpera imwe y’isi ukagera ku yindi. Ariko igihe cy’amakuba kigiye kuza 
ni kigera hagati igihe cy’umubabaro utigeza kubaho, uhereye igihe 
amahanga yabereyeho, ubwoko bw’Imana bwatoranyijwe buzahagarara 
butanyeganyega. Satani n'ingabo ze ntibazabasha kubarimbura, kuko 
abamarayika barusha bose imbaraga bazabarinda. 


IGICE CYA 3 

ITEGURE GUSANGANIRA UMWAMI 

Nabonye yuko tudakwiriye gutinza kuza kw’Umwami. Marayika 
yaravuza ati “Nimwitegure, nimwitegure ikigiye kuba ku isi. Nimureke 
imirimo yanyu imere nk’uko kwizera kwanyu kuri.” Nabonye yuko 
ubwenge bukwiriye kuguma ku Mana, kandi yuko ubwenge bwacu 
bukwiriye kuvugira Imana n’ukuri kwayo. Ntidushobora guhesha 
Umwami icyubahiro kandi turi abanebwe n’abatagira icyo bitaho. 
Ntidushobora guhimbaza Imana kandi turi abantu bacogora. Dukwiriye 
gushishikarira kubona agakiza k’imitima yacu ubwacu, no gukiza abandi. 
Icyo ni cyo kintu cy’ingenzi kiruta ibindi byose, maze ibindi by’iruhande 
bikabona gukurikiraho. 

Nabonye ubwiza bw'ijuru. Numvise abamarayika baririmba 
indirimbo zabo z’umunezero, bahimbaza Yesu. Kandi bamuha 
icyubahiro. Ubwo ni bwo nabashije kugira icyo menya cyerekeye 
urukundo rw’Umwana w'Imana. Yasize ubwiza bwose, n’icyubahiro 
cyose yari afite mu ijuru maze anezezwa cyane no kuduhesha 
agakiza.bituma abantu bamurundaho gukorwa n’isoni kose no 
gusuzugurwa, abyikorera yihanganye kandi yicishije bugufi. 
Yaracumiswe, arakubitwa, kandi arashenjagurwa: yashyizwe ku 
musaraba w’I Kaluvari, maze yicwa urupfu rubi cyane kugira ngo 

adukize urupfu, tubashe kwejeshwa amaraso ye tuzazurirwe kubana na 
we muri ya mazu adutegurira, twishimira umucyo n’ ubwiza bw’ijuru, 
twumva abamarayika baririmba kandi turirimbana na bo. 

Nabonye abo mu ijuru bose bishimirako duhabwa agakiza; none 
se twe tuzaba abanenganenzi? Tuzaba abatagira icyo bitaho, nk’aho ari 
icyoroshye ko dukizwa cyangwa ko tuzimira? Mbese tuzasuzugura 
igitambo twatangiwe? Bamwe barabikoze. Bakinishije imbabazi 
bagiriwe, maze igitsure cy’Imana kibazaho. Umwuka w’Imana, ntazahora 
aterwa agahinda. Niyongera guterwa agahinda ho gato kandi, azigendera. 
Imana nimara gukora ibikwiriye byose byo gukiza abantu. Niberekanisha 
imibereho yabo yuko basuzuguye imbabazi Yesu yabagiriye, umugabane 
wabo uzaba urupfu, bazaba bararuguze barukunze. Ruzaba ari urupfu 
ruteye ubwoba; kuko bazumva umubabaro ukomeye Kristo yagize ari ku 
musaraba. ashaka kubabonera uko gucungurwa banze. Ubwo ni bwo 
bazamenya yuko babuze ubugingo buhoraho no kuragwa kudapfa. 
Igitambo gikomeye cyatangiwe gukiza imitima kitwereka agaciro kabo. 
Igihe umuntu umwe w’igiciro azimiye rimwe, aba azimiye iteka. 

Nabonye marayika ahagaze afite iminzani mu ntoke ze, apima 
ibitekerezo n’ibinezeza ubwoko bw’Imana, cyane cyane iby’abasore. Ku 
ruhande rumwe hari ibitekerezo n’ibinezeza byerekeye ijuru; ku rundi, 
hari ibitekerezo n’ibinezeza byerekeye isi. Kuri icyo gipimo hashyizweho 
gusoma ibitabo by’ibitekerezo byose, intekerezo z’imyambaro no 
kwiyerekana, kwirarira, ubwibone, n’ibindi. Yoo! Mbega umwanya 
ukomeye cyane! Abamarayika b’Imana bari bahagaze bafite iminzane mu 
ntoke, bapima intekerezo z’abiyita abana bayo ari bo bavuga yuko 
bapfuye ku by’isi, kwirarira no kwibona maze uherako ujya hasi vuba 
nyamara uburemere bwakomeje kwiyongera ku munzani. Uruhande 
rwariho ibitekerezo n’ibinezeza by’ijuru wahereyeko ujya hejuru mu gihe 
undi wajyaga hasi, maze yemwe, mbega uburyo byari bifite uburemere 
bukeya! Mbasha kuganirira abantu ibyo nk’uko nabibonye; ariko 
sinabasha gusobanura cyane uko byagenze cyane, ubwo nabobaga 
marayika afite imizani apima intekerezo n’ibinezeza by’ubwoko 
bw’Imana Marayika yaravuze ati Mbese bene abo bashobora kwinjira mu 
ijuru? Ashwi da, ntabwo. Babwire yuko ibyiringiro bafite ubu ari ubusa, 
nibatihana bwangu, ngo bahabwe agakiza, bazarimbuka. 

Ishusho yo kubaha Imana ntizabakiza na hato. Bose bakwiriye 
kugira imibereho ishikamye kandi mizima. Icyo cyonyine ni cyo 
kizabakiza mu gihe cy’amakuba. Ni bwo umurimo wabo uzageragezwa 
ngo urebwe uwo ari wo; kandi niba ari izahabu cyangwa ifeza, cyangwa 
amabuye y’igiciro, bizahishwa mu bwihisho bw’ihema ry’Uwiteka. Ariko 
niba umuriro wabo ari ibiti, cyangwa ibyatsi, cyangwa ibikenyeri, nta 
kizabakingira uburakari bukaze bwa Yehova. 

Nabonye yuko benshi bipima kuri bagenzi babo ubwabo. Kandi 
bakagereranya imibereho yabo kuy’abandi. Ibyo ntibikwiriye kubaho. 
Nta undi twahaweho icyitegererezo utari Kristo. Ni we cyitegererezo 
cyacu cy’ukuri, kandi umuntu wese akwiriye guhirimbanira kurushaho 
cyane kumwigana. Duteranyiriza hamwe na Kristo cyangwa tugasandaza. 
Turi abakozi bakorana na Kristo, cyangwa ntituri bo na gato. Yesu 
aravuga ati “Iyaba wari ukonje cyangwa wari ubize. Nuko rero, kuko uri 
akazuyaze, udakonje, ntubire, ngiye kukuruka,” Ibyahishuwe 3:15-16. 

Nabonye yuko bamwe bataramenya rwose kwiyanga cyangwa 
kwitanga icyo ari cyo, cyangwa kubabazwa uzira ukuri icyo ari cyo. 
Ariko nta n’ umwe uzinj i ra mu ij uru atitanzeho igitambo. Umutima wo 
kwiyanga no kwitangaho igitambo ni wo ukwiriye kutubamo. Bamwe 
ntibarakitangaho igitambo, ngo batambire imibiri yabo ku gicaniro 
cy’Imana. Bahorana ihubi n’umujinya ubatera kujahagurika, bakanezeza 
irari ryabo, kandi bakerekeza umutima ku bibanezeza, bakirengagiza 
umurimo w’Imana. Abemera kwitangira igitambo kuzabona ubugingo 
buhoraho, bazabubona; kandi birakwiriye kububabarizwa, no guhara 
ikigirwamana cyose ku bwabo. Umugisha uhoraho w’agatangaza, 
ukomoka ku bwiza bw’Imana, utubashisha gusiga byose kandi ukaduhuza 
ibinezeza by’isi byose. 

(1)1 Tpp. 123-126 

IGICE CYA 4 


GUSABANA NA KRISTO N’URUKUNDO RWA KIYANDIMWE 

Ni umugambi w’Imana yuko abana bayo bazagira ubumwe 
cyane. Mbese ntibiringiye kuzaba no mu ijuru rimwe? Mbese Kristo 
yigabanijemo ibice? Mbese azaha ubwoko bwe amahirwe butarakubura 
imyanda y’ibibi yo gukeka no kugira intonganya, abakozi bataragira 
umugambi umwe wo kwegurira imitima n’ubwenge n'imbaraga; mu 
murimo w’Imana wera cyane imbere yayo? Gusabana bitera imbaraga; 
naho guca ukubiri bitera intege nke. Nidufataniriza ham we, tukumvikana 
dushakira abantu agakiza, ni ho tuzaba koko “abakozi bakorana 
n’Imana.” Abanga gukora bafatanirije hamwe bakoza Imana isoni cyane. 
Umwanzi w’imitima anezezwa no kubabona bahora barakariranye. Bene 
abo bakeneye kwitoza urukundo rwa kivandimwe n’ubugwaneza 
bw’umutima. Iyaba babashaga gukuraho umwenda ukingirije igihe kizaza 
ngo barebe ingamka yo kutumvikana byari kubatera kwihana rwose! 1 

Gusabana Na Kristo No Kumvikana Ubwacu Biturinda Akaga Rose. 

Ab’isi bishimira yuko Abakristo batumvikana. Kutizera 
birabashimisha. Imana ishaka yuko ubwoko bwayo buhinduka. Gusabana 
na Kristo no gusabana ubwacu ni ho tubasha kubonera amahoro gusa 
mur’iyi minsi y’imperuka. Nimutyo twe gukundira Satani kuvuga itorero 
ryacu ngo: “Nimurebe uko aba bantu bahagaze munsi y’ibendera rya 
Kkristo bangana. Ntacyo dukwiriye kubatinyira ubwo bakoreshereza 
imbaraga zabo gusubiranamo kuruta kurwanya imbaraga zanjye.” 

Umwuka Wera amaze kumanukira abigishwa ba Yesu, bagiye 
kwamamazaUmukizawazutse, bifuje ikintukimwegusa, ko abantu 
bahabwa agakiza. Bishimiye umubano bagiranye n’abera. Bari 
abagwaneza, abitonda, abiyanze, bemeye kwitangira ukuri. Gushyira 
hamwe kwabo kwa buri munsi ni ko kwahishuye urukundo Kristo yari 
yarabategelse guhishura. Amagambo n’imirimo byo kutikunda ni byo 
bashyirishijcho umwete wo kubyutsa urwo rukundo mu mitima y’abandi. 

Abizera bari bafite urukundo rwuzura imitima y’intumwa 
Umwuka Wera amaze kuzimanukira. Bari bakwiriye gukuza 
amajyambere bafite kumvira kwemera itegeko rishya, ngo: “Nk’uko 

nabakunze. mu be ariko namwe mukundana.” Yohana 13-35. Uko ni ko 
basabanye na Kristo cyane kugira ngo babashishwe gusohoza ibyo 
ashaka. Imbaraga y'Umukiza wabashaga kubatsindishiriza abikoreshehe 
gukiranuka kwe yari ikwiriye kubahirizwa. 

Ariko abakristo bo mu itorero rya mbere batangiye 
gushakashakanamo amafuti. Bizimba, ku mafufi, baha akito kunegurana 
kw’ubugizi bwa nabi.baheba mu maso h’Umukiza, kandi 
baburan'urukundo rukomeye yahishuriye abanyabyaha. Bashimikiriye 
imihango igaragarira amaso bita cyane ku nyigisho z’uko kwizera, 
barushaho kuba inkazi mu kunegurana kwabo. Bagize urnwete wo 
guciraho abandi iteka, maze bibagirwa ibyabo bicumuro. Bibagiwe 
icyigisho cyerekeye urukundo rwa kivandimwe Kristo yari yarigishije. 
Kandi igiteye agahinda kuruta byose, ni uko babuze ubwenge bwo 
kumenya icyo bahombye. Ntibarakamenya yuko umunezero n’ibyshimo 
bitakirangwa mu mibereho yabo, kandi yuko bidatinze bagiye kugendera 
mu mwijima, bamaze gukingiranira urukundo rw'Imana inyuma 
y’imitima yabo. 

Intumwa Yohana yamenye yuko urukundo rwa kivandimwe 
rutakirangwa mu itorere, maze aba ari rwo yizimba kuvuga. Yarinze 
ageza umunsi yapfuyeho agihendahendera abizera guhora bimenyereza 
gukundana. Inzandiko yandikiye amatorero zuzuwe n’iki gitekerezo ngo: 
“Bakundwa, dukundane,” arandika ati “Kukw’Imana ari urukundo... 
Imana yatumye umwana wayo w’ikinege mu isi. kugira ngo tubone uko 
tubeshwaho na we.” 1 Yohana 4:7-11. 

Mu itorero ry’Imana ry’ubu habuzemo urukundo rwa 
kivandimwe cyane. Benshi bo mu bavuga yuko bakunda Umukiza 
birengagiza gukunda abo bafatanije umubano wa Gikristo. Dufite kwizera 
kumwe, turi umuryango umwe, twese turi abana ba Data wa twese wo mu 
ijuru umwe, dufite ibyiringiro bimwe byo kudapfa. Umurunga 
udufatanije ukwiriye kuba hafi kandi ukaba uw’ineza. Abantu bo mu isi 
baratureba ngo bamenye ko kwizera kwacu gufite imbaraga yeza mu 
mitima yacu. Batebuka kugenzura ifuti ryose mu mibereho yacu, no 
kutumvikana hose mu mirimo yacu. Nimutyo twekubaha akito ko 
gusebya kwizera kwacu. 2 

Gusabana n ’Ubumwe Ni byo Buhamya Bwacu Bukomeye Cyane. 


Guhiringuturanya n’ab’isi si ko kudushyira mu kaga cyane; 
ahubwo ni ibibi bikorerwa mu mitima y’abiyita abizera bituzanira 
amakuba ateye agahinda kandi bigatinza cyane amajyambere y’umurimo 
w’Imana. Nta yindi nzira irushijeho kuba iyo gucogoza rwose ingeso 
yacu y’iby’umwuka iruta kugira ishyari. no gukekana no gushaka ibibi ku 
bandi no gukeka ibibi. "Bene ubwo bwenge si bwo bumanuka buvuye mu 
ijuru, ahubwo no ubw’isi, ni ubwinyamaswabantu, ndetse ni 
ubw’abadayimoni, kuko aho amakimbirane n’intonganya biri, ari ho no 
kuvurungana kuri no gukora ibibi byose. Ariko ubwenge buva mu ijuru. 
icya mbere buraboneye, kandi ni ubw’amahoro, n’ubw'ineza. bwemera 
kugirwa inama, bwuzuy’imbabazi n’imbuto nziza. butarobanura ku 
butoni, kandi butagira uburyarya.” Yakobo 3:15-18. 

Gusabana n’ubumwe biri mu bantu bafite ingeso zitari zimwe ni 
byo muhamya ukomeye cyane yuko Imana yatumye Umwana wayo mu 
isi gukiza abanyabyha. Ni ihirwe ryacu kujyana bene ubwo buhamya. 
Ariko kugira ngo dukore ibyo, dukwiriye kwemera itegeko rya Kristo. 
Ariko ingeso zacu zikwiriye gutunganyishwa gusabana n’ingeso ze, 
n’ubushake bwacu bukwiriye guhabwa ubushake bwe. Ni bwo tuzakorera 
hamwe tudafite igitekerezo cyo kugirirana nabi. 

Kutumvikana gutoya kugundiriwe gutera gukora ibyonona 
umubano wa Kristo. Nimutyo twekwemerera umwanzi dutyo ngo 
atwigarurire. Nimutyo turusheho kwegera Imana no kwegerana ubwacu. 
Ni ho tuzaba nk’ibiti byo gukiranuka, byatewe n’Uwiteka, kandi 
byavomerejwe uruzi rw’ubugingo. Mbega uburyo tuzera imbuto! Mbese 
Kristo ntiyavuze ati “Ibyo ni byo byubahisha Data"? Yohana 15:8. 

Iyo isengesho rya Kristo ryemerwa burundu, iyo ibyo ryigisha 
bihora byinjizwa mu mibereho ya buri munsi y’ubwoko bw’Imana, 
ubumwe mu murimo bwatubonekamo. Umuvandimwe azahambirishwa 
ku muvandimwe umurunga w'urukundo rwa Kristo. Umwuka w’Imana ni 
wo uzana ubwo bumwe. Uwiyejeje ni we ubasha kweza abigishwa be. 
Nibasabana na we.bazasabanishwa no kwizera kwera cyane. 
Niduhirimbanira kubona ubwo bumwe nka uko Imana yifuza ko 
tubihirimbanira buzatuzaho. 3. 

Icyo Imana ishaka si umubare munini w'amashuri, n'amazu 
magari no kugira ibyo werekana bigaragara, ahubwo icyo ishaka ni 
imirimo ikorerwa hamwe y’ubwoko bw'umwihariko abantu batoranyijwe 
n’Imana kandi bafite agaciro, bunze ubumwe, imibereho yabo 
ihishanywe na Kristo mu Mana. Umuntu wese akwiriye guhagarara mu 
mugabane we n’ahantu he, akagira ibitekerezo n’amagambo. n’imirimo 
bikwiriye. Igihe abakozi b"Imana bose bazakora ibyo, kandi ntibizaba 
keretse babikoze, ni bwo umurimo wayo uzaba ushyitse, wuzuye neza. 4. 

Uwiteka ashaka abagabo bafite kwizera nyakuri n’ubwenge 
bushyitse, abagabo basobanukirwa nitandukaniro ry’ukuri n’ibinyoma. 
Umuntu wese akwiriye kuba maso, akiga kandi agashyira mu bikorwa 
inyigisho zitangwa mu gice cya cumi na karindwi cya Yohana, kandi 
agakomereza kwizera kuzima mu kuri kuriho ubu. Dukeneye kwitegeka 
kuzatubashisha gusabanya ingeso zacu n'isengesho rya Kristo. 5. 

Umutima wa Kristo uba ku bayoboke be bakora ibyo kuzuza 
umugambi w’Imana mu ngingo zawo zose. Bakwiriye kubera umwe muri 
we, nubwo batataniye mu isi yose. Ariko Imana ntishobora kubagira 
umwe muri Kristo keretse bemeye kureka inzira zabo bagakurikira inzira 
ye. 6. 


Gufatanyiriza Hamwe 

Mu gihe cyo guhanga amashuri ahantu hashya. biba ngombwa 
kenshi guha abantu batazi utuntu twose two mu murimo inshingano. Abo 
bantu bakorana inkomyi zikomeye kandi bo. hamwe, n’abakozi bagenzi 
babo nibatagira umutima wo kutishakira inyungu zabo mu murimo 
w’Umwami, hazabaho ingaruka mu bikorwa zizakoma mu nkokora 
amajyambere yawo 

Benshi biyumvamo yuko umurimo bakora ari uwabo gusa, kandi 
nta undi ukwiriye kugira inama izarizo zose ziwerekeye. Abo nyine ni bo 
batazi uburyo bwiza bwo kuyobora umurimo; ariko kandi iyo hagize 
uhangara kubagira, inama, bararakara maze bakarushaho kugambirira 
gukurikiza inama yabo bishakiye. Ikindi kandi, abakozi bamwe ntibemera 
gufasha cyagwa kwigisha abandi bakozi bagenzi babo. Abandi batari 
bamenya umurimo ntibifuza ko ubujiji bwabo bumenyekana. Barafudika, 

bagapfusha ubusa igihe kinini ibintu byinshi, kuko bafite ubwibone 
bubabuza kugisha abandi inama. 

Ntibiruhije kumenya intandaro y’amakuba. Abakozi babaye 
nk'ubudodo bwigenga, aho kwireba nk’ubudodo bukwiriye kuboherwa 
hamwe ngo bufashe kurema ibara runaka. 

Ibyo bintu bitera Umwuka Wera agahinda. Imana yifuza yuko 
twakwigishanya. Ubwigenge budakomotse ku Mana budushyira aho 
atabasha gukorana natwe. Bene ibyo binezeza Satani. 

Umurimo w'umukozi wese uzageragezwa kugira ngo urebwe ko 
akorera gushyira umurimo w’Imana imbere cyangwa ko akorera gushaka 
ibyo kwinezeza. 

Icyaha kiri inyuma y' ibindi ndetse kitoroshye gukira ni 
ubwibone mu bitekerezo no kwishyira hejuru. Ibyo bihagaze mu nzira 
yimira gukura kose. Iyo umuntu afite ifuti mu ngeso, ananirwa 
kurimenya; iyo yarohamye mu kwiyumva ko yihagije, ntabashe kumenya 
ifuti rye, yabasha ate kwezwa? “Abazima si bo bifuza umuvuzi. keretse 
abarwayi.” Matayo 9:12. None se umuntu yabasha ate gutunganywa 
kandi atekereza yuko inzira ze ziboneye? 

Umukristo watanze umutima we wose gusa ni we ubasha kuba 
imfura nyakuri.7 

(1) 8 T 240’ (2) 8 T 240-242; (3) 8 T 232, 243; (4) 8 T 183; (5) T 239; (6) 
8 T 243; (7) T 197-200. 

IGICE CYA 5 


KRISTO GUKIRANUKA KWACU 

“Nitwatura ibyaha byacu. ni yo yo kwizerwa kandi ikiranukira 
kutubabarira ibyaha byacu. no kutwezaho gukiranirwa kose,” 1 Yohana 
1:9. 


Imana ishaka yuko twatura ibyaha byacu, kandi tukicishiriza 
bugufi imitima yacu imbere yayo; ariko icyo gihe. dukwiriye kuyiringira 
ko ari Data wa twese w'umugwaneza, utazahana abamwiringira. Benshi 
muri twe tugenda dukurikiye uko turora ibintu, ntitugenda dukurikije 
kwizera. Twizera ibigaragara. ariko ntitwishimira amasezerano meza 
cyane twaherewe mu ijambo ry'Imana; kandi nta kundi twakoza Imana 
isoni tubyitumye birenze kugaragaza yuko tutiringiye ibyo yavuze; no 
kubaza yuko Imana itwitayeho cyangwa yuko idushuka. 

Imana ntitureka bitewe n'ibyaha byacu. Tubasha gufudika, maze 
tukababaza Umwuka wayo; ariko nitwihana, tukayisanga dufite imitima 
yicuza, ntizadushora inshucu. Hari ibihindizo bikwiriye kuvanwaho. 
Dutekereza nabi, tukibona, tukabona ko twihagije, ntitwihangane, kandi 
tukivovota. Ibyo byose bidutandukanya n'Imana. Ibyaha bikwiriye 
kwaturwa kandi tukagirirwa ubuntu bwimbitse mu mitima yacu. 
Abiyumvamo ko bafite intege nke kandi bacogoye bashobora guhinduka 
abagabo b’intwari b’Imana, kandi bagakorera shebuja umurimo 
w’icyubahiro gikomeye. Ariko bakwiriye gukorera aharushijeho 
kwirengera;ntibakwiriye gukururwa n’impamvu zo kwikunda. 

Dukwiriye kwigira mu ishuri rya Kristo. Gutungana kwe konyine 
ni ko kubasha kuduha umugisha umwe wo mu masezerano y'ubuntu. 
Twamaze igihe kirekire twifuza kandi tugerageza kubona iyo migisha, 
ariko ntitwayihawe, kuko twagize igitekerezo cy’uko hari icyo twabasha 
gukora ubwacu cyatuma tuyihabwa. Ntitwikuyeho amaso, ngo twizere 
yuko Yesu ari we Mukiza uhoraho. Ntidukwiriye gutekereza yuko ubuntu 
n’imirimo myiza byacu ari byo bibasha gukiza; ubuntu bwa Kristo ni bwo 
byiringiro by’agakiza gusa. Uwiteka, yatangiye isezerano mu muhanuzi 
we, ati “Umunyabyaha nareke ingeso ze, ukiranirwa areke ibyo yibwira; 
agarukire Uwiteka, na we aramubabarira, rwose pe. Yesaya 55:7- 
Dukwiriye kwizera isezerano ry’ukuri, tukareka kwemera kwizera 

twiyumva. Nitwiringira Imana burundu, tukiringira ineza ya Yesu 
Umukiza ubabarira byaha, tuzahabwa ikintu cyose cyo kudufasha 
twifuza. 


Turitumbira nkaho ari twe dufite imbaraga zo kwikiza; ariko 
Yesu yadupfiriye abitewe n’uko tutabyishoborera. Muri we ni ho dufite 
ibyiringiro byacu, gutsindishirizwa kwacu no gukiranuka kwacu. 
Ntidukwiriye kwiheba, no gutinya yuko tudafite Umukiza, cyangwa ngo 
twibwire ko adatekereza ibyo kutugirira imbabazi. Ubu ngubu arakora ku 
bwacu, aturarikira kumusanga turi abadafite kivurira, ngo dukizwe. 
Tumukoza isoni iyo tutizera. Biratangaje kubona uko tugenzereza incuti 
yacu ihebuje, uko tumwiringira tudebetse kand’ashoboye gukiza rwose, 
we waduhaye buri kimenyetso cyose cyo guhamya urukundo rwe 
rukomeye. 

Bene Data, muteze yuko ingeso zanyu nziza ari zo zizabahesha 
ubuntu bw’Imana, mukibwira yuko mubasha kubaturwa ku cyaha 
mutariringira imbaraga ye ko ibasha kubakiza? Niba izo ari zo ntugunda 
ziri mu bwenge bwanyu, ndatinya ko nta mbaraga muzahabwa, kandi 
hanyuma muzacogora. 

Igihe Uwiteka yemereragainzokaz’ubusabwe kurya Abisirayeli 
bari bigometse, Mose yabwiwe kumanika inzoka y’umuringa no kubwira 
abakomerekejwe n’inzoka bose ngo bayirebe babone kubaho. Ariko 
abenshi nta bufasha babonye muri uwo muti wavuye mu ijuru. Aho hari 
hadendeje imirambo n’abasamba, kandi bari bazi ko nibadafashwa 
n'Imana bariburimbuke koko; nyamara baborogeshejwe n'inguma, 
n’uburibwe, n’urupfu rwari rubagerereje, kugeza ubwo imbaraga 
zabashizemo, batangira kureba ibirorirori, kandi baba barakijijwe ako 
kanya. 


“Kandi nk'uko Mose yamanitse inzoka mu butayu” ni ko 
“Umwana w’umuntu akwiriye kumanikwa kugira ngo umwizera wese 
abone guhabwa ubugingo buhoraho.” Niba uzi ibyaha byawe, ntukoreshe 
imbaraga zawe zose ubiborogera, ahubwo urebe ubone gukira. Yesu ni 
we Mukiza wacu gusa; nubwo abantu uduhumbagiza bakeneye gukizwa 
bakwihakana imbabazi vabagiriye, nta n'umwe wiringiye ubuntu bwe 
uzarimburwa. Mu gihe tuzi ko tudafite Kristo nta cyo twakwimarira, 
ntidukwiye gucika intege; dukwiye kwiringira Umukiza wabambwe 

akazuka. Abatindi. barembejwe n'ibyaha. batagifite ibyiringiro barareba 
bagahabwa ubugingo. Yesu yasezeranishije ijambo rye; azakiza 
abamusanga bose. 

Sanga Yesu. ubone uburuhukiro n’amahoro. Ushobora guhabwa 
umugisha ndetse nonaha. Satani akugira inama avuga yuko utagira 
kivurira. kandi udashobora kwiha umugisha. Ni iby’ukuri; ntugira 
kivurira. Ariko manika Yesu imbere yawe uvuge uti: “Mfite Umukiza 
wazutse. Ndamwiringiye, kandi ntazakunda ko ndimbuka. Mvugishwa 
impundu n'izina rye. Ni we gukiranuka kwanjye, n’ikamba ryanjye ryo 
kwishima.” Ntihakagire uwibwirako ntaho ari; kuko Atari ko biri. 
Ushobora kumenya yuko uri umunyabyaha kandi uzarimbuka; ariko ibyo 
ni byo bituma ukeneye Umukiza. Niba ufite ibyaha ukwiriye kwatura, 
wipfusha igihe ubusa. Ibi bihe bifite igiciro cy’izahabu. “Nitwatura, 
ibyaha byacu, ni yo yo kwizerwa kandi ikiranukira kutubabarira ibyaha 
byacu, no kutwezaho gukiranirwa kose.” 1 Yohana 1:7. Abafite inzara 
n’inyota byo gukiranuka na bo bazahazwa, kuko Kristo yabibasezeraniye. 
Umukiza mwiza! Amaboko ye aramburiwe kutwakira, kandi umutima we 
ukomeye w'urukundo utegereje kuduha umugisha. 

Bamwe basa n’abiyumvamo ko bakwiriye kugeragezwa, kandi 
ko bakwiriye guhamiriza Uwiteka yuko bahindutse, mbere yo kumusaba 
umugisha. Nyamara abo bantu bakundwa bashobora gusaba umugisha 
n’ubu. Bakwiriye kugira ubuntu bwe, n’umwuka wa Kristo, kugira ngo 
bibafashe mu ntege nke zabo, bitabaye bityo ntibashobora kugira ingeso 
za Gikristo. Yesu akunda ko tumusanga uko turi-; turi abanyabyaha, 
n’abatagira kivurira n'impezamajyo. 

Kwihana no kubabarirwa ni impano duhabwa n’Imana muri 
Kristo. Imbaraga y’Umukiza Wera ni yo itwemeza icyaha, maze 
tukiyumvamo ko dukeneye kubabarirwa. Nta muntu n’umwe ubabarirwa 
ibyaha adafite umutima ushengutse; ajiko ubuntu bw'Imana ni bwo butera 
umuntu kwihana. Imana izi intege nke zacu zose n’ibyo tutakwishoboza 
byose kandi izadufasha. 

Bamwe basanga Imana ari uko bihannye kandi batuye ibyaha, 
ndetse bizera yuko ibyaha byabo bibabariwe, baracyananiwe gusaba 
kuzurizwa amasezerano y'Imana nubwo bari bakwiriye kubikora. Ntibazi 
yuko Yesu ari Umukiza uhora hafi iteka; kandi ntibiteguye kumuhozaho 

imitima yabo, biringiye yuko yuzuza umrimo utunganye w’ubuntu 
yatangiye gukorera mu mitima yabo. Mu gihe batekereza yuko bariho 
biyegurira Imana, bariyemera cyane. Hariho abantu bagira umwete ariko 
bakiringira Imana igice ikindi bakiyiringira. Ntibareba ku Mana ngo 
barindwe m imbaraga yayo, ahubwo biringira kuba maso ngo batagwa 
mu bishuko no kuzuza inshingano zimwe na zimwe zabahesha 
kwemerwa n'Imana. Nta gutsinda kuba mu kwizera nk’uko. Abantu 
nk’abo biyuha akuya ariko nta cyo bageraho; imitima yabo ihora mu 
bubata budashira. kandi ntibaruhuka batararambika imitwaro yabo 
kubirenge bya Yesu. 

Dukwiriye guhora turi maso, dufite umwete, dukunda gusenga; 
ariko ibyo n'bundi biza iyo umutima urindwa, n'imbaraga y’Imana mu 
kwizera. Nta cyo dushobora gukora, haba na busa rwose cyaduhesha 
ubuntu bw’Imana. Ntidukwiriye kwiyiringira na gato cyangwa ngo 
twiringire imirimo myiza twakoze; ariko nubwo turi abahabye 
bashayishije mu byaha nidusanga Kristo, tuzabona uburuhukiro mu 
rukundo rwe. Imana yakira umuntu wese uyisanga yiringiye amaramaje 
ineza y’Umukiza wabambwc IJrukundo ruturuka mu mutima. Bishoboka 
ko umuntu atabona ibyishimo ngo yumve atwawe na byo, ariko abona 
ibyringiro byuzuye amahoro kandi bidashira. Buri mutwaro wose 
uroroha; kuko umutwaro Kristo yikoreza woroshye. Inshingano tugomba 
kuzuza ihinduka umunezero, kandi ukwitanga tugira kutubera ibyishimo. 
Inzira mbere yasaga n’icuze umwijima w’icuraburindi ihinduk inzira 
y’umucyo mwinshi uturuka ku Izuba ryo Gukiranuka. Uko ni ko 
kugendera mu mucyo nk’uko Kristo ari mu mucyo. 1 

(1) 2 TT 91-95. 

IGICE CYA 6 


Ubugingo Bwejejwe 

Umukiza wacu ashaka ibyo dufite byose; atwaka intekerezo zacu 
turutisha izindi kandi zitunganye cyane, n'urukundo rwacu ruboneye 
cyane kandi rwinshi cyane. Niba turi abafatanije na kamere y’Imana, 
guhimbazwa kwe kuzahora mu mitima yacu no ku minwa yacu. 
Amakiriro yacu yonyine ni ukumwiyegurira tutizigamye tugahora 
dukurira mu buntu no mu kumenya ukuri. 1 

Kwezwa kuvugwa mu Byanditswe Byera ni ukw’impagarike 
yose; umwuka n’ubugingo n’umubiri. Ngiki igitekerezo nyakuri cyo 
kwitanga burundu. Pawulo asaba yuko itorero ry’I Tesaloniki ryishimira 
uwo mugisha ukomeye. "Imana y’amahoro ibeza rwose: Kandi mwebwe 
ubwanyu, n’ubugingo, n’umubiri byose brarindwe, bitazabaho umugayo 
ubwo Umwami wacu Yesu Kristo azaza.” (1 Abatesalonike 5:23). Mu 
bantu b’abanyadini hari igitekerezo cyerekeye ku kwezwa kikaba ari 
ikinyoma ubwacyo kandi kikaba igiteye akaga ku bakurikiza ibyacyo. 
Akenshi, abiyita abejejwe ntibagira ukwezwa nyakuri, kwezwa kwabo 
kuba mu biganiro no gusenga gushingiye ku bushake bwabo. 

Inama n’ubwinge babiterera iyo, maze bakiringira bamaramajc 
ibyo biyumvamo; bakishingikiriza kuri icyo gitekerezo cyo kwezwa na 
none bashingiye ku bushake bwabo buturuka ku byo bigeze kubona. Ni 
abantu batava ku izima ry’ibyo bibwira ko bibahesha ubutungane, 
bakavuga amagambo menshi, ariko ntibagire irnbuto z’agaciro kenshi 
bera zo kubihamya. Abo bantu bavuga ko bejejwe ntibasendereza imitima 
yabo ubwibone gusa, ahubwo baba bakoresha imbaragayo kuyobya 
benshi bifuza gukora iby’Imana ishaka bafite umwete. Ushobora 
kubumva bakomeza kuvuga basubiramo bati “Imana ni yo inyobora! 
Mfite imibereho itagira icyaha! “Benshi bahura n’umwuka nk’uwo 
babona ikintu cy’umwijima, cy’urujijo badashobora gusobanukirwa. 
Ariko icyo ni cyo kinyuranye na Kristo rwose, we rugero rw’ukuri. 2 

Kwezwa biza buhoro buhororo. Tubona izo ntambwe umuntu 
agenda atera mu magambo ya Petero : “Ibyo abe ari byo bituma mugira 
umwete wose; kwizera mukongereho ingeso nziza; ingeso nziza 
muzongereho kumenya; kumenya mukongereho kwirinda; kwirinda 


60 



mukongereho kwihangana; kwihangana mukongereho kubaha Imana; 
kubaha Imana mukongereho gukunda bene Data; gukunda bene Data 
mukongereho urukundo. Kuko ibyo ni biba muri mwe, bikabagwiriramo, 
bizatuma mutaba abanyabute cyangwa ingumba ku byo kumenya neza 
Umwami wacu Yesu Kristo.” (2 Petero 1:5-8). Ni cyo giturna bene Data, 
mukwiriye kurushaho kugira umwete wo gukomeza guhamagarwa no 
gutoranywa kwanyu. Kuko ni mukora ibyo, ntabwo muzasitara na hato; 
ahubwo bizabaha rwose kwinjira mu bwami butazahanguka bwa Yesu 
Kristo, ni we Mwami n’Umukiza wacu.” (Umurongo 10,11). 

Iyi ni yo nzira tubasha kumenyeramo neza yuko tutazacumura na 
gato. Abakora batyo bakurikije inama yo kongeranya ngo bahabwe 
ubuntu bwa Gikristo, bafite ibyiringiro yuko Imana na yo izashaka inama 
yo gukuba ubwo izabaha impano w’Umwuka wayo. 3 

Kwezwa si umurimo w’umwanya rnuto, cyangwa isaha imwe, 
cyangwa umunsi umwe. Ni ugukomeza ugakurira mu buntu. 

Mu munsi umwe ntituzi uko intambara turwana izaba ikomeye 
nk'ejo y’aho. Satani ariho, kandi ni umunyamuhati, bityo rero dukwiriye 
guhora dutakira Imana dushyizeho umwete, kugira ngo idufashe kandi 
iduhe imbaraga yo kumurwanya. Mu gihe cyose Satani ari ku ngoma 
tuzagira inarijye, dukwiriye gukuraho inkomyi zitari zimwe dukwiriye 
gutsinda, kandi nta rubibi wagarukirizaho, ntaho tubasha kugera ngo 
tuvuge ngo tugeze ku rugero rukwiye. 

Imibereho ya Gikristo ihora ari urugendo rujya mbere. Yesu 
areza kandi aboneza ubwoko bwe; kandi iyo ishusho ye 
ibarabagiraniyeho rwose, baba indakemwa n'intungane, maze bakaba 
bateguriwe kujyanwa mu ijuru. Abakristo basabwa gukora umurimo 
ukomeye. Dusabwa kwiyeza tukikuraho imyanda yose mu by’umubiri no 
mu by’umwuka, maze uko gutungana kukuzurizwa mu kubaha Imana. 
Aho ni ho tubona uwo murimo ukomeye. Uinukristo afite umurimo 
akwiriye guhora akora. Ishami ryose ryo ku muzabibu rikwiriye kubona 
ubugingo n’mbaraga bivuye kuri uwo muzabibu kugirango ribashe kwera 
irnbuto. 4 

Ntihakagire abibeshya bizera yuko Imana izabababarira ikabaha 
umugisha kandi bakomeza kwica kimwe mu by’ibasaba kuzuza. 

Gukomeza gukora icyaha nkana bicwekereza umutimanama maze 
bigatandukanya umuntu n’Imana. Nubwo washimishwa cyane no kuba 
umunyadini, Yesu ntabasha kuba mu mutima usuzugura amategeko 
y’Imana. Imana izubahiriza gusa abayubahiriza. 5 

Igihe Pawulo yandikaga ngo: “Imana y’amahoro ibeze rwose” 
(Abatesalonike 5:23), ntiyahendahendeye bene Data kugambirira kugera 
ku ntego batazashyikira; ntiyasabye ko babona imigisha Imana itashakaga 
gutanga. Yari azi yuko abakwiriye gusanganira Kristo mu mahoro bose 
bakwiriye kugira ingeso ziboneye, kandi zitunganye. (Soma 1 Abakorinto 
1:25-27; 1 Abakorinto 6:19-20). 

Ihame ry’ukuri rya Gikristo ntirisaba umuntu kuzirikana ingaruka 
z’ibyo agiye gukora. Ntiribaza riti: Ni nkora ntya, abantu 
hazantekerazaho iki? Cyangwa se ngo: Ni nkora kiriya kizagira izihe 
ngaruka ku byo ngamije gukora mu isi? Abana b’Imana bagira 
amashyushyu yo kumenya icyo ishaka ko bakora, kugira ngo imirimo 
yabo ibashe kuyihesha ikuzo. Uwiteka yateganije ibikwiriye ngo imitima 
n’imibereho by’abayoboke be bose bigengwe n’ubuntu bw’Imana, kugira 
ngo babashe kuba nk'amatabaza yaka kandi arabagirana mu isi. 6 

Ibihamya Nyakuri byo Kwezwa 

Umukiza wacu yari umucyo w’isi, ariko abo mu isi 
ntibamumenye. Yohorago akora imirimo y’imbabazi, akaba urumuri mu 
nzira y’abantu bose; nyamara ntiyasabye ababanye na we ngo bitegereze 
ubutungane bwe, kwiyanga kwe, n’ineza ye. Abayuda ntibanyuzwe 
n'imibereho nk'iyo. Idini ye bayirebaga ko nta cyo imaze, kuko itari ihuje 
n'urugero rwabo rwo kubaha Imana. Bavuze yuko Kristo Atari 
umunyadini mu mutima no mu ngeso; kuko idini yabo yari iyo kurebwa 
gusa, gusabira ku kambanda no gukorera imirimo y’urukundo 
kumenywa. 

Imbuto nziza yo kwezwa iruta izindi zose ni impano yo kwicisha 
bugufi. Iyo iyo mpano iba mu muntu, ingeso ze zihindurwa nayo. Ahora 
yiyambaza Imana kandi ibyo akora biba iby’ubushake bwayo. 

Kwiyanga, kwitanga, ineza, ubugwaneza, urukundo, kwihangana, 
ubutwari, n’ibyiringiro bya Gikristo ni zo mbuto zera buri munsi ku 


62 



basabanye n'Imana by'ukuri. Imirimo yabo ibasha kutamenyekana mu isi, 
ariko bo bahora bagundagurana n'ibibi, kandi batsinda ibishuko n'ikibi 
mu buryo budasubirwaho. Amasezerano akomeye aravugururwa kandi 
agakomezwa n'imbaraga umuntu abonera mu masengesho y'ukuri no 
kudahuga. Umunyadini w’umunyamurava ntamenya inkeke z’abo bantu 
bakora bucece; ariko ijisho ry'ureba ibihishwe byo mu mutima rimenya 
kandi rishima buri muhati wose ugirwa mu kwicisha bugufi. Kugirango 
umuntu amenye imico irangwa no kwizera n’urukundo bigereranywa 
n'izahabu y’ukuri hagomba igihe cy’igerageza. Igihe amakuba no 
kwiheba bije mu itorero, ni ho umwete ushikamye n'urukundo 
rushyushye by'abayoboke b’abanyakuri ba Kristo bikura. 

Abamenyana n’umunyadini w'ukuri bose bamubonaho ubwiza 
kandi bakamwumvaho impumuro by’imibereho ye ya Gikristo kandi wc 
atabizi, kuko ibyo ari byo biranga ingeso ze n'ibyararikiye. Asaba 
guhabwa umucyo w’Imana, kandi agakunda kugendera muri uwo mucyo. 
Gukora ibyo Se wo mu ijuru ashaka ni byo bimubera ibyokurya 
n’ibyokunywa. Ubugingo bwe buhishanwa na Kristo mu Mana; ariko 
ntiyirata ibyo, cyangwa ngo agaragare nkaho abizi. Imana imwenyurira 
abicisha bugufi n’aboroheje mu mutima batera ikirenge mu cya Kristo 
batamukuyeho amaso. Abamarayika barabishimira kandi bakunda 
kugendana na bo. Bishoboka ko batakwitabwaho n'abigaragaza mu 
bikorwa bikomeye bageraho kandi bishimira kumenyekanisha imirimo 
yabo myiza, ariko abamarayika bo mu ijuru baca bugufi bakabakingira 
babafitiye urukundo maze bakaba nkurusika rw’umuriro rubazengurutse. 
7. 


Daniyeli - Icyitegererezo cy’Ubugingo Bwejejwe 

Imibereho ya Daniyeli ni icyitegererezo gitangwa n’Umwuka 
w’Imana cyerekana uko ubugingo bwejejwe bumeze. Ni icyigisho kuri 
bose, cyane cyane ku basore. Kwemera rwose gukora icy'Imana ishaka 
bigirira umubiri n'ubwenge umumaro. Kugira ngo umuntu agere ku 
rugero rwo hejuru cyane rwo gukora ibyiza n'ubuhanga, ni ngombwa ko 
ashakashaka ubwenge n’mbaraga bituruka ku Mana kandi akagira 
kwirinda gukomeye mu ngeso zose z’imibereho ye. 8 

Uko Daniyeli yarushagaho kuba inyangamugayo mu ngeso, ni ko 
abanzi be barushagaho kumwanga. Barakajwe n’uko batabashije kugira 

icyo babona mu ngeso ze cyangwa mu mirimo ye ngo babone aho bahera 
bamurega. Abo bagabo baravugana bati “Nta mpamvu tuzabona kuri 
Daniyeli, keretse ni tuyibona mu magambo y’amategeko y'Imana ye.” 
(Daniyeli 6:5). 

Mbega icyigisho cyo kwigisha Abakristo bose kiri hano! 
Barebuzaga Daniyeli bamufitiye ishyari uko bukeye n’uko bwije; 
kumugenzura kwabo kwakazwaga n’rwango; ariko nta jambo cyangwa 
igikorwa mu mibereho ye bidakwiriye babashije kugaragaza. Nyamara 
nta cyo yirase cy’uko yari intugane, ahubwo yarushagaho gukora neza 
cyane; yagiz'imibereho yo gukiranuka no kwitanga. 

Itegeko riva ku mwami. Daniyeli amenya umugambi w’abanzi be 
wo kumwica. Ariko nta kantu na kamwe yahinduye mu ngeso ze. 
Yakomeje gukora imirimo ye nk’uko yamenyereye afite amahoro, maze 
ighe cye cyo gusenga ajya mu cyumba cye, atura Imana yo mu ijuru 
amasengesho ye akinguye idirishya ryerekeye i Yerusalemu. Yakoresheje 
ibikorwa bye gutangaza adafite ubwoba yuko nta mutegetsi wo mu isi 
ushobora kuinutandukanya n‘Imana ye ngo amubwire uwo akwiriye 
gusenga n'uwo adakwiriye gusenga. Mbega imfura ishikamye! Ahagaze 
imbere y’ab’isi muri iki gihe ari icyitegererezo gikwiriye ishimwe 
cy’ubushizi bw'amanga no gukiranuka bya Gikristo. Yiyeguriye Imana 
n’umutima we wose. nubwo yari azi yuko urupfu ari cyo gihano cyo 
kwitanga kwe. 

“Nuko umwami arategeka, bajya kuzana Daniyeli, bamujugunya 
mu rwobo rw’intare. Ariko umwami yari yamubwiye ati “Imana yawe 
ukorera iteka iragukiza.” Umurongo wa 16. 

Kare mu museso umwami yihutira kujya ku rwobo rw’intare, 
maze atera hejuru at “Yewe Daniyeli, mugaragu w’Imana ihoraho. mbese 
Imana yawe ukorera iteka yabashije kugukiza intare?” Umurongo wa 20. 
Maze ijwi ry’umuhanuzi ryumvikana asubiza ati “Nyagasani, Uhoraho, 
Imana yanjye yohereje marayika wayo, abumba iminwa y’intare, ntacyo 
zantwaye, kuko nabonetse imbere yayo ndafite icyaha, kandi nawe 
nyagasani nta cyo nagucumuyeho.” 

“Umwami aherako anezerwa cyane, ategeka ko bakura Daniyeli 
mu rwobo. Nuko bamukuramo basanga nta cyo yabaye, kuko yari 

yiringiye Imana ye. “Imirongo 22,23. Uko ni ko umugaragu w”Imana 
yarokowe. Kandi umutego abanzi be bari bamuteze ngo arimbukc nibo 
warimbuye ubwabo. Umwami yategetse ko bajugunywa mu rwobo maze 
rnuri ako kanya izo nyamaswa z’inkazi zirabatanyagura. 

Ubwo igihe cy'ububata bw’imyaka mirongo irindwi cyari kigiye 
gushira, ubwenge bwa Daniyeli bwashishikariye cyane ubuhanuzi bwa 
Yeremiya. 

Daniyeli ntavuga ibyo gutungana kwe imbere y’Uwiteka. Uwo 
muhanuzi wari ukomeye, mu kigwi cyo kuvuga ko ari imbonera, kandi 
atunganye, yicishije bugufi abana n’abandi Bisirayeli bashayishije mu 
byaha. Ubwenge Imana yari yaramuhaye muri icyo gihe bwari akarenga 
cyane kuruta ubwenge bw’abakomeye bo mu isi, nk’uko umucyo w’izuba 
umurika mu isanzure ku manywa y’ihangu uruta kure cyane uw’inyenyeri 
ntoya hanyuma y’izindi. Ariko nimuzirikane amasengesho yavaga mu 
kanwa k’uwo mugabo ukuntu yashimwaga n’abo mu ijuru cyane. 
Yarisabiye kandi asabira ubwoko bwe yicishije bugufi cyane, abogoza 
amarira kandi kandi yashengutse mu mutima. Yugururiye Imana umutima 
we, yatura ibicumuro bye kandi yemerako Uwiteka akomeye kandi afite 
icyubahiro. 

Igihe Daniyeli yasengaga, marayika Gabriyeli yaje n’ingoga 
avuye mu bikari byo mu ijuru, amubwira yuko gusenga kwe kumviswe 
kandi kwasubijwe. Uwo marayika ukomeye yategetswe kumwungura 
ubwenge no kumenya kugira ngo amuhishurire ibanga ry’ibizaba mu bihe 
bizaza. Bityo mu gihe yashakanaga umwete kumenya no gusobanukirwa 
ukuri. Daniyeli ahabwa kuvugana n’intumwa yo mu ijuru. 

Igihe gusenga kwa Daniyeli kwasubizwaga, ntiyahawe urnucyo 
n’ukuri we n’ubwoko bwe bari bakeneye gusa, ahubwo yeretswe 
ibikomeye bizaba mu gihe kizaza, ndetse bigeza no mu gihe cyo kuza 
kw’Umucunguzi w’abari mu isi. Abavuga yuko bejejwe, ariko ntibagire 
umwete wo gushakashaka mu Byanditswe Byera cyangwa ngo binginge 
Imana mu masengesho basaba kurushaho gusobanukirwa nukuri kwa 
Bibliya, ntibazi kwezwa kw’ukuri uko ariko. 

Daniyeli yavuganye n’Imana. Yugururiwe ijuru. Ariko 
icyubahiro gikomeye yahawe cyari ingaruka yo kwicisha bugufi no 

gushakashakana Imana umwete. Abizera ijambo ry’Imana bose babikuye 
ku mutima, bazagira inzara n’inyota byo kumenya ibyo ishaka. Imana ni 
yo ukuri guturukaho. Itanga umucyo ku bidasobanutse kandi igaha abantu 
gusobanukirwa n’ukuri yahishuye. 

Iby’ukuri bikomeye byahishuwe n’Umucunguzi w’abari mu isi 
n’ibyabashakashaka ukuri nk’ abashakashaka ubutunzi bwahishwe. 
Daniyeli yari umusaza. Yabaye mu binezeza by’urugo rw’umwami 
w’umupagani, ashinzwe n’imirimo iruhije y’igihugu cy’igihangange. 
Ariko ibyo byose yabiteye umugongo kugira ngo ababarize umutima 
w’imbere y’Imana, no gush'aka kumenya imigambi y’Isumba byose. 
Amasengesho ye asubijwe, umucyo uvuye mu ijuru wahawe abazaba 
bariho mu minsi y’imperuka. None se, dukwiriye gushakana Imana 
umwete ki kugirango ikingurire ubwenge bwacu gusobanukirwa 
n’iby’ukuri bituzaho bivuye mu ijuru? 

Daniyeli yari umugaragu witanze w’Isumba byose. Kurama kwe 
kwari kuzuyemo imirimo y’ingeso nziza yakoreye Shebuja. Gutungana 
kwe n’amatwara ye yarangwaga no guhora ari inyangamugayo 
bigereranywa n’uko yicishaga bugufi mu mutima kandi agahorana 
umutima ushenjaguritse imbere y’Imana. Twongere tuvuge tuti: 
Imibereho ya Daniyeli ni urugero rwatanzwe n’Imana rwerekana kwezwa 
nyakuri. 9 


Imana Igerageza abo Ibona ko ari Beza 

Ubwo duhamagarirwa kwihanganira ibigeragezo ni igihamya 
cy’uko Umwami Yesu atubonamo ikintu cy’agaciro kenshi cyane yifuza 
guteza imbere. Niba muri twe ntaho abona izina rye ribasha 
guhimbarizwa ntabwo yakwirirwa apfusha igihe ubusa atweza. 
Ntitugomba kubabara dutema amashami y’ibiti by’amahwa. Kristo 
ntiyirirwa ajugunya amabuye atagira umumaro mu itanura rye. Agerageza 
amabuye afite ubutare y’igiciro. 10 

Abagabo Imana itegurira imyanya y’ubuyobozi, kubera imbabazi 
zayo, ibahishurira inenge zabo zitagaragara, kugira ngo bigenzure neza, 
bisuzume barebe ibitekerezo byabo n’ibikorwa by’imitima yabo maze 
bamenye ikitameze neza; uko ni ko bashobora guhindura ingeso zabo, 
kandi bakaboneza imigirire yabo. Uwiteka rnu migambi myiza agirira 

abantu, abageza aho agerageza ububasha bwabo bwo gukora ibitunganw 
kandi agahishura impamvu zibatera gukora ibyo bakora, kugira ngo 
babashe guteza imbere ibikwiriye bafite kandi bareke ibibi. Imana ishaka 
ko abagaragu bayo basobanukirwa n’ibikorwa byiza bashobora gukora 
biturutse ku mutima. Kugira ngo ibyo bibe, akenshi yemera ko umuriro 
w’imibabaro ubatera, bityo bakezwaho ibyaha. 

“Ni nde uzabasha kwihangana ku munsi wo kuza kwe? Kandi ni 
nde uzahagarara, ubwo azaboneka? Kuko amaze nk’umuriro w’umucuzi. 
n’isabune y’abameshi. Kandi azicara nk’ucura ifeza akayitunganya 
akayimaramo inkamba; azatunganya abahungu ba Lewi. Abacenshure 
nk’uko bacenshura izahabu n’ifeza, maze bazatura Uwiteka amaturo 
bakiranutse. “Malaki 3:2,3. 

Imana iyobora ubwoko bwayo, intambwe ku ntambwe. Ibageza 
ku bintu bitari bimwe byashyiriweho kugaragaza ibiri mu mutima. 
Bamwe bihanganira ikintu kimwe, ikindi kikabagusha. Ikindi cyose 
cyerekeza ku kujya mbere kigerageza umutima kikawigiza hafi biruseho. 
Niba abantu biyita ubwoko bw’Imana babona yuko imitima yabo 
yerekeza muri iyi nzira itunganye, ikwiriye kubemeza yuko bafite 
umurimo bakwiriye gukora kugira ngo batsinde, niba badashaka 
kuzarukwan’Uwiteka. 12 

Mu kanya tukimara kumenya yuko tudashoboye gukora umurimo 
w’Imana maze tukemera kuyoborwa n’ubwenge bwayo, Uwiteka akorana 
natwe. Nitwivanamo umutima w’inarijye, izaduha ibyo dukennye byose. 
13 


Inama Igirwa Abashaka Guhamirizwa ko Imana ibemera. 

Wabasha kumenya ute ko wemewe n”Imana? Jya wiga ijambo 
ryayo usenga. Ntukaribike ngo ugire ikindi gitabo usoma cyose. Icyo 
gitabo cyemeza umuntu icyaha. Gihishura inzira y’agakiza cyeruye. 
Gitera umuntu kurabukwa ingororano irabagirana kandi y’ubwiza. 
Kiguhishurira Umukiza ushyitse, kandi kikakwigisha yuko rnu mbabazi 
ze gusa zitagira uko zingana ari ho ubasha gutega guhabwa agakiza. 

Ntukirengagize gusengera rnu rwiherero, kuko ari byo mutima 
w’idini. Nusaba ufite umwete kandi ushishikaye, jya usaba kuboneza 

umutima. Jya usabana umwete. ubishishikariye, usabira ubugingo bwawe 
kuko bupfa kandi buri mu kaga. Jya uguma imbere y’Imana ugeze aho 
ibyifuzo bitarondoreka bikubyarira agakiza, kandi ikibihamya cyiza ni 
uko uhabwa kubabarirwa icyaha. 14 

Yesu ntiyakuretse ngo utungurwe n’amakuba n’ibyago. Yamaze 
kukubwira ibyabyo byose, kandi yakubwiye yuko utazagwa ngo ugire 
icyo uba amakuba natera. Reba Yesu, Umucunguzi wawe, maze ugubwe 
neza kandi wishime. Amakuba arusha ayandi gukomera, akwiriye 
kwihanganirwa, ni ayo duterwa na bene Data n’incuti zo mu miryango 
yacu; ariko ayo nayo ashobora kwihanganirwa. Yesu ntaryamye mu mva 
nshya ya Yosefu. Yarazutse maze arazamuka ajya mu ijuru, aho ariho 
adusabira. Dufite Umukiza wadukunze cyane bituma adupfira, kugirango 
muri we abe arimo tubonera ibyiringiro, n’imbaraga n’ubutwari, kandi 
tuzabone umwanya wo kubana na we ku ntebe y’ubwami. Ashobora 
kandi yemera kugufasha igihe cyose aho uzamutabariza. 

Mbese wiyumvamo yuko udakora neza mu mwanya wahawe 
ugiriwe icyizere? Ibyo bishimire Imana. Uko urushaho kwiyumvamo 
intege nkeya, ni ko uzarushaho gushaka ugutabara. “Mwegere Imana, 
nayo izabegera. “Yakobo 4:8. Yesu ashaka yuko unezerwa, kandi 
ukagubwa neza. Ashaka yuko ukora neza cyane ukoresheje ububasha 
Imana yaguhaye, maze ukiringira ko Uwiteka agufasha no kuzahura 
abazagufasha kwikorera imitwaro. 

Ntugakundire amagambo mabi y'abantu kukubabaza. Mbese nta 
bantu bavuze Yesu ibintu by’ubugiranabi? Urafudika, kandi rimwe na 
rimwe ubasha guha ibibi akito; ariko Yesu ntabwo yabikoze. Yari 
imbonera, atagira ikizinga, atanduye. Ntukiringire kubona ibirushijeho 
kuba byiza muri ubu bugingo biruta iby’Umwami w’ubwiza yari afite. 
Igihe abanzi bawe bareba yuko bashobora kukubabaza, bazishima, na 
Satani azishima. Reba Yesu, maze umukorere uhanze amaso ubwiza bwe. 
Komereza umutima wawe mu rukundo rw’Imana. 15 

Uko Wiyumva Konyine Si ko Kugaragaza ko Wejejwe. 

Kunezerwa cyangwa kubabara si byo bihamya ko umuntu 
yejejwe cyangwa atejejwe. Kwezwa ako kanya ntabwo bibaho. Kwezwa 
kw’ukuri ni umurimo uhora ukorwa buri munsi, ugakomeza kugeza igihe 

ubugingo buzashirira. Abahora barwana n’ibishuko bya bun i A iunsi, 
bagatsinda kamere yabo y’icyaha kandi bagashakashaka kwera 
kyv’umutima n’ukw'Imibereho, ntibirata bavuga ko ari abaziranenge. 
Bafite inzara minyota byo gukiranuka. Icyaha kibagaragariza ko ari 
abanyabyaha bikabije . 16 

Imana ntitureka ku mpamvu z’ibyaha byacu. Tubasha gucumura 
tukababaza umwuka wayo; ariko iyo twihannye, tukayisanga dufite 
imitima ishenjaguritse, ntizadushora inchucu. Hariho inkomyi zikwiriye 
gukurwaho. Twagize ibitekerezo bibi duhugiramo, kandi twagize 
ubwibone, no kwiyemera, no kurakara. no kwivovota. Ibyo byose 
bidutandukayam Imana. Ibyahabikwiriyekwicuzwa, mumutimahakwiriye 
gushora imizi y'ibikorwa by’ineza. Abafite intege nkeya n’abacogora 
bashobora guhinduka abagabo bakomeye b'Imana, kandi bagakorera 
shebuja umurimo w’icyubahiro. Ariko bakwiriye gukora bahagaze ahire 
ngeye; ntibakwiriye kureshywa n’impamvu zo kwikunda. 

Bamwe basa n'abiyumvamo yuko bakwiriye kugeragezwa, kandi 
ko bakwiriye guhamiriza Uwiteka yuko bahindutse mbere yuko basaba 
guhabwa umugisha we. Nyamara abo bantu Imana ikunda cyane 
bashobora gusaba ko ibaha imigisha n'ubu. Bakwiriye kubona ubuntu 
bwayo, n’Umwuka wa Kristo, byo kubafasha mu ntege nke zabo, bitaba 
bityo ntibashobore kugira ingeso za gikristo. Yesu akunda yuko 
tumusanga, uko turi abanyabyaha, abatagira kivurira, abatishoboye. 

Kwihana, no kubabarirwa ni impano duhabwa n’Imana muri 
Kristo. Imbaraga y’Umwuka Wera ni yo idutera kwemezwa icyaha, no 
kwiyumvamo ko dukeneye kubabarirwa. Nta n’umwe ubabarirwa keretse 
abafite agahinda k’ibyaha. Ariko ubuntu bw’Imana ni bwo butera 
umutima kwihana. Izi intege nke zacu n’ubumuga bwacu, kandi 
izadufasha. 

Rimwe na rimwe umwijima no gucogora bizatuza mu mutima 
bidutere ubwoba biturimbure, ariko ntidukwiriye kubura ibyiringiro 
byacu. Dukwiriye guhora duhanze Yesu amaso, tunezerewe cyangwa 
tubabaye. Dukwiriye gusohoza inshingano yose izwi dukiranutse, maze 
tukanamba ku masezerano y’Imana dufite amahoro. 

Ubundi kandi kwiyumvamo ko tudakwiriye bizadutera ubwoba 
mu mutima, ariko ibyo si byo bihamya yuko Imana yadutayei cyangwa 
twayitaye. Nta gikwiriye gukorwa cyatuma ibyo twibwira byagera ku 
rwego runaka rw’ibyishimo cyangwa rw’umubabaro. Uyu munsi 
ntidushobora kwiyumvamo amahoro n’ibyishimo nk'ibyo twari dufite 
ejo; ahubwo dukwiriye, kubwo kwizera, gufata ukuboko kwa Kristo maze 
tukamwiringira tumaramaje mu mwijima nk’uko tumwiringira hari 
umucyo. 

Kwizera nikugutere kureba amakamba abikiwe abazanesha; 
wumve indirimbo z’umunezero z’abacunguwe, baririmba bati Ukwiriye 
icyubahiro Umwana w’Intama watambwe kandi ukaducungurira kuba 
ab'Imana! Hirimbanira kureba ibyo ko ari ukuri. Iyaba twakundiraga 
ubwenge bwacu kurushaho kunamba kuri Kristo no ku ijuru, twabashije 
kubona imbaraga no gufashwa turwanira Uwiteka intambara. Ubwibone 
no gukunda iby’isi ntibizongera kugira imbaraga niturangamira ubwiza 
bw’igihugu kirushijeho kuba cyiza kigiye kuba iwacu bidatinze cyane. 
Ugereranije n’ ubwiza bwa Kristo, ibinezeza byose byo mu isi bizasa 
nibifite agaciro gake. 

Nubwo amaherezo Pawulo yaje gushyirwa muri gereza I Roma, 
agakingiranirwa kure y'umucyo n'umwuka byo mu ijuru, agacibwa mu 
mirimo ye yo kubwiriza ubutumwa, kandi akamara igihe ategereje 
kuzacirwaho iteka ryo gupfa, ntiyigeze ashidikanya cyangwa ahagarika 
umutima. Muri urwo rwobo rw’umwijima havuyemo ubuhamya yavuze 
asamba, bwuzuye kwizera gukomeye cyane n! ubutwari bwakomeje 
imitima y’abera n’abapfiriye Yesu mu myaka ingoma nyinshi 
zakurikiranye. Amagambo ye asobanura neza amaherezo y'uko kwezwa 
dufite muri izo mpapuro avuga ngo: “Kuko jyeweho maze kumera 
nk'ibisukwa ku gicaniro; igihe cyo kugenda kwanjye gisohoye. Narwanye 
intambara nziza, narangije urugendo, narinze ibyo kwizera. Ibisigaye 
mbikiwe ikamba ryo gukiranuka, iry’Umwami wacu, Umucamanza 
utabera, azampa kuri urya munsi; nyamara si jye jyenyine, ahubwo 
n’abakunze kuzaboneka kwe bose;” (2 Timoteo 4:6-8). 

IGICE CYA 7 


Imana Igufitiye Umurimo Ukwiriye Gukora 

Ntabwo umurimo w'Imana ubasha kurangira muri iyi si kugeza 
ubwo abagabo n'abagore b'abakristo bo mu itorero ryacu bazisubizamo 
intege bagakorana urnwete bashyize hamwe n’abagabura n’abakozi bo 
mu itorero. 1 

Amagambo avuga ngo: “Mujye mu bihugu byose, mwigishe 
abaremwe bose ubutuma bwiza” (Mariko 16:15) arabwirwa umuyoboke 
wa Kristo wese. Abategetswe gukora ibihwanye n'imibereho ya Kristo 
bategetswe gukorera guhesha bagenzi babo agakiza. Wa mutima yari 
afite wo kwifuza gukiza abazimiye ukwiriye kugaragara muri bo. Bose 
ntibashobora gukora kimwe, ariko hariho ahantu n’umurimo wo gukorwa 
na bose. Abasukiwe ku migisha y'Imana bose bakwiye kwemera gukora 
umurimo muri iki gihe; impano yabo yose ikwiriye gukoresherezwa 
gukuza amajyambere y’ubwami. 2 

Kubwiriza ni umugabane mutoya w'umurimo ukwiye gukorerwa 
mu guhesha abantu agakiza. Umwuka w’Imana yemeza abanyabyaha 
iby’ubuntu maze akabashyira mu maboko y'itorero. Abagabura bashobora 
gukora umurimo wabo, ariko ntabwo bashobora gusohoza umurimo 
ukwiriye gukorwa n’itorero. Imana ihatira itorero ryayo kugaburira 
abakiri bato mu byo kwizera n’imirimo; kubasanga bitari ukuzimuranya 
na bo ahubwo ari kubwo gusenga, no kubavugisha amagambo “amaze 
nk’imbuto z’izahabu mu ishusho y’ifeza.” 3 

Imana yahamagaye itorero ryayo muri iki gihe nk'uko 
yahamagaye Abisirayeli ba kera. kugira ngo bahagarare ari umucyo w’isi; 
imbaraga ikomeye y’ukuri, n’ubutumwa bwa marayika wa mbere n'uwa 
kabiri nu’wa gatatu. ni byo yabavaninishije mu yandi madini no mu isi 
maze irabeza kugira ngo bayibe hafi. Yabagize abo kurinda amategeko 
yayo maze ibishinga ukuri gukomeye kw'ubuhanuzi bw’iki gihe. Nk’uko 
yashinze Abasirayeli ba kera amategeko yera, ibi ni ibyiringiro byera 
bikwiriye kubwirwa abari mu isi. 

Abamarayika batatu bo mu Byahishuwe 14 bashushanya abantu 
bemera umucyo w’ubutumwa bw’Imana kandi bagenda ari abakozi bayo 

baburira isi yose, uburebure n’ubugari bwayo. Kristo abwira abayokoke 
be, ati “Muri umucyo w’isi.” Matayo 5:14. Umuntu wese wemera Yesu; 
umusaraba w'I Kaluvari uramubwira uti: “Dore agaciro k’umuntu.” 
Mujye mu bihugu byose mwigishe abaremwe bose ubutumwe bwiza.” 
Mariko 16:15. Nta gikwiriye kwemererwa gukoma mu nkokora uwo 
murimo. Ni umurimo w’ingenzi rwose uzamara igihe; ukwiriye gukorwa 
ibihe byose; urukundo Yesu yagaragarije ko akunda ubugingo bw’abantu 
mu gitambo yatambiye kubacungura, ni rwo ruzayobora abayoboke be. 4 

Yemwe, Kristo yemera anezerewe rwose umurimo w’umuntu 
umwiyeguriye! Atera umuntu gusabana n'Imana, kugira ngo abashe 
kumenyesha ab’isi ibanga ry’urukundo rwatumye yambara umubiri 
nk’umuntu. Mwuzuze mu isi ubutumwa bw’ukuri kwe mubuganire, 
mubusabe, muburirimbe, kandi mukomeze mujye mu bihugu byakure. 5 

Abayoboke Nyakuri ba Kristo Bazamubera Abahamya 

Iyaba umuntu wese wo muri mwe yari intumwa nzima. 
ubutumwa bugenewe iki gihe bwakwamamazwa vuba mu bihugu byose; 
bukabwirwa abantu bose n’amahanga n’indimi.6 

Abashaka kwinjira mu rurembo rw’Imana bose bakwiriye 
gushyira Kristo imbere mu migenzereze yabo yo mu isi. Icyo kibagira 
intumwa za Kristo. n’abahamya be. Bakwiriye kujyana ubuhamya 
bwumvikana bushikamye bwo kurwanya imigenzo mibi yose, bwereka 
abanyabyaha Umwana w’Intamaw’Imana, ukuraho ibyaha by’abari mu 
isi Abamwakira bose abaha ububasha bwo kuba abana b’Imana. 
Kubyarwa ubwa kabiri ni yo nzira nsa ibasha kutwinjiza mu rurembo 
rw’Imana. Iyo nzira ni ntoya, n’irembo twinjiriramo ni rito, ariko muri 
ryo ni ho dukwiriye kuyobora abagabo n’abagore n’abana, tukabigisha 
yuko bakwiriye kugira umutima mushya n’umwuka mushya kugira ngo 
babone gukizwa. Ingeso za kera z’akarande zikwiriye gutsindwa. 
Iby’umutima wifuza bya kamere bikwiriye guhinduka. Ibinyoma byose, 
n’uburiganya bwose, no kuvuga ibibi kose bikwiriye kurekwa. Imibereho 
mishya, itera abagabo n’abagore gusa na Kristo ni yo ikwiriye kutubamo. 
7 


Bene Data na bammuna banjye, mbese mwifuza guca ingoyi 
zibakagiye? Mbese ntimwakunda kubyuka mukava bunebwe buhwanye 

n’ibitotsi by’urupfii? Nimujye gukora mwumva mubikunze cyangwa 
mutabikunze. Umuntu wese ahirimbanire kuzanira Yesu abantu kandi 
abamenyeshe ukuri, Muri iyo mirimo ni ho muzabonera ikibakangura 
n’imbaraga bizababyutsa kandi bibatere imbaraga. Nimukoresha 
imbaraga y’Umwuka bizatuma murushaho gukomera, kugira ngo 
mukorere agakiza kanyu ubwanyu mukuza amajyambere arushijeho kuba 
meza. Gutinya urupfu biri ku bantu benshi bavuga ko ari abakristo. 
Nimugire umwete wo kubakangura. Mubaburire muhendahende, 
muteshe. Musabe kugira ngo urukundo rw’fmana rw’ibambe rushyushye 
kandi rworoshye kamere zabo zagoswe na barafu. Nubwo bakwanga 
kumva, imirimo yanyu ntizazimira. Ni mushishikarira guhesha abandi 
umugisha. namwe muzawuhabwa. 

Ntihakagire n’umwe wiyumvamo yuko atabasha kugira icyo 
akora mu murimo w’Umwami ku mpamvu z’uko atize. tmana igufitiye 
umurimo. Yahaye umuntu wese umurimo we wo gukora. Mushobora 
kwirondorera mu byanditswe ubwanyu. “Guhishurirwa amagambo yawe 
kuzana umucyo, guha abaswa ubwenge.” Zaburi 119:1 -30. Mushobora 
gusabira umurimo. Amasengesho aturuka mu mutima ukiranuka 
asenganywe kwizera, azumvakana mu ijuru. Kandi mukwiriye gukora 
nk’uko mushoboye. 9 

Abanyabwenge bo mu ijuru bategereje gufatanya n"imbaraga 
z’abantu, kugira ngo bahishurire abo mu isi icyo abantu bashobora kuba 
cyo, n’icyo bashobora kugeraho mu by gukiza abantu bagiye kurimbuka. 

Kristo aduhamagarira gukorera abantu ibihumbi byinshi 
barimbukira mu byaha byabo twihanganye, batataniye mu bihugu byose, 
bameze nk’ubwato bumenekeye ku nkengero yo mu butayu. Abasangira 
ubwiza bwa Kristo bakwiriye no gusangira umurimo we, bagafasha 
abafite intege nke, abagushije ishyano n'abacogoye mu mutima. 10 

Umwizera wese akwiriye gukunda itorero amaramaje mu 
mutima. Mbere ya byose akwiriye kuzirikana icyariteza imbere, kandi 
keretse yiyumvamo inshingano ikomoka ku Mana imusaba kwiyanga 
agakorera itorero, ryo ubwaryo rishobora gukora neza cyane ritamufite. 
Abantu bose bakwiriye gukoresha imbaraga zabo bakagira icyo bakora 
cyo mu murimo w'lmana. Hariho abakoresha amafaranga menshi kugura 
ibinezeza bitagira umumaro; banezeza irari ryabo, ariko bakumva ko ari 

umutwaro uremereye gutanga amafaranga yo gushyigikira itorero. 
Bemera kwakira ibyiza n’inyungu bikomoka mirimo yaryo ariko 
bagakunda ko abandi ari bo bishyura iby’itorero ryakoresheje. 11 

Itorero rya Kristo ribasha kugereranywa neza n'urugamba 
rw’ingabo z’abasirikari. Imibereho y’abasirikari ni yo gukora cyane, no 
kuruha, n’akaga. Impande zose hari abanzi barekereje bayoborwa 
n’mwami ufite imbaraga z’umwijima, utagira ubwo ahunikira kandi 
ntagira ubwo ava mu byimbo bye. Igihe cyose Umukristo atagize 
umurinda, uwo mwanzi w’umunyambaraga cyane aherako amuterana 
imbaraga vuba. Abakristo bo mu itorero nibatagira umuhati kandi ngo 
bitonde bazatsindwa n’uburiganya bwe. 

Byamera bite, igice kimwe cy’abasirikari babaye abanyabute 
cyangwa bakisinzirira kandi hatanzwe itegeko ryo kujya ky murimo 
wabo? Amaherezo yaba gutsindwa, kugirwa imbata cyangwa gupfa. 
Mbese abahunga ngo badasumirwa n'umwanzi nibo batekerezwaho ko 
bahabwa ingororano? Reka da; bacirwa urubanza rwo gupfa vuba. Kandi 
iyo itorero rya Kristo ryigize irinenganenzi cyangwa rigakiranirwa, 
haboneka ayandi maherezo arushijeho gukomera. Mbega uko byarushaho 
kuba bibi abasirikari bo mu rugamba rwa Gikristo bisinziriye; hagirwa 
majyambere ki yo kurwanya ab’isi bategekwa n’umwami w’umijima? 
Abihagararira inyuma.ntacyo bitayeho ku munsi w’urugamba, bagasa 
n'aho nta nyungu babibonamo kandi bakumvako urwo rugamba 
rutabareba, byaba byiza bisubiyeho cyangwa bakava mu basirikare 
bagomba kurwana. 12 

Umwanya w’Umuntu Wese wo Mu Muryango 

Abagore kimwe n’abagabo bashobora gukora umurimo wo 
guhishura ukuri aho ibyo ari ngombwa kandi kukamenyeshwa abantu. 
Bashobora gukora uruhari rwabo mu murimo muri iki gihe cy’akaga, 
kandi Uwiteka azakorera muri bo. Niba baracengewemo no kumenya ko 
bagomba kubahiriza inshingano zabo, kandi bagakora bayobowe 
n’Umwuk. w’Imana, bazahabwa ububasha bwo kwifta nk’uko bikwiriye 
muri icye gihe. Umukiza azarabagiranishiriza kuri abo bagore bitanze 
umucyo wo mu maso he, kandi ibyo bizabaha imbaraga iruta iy’abantu. 
Bashobora gukora mu ngo umurimo abagabo badashobora gukora, 
umurimo ufasha umutima n’ibitekerezo by’abantu. Bashobora kwegera 


74 



imitima y’abantu abagabo badashobora kugeraho. Umurimo wabo 
urakenewe. Abagore b’abanyabwenge kandi bicisha bugufi bashobora 
gukora umurimo mwiza wo gusobanurira abantu ukuri mu ngo zabo. 
Ijambo ry'Imana ryasobanuwe rityo rizaba nk’igitubura, kandi 
kubw’imbaraga zaryo ingo zizihana. 13 

Bose bashobora kugira icyo bakora. Bamwe bagira umwete wo 
gushaka ibyo bikirisha, bakavuga bati “Inshingano zanjye n'abana banjye, 
binsaba igihe cyanjye n'ubutunzi bwanjye. “Babyeyi abana banyu 
bakwiriye kubabera ukuboko kw'iburyo bityo ububasha n'ubushobozi 
bwanyu bwo gukorera Shobuja bukiyongera. Abana ni bato bo mu 
muryango w’Uwiteka. Bakwiriye gufashwa kwiyegurira Imana kuko ari 
abayo bitewe nuko yabaremye kandi ikabacungura. Bakwiriye kwigishwa 
yuko imbargaa zabo zose z’umubiri n’iz’ubwenge n’iz'umutima ari ize. 
Bakwiriye gutozwa gukora imirimo inyuranye itarangwa n’inarijye. 
Ntugakundire abana bawe kuba inkomyi. Abana bakwiriye gufatanya 
nawe imitwaro y’by’umwuka iviy’iby’umubiri. Iyo bafashije abandi 
bibongerera umunezero kandi bakaba bagize akamaro. 14 

Umurimo wacu dukorera Kristo ukwiriye gutangirira mu 
miryango imuhira. Kwigisha abasore gukwiriye kuba gahunda inyuranye 
nk'uko kwari kumeze mu gihe cyashize. Imibereho yabo myiza isaba ko 
bakorerwa byinshi biruta ibyakorwaga. Nta murimo wo kubwiriza 
ubutumwa waba ingenzi kuruta uyu. Ababyeyi bakwiriye gukurikiza 
amategeko no kuba intangarugero bityo abana bakabigiraho kwitangira 
abatarihana. Abana bakwirye gutozwa kugirira impuhwe abasaza 
n'abafite imibibabaro no kugerageza korohereza abakene n’abashavuye 
imibabaro yabo. Bakwiriye kwigishwa kuba abanyamwete mu byo 
gukora umurimo wo kubwiriza ubutumwa; kandi guhera mu bwana. 
kwiyanga no kwitangira abandi n’iterambere ry’umurimo wa Kristo 
bikwirye kuba ari byo byibandwaho, kugira ngo babashe kuba abakozi 
bakorana n’Imana. 15 

Ubuhamya Butangwa no Kwimukira mu Turere Dushya 

Si umugambi w’Imana yuko ubwoko bwayo butura hamwe mu 
midugudu minini. Abigishwa ba Kristo ni bo ntumwa ze mu isi, kandi 
Imana igambirira yuko batatanira mu gihugu hose, mu midugudu mito 
n’imidugudu minini, no mu birorero, bakamera nk’imuri mu mwijima wo 

mu isi. Bakwiriye kubera Imana ababwirizabutumwa. bagahamisha 
kwizera kwabo n'imirimo yuko kuza kw’Umukiza kwegereje. 

Abakristo b’abakorerabushake bo mu matorero yacu bashobora 
gukora umurimo bakawugeza ku musozo nubwo ubu batari batangira. 
Nta muntu n’umwe ukwiriye kwimukira ahantu hashya ku mpamvu yo 
gushaka inyungu y’isi gusa, ahubwo aho bishoboka gutura, imiryango 
ishikamye mu kuri, waba umwe cyangwa ibiri, ikwiriye kuhajya maze 
bakahabwiriza ubutumwa. Bakwiriye gukunda abantu, bakiyumvamo ko 
bakwiriye kugira icyo babakorera, kandi bakiga uburyo babazana mu 
kuri. Bashobora gukwiza hose ibitabo byacu, bagateraniriza amateraniro 
iwabo, bakamenyana n’abaturanyi babo, kandi bakabararikira kuza muri 
ayo materaniro. Uko ni ko umucyo wabo ushobora kumurikira mu 
mirimo myiza. 

Abakozi nibahagarare mu Mana bonyine, barira, basenga, 
bakorera guhesha bagenzi babo agakiza. Mwibuke yuko musiganwa, 
muharanira guhabwa ikamba rihoraho. Mu gihe abantu benshi bakunze 
guhimbazwa n’abantu kuruta gushimisha Imana, mwebweho nimukore 
mwicisha bugufi. Mwige kwimenyereza kwizera mujyana abaturanyi 
banyu imbere y’intebe y’ubuntu kandi musabe Imana gukabakaba ku 
mitima yabo. Muri ubwo buryo ni ho umurimo w’ingirakamaro uzabasha 
gukorwa. Bamwe batabasha kumva umugabura cyangwa ubwiriririsha 
ibitabo bashobora kugerwaho. Kandi abakora ahantu hashya muri ubwo 
buryo baziga uburyo bwiza cyane bwo kwegera abantu kandi bashobora 
gukingurira abandi bakozi inzira. 16 

Mujye musura abaturanyi banyu kandi mubereke yuko 
munejejwe nuko bahabwa agakiza. Nimukangurire imbaraga y'umwuka 
yose gukora, Mugire abo musura kuko iherezo rya byose riri bugufi. 
Umwami Yesu Kristo azakingura urugi rw'imitima yabo kandi 
azabamenyesha ibyiza bidashira. 

Nubwo abantu b'Imana baba bakora imirimo yabo ya buri munsi, 
bashobora kuyobora abandi kuri Kristo. Kandi mu gihe bazaba bakora 
ibyo bazagira ibyiringiro by'agaciro kenshi yuko Umukiza abari hafi 
cyane. Ntibakwiriye gutekereza yuko Imana yabaretse ngo batege 
amakiriro ku ntegc nke zabo. Kristo azabaha amagambo yo kuvuga 
avugurura kandi agakomeza kandi agatera imbaraga abakene, 

n’abarushye bari mu mwijima. Kwizera kwabo kuzakomezwa ni 
bamenya yuko isezerano ry’Umucunguzi risohozwa. Ntibazabera abandi 
umugisha gusa, ahubwo umurimo bakorera Kristo ubazanira umugisha 
ubwabo.17 

Umurimo ukomeye ushobora gukorwa abantu bigishijwc Bibiliya 
nk'uko iri. Mujye mujyana ijambo ry’lmana ku muryango w’inzu 
y’umuntu wese, musobanurire abantu ubutumwa bwiza buyikubiycmo 
mudaciye iruhande, mwongere mubwire bose itegeko rivuga ngo: 
“Murondore mu Byanditswe.” Yohana 3:39. Mubahugurire 
nibamurikirwa, bakire uwo mucyo w’agaciro gakomeye cyane wose, 
maze bahagarare badatinya. 18 

Mu bakristo bo mu matorero yacu hakwiriye gukorwamo 
umurimo wo gutanga ibyigisho bya Bibliya no gukwiza hose ibitabo. 
Umuntu ashobora kugira amatwara ya gikristo abonye gusa ko ari 
amahirwe kwitangira kuvuga ukuri no gushyigikira umurimo w’Imana. 
Dukwiriye kubiba ku nkengero z’amazi yose, tukaguma mu rukundo 
rw’lmana, tugakora hakiri ku manywa, tugakoresha iby’lmana yaduhaye 
gukora umurimo wose duhawe. lcy’amaboko yacu akoze cyose, 
dukwiriye kugikora neza; kwitanga uko ari ko kose dusabwe ku A ira 
tukabikora tunezerewe. Ni tubiba ku nkegero z’amazi yose ni ho 
tuzamenya yuko “ubiba nyinshi, azasarura byinshi.” 2 Abakorinto 9:6. 19 

Kugaragaza Idini mu Bikorwa 

Tudakoreye Umwami wacu mu kuri, kwizera kwacu aba ari 
ibinyoma. Ubulaisto bugaragazwa no gukora mu kuri buhwitura 
abapfiriye mu bicumuro n’ibyaha. Abakristo basenga, bicisha bugufi, 
kandi bizera, berekanisha imirimo yabo yuko icyo bifuza cyane ari 
ukumenyekanisha ukuri gukiza ari ko kuzagerageza abantu bose. 
bazasarurira Umwami wacu umusaruro mwinshi w’ abantu. 

Nta rwitwazo ruriho rwatuma kwizera kw’amatorero yacu kuba 
guke cyane kandi kugahwekera. “Nimuhindukirire igihome, mwa mbohe 
zifite ibyiringiro mwe.” Zakariya 9:12. Muri Kristo hari imbarag'a zacu. 
Ni we Murengezi wacu kuri Data wa twese. Atuma intumwa ze mu 
mugabane wose w’aho ategeka kugira ngo zibwire ubwoko bwe 
icy’ashaka. Agendagenda hagati y’amatorero ye. Yifuza kweza, kuyobora 

neza, no gutunganya abayoboke be. Imbaraga y’abamwizera by’ukuri 
izaba impumuro itanga ubugingo rnu isi. Akomereza inyenyeri mu 
kuboko kwe kw'iburyo, kandi muri abo ni mo ashaka kumurikishiriza 
umucyo we abari rnu isi. Bityo yifuza gutegurira ubwoko bwe kuzakora 
umurimo wera mu itorero ryo rnu ijura. Yaduhaye umurimo ukomeye wo 
gukora. Nimutyo tuwukorane ubwitonzi kandi tutizigamye. 

Kugira ngo imirimo itari imwe yo kubwiriza ubutumwa igere aho 
iri ubu. byabaye ngombwa ko abantu biyanga, baritanga, baratwarana 
kandi barasenga cyane. Hari akaga kuri bamwe bagera mu murimo 
bakadamarara bagakora nabi, bakumva ko atari ngombwa muri iki gihe 
kwitanga cyane no kugira umwete, uwo murimo ukomeye kandi uruhije; 
nk’uko abayobozi bavugwa muri ubu butumwa bakoze; ngo ibihe 
byarahindutse; kandi ngo ubwo umurimo w’Imana wungutse uburyo bwo 
kuwukora, si ngombwa kwibabaza no kwihaharika nk'uko benshi 
babihamagariwe umurimo ugitangira. 

Ariko iyaba muri iki gihe hariho umwete no kwitanga mi murimo 
nk'uko byariho ugitangira, twabashije kubona umurimo ukorwa inshuro 
ijana kuruta uko ukorwa ubu. 20 

Ibyo duhamya ni iby’icyubahiro. Twebwe Abadivantisiti 
bakomeza Isabato duhamya yuko dukomeza amategeko y’Imana yose 
kandi dutegereje kuza kw’Umucunguzi wacu. Ubutumwa bukomeye 
cyane bw’imbuzi bwahawe abakiranutsi b’Imana bakeya. Dukwiriye 
kugaragarisha amagambo n’ imirimo yacu yuko dusobanukiwe 
n’inshingano ikomeye twahawe. Umucyo wacu ukwiriye kurabagirana 
cyane bituma abandi bashobora kureba yuko duhimbariza Data wa twese 
mu mibereho yacu ya buri munsi; yuko dusabanye n’abo mu ijuru kandi 
yuko turi abaraganwa na Yesu Kristo. yuko igihe azatunguka afite 
imbaraga n’ubwiza bwinshi, tuzasa na we. 21 

(1) 9T 117; 8T 16; (3) 4T 69; (4) 5T 455, 456; (5) 9T 30 (6) 6T 438; (7) 
23; (6) 5T387; (9) 6T433;( 10) 9T 30, 31; (11) 4T 18; ( 12) 5T 394; (13) 
9T 128, 129; (14) 7T 63;(15) 6T 429; ( 16) 4T 244. 245; (17) 9T 38,39; 
(18) 5T 388; (19) 9T 127; (20) 6T 417-419; (21) 4T 16. 

IGICE CYA 8 


Ndi Hano, Mwami, Ntuma 

Imperuka iri hafi, izatugeraho nk’umujura rwihishwa kandi mu 
buryo butagaragara,nk’uko umujuraazayombokanijoro.Ndasaba Uwiteka 
kuduha kutazasinzira ukundi nkuko abandi bagenza, ngo ahubwo tuzabe 
turi maso, kandi twirinde ibisindisha. Ukuri kugiye gutsinda nk’uko Yesu 
yatsinze bidatinze, kandi abahitamo kuba abakozi bakorana n’Imana 
bose, na bo iyo ntsinzi izaba iyabo. Igihe ni kigufi; ijoro rigiye kuza 
bidatinze, kandi nta we ushobora gukora. Nimureke abishimira mu 
mucyo w’ukuri kuriho ubu bashishikarire bwangu kumenyesha abandi 
uko kuri. Uwiteka arabazaati; «Ndatuma nde? » Abashaka kwitangira 
ukuri ni bo bakwiriye gusubiza ubu bati “Ndihano Mwami; ntuma.” 

Twakoze umurimo mutoya rwose Imana yaduhaye wo kubwiriza 
ubutumwa mu baturanyi bacu n'ncuti. Muri buri mudugudu wo mu 
gihugu cyacu hari abantu batazi ukuri. Kandi mu bihugu bigari byo 
hakurya y’inyanja hari ahantu henshi hashya dukwiriye guhinga ubutaka 
bwaho tugatera imbuto. 1 

Twegereye cyane igihe cy’amakuba, kandi ubwihebe tutigeze 
turota buri imbere yacu. Imbaraga yo mu isi iratera abantu kurwanya 
Imana. Abaturage bo mu isi bariho barahinduka vuba cyane nk’abo mu 
minsi ya Nowa barimbuwe n’umwuzure, nk’abaturage b’i Sodoma, 
barimbuwe n’umuriro uvuye mu ijuru. Imbaraga za Satani ziriho 
zirakorera kurangaza abantu, ibitekerezo byabo bikava ku byiza by’ijuru 
bitazashira. Umwanzi yakoze gahunda zihuje n'umugambi we. Imirimo 
y'ab'isi, imikino, imideri mishya; ibyo byamaze gutwara ubwenge 
bw'abagabo n’abagore. Ibiganiro no gusoma ibitagira icyo byungura 
byonona kumenya. Mu nzira ngari ijyana abantu ku kurimbuka kw’iteka 
harimo umurongo muremure w'abantu bayigendamo. Isi yuzuye 
urugomo, n'ivutu ry'ibinezeza byayo, n'ibiganiro bibi n'ubusinzi, ibyo 
byose birahindura itorero. Amategeko y’Imana ari yo rugero rw'Imana 
rwo gukiranuka, bavuga yuko nta cyo amaze. 2 

Mbese dukwiriye gutegereza ko ubuhanuzi bw’imperuka 
busohora tutaragira icyo tubuvugaho? Noneho se amagambo yacu azaba 
akimaze iki? Tuzategereza se tugeze igihe urubanza rw’Imana ruzagera 

ku ucumura tutaramubwira uburyo bwo gukora? Kwizera ijambo 
ry’Imana kwacu kuri hehe? Mbese dukwiriye kubona ibyahanuwe biba 
tutarizera icyo Imana yavuze? Umucyo ugaragara neza watugezaho, 
utwereka yuko umunsi ukomeye w’Umwami uri hafi, “ndetse ku rugi.” 
Nimutyo dusome kandi dusobanukirwe. 3 

Italanto yawe Irakenewe 

Uwiteka afitiye umuntu wese umwanya mu nama ye ikomeye, 
italanto zidakenewe ntizatanzwe. Reka tuvuge ko italanto ari ntoya. 
Imana iyifitye umwanya, kandi iyo talanto imwe nikoreshwa neza, 
izakora wa murimo nyine Imana yagambiriye ko ikwiriye gukora. 
Italanto z’umuhinzi wicisha bugufi zikenewe mu byo gukora umurimo 
wo mu rugo rumwe ujya mu rundi, kandi ishobora gusohoza byinshi muri 
uyu murimo kumta impano z’ubwenge. 4 

Abantu nibakoresha imbaraga zabo nk’uko Imana ibayobora, 
italanto zabo zizagwira, ubwenge bwabo buzaba bwinshi, kandi bazagira 
ubwenge bwo mw'ijura nibashaka gukiza abazimiye. Ariko mu gihe 
abakristo bo mu itorero ari abanyakizizi kandi birengagiza inshingano 
yabo Imana y abahaye yo guhura n’ abandi, babasha bate gutega 
guhabwa ubutunzi bwo mu ijuru? Mu itorero, iyo abakiristo 
batiyumvamo umutwaro wo kumurikira abari mu mwijima, ntibagirire 
abandi ubuntu ngo banabigishe, abanyabwenge buke. bagaheba 
umunezero w’ubutunzi bw’ibyiza byo mu ijuru; maze bananirwa 
kubyibonera ubwabo, bakananirwa kumenya akamaro ko kubibwira 
abandi. 


Tubona amatorero manini ateraniye ahantu hamwe. Abakristo 
bayo bamenya ukuri. kandi benshi banyurwa no kumva amagambo 
y’ugugingo ntibashake ko umucyo ubarasiramo. Biyumvamo inshingano 
ntoya yo gutuma umurimo ujya mbere, bakagira ubwuzu buke bwo 
guhesha abandi agakiza. Buzuye ishyaka ry’ibintu byo mu isi ariko 
ntibakorera idini yabo. Baravuga bati “Idini ni idini, kandi umurimo ni 
umurimo.” Batekereza yuko kimwe kiri ukwacyo, maze bakavuga bati 
“Reka bitandukane.” 

Kubwo kwirengagiza amahirwe babona yo kuba bagira icyo 
bakora no gukoresha nabi ubuntu bagirirwa, abizera b’iryo torero 

ntibakurira “mu buntu no kumenya Umwami wacu n’Umukiza.” 2 Petero 
3: 18. Ni cyo gituma bagira intege nke mu kwizera, bakagira ubumenyi 
buke, bakaba abana mu bibabaho. Ntibashoye imizi ngo babe bashikamye 
mu kuri. Nibakomeza kumera batyo, ibihendo byinshi byo mu minsi 
y’imperuka bizabahenda, kuko batazabasha kureba iby’umwuka ngo 
barobanure ukuri mu binyoma. 5 

Imana Yifuza Gutanga Impano y’Umwuka Wera 

Abakozi b’abahanga nibashishikarira kubwiriza ubutumwa mu 
mudugudu aho abacu batuye, abizera muri ako karere bazaba basigaranye 
inshingano ikomeye cyane yo gukora uko bashoboye kose kugira ngo 
bafungurire Uwiteka inzira akore. Bakwiriye kurondora imitima yabo 
basenga, kandi bagatunganiriza Umwami n’inzira nyabagendwa 
bayikoresheje gukuraho icyaha cyose kibasha jubazitira ngo badafatanya 
n’Imana n’abo bafatanije kwizera. 

Mu iyerekwa rya nijoro, neretswe ibyerekeye ubugorozi 
bukomeye mu bwoko bw’lmana. Benshi bahimbazaga Imana. Abarwayi 
barakijijwe, ibindi bitangaza byarakozwe. Umwuka wo gusabira abantu 
waragaragaye, ndetse nk’uko wabonetse mbere y’umunsi ukomeye wa 
Pentekote. Habonetse abantu amagana n’ibihumbi basura ingo kandi 
bakabumburira abantu ijambo ry’Imana. Abantu bemejwe n’imbaraga 
y’Umwuka Wera, kandi umutima wo kwihana by’ukuri waragaragaye. 
Inzugi zakinguriwe impande zose kwamamazwa kw’ukuri. Isi yasaga 
n’imurikiwe n‘imbaraga yo mu ijuru. Imigisha ikomeye yahawe ubwoko 
bw’Imana bw’abanyakuri kandi bicisha bugufi. Numvise amajwi yo 
gushima no guhimbaza, kandi byabaye nk’aho hariho ubugorozi bumeze 
nk’ubwo twabonye mu mwaka 1844. 6 

Imana yifuza gutera ubwoko bwayo imbaraga ibikoresheje 
impano y’Umwuka Wera, ikababatiriza ubwa kabiri mu rukundo rwayo. 
Nta cyatuma Umwuka abura mu itorero.Yesu amaze kujya mu ijuru. 
Umwuka Wera yamanukiye abigishwa bari bamutegereje, basengaga 
bizeraga buzuye kandi bafite imbaraga yageraga ku mutima wose. Mu 
gihe kizaza,isi izamurikirwa n’ubwiza bw’Imana. Ubwenge bukomoka 
mu ijuru bukwiriye kugera mu isi bumenyekanishijwe n’abejejwe mu 
kuri. Isi ikwiriye kuzengurukwa n’ubuntu. Umwuka Wera akwiriye 
gukora ku mitima y’abantu agafata ibintu by’Imana akabyereka abantu. 7 

Uwiteka yemera gukorera umurimo ukomeye abanwizera 
by’ukuri bose. Abizera b’abakorera bushake nibahaguruka bagakora uko 
bashoboye, bakajya ku rugamba birwanaho, umuntu wese akareba ibyo 
yageraho mu gukiriza Yesu imitima, tuzabona benshi bacika Satani 
bahagarare munsi y’ibindera rya Kristo. Abantu bacu nibakurikiza 
umucyo baherewe muri aya magambo make yo kubigisha, (Yohana 15:8) 
tuzabona rwose iby’agakiza k’lmana. Hazakurikiraho kuvugururwa 
gutangaje. Abanyabyaha bazihana, kandi benshi bazongerwa mu itorero. 
Imitima yacu nituyisabanya na Kristo, maze imibereho yacu igafatanya 
n’umurimo we, Umwuka wamanukiye abagishwa ku munsi wa Pentekote 
azatumanukira. 8 


Akaga Gaturuka ku Gukererwa 

Mu iyerekwa rya nijoro, neretswe ibintu bitangaje. Nabonye 
ikintu kimeze nk’umupira w’umuriro munini cyane ugwa hejuru y’amazu 
meza, urayarimbura ako kanya. Numva umuntu avuga ati “Twari tuzi 
yuko Imana igiye gucira isi urubanza, ariko ntitwamenye yuko ruzaba 
vuba cyane.” Abandi bavuga bababazwa cy'ane bati “Mwari mubizi! 
Kuki se mutabitubwiye? Twe ntitwari tubizi.” Impande zose numva 
amagambo amaze nk’ayo yo kugaya ko batabwiwe n’abo bari kumwe. 

Nkanguka mbabaye cyane. Ndongera ndazinzira, kandi nasaga 
n’uri mu nteko y’abantu nini. Umuntu umwe w’umutegetsi yavuganaga 
n’abo bantu aramburiye ikaritay'isi imbere yabo. Ababwirayuko iyo 
karita ishushanya uruzabibu rw’Imana, rukwiriye guhingwa. Ubwo 
umucyo wavaga mu ijuru wamurikiraga umuntu wese, umuntu wese 
yagombaga na we kumurikira abandi. Imuri zari gucanwa henshi kandi 
izo muri zari gukongeza n’izindi. 

Aya magambo yongcra kuvugwa ngo: “Muri umunyu w’isi; 
mbese umunyu nukayuka uzaryoshywa n’iki? Nta cyo uba ukimaze 
keretse kujugunywa hanze, abantu bakawukandagira. Muri umucyo w’isi: 
umudugudu wubatswe mu mpinga y’umusozi ntubasha kwihisha. Nta 
bakongeza itabaza ngo baritwikirize intonga ahubwo barishyira ku 
gitereko cyaryo, rikamurukira abari mu nzu bose. Abe ari ko umucyo 
wanyu ubonekera imbere y’abantu, kugira ngo babone imirimo yanyu 
myiza, bahereko bahimbaze So wo mu ijuru.” Matayo 5:13-16. 

Umunsi wose wije, urushaho kwigiza hafi imperuka. Mbese ni na 
ko utwigiza hafi y’Imana? Mbese duhora turi maso kandi dusenga? Abo 
duhorana uko bukeye n'uko bwije bakeneye ko tubafasha kandi ngo 
tubayobore. Bishoboka ko ibitekerezo byabo bitegereje ijambo 
twababwira maze Umwuka wera akarishimangira mu initima yabo nk'uko 
umulundi aboneza umusumari aho ashaka kuwutera. Bishoboka yuko ejo 
abo bantu bazaba bari aho tutazashobora rwose kongera kubageraho. 
None se icyo tumariye abo bantu dufatanije urugendo ni iki? Umuhati 
tugira wo kubazanira Kristo ni uwuhc? 9 

Mu gihe abamarayika bagifashe imiyaga ine, dukwiriye 
gukoresha imbaraga zacu. Dukwiriye kuvuga ubutumwa bwacu nta 
kidutindije. Dukwiriye gutanga ubuhamya mu ijuru no muri iyi si 
yacuyutse, yuko idini ryacu ari ukwizera n’imbaraga bitangwa na Kristo 
n’ijambo rye ari ryo muhanuzi wavuye ku Mana. Imitima y’abantu 
iranagana ku minzani. Bashobora kuzaba abajya mu bwami bw’Imana 
cyangwa imbata z’ubutegetsi bubi bwa Satani. Bose bakwiriye kugira 
amahirwe yo kubona ibyiringiro beretswe mu butumwa bwiza; ariko se 
bakumva bate nta mubwiriza? Abantu bakeneye kuvugurura imieo ynbo 
bagatunganya ingeso, kugira ngo bazabashe guhagarara imbere y’Imana 
Hariho abantu bagiye kurimbuka bitewe n’amakosa ari mu ibitekerezo 
abanyabwenge bo muri iki gihe bafite, ibyo bitekerezo bikaba bigamijo 
kurwanya ubutumwa bwiza. None se ni bande bagiye kwitangira burundu 
kuba abakozi bakorana n’Imana? 10 

Muri iki gihe hariho umugabane munini w’abari mu materaniro 
yacu bapfira mu bicumuro n’ibyaha. Baraza bakongera bakagenda nk’uko 
urugi rwizunguza ku mapata. Bamaze imyaka myinshi bumva neza ukuri 
gukomeye cyane, gukangura imitima, ariko ntibagushyira mu bikorwa. Ni 
cyo gituma barushaho gusubira inyuma ntibasobanukirwe n’agaciro 
k’uko kuri. Ubuhamya buteye ubwoba, bubagira inama yo kwisubiraho 
kandi bw’imbuzi ntibubakangurira kwihana. Amajwimeza anezeza cyane 
aturuka ku Mana, aririmbwa n’abantu bayobowe nayo , ari yo 
gutsindishirizwa kubwo kwizera no gukiranuka kwa Kristo, ntabatera 
kugira urukundo n’ishimwe. Nubwo umutunzi wo mu ijuru abereka 
amabuye y’igiciro cyinshi yo kwizera n’urukundo, nubwo abararikira 
kumuguraho “izahabu yatunganirijwe mu ruganda,” n'imyenda yera 
“kugira ngo bambare, n’umuti wo gusiga ku maso” kugira ngo babashe 
kureba, banangira imitima yabo ntibamwumvire, maze bakananirwa 


83 



kugurana amatwara yabo yo kuba akazuyaze ngo bahabwe urukundo 
n’ishyaka. Bityo rero bibabera akamenyero bagahakana imbaraga 
iboneka mu kubaha Imana. Ni bakomeza batyo, Imana izabanga. 
Barikura mu mubare w'abakwiriye kuba mu muryango wayo. 11 

Abizera bagize itorero bakwiriye kuzirikana yuko kugira amazina 
mu bitabo by’itorero bitazabakiza. Bakwiriye kugaragaza ubwabo yuko 
bemewe n’Imana, ko ari abakozi batagira ipfunwe. Bakwiriye kubaka 
ingeso zabo uko bukeye n’uko bwije mu buryo buhwanye n’uko Imana 
ibayobora. Bakwiriye kuguma muri yo, bagahora gakorera ibyo 
gukiranuka muri yo. Ubwo ni bwo bazakura bakagera ku rugero rushyitse 
rw’igihagararo cy’abagabo n’abagore muri Kristo; turi abakristo 
bashyitse, banezerewe, bashima, bayoborwa n’Imana mu mucyo 
ukomeza kurushaho kurabagirana. Niba ibyo Atari byo bakora, bazaba 
muri ba bandi; amajwi yabo azumvikana umunsi umwe baborogeshwa 
cyane n’umubabaro bati “Isarura rirarangiye, igihe cy’impeshyi kirashize, 
kandi sinkijijwe! Kuki nakinishije agakiza kanjye, ngateza agahinda 
Umwuka w’imbabazi?” 12 

Bene Data na bashiki banjye mumaze igihe kirekire muvuga ko 
mwizera ukuri, ndababaza umuntu ku giti cye nti “Mbese amatwara yawe 
ntanyuranya n’umucyo, n’uburenganzira, n’amahirwe Imana iguha? Icyo 
ni ikibazo gikomeye. Zuba ryo Gukiranuka yarasiye itorero, none ni 
inshingano y’itorero ko rimurika. Umuntu wese afite amahirwe yo gutera 
imbere. Abahujwe na Kristo bazakurira mu buntu no mu kumenya 
Umwana w’Imana, bagere ku rugero rushyitse rw’igihagararo cy’abagabo 
n’abagore. Iyaba abavuga ko bizera ukuri bose barakoresheje imbaraga 
zabo zose n’imyanyayabo bakiga kandi bagakora, baba barakomereye 
muri Kristo. Nubwo baba bakora umurimo umeze ute, nubwo baba ari 
abahinzi, abakora ibyuma byigenza, abigisha, cyangwa abungeri, iyaba 
baritanze ku Mana burundu baba barabaye abakozi b’ingirakamaro 
bakorera Shebuja wo mu ijuru. 13 

Abakozi Bakwiriye Kwigisha Abizera mu Itorero 

Biragaragara yuko ibibwirizwa byose byabwirijwe bitatumye 
habaho itsinda rinini ry’abakozi bitanga ntibashyire inyungu zabo imbere. 
Ibyo bikwiriye kuzirikanwa kuko bifite ingaruka zikomeye. Dushobora 
kubura ubugingo buhoraho twari dutegereje. Amatorero arazongwa kuko 

abakristo bananiwe gukoresha italanto zabo mu byo gukwiza umucyo. 
Icyigisho cyitondewe, kizamera nk’ibyigisho bivuye kuri Databuja, 
gikwiriye kwigishwa, kugira ngo bose bakoreshe umucyo wabo mu buryo 
bukwiye. Abahagarikiye itorero bakwiye gutoranya abakristo bafite 
ubwenge maze bakabashinga imirimo, muri icyo gihe bakabigisha uburyo 
bwiza cyane bwo gukora no guhesha abandi umugisha. 14 

Abakanishi, ababuranira abandi, abacuruzi, abanyamyuga yose; 
bariyigisha kugira ngo bamenye neza imirimo yabo. Mbese abayoboke ba 
Kristo, bakwiriye kuba abanyabwenge buke no mu gihe abitwa ko 
bamukorera batazi uburyo bamukorera? Umugambi wo kuzahabwa 
ubugingo buhoraho uruta indi migambi yose yo ku isi. Abantu bakwiriye 
kumenya kamere ya kimuntu kandi bakarondora ibitekerezo by’abantu 
kugira ngo bashobore kuyobora abandi kuri Yesu. Kugira ngo abantu 
bamenye uburyo bakwigisha abagabo n’bagore ku ngingo ikomeye 
yerekeye ukuri, hakenewe ibitekerezo byimbitse biherekejwe no 
gusengana umwete. 15 

Itorero rikimara guhangwa, umugabura akwiriye guha abizera 
barigize imirimo. Bazakenera kwigishwa uburyo bwo gukora neza. 
Umugabura akwiriye gutanga igihe cye kinini cyo kwigisha kuruta 
kubwiriza. Akwiriye kwigisha abantu uburyo bwo kwigisha abandi 
ubwenge bahawe. Mu gihe abihannye bakwiriye kwigishwa kubaza 
inama abamenyereye mu murimo cyane, bakwiriye kwigishwa na bwo ko 
badakwiriye gushyira umugabura mu kigwi cy’Imana. 

Gufasha gukomeye cyane abantu bacu bashobora guhabwa, ni 
ukubigisha gukorera Imana, no kuba ari yo bategaho amakiriro, atari ku 
bagabura. Bakwiriye kwiga gukora nk'uko Kristo yakoraga. Bakwiriye 
gufatanya n’ingabo ze z’abakozi kandi bakwiriye kumukorera 
hakiranut.se. 16 

Abigisha nibajye babayobora mu gufasha abantu, bityo iv abandi, 
kubera gufatanya na bo, bazabigiraho. Icyitegererezo kimwe gifite 
umumaro kuruta amategeko menshi. 17 

Abahagarikiye itorero mu by’umwuka bakwiriye gushaka inzira 
n’uburyo umukristo wese wo mu itorero yabona umwanya wo kugira 
icyo akora mu murimo w’Imana. Ibyo ntabwo byakorwaga mu gihe 

cyashize. Ntabwo inama zo gukoresha italanto za bose mu murimo 
zakurikijwe neza. Hariho bakeya rwose basobanukirwa n'ibyangiritse 
kubw’izo mpamvu. 

Muri buri torero harimo italanto zibasha kuba umufasha ukomeye 
muri uyu murimo nizikoreshwa mu buryo butunganye. Hakwiriye kubaho 
inama iringanijwe neza yo kugirwa abakozi ngo bajye mu matorero yacu 
yose, amanini n’amatoya, bigishe abakristo uburyobwo gukora bubaka 
itorero, kandi bakorera n’abatizera. Igikenewe ni ukwigishwa, 
n’ubwenge. Bose nibatunganirize imitima n’ubwenge byabo kuba 
abahanga ku byerekeye umurimo ukwiriye gukorwa muri iki gihe, 
biyemeze ko bashobora gukora icyo bagenewe. 

Igikenewe muri iki gihe mu byo kubaka amatorero yacu ni 
umurimo mwiza ukorwa n'abakozi b'abanyabwenge wo kugenzura no 
gushyira mbere italanto rnu itorero; italanto ishobora kwigishirizwa 
gukora umrimo wa Databuja. Abazakora umrimo wo gusura amatorero 
bakwiriye kwigisha bene Data na bammuna banjye uburyo bukwiriye 
bwo gukora umurimo wo kubwiriza ubutumwa. Hakwiriye kubaho 
n’umutwe w’abasore bigishwa na bo. Abasore n’inkumi bakwiriye 
kwigishwa kuba abakozi iwabo mu baturanyi babo no mu itorero. 18 

Abamarayika bo mu ijuru bamaze igihe kirekire bategereje 
abantu bakora ari bo bakristo bo mu itorero kugira ngd bafatanye na bo 
umurimo ukomeye ukwiriye gukorwa. Barabategereje. Umurima ni 
munini cyane, inama yamzuyc rwose, kugira ngo umutima wose wejejwe 
ushyirwe mu murimo nk’igikoresho gifite imbaraga ivuye mu ijuru. 19 

Iyaba abakristo bajyaga inama, bakitwara nk'umuntu umwe, 
bayobowe n’imbaraga imwe, bashaka gusohoza umugambi umwe, 
babashije kunyeganyeza isi.20. 

Guhamagara ko mu “nzira nyabagendwa” gukwiriye 
kwamamazwa mu bantu bose bafite uruhare rugaragara mu murimo wo 
mu isi, no mu bigisha no rnu bayobozi b’abantu. Abafite inshingano 
zikomeye ku bantu bose; abavuzi, abigisha, ababuranira abandi. 
n’abacamanza, abayobozi ba rubanda mabacuruzi, bakwiriye guhabwa 
ubutumwa busobanutse kandi bwumvikana. “Kandi umuntu yatanga iki 
ngo acungure ubugingo bwe? Mariko 8:36,37. 

Tuganira kandi tukandika byinshi byerekeye ukuntu abakene 
batitaweho; mbese ntidukwiriye kwita no ku bakungu birengagijwe? 
Benshi bareba abo bantu ko ari abatagira ibyiringiro maze bagakora bike 
byo gufungura amaso y’abahumishijwe kandi bagaterwa agahinda na 
Satani, bakabarwa rnu bazabura ubugingo bahoraho. Abatunzi ibihumbi 
byinshi bagiye mu bituro byabo bataburiwe kuko baciriwe urubanza 
bakanyurwaho nk’abatagira ibyiringiro. Ariko n’abantu bagaragara ko nla 
cyo bitayeho, neretswe yuko abenshi cyane bo muri icyo gice 
baremerewc ku mutima. Hariho abantu b’abakungu ibihumbi bicwa 
n’inzara yo kubura ibyokurya by'umwuka. Benshi mu mibereho yabo 
isanzwe bumva bifuza ikintu batagira. Bakeya bo muri bo bajya mu 
rusengero, kuko biyumvamo ko nta nyungu babona. Ibyigisho bumva 
ntibibakabakaba ku mutirna. Mbese ku giti cyacu, nta cyo twabamarira? 

Bamwe bazabaza bati: Mbese ntitubasha kubageraho 
hakoreshejwe ibitabo? Hariho benshi utabasha kugeraho muri ubwo 
buryo. Icyo bakeneye ni ukwigishwa umwe umwe. Mbese bakwiriye 
kurimbuka bataburiwe? Kera si ko byagendaga. Abagaragu b'Imana 
baratumwaga bakajya kubwira abanyacyubahiro yuko aho bashobora 
kubonera amahoro n'uburuhukiro ari mu Mwami Yesu Kristo gusa. 

Umwami w’ijuru yazanywe mu isi yacu no gukiza abantu 
bazimiye kandi baguye. Umuhati yagize akora ntiyawugiriye ba rubanda 
rugufi gusa, ahubwo yawugiriye n’abafrte imyanya y’icyubahiro. 
Yakoranaga umwete ashaka kubona uko ashyikira imitima 
y'abanyacyubahiro batari bazi Imana kandi batakomezaga amategeko 
yayo. Yesu amaze kujya mu ijuru uwo murimo wakomeje gukorwa. 
Umutima wanjye wuzurwa m’impuhwe iyo nsomye uburyo Umwami 
yanejejwe na koruneliyo. Koruneliyo yari umugabo w’umunyacyubahiro, 
umugaba w’ingabo z’Abaroma, ariko yagendaga akora cyane ibihwanye 
n’umucyo yakiriye. Uwiteka yamwoherereje ubutumwa bw’umwihariko 
buvuye mu ijuru, kandi yoherereza Petero ubundi butumwa ngo ajye 
kumureba anamusobanurire. Bikwiriye kudutera ubutwari bukomeye mu 
murimo wacu tugatekereza iby’impuhwe n'urukundo rw'Imana yakunze 
abashaka kandi basaba guhabwa umucyo. 

Hariho benshi neretswe basana Koruneliyo, abantu Imanayifuza 
guhuza n’itorero ryayo. Bagirira impuhwe abantu bakomeza amategeko 
y’Uwiteka. Ariko ubudodo bubaboheye ku by’isi burabakanangiye cyane. 

Ntibafite ubutwari bwatuma bifatanya n’abantu baciye bugufi. Dukwiriye 
guhaguruka mu buryo bw’umwihariko tugafasha abo bantu bakeneye 
ubufasha budasanzwe kubera inshingono zabo n’ibigeragezo bahura na 
byo. 


Nkurikije umucyo nahawe nzi yuko interuro ngo: “Uku ni ko 
Uwiteka avuga” ikwiriye kubwirwa abantu muri iki gihe bafite ububasha 
n’ubutegetsi mu isi. Ni ibisonga Imana yaragije ubutunzi bw’ingenzi. 
Nibemera guhamagara kw’Imana izabakoresha mu murimo wayo.... 

Hariho abantu, mu buryo bw’umwihariko, bashobora gufasha 
abantu bo mu rwego rwo hejuru. Abo bakwiriye gushakashaka Uwiteka 
uko bukeye n’uko bwije, bagahora biga uburyo bwo kugera kuri bene abo 
bantu, bitari ukumenyana byo hejuru gusa, ahubwo bakabakuruza 
umuhati wabo no kwizera kuzima, bakabagaragariza urukundo ruturutse 
ku mutima, bakita cyane ku kubamenyesha ukuri nk’uko kuri mu Ijambo 
ry’Imana. 21 

(1) Uko Abagabura n’Abakozi bo mu Itorero Bihanangirizwa: (2) 9T 42, 
43; (3) 9T 20; (4) 9T 37, 38;m (5) 6T 424,425; (6) 91425, 126; (7) 9T 48; 
)13) 6T 425; (14) 6T 431; (15) 4T 67; (16) 7T 19, 20; (17) MH 149; (18) 
Uko Abagabura n’Abakozi bo mu Itorero Bihanangirizwa (19) 9T 46, 
47;(20) 9T 221; (21) 6T 78-81. 


IGICE CYA 9 
Ibitabo by’Itorero 

Umurimo wacu wo gucapa ibitabo wahanzwe n’itegeko ry’Imana 
kandi uyoborwa no kurinda kwayo gukomeye. Wari wagenewe gusohoza 
umugambi waringanijwe. Abadibantisiti b’Umunsi wa Karindwi 
batorewe n’Imana kuba abantu b’umwihariko, batandukanye n’ab’isi. 
Imana ikoresheje imashini ikomeye y’ukuri, yabacukuye mu kirombe 
cy’iby’isi maze ibahuza na yo. Yabagize intumwa zayo kandi 
ibahamagarira kuyihagarira mu murimo uheruka w’agakiza. Niba hari 
ubutunzi bukomeye cyane bw’ukuri buruta ubundi bwose Imana yahaye 
abantu bafite ugugingo butarama, niba hari imiburo y’agakiza kandi iteye 


88 



ubwoba Imana yoherereje abantu, ni bo yabihaye kugira ngo na bo babihe 
ab’isi; kandi amazu yacu y’icapiro ari mu bikoresho by’ingirakamaro 
bikomeye cyane bikoreshwa kurangiza uyu murimo. 

Ibitabo byacu byoherezwa bivuye mu mazu yacu y’amacapiro 
bikwiriye gutegurira abantu gusanganira Imana. 1 

Niba hariho umurimo w’ingenzi uruta iyindi, ni uguha abantu 
ibitabo byacu, bityo tukabayobora ku gusoma ibyanditswe byera. 
Umurimo wo kubwiriza ubutumwa, ugizwe no kwerekana no 
kumenyekanishu ibitabo byacu mu ngo, kuganira. gufatanya na bo 
gusenga no kubasabira, ni umurimo mwiza kandi uzigisha abagabo 
n'abagore kuba abungeri beza.2 

Kububwiririsha ubutumwa ibitabo byacu ni umugabane 
w'ingenzi kandi urushije indi yose kugira umumaro mu murimo wo 
kubwiriza ubutumwa. Ibitabo byacu bishobora kujya ahantu amateraniro 
yacu atabasha guteranirizwa. Bene aho hantu umubwiririshabutumwa 
ibitabo w’umukiranutsi ahabona umwanya w’umubwiriza ku ruhimbi. 
Kubw’umurimo wo kugurisha ibitabo ukuri gushyirwa abantu ibihumbi 
batari kuzabasha kubwumva na gato. 

Ababwiririsha ibitabo bakwiriye kujya mu migabane itari imwe 
y’igihugu. Agaciro k’uyu murimo gahwanye rwose n’ak'umugabura 
mwiza. Umubwiriza ku ruhimbi n’igitabo, bombi barakenewe kugira ngo 
uyu murimo ukomeye dufite urangizwe.3 

Imana yereje umurimo wo kubwiririsha ubutumwa ibitabo 
kwereka abantu umucyo ari mu bitabo byacu. kandi ababwiririsha 
ubutumwa ibitabo bakwiriye kwemezwa akamaro ko gushyira abari mu 
isi, mu buryo bwihuse nk’uko bishobotse, ibitabo bakeneye ngo bahabwe 
ubumenyi mu by’umwuka binabaviremo umucyo. Uwo ni wa murimo 
Uwiteka ashaka yuko ubwoko bwe bukora muri iki gihe. Abiyegurira 
Imana bose kugira ngo bakore umurimo wo kugurisha ibitabo baba 
bafasha gutanga ubutumwa buheruka bwo kuburira abari mu isi. 
Ntidushobora kumenya neza agaciro k'uyu murimo; kuko iyo hatabaho 
umuhati w’ubwiririsha ubutumwa ibitabo, benshi ntibari kumva imiburo. 
4 

Ibitabo byacu bikwiriye kujya hose. Nibijye byandikwa mu ndimi 
nyinshi. Ubutumwa bwa marayika wa gatatu bukwiriye kuvugwa muri 
ubu buryo kandi bukavugirwa no ku ruhimbi. Mwebwe abizera ukuri 
kw’ibi bihe, nimukaguke. Ni inshingano yanyu gushaka uburyo bwose 
bushobotse mugafashaabasobanukiwe n'ukuri kukwamamaza. 
Umugabane w’amafaranga yaguzwe ibitabo byacu ukwiriye 
gukoresherezwa kongera ibindi bitabo bizashobora guhumura impumyi 
no guhinga intabire yaraye y’umutima. 5 

Nabwiwe yuko n'ahantu abantu bumva ubutumwa 
bw’umubwiriza ku ruhimbi, ubwiririsha ubutumwa ibitabo akwiriye 
gukomeza kuhakora umurimo we afatanije n’umugabura: kuko nubwo 
umugabura ashobora kuvuga ubutumwa akiranutse, abantu ntibashobora 
kubwibuka bwose. Ni cyo gituma igitabo ari ingenzi; ntikibakangurira 
ukuri ko muri iki gihe gusa, ahubwo giturna bashora imizi rnu kuri kandi 
bagashobora kurwanya ibishuko bibatera gucumura. Inyandiko zicapwa 
ku mpapuro n'ibitabo ni uburyo Uwiteka yateguye kugira ngo abantu 
bahorane ukuri imbere yabo. Ibitabo bizakora umurimo ukomeye cyane 
kuruta uko wakorwa n’umugabura ukoresha amagambo gusa, mu byo 
kumurikira umutima no kuwukomeza. Izo ntumwa zitavuga zigezwa mu 
ngo n’ababwiririsha ubutumwa mu buryo bwose; kuko nibasoma ibyo 
bitabo Umwuka Wera azinjira mu mitima yabo, nkuko yinjira mu mitima 
y’abumva ijambo ribwirizwa. Umurimo nk’uwo ukorwa n’abamarayika 
wunganira ibitabo birimo ukuri nkuko wunganira umugabura. 6 

Hakwiriye gukorwa imigambi ikoranywe ubwenge igamije 
gufasha abanyeshuri babikwiriye ngo bibonere amarezi mu kugurisha 
ibyo bitabo niba babishaka. Ababona amafaranga ahagije muri ubwo 
buryo yo kurihirira zimwe mu nyigisho zitangwa mu mashuri yacu 
bazunguka ubuhanga bw'agaciro kenshi cyane buzabafasha rnu murimo 
wo kujya kubwiriza ubutumwa mu tundi turere butarageramo.7 

Igihe abakristo bo mu itorero ryacu bazamenya agaciro ko 
gukwiza hose ibitabo byacu, ni ho bazatanga umwanya uruseho wo 
gukora uwo murimo.8 

Igihe cyose igihe cy’imbabazi kigikomeje, ubwiririsha ubutumwa 
ibitabo azaba afite amahirwe yo gukora.9 

Bene Data na bashiki banjye, Uwiteka azanezerwa nimuhaguruka 
mubikuye ku mutima, mugashyigikira umurimo w’ibitabo mukoresheje 
amasegensho n’ubutunzi bwanyu. Mujye musenga mu gitondo na 
nimugoroba kugira ngo uwo murimo ubone umugisha w’ Imana 
udafunguye. Ntimukagenzure ibyo abandi bakora kandi ntimukivovote. 
Ntimukaganye cyangwa ngo mwivovote; mwibuke yuko abamarayika 
bumva ayo magambo. Abantu bose bakwiriye kumenyeshwa yuko ayo 
macapiro yashyizweho n'Imana. Abatesha ayo macapiro agaciro bashyize 
imbere inyungu zabo bazisobanura imbere y'Imana. Imana iteganya yuko 
ikintu cyose gifitanye isano mumurimo wayo gifatwa nk’ikerejwe 
Uwiteka. 10 

(1) 7T 138, 139; (2) 4T 390; (3) 6T 313; (5) 9T 62; (6) 6T 315, (7) 9T 79; 
(8) CM 7; (9) 6T 478; (10) 7T 182, 183. 


IGICE CYA 10 
Kwizera Imana Yawe 

Bizamenyekana ku munsi w’imperuka yuko Imana yari izi 
umuntu wese mu izina. Hariho umuhamya utaboneka uhamya umurimo 
wose ukozwe mu mibereho. “Nzi imirimo yawe”, ni ko “ugendera hagati 
y’ibitereko by'amatabaza birindwi by’izahabu” avuga. (Ibyahishuwe 2:1). 
Birazwi uburyo abantu batitaye ku gukoresha igihe bahawe nk'uko 
bikwiriye; mbega uburyo umwungeri mwiza yakoze ubutaruhuka 
ashakisha abayobagurika ngo abagarure mu nzira y’umutekano 
n’amahoro. Imana yakomeje guhamagara ubutitsa abakunda kwinezeza; 
yakomeje kubamurikishiriza umucyo w’ijambo ryayo mu nzira zabo 
ubudahwema, kugira ngo babashe kubona akaga kabo maze bahunge. 
Ariko bo bakomeza kugenda, bikinira nta cyo bitayeho uko bakomeza 
kugenda mu nzira ngari, kugeza ubwo igihe bahawe cyo kwisubiraho 
kizarangira. Inzira z’Imana ntizibera kandi ntizirobanura; kandi ubwo 
abazasangwa badashyitse bazacirwa urubanza, nta we uzongera kugira 
icyo avuga. 1 

Imbaraga ikomeye ikorera rnu byaremwe byose kandi igakomeza 
ibintu byose ntimeze, nk’uko abantu bamwe bajambuye mu bumenyi 

bw’isi babivuga; ngo ni imbaraga igera hose kandi ikoresha ibintu gusa. 
Imana ni umwuka; kandi nyamara umuntu asa na yo kuko yaremwe ku 
ishusho yayo. 

Imirimo y’intoke z’Imana mu byaremwe si yo Mana ubwayo. 
Ibintu byaremwe ni byo bisobanura ingeso z’Imana; ni byo tubasha 
kumenyeraho urukundo rwayo, imbaraga yayo, u’ubwiza bwayo; ariko 
ntidukwiriye kubona ko ibyaremwe ari Imana. Ubukorikori bw’abantu 
bugira imirimo myiza cyane, ibintu binezeza amaso, kandi ibyo bintu 
biduha gutekereza uwabikoze; ariko icyo kintu cyakozwe si cyo muntu. 
Umurimo si wo ukwiriye icyubahiro, ahubwo ni uwagikoze ugikwiriye. 
Nuko rero kuko ibyaremwe ari byo bisobanura igitekerezo Imana yagize, 
si ibyaremwe bikwiriye guhabwa ikuzo, ahubwo ni Imana Yabiremye. 

Mu iremwa ry’umuntu ni ho Imana yagaragariye. Igihe Imana 
yaremaga urnuntu ku ishusho yayo, ishusho y’umuntu yari itunganye mu 
buryo yari iterateranyijwe bwose ariko nta bugingo yari afite. Hanyuma 
Imana nzima, itararemwe n’umuntu cyangwa n’ikindi kintu icyo ari cyo 
cyose, Ihumekera muri icyo kiremwa umwuka w’ubugingo, maze urnuntu 
ahinduka muzima, arahumeka, agira ubwenge. Imigabane yose y’umubiri 
w’uwo muntu yatangiye gukora. Umutima, imitsi y’amaraso meza, imitsi 
y’amaraso mabi, ururimi, amaboko, amaguru, inzira z’ubwenge. 
gusobanukirwa kw’ubwenge byose bitangira gukora, byose bikurikiza 
amategeko. Umuntu ahinduka ubugingo buzima. Imana ubwayo 
yaremeye umuntu muri Yesu Kristo maze imuha ubwenge n’ububasha. 

Ntiyahishwe ibumba twaremwemo igihe twaremerwagu mu 
ibanga. Amaso ye yabonye ibumba twaremwemo. Nyamara iryo bumba 
hari icyo ryaburaga kugira ngo rivemo umuntu; kandi ingingo zacu zose 
zari zanditswe mu gitabo cye, igihe hari hatarabaho na rumwe. 

Hejuru y’ibindi biremwa byo mu rwego rwo hasi byose, Imana 
yagambiriye yuko umuntu, ari we Imana yasorejeho irema, akwiriye 
kugaragaza igitekerezo cyayo kandi agahishura ubwiza bwayo. Ariko 
umuntu ntakwiriye kwishyira hejuru ngo yigire Imana. 2 

Imana Data wa Twese Ihishuriwe muri Kristo 


Imana yigaragarije mu Mwana wayo isa n’umuntu. Yesu ari we 
kurabagirana kw’ubwiza bwa Data wa twese, “n’ishusho ya kamere ye” 
(Abaheburayo 1:3), yaje mu isi afite ishusho y’umuntu. Yaje mu isi 
nk’Umukiza w’abantu. Yazamutse rnu ijuru nk’umukiza w’abantu. Kandi 
nk’umukiza w’abantu ahora atuvugira anadusabira imbabazi ku Mana mu 
ijuru. “Usa n’umwana w’umuntu” (Ibyahishuwe 1:13), akorera imbere 
y’intebe y’ubwami bw’Imana ku bwacu. 

Kristo, Umucyo w’isi, yatwikiriye ubwiza burabagirana 
bw’ubumana bwe hanyuma aza gutura mu bantu nk’umuntu, kugira ngo 
bashobore kumenya Umuremyi wabo batarimbuwe. Nta muntu wabonye 
Imana mu gihe icyo ari cyo cyose keretse ko yiyerekaniye muri Kristo. 

Kristo yaje kwigisha abantu icyo Imana ishaka ko bamenya. Mu 
ijuru hejuru, no rnu isi, no mu mazi magari y’inyanja, tuhabona imirimo 
y’intoke z’Imana. Ibyaremwe byose bihamya imbaraga zayo. n’ubwenge 
bwayo, n’urukundo rwayo. Ariko si ku nyenyeri cyangwa ku nyanja 
cyangwa ku isumo y’amazi tubasha kwigira Imana ubwayo nk’uko 
igaragarira muri Kristo. 

Imana yabonye yuko hari hakenewe ikirushije ibyaremwe 
kugaragaza Ubumana bwayo n’imico yayo. Yatumye Umwana wayo mu 
isi kugira ngo agaragaze, mu buryo amaso ya kimuntu yakwihanganira, 
kamere n’imirimo y’Imana itarebwa n’amaso y’abantu. 

Iyo Imana ishaka kugaragazwa nk’aho iba mu byaremwe; ni 
ukuvuga rnu rurabyo, igiti, icyatsi gitoto kigishibuka, mbese Kristo ntaba 
yarabwiye abigishwa be igihe yari mu isi? Ariko mu nyigisho za Yesu 
ntabwo yigeze avuga Imana atyo. Kristo n’abigishwa be bigishije ukuri 
kuvuga ko hariho Imana yita ku muntu wese. 

Kristo yagaragaje iby’Imana byose kugira ngo abantu 
b'abanyabyaha babashe kubikomeza be kurimbuka. Ni we Mwigisha 
wavuye mu ijuru, ni umutangamucyo. Iyo Imana ibona yuko dukeneye 
ibihishurwa biruta ibyahishuriwe muri Kristo no mu ijambo ryayo 
ryanditse, iba yarabitanze. 

Kristo Aha Abantu Imbaragayo Guhinduka Abana b’Imana 


Nimutyo twige amagambo Yesu yavugiye mu nzu yo hejuru mu 
ijoro ryabanjirije umunsi yabambweho. Igihe cye cyo kugeragezwa cyari 
cyegereje maze ashaka guhumuriza abigishwa be, bari bagiye gushukwa 
no kugeragezwa cyane. 

Abigishwa bari batarasobanukirwa n'amagambo Kristo yavuze 
yerekeye isano ye n’Imana. Ibyinshi mu byo yigishaga byaribikibabereye 
urujijo. Bari barabajije ibibazo byinshi bigaragaza ko batari bazi isano 
yabo n’Imana ndetse n’ibyari kubagirira akamaro muri cyo gihe n’byo 
mu gibe kizaza. Kristo yifuzaga ko barushaho kumenya Imana neza. 

Igihe Umwuka Wera yasukwaga ku bigishwa ku Munsi wa 
Pentekote, ni ho basobanukiwe n’ukuri Kristo yari yaravugiye mu 
migani. Basobanukiwe n’inyigisho zari zarabaye urujijo. 
Ugusobanukirwa bagize bamaze guhabwa Umwuka Wera kwabateye 
gukorwa n’isoni z’abitekerezaga by’inzozi bari barishyezemo. Ibyo 
bibwiraga n’ubusobanuro bihaga byari ubupfapfa babigereranije 
n’ubumenyi bw’iby’ijuru babonye. Bayoborwaga n’Umwuka, kandi 
urujijo bari barigeze kugira rwari rweyuwe n’umucyo wari ubarasiye. 

Ariko abigishwa bari bataruzurizwa neza isezerano rya Kristo. 
Bahawe ubumenyi bwose bashoboraga kwakira bwerekeye Imana, ariko 
ukuzuzwa kw’ isezerano ryavugaga ko Kristo azabareka neza Data wa 
twese kwari kugitegerejwe. Uko ni ko bimeze muri iki gihe. Uko tuzi 
Imana ni igice kandi ntigutunganye. Ubwo intambara izaba ishize maze 
Umwana w’Umuntu Yesu Kristo akereka Se abamukoreye neza, batanze 
ubuhamya bw'ibye bw'ukuri nubwo babaga mu isi y’icyaha, 
bazasobanukirwa neza ibibabera urujijo muri iki gihe. 

Kristo yajyanye mu ij uru umubiri we w’ ubumuntu wari wejej 
we. Abamwakira abaha imbaraga yo guhinduka abana b'Imana, kugira 
ngo ku iherezo Imana izabakire nk'abayo, bazabane nayo ibihe bidashira. 
Nibaba abayoboke b'Imana muri ubu bugingo, nyuma “bazareba mu 
maso hayo; kandi izina ryayo rizandikwa mu ruhanga rwabo.” 
(Ibyahishuwe 22:4). None se ni munezero ki w'ijuru. utari ukureba 
Imana? Ni uwuhe munezero urushijeho gukomera umunyabyaha 

wakijijwe n’ubuntu bwa Kristo yagira uruse kureba mu maso h'Imana? no 
kumenya ko ari yo Se? 

Imana Ubwayo Yishimira Abana Bayo 

Ibyanditswe byerekana neza isano y’Imana na Kristo, kandi 
bitera umuntu kureba neza uko Imana iri n'uko Kristo ari. 

Imana ni Se wa Kristo; Kristo ni Umwana w’Imana. Kristo 
yahawe icyubahiro gikomeye. Yareshyeshyejwe na Se. Inama zose 
z’Imana Umwana wayo arazimenya. Ubwo bumwe bwasobanuwe kandi 
muri Yohana igice cya cumi na birindwi, rnu isengesho rya Yesu asabira 
abigishwa be. 

“Sinsabira aba bonyine, ahubwo ndasabira abazanyizezwa 
n’ijambo ryawe, ngo bose babe umwe, nk’uko uri muri jye, Data, nanjye 
nkaba muri wowe, ngo nabo babe umwe muri twe, ngo ab' isi bizere ko 
ari wowe wantumye. Nanjye mbahaye ubwiza wampaye, ngo babe umwe 
nk’uko natwe turi umwe. Jyewe mbe muri bo, nawe ube muri jye, ngo 
babe umwe rwose, ngo ab’isi bamenye ko ari wowe wantumye, 
ukabakunda nk’uko wankunze.” (Yohana 17:20-23). 

Mbega amagambo y’agatangaza! Ubumwe buri hagati ya Kristo 
n’abigishwa be butagize uwo buhungabanya. Ni bamwe mu mugambi, 
mu bwenge, mu ngeso, ariko si bamwe muri kamere ya kimuntu. Uko ni 
ko Imana na Kristo ari bamwe. 

Imana yacu ni yo itegeka ijuru n’isi, kandi izi icyo dukena. 
Tubona intera ntoya gusa iri imbere yacu; “...ahubwo byose bitwikuruwe 
nk'ibyambaye ubusa mu maso y’lzatubaza ibyo twakoze.” (Abaheburayo 
4:13). Yahawe intebe y’ubwami yicara hejuru y’ibirushya byose; ibintu 
byose bigaragarira neza ijisho ryayo iri mu ijuru; kandi kubwo icyubahiro 
cyayo n’amahoro y’iteka itegeka ibyo ireba ko ari byo birusha byose 
kuba byiza. 

Ndetse n’igishwi ntikigwa hasi Data wa twese atabizi. Urwango 
Satani yanga Imana rumutera ndetse kwishimira kurimburwa 
kw’ibyaremwe bitavuga, Kurinda kw’Imana konyine ni ko gutuma inyoni 
zirindirwa kutunezeza rnu ndirimbo zazo z’umunezero. Ariko 

ntiyibagirwa ndetse n’ibishwi. “Nuko ntimutinye: Kuko murata ibishwi 
byinshi.” (Matayo 10:31). 

(1) 5T 435; (2) 8T 263-273. 


IGICE CYA 11 

Abakristo Bakwiriye Kuba Intumwa z’Imana 

Ni umugambi w’lmana, ikoresheje abantu bayo, kugaragaza 
amatwara y’ubwami bwayo. Kugira ngo izo ngeso bazigaragarize mu 
mibereho no mu ngeso, yifuza kubatandukanya n’ingeso n’imico 
n’imigenzereze y’ab’isi. Ishaka kubiyegereza, kugira ngo ibamenyeshe 
iby’ishaka. 

Umugambi Imana ishaka kuzuriza mu bwoko bwayo bwo muri 
iki gihe uhwanye n’uwo yifuje kuzuriza mu Bisirayeli igihe yabavanaga 
mu Misiri 

Ab’isi bashobora kubona ingeso z’Imana bitegereje ineza, 
imbabazi, umurava, n’urakundo byayo bigaragarira mu itorero. Bityo 
amategeko y’Imana nagaragarira mu mibereho, n’ab’isi bazamenya ko 
abakunda Imana. Bakayubaha, kandi bakayikorera baruta abandi bantu 
abo ari bo bose. 

Ijisho ry’Imana riri ku muntu wese wo mu bwoko bwayo; ifitiye 
umuntu wese imigambi. Umugambi wayo ni uko abakora ibihwanye 
n’amategeko yayo yera baba abantu baciye ukubiri n’abandi. Amagambo 
yanditswe na Mose ayobowe n’Umwuka arabwirwa ubwoko bw’Imana 
bwo muri iki gihe nk’uko yabwirwaga Abisirayeli ba kera: “Kuko 
ubwoko bwerejwe Uwiteka Imana yawe, kandi Uwiteka Imana yawe 
ikagutoranyiriza mu mahanga yose yo mu isi kuba ubwoko yironkeye.” 
Gutegeka kwa Kabiri 7:6. 1 

Kurema Ingeso Zisa n’iza Kristo 

Idini rya Kristo ntabwo rihenebereza uryakiriye; ntabwo rimugira 
umunyamusozi cyangwa inkorotanyi, imfura mbi cyangwa umwibone, 

ikirahu cyangwa umunyabambe rike. Ahubwo, ritunganya urukundo, 
rikeza ubwenge, rikaboneza kandi rikayobora neza ibitekerezo, rikabigira 
imbohe za Kristo. Inama Imana ifitiye abana bayo irushijeho kuba hejuru 
cyane y’ibitekerezo umuntu abasha kugeraho. Mu mategeko yayo 
yatanzemo icyitegerezo cy’imico yayo. 

Icyo imico ya gikristo igamije ni ugusa na Kristo. Imbere yacu 
hari akayira twanyuramo kugirango dutere imbere. Dufite icyo 
duharanira, intego tugomba kugeraho, igizwe n’ibintu byose byiza kandi 
bitunganye, bikomoka ku Mana mu ijuru. Dukwiriye guhora duhirimbana 
kandi tujya mbere hano ku isi, twerekeza mu ijuru aho tuzagira imibereho 
itunganye. 2 

Imibereho tuzagira mu bihe by’ itekaiyose izaba yarakomotse ku 
mico dufite ubu. Imibereho y’abagira ingeso ziboneye, kandi 
bagakiranuka mu mirimo yose, izaba nk’imuri zimurika umucyo mwinshi 
mu nzira z’abandi; ariko niba abantu bakomeza kuba abatiringirwa, niba 
ingeso mbi, z’ubunebwe no kwirengagiza zemererwa gushinga imizi, 
igicu cyijimye kurusha umwijima wa mu gicuku kizabudika ku byo 
bagamije muri ubu bugingo kandi kibuze umuntu kuzahabwa ubugingo 
buzaza. 3 

Hahirwa uwitondera amagambo y’ubugingo buhoraho. 
Azajyanwa mu kuri kose ayobowe n’Umwuka w’ukuri. Ntazakundwa, 
ntazubahwa kandi ntazashimishwa n’ab’isi; ariko azaba afite agaciro 
gakomeye mu maso y’Imana. “Nimurebe urukundo ruhebuje Data wa 
twese yadukunze, rwatumye twitwa abana b’Imana: kandi ni ko turi. Ni 
cyo gituma ab’isi batatumenya, kuko batayimenye.” 1 Yohana 3:1.4 

Mugire Imibereho y’Ubutwari muri iki Gihe 

Ukuri kw’Imana kwakiriwe mu mutima gushobora kubagira 
abanyabwenge kukabahesha agakiza. Nimukwizera mugakurikiza ibyo 
kubagiraho inama. muzagirirwa ubuntu buzabafasha mu nshingano 
mufite n’ibigeragezo muhura na byo muri iki gihe. Ibyiza by’ejo 
ntimubikeneye. Mukwiriye kwiyumvamo ko mukwiriye gukora iby’uyu 
munsi gusa. Nimuneshe iby’uvu munsi; nimwiyange uyu munsi, mube 
maso kandi musabire iby’uyu munsi, nimutsindire ku Mana uyu munsi. 
Ibitubaho n’aho dutuye, guhindahinduka kwa buri munsi mu 

bituzengurutse, n’ijambo ryanditswe ry’Imana rishishoza kandi risuzuma 
ibintu byose; ibyo birahagije kutwigisha inshingano yacu n’icyo 
dukwiriye gukora rwose, uko bukeye n’uko bwije. Mu kigwi cyo 
kubabaza ubwenge bwanyu mubushora mu muyoboro w’ibitekerezo 
mutazakuramo inyungu, mukwiriye kurondora ibyanditswe buri munsi 
kandi mugakora izo nshingano mu mibereho ya buri munsi zishobora 
kubarushya, ariko zigomba gukorwa n’umuntu runaka. 5 

Benshi bahanga amaso ibibi bibazengurutse, ubuhakanyi no 
gucogora biri impande zose, maze bakaganira iby’ibyo bintu kugeza 
ubwo imitima yabo yuzuramo agahinda no gushidikanya. Ku rwego rwo 
hejuru mu bitekerezo byabo, hahora ibitangazabya se w’ibinyoma, kandi 
bagahora ku bibarushya bibaca intege mu mibereho yabo, bityo bagasa 
n’abakuye amaso ku mbaraga no ku rukundo rutagira akagero bya Data 
wa twese uri mu ijuru. Ibyo byose ni byo Satani yifuza. Ni ifuti 
gutekereza umwanzi w’abakiranutsi ko yambaye imbaraga ikomeye, mu 
gihe dutekereza buhoro urukundo rw’Imana n'imbaraga yayo. Dukwiriye 
kuganira iby’imbaraga ya Kristo. Ntambaraga dufite na busa zatuma 
twivana mu maboko ya Satani; ariko Imana yaduciriye akanzu ko gukiza. 
Umwana w’Isumba byose afite imbaraga yo kuturwanirira, kandi “kubwo 
uwo wadukunze” duhabwa “gutsinda bidasubirwaho.” 

Ntambaraga tuzagira mu by’umwuka ni tugumya gutekereza 
iby’intege nke no gusubira mu bibi kwacu, kandi tugaterwa agahinda 
n’imbaraga ya Satani. Uko kuri gukomeye gukwiriye guterwa mu 
bwenge no mu mitima yacu kukatubera inyigisho nzima ari zo nyungu 
tubona rnu gitambo twatambiwe; yuko Imana ibasha kandi ikiza rwose 
abayisanga bose bubahiriza ibyanditswe mu ijambo ryayo. Umurimo 
wacu ni ugushyira ubushake bwacu mu bushake bw’Imana. Maze, mu 
maraso y’impongano tugahinduka abasangira kamere y’Imana; turiabana 
b’Imana muri Kristo, kandi dufite ibyiringiro yuko Imana idukunda 
ndetse nk’uko ikunda Umwana wayo. Turi umwe na Kristo. Tunyura aho 
Kristo atuyoboye; ni we ufite imbaraga yo gukuraho ibicucu 
by’umwijima Satani ashyira mu nzira tunyuramo, maze mu kigwi 
cy’umwijima no kwiheba, umucyo w’ubwiza bwe ukamurikira mu 
mitima yacu. 

Bene Data na bashiki banjye, iyo twitegereje ni ho duhinduka. 
Iyo dutekereje urukundo rw’Imana n’Umukiza wacu, iyo duhanze amaso 


98 



gutungana kw’ingeso z’Imana maze tukavuga yuko gukiranuka kwa 
Kristo ari ukwacu tubitewe no kwizera, turahinduka tukagira ishusho ye. 
None nimutyo twe guteraniriza hamwe amapica adashimishije yose; 
ibicumuro, kumungwa mu bitekerezo n'ibitubabaza, ibihamya 
by’imbaraga ya Satani kuganira no kuboroga kugeza ubwo imitima yacu 
yuzura kwiheba. Umuntu wiheba ni uw’umwijima. Ntabwo aba 
yikingiranye ngo adahabwa umucyo w’Imana gusa, ahubwo aba awimye 
n’abandi. Satani akunda kureba amaherezo yo kunesha kwe, agatera 
abantu kuba abatizera n’abanyabwoba. 6 

Mugaragaze Imana n ’lmibereho Itarangwa n’Inarijye 

Icyaha gikorwa cyane, kandi kidutandukanya n’Imana maze 
kigatera indwara nyinshi cyane z’iby’umwuka zandura, ni ukwikunda. 
Ntitubasha kugarukira Uwiteka keretse twiyanze. Nta cyo 
twakwibashisha ubwacu; ariko dushobora kuberaho kugirira abandi neza 
bitewe n'uko Imana idutera imbaraga, maze muri ubwo buryo tugahunga 
icyaha cyo kwikunda. Ntidukeneye kujya mu bihugu by'abapagani 
kugaragaza icyifuzo cyacu cyo guha Imana byose mu mibereho 
y'ingirakamaro kandi itarangwamo inarijye. Dushobora gukorera ibyo 
iwacu, mu itorero, mu bo tubana n'abo dukorana. Aho dusanzwe tugenda 
ni ho dukwiriye kwangira inarijye maze tukayitegeka. Pawulo yaravuze 
ati: “Mpora mfa uko bukeye”. Guhora dupfa uko bukeye ku inarijye mu 
bikorwa bike by’imibereho yacu ko kuduha gutsinda. Dukwiriye 
kwibagirwa inarijye mu gihe twifuza kugirira abandi neza. Abantu benshi 
bahisemo kudakunda abandi. Mu kigwi cyo gusohoza inshingano zabo 
bakiranutse, jnshakira kwinezeza. 

Mu ijuru nta we uzitekerezaho, cyangwa ngo yishakire 
kwinezeza; ahubwo bose, babitewe n’urukundo nyakuri, bazashakira 
abaturanyi babo bo mu ijuru umunezero. Niba twifuza kuzabana n’abo 
mu ijuru mu isi izaba yaragizwe nshya, dukwiriye gutegekwa n'ingeso 
nziza zo mu ijuru turi mu isi. 7 

Neretswe yuko dukabije gufata ingero ku bantu nkatwe 
bataramba, kandi dufite urugero rwo kwizerwa kandi rudasobwa. 
Ntidukwiriye kwigereranya n'ab’isi, cyangwa n’ibitekerezo by'abantu, 
cyangwa n’uko twari tumeze tutarasobanukirwa n'ukuri. Ahubwo kwizera 
kwacu n’ingeso zacu mu isi uko bimeze ubu, ni byo bikwiriye 

kugereranywa n'uko biba byarabaye iyo ingeso zacu ziba zarakomeje 
kuromboreza kandi zigakomeza kwerekeza hejuru uhereye ubwo 
twatangiye kuba abayoboke ba Kristo. Iryo ni ryo gereranya ririmo 
amahoro gusa tutabasha kugira. Ibindi byose hazabaho kwibeshya. Niba 
imico n’amatwara mu by’umwuka by’abantu b'Imana bidahuje 
n'imigisha, n’amahirwe n’umucyo bahawe, bizashyirwa ku gipimo, maze 
abamarayika bavuge ngo: NTIBISHYITSE. 8 

Icyaha Kitababarirwa 

Icyaha cyo kurwanya Umwuka Wera ni ikihe? Ni ukuvuga iyo 
umuntu abeshya ko Satani ari we ukora imirimo runaka kandi mu 
by’ukuri ikorwa n'Umwuka wera. Dore icyitegererezo. Reka tuvuge ko 
hari umuntu uzi neza igikorwa cy'umwihariko cyakozwe n'Umwuka 
w'Imana. Afite igihamya cyemeza yuko uwo murimo utanyuranije 
n'lbyanditswe, kand’Umwuka wera akamuhamiriza neza ko icyo gikorwa 
ari icy'Imana. Nyamara, nyuma y'aho akagwa mu bishuko; kwibona, 
kwihimbaza, cyangwa indi ngeso mbi, ikamutegeka; maze agahakana ko 
ari igikorwa cy'Imana, avugayuko ibyo yemeraga mbere ko 
imbaragay’Umwuka Wera ari imbaraga ya Satani. Imana ikorera mu 
mutima w"umuntu ikoresheje Umwuka wayo; kandi iyo abantu, ku 
bushake, bihakanye uwo Mwuka rwose maze bakavuga ko avuye kuri 
Satani. baba bakuyeho uburyo Imana ibasha kuvuga na bo. Kubera ko 
bahakanye igihamya Imana yishimiye kubaha, bakingiranye urnucyo 
warasiraga mu mitima yabo, bibaviramo gusigara mu mwijima. Bityo 
huzuzwa amagambo ya Kristo: “Nuko umucyo ukurimo nuba umwijima, 
mbega uwo mwijima uko uba ari mwinshi!” Matayo 6:23. Abantu bakoze 
icyo cyaha bashobora kumara igihe runaka bagaragara ko ari abana 
b’Imana; ariko habayeho impamvu zituma imico yabo n'umwuka bafite 
bigaragara, bizagaragara yuko bari mu ruhande rw'umwanzi, bahagaze 
munsi y'ibendera rye ry’umwijima. 9 

Kwemera ko Turi aba Kristo Cyangwa Kumwihakana 

Mu mubano tugirana n’abandi, mu miryango, cyangwa aho 
twashyirwa hose muri ubu bugingo,nubwo bwaba bushize cyangwa 
burambye, hari uburyo bwinshi dushobora kwemera Umwami wacu 
cyangwa tukamwihakana. Tubasha kumwihakana mu magambo yacu 
tukamwihakanisha kuvuga abandi ibibi, n'ibiganiro by'ubupfapfa, gusetsa 

no gushyenga, amagambo y’amahomvu cyangwa mabi, cyangwa 
kubeshya, tukavuga ibinyuranye n’kuri. Mu magambo tuvuga tubasha 
kwatura yuko Kristo ataturimo. Tubasha kumwihakanisha ingeso zacu 
tubikoresheje gukunda kugubwa neza, no guhunga imirimo, n’imitwaro 
yo mu bugingo ikwiriye kwikorerwa n’abandi niba tutayikoreye kandi 
tubikoreshe gukunda umunezero w’icyaha. Dushobora kandi 
kwihakanisha Kristo kwibona ku myambaro no kwishushanya n’ab’isi, 
cyangwa tukamwihakanisha ingeso z’ubupfura buke. Dushobora 
kumwihakanisha gukunda imigambi yacu no gushaka kugira inarijye no 
kwitsindishiriza. Dushobora kandi kumwihakanisha kwemerera 
ibitekerezo byacu kwibanda ku rukumbuzi rutumka ku bo dukunda no ku 
byo twita ibidukomereye n’ibigeragezo. 

Nta muntu ubasha kwemera Kristo by’ukuri imbere y’ab’isi 
keretse ubwenge n’umutima bya Kristo bimubayemo. Ntibishoboka ko 
dutanga icyo tudafite. Ibiganiro n’ingeso bikwiriye kuba ibyTikuri 
bikagaragaza ubuntu n'ukuri biri mu muntu. Niba umutima 
wejejwe.ukaganduka, kandi ukicisha bugufi, imbuto zizagaragarira 
inyuma. Kandi bizaba guhamya Kristo bigize umumaro cyane. 

(1) 6T 9, 12; (2) 63,64; (3) 4T 452; (4) 5T 439; (5) 3T 333: (6) 5T 741- 
745; (7) 2T 132,133; (8) IT 406; (9) 5T 634; (10) 3T 331, 332. 


IGICE CYA 12 
Kuba Mu Isi Ntube Uw’Isi 

Neretswe akaga kacu ko kuba nk'ab' isi kuruta kuba uko ishusho 
ya Kristo iri. Ubu turi ku nkengero z'isi itazashira, ariko umugambi 
w.umwanzi w’abantu ni ukudutera gutekereza ko iherezo ry’igihe riri 
kure. Satani azashotora mu buryo bwose abavuga ko ari ubwoko 
bw’Imana bukomeza amategeko kandi bakaba bategereje kuboneka kwa 
kabiri kw’Umukiza wacu mu bicu byo mu ijuru, afite imbaraga n’ubwiza 
bwinshi. Azatera abantu benshi ashobora gushuka bose, kwibwira ko wa 
munsi w’imperuka utazabaho maze bahinduke nk’ab’isi mu mitima yabo. 
bigane ingeso zabo. 

Nagize ubwoba cyane ubwo nabonaga umwuka w’isi utegeka 
imitima n’ubwenge bwa benshi bavuga ko bagendera mu kuri. Bagira 
kwikunda no kwinezeza, ariko kubaha Imana by’ukuri no gukiranuka 
gushyitse ntibibarangwaho.I 

Gutungana kwa Gikristo 

Muri buri gikorwa cyose ujye uba inyangamugayo itajegajega. 
Nubwo wageragezwa ntukagire ubwo uhendana ubwenge cyangwa ngo 
ubeshye mu kantu gatoya cyane. Ibihe bimwe irari rya kamere rishobora 
kuzana igishuko cyo guca indi nzira itari inzira iromboreje yo 
gukiranuka, ariko ntukayiteshuke na gatoya. Niba uvuga ijambo mu 
buryo bwose ryerekeje ku bazimirantugateshuke ngo ureke 
amategekoy’ukuri. Komeza ibyo wemeye.2 

Bibliya ivuga amagambo, akomeye cyane yo guciraho iteka 
ibinyoma byose, gukora ibidakwiriye no kutizerwa. Mu magambo 
asobanutse, ivuga ibikwiriye n’ibidakwiriye. Ariko neretswe yuko 
ubwoko bw’Imana bwishyize mu ruhande rw’umwanzi; bumviye 
ibishuko bye maze bakurikiza uburiganya bwe kugeza ubwo ubwenge 
bwabo bugimba mu buryo buteye ubwoba. Kunyuranya gato n’ukuri, 
guhindura ho gatoya ibyo Imana ishaka, kenshi ntibitekerezwa ko ari 
icyaha cyane, igihe habayeho kunguka cyangwa guhomba mu mafaranga. 
Ariko icyaha ni icyaha, naho cyaba gikozwe n’umukungu ufite 
amafaranga uduhumbagiza cyangwa gikozwe n’umuntu usabiriza ku 
muhanda. Ababoneshwa ubutunzi n’ibinyoma baba bazanira ubugingo 
bwabo gucirwaho iteka. Ibintu byose biboneshwa ubuhenzi n'uburiganya, 
bizabera ubyakiriye umuvumo gusa.3 

Uvuga ibinyoma kandi agakora iby’ubuhenzi, yiyimisha 
icyubahiro. Ashobora kuba atazi ko Imana imureba, ko izi ibikorwa 
byose, ko abamarayika bariho bashyira ku munzani imigambi ye kandi 
bategeye amatwi ibyo avuga, kandi ko ingororano ye izatangwa 
hakurikijwe ibyo yakoze; ariko bibaye ibishoboka guhisha ibibi bye 
ntihagire umuntu ubibona n’ Imana ntibirebe, akaba ari we ubyimenyera 
gusa, byatesha agaciro ibitekerezo bye n'imico ye. Igikozwe kimwe 
ntikirema amatwara ngo bavuge ngo uriya muntu yifata atya, ariko 
gikuraho ibihindizo, maze igishuko gikurikiyeho kikemerwa bitaruhije, 

kugeza ubwo umuntu yirengagiza ukuri agakora ibyo kutiringirwa mu 
kazi, bityo ukaba utamwizera.4 

Imana ishaka yuko abantu bari mu murimo wayo, munsi 
y’ibindera ryayo baba a.hakira.nut.si bamaramaje, batagira icyo bagawaho 
mu ngeso, ururimi rwabo rutavuga ibinyoma. Ururimi rukwirriye 
kurangwa n’ukuri, amaso akwiriye kurangwa n’ukuri, ibikorwa bikaba 
rwose nk’uko Imana itegeka. Dutuye aho Imana ikiranuka itureba. 
Iravuga iti “Nzi imirimo yawe.” Ijisho ry'Imana riduhoraho. Ntitubasha 
guhisha Imana igikorwa na kimwe cyo gukiranirwa. Igihamya Imana 
muri buri gikorwa cyacu cyose ni ukuri kuzwi na bake. 5 

Umwizera Ni We munt’Urushijeho Kuba Mwiza mu Bucuruzi 

Umuntu w'umukiranutsi, bikurikije urugero rwa Kristo ni we 
ugaragaza gutungana kudahinduka. Ibipimo bibeshya n’iminzani 
y’ibinyoma, ari byo benshi bashaka kuboneraho inyungu yo gukuza 
amajyambere mu isi, ni ibizira mu maso y'Imana. Nyamara benshi 
bavuga ko bakomeza amategeko y’Imana bakoresha ibipimo bibeshya 
n'iminzani ibeshya. Iyo umuntu asabanye n’Imana by’ukuri, kandi 
agakomeza amategeko yayo mu kuri, imibereho ye irabyerekana; kuko 
ibyo akora byose bihuje n’iby Kristo yigishije. 

Ntazagurishiriza icyubahiro cye kubona indamu. Ingeso ze nziza 
zubatswe ku rufatiro rw’ukuri, kandi imigenzerereze ye mu by’isi iba 
icyitegererezo cy’ingeso ze nziza. Gutungana gushikamye kurabagirana 
nk’izahabu iri mu bishingwe byo mu isi 

Ubuhenzi, ibinyoma no gukiranirwa bibasha guhishwa amaso 
y’abantu ntabibone, ariko ntibyahishwa amaso y’Imana. Abamarayika 
b’Imana bagenzura uko ingeso zikura kandi bagashyira ku munzani 
agaciro k’imico, bandika mu bitabo byo mu ijuru utwo turimo dutoya 
tugaragaza imico. Iyo umukozi atizerwa mu mirimo ye ya buri munsi 
kandi ntiyite ku murimo we, ab’isi ntibazaba bamuciriye urwa kibera 
nibagereranya urwego ariho mu idini bakurikije urwego ariho mu kazi. 

Kwizera yuko Umwana w’umuntu agiye kuza vuba mu bicu byo 
mu ijuru ntibizatera umukristo nyakuri kuba umunenganenzi no kuba 
umunebwe mu mirimo isanzwe yo mu bugingo. Abategereje bashaka 

gutunguka kudatinze kwa Kristo ntibazaba abanebwe, ahubwo bazaba 
abanyamwete mu mirimo. Umurimo wabo ntuzajya ukoranwa ubunebwe 
n’uburiganya, ahubwo uzajya ukoranwa gukiranuka, n’umwete, nc 
gutungana. Abigira shyashya bibwira yuko kutita ku by’ubu bugingo ar; 
icyemezo cy’uko ari ab'umwuka kandi yuko batandukany n’isi 
baribeshya cyane. Ukuri kwabo, no gukiranuka no gutungana 
bigeragerezwa kandi byemererwa mu bintu bimara igihe gito. Niba 
bakiranuka mu bitoya cyane bazaba abakiranutsi mu byinshi. Neretswe 
yuko aho ari ho benshi bazananirwa kwihanganira ibibagerageza. Bakuza 
ingeso zabo nyakuri mu byo bakora by’igihe gito. Bagaragaza ubuhemu, 
inama z’uburyarya n’uburiganya mu byo bagirira bagenzi babo. 
Ntibazirikana yuko kugundira ubugingo bw’ahazaza budapfa bizaterwa 
n’uburyo bitwara muri ubu bugingo, kandi yuko gutungana gukomeye 
cyane ari ko ngombwa mu byo kurema imico yo gukiranuka. Uburiganya 
ni bwo ...mendeze yo kuba akazuyaze kwa benshi bavuga ko bizera ukuri. 
Ntibafitanye isano na Kristo maze bagashuka imitima yabo. Mbabajwe 
no kuvuga yuko no mu bakomeza Isabato harimo kutizerwa guteye 
inkeke.6 


Amasezerano yo Gukorera Isi 

Bamwe ntibazi ubwenge bwo gucunga neza ibyo mu isi. Babuze 
ibyangombwa maze Satani akabafatiraho. Iyo bimeze bityo. Bene abo 
ntibakwiriye gukomeza kutamenya imirimo yabo. Bakwiriye kwicisha 
bugufi bihagije ku buryo bagisha inama abo bafatanije kwizera, kandi 
biringira.mbere yuko bagira icyo bakora. Nerestwe uyu murongo: 
“Mwakirane ibibaremerera.” (Abagalatiya 6:2). Bamwe ntibicisha bugufi 
bihagije ngo bareke abazi ubwenge abe ari bo babagira inama kugeza 
ubwo basanga bikurikiriye izabo nama, bamaze kwishyira mu kaga. 
Hanyuma bakaza kubona akamaro ko kugisha inama abo bafatanije 
kwizera; mbega ngo uraba umutwaro uruta uwa mbere! Bene Data 
ntibakwiriye kujya mu by’ imanza niba hari ukuntu babyirinda; kuko iyo 
bibaye bityo baha umwanzi uburyo bwo kubaboha no kubatesha umutwe. 
Byaba byiza kumvikana nubwo habaho igihombo runaka. 

Nabonye yuko Imana ibabazwa n’ubwoko bwayo kuko 
bahindutse abishingira abapagani. Neretswe iyi mirongo: Imigani 22:26. 
“Ntukabe mu bishingirisha gukorana mu biganza, cyangwa abishingira 
abanyamyenda.” Imigani 11:15: “Uwishingira uwo atazi bizamubabaza; 

ariko uwanga kwishingira aba amahoro.” Mbega ibisonga bihemuka! 
Barahirira iby’undi, ibya Se wo mu ijuru, maze Satam agahagarara 
yiteguye gufasha abana be kubibambura. Abakomeza Isabato 
ntibakwiriye kugira aho bahurira n’Ubwoko bw’Imana bwiringira cyane 
amagambo y’abo batazi, maze bakabasaba ko babagira inama kandi 
bidakwiriye. Umwanzi abagira abakozi be, maze akabatera kwiheba, 
akabakura mu bwoko bw’Imana.7 

(1) 4T 306; (2) CG 154; (3) 4T 311; (4) 5T 396; (5) CG 152; (6) 4T 309- 
311; (7) IT 200, 201. 


IGICE CYA 13 
BIBILIYA 

Mu byanditswe Byera harimo amabuye y’igiciro cyinshi 
ibihumbi n’ibihumbi ahishwe abaserura hejuru gusa. Ikirombe 
gicukurwamo ukuri ntabwo gishiramo uko kuri. Uko urushaho 
gushakashaka mu Byanditswe byera ufite umutima wicisha bugufi, ni ko 
uzarushaho kunguka, kandi ni ko uzarushaho kumva ushaka kwatura nka 
Pawulo uti “mbega uburyo ubutunzi n’ubwenge n’ubumenyi by’Imana 
bitagira akagero! Imigambi yayo ntihishurika, n’inzira zayo 
ntizirondoreka.” (Abaroma 11: 33) 

Kristo n’Ijambo iye barahuje neza. Iyo abantu bamwakiriye 
bakakira n’ljambo rye, afatanya na ryo kwereka abantu bose bashaka 
kugendera mu mucyo inzira y’ukuri, nk’uko Kristo ari mu mucyo. Iyaba; 
ubwoko bw'Imana bwishimiraga ijambo ryayo bukarikurikiza, twagize 
ijuru mu itorero hano ku isi. Ubwo abakristo bagize ishyushyu, bakagira 
n’inzara yo gushakashaka muri iryo jambo. Bakwifuza igihe cyo 
kugereranya ibyanditswe no gutekereza iby'iryo jambo. Kuruta gusoma 
amagazeti ya mu gitondo, ibinyamateka cyangwa ibitabo by’ibitekerezo. 
Icyifuzo cyabo kuruta ibindi cyaba icyo kurya umubiri no kunywa 
amaraso by’Umwana w’Imana. Maze amaherezo akaba yuko imibereho 
yabo yashushanywa n'inyigisho n'amasezerano by’iryo jambo. Ibyo 
byigisho byababera nk’ibibabi by’igiti cy‘ubugingo. Muri bo byababera 
isoko y’amazi adudubiza atanga ubugingo buhoraho. Imvura igarura 

intege mu bugingo y’ubuntu ishobora guhembura ubugingo, ikabatera 
kwibagirwa imihati n’imiruho yose. Amagambo y’Imanayabaha 
imbaraga n’ubutwari. 1 

Mu buryo Bibliya yanditswe n’ibyo yigisha, ifite ibyo umuntu 
wese yishimira kandi igakora ku mutima wa buri wese. Mu mpapuro 
zayo habonekamo amateka ya kera cyane; inyandiko z’ukuri z'imibereho 
y’abantu; amahame y’ubuyobozi bw’igihugu, n’ay’ingo zigenderaho, 
amahame ubwenge bw’umntu butarashobora kwigereranyaho. Muri 
Bibliya harimo ubwenge bwose iyo buva bukagera. n’ibisigo biryoshye 
cyane kandi byiza kuruta ibindi byose, bigera ku mutima cyane kandi 
biteye ikiniga. Ibyanditswe muri Bibliya bifite igiciro kiruta kure cyane 
icy'inyandiko yose y’umuntu uwo ari we wese yakwandika, hagize 
n’utekereza kubigereranya; nta cyo bitavugaho kandi agaciro kabyo 
ntikagira akagero ubigereranije n’igitekerezo, shingiro byose bihuriyeho. 
Iyo witegereje ukurikije icyo gitekerezo, ingingo yose ifite icyo 
isobanura. Mu kuri kuvugwa rnu buryo bworoshye cyane, harimo 
amahame agera mu ijuru kandi y’iteka ryose. 2 

Buri munsi ukwiriye kujya wiga ikintu gishya giturutse mu 
Byanditswe byera. Ujye ubishakashakamo nk’ushakashaka ubutunzi 
buhishwe, kuko bifite amagambo y’ubugingo buhoraho. Usabe ngo 
uhabwe ubwenge n’ubumenyi bugufashe gusobanukirwa izo nyandiko 
zera. Uramutse ugenje utyo wabonera ubwiza bushya mu ijambo 
ry’Imana; wakwiyumvamo yuko wahawe umucyo mushya w’agaciro 
kenshi ku byerekeye ibyigisho by’ukuri, kandi Ibyanditswe byera 
byahora bibona agaciro gashya mu kugereranya kwawe.3 

Ukuri kwa Bibliya nikwakirwa, kuzashyira hejuru ubwenge 
bw’abantu buve mu by’isi byandavuye. Iyaba ijambo ry’Imana 
ryishimirwaga nk’uko bikwiriye, abasore n’abasaza babashije kugira 
ubwiza bwo mu mutima, n’imbaraga yo mu mico byababashisha 
kurwanya ibishuko.4 

Mujye Mwiga Mufite Umwete kandi Muri Gahunda 

Babyeyi niba mushaka kwigisha abana banyu gukorera Imana no 
gukora ibyiza mu isi, mujye mugira Bibliya igitabo cyo kwigishirizamo. 
Igaragaza uburinganya bwa Satani. Ni yo mwigisha ukomeye w’abantu, 

irahana kandi ikosora imico mibi. ni igipimo kitubashisha gutandukanya 
igikwiriye n’ikidakwiriye. Ikintu cyosecyigishiriza imuhira cyangwa mu 
ishuri. Bibliya ni yo ikwiriye guhagarara ari umwigisha ukomeye wa 
mbere. Iyo Bibliya ihawe uwo mwanya, Imana ihabwa icyubahiro, kandi 
Imana izagufasha mu guhindura abana bawe. Muri icyo itabo cyera 
harimo ikirombe cyubutunzi bw’ukuri n'ubwiza, kandi ababyeyi ni bo 
bazacirwaho iteka nibadakundisha abana babo cyane icyo gitabo.5 

“Handitswe ngo” ni yo ntwaro yonyine Kristo yakoresheje igihe 
umushukanyi yamusanganaga uburiganya bwe. Ibyigisho by’ukuri kwa 
Bibliya ni umurimo ukomeye kandi rnugari ababyeyi bakwiriye gukora. 
Mujye mwigisha abana iby’ukuri byavuzwe n’Imana mu buryo bunejeje. 
Nka ababyeyi b’abagabo n’ab’abagore. mushobora kubera abana 
ibyigisho bigaragara mu mibereho ya buri munsi mubikoresheje 
kwihangana, ineza, n’urukundo, mukabyihambiraho. Ntimukabakundire 
gukora uko bishakiye, ahubwo mujye mubereka yuko umurimo wanyu ari 
ugukora iby’Ijambo ry’Imana rivuga no kubagaburira no kubahugurira 
iby’Umwami. 

Mujye mwitondera gahunda yo kwiga Ibyanditswe mu ngo 
zanyu. Mujye mwirengagiza ikintu cyose cya kamere y’iyi si ... ariko 
mujye mureba neza yuko umutima ugaburirwa umutsima w’ubugingo. 
Ntibishoboka kugereranya ngo umuntu amenye ibyiza yagezwaho n’isaha 
imwe cyangwa ndetse n’igice cy’isaha ya buri munsi byahariwe Ijambo 
ry’Imana abantu bishimye kandi basabana. Mujye mureka. Bibiliya abe 
ariyo yisobanura, muhuriza hamwe ibivuzwe byose byerekeje ku cyigisho 
gitanzwe mu bihe bitari bimwe no mu buryo butari bumwe. 
Ntimugahagarike igihe cyanyu cyo kwiga niba hari abantu baje 
kubasuhuza cyangwa abashyitsi. Nibinjira mwatangiye kwiga, 
mubararikire gufatanya namwe muri izo nyigisho. Mujye mureka abantu 
babone yuko mushyize imbere kunguka ubwenge bwo mu Ijambo 
ry’Imana kuruta kubona indamu cyangwa umunezero w’isi. 

Iyaba twigaga Bibliya dufite umwete kandi dusenga buri munsi, 
twagiye tubona buri munsi ukuri guteye ubwuzu mu busobanuro bushya 
Imana iduhaye, bufututse kandi bufite imbaraga.6 

Mukwiriye kugira Bibliya umuyobozi wanyu niba mushaka 
kureresha abana banyu ibyokuruya no guhugura by’Uwiteka. Mureke 

imibireho n’imico bya Kristo bibabere urugero rwo kwigana. 
Nibateshuka, mujye mubasomera icy’Uw'iteka yavuze cyerekeye ku 
byaha nk’ibyo. Mukeneye guhora mubitaho kandi mukabikorana umwete. 
Ingeso mbi imwe yihanganiwe n’ababyeyi ntikosorwe 
n’abigisha,ishobora gutuma umwana akurana imico idashimwa. Mujye 
mwigisha abana bamenye ko bakwiriye kugira imitima mishya; ibyo 
bishimira bishya, n’imigambi mishya iyobowe n’Imana. Bakwiriye 
gufashwa na Kristo; bakwiriye kwimenyereza imico y’Imana nk’uko 
igaragarizwa mu Ijambo ryayo.7 

Umusomyi Yasezeraniwe Kumurikirwa n’Umucyo w’Imana 

Ijambo ry’Imana, nk’imico y’uwo rikomokaho, rifite ibihishwe 
ikiremwamuntu kitabasha gusobunukirwa mu buryo busesuye. Rijyana 
ibitekerezo byacu aho Umuremyi ari “mu mucyo utegerwa.” (1 Timoteyo 
6: 16). Ritwereka imigambi afite ibihe byose mu mateka y’abantu, 
imigambi izagenda yuzura uko ibihe bihita iteka ryose. Ridusaba kwita 
ku bintu bitazashira bifitanye isano n’ingoma ydmana n’ahazaza 
h’umuntu. 

Uko icyaha cyaje mu isi, uko Kristo yambaye ishusho y' umuntu, 
kubyarwa ubwa kabiri, umuzuko, nhbindi byigisho byinshi biri muri 
Bibliya, ni ibihishwe cyane birenze ubusobanuro umuntu yatanga 
cyangwa ndetse yasobanukirwa byuzuye. Ariko Imana yaduhaye mu 
Byanditswe Byera ubuhamya buhagije butwereka ko ari Ijambo ry'Imana. 
kandi ntidukwiriye gushidikanya Ijambo iyayo kuko tutabasha 
gusobanukirwa n’amabanga yose y'ubuntu bwayo. 

Iyaba byashobokaga ngo Ibyaremwe bisobanukirwe Imana 
n’imirimo yayo mu buryo bwuzuye, byaba bigeze aho nta kundi kuri 
kuzongera kumenywa. nta bundi bwenge buzungukwa. nta kongera 
gukura mu bitekerezo cyangwa mu byo twibwira mu mutima. Inana 
ntiyaba ikibaye Isumbabyose; kandi abantu bamaze kumenya ubwenge 
bwose bakagera no ku byo bagomba kugeraho byose nta rindi jyambere 
baba bateze. Nimutyo dushimire Imana ko Atari ko biri. Imana ihoraho; 
muri yo ni ho hari “ubutunzi bwose bw‘ubwenge no kumenya.” Kandi 
kugeza mu bihe bidashira abantu bakwiriye guhora bashakashaka, 
bagahora biga. nyamara ntibashobora kumarayo ubutunzi bw"ubwenge 
bwayo. n'ineza yayo, n'imbaraga yayo. 

Ni tutayoborwa n'Umwuka Wera tuzahora dukora hirya no hino 
duhindura ukundi Ibyanditswe Byera cyangwa tubisobanura uko bitari. 
Hariho uburyo bwinshi bwo gusoma Bibiliya bitagize icyo byunguye 
kandi kenshi bigirira umuntu nabi. Iyo ijambo ry’Imana ritabumburanwe 
kwicisha bugufi no gusenga; iyo ibitekerezo nhbyo abantu bishimira 
bitari ku Mana cyangwa ngo bifatanye n'ubushake bwayo, ubwenge 
bujyamo igihu cyo gushidakanya; kandi ibyiringiro bigenda birushaho 
kuba bike. Umwanzi ayobora ibitekerezo, maze agatanga ubusobanuro 
butari ubw’ukuri.8 

Gukunda Kwiga Bibiliya si Kamerey’Umuntu 

Ari abakuze ari n’urubyiruko birengagiza Bibliya. Ntibayiga, ngo 
iba.bere umuyobozi whmibereho yabo. Cyane cyane abasore ni bo 
babyirengagiza. Benshi cyane bo muri bo babona igihe cyo gusoma ibindi 
bitabo, ariko igitabo cyerekana inzira igana ku bugingo buhoraho 
nticyigwa iminsi yose. Ibitekerezo by'amanjwe bisomwa byitaweho, 
ariko Bibliya yo ikirengagezwa. Iki gitabo (Bibliya) ni cyo kituyoboraku 
mibereho yo mu rwego rwo hejuru. imibereho irushijeho kuba iyo 
gutungana. Iyaba ibitekerezo by'urubyiruko bitarayobejwe no gusoma 
ibitekerezo by’ibihimbano, bavuga ko Bibliya ari cyo gitabo cyiza cyane 
kuruta ibindi byose baba barasomye.9 

Twebwe nk'abahawe umucyo ukomeye, ingeso zacu, amagambo 
yacu, n‘imibereho yacu aho dutuye bikwiriye kuba ibifasha abandi kuva 
mu byaha. Mujye muha Bibliya umwanya wayo w’icyubahiro ibe 
umuyobozi mu rugo. Nimureke itekerezweho kuba umujyanama mu 
ngorane zose. murugero rw'ibikorwa byose. Mbese bene Data na bashiki 
banjye bashobora kwizezwa yuko nta mwene wacu uwo ari we wese 
wagera ku byiza nyakuri iwe hataganje ukuri kw’Imana ari bwo bwenge 
bwo gukiranuka? Hakwiriye gukorwa ibishoboka byose kugira ngo buri 
mubyeyi wese w’umugore cyangwa w’umugabo yikuremo ibitekerezo 
biciriritse biterwa n'umuco w'ubunebwe utuma batekereza ko gukorera 
Imana ari umutwaro. Imbaraga y'ukuri ikwiriye kuba umuti ukuraho 
ibyaha mu rugo. 10 

Abana bakiri bato, bakwiriye kwigishwa iby’amategeko y’Imana 
asaba n'ibyerekeye kwizera Yesu Umucunguzi wacu utwez'ibizinga 

by’icyaha. Uko kwizera gukwiriye kwigishwa buri munsi hakurikijwe 
itegeko n’urugero. 11 

Kwiga Bibliya Bikomeza Ubwenge 

Iyaba Bibliya yigwaga nk'uko bikwiriye, abantu babaye 
ibihangange mu bwenge. Ibyigisho byigishirizwa mu Ijambo ry’Imana, 
icyubahiro kiboneka mu kwicisha bugufi kiboneka mu ijambo ryayo, 
ibitekerezo by' ubupfura abantu bakuramo, bikuza ubwenge bw'umuntu 
mu buryo bw ’umwihariko. Bibliya ifite ibitekerezo bitagira akagero. 
Umwigishwa azahera ku bitekerezo shingiro, ahere ku ngero z’iby’ijuru 
zitunganye kuruta iyo amara igihe asoma inyandiko zanditswe n’abantu, 
tutavuze izabantu bingeso zidakwiriye. Ubwenge bwa gisore bunanirwa 
kugera ku majyambere yabwo akomeye cyane iyo birengagije isoko 
ikomeye cyane y’ubwenge ari yo jambo ry’Imaqa. Igituma dufite abantu 
b’abanyabwenge bakeya cyane bashikamye kandi bafite akamaro 
gakomeye ni uko Imana itubahwa, Imana ntikundwe. gahunda z’itorero 
ntizikorwe mu mibereho nk’uko bikwiriye. 

Imana ishaka yuko twagira ibyangombwa byose byatuma tuba 

ibihangange mu bwenge. Iyaba abantu bamshagaho gusoma 

Bibliya, iyaba ukuri kwayo kwasobanukaga biruseho, twabaye abantu 
bahugukiwe cyane kandi b’abahanga cyane. Umuntu ahabwa imbaraga 
no kuyisoma. 12 

Kwigisha ibya Bibliya ni ubuyobozi bw'ingenzi mu mibereho 
y’umuntu. Bigaragaza amahame amaze nk’ibuye rikomeza imfuruka, 
amahame agenga gutera mbere kw’igihugu, amahame agize imibereho 
myizay’abaturage. arivo gihome cy’umuryango; utayagenderaho 
ntiyagira icyo amara. ntiyabona umunezero. n'icyubahiro muri ubu 
bugingo cyangwa ngo yiringire kuzabona ubugingo budapfa. Nta rwego 
mu bugingo, nta gihe runaka mu mibereho y’abantu, bidategurwa 
n’inyigisho za Bibliya. 13 

Kristo Muri Bibiliya Yose 

Imbaraga ya Kristo, Umukiza wabambwe, itanga ubugingo 
buhoraho ikwiriye kugaragarizwa abantu. Dukwiriye kubereka yuko 
Isezerano rya Kera ari ubutumwa bwiza bw’ukuri bwanditswe mu ngero 

zishushanya kandi zicurera ukuri nk’uko Isezerano Rishya rimeze mu 
bubasha bwaryo bugaragara. Isezerano rishya ntiryigisha idini rishya; 
Isezerano rya Kera ntirivuga yuko idini rikwiye kuvanwaho n’lrishya. 
Ahubwo Isezerano Rishya ni ukujya mbere no gusobanuka kw’irya Kera. 

Abeli yizeraga Kristo, kandi yakijijwe rwose n’imbaraga ya 
Kristo nk’uko yakijije Petero cyangwa Pawulo. Henoki yari umuntu 
ushushanya. Kristo rwose nk’uko intumwa ikundwa Yohana 
yamushushanyaga. Henoki yagendanye n’Imana, ntiyaboneka, kuko 
Imana yamwimuye. Yahawe ubutumwa bwo kugaruka kwa kabiri kwa 
Kristo. Enoki, uwa karindwi uhereye kuri Adamu, yahanuye ibyabo, ati 
“Dore, Uwiteka yazanye n’inzovu nyinshi z’abera be, kugira ngo agirire 
bose ibihwanye n’amateka baciriweho.” (Yuda 14). Ubutumwa 
bwigishijwe na Enoki no kujyanwa mu ijuru kwe byari ibyo kwemeza 
abariho mu gihecye. Ibyo bintu byari ibyo kwerekana yuko Metusela na 
Nowa bari kubasha gukoresha imbaraga bakerekana yuko abakiranutsi 
bashobora kujyanwa mu ijuru. 

Ya Mana yagendanaga na Enoki yari Umwami wacu n’Umukiza 
Yesu Kristo. Yari umucyo w’isi icyo gihe nk’uko ari ubu. Abari bariho 
icyo gihe ntibigeze babura abigisha bo kubayobora mu nzira y’ubugingo; 
kuko Nowa na Enoki bari abakristo. Ubutumwa bwatangiwe mu 
mategeko mu gitabo cya Abalewi. Kubaha gushyitse kurashakwa ubu 
nk’icyo gihe. Mbega ukuntu ari ngombwa ko dusobanukirwa n'akamaro 
k’iri jambo! 

Ikibazo kirabazwa ngo: Ni mpamvu ki hari ikibuze mu itorero? 
Igisubizo ni iki: “Ni uko tureka ibitekerezo byacu bikava kujambo 
bikajya kure yaryo. Iyaba ijambo ry’Imana ryaribwaga nk'ibyokurya 
bitunga ubugingo, iyaba ryubahwaga rigahabwa agaciro kandi 
rikemerwa, ntibyabaye ngombwa ko habaho ibihamya byinshi bihora 
bivugwa. Ibyanditswe Byera bivuzwe mu buryo busanzwe butaruhije 
byakwakirwa kandi bigashyirwa mu bikorwa. 14 

(1) 8T 193; (2) Ed. 125; (3) 5T 266; (4) 8T 319; (5) 5T 322; (6) CG 
510,511’ (7) CG 515 ; (8)5T 699-705; (9) CT, 138, 139; (10) CG 
508,509; (11) 5T 329; (12) CG 507; (13) PP 599; (14) 6T 392,303. 

IGICE CYA 14 


Ibihamya By’Itorero 

Uko imperuka yegereza n’umurimo wo gutanga imiburo 
yanyuma ku isi ukwira henshi, ni ko birushaho kuba ingenzi kubemera 
ukuri kw’iki gihe gusobanukirwa neza na kamere n'intyaraga y’ 
“ Ibihamya ” Imana, muri gahunda zayo, yahuje n’umurimo w’ubutumwa 
bwa marayika wa gatatu bucyaduka. 

Kera Imana yavuganiraga n’abantu mu kanwa k’abahanuzi 
n’intumwa. Muri iki gihe ivuganira na bo mu “ Bihamya ” by’Umwuka 
wayo. Ntabwo higeze kubaho igihe Imana yigishanyije ubwoko bwayo 
umwete kiruta uko ibigisha ubu ibyerekeye ubushake bwayo n’inzira 
yifuza ko banyuramo. 

Imiburo no guhana ntibibwirwa abakora ibyaha bo mu 
Badvantisiti b’umunsi wa Karindwi kuko imibereho yabo irushijeho 
kugira umugayo kuruta imibereho y’abitwa abakristo bo mu matorero 
Atari ay ukuri.... ahubwo kuko bafite umucyo ukomeye, kandi kubera 
umurimo bahisemo, babaye abantu b’Imana ku buryo bw’umwihariko, 
abo yitoranyirije, bafite amategeko yayo yanditswe mu mitima yabo. 

Ubutumwa nahawe bw’ abantu batari bamwe kenshi 
narabubandikiraga, ibihe byinshi babinsabye byihutirwa. Uko umurimo 
wanjye wagukaga, ibyo byabaye umugabane ukomeye kandi uruhije 
w’imirimo yanjye. 

Mu iyerekwa nahawe nko mu myaka makumyabiri ishize (1871), 
ni ho nabwiwe gusobanura amahame rusange mu mvugo no mu 
nyandiko, kandi icyo gihe nyine ngasobanura akaga n’amafuti, n’ibyaha 
by abantu bamwe, kugira ngo bose baburirwe, bacyahwe, kandi bagirwe 
inama. Nabonye yuko bose bakwiriye kurondora imitima yabo 
n’imibereho yabo cyane kugira ngo barebe yuko batagize amafuti abandi 
bahaniwe kandi ngo barebe yuko imiburo abandi baburiwe itagize icyo 
ibamarira Niba bimeze bityo, bakwiriye kwiyumvamo yuko inama no 
gucyaha ari bo byahawe ku buryo bw’umwahariko, kandi ko bakwiriye 
kubishyira mu bikorwa nkaho ari bo byabwiwe mu buryo 
bw’umwihariko. 

Imana igambiriye kugerageza kwizera kw’amasengesho y’abantu 
bose bavuga yuko bifuza by’ukuri kumenya inshingano zabo. Izaha 
abantu bose umwanya uhagije wo gukuza ikiri mu mitima yabo. 

Uwiteka acyaha kandi agahana abantu biy itirira kuba abakomeza 
amategeko ye. Yerekana ibyaha byabo kandi agashyira ku mugaragaro 
gukiranirwa kwabo kuko yifuza kubatandukanya n’icyaha cyose 
n’ubugome bwose, kugira ngo bagire gutungana gushyitse 
mukumwubaha. Imana irabacyaha, ikabakangara kandi ikabahana, kugira 
ngo babone uko babonezwa, bezwa, bayoborwa neza kandi hanyuma 
bazashyirwe hejuru bagere ku ntebe ye y’ubwami. 1 

Kwerekeza Abantu kuri Bibliya 

Ibihamya byanditswe ntibitanga umucyo mushya, ahubwo 
bishimangira mu mutima rwose ukuri kw" Imana kwamaze guhishurwa. 
Icyo umuntu akwiriye gukorera Imana n’icy’akwiriye gukorera mugenzi 
we cyasobanuriwe neza mu ijambo ry’Imana, nyamara kandi bakeya bo 
muri mwe ni bo bumvira uwo mucyo bahawe. Nta kundi kuri kuvugwa; 
ahubwo mu “Bihamya” ni mo Imana yasobanuriye ukuri gukomeye 
kwamaze gutangwa maze igushyira imbere y'abantu mu buryo bwayo 
yatoranyije kugira ngo ibakangure kandi ikubatere mu bwenge, 
badasigara bafite urwitwazo. “ Ibihamya ” ntibikwiriye gutesha Ijambo 
ry’Imana agaciro, ahubwo bikwiriye kurihesha ikuzo. bigatuma abantu 
barikunda, kugira ngo ipica nziza y’ ukuri kutarangwa no kwishyira 
hejuru inyure bose.2 

Umwuka ntiyatangiwe kandi ntabasha gutangirwa gukuraho 
Bibliya; kuko Ibyanditswe Byera bivuga byeruye yuko Ijambo ry’Imana 
ari urugero inyigisho zose n’ibikorwa byose bikwiriye 
kugeragerezwaho... Yesaya avuga yeruye ati “Nimusange amategeko n’ 
ibihamya! Nibatavuga ibihwanye n'iryo jambo nta museke 
uzabatambikira.” (Yesaya 8:20).3 

Mwene Data kanaka... yashobora gutera urujijo agerageje 
kwerekana ko umucyo Imana yatangiye mu “ Bihamya ” ari uwongerewe 
ku ijambo ry’Imana, ariko kuvuga atyo ni ibinyoma. Imana yabonye ko 
bikwiriye muri ubwo buryo kwerekeza ubwenge bw'ubwoko bwayo ku 
Ijambo ryayo, kugira ngo basobanukirwe naryo biruseho". Ijambo ry’ 

Imana rihagije kumurikira ubwenge bwijimye cyane kandi ribasha 
kumenywa n'abifuza kurisobanukirwa. Ariko n’ubwo bimeze bityo, 
bamwe bacuga ko biga ijambo ry'Imana usanga bafite imibereho 
inyuranye n’ibyo ryigisha ryeruye. Nuko kugira ngo abagabo n’abagore 
be kugira urwitwazo, Imana yatanze inama kandi itanga n'ibihamya, 
kugira ngo bibagarure ku ijambo birengagije gukurikiza. Ijambo ry'Imana 
ryuzuyemo amahame rusange afasha abantu kubaho bafite imico iboneye, 
n'ibihamya bya rusange n’iby’umuntu ku giti cye, byarateguwe kugira 
ngo bibafashe kwita kuri ayo mahame. 

Nafashe Bibiliya y’agaciro kenshi maze nyizengurutsa bya 
“Bihamya by’Itorero” byinshi, byatangiwe guhabwa ubwoko bw'Imana. 
Ndavugaa nti: aha ni ho ibintu hafi ya byose bihuriye. Ibyaha abantu 
bakwiriye guhunga biragaragajwe, Inama bifuza zibasha kuboneka hano, 
zatangiwe izindi mpamvu zihwanye n'izabo. Imana yishimiye kubaha 
umurongo ku murongo n'itegeko ku itegeko. 

Ariko ntihariho benshi muri mwe bazi rwose ibiri mu 
“ Bihamya .” Ntimuzi neza ibyanditswe. Iyaba mwari muzi ijambo 
ry’Imana, mwifuza kugera ku rugero rwa Bibliya ngo mubone gutungana 
kwa Gikristo, ntimuba mwarakeneye “ Ibihamya .” Icyatumye Imana 
ishaka kubageraho ikoresheje ibihamya byumvikana kandi bilaziguye ni 
kuko mwirengagije kumenya nez'Igitabo cyayo cyayiturutseho, ishaka 
yuko mwita ku miburo mwanze kumvira,ibahendahendera kugira 
imibereho ihwanye n’ibyo cyigisha biboneye kandi biha umuntu 
ubwenge. 4 

Mujye Mucira “Ibihamya Urubanza Mukurikije Imbuto Zabyo 

Nimureke “ Ibihamya ” bicirwe urubanzan'imbuto zabyo. Mbese 
ibyo byigisho bifite mwuka ki? Mbese amaherezo y'imbaraga yabaye 
ayahe? Abifuza kugenza batyo bose bashobora kwimenyereza imbuto 
z'iri yerekwa. Imana yabonye ko bikwiriye ko bakira bakagira imbaraga 
yo kurwanya iya Satani n'iy'abantu bafashije Satani mu murimo we. 

Imana yaba iriho yegisha itorero ryayo, igahana ibibi abakristo 
bakora kandi igakomeza kwizera kwabo, cyangwa yaba itabikora. Uyu 
murimo ni uw'Imana, cyangwa s’uwayo. Nta cyo Imana ikora 
ibangikanye na Satani. Umurimo wanjye... ufite ikimenyetso cy'Imana 

cyangwa ikimenyetso cy'umwanzi. Nta murimo w’igice urimo. Ibi 
“ Bihamya ” ni iby'Umwuka w’Imana, cyangwa ni iby'uwa Satani. 

Nk'uko Uwiteka yiyerekaniye mu Mwuka w’ubuhanuzi, ibya 
kera, n'iby’ubu, n'iby'ahazaza byanyuze imbere yanjye. Nabonye mu 
maso h'abantu ntari nigeze mbona, nuko hashize imyaka ndababona 
ndabamenya. Nakanguwe mu bitotsi n’igitekerezo cy’ukuri cy'ibintu 
naherukaga kwerekwa mu bwenge bwanjye; nuko nandika mu gicuku 
inzandiko zarenze igihugu kinini, zikagera ahari akaga, zigakiza amakuba 
menshi zikora umurimo w'Imana. Uyu ni wo murimo namaze imyaka 
nkora. Imbaraga yampatiye gucyaha no guhana ibibi ntari naratekereje. 
Mbese uyu murimo ni uwo mu ijuru, cyangwa ni uwo mu isi? 5 

Umugambi wa Satani Ni Ugutera Abantu Gushidikanya 

Ibihe byinshi, “ Ibihamya ” byakirwa neza, icyaha no kwinezeza 
byaciwe, maze umuntu agatangira bushya gufatanya n" umucyo Imana 
yatanze. Mu bindi bihe, ibyaha birakorwa, “ Ibihamya ” bikangwa, maze 
impamvu nyinshi z'urwitwazo zitari ukuri zigahererezwa ku bandi ari 
impamvu zo kwanga kubyakira. Impamvu nyakuri ntivugwa. Ni ukubura 
ubutwari bwo gukora ibyiza; ubushake bukomezwa kandi buyoborwa 
n'umwuka w’Imana, ngo umuntu areke ingeso mbi. 

Satani afite ububasha bwo gutera gushidikanya no guhimba 
inkomyi z’ibihamya bitangwa n'Imana, kandi benshi bibwira ko ari byiza 
kuba nk’abanyabwenge, kuba abatizera no guhinyura. Abifuza 
gushidikanya bazabona umwanya mugari. Imana ntigambirira gulairaho 
ibitera umuntu kutizera byose. Itanga igihamya, gikwiriye kugenzurwa 
n’umuntu wicisha bugufi n’umutima wemera kwigishwa, kandi abantu 
bose bakwiriye guhitamo bakurikije uburemere bw’igihamya. Imana 
itanga igihamya gihagije kugira ngo abantu bifuza kumenya ukuri bizere; 
ariko uhindukira akareka igihamya kuko hariho ibintu bikeya atabasha 
gusobanurisha ubwenge bwe butareba kure, azasigara ahantu.hakonje 
hateye umususu ho kutizera no gushidikanya kandi kwizera kwe 
kuzarimbuka. 

Inama ya Satani ni ugucogoza kwizera ubwoko bw’Imana bufite 
mu “Biliamya Satani azi uburyo bwo gutera. Akorera mu bwenge 
bw’abantu akabatera kugirira ishyari abayobora umurimo no kutanyurwa. 

Hanyuma bagatangira kwibaza ku by’impano; ubwo ni bwo bagira 
imbaraga nke; maze ibyigisho baherewe mu iyerekwa bakabisuzugura. 
Hanyuma hagakurikiraho gushidikanya ku byerekeye ingingo zikomeye 
cyane zo kwizera kwacu, ari zo nkigi z’umurongo twahisemo, hanyuma 
bagashidikanya Ibyanditswe Byera bityo bakaromborcza bagana mu 
kurimbuka. Igihe “ Ibihamya ” byigeze kwizerwa bishidikanijwe 
bikarekwa, Satani amenya yuko abashutswe batazahagararira aho gusa; 
maze umwete we akawukuba inshuro ibyiri kugeza ubwo abatera 
kugomera Imana ku mugaragaro, nyuma bikaba indwara idakira, 
amaherezo akaba kurimbuka. Iyo bagize gushidikanya no kutizera 
iby'umurimo w’Imana, kuyoba kwabo kuba kuzuye. Nuko bakarakarira 
cyane abahangara kubabwira amakosa yabo no kubacyahira ibyaha 
bakora. 


Abari mu kaga si abanga “ Ibihamya ” ku mugaragaro gusa. 
cyangwa abashidikanya ibya byo. Gusuzugura umucyo ni ko kuwanga 

Nutagirira Ibihamya ikizere. uzava ku kuri kwa Bibliya. Natewe 
ubwoba nuko abantu benshi bahitamo kugira ikizere gike no 
gushidikanya, bityo mbabajwe n’ubugingo bwanyu ndababurira. None se, 
ni bangahe bazita kur’uko kuburira? 6 

Kutamenya Ibihamya Si Rwo Rwitwazo 

Benshi bagenda banyuranije rwose n'umucyo Imana yaliaj 
ubwoko bwayo, kuko badasoma ibitabo birimo umucyo n’ubwengi. n 
imiburo no guhana. Kwita ku by'isi, gukunda ibintu bishya byadutse.no 
kutizera Imana byakuyeabantu ku mucyo Imana yatangiye ubuntu, kandi 
ibitabo n ibinyamateka birimo ibinyoma biriho bizerera mu gihugu hose. 
Gushidikanya no kutizera Imana biriyongera hose. Umucyo 
w’agatangaza. uva ku ntebe y'ubwami y'Imana uhishwa munsi y’intonga. 
Imana izabaza ubwoko bwayo icyatumye bawirengagiza. Ni ngombwa 
kuzayisubiza iby akambi k’umucyo kose yamurikishije mu nzira yacu, 
niba karaduteye gukuza amajyambere mu by‘Imana cyangwa niba 
twarakanze kuko ibiturutiyeho kuba byiza ari ukwikurikirira ibyo 
twikundiye. 

“Ibihamya bikwiriye gushyirwa muri buri rugo rw’abakomeza 
Isabato, kandi bene Data bakwiriye kumenya agaciro kabyo maze 

bagahendahenderwa kubisoma. Umugambi wo gusuzugura ibyo bitabo 
maze mu itorero hakaboneka bimwe muri byo si uw’ubwenge. Bikwiriye 
kuba mu bitabo bya buri muryango wose maze bikajya bisomwa hato na 
hato. Ni mujye mubishyira aho bishobora gusomwa nabenshi. 7 

Neretswe yuko kutizera ibihamya biburira. bitera ubutwari kandi 
bihana, ari ugukingiranira umucyo kure y’ubwoko bw’Imana. 
Kutabyizera ni ugufunga amaso yabo kugira ngo batamenya uko bameze 
by’ukuri. Batekereza yuko ibihamya by’Umwuka w’Imana bibahana 
bidakenewe cyangwa yuko atari bo biba bivuga. Bene abo bakennye 
cyane ubuntu bw’Imana no kwisuzuma rnu by’umwuka, kugira 
ngobabashe kumenya ibyo bakennye mu bumenyi bw’iby’umwuka. 

Abenshi basubiye inyuma bakava mu by’ukuri bavuga ko 
impamvu basubiye inyuma ari uko batizera “ Ibihamya ”. Ikibazo ni iki 
ngo: Mbese bazareka kumvira ikigirwamana cy’abo Imana iciraho iteka, 
cyangwa se bazakomeza bakore iby’ingeso mbi zo kwinezeza no kwanga 
umucyo Imana yabahaye ibacyahira ibyo bishimira? Ikibazo gikwiriye 
gutunganywa hamwe na bo n’iki ngo: Mbese nziyanga maze nakire 
“ Ibihamya ” byavuye ku Mana bicyaha ibyaha byanjye, cyangwa se 
nzanga “ Ibihamya ” kuko bicyaha ibyaha byanjye? 8 

Gukoresha “Ibihamya” Mu Buryo Bubi 

Igitabo cyambere cy'Ibihamya" cyigeze gucapwa cyaburiraga 
abantu kibabuza gukoresha umucyo wahawe ubwoko bw’Imana mu 
buryo bubi. Navuze yuko bamwe bakoze ibidakwiriye. Igihe babwiraga 
abatizera ibyo kwizera kwabo maze bakababaza igihamya, basomye 
ibitabo nanditse mu kigwi cyo gusoma Bibliya ngo abe ari yo 
ibahamiriza. Neretswe yuko ubwo buryo budakwiriye kandi ko bubasha 
kwangisha abatizera ukuri. “ Ibihamya ” ntibishobora kugira ububasha ku 
batagira icyo bazi cyerekeye umutima wabo. Abantu nk’abo si byo 
bakwiriye gusomerwa. 

Indi miburo yerekeye uburyo abantu bakoresha “Ibihamya” 
yatanzwe ibihe binyuranye, nk'uko yanditswe hepfo aha: “Ababwiriza 
bamwe bari inyuma kure cyane. Bavuga yuko bizera ibihamya 
byatanzwe, kandi bamwe bagakora nabi iyo babikoresheje nk’ikiboko 
cyo gukubitisha abatabizi, nyamara bo ubwabo bakananirwa 

kubikurikiza. Babonye ibihamya byinshi ariko ntibabyitayeho. 
Umugambi w’abantu nk’abo si umwe.” 

“Nabonye yuko benshi bagize amahirwe bitewe n’iby”Imana 
yanyeretse byerekeye ibyaha n’amafuti bikorwa n’abandi. Bafashe 
ubusobanuro bukabije bw’ibyerekaniwe rnu iyerekwa, nuko baba ari bwo 
bakomeze gushyira imbere bigeza ubwo byacogoje kwizera kwabenshi 
mu by’Imana yerekanye, kandi baracogoza bagaca n’intege itorero. 9 

Akaga ko Kunegura Ibihamya 

Mu nzozi narose hambere aha najyanywe imbere y’inteko nini 
y’abantu, bamwe muri bo bariho bashishikariye gukuraho icapwa 
ry’Ibihamya bikomeye cyane hyarimo ubutumwa bw'imbuzi nari natanze. 
Baravuze bati “Twizera ibihamya bya mushiki wacu White; ariko igihe 
atubwira ibintu atabonye neza mu iyerekwa byerekeye ikintu runaka 
abantu bajyaho impaka, amagambo ye ntacyo yatumarira kiruta 
icy’ay’undi muntu.” Umwuka w’Imana yanjeho, ndahaguruka maze 
mbacyaha mu izina ry’Uwiteka. 

None, niba ababwiwe iyo miburo ikomeye bavuze bati, “Iyo ni 
inama ya mushiki wacu White atanga ku giti cye, nzakomeza gukora ibyo 
mbona ko ari byiza,” kandi nibakomeza gukora ibintu baburiwe ko 
badakwiriye gukora, bazaba berekanye ko bahinyura inama y’Imana, 
kandi amaherezo, Umwuka w’Imana, yanyeretse ko, ari ukonona 
umurimo w'Imana no kwirimbura ubwabo. Abashaka gukomeza 
umugambi wabo bazakura mu magambo y’ “Ibihamya” ayo batekereza 
ko azashyigikira ibyo bavuga, kandi bazayakomeza cyane uko bashobora 
kose; ariko ibitunga agatoki imikorere yabo, cyangwa ibidahuje n’ibyo 
bavuga, bavuga ko ari ibyo mushiki wacu White yivugira, ko 
bidakomoka mu ijuru, bakabishyira ku rwego rumwe n’urw’ibitekerezo 
byabo. 


None rero, bene Data, ndabinginga ngo mwe kujya hagati yanjye 
n’abantu, ngo mubabuze umucyo Imana yashakaga ko bahabwa. 
Ntimukwiriye, mu kunegura “Ibihamya”, kubyambura imbaraga zose, 
n’inama zose, n’ububasha bwose. Ntimukibwire yuko mushobora 
kubicamo ibice kugira ngo bihwane n’uko intekerezo zanyu ziri, muvuga 
yuko Imana yabahaye ububasha bwo gushishoza ngo mube mwamenya 

umucyo uturuka mu ijura n'ibivugwa bikomotse mu bwenge bwa 
kimuntu gusa. Niba “ Ibihamya” bitavuga ibihwanye n’uko ijambo 
ry’Imana riri, muzabyange. Kristo na Beliali ntibashobora guhuzwa. Mu 
izina rya Kristo, ntimukajijishe abantu amagambo yuzuye icurabwenge 
ry’abantu no kutagira ibyiringiro, ngo bitume umurimo Imana yakora 
utagera ku ntego yawo. Ntimugatume, kubura ubushishozi mu 
by’umwuka kwanyu, kugira uyu murimo w'Imana urutare rw'ibicumuro, 
aho benshi bazasitara bakagwa, “bakagwa mu mutego, bakajyanwa.” 10 

Uburyo bwo Kwemera Guhanwa 

Abahanwa n’Umwuka w’Imana ntibakwiriye guhagurukira 
kurwanya igikoresho gifite kwicisha bugufi. Ni Imana, si umuntu buntu, 
yavuze kugira ngo ibakize kurimbuka. Muri kamere ya kimuntu, 
ntibinezeza guhanwa, kandi ntibishobokera umutima w’umuntu, 
utamurikirwa n’Umwuka w’Imana, gusobanukirwa n’akamaro 
k’amagambo yo guhana cyangwa umugisha azana. Iyo umuntu yemeye 
gushukwa, maze agakora icyaha, ubwenge bwe bucura umwijima. 
Umutimanama ntumenya ibikwiriye. Imiburo yawo irasuzugurwa, kandi 
ijwi ryawo ryumvikana buhoro. Umuntu abura imbaraga zo 
gutandukanya ibibi n’ibyiza buhoro buhoro, kugeza ubwo aba atagifite 
ubwenge nyakuri bwo kumenya aho ahagaze imbere y’Imana. Ashobora 
kwitondera gahunda z’idini kandi agakomeza inyigisho zaryo afite 
umwete, ariko kandi atagira umutima wa ryo. Uko amaze, ni kwa kundi 
gusobanurwa n’Umuhamya w'ukuri, ngo: “Kuko uvuga uti ‘Ndi umukire, 
ndatunze kandi ndatuganiwe, nta cyo nkennye; utazi yuko uri umutindi 
wo kubabarirwa, kandi uri umukene n’impumyi, ndetse wambaye busa.’” 
Igihe Umwuka w’Imana, mu butumwa bw’imbuzi avuze ati uwo muntu 
umaze atyo, ntiyabona ko ubwo butumwa ari ukuri. None se akwiriye 
kwanga kuburirwa? Oya. 

Imana yatanze igihamya gihagije kugira ngo abashaka bose 
babashe kwimara amatsiko ku byerekeye kamere y’ “Ibihamya kandi 
bamaze kwemera ko bikomoka ku Mana, bizaba inshingano yabo 
kwemera guhanwa, nubwo ubwabo batareba uburyo ibyo bakora ari 
ibidatunganye. Ni bamenya neza uko bameze. guhanwa kuzaba kukimaze 
iki? Kuko babizi cyangwa batabizi. Imana ibibashyira imbere mu buryo 
bw’imbabazi. kugirango babashe kwihana kandi bisubire bitaratinda 
cyane. Abahinyura imiburo bazasigara barindagizwa nokwihenda; ariko 

abayitondera. kandi bakagira umwete wo kwitandukanya n’ibyaha byabo 
kugira ngo babone uko baronka ubuntu bukenewe, bazababakinguye 
umuryango w’imitima yabo, kugirango Umukiza ubakunda yinjiremo 
kandi abe muri bo. Abomatanye n'Imana cyane ni abazi ijwi ryayo igihe 
ivugana na bo. Ab’umwuka bagcnzura iby’umwuka. Abo baziyumvamo 
ishimwe yuko Uwiteka yaberetse ibyaha byabo. 

Dawidi yamenye ubwenge arebye uburyo Imana yabanaga nawe, 
maze yemera igihano cy’Isumba byose yicishije bugufi. Ishusho y’ukuri 
yagaragazaga uko Dawidi yari amaze by’ukuri nk’uko umuhanuzi Natani 
yamubwiye yatumye amenya neza ibyaha bye maze imufasha kubireka. 
Yemeye inama yicishije bugufi, maze yikubita imbere y’Imana yubamye. 
Yavuganye ijwi rerenga ati “Amategeko y’Uwiteka atungana rwose, 
asubiza intege mu bugingo.” (Zaburi 19:7) 

“Ariko niba mudahanwa nk’abandi bose noneho muba... mutari 
abana nyakuri.” (Abaheburayo 12:8). Umwami wacu yaravuze ati “Abo 
nkunda bose ndabacyaha nkabahana ibihano.” (Ibyahishuwe 3:19). “Nta 
gihano kinezeza ukigihanwa, ahubwo kimutera umubabaro, ariko rero 
hanyuma cyera imbuto zo gukiranuka zihesha amahoro abamenyerejwe 
na cyo.” (Abagebyrati 12:11). Nubwo amategeko yo kutuyobora akaze, 
yatanzwe n’urukundo ruhebuje rwa Data wa twese, “kugira ngo tubashe 
gusangira kwera kwe.” 11 

(1) 5T 654-662; (2) 5T 655; (3) GC Interuro, urup....; (4) 5T 663-665; (5) 
5T 6651; (6) 5T 672-680; (7) 5T 681; (8) 5T 674, 675; (9) 5T 669,670; 
(10) 5T 687-691; (11) 5T 682,683. 

IGICE CYA 15 


Umwuka Wera 

Ni ihirwe ry’Umukristo wese, kudategereza byonyine, ahubwo 
gutebutsa kuza kw’Umwami wacu Yisu Kristo. Iyaba abavuga ko bemera 
izina rye beraga imbuto zimuhesha ikuzo, byaba igitangaza uburyo isi 
yose yabibwamo imbuto z’ubutumwa bwiza. Bidatinze umusaruro 
uheruka wakwera, maze Kristo akaza guhunika iyo myaka y’agaciro 
kenshi. Bene Data na bashiki banjye nimusabe guhabwa Umwuka Wera 
Imana yiteguye gusohoza isezerano ryose yatanze. Muvuge mufite za 
Bibliya zanyu mu ntoke, muvuge muti “Namaze gukora ibyo wavuze. 
Ndagaragaza isezerano ryawe, ngo mushake, muzabona; mukomange ku 
rugi, muzakingurirwa. Kristo aravuga ati “Ibyo musaba byose 
mubishyizeho umutima, mwizere yuko mubihawe, kandi muzabibona.” 
“Kandi icyo muzasaba cyose mu izina ryanjye nzagikorera kugira ngo 
Data yubahirizwe mu Mwana we.” (Matayo 7:7; Mariko 11:24; Yohana 
14:13) 


Kristo yohereza intumwa ze kujya muri buri mugabane w’aho 
ategeka kubwira abagaragu be icyo ashaka. Agendagenda hagati 
y’amatorero ye. Yifuza kweza, gutunganya, no kuyobora abayoboke be. 
Abamwizera bazabera abo mu isi impumuro y’ubugingo izana ubugingo. 
Kristo afatiye inyenyeri mu kuboko kwe kw’iburyo, kandi umugambi we 
ni uko izo nyenyeri zamurikira isi umucyo we. Uko ni ko yifuza 
kuringaniriza ubwoko bwe gukora umurimo urushijeho kuba hejuru mu 
itorero ryo mu ijuru. Yaduhaye umurimo ukomeye dukwiriye gukora. 
Nimutyo tuwukore dukiranutse. Nimutyo twerekanire mu mibereho yacu 
icyo ubuntu bw’Imana bushobora gukorera abantu. 1 

Gusabana Gukwiriye Kubanziriza Gusukirwa Kw’Umwuka Wera 

Mumenye yuko ubwo abigishwa bari bageze mu bumwe 
bushyitse, batakimaranira umwanya wo hejuru cyane uruta iyindi, ari ho 
Umwuka yasutswe. Bari bashyize hamwe. Ibibatandukanya byose byari 
bitakiriho. Kandi ni ko m ubuhamya bwabo bwari bumeze Umwuka 
amaze gutangwa. Mwite kuri iri jambo ngo: “Abizeye bose bahuzaga 
umutima n'inama.” (Ibyakozwe n’Intumwa 4:32). Umwuka w’Uwapfiriye 
kugira ngo abanyabyaha babeho yongeye intege mu nteko y’abizera. 

Abigishwa ntibisabiye umugisha ubwabo. Bari baremerewe 
n'umutwaro w’imitima. Ubutumwa bwari bukwiriye kujyanwa ku mpera 
z’ isi, kandi bashakaga guhabwa imbaraga Kristo yari yarasezeranye. Ni 
cyo cyatumye Umwuka Wera asukwa, maze ku munsi umwe hihana 
abantu ibihumbi byinshi. 

Ni ko bishoboka kuba n’ubu. Abakristo bakwiriye kureka 
amahane yose maze bakiyegurira Imana gukiza abazimiye. Bakwiriye 
gusaba bafite kwizera, guhabwa umugisha basezeraniwe kandi 
bazawubona. Gusukwa kw’Umwuka mu minsi y’intumwa kwari “Imvura 
y’umuhindo” kandi byagize ingamka y’akataraboneka. Ariko imvura 
y’itumba izarushaho kuba nyinshi. Mbese abazima muri iyi minsi 
y’imperuka basezeraniwe iki? “Nimuhindukirire igihome gikomeye, 
mwambohe zifite ibyiringiro mwe. Uyu munsi ndahamya yuko 
nzabashumbusha kabiri.” “Nimusabe Uwiteka imvura mu gihe cy’itumba, 
muyisabe Uwiteka urema imirabyo; na we azabavubira imvura 
y’umurindi, umuntu wese azamumereza ubwatsi mu rwuri rwe.” (Zekaria 
9: 12; 10:1). 2 


Akamaro ko kwiyegurira Umwuka Wera 

Imana ntidusaba gukoresha imbaraga zacu umurimo uri imbere 
yacu. Yateguye ubufasha buturuka mu ijuru mu bihe bibi byose birenze 
imbaraga za kimuntu. Itangira Umwuka Wera gufasha mu birushya 
byose, no gukomeza ibyiringiro byacu, no kumurikira ubwenge bwacu, 
no kweza imitima yacu. 

Kristo yateguye yuko itorero rye rizaba umubiri uhindutse 
ishusho, imurikishirijwe n'umucyo wo mu ijuru, ifite ubwiza bwa 
Imanueli. Umugambi we ni uko umukiisto wese azibera mu mucyo 
n'amahoro by'umwuka. Nta rubibi rw'ineza y'umuntu waretse inarijye, 
utanga umwanya mu mutima we ngo Umwuka Wera akoreremo kandi 
ugira imibereho yiyeguriye Imana burundu. 

Amaherezo yo gusukwa kw’ Umwuka ku Munsi wa Pentekote 
yabaye ayahe ? Inkuru nziza z’Umukiza wazutse zajyanwe ku iherezo 
ry'isi yari ituwe. Imitima y’intumwa yasenderejwe n’ineza nyinshi cyane, 
yimbitse cyane, kandi icengera mu mutima cyane, bituma ibahatira kujya 
aho isi iherera, bahamya bati “Sinkiratana ikindi, keretse Umusaraba 

w’Umwami wacu Yesu Kristo.” (Abagalatia 6:14). Igihe bamamazaga 
ukuri nk’uko kuri muri Kristo. imitima yakiriye imbaraga y’ubutumwa. 
Itorero ryabonye umukumbi w’abihana baturutse imihanda yose. Abari 
barasubiye inyumabongeye kwihana. Abanyabyaha bafatanije 
n’Abakristo gushaka imaragarita y’igiciro cyinshi. Abari abanzi bikabije 
b'ubutumwa bahindutse ababurwanirira. Hasohoye ubu buhanuzi ngo; 
“Umunyantege nke azaba “nka Dawidi,” kandi inzu ya Dawidi izaba nka 
“marayika w’Uwiteka.” Umukristo wese yabonye muri mwene Se 
urukundo n’ineza byo mu ijuru. Umugambi wari umwe. Ingingo imwe yo 
kunesha yamize izindi zose. Icyo abizera bifuzaga gusa kwari 
ukugaragaza ishusho y’ingeso za Kristo no gukorera kwagura ubwami 
bwe. 


Natwe iryo sezerano ry'Umwuka ni iryacu rwose nk’uko ryabaye 
iry’abigishwa ba mbere. Muri iki gihe Imana izaha abagabo n’abagore 
imbaraga ivuye mu ijuru, nk’uko yayihaye abumvise ijambo ry’agakiza 
ku munsi wa Pentekote. Kuri iyi saha Umwuka w’Imana n'ubuntu bwayo 
ni iby’ababyifuza bose kandi bamwakira mu ijambo rye.3 

Umwuka Wera Azahoraho Kugeza imperuka 

Kristo yavuze yeruye yuko imbaraga y’Umwuka izakomeza 
kubana n’abayoboke be kugeza ku mperuka. Ariko iryo sezerano 
ntirisobanukira abantu nk'uko bikwiriye, ni cyo gituma rero gusohora 
kwaryo kutaboneka nk’uko biri. Isezerano ry’Umwuka ni ikintu 
kitekerezwa bukeya; kandi ingaruka zirazwi; amapfa y’iby’umwuka, 
umwijima w’ibyumwuka, gusaza mu by’umwuka n'urupfu. Utuntu duto 
ni two twitabwaho, maze imbaraga y’Imana ari yo ikwiriye mu byo 
gukura no guhesha itorero amahirwe, kandi ikwiriye kuzana indi migisha 
mu murimo wayo ikabura. nubwo itangwa mu kuzura kwayo 
kutagabanije. 

Kubura Umwuka ni ko gutuma umurimo w’ubutumwa ubura 
imbaraga. Ubumenyi, impano, kumenya kuvuga neza, ububasha umuntu 
avukana cyangwa yunguka mu buzima, umuntu ashobora kubigira; ariko 
iyo Umwuka w’Imana atabonetse, nta mutima ukabakabwa, nta 
munyabyaha uzanwa kuri Kristo. Naho ubundi. iyo abantu basabanye na 
Kristo, iyo impano z’Umwuka ari izabo, umukene w’umuhanya kandi 
w’injiji kurusha abandi bigishwa be azagira imbaraga yoroshya imitima. 

Imana ibagira imiyoboro yo kunyuzamo imbaraga yayo ikomeye cyane 
iha abo mu isi. 

Ishyaka abigishwa bari bafitiye Imana ni ryo ryabahaye kujyana 
ubuhamya bw’ukuri bafite imbaraga ikomeye. Mbese iryo shyaka 
ntirikwiriye gushyushya imitima yacu ikagambirira kuvuga igitekerezo 
cy'urukundo rucungura rwa Kristo, Uwabambwe? Mbese Umwuka 
w’Imana ntakwiriye kuza uyu munsi. azanwe no gusubiza amasengesho 
yasenganywe umwete no kwihangana, maze akuzuza abantu imbaraga yo 
gukora? None ho se, ni iki gituma itorero rigira intege nkeya cyane kandi 
rikaba ridafite umwuka? 4 

Igihe Umwuka Wera azaba ayobora ubwenge bw’abakrito bo mu 
itorero, mu matorero yacu hazaboneka urugero rwo hejuru cyane mu 
bivugwa, mu bugabura, mu kugira umwuka, kuruta uko biboneka ubu. 
Abakristo bo mu itorero bazongerwa imbaraga n'amazi y’ubugingo, kandi 
abakozi bayoborwa n'umutwe umwe, ari wo Kristo, bazagaragaza 
Shebuja mu mwuka bafite, mu magambo, mu bikorwa, kandi bazaterana 
inkunga kugira ngo bajye mbere mu muurimo ukomeye, uheruka 
twahawe gukora. Ubumwe n'urukundo bizagwira cyane, bibere isi 
igihamya cy’uko Imana yohereje umwana wayo agapfira gucungura 
abanyabyaha. Ukuri kw’Imana kuzashyirwa hejuru; kandi uko kuzajya 
kurabagirana nk'itara rimurika, ni ko tuzajya turushaho ku gusobanukirwa 
rwose. 5 

Neretswe yuko ubwoko bw’Imana nibutagira umuhati ku rwabo 
ruhande, bagategereza kuzongerwa imbaraga; kandi ni batega kuzezwa 
imyanda y'umubiri n'iy’umutima, maze bakabona kuba ari bwo bakora 
umurimo w'ijwi rirenga rya marayika wa gatatu, bazasangwa badashyitse. 
Imbaraga isubiza intege mu bugingo y’Imana iza ku bantu bayiteguye 
gusa, bayitegurishije gukora umurimo Imana yabategetse, ari byo 
kwiyezaho ubwabo imyanda y’umubiri n’iy’umutima, bityo kubaha 
Imana kwabo bibageza ku rwego rukwiriye rw’ubutungane. 6 

(1) 8T 22,23; (2) 8T 20.21; (3)8T 19,2; (4) 8T 21,23; (5) 8T 211; 
(6) IT 619. 

IGICECYA 16 


Ntiwanduze Isano y’Imana n’Umuntu 

Imitsi yumva yo mu bwonko, ibasha kujyana amakuru mu mubiri 
wose ni yo muyoboro wonyine Imana ivuganiramo n’umuntu maze 
igahindura ubugingo bw'imbere rwose. Ikintu cyose kibasha kurogoya 
urugendo rw’amashanyarazi mu mitsi yumva kigabanura imbaraga 
y'ububasha bwo kubaho, maze ingaruka ikaba yuko ubwenge bugwa 
ikinya. 1 

Kutirinda kw’uburyo bwose kugusha ikinya imyanya y'ubwenge, 
maze bigatera imitsi yumva yo mu bwonko kugira intege nke bigatuma 
ibintu by’ubugingo bw'iteka bitishimirwa, ahubwo bigahwanwa 
n’ibisanzwe. Ububasha bwo ku rwego rwo hejuru bw’ubwenge, 
bwagenewe umugambi wo gutanga umunezero bugirwa irnbata y’iruba 
ry’ibibi. Niba ingeso zacu z’umubiri zitaboneye,ubwenge n’ubutungane 
byacu ntibishobora kugira imbaraga; kuko impuhwe zikomeye ziba 
hagati y’umubiri n’ingeso nziza. 2 

Satani avuza impundu iyo abonye umuryango w’abantu urushaho 
kwiroha mu byago no mu mibabaro. Azi yuko abantu bafite ingeso mbi 
n’imibiri iguwe nabi, badashobora gukorera Imana bafite umwete 
mwinshi no kwihangana, no kubonera nk’abafite imibiri iguwe neza. 
Umubiri urwaye uhindura ubwonko. Ubwenge ni bwo dukoreshereza 
Imana. Umutwe ni wo utegeka umubiri wose. Satani yishimira umurimo 
urimbura ateza abantu, iyo akoresheje umuryango w’abantu iby’ingeso 
zibonona, bakonona n’abandi: kuko ubwo buryo ari bwo yiba Imana 
umurimo ukwiriye kuyikorerwa. 

Satani ahora yiteguye kwigarurira abantu burundu. Icyo 
abafatisha gikomeye cyane kuruta ibindi byose ni irari ryo kurya no 
kunywa, kandi ashaka kuribyutsa mu buryo bwose ashoboye. 3 

Inama ya Satani Irusha Izindi Zose Kurimbura 

Satani yateranirije hamwe abamarayika bacumuye ngo bajw 
inama y’uburyo bwo kugirira nabi nk’uko bishoboka kose umuryango 
w’abantu. Bavuze imigambi yabo bungikanya, kugeza ubwo Satani 

yatekereje inama. Yari gufata irnbuto z’imizabibu, n’iz’ingano, n’ibindi 
bintu Imana yatanze ngo biribwe, maze akabihindura uburozi, bwari 
kwangiza imbaraga z’umubiri w’umutu, iz’ubwenge, n’iz’umutimanama, 
bityo izo mbaraga zose zitsinzwe Satani akayobora umuntu mu buryo 
busesuye. Abantu banyoye inzoga byatuma bakora amarorerwa y’uburyo 
bwose. Irari ry’ibibi ryatera isi kumungwa. Satani, kubwo gutera abantu 
kunywa inzoga, ashobora gutuma bacupira bakandavura. 4 

Satani yagize iyi si irnbata ye ateye abantu kunywa inzoga 
n’itabi, icyayi, n’ikawa. Ubwenge butangwa n’Imana, ari bwo bukwiriye 
guhora butunganye, bwayobejwe no kunywa ibiyobyabwenge. Ubwonko 
ntibugishobora kurobanura neza. Umwanzi ni we uyobora. Umuntu 
yagurishije ubwenge bwe buhitamo icyiza bukareka ikibi, ahabwa 
ubumutera gusara. Nta bwenge bwo kumenya igitunganye afite. 5 

Umuremyi wacu yahaye umuntu imigisha ataziganije. Iyaba izo 
mpano zose z’Imana zarakoreshejwe mu bwenge no kwirinda 
ibyakwangiza imibiri yacu, ubukene, indwaran’imiruho bibabiri hafi kuva 
ku isi. Nyamara ikibabaje ni uko tubona ahantu hose imigisha y’Imana 
ihindurwa umuvumo no gukiranirwa kw’abantu. 

Nta bantu bacirwaho iteka ryo gukoresha nabi impano z’agaciro 
zatanzwe n’Imana kurusha abakoresha umwero w’ubutaka mukwenga 
inzoga. Imyaka y’impeke ifite intungamubiri, imbuto zitera kugira umuze 
muke kandi ziryoshye cyane, byengwamo ibinyobwa biyobya ubwenge 
kandi bigasaza ubwonko. Ingaruka yo kunywa ubwo burozi ni uko 
imiryango ibihumbi byinshi ibura ibintu byiza byakayigiriye akamaro 
ndetse n’ibyangombwa ku buzima, ibikorwa by’urugomo bikiyongera, 
kandi indwara n’urupfu bikihutana abantu uduhumbi n’uduhumbi 
bibajyana mu bituro by’abasinzi. 6 

Vino Isindisha 


Vino Kristo yakoze mu mazi mu bukwe bw’i Kana yari umutobe 
mubisi mwiza w’inzabibu. Uyu ni umutobe wavuye mu iseri, ibyanditswe 
bivuga ngo: “Ntuwurimbure, kuko ugifite umumaro,” Yesaya 65:8. 

“Vino ni umukobanyi, inzoga zirakubaganisha, 

Kandi ushukwa na byo ntagira Ubwenge.” “Ni 
nde ubonye ishyano? Ni nde Utaka? Ninde ufite 
intonganya? Ni nde Wiganyira? Ni nde ufite 
inguma zitagira Impamu? Ni nde utukuza Amaso? 

Ni abarara inkera; Ni abagenda bavumba inturire. 
Ntukarebe vino uko itukura, Igihe ibirira rnu 
gikombe, Ikamanuka neza, Amaherezo iryana 
nk’inzoka Igatema nk’impiri;” Imigani 20: 1; 

23:29-32 

Ntibyigeze kubaho ko ukuboko kw’umuntu kugaragaza neza 
ipica y’ubucakara n’ububata bw’umuntu wishwe n’ibinyobwa bisindisha. 
Uwagizwe imbata akaba yarahenebereye nubwo yakangurwa 
akamenyeshwa umubabaro we, ntagira imbaraga yo kwikura mu mutego; 
“azongera ajye kuvumba.” Imigani 23:35. 

Mu by'ukuri, ubusinzi buva mu nzoga yaba iyoroshye cyangwa 
ikomeye. Kunywa izo zoroshye bitera umuntu gushaka kunywa 
izikomeyc, bityo gukunda akayoga bikokama umuntu. Kunywa mu 
rugero ni ishuri abantu bigiramo kuzaba abasinzi. Nyamara ibitera 
ubusinzi bikora buhoro cyane ku buryo umuntu yisanga mu nzira 
nyabagendwa y’ubusinzi ataramenya ingorane afite. 

Si ngombwa kujya impaka zigamije kwerekana ingaruka mbi 
umusinzi akomora ku nzoga. Abantu bazahajwc n' inzoga, ari bo bantu 
Kristo yapfiriye kandi n'abamarayika bakaba babogoza amarira kubwabo, 
bari hose. Ni ibizinga ku majyambere twiratana. Bakojeje isoni ibihugu 
byose, kandi babiteje umuvumo n’amakuba. 7 

Inzoga Igira Umuntu Imbata 


Iyo umuntu agize irari ryo gukunda inzoga, agashyira inzoga ku 
minwa ye, aba ataye agaciro k'umuntu afashe ak'inyamaswa kandi 
yararemwe ku ishusho y'Imana. Ubwenge buraremara, kumenya kukagwa 
ikinya, iruba rya kinyamaswa rigahaguruka, maze hanyuma 
hagakurikiraho ibyaha bikomeye by’ingeso zirushije izindi zose kuba 
mbi.8 


Iyo abantu banyoye inzoga, bahangara ibyo batari gutinyuka 
batarany wa icyo kiyobyabwenge. Igihe bategekwa n' ibinyobwa by? 
uburozi, baba bategetswe na Satani. Arabigarurira, maze bagafatanya na 
we.9 


Uko ni ko Satani yoshya abantu ngo bagurishe ubugingo kubera 
inzoga. Yigarurira umubiri, ubwenge, n’ubugingo, umuntu ntabe 
akikoresha ahubwo agakoreshwa na Satani. Kandi ubukana bwa Satani 
bugaragara iyo uwo musinzi aramburiye ukuboko gukubita umufasha we 
yasezeraniye gukunda no gukundwakaza mu gihe cyose akiriho. Imirimo 
umusinzi akora ni yo igaragaza ubugizi bwa nabi bwa Satani. 10 

Abanywa inzoga bigira imbata za Satani. Satani agerageza 
abafite inshingano z’ubuyobozi nk'ubw’igare ry'umwotsi, ubw’amato 
manini yo mu nyanja, abategeka amato, cyangwa imodokari bitwaye 
abantu kwinezeza byabereye ibigirwamana, bishimira irari ribi, maze 
bakibagirwa Imana n’amategeko yayo. 

Ntibabasha kumenya icyo bakora. Ibimenyetso bikorwa 
rrabatwara imodoka babikora nabi maze imodoka zigasekurana. Nyuma 
y’ibyo rero haba amarorerwa, abantu bagacika amaboko n’amaguru 
n'abandi bagapfa. Bene ibyo bintu bizarushaho kuboneka. 

Ingeso mbi z'umusinzi ziragwa urubyaro rwe na bo bakaziraga 
abazabakomokaho. 11 

Itabi Ni Uburozi Bwica Buhoro Buhoro 

Itabi ni uburozi bwica buhoro buhoro, amaherezo bugahitana 
urinywa. Rigaragaza kamere yaryo mu buryo rikoreshejwe ubwo ari bwo 
bwose; ni ryo kaga kabi kuko ingaruka zaryo ziza buhoro buhoro, kandi 

mbere hose umuntu atabimenye. Ritera imitsi yumva kwikanga maze 
hanyuma rikazayiremaza. Ritera ubwonko kugira intege nke kandi 
bugacura umwijima. Kenshi ritera imitsi yumva kurwara mu buryo 
bukomeye kurata uko inzoga iyitera kurwara. Rirushijeho, gucengera 
kandi ntibyoroshye kurikura mu mubiri. Kurinywa bituma umuntu agira 
inyota yo kunywa inzoga, kandi ku buryo bwinshi ryubaka urufatiro rwo 
kugira ingeso yo gukunda kunywa inzoga. 

Kunywa itabi ntibikwiriye; rirahenda, ritera umwanda, riroga 
urinywa, kandi rigahemukira n'abandi. 

Mu bana n'abasore, kunywa itabi ntibivugwa ko hari icyo 
bitwara. Abana b'abahungu batangira kunywa itabi bakiri batoya cyane. 
Iyo bagize iyo ngeso bakiri bato, igihe umubiri n'ubwenge bibabishobora 
kwangizwa naryo mu buryo bworoshye, ribaca intege z’umubiri, rigatera 
ubwenge guhurama, kandi rikonona ubushake bwo gukora ibyiza. 12 

Nta bushake bwo kurarikira itabi buri muri kamere y’umuntu, 
keretse iyo bibaye umurage. 

Kunywa icyayi n'ikawa bitera kurarikira itabi. Ibyokurya 
bitekanywe urusenda n'ikinzari bibabura igifu, bikanduza amaraso, kandi 
bigatunganya inzira y’ibindi bibi birashaho konona umubiri. 13 

Inyama zashyizwemo ibintu byinshi byo kuziryoshya n icyayi 
n’ikawa, ababyeyi bamwe bahatira abana babo kurya no kunywa, 
bitegura inzira yo kurushaho kwifuza ibintu bitera umubiri n’amaraso 
kwihuta. nk’itabi. Kunywa itabi bitera umuntu kugira inyota yo kunywa 
inzoga. 14 


Umwotsi w’Itabi Ugirira Nabi Abagore n’Abana 

Abagore n’abana bagirirwa nabi no guhumeka umwuka 
wabojejwe n'urujigo, ikigoma, cyangwa umwuka mubi w’umunywi 
w’itabi. Abahora bameze batyo bazajya barwaragurika. 15 

Umubiri w'uruhinja wuzurwamo n’ubumara iyo ahumetse 
yiyinjizamo umwuka unuka nabi w’ uburozi bw'itabi, uvuye mu bihaha 
no mu twenge tw’uruhu by’undi muntu. Igihe ubwo burozi bukora mu 
mubiri w'uruhinja buhoro buhoro, bigatera ubwonko, n’umutima, n 

umwijima n’ibihaha kurwara, bikagabanuka kandi bigasaza buhoro 
buhoro, ku bandi bugira imbaraga rwose, bukabatera kwikanga, ibicuri, 
ibinya no gupfa amarabira. Igihe cyose imbata y' itabi ihumetse ivana 
umwuka rnu bihaha, uwo mwuka uroga aho ari hose. 16 

Ingeso mbi zica ubuzima aba kera bakoraga zihemukira abana 
n’urubyiruko bo muri iki gihe. Ubwenge budafite imbaraga, umubiri utite 
intege nke, imitsi yumva idakora neza, n’ibindi bidasanzwe ku mubiri 
bikomoka ku babyeyi nk’umurage. Kandi bene izo ngeso, iyo abana 
bakomeje kuzigira zongera kandi zigatera ingaruka mbi. 17 

Icyayi n ’lkawa Ntibitunga Umubiri 

Icyayi gikora umurimo wo gukangura umubiri, kandi ku rugero 
runaka, Kirasindisha. Umurimo w’ikawa n’uw’ibindi binyobwa 
bikundwa n'abantu bose ni kimwe. Ikintu cya mbere ikawa ikora ni 
ugutera umutima kunezerwa. Imitsi yumva y’igifu irashyuha; ibyo bitera 
ubwonko kurakara, bigatera umutima kurushaho kongera gukora kwawo, 
bigatera n imbaraga z’akanya gato mu mubiri. Umunaniro uribagirana, 
kandi ibyo umuntu yibwira bikarushaho kugaragara ko ari ukuri. 

Kubw’ibyo bintu icyayi n’ikawa bitera umubiri, abantu benshi 
batekereza yuko bibagirira neza cyane. Ariko iryo ni ifuti. Icyayi n’ikawa 
ntibitunga umubiri. Imbaraga zabyo zigaragara mbere y’uko bikwira mu 
mubiri, kandi igisa n’ imbaraga umuntu yumva agize ni ubushyuhe bitera 
imitsi yumva. Igihe iyo mbaraga y’ibishuka umubiri ishize, imbaraga 
kamere umuntu agomba kugira iragabanuka maze amaherezo hakaba 
guhondobera no gucika intege. 

Gukomeza kunwa ibyo bintu bishyushya imitsi yumva 
bikurikirwa no kumeneka umutwe, kubura ibitotsi, gutera vuba vuba 
kw’umutima, kugubwa nabi, gususumira, n'ibindi bibi byinshi: kuko 
bigabanura imbaraga y’ubugingo. Imitsi yumva niba inaniwe, ikwiriye 
kuruhuka no kuguma hamwe ku kigwi cyo gushyushywa no gukoreshwa 
birenze urugero. 18 

Bamwe baracogoye maze bakururwa n’icyayi n'ikawa. Abica 
amategeko agenga ubuzima buzira umuze bazajijwa maze bice 
amategeko y’Imana. 19 

Kunywa Imiti 


Ingeso y ubaka urufatiro rw’ indwara ny inshi cyane ndetse 
igatera n’ibibi byinshi bikomeye, ni iyo gukoresha uko ushatse imiti 
y’uburozi. Abantu benshi igihe bafashwe n'indwara ntibaruha 
bashakashaka intandaro y’indwara yabo. Icyo bashishikarira cyane ni 
ukwikiza uburibwe no kugubwa nabi. 

Benshi kubwo gukoresha imiti y’uburozi, bizanira indwara 
zirambye, kandi benshi barapfa nyamara bari gukizwa no gukoresha 
uburyo bwa kamere bwo kuvurwa. Uburozi buba mu bintu byinshi byitwa 
imiti burema ingeso n’irari birimbura ubugingo n’umubiri. Imiti myinshi 
ya magendu abantu bakunda yitwa imiti itanga imbaraga, ndetse n’ imiti 
itangwa n’abavuzi, ikora umurimo wo kubaka urufatiro rw’ingeso yo 
kunywa inzoga, ingeso yo kunwa ipiyumu (umuti woroshya uburibwe), 
ingeso yo gukunda morufme (umuti utera ibitotsi); iyo miti ku bantu ni 
umuvumo uteye ubwoba. 20 

Kuvuza imiti, nk’uko ari ingeso ikorwa hose, ni umuvumo. 
Mujye mwimenyereza kudakoresha imiti. Mujye muyikoresha buke, 
maze mujye murushaho gukurikiza uburyo bwo kwitungira amagara ni 
bwo kamere izumvira abavuzi b'Imana ari bo, umwuka mwiza, amazi 
meza, imyitozo ikwiriye, kugira umutima uhana uboneye. Abagumya 
gukoresha icyayi n’ikawa n’inyama bazajya biyumvamo ko bakeneye 
kunywa imiti, ariko abantu benshi babasha gukira indwara badakoresheje 
isaro rimwe ry’umuti, iyaba babashaga kumvira amategeko yo kwitungira 
amagara. Imiti ikwiriye kunyobwa ibihe bike. 21 

Abadivantisiti b’Umunsi wa Karindwi Ni 
Icyitegererezo cy’Abatuye Isi 

Twebwe tuvuga ko turi abagorozi, abatwaramucyo mu isi, 
abarinzi bakiranuka b’Imana, bareba mu nzira zose aho Satani abasha 
kunyuza ibishuko bye kugira ngo abantu bararikire kurya ibidakwiye. 
Urugero dutanga rukwiye kuba imbaraga ishyigikiye ubugorozi. 
Dukwiriye kureka umugenzo wose ugabanya imbaraga z'umutima uhana 
cyangwa utera umuntu kwemera gushukwa. Ntidukwiriye kugira 
umuryango dukingura ubasha kwinjiza Satani mu bwenge bw’umuntu 
umwe waremwe ku ishusho y’Imana. 22 

Inzira imwe gusa yo kuboneramo amahoro ni ukudakora 
kudasogongera, kudafata, icyayi, ikawa, vino, itabi, opiyumu n’inzoga. 
Uko abantu bo muri iki gihe bakeneye gusaba ubufasha bw’imbaraga 
y’ubushake, babitewemo inkunga n’ubuntu bw’Imana kugira ngo 
babashe kurwanya ibishuko bya Satani n’irari uko ryaba ari rito kose, 
bikubye inshuro ibyeri uko byari bimeze ku bantu ba kera. Ariko abo 
muri iki gihe batite intege nke zo kwitegeka ugereranije n’abo bakera. 
Abamenyereje irari ryabo ibyo bitera umubiri n’amaraso gukora vuba 
bamaze kwanduza abana babo iryo rari ribi no kwifuza, none bakeneye 
kurwanya kutirinda kw’uburyo bwose. Inzira nsa yo gukurikira irimo 
amahoro asesuye ni uguhagarara ushikamye mu ruhande rwo kwirinda no 
kudahangara guca mu nzira irimo akaga. 

Iyaba inama nziza za gikristo zatangwaga ku byerekeye kwirinda 
muri byose, babashije, batanze urugero, bahereye ku meza yabo, gufasha 
abafite intege nke mu byo kwitegeka, bari hafi gutsindwa n’irari. Iyaba 
twabashaga kumenya yuko ingeso tugira muri ubu bugingo zifite icyo 
zizatwara ibyo tugamije mu bugingo buhoraho, kandi ko ubugingo 
buhoraho tugamije bugengwa n’amatwara akomeye yo kwirinda, 
twashishikariye cyane kwirinda bikomeye mu kurya no mu kunywa. 
Dushobora kuba inzira yo gukiza benshi guhenebera ko kutirinda, ibibi 
bikomeye, n’urupfu, tubakirishije urugero rwiza n’umwete wacu. Bashiki 
baca bashobora gukora byinshi rnu murimo ukomeye wo guhesha abandi 
agakiza bashyira ku meza ibyokurya bitanga ubuzima kandi bikuza 
umubiri. Bashobora gukoresha igihe cyabo cy’agaciro’kenshi bigisha 
abana babo kutararikira ibyo kurya n'ibyo kunywa bidakwiriye, 
bakabatoza ingeso zo kwirinda muri byose. bakabashishikariza kwiyanga 
no kugira ubuntu kugira ngo abandi babonereho umugisha. 23 

(1) 2T 347; (2) 3T 50,51; (3) Te 13, 14; (4) Te 12; (5) Ev. 529; (6) GW 
386; (7) MH 330-333 ; (8) 3T 561; (9) Te 24; (10) MH 114; (11) Te 
34,38; (12) MH 327-329; (13) Te 56,57; (14) 3T 488-488; (15) 5T 440; 
(16) Te 58,59; (17) MH 328; (18) MH 327; (19) Te 80; (20) MH 126, 
127; (21) CH 261; (22) 5T 360; (23) 3T 488,489. 

IGICE CYA 17 


Kubonera kw’Umutima n’Imibereho 

Imana yaguhaye aho kuba ukwiriye kwitaho no kurinda neza 
nk’uko bishobotse kugira ngo uyikorere kandi ihabwe ikuzo. Imibiri 
mufite si iyanyu ngo mwigenge. Mbese ntimuzi yuko imibiri yanyu ari 
insengero z’Umwuka Wera? “Ntimuzi yuko muri urusengero rw'Imana, 
kandi ko Umwuka w’Imana aba muri mwe? Umuntu utsemba urusengero 
rw’Imana, Imana izamutsemba kuko urusengero rw'Imana ari urwera 
kandi urwo rusengero ni mwe.” 1 

Muri iki gihe cy’ibibi, umwanzi wacu Satani azerera nk’intarr 
yivuga, ashaka uwo aconshomera, ndabona nkwiriye kurangurura ij'vi 
ryanjye nkaburira abantu. “Mube maso musenge, mutajya mu moshya” 
Mariko 14:38. Hariho benshi bafite ubwenge bwinshi bakabwegurira 
Satani kubumukoreshcreza mu bibi. Ni buryo ki naburira abantu bavuga 
yuko bavuye mu isi kandi baretse imirimo yayo y’umwijima? Naburira 
iki abantu Imana yagize ibigega by'amategeko yayo, ariko bakaba 
bameze nk’igiti cy’umutini kibona kigaragaza neza amashami yacyo 
ashishe, imbere y’Ishobora byose, ariko kandi nticyere imbuto 
zishimishije Imana? Benshi bo muri bo bagira ibitekerezo byanduye, 
ubwenge bwanduye, ibyifuzo bidatunganye, n’iruba ribi. Imana yanga 
irnbuto zeze kuri bene icyo giti. Abamarayika baboneye kandi bera 
barebana izo ngeso urwango rukomeye, Satani we akazivugiriza 
impundu. Yemwe, icyampa ngo abagabo n’abagore bazirikane inyungu 
bazabona ituruka ku kwica amategeko y’Imana! Gucumura ku buryo 
bwose ni ugukoza Imana isoni kandi ni umuvumo ku muntu. Uko ni ko 
dukwiriye kuzirikana gucumura uko kwaba gusigirijwe kose, 
n’uwacumura uwo ari we wese. 2 

Abafite imitima iboneye ni bo bazabona Imana. Ibitekerezo bibi 
byose bihumanya ubugingo, bikagabanura ubwenge bwo gukora ibyiza, 
kandi bikerekeza ku kwirukana Umwuka Wera. Byijimisha ubwenge 
bw’iby’umwuka, kugira ngo abantu batabasha kureba Imana. Uwiteka 
ashobora kandi ababarira umunyabyaha wihana; ariko nubwo aba 
ababariwe, ubugingo bwe buba bugiyeho ibizinga. Kutabonera kose 

kw’imvugo cyangwa ukw’ibitekerezo gukwiriye guhungwa n’ubasha 
kugenura neza ukuri kw’iby'umwuka. 3 

Bamwe bazemera yuko kwishimira icyaha cyo kwinezeza ari 
bibi, ariko kandi bazikirisha kuvuga yuko batabasha kunesha irari ryabo, 
Kwemera ibyo biteye ubwoba rwose ku muntu wese uvuga izina rya 
Kristo. “Umuntu wese uvuga izina ry’Uwiteka ave mu bidatunganye. 2 
Timoteo 2:19. Ni kuki ibyo bigaragaza intege nke? Ni uko amatwara ya 
kinyamaswa, kubera akamenyero, yagize imbaraga kugeza ubwo 
yarutishijwe ububasha bukomoka mu ijuru. Abagabo n'abagore ntibagira 
umurongo bagenderaho. Barapfa rnu by’umwuka kuko bamaze igihe 
kirekire cyane bashyira imbere irari ryabo rya kamere bigatuma ububasha 
bwabo bwo kwitegeka busa n’ububuze. Kwifuza kubi kwa kamere yabo 
ni ko kwabatwaye, maze icyari gikwiriye kuba imbaraga itegeka kiba ari 
cyo gihinduka imbata y'irari ry'ibibi. Ubugingo buba infungwa y ububata 
bubi cyane. Kunezeza umubiri byakuyeho ubushake bwo kuba 
intunagane kandi bikoma mu nkokora gukura mu by’umwuka. 4 

Ntimugahumanye Urusengero rw’Imana 

Umurimo wa Satani w’ingenzi mur'iyi minsi y’imperuka ni 
ukwigarurira ubwenge bw’abasore, no konona intekerezo no kubyutsa 
iruba; kuko azi yuko nibakora batyo ari bwo azabatera gukora ibibi, kandi 
ni muri ubwo buryo ubwenge bwo gukora ibyiza buzata agaciro 
bugahinduka ubwo gukora ibibi, maze akabasha kubategeka ibihwanye 
n’imigambi ye. 5 

Umutima wanjye uterwa agahinda n’abasore babyiruka muri iki 
gihe kibi. Mpindishwa umushyitsi n’ababyeyi babo na bo; kuko neretswe 
yuko, muri rusange. badasobanukirwa n’inshingano yabo yo kwigisha 
abana babo inzira bakwiriye kunyuramo. Bashakira inama ku migenzo 
n’ibigezweho, maze abana bakabiyoboka vuba, bagatwarwa na byo, 
bakononekara; naho ababyeyi babo, babatetesha baguye ibinya, 
barasinziriye ntibareba akaga bafite. Ariko abasore bakeya cyane ni bo 
batabasha gutwarwa n’ ingeso mbi. Bemererwa kutagira imirimo 
y’amaboko bakora cyane bitewe no gutinya yuko bakora birenze urugero. 
Ababyeyi ubwabo bikorera imitwaro abana babo bari bakwiriye 
kwikorera. 


134 



Gukora birenze urugero ni bibi, ariko amaherezo y’ubunebwe ni 
yo arushijeho gutera ubwoba. Ubunebwe butera kugira ingeso mbi. 
Imirimo ntinaniza ngo icogoze umugabane ungana na kimwe cya gatanu 
cy’ibyangizwa n’akamenyero ko kutifata uko bikwiye. Niba imirimo 
yoroshye, yateguwe neza, inaniza abana bawe, mumenye neza babyeyi 
yuko haiiho ikintu iruhande bakora kinaniza umubiri wabo kikazana 
kwiyumvamo guhora bananiwe. Mujye muha abana banyu imirimo 
y’amaboko, ibasha gutuma imitsi yumva n’imihore bikora. Ukunanirwa 
guterwa no gukora imirimo nk’iyo kuzagabanura kwifuza gukora 
iby’ingeso mbi. 6 

Mujye mwirinda gusoma ibitabo no kureba ibintu bitera 
ibitekerezo bibi. Mujye mwimenyereza ibyabazanira ubwenge 
n’imbaraga zo gukora ibyiza. 7 

Imana ntibasaba kugenga ibitekerezo byanyu gusa, ahubwo 
mukwiriye kugenga no kwifuza kwanyu n’urukundo rwanyu. Agakiza 
kanyu kazaturuka ku buryo mwitegeka muri ibyo bintu. Kwifuza 
n’urukundo ni byo bintu bifite ububasha. Iyo bikoreshejwe nabi, iyo 
bikoreshejwe imigambi mibi, iyo bidashyizwe ahabyo, bigira imbaraga 
yo kukuzanira kurimbuka, bikagusiga mu kurimbuka kubi cyane, 
utagifite Imana n’ibyiringiro. 

Iyo ugize intekerezo z’amanjwe, ukemerera ubwenge bwawe 
gutekereza ibibi. imbere y’Imana uba umunyacyaha nk’aho ibyo 
watekereje wabishyize mu bikorwa. Igikoma mu nkokora ukwo kwifuza 
cyonyine ni ukubura umwanya. Kurota Inzozi za ku manywa na nijoro no 
kwibwira ibidashoboka ni imico itera akaga cyane. Iyo umuntu yamaze 
kugira imico nk’iyo birakomeye cyane kuyireka ngo yerekeze ibitekerezo 
bye ku bintu bitunganye, bikomoka mu ijuru. Bizaba ngombwa ko uba 
umurinzi ukiranuka w’amaso yawe, n’amatwi, n'ubwenge bwawe bwose 
kugira ngo ibitekerezo byimfabusa kandi bibi bidahumanya ubugingo 
bwawe. Imbaraga y’ubuntu bw’Imana ni yo yonyine ishobora kuzuza 
uwo murimo ukenewe cyane. 8 

Kwiga birenze urugero bitera amaraso kwiyongera ava mu 
bwonko, bigatera umuntu kwikanga afite ubwoba na byo bikagabanura 
imbaraga yo kwitegeka, kandi kenshi cyane bitera imbaraga yo kwifuza 
no kurarikira. Uko ni ko urugi rukingurirwa ibibi. Gukoresha nabi 

cyangwa kudakoresha imbaraga y’umubiri ni byo bizana kononekara 
cyane kuzuye rnu isi. “Ubwibone, umurengwe. n’ubunebwe bwinshi; ni 
abanzi bakoma munkokora amajyambere y’abantu mu b’iki gihe nk'uko 
byateye i Sodomu kurimbuka. 9 

Kurarikira ibitagira agaciro bizatuma abantu benshi bahunza 
amaso yabo wa mucyo, kuko bafite ubwoba bw’uko bazabona ibyaha 
badashaka kureka. Bose bashobora kureba babishatse. Nibahitamo 
umwijima bakawurutisha urnucyo, ibyaha byabo bizarushaho kuba bibi 
cyane. 10 

Urupfu mbere yo gukorwa n’isoni cyangwa kwica amategeko 
y’Imana nibyo bikwiriye kuzirikanwa n'Umukristo wese. Twebwe 
abavuga ko turi abagorozi, tukaba tuzi agaciro gakomeye cyane k'ukuri 
kw’ijambo ry'lmana, ukuri kweza ibyaha, dukwiriye kwivugurura 
tukazamuka mu ntera y’ubukristo kuruta uko tumeze ubu. Icyaha 
n'abanyabyaha bo mu itorero bikwiriye guhagurukirwa ubu, kugira ngo 
abandi batandura. Ukuri no gutungana bishaka yuko dukora umurimo 
neza wo kweza aho ducumbitse tugakuramo ba Akani. Abafite imyanya 
y’ubuyobozi ntibakwiriye kwihanganira ko mwene data aguma mu cyaha. 
Mujye mumwereka yuko akwiriye kuzibukira ibyaha bye cyangwa 
agahabwa umugayo n’itorcro. 11 

Abasore bashobora kigira amahame bagenderaho kandi 
bakayashikamamo cyane ku buryo ibishuko bikomeye cyane bya Satani 
bitabasha kubakura ku Mwami wabo. Samweli yari umwana wabaye mu 
bimushuka bikomeye cyane. Yabonye kandi yumvise ibintu bitera 
umutima we agahinda. Abana ba Eli, bari bafite inshingano y’ibyera. 
bayoborwaga na Satani. Abo bantu batumye aho bari bari hose handura. 
Abagabo n’abagore bahoraga bareshywa buri munsi n’ibyaha n' ibibi. 
ariko Samweli we yagendaga adafite inenge. Ibishura bye, ariyo mico ye, 
ntibyagiraga ikizinga. Ntiyifatanije cyangwa ngo yishimire na gato 
ibyaha byateraga ingaruka ziteye ubwoba muri Isirayeli yose. Samweli 
yakundaga Imana; Yasabanishije umutima we cyane n’abo mu ijuru 
bituma abamarayika batumwa kuvugana nawe ibyerekeye ibyaha 
by’abana ba Eli, byahumanyaga Isirayeli. 12 

Amaherezo y’Ingeso Zanduye 


Bamwe biyamamaza cyane ntibasobanukirwa n’icyaha cye 
gukora ibibagirira nabi n’amaherezo yacyo atazabura kubaho. Ingeso 
yababayemo akarande yahumye ubwenge bwabo. Ntibamenya ububi 
burengeje urugero bw’icyaha cyabo, kizonga umubiri kandi kikonona 
Imbaraga y’ubwonko bwabo. Ingeso nziza zigira intege nke rwose igihe 
zirwanya ingeso yashoye umuzi. Ubutumwa bw’Imana buvuye mu ijuru 
ntibubasha kwinjirana imbaraga mu mutima utari rnu gihome kiwukingira 
iryo rari ritesha agaciro. Imitsi yumva y’ubwonko ijyana amakuru mu 
mubiri wose yabuze imbaraga zayo bitewe no kuyishiturira irari ryifuza 
kunezeza umubiri mu buryo butari ubw’Imana yateganije. 13 

Ingeso zanduye zakoze ibibi biruta ibindi byose bitera abantu 
kononekara. Birakorwa bikarenza urugero kugeza aho bitera ubwoba 
cyane maze bigatera indwara hafi z’uburyo bwose. 

Nk’uko bisanzwe, ababyeyi ntibarekereza ko abana babo hari 
icyo bazi cyerekeye icyo kibi. Kenshi cyane ababyeyi ni bo banyabyaha 
rwose. Bakoresheje nabi amahirwe bahabwa n’uko bashakanye, maze 
kubwo kwinezeza bongera imbaraga iruba rya kinyamaswa. Kandi ubwo 
iryo ruba ryongewe imbaraga. ububasha bwo gukora ibyiza bwaracogoye. 
Iby’umwuka byasimbujwe ibya kamere. Abana bavuka baramaze kugira 
kwifuza kwa kinyamaswa cyane. ikimenyetso cy’ingeso z’ababyeyi babo 
baramaze kugihabwa. Abana babyarwa n’abo babyeyi ntibazabura rwose 
kwandura izo ngeso ziteye icyangiro z’ibibi bikorerwa mu rwihisho. 
Ibyaha by’ababyeyi bizaboneka ku bana babo kuko abo babyeyi 
babahaye ikimenyetso cy’iruba ryabo. 

Abamaze gushinga imizi rwose muri icyo cyaha kirimbura 
ubugingo n’umubiri ntibashobora kuruhuka kugeza ubwo umutwaro 
wabo w’ibibi byo mu rwihisho bawufatanya n’abo buzura. Bagira 
amatsiko vuba, maze ubwenge bwo kumenya ubusambanyi 
bugahererekanywa mu basore, bugahererekanwa mu bana, kugeza ubwo 
utabasha kubona n’umwe utarakoze icyo cyaha gikojeje isoni .14 

Ni ukuri gukora ingeso mbi rwihishwa byonona imbaraga 
y’umubiri. Imirimo yose idakwiriye ikoreshwa imbaraga y’ubugingo 
izajya ikurikirwa n’uko gucika intege. Mu basore, ubwonko ari bwo 

butegeka ubugingo, buremerezwa cyane hakiri kare, bigatuma bonda 
kandi bagira intege nkeya cyane, na byo bigatera umubiri kujya mu kaga 
ko gufatwa n’indwara z’amako yose. 

Iyo iyo ngeso ikomeje gukorwa uhereye ku myaka cumi n'itanu 
y’ubukuru kuzamura, kamere ya kimuntu yivumburira uko yababajwe 
kandi igikomeza kubabazwa, maze bigatuma umuntu ahanirwa ko yishe 
amategeko yayo, cyane cyane uhereye mu gihe cyimyaka mirongo itatu 
kugeza kuri mirongo ine n’itanu y'ubukuru; umuntu ahanishwa kugira 
uburibwe ahantu henshi mu mubiri n’indwara zitari zimwe, nk’indwara 
y’umwijima n’ibihaha, kurwara imitsi yumva (cyane cyane mu mutwe), 
rubagimpande, kurwara mu ruti rw’umugongo, kurwara impyiko, no 
guhora umuntu yijimye. Imigabane imwe myiza Imana yaremeye gukora 
ibyo umuntu akeneye irananirwa, igasiga inshingano ziremerereye 
imigabane ikiri mizima ngo izitunganye; ibyo binyuranya na gahunda 
isanzwe Imana yateganije; ubwo kenshi mu buryo butunguranye, habaho 
kunanirwa kw’umubiri muri rusarige maze ingaruka ikaba urupfu. 

Kwica ubugingo bw’umuntu mu kamwanya si icyaha gikomeye 
imbere y’ Imana kuruta kuburimbura buhoro buhoro amaherezo bugapfa. 
Abantu bitera kumungwa buhoro buhoro kugeza ubwo barimbukiye 
bakora ibidakwiriye, bazabihanirwa hano mu isi, kandi ni batihana 
bamaramaje, ntibazakundirwa kujya mu ijuru mu gihe kizaza ngo babe 
banatanga uwishe ubugingo mu kanya gato. Ubushake bw’Imana ni bwo 
bushyiraho isano hagati y’impamvu ikintu gikorwa n’ingaruka 
z’icyakozwe. 

Ntituvuga yuko abasore bose bafite intege nkeya ari bo bafite 
ingeso mbi. Hariho abafite ibitekerezo bitunganye kandi bagira umwete 
wo gukora ibyiza bababazwa n’impamvu z’ibikorwa runaka batagenga. 

Ibyaha bikorwa mu rwiherero birimbura ibyemezo bishobora 
gufatwa ku rwego ruhanitse, birimbura umwete, kandi birimbura 
imbaraga y’ubushake buhindura umuntu akaba umukristo mwiza. Abafite 
ubwenge nyakuri bose bwo kumenya iby’umukristo agornba kubahiriza 
bazi yuko abayoboke ba Kristo bafite inshingano, nk’abigishwa be. yo 
kumwegurira ubushake bwabo, imbaraga z’umubiri n’izubwenge 
akabikoresha nk’uko ubushake bwe buri. Abategekwa no kwifuza kwabo 
ntibashobora kuba abayoboke ba Kristo. Bitangiye cyane gukorera 

shebuja, ari we nkomoko y’ibibi byose, bananirwa kureka ingeso zabo 
zononekaye ngo bahitemo gukorera Kristo. 15 

Igihe abasore bahitamo ibibi bagifite umutima woroshye, ntabwo 
bazabona imbaraga yo gukuza rwose kandi neza umubiri, ubwenge 
n’imico myiza. 16. 

Ibyiringiro by’abakora iby’ingeso mbi ni ukuzireka iteka ryose 
nibazirikana agaciro k’umuze muke wo muri iyi si n’ak’agakiza mu isi 
izaza. Izo ngeso nizikomezwa igihe kirekire, bizagomba umwete ukomeye 
wo kurwanya ibishuko no kwanga gukora ibibi. 17 

Ubuhungiro butagira amakemwa abana bacu bakwihishamo 
ibikorwa bibi byose ni ugushaka uburyo bakwemererwa kwinjira mu 
mukumbi wa Kristo no kuragirwa n’umwungeri ukiranuka kandi w’ukuri. 
Azabakiza ikibi cyose, nibumvira ijwi rye. Aravuga ati “Intama zanjye 
zumvira ijwi ryanjye, ... zikankurikira.” Muri Kristo ni ho zizabonera 
urwuri, zihabwe imbaraga n'ibyiringiro, kandi ntizizarushywa no kwifuza 
ibiyobyabwenge no kunezeza umutima bitarimo ituze. Zabonye 
imaragarita y’igiciro gikomeye, maze umutima uguma hamwe. Icyo 
zishimirani ingeso ziboneye, z’amahoro, z’icyubahiro, zo mu ijuru. 
Ntizisigaza ibitekerezo bibabaza, nta kwicuza. Bene uwo munezero 
ntiwonza amagara cyangwa ngo ugabanure ubwenge, ahubwo ni uwa 
kamere y’umuze muke.18 

(1) 2T 352,352; (2) 5T 146; (3) DA 302; (4) 2T 348; (5) CG 440; (6) 2T 
348,349; (7) 2T 410; 98) 2T 5611 (9) Ed 209; (1) 2T 352; (11) 5T 147; 
(12) 31 472-474; (13) 2T 347; (14) 2T 391,392 (15) CG 444,446; (16) 2T 
351; (17) CG 466; (18) CG 467. 

IGICECYA 18 


KURAMBAGIZA UWO MUZUBAKANA URUGO 

Gushyingirwa ni byo bibasha kureshya no guhindura ubugingo 
bwanyu muri iyi si no mu isi izaza. Umukristo nyakuri ntazerekeza 
imigambi ye muri ibyo, ataramenya yuko Imana ibyemeye. Ntazabasha 
kuba ari we wihitiramo, ahubwo aziyumvamo yuko Imana ari yo ikwiriye 
kumuhitiramo. Ntidukwiriye kwinezeza ubwacu, kuko Kristo atinezezaga 
ubwe. Ntawanyemera mvuze yuko umuntu uwo ari we wese akwiriye 
gushyingirwa uwo adakunda. Ibyo byaba ari icyaha. Ariko kugira ingeso 
yo gupfa gutekereza no gushaka kwinezeza mu buryo bworoshye 
ntibikwiriye, kuko bijyana umuntu ku kurimbuka. Imana ishaka umutima 
wose, n’urukundo rusesuye. 

Abagamije gushyingirwa bakwiriye kuzirikana ingeso 
n’imimerere y’urugo bagiye gushinga. Ubwo bazamara guhinduka 
ababyeyi, bazagirwaho ibyiringiro bikomeye. Kuri bo ni ho hazaturuka 
urugero rukomeye rw’imibereho y’abana babo muri iyi si, n’umunezero 
wabo mu isi izaza. Ingeso z’iby'umubiri miby’umwuka abana bazagira 
zituruka cyane cyane ku ngeso z’ababyeyi. Kandi ingeso zo mu rugo ni 
zo zerekana uko iz’igihugu zizamera; uburemere bwo kureshya 
kw’ingeso z’urugo ni bwo buzatuma umunzani ujya hejuru cyangwa hasi. 

Abasore b'abakristo bakwiriye kwitonda cyane mu byo 
gukundana no guhitamo bagenzi babo. Mwirinde, kugira ngo ibyo 
mutekereza ubu ko ari izahabu nziza bitaba inkamba. Incuti z’isi zishaka 
gushyira ibibazitira mu nzira yo gukorera Imana kwanyu, kandi abantu 
benshi barimburwa n’umubano uteye agahinda, ari uw’umurimo bakora 
cyangwa abagore bafite, batahwituwe cyangwa batarezwe neza. 

Pima icyo ureba cyose, witegereze amajyambere yose y’ingeso 
z’uwo ugambiriye gufatanywa na we mu bugingo bwawe. Iyi ntambwe 
ugiye gutera ni imwe yo mu zikomeye cyane mu bugingo bwawe, kandi 
ntikwiriye guteranwa ubwira. Naho wakunda, ntugakunde utabanje 
gutekereza. 

Suzuma witonze, urebe yuko numara gushyingirwa uzagira 
umunezero cyangwa uzamererwa nabi ukaba umutindi. “Mbese uku 

gufatanywa kuzamfasha ngere mu ijuru? Kandi kuzagwiza umurimo 
wanjye ngire umumaro muri ubu bugingo?” Niba utekereje ibyo 
ugasanga bitazagusubiza inyuma, noneho ukomeze umugambi wawe 
wubashye Imana. 

Guhitamo umufasha muzabana iteka gukwiriye kuba ukuzana 
imibereho myiza y’umubiri, iy’ ubwenge, n’iy’ibyumwuka ku babyeyi no 
ku bana babo, kukazabashisha ababyeyi n’abana guhesha umugisha 
bagenzi babo no kubaha Umuremyi wabo. 

Ingeso Zikwiriye Kuranga Umugore Uzashaka 

Umusore nashake uwo kumuhagarara iruhande ubasha 
kumufasha imitwaro yo mu bugingo, ufite kureshya kuzamwongerera 
ubupfura n’ubutungane, kandi uzamunezeresha rukundo rwe. “Umugore 
witonda umahabwa n’Uwiteka.” “Umutima w’umugabo we uhora 
umwiringira. Ahora amugirira neza, ntabwo amugirira nabi, igihe cyose 
akiriho. Abumbuza akanwa ke ubwenge; Kandi itegeko ry’ururimi rwe 
riva ku rukundo. Amenya neza imico yo mu rugo rwe; Kandi ntabwo arya 
ibyokurya by'ubute. Abana barahaguruka bakamwita Nyiramugisha; 
n’umugabo we nawe aramushima,” ati “Abagore benshi bagenza neza; 
Ariko weho urabarusha bose.” Ubonye bene uwo mugore, aba abonye 
ikintu cyiza, akaba agize umugisha ahawe n'Uwiteka. 

Ngibi ibintu bikwiriye kuzirikanwa: Mbese uwo ushyingiwe 
azazana umunezero mu rugo? Mbese arazigama, cyangwa namara 
gushyingirwa azaya ibyo yungutse byose, atange ibyawe byose kubwo 
kwinezeza mu bitagira umumaro, no kwikunda ku buranga? Mbese 
ingeso ze ziratunganye muri ibyo? Hari ikintu yishingikirijeho? ...Nzi 
yuko ubwenge bw’umugabo nibumara kujijishwa n’urukundo 
n’ibitekerezo byo gushyingirwa, ibi bibazo bizamushiramo bise naho 
bitagize icyo bimaze. Ariko ibi bintu bikwiriye kuzirikanwa neza, kuko 
bifite icyo bizakumarira mu bugingo bwawe buri imbere. 

Mu gihe uhitamo umugore, wige ingeso ze. Mbese aho azaba 
umuntu wihangana kandi w’umunyamuhati? Aho ntazagirira nyoko na so 
ibambe rike mu gihe bazaba bakeneye umuhungu ufite imbaraga wo 
kubunganira? Mbese ntazamuganza akamuca kuri bene wabo ari 
ugushaka ko akurikiza inama ze no kumukundwakaza maze akareka se na 


142 



nyina, nk’aho babonye umukobwa ubakunda ahubwo bakazimiza 
n’umuhungu wabo? 

Ingeso Zikwiriye Kuranga Umugabo Uzashaka 

Umugore wese, mu gihe atarafatana n’umugabo mu biganza, 
akwiriye kubaza yuko umugabo ugiye kuzafatannywa nawe mu minsi 
y’ukubahokweari mwiza. Ibimuvugwahoyakozemugihecyashizeni ibiki? 
Mbese urukundo agaragaza rushingiye ku mico yanga umugayo cyangwa 
rushigiye ku gusamara gusa? Agira imico izatuma umugore we 
anezerwa? Mbese umugore abasha kubona amahoro nyamahoro 
n’umunezero mu rukundo amukunda? Mbese azemererwa kuba umuntu 
witekerereza ku giti cye cyangwa ubwenge bwe n’umutima uhana 
bizagengwa n’umugabo we? Mbese uwo mugore ashobora kwita ku byo 
Umukiza ashaka maze akaba ari byo arutisha ibindi? Mbese umubiri 
n’umutima, intekerezo n’imigambi, bizarindwa bibonere kandi bibe 
ibyera? Ibi bibazo bifite icyo bizamara cy’ ingirakamaro cyane mu 
byerekeye imibereho myiza y’umugore wese ugiye mu byo 
gushyingirwa. 

Umugore wifuza urugo rw’amahoro n’ibyishimo, rutarangwamo 
ubutindi n’umubabaro, abaririza mbere y’igihe ati: “Mbese uwo mukunzi 
wanjye afite nyina? Ingeso za nyina ni ngeso ki? Mbese azi inshingano 
amufiteho? Yitaye ku byo yifuza no ku bimunezeza? Nibaatumbira kandi 
ntiyubahe nyina azagaragaza icyubahiro n’urukundo, ineza n’ubwuzu ku 
mugore we? Igihe agahararo ko gushyingirwa kazaba gashize azakomeza 
ankunde? Mbese azajya yihanganira amafuti yanjye, cyangwa se azajya 
ampoza ku rutoto no kumpatira ku mategeko ye? Urukundo rutuma 
umuntu yirengagiza amafuti menshi; urukundo ntirwita ku mafuti. 

Kwemera Ingeso Ziboneye 

Umwari akwiriye kwemera mugenzi we bazabana iteka, ufite 
ingeso zitunganye za kigabo, umugabo w’umunyamwete kandi 
wiringirwa, ukunda Imana kandi akayubaha. Witandukanye 
n’umunyagasuzuguro; witandukanye n’ukunda kunebwa; witai kanye 
n’ukerensa ibintu byera. Wirinde kubana n’ukunda kuvuga ibibi, 
cyangwa uwamenyereye kunywa nubwo cyaba ari ikirahuri kimwe 
cy’inzoga. Ntukumve inama z’umuntu udasohoza inshingano Imana 

yamuhaye. Ukuri gutunganye kweza umutima ni ko kuzagutera ubutwari 
bwo kureka uwamenyereye kwinezeza cyane, uwo uzi yuko adakunda 
Imana kandi atayubaha, ntagire icyo amenya cy’ingeso zo gukiranuka 
k’ukuri. Iteka ryose dushobora kwihanganira intege nke z’incuti n’ubujiji 
bwayo, ariko ntabwo twakwihanganira ububi bwayo. 

Urukundo Ni Impano Nziza Ituruka Kuri Yesu 

Urukundo ni impano nziza duhabwa na Yesu. Ubugwaneza 
butunganye kandi bwera si icyo wiyumvamo, ahubwo ni ingeso. 
Abayoborwa n’urukundo nyakuri ntabwo baba abanyabwenge buke 
cyangwa impumyi. Urukundo nyakuri, rwiza, rukiranutse, rutunganye 
niruke rwose. Icyo kintu cyiza cyane ni ingume pe. Agahararo ni 
ingirwamkundo. 

Urukundo nyakuri ni ingeso iruta izindi kandi yera, iciye ukubiri 
rwose n’iyo urukundo rubyukijwe n’irari rije gitumo, kandi rugapfa mu 
kanya gato iyo rugeragejwe cyane. Urukundo ni imbuto ikura yo mu 
ijuru, kandi rukwiriye kurerwa no kugaburirwa. Ingeso z’ubugwaneza, 
z’ukuri, amagambo aturutse mu mutima w’urukundo, bizatera ab’urugo 
umunezero, bizareshya abantu bose baza aho uko kureshya kwabo kuri. 

Urukundo rutunganye ni rwo rushyira Imana mu migambi yarwo 
yose, kandi rugafatanya neza n’Umwuka w’Imana, ariko urukundo 
rw’agahararo ntiruhanwa, rurahubuka, ntirushyira mu gaciro, ntirukomwa 
imbere, icyo rwikundiye rukigira ikigirwamana cyarwo. Mu ngeso zose 
z’umuntu ufite urukundo nyakuri, hazabonekamo ubuntu bw’Imana. 
Ituza, ubupfura, gukiranuka, kuba intungane, no kubaha Imana, 
bizagaragaza intambwe yose yerekeza ku gushyingirwa. Abayoborwa 
n’izo ngeso ntibazahugira mu mushyikirano wo kubavutsa iteraniro ryo 
gusenga no gukora imirimo itegetswe n’itorero. Umuhati wabo 
w’iby’ukuri ntuzicwa no kwirengagiza imyanya n’amahirwe Imana 
yabahereye ubuntu. 

Rwa rukundo rudafite urufatiro rwiza ruruta kunezeza umubiri 
ruzaba kagarara, impumyi, n’akarenze ihaniro. Icyubahiro, ukuri, 
n’imbaraga zose z’ibitekerezo byiza bishyirwa mu bubata bwo kwifuza. 
Umugabo waboshywe n’iminyururu y’uko kubura ubwenge kenshi cyane 
ahora ari igipfamatwi ntiyumve ijwi ryo gutekereza n’umutima uhana; 

ntabwo impaka cyangwa guhendahenda birushya bimuyobora ngo 
bimutere kureba ubupfapfa bw’imibereho ye. 

Urukundo nyakuri si kamere ihutiraho. Ahubwo, kamere yarwo 
ni amahoro kandi rukaba rwinshi. Rureba hirya y’ibigaragarira amaso 
gusa, kandi rugakururwa n’ingeso nziza gusa. Urukundo rugira ubwenge 
kandi rufite ububasha bwo kurobanura, maze umugambi warwo ukaba 
uw’ukuri kandi ukagumaho. 

Urukundo ruvanywe mu butegeka bwo kwifuza no kurarikira, 
rukayoborwa n’ubwenge bw’umwuka, rugaragarira mu magambo no mu 
mirimo. Umukristo akwiriye kugira ubugwaneza bwejejwe n’urukundo 
rutarimo uburahu cyangwa inabi; ubukana n’ubukaka bikwiriye 
koroshywa n’ubuntu bwa Kristo. 

Gusenga No Kwiga Bibliya Bitera Umuntu Guhitamo Igikwiriye 

Ubukwe ni umuhango wera wahanzwe n’Imana kandi ntabwo 
ukwiriye rwose kujyanwamo umutima wo kwikunda. Abarangamiye 
gutera iyo ntambwe bakwiriye gutekereza icyubahiro cyawo bibombaritse 
kandi basenga bashakashaka n’inamay’Imana kugira ngo babashe 
kumenyayuko bakurikiye inzira bafatanijemo n’iby’Imana ishaka. 
Iby’ijambo ry’Imana ryigisha byerekeye ku bukwe bikwiriye kuzirikanwa 
byitondewe. Abo mu ijuru bishimira ubukwe butahanywe umutima 
wifuzanya umwete gusohoza iby’ijambo ry’Imana ryigisha. 

Niba hariho ikintu icyo ari cyo cyose gikwiriye kuzirikanwa 
impamvu yacyo, kandi ukakigambirira udahubutse, icyo kintu ni 
ugushyingirwa. Niba Bibliya ari yo mujyanama ukenewe rwose, ni yo 
ikwiriye kubanziriza intambwe yo gufatanya abantu mu mibereho y’iteka. 
Igikomeye muri ibi ni uko abenshi bayoborwa n’ibitekerezo byabo, kandi 
akenshi indwara y’urukundo rw’agahararo ijyana abantu ku kurimbuka. 
Aha ni ho abasore bagaragariza ubwenge buke kuruta ku kindi kintu icyo 
ari cyo cyose; aha ni ho banga kugirwa inama. Igitekerezo cyo 
gushyingirwa gisa n’aho kibaye imbaraga ibahumisha ubwenge, 
ntibemere kwiyegurira Imana. Ubwenge bwabo burazigwa, maze 
bagakomeza gukorera mu rwihisho, nkaho bafite ubwoba yuko imigambi 
yabo iza kugira ikiyizitira. 

Benshi bomokera mu cyambu cy’amakuba, bakennye 
umwerekeza ariko bannyega umufasha ukenewe cyane, bakibwira yuko 
bafite ubwenge buhagije bwo kuyobora inkuge yabo, maze ntibamenye 
yuko bagiye gusekura ku rutare ruhishwe rubasha gutuma inkuge yo 
kwizera n’umunezero imeneka... Keretse nibaba abigishwa 
b’abanyamwete ba rya jambo (Bibliya) naho ubundi bazagira amafuti 
akomeye, azonona umunezero wabo n’uw’abandi wo mu bugingo bwa 
none n’ubwo mu gihe kizaza. 

Niba abasore n’inkumi basengaga kabiri ku munsi bataratekereza 
ibyo gushyingirwa, noneho bakwiriye gusenga kane mu munsi mbere yo 
gutangira iyo ntambwe. Gushyingirwa ni ikintu kizareshya ubugingo 
bwawe kikabuhindura, ukiri muri iyi si no mu isi izaza. 

Umugabane munini w’ubukwe bwo mu gihe cyacu, n’uburyo 
bucyuzwa, biturna ubwo bukwe buba ikimenyetso kimwe rnu bimenyetso 
by’iminsi y’imperuka. Abagabo n’abagore batagonda ijosi, badakurwa ku 
ijambo batuma Imana ititabwaho. Idini bariterera iyo nk’aho ritagize icyo 
rimaze muri icyo gihe cy’icyubahiro kandi gikomeye. 

Inama Ituruka Ku Babyeyi Bubaha Imana 

Kuki abasore n’inkumi bataba abanyabwenge, babonye 
amaherezo y’ubuhanya aturaka ku gushyingirwa? Kuki bakomeza 
kwiyumvamo yuko badakeneye inama y’umuntu mukuru n’iyabantu 
benshi bazi ibyo neza? Abagabo n’abagore bagaragariza mu mirimo yabo 
ubwigengesere bukomeye. Mu gihe bataragira ikintu gikomeye bakora, 
bitegura iby’iyo mirimo, igihe, imari, nuko ibyo bakabyiga bitonze cyane, 
kugira ngo bitazabananira bamaze kubitangira. 

Mbese bakwiriye kwitonda biruseho bate mu gihe bagiye mu byo 
gushyingirwa kandi ari byo bizagira icyo bihindura mu bo igihe kizaza no 
mu bugingo buzaza? Mu kigwi cyo kugenza batyo, biterera mu byo 
gushyingirwa nk’abikinira, batabikomeje, babihubukiye bahumye ndetse 
batitonze ngo batekereze. Impamvu itera ibyo nta yindi ni Satani ukunda 
kureba ubutindi no kononekara mu isi, maze akazunguriza urwo 
rushundura. kuroba abantu. Yishimira kugira bene abo bantu 
batazirikana, akabavutsa umunezero wo muri iyi n’uw’iwabo mu isi 
izaza. 

Mbese abana bakwiriye kugisha inama kwifuza kwabo gusa 
n’ibyo bararikiye batagiriwe inama ikwiriye n’ababyeyi babo? Bamwe 
basa n’aho batitaye ku nama no ku bwenge by’ababyeyi babo, cyangwa 
ngo bazirikane ubwenge bwabo bushyitse. Kwikunda kwamaze gukinga 
imiryango y’imitimayabo y’urukundo umwana akwiriye kugirana na se 
na nyina. Ubwenge bw’abasore bukwiriye gukangurwa muri ibyo. 
Itegekorya gatanu ni ryo tegeko ryonyine rukumbi ririmo isezerano, ariko 
rikomezwa bya nikize ndetse rikirengagizwa n’abashaka kwikundisha. 
Gusuzugura urukundo rwa banyina, gukoza isoni base ni ibyaha bihora 
byanditswe ku basore benshi. 

Ifuti rimwe ryo mu mafuti akomeye cyane yerekeye kuri ibyo, ni 
uko abasore bataramenya iyo biva n’iyo bijya badashaka ko hari 
icyarogoya urukundo rwabo, ko nta gikwiriye kuruzitira. Niba hariho 
ikintu gikwiriye kwitonderwano kwitabwahocyane, icyo kintucyaba iki. 
Gufashaguturutse ku bandi, kubishyira ku munzani urebye mu mpande 
zornbi utuje kandi witonze, birakwiriye rwose. Nyamara ibi bikorwa 
n’abantu benshi cyane batabanje gutekereza. Ncuti basore, nimugishe 
Imana n’ababyeyi banyu bubaha Imana inama. Musengere icyo mushaka 
gukora. 


Wabaza uti: “Mbese ababyeyi bakwiriye guhitiramo umwana 
wabo mugenzi we batitaye ku bushake bw’uwo muhungu cyangwa 
umukobwa wabo?” Ndababaza ikibazo nk'uko biri. Mbese umuhungu 
cyangwa umukobwa akwiriye guhitamo uwo bazabana atagishije 
ababyeyi inama, kandi iyo ntambwe ari iyo kuzanira ababyeyi umunezero 
niba abo babyeyi babakunda? None se umwana n’ubwo yagirwa inama 
agahendahendwa n’ababyeyi be, akwiriye kugumya gukurikira ibyo 
yishakiye? Ndasubiza neruye nti oya; keretse niba atazashyingirwa. 
Itegeko rya gatanu ribuzanya bene iyo ngeso. “Wubahe so na nyoko, 
kugira ngo uramire mu gihugu, Uwiteka Imanayawe iguha. “Iri ni itegeko 
rifite isezerano Uwitekaatazabura rwose gusohoreza abubaha ababyeyi 
babo. Ababyeyi b’abanyabwenge ntabwo bazahitiramo abana babo 
abafasha batabyumvikanyemo. 

Ababyeyi b’abana bakwiriye kwiyumvamo ko ari inshingano 
yabo kuyobora urukundo rw’abasore, kugira ngo bazahabwe bagenzi 
babo bakwiriye. Bakwiriye kwiyumvamo ko ari inshingano yabo 
kubigisha ubwabo no kubabera icyitegererezo bafashijwe n’Imana, kugira 

ngo batunganye rwose ingeso z’abana bakiri bato, ngo bazabe abera 
n’intungane kandi bakururirwe gukora ibyiza n’iby’ukuri. Ingeso mbi 
zirehereza gukora ibibi; umunezero utuma abandi banezerwa. Nimureke 
urukundo rw’iby’ukuri no kwera n’ubwiza biterwe mu mutima hakiri 
kare, niho umusore n’inkumi bazashaka gufatanya n'abafite izo ngeso. 

Imiburo Ibwirwa Abagamije Gushyingirwa 

Abasore biringira cyane ibyo bahubukiye. Nta bwo bakwiriye 
kwironda, cyangwa ngo bagirwe imbata ako kanya n’uko baneshejwe 
n’uburanga bw’inyuma. Kubonana ko muri iki gihe kw’abashaka 
kuzashyingiranywa, akenshi ni inama y’uburiganya n’buryarya umwanzi 
w’imitima akoresha cyane abibagiza Uwiteka. Kugira ubwenge busanzwe 
na byo birakinewe; nyamara na bwo bufite akamaro gake muri ibi. 

Ibitekerezo, n’urukundo rw’agahararo, bikwiriye kwirindwa 
nk’uwirinda ibibembe. Abasore n’inkumi benshi cyane bo muri iki gihe 
ntabwo baboneye; nicyo gituma bakwiriye kwitonda cyane. Abajyaga 
bagira ingeso zitunganye, nubwo bagira intege nke mu bindi, bakwiriye 
kutagira umugayo muri ibi. Uko kureshywa n’urukundo rw’agahararo 
kenshi bihura n’ubukristo bw’abasore bo muri iki gihe. Murumuna 
wanjye, Imana ishaka yuko uhinduka. Ndakwinginze, gira urukundo 
ruruseho. Wegurire Umucunguzi wawe wakuguze, ubwenge bwawe 
n’imbaraga zawe z’umubiri. Weze ibitekerezo byawe n’ibikurimo kugira 
ngo imirimo yawe yose ikorerwe mu Mana. 

Abamarayika ba Satani babana na abamara igihe kirekire 
barambagiza n’ijoro. Iyaba amaso yabo yari ahumuwe, babashije kubona 
marayika wandika amagambo n'imirimo byabo. Bica 
amategekoy’amagara mazima n’ikinyabupfura. Byanezeza biruseho 
kureka amasaha yo kujya guhendahenda mbere yo gushyingirwa 
akazakoreshwa mu mibereho y’abashyingiranywe. Ariko ikintu rusange, 
ni uko ishyingirwa ari ryo riheruka urukundo rwerekaniwe mu mubano 
bagiranye batarashyingirwa. 

Satani azi rwose ibintu akwiriye gukoresha, maze akerekana 
ubwenge bubi cyane mu buryo butari bumwe bwo gutega imitima 
y’abantu kugira ngo izarimburwe. Ahora agenzura intambwe yose iterwa, 
agahimba inama nyinshi, kandi kenshi izo nama ni zo zikurikizwa kuruta 

inama zo mu ijambo ry’Imana. Hanyuma izo nama zirabohekanywa, 
maze zikaringanizwamwo urushundura rukoreshejwe ubwenge bwo 
gutega abasore n'abaswa. Kenshi ibyo byahinduka bigejejwe mu mucyo; 
ariko ababaye imbata zabyo babyirohamo bakagira imibabaro myinshi. 
Amaherezo, tukabona abantu babaye inkuge zamenetse ahantu hose. 

Ingeso Idakwiriye 

Gukinisha imitima ni icyaha kitagira uko kingana mu maso 
y’Imana yera. Nyamara bamwe bakunda inkumi bakanazikundisha, 
hanyuma bakagenda bakibagirwa amagambo bavuze yose n’amaherezo 
yayo. Babona undi bakamubengukwa, bakavuga amagambo ahwanye 
n’aya mbere, bakamugira nk’uwa mbere. 

Iyo ngeso yigaragaza mu mibereho yabo bamaze gushyingirwa. 
Gushyingirwa konyine ntigutera ubwenge bujahagurika gushikama; ngo 
bukomere kandi bube ubw’ukuri mu ngeso. Barambirwa gukomeza 
gukiranuka, maze intekerezo zanduye zikigaragariza mu mirimo yanduye. 
Mbega uburyo ari ikintu cy’ingenzi yuko abasore bakenyera cyane mu 
bwenge kandi bakitondesha ingeso zabo kugira ngo Satani atabashuka 
akabavana mu nzira yo gukiranuka! 

Umusore wishimira kubana no kuzura n’inkumi ababyeyi bayo 
batabizi, ntabwo aba ayikoreye ibikwiriye bya gikristo cyangwa 
abikoreye ababyeyi bayo. Mu gihe bavugana udukuru kandi bagahurira 
mu rwihisho, uwo musore abasha kumushuka, maze yakora atyo akaba 
atakibashije kugaragaza ingeso nziza no gukiranuka k’umutima umwana 
w’Imana wese akwiriye kugira. Kugira ngo basohoze imigambi yabo, 
bahemuka ku mugaragaro bagateshuka inzira ya Bibiliya, maze 
bakagaragaza kw’atari abanyakuri ku babakunda kandi bagerageza 
kubabera abarinzi bakiranuka. Uko kwishyingira ko mu rwihisho ntikuba 
guhuje n’ljambo ry’Imana. Uyobora umukobwa amuvana ku nshingano 
ze, akamukura ku bitekerezo by’inama y’Imana no ku itegeko ryo 
kumvira no kubaha ababyeyi be, ntaba ari umunyakuri mu masezerano yo 
gushyingirwa. “Ntukibe” ni itegeko ryandiswe n’urutoke rw’Imana ku 
bisate by’amabuye, nyamara se ni kangahe urukundo rwihishe mu 
buryarya rukoreshwa maze bakabyihorera! Bahendahendesha uburyarya, 
bakaganirira mu rwihisho, kugeza ubwo urukundo rw’utazi iyo biva n’iyo 
bijya ntanamenye n’amaherezo y’ibyo rutakiri ku babyeyi be, akitanga 

k’ugendana ingeso mbi kandi atamukunze. Bibliya iciraho iteka 
uburyarya bw’uburyo bwose. 

Abiyita abakristo, bafite imibereho yo gukiranuka, kandi 
bagaragara ko bafite ubwenge muri byose, bafudika muri ibyo. 
Bagaragaza umubano n’icyo bashaka bagambiriye kitagira ikigihindura. 
Bakururwa n’ibitekerezo by’abantu n’irari bigatuma badashaka 
kurondora muri Bibliya no gusabana n’Imana. Igihe itegeko rimwe ryo 
mu mategeko cumi ryishwe, intambwe zo kujya hasi ntizabura 
gukurikiraho. 

Igihe ibihindizo by’ikinyabupfura cya gikobwa bikuweho, 
ntabwo ubusambanyi bugaragara ko ari icyahagikabije. Yoo, mbega 
amaherezo ateye ubwoba y’umugore w’inkozi y’ibibi uko avugwa mu isi 
y’iki gihe! “Umugore w’inzaduka” ushyeshyengesha amagambo ye 
abohera abantu ibihumbi byinshi mu minyururu ye, benshi bakarohayo 
ubugingo bwabo, kandi benshi bagakenya ubugingo bw’abandi. 
Amagambo yo mu Byanditswe ni ay’ukuri, avuga ngo “Ibirenge bye 
bigana ku'rupfu; intambwe ze zikagana ikuzimu.” 

Umucyo wo kugaragaza aho akaga kari uri impande zose mu 
nzira y’imibereho, kugira ngo ubuze abantu kujya mu kaga, 
ahabuzanijwe, ariko n’ubwo bimeze bityo, abantu inteko nini bihitiramo 
inzira y’akaga, bakanga kuburirwa bagasuzugura amategeko y’Imana 
bakihamagarira guhora kwayo. 

Abashaka gukomeza kurinda amagara yabo, bakagira ubwenge 
bwinshi, bakagira ingeso nziza zishyitse, bakwiriye “guhunga...irari rya 
gisore.” Abazakomeza kugira ishyaka n'umuhati ukomeye wo gukangara 
ibibi basatirana na byo.bazasuzugurwa kandi bakozwe isoni n’inkozi 
z’ibibi, ariko bazubahwa kandi bahabwe ingororano n’Imana. 

(1) AH 43-57, 70-75. 

IGICE CYA 19 


NTUGASHYINGIRWE UWO MUDAHUJE KWIZERA 

Dutangazwa n’umwete muke uteye ubwoba mu bakristo benshi 
wo kutita ku by’Imana yigisha byerekeye ku mukristo ushyingirwa 
utizera. Benshi rnu bavuga ko bakunda Imana kandi bakayubaha, 
bahitamo kwikurururira ingeso zabo kuruta kwemera inama itangwa 
n’Imana. Ibikwiriye rwose byerekeye umunezero no kugira amagara 
mazima kw’abashyingiranywe bornbi, muri iyi si no mu isi izaza, inama, 
kumenya, no kubaha Imana bishyirwa hirya; iruba ryo mu bujiji, no 
kudakurwa kw’ijambo bikaba ari byo byimikwa. 

Abagabo n’abagore basanganywe ubwenge n’umutima uhana 
biziba amatwi ngo batagirwa inama, baba ibipfamatwi ntibemere 
kwinginga no guhendahenda kw’incuti na bene wabo n’abagaragu 
b'Imana. Amagambo yo guhana cyangwa ababurira bayareba ko ari 
ukubarushya, kandi incuti nziza ibasha kubabwira amagambo yo 
kubaburira, ikagenzerezwa nk’umwanzi Ibyo byose bigirwa na Satani. 
Abohekaniriza impigi ze ku mutima, ubwenge bukamuka, umutima 
ugahurama. Bagira impamvu ituma ingoyi zo kwitegeka zishyirwa mu 
ijosi ryo kwifuza ibibi; bategekwa n’irari ribi, kugeza ubwo bitinda 
cyane, uwo byatsinze bikamugeza mu butindi n’ububata. Ibi si 
ibitekerezo by’iby’umuntu yibwira ahubwo ni iby'ukuri. Imana ntiyemera 
gufatanywa yabuzanije rwose. 

Uwiteka yategetse Abisiraeli ba kera ko badakwiriye 
gushyingirana n’amahanga asenga ibigirwamana, abihanangiriza agira ati 
“Kandi ntuzashyingirane na bo, ngo umukobwa wawe umushyingire 
umuhungu wabo, n'umukobwa wabo ngo umusabire umuhungu wawe. 
“Imana yatanze impamvu. Ubwenge bw’Imana bureba amaherezo ya 
bene uko gushyingirana, buravuga buti “Kuko bahindura umuhungu 
wawe, ntayoborwe nanjye, ahubwo agakorera izindi mana; ibyo bigatuma 
wikongereza uburakari bw’Uwiteka, akakurimbura vuba. “Kuko uri 
ubwoko bwerejwe Uwiteka Imana yawe, Kandi Uwiteka Imana 
ikagutoraniriza mu mahanga yose yo mu isi kuba ubwoko yironkeye.” 

Mu Isezerano Rishya hari amategeko nk’ayo abuza abakristo 
gushyingirana n’abantu batubaha Imana. Mu rwandiko rwa mbere 

intumwa Paulo yandikiye Abakorinto batizera aravuga ati “Umugore 
ahambirwa ku mugabo we akiriho; ariko iyo’umugabo apfuye, nta 
kimubuza gucyurwa n’uwo ashaka; icyakora iyo ari mu Mwami wacu 
“Arongera kandi yandika mu rwandiko rwa kabiri ati “Ntimwifatanye 
n’abatizera mudahwanye: mbese gukiranuka no gukiranirwa byafatanya 
bite? Cyangwa umucyo n’umwijima byabana bite? Kandi Kristo ahuriye 
he na Beliyali; cyangwa uwizera n’utizera bafitanye mugabane ki? Mbese 
urusengero rw’Imana rwahuza rute n’ibishushanyo bisengwa, ko turi 
urusengero rw’Imana rwahuza rute urusengero rw’Imana ihoraho? 
Nk’uko Imana yabivuze iti; Nzatura muri bo ngendere muri bo; nzaba 
Imana yabo nabo bazaba ubwoko bwanjye. Nuko muve hagati ya ba 
bandi, mwitandukanye, ni ko Uwiteka avuga, kandi ntimugakore ku kintu 
gihumanye; nanjye nzabakira. Kandi nzababera So, namwe muzambera 
abahungu n’abakobwa; Ni ko Uwiteka ushobora byose avuga.” 

Ubwoko bw’Imana ntabwo bukwiriye guhangara gukora 
icyabuzanijwe. Gushyingiranywa k’uwizera n'utizera kwabuzanijwe 
n’Imana. Ariko kenshi cyane umutima utahindutse wikurikirira ibyo 
wishakiye, maze ubwo bukwe butemewe n’Imana bugacyuzwa. Ku 
mpamvu z’ibyo, abagabo n’abagore benshi nta byiringiro bafite, kandi 
nta Mana bafite ku isi. Irari ryabo ryo kwifuza gukora ibyiza rirapfa; 
maze ibyo bikabakanangirira mu ngoyi z’ikigoyi cya Satani. Abategekwa 
n'irari no kubenguka bazasarura umusaruro usharira muri ubu bugingo, 
kandi amaherezo y’ingeso zabo azaba kubura ubugingo bwabo. 

Abatura yuko bakurikiza iby’ukuri bakandagirisha iby’ Imana 
ishaka gushyingirwa abatizera; babura ubuntu bwayo maze kwihana 
kukabasharirira. Utizera abasha kugira ingeso nziza cyane, ariko kuko 
aba atemeye iby’Imana ishaka kandi agahinyura agakiza gakomeye 
kangana gatyo, ni impamvu ihagije yo gutuma bene uko gufatanywa 
kutabaho. Ingeso z’utizera zibasha gusa n’iza wa muhungu w’umusore 
Yesu yabwiye ati “Ushigaje kimwe”; ngicyo igikenewe gusa. 

Mbese Abantu Babiri Bagendana Batasezeranye? 

Haba ubwo bivugwa yuko utizera akunda itorero kandi ko afite 
ibikenewe n’umufasha, usibye ko abuze ikintu kimwe, ko Atari 
umukristo. Nubwo uwizera ushyira mu gaciro yemera yuko Atari byiza 
gufatanywa n’utizera, nyamara icyenda mu icumi barabikora. Kumanuka 

ujya hasi mu by’umwuka bitangira igihe umuntu ahigira umuhigo ku 
ruhimbi; ishyaka n’umunezero w’idini bikagabanuka,n’igihome kimwe 
kikagwa gikurikiranye n’ikindi, kugeza ubwo byombi bibangikanira 
munsi y’ibendera ryirabura rya Satani. Ndetse no mu gihe cy'ibirori 
by’ubukwe, umutima w’iby’isi wishima hejuru y’umutima uhana, no 
kwizera n’ukuri. Mu rugo rushya ntabwo isaha yo gusenga yitabwaho. 
Umukwe n’umugeni baba baremeranye maze bagasezerera Yesu. 

Bwa mbere utizera ashobora kutagira icyo agaragaza cy’icyo 
yanze bagihararanye; ariko igihe ibyigisho by’by’ukuri kwa Bibliya 
bibagezeho ngo babyitondere kandi babizirikane, hakaza igitekerezo mu 
kamwanya ngo; “Wandongoye uzi icyo ndi cyo; sinshaka ko undushya. 
Guhera ubungubu umenye yuko ibiganiro by’inama zawe mbyanze.” Iyo 
umwizera agerageje kugaragaza umwete nyakuri wo kwizera kwe, bisa 
n’aho ari ukugirira nabi udakunze ibya gikristo. 

Umwizera atekereza yuko mu gihe agihararanye na mugenzi we 
akwiriye kwemera icyo yemeye. Ibiganiro by’abantu n’iby’isi ni byo 
byizimba kuruta ibindi. Habanza kubaho ibitekerezo byo kumva wanze 
ibyo, ariko ubwuzu bw’iby'ukuri bugacwekera, maze kwizera 
kugahinduka gushidikanya no guhakana, nta muntu n’umwe watekereje 
yuko umwizera ushikamye, ufite umutima uhana kandi w’umuyoboke wa 
Kristo wamaramaje, yaba ushidikanya, na nyamujyiryanino atyo. 
Yemwe, uko guhinduka kwe kuba kwatewe no gushyingirwa kutarimo 
ubwenge! 

Ni akaga gusezerana amasezerano y’isi. Satani azi neza yuko 
igihe cy’ubuhamya bwo mu ishyingirwa ry’abasore n’inkumi ku benshi 
ari igihe cy’iherezo ry'iby’idini kuri bo, rikaba n’iherezo ryo kugira 
umumaro kwabo. Barazimira bagatandukana na Kristo. Mu gihe gito 
bashobora kwihatira kugira imibereho ya gikristo, ariko akenshi baba 
barwana intambara yo kutumvikana kwabo. Babanza kujya bavuga ibyo 
kwizera kwabo n’ibyiringiro bafite ariko hanyuma bakageza aho 
batakibivuga, bitewe n'ukoabo bafatanije batabyishimiye. Amaherezo 
kwizera iby’ukuri bipfira mu mutima, maze Satani akababohesha ingoyi 
zo gushidikanya. “Mbese abantu babiri bajyana batasezeranye? “Kandi 
ndababwira yuko ababiri muri mwe nibahuza umutima rnu isi wo kugira 
icyo basaba, bazagikorerwa na Data wo mu ijuru.” Mbega ikintu 
cy’inzaduka! Igihe umwe wo muri abo bafatanijwe asenga Imana, undi 

aba atereye agati mu ryinyo kandi atabyitayeho; igihe undi ariho 
ashakashaka inzira ihesha ubugingo buhoraho, undi aba ari mu nzira 
ngari ijyana abantu mu rupfu. 

Abantu amagana menshi baretse Kristo n’ijuru babitewe no 
gushyingirwa abatizeye. Mbese ni uko urukundo n’ubucuti bafitanye 
na'Kristo bibafitiye agaciro gake maze bagahitamo kugirana ubucuti 
n’abantu bapfa? Mbese ijuru rifite agaciro gake byatuma bemera 
kuvutswa umunezero waryo n’umuntu udakunda Umukiza mwiza? 

Igisubizo Umukristo Asubiza Utizeye 

Umukristo wese akwiriye gukora iki mu gihe ageze mu bishuko 
byo kugerageza ibyigisho by’idini? Akwiriye kuvugisha ukuri afite 
ubutwari bukwiriye ati: “Ndi umukristo ufite umutima uhana. Nizera 
umunsi wa karindwi w’icyumweru ko ari wo Sabato yo muri Bibliya. 
Ntabwo tubasha kunezeranwa, kuko ninkurikirana kunguka ubwenge 
buruseho bushyitse bw' Imana, nzakomeza kurushaho kwanga isi, ngire 
ishusho isa n'iya Kristo. Nukomeza kuburira ubwiza kuri Kristo, 
ntureshywe n’iby’ukuri, uzakunda iby’isi jye ndashobora gukunda mu 
gihe ngikunze iby’Imana wowe udashobora gukunda. Iby’umwuka 
bitekerezwa mu buryo bwumwuka. Nutagira ubwenge bw’umwuka 
ntuzabasha kumenya iby’Imana inshakaho, cyangwa ngo umenye 
inshingano nahawe na Databuja nkorera; ni cyo gituma wiyumvamo yuko 
akwirengagije ku mpamvu z'inshingano y’idini. Ntuzanezerwa uzagira 
ishyari uritewe n’urukundo nkunda Imana, kandi nzibera jyenyine 
nkomeze kwizera iby’Imana. Ibitekerezo byawe nibihinduka, umutima 
wawe ukemera gukora iby’Imana ishaka, maze ukiga gukunda Umukiza 
wanjye, ni bwo tuzongera tubisubireho. 

Uko ni ko uwizera yitanga kubwa Kristo yemejwe n’umutima we 
uhana, kandi bigaragaza uko yitaye ku bugingo buhoraho akanga 
kuzabubura. Yiyumvamo yuko ikimubereye cyiza ari ukuguma aho 
adashyingiwe kuruta gufatanywa mu bugingo bwe n’umuntu uhitamo 
iby’isi akabirutisha Yesu, kandi agaca indi nzira itari iyo ku musarabawa 
wa Kristo. 

Ikirutaho Ni Ukwica Amasezerano y’Ubupfayongo 


Amasezerano yo gushyingirwa agiriwe muri Kristo gusa ni yo 
abasha kubamo amahoro. Urukundo rw’abantu rukwiriye komatana 
cyane n'urukundo rwo mu ijuru. Aho Kristo ari gusa ni ho haba urukundo 
rushyitse, rw'ukuri, rutikanyiza. 

Nubwo isezerano ryaba ryarasezeranywe utazi neza ingeso z’uwo 
ugambiriye ko mufatanywa, ntugatekereze yuko iryo sezerano riguhatira 
guhiga umuhigo wo gushyingirwa no gufatanywa mu bugingo bwawe 
n’uwo udakunda kandi utubashye. Witondere cyane uko ujya gusezerana; 
ariko ikiruseho, ndetse kiruseho cyane, ni ukwica amasezerano mbere yo 
gushyingirwa kuruta ko mwazatandukana hanyuma, nk’uko benshi 
bagenza. 

Wabasha kuvuga uti “Ariko se ko nasezeranye, none 
ngamburure? Reka ngusubize, Niba warasezeranye, amasezerano 
anyuranye n'lbyanditswe, ibyaba byiza ni ukugamburura udatindiganyije, 
kandi ukicuza ku Mana wicishije bugufi ubwo bupfapfa bwaguteye 
gusezerana hutihuti, maze bikagutera gukoza Shobuja isoni. 

Nimureke intambwe yose yerekeza ku masezerano yo 
gushyingirwa iteranwe ubugwaneza. Gukiranuka n’umugambi wo 
gushishikarira kunezeza Imana no kuyubaha. Gushyingirwa guhindura 
ubugingo bwombi ubwo muri iyi si n’ubwo mu isi izaza Umukristo 
nyakuri nta migambi azagira, Imana itemera. 

Umutima wifuza cyane urukundo rw'abantu, ariko urwo Rukundo 
ntirukomeye bihagije, cyangwa ngo rwere bihagije, cyangwa ngo rube 
rwiza bihagije kuba mu mwanya w’urukundo rwa Yesu. Umugore abasha 
kubonera ubwenge, n'imbaraga rfubuntu mu Mukiza we gusa, 
bimubashisha kwihanganira inshingano ze, n’agahinda ko mu mibereho. 
Akwiriye kugira uwo Mukiza imbaraga ze n’umuyobozi we. Umugore 
niyiyegurire Kristo mbere yo kwiyegurira incuti yo mu isi iyo ari yo yose, 
kandi ntazashake umubano uzamugwa nabi, Abashaka kubona 
umunezero w’ukuri, bakwiriye kugira umugisha uvuye mu ijuru ku byo 
batunze byose no ku byo bakora byose. Kugomera Imana ni ko kuzuza 
imitima myinshi cyane n’ingo nyinshi cyane ubutindi. Mwana wa Data, 

uramenye ntuzifatanye n’umwanzi w’Imana, keretse uramutse wiyemeje 
kuzagira urugo ruzahoramo ingorane. 

Inama Igirwa Uwihannye Yaramaze Gushyingirwa 

Uwamaze gushyingirwa atarihana, uko kwihana kwe ni ko 
kumuha inshingano ikomeye biruseho yo gukiranukira mugenzi we, 
nubwo baba banyuranije cyane ku byerekeye kwizera; nyamara 
iby’Imana ishaka ni byo bikwiriye gusumba ubucuti bwo mu isi, nubwo 
amaherezo yabyo ari amakuba no kurenganywa. Kubw’umutima 
w’urukundo n’ubugwaneza, uko gukiranuka kubasha kureshya 
kugahindura utarihana. 


IGICE CYA20 
GUSHYINGIRWA 

Imana yaremye umugore imukuye mu mugabo, ngo amubere 
mugenzi we n'umufasha we, ngo abe umwe na we, amuhumurize, 
amutere ubutwari, kandi amuheshe umugisha, kandi ngo umugabo na we 
amubere umufasha ukomeye. Abashyingiranywe bose bafite umugambi 
wera. Umugabo akwiriye kubona urukundo rwera ruturutse mu mutima 
w'umugore, umugore akwiriye kugusha neza no gukuza ingeso 
z’umugabo we no gutuma ziba izishyitse zigasohoza umugambi Imana 
ibafitiye. 

Ntabwo Kristo yaje kurimbura uwo muhango, ahubwo yaje 
kuwutunganya kugira ngo usubire ku kwera kwawo no ku cyubahiro 
cyawo. Yazanywe no kugarurira umuntu ishusho y’Imana, nuko umurimo 
we awutangiza kwemera umuhango w’ubukwe. 

Uwahaye Adamu Eva ngo amubere umugore ni we wakoze 
igitangaza cya mbere mu birori byubukwe. Mu nzu y’ibirori aho incuti 
n’ab’umuryango bishimiraga hamwe ni ho Kristo yatangiriye umurimo 
we muri rubanda. Nuko yemera ubukwc atyo, abikora azi yuko ari 
umuhango yahanze ubwe. Yategetse yuko abagabo n’abagore bakwiriye 
gufatanwa mu buryo bwera bakazabana mu minsi yose yo kubaho kwabo. 

bakarera abo mu rugo rwabo, ari bo bakwiriye kwambikwa ikamba 
ry’icyubahiro bakamenywaho ko ari bo mu muryango wo mu ijuru. 

Ubukwe Bukwiriye Kuba Bworoheje Kandi Burimo Umunezero 

Urukundo rw'Imana ruturuka kuri Kristo ntabwo rwonona 
urukundo rw’abantu, ruba kimwe na rwo. Urwo rukundo ni rwo ruboneza 
kandi rukeza urukundo rw’abantu.rukajya mbere kandi mkamshaho 
kugira icyubahiro, Urukundo rw'abantu ntabwo rubasha kwera imbuto 
nziza keretse rufatanijwe na kamere yo mu ijuru kandi rukigishwa gukura 
rugana mu ijuru. Yesu ashaka kubona ubukwe burimo umunezero, n’aho 
bwacyujwe hari umunezero. 

Ibyanditswe bivuga yuko Yesu n’abigishwa be bararikiwe kuza 
muri ubwo bukwe (I Kana.) Kristo ntiyemereye abakristo kuvuga igihe 
bararitswe mu bukwe ngo ntidukwiriye kujya muri uwo mwanya wo 
kunezerwa cyane. Kujya muri ibyo birori kwa Yesu kutwigisha yuko 
ashaka ko twishimana n’abishimira gukomeza amateka ye. Ntabwo 
yigeze abuzanya ibirori by’abantu bitarimo icyaha igihe bikozwe 
bikurikije amategeko yo mu ijuru. Iteraniro Kristo yubahirizwa n’uko 
aririmo, ni byiza ko abayoboke be baribamo. Hanyuma y’aho Kristo 
abereye muri ibyo birori yabaye no mu bindi, ubwo yari abirimo 
yarabyejeje kandi arahigishiriza. 

Nta mpamvu yo gutuma tugira ibirori by'ubukwe bitanzweho 
byinshi cyane, nubwo bene ubwo bukwe babababyumvikanyemo. Iteka 
najyaga nibwira ko bitankwiriye kureba ubukwe burimo ibyishimo 
n’umunezero kandi bukubitiyeho no kwiyemera. Oya. Igikwiriye 
kurangamiranwa icyubahiro gikomeye ni umuhango wategetswe 
n’Imana. Igihe umuryango uremwe mu isi biba bigaragaje uko abo 
bazamera mu muryango wo mu ijuru. Igikwiriye kugirwa nyambere 
y’ibindi byose ni ukubaha Imana. 

Inama Zigirwa Abamaze Gushyingirwa 

Mwene Data na murumuna wanjye: Mwafatanishijwe isezerano 
ryo kuzabana mu minsi yose yo kubaho kwanyu. Mwatangiye kwiga ibyo 
imibereho y’abashyingiranywe. Umwaka wa mbere w’imibereho 
y’abashyingiranywe ni wo mwaka wo kugira ibyo mumenya, ni wo 

mwaka umugabo n’umugore biganamo ingeso, nkuko umwana yiga 
ibyigisho mu ishuri. Nimutyo muri uwo mwaka wa mbere wo 
gushyingirwa kwanyu he kubamo ibintu bizonona umunezero wanyu wo 
mu gihe kizaza. 

Gusobanukirwa neza n’umubano w'abashyingiranywe ukwiriye, 
ni umurimo wo gukorwa mu myaka y’ukubaho k’umuntu yose. 
Abashyingiranywe baba binjiye mu ishuri batazarangiza muri ubu 
bugingo. Mwene Data, igihe cy’umugore wawe n’imbaragaze 
n'munezero we bibaye isanga n’ingoyi ku byawe, uko umumereye 
bishobora kuba impumuro y’ubugingo cyangwa iy’urupfu izana urupfu. 
Witonde cyane atangiza ubugingo bwe. 

Murumuna wanjye, ukwiriye kwiga ubungubu ibyigisho bya 
mbere by’ingirakamaro byerekeye ku nshingano z imibereho 
y’uwashyingiwe. Uramenye ujye wiga ibyo byigisho uko bukeye n’uko 
bwije ubikiranutsemo. Ntukagire ubwo winuba cyangwa ngo ugire 
ikizizi. Ntukifuze kumererwa neza mu bugingo no kudamarara. Jya uhora 
wirinze kugira ngo udakundira umutima wo kwikanyiza kukubamo. 

Mu gufatanywa ko mu mibereho yanyu niho urukundo rwanyu 
rukwiriye gutuma munezeranwa. Umuntu wese akwiriye kunezeza undi. 
Uwo ni wo mugambi Imana ibafitiye. Ariko kuko mukwiriye kuba umwe, 
nta we ukwiriye kuburira ubumwe ku wundi. Umuntu wese ni uw’Imana. 
Mukwiriye kuyibaza muti: Mbese icyiza ni ikihe? Mbese ikibi ni ikfhe? 
Nabasha nte gusohoza neza umugambi wo kuremwa kwanjye? “Ntimuri 
abanyu ngo mwigenge, kuko mwaguzwe igiciro. Nuko rero mutume 
imibiri yanyu ihimbaza Imana.” (1 Abakorinto 6:19, 20). Urukundo 
mukunda umuntu rukwiriye gukurikira urwo mukunda Imana. Ubwinshi 
bw'urukundo rwanyu rukwiriye gusendera rugana ku wabitangiye. Iyo 
umuntu agize imibereho ihwanye n’uko Imana ishaka, umutima we 
uyikunda bihimbaje kandi byimazeyo. Mbese urukundo rwanyu rutagira 
uko rungana murukunda uwabapfiriye? Niba ari ko biri, gukundana 
kwanyu kuzakurikiza gahunda yo mu ijuru. 

Urukundo rubasha kubonerana nk’isarabwayi kandi kwera 
kwarwo kukaba kwiza cyane, nyamara rukaba rukiri ruke kuko rutari 
rwavugutirwa ngo rugeragezwe. Nimugire Kristo uwa mbere n'uwa 
nyuma muri byose. Nimujye muhora mumwitegereza, niho urukundo 

mumukunda ruzarushaho kugwira uko bukeye n’uko bwije, kandi 
rurusheho gukomera kuko rwemeye kugeragereshwa imibabaro. Kandi 
uko urukundo mumukunda ruzarushaho kugwira, ni ko urukundo namwe 
mukundana ruzarushaho kuba rwinshi kandi mkamshaho gukomera. 
“Ariko twebwe twese, ubwo tureba ubwiza bw’Umwami, tubureba nko 
mu ndorerwamo, mu maso hacu hadatwikiriye, duhindurirwa gusa na we, 
tugahabwa ubwiza buruta ubundi kuba bwiza.” (Abakorinto 3:18). 
Noneho ubu mufite inshingano yo gukora icyo mutari mwashoboye 
gukora mbere. “Nuko... mwambare ineza, no kwicisha bugufi, 
n’ubugwanzeza, no kwihangana. “Mugendere mu mkundo, nk’uko Kristo 
yadukunze. Mwige iki cyigisho mwitonze: “Bagore. Mugandukire 
abagabo banyu, nkuko mugandukira Umwami wacu; kuko umugabo ari 
we mutwe w’umugore we, nk’uko Kristo ari umutwe w’ltorero....Ariko, 
nkuko itorero rigandukira Kristo, abe ari ko abagore bagandukira 
abagabo babo muri byose. Bagabo, mukunde abagore banyu, nk’uko 
Kristo yakunze itorero, akaryitangira. (Abakolosai 3:12; Abefeso 5:22- 
25.) 


Gushyingirwa, ari ko gufatanywa mukaba umwe mu mibereho 
yose, ni igishushanyo cy’ubumwe Kristo afitanye n’itorero rye. Umutima 
Kristo afitiye itorero, ni wo mutima umugabo n’umugore bakwiriye 
kugirirana. 

Nta n'umwe, ari umugabo cyangwa umugore, ukwiriye gutegeka. 
Uwitekayabitanze mo icyigisho gikwiriye kutuyobora muri ibyo. 
Umugabo akwiriye kurinda umugore we nk’uko Kristo arinda itorero. 
Umugore na we akwiriye kubaha no gukunda umugabo we. Bombi 
bakwiriye kugira umutima w’ineza, bakagambirira yuko batazababazanya 
cyangwa ngo bahemukirane. 

Mwene Data nawe murumuna wanjye, mwembi mufite imbaraga 
yo gutegeka ikomeye. Iyo mbaraga mushobora kuyigira umugisha 
ukomeye cyangwa umuvumo ukomeye kuri mwe no ku bo mubana. 
Ntimugahatane. Ngo umwe ashake ko undi akora nk’uko ashaka. 
Ntimushobora gukora ibyo kandi ngo munakundane. Kugaragaza ko 
wikunda byonona amahoro n’umunezero w’urugo. Ntimukagirane 
impagarara mu minsi yo kubana kwanyu. Nimugenza mutyo muzababara 
mwembi. Mugire ineza ku mvugo kandi mube abanyamahoro mu byo 
mukora, ibyo mwifuza byanyu mubireke. Murinde cyane amagambo 

yanyu, kuko afite imbaraga yo kuzana icyiza cyangwa kubabaza undi. 
Ntimugakundire ubukana kumvikana mu magambo yanyu. Mu mibereho 
yanyu yafatanijwe mujye muzanamo impumuro y’ishusho ya Kristo. 

Igiheumugaboatarafatanywan’umugoremugihecyogushyingirwa, 
akwiriye kwiga uburyo bwo kwitegeka no gukorerana n’abandi. Mwene 
Data, ukwiriye kuba umugwaneza, ukihangana, ukababarira. Wibukc 
yuko umugore wawe yemeye ko umubera umugabo, bitari ukugira ngo 
ubone uko umutegeka, ahubwo ngo umubere umufasha. Ntuzagire ubwo 
uba inkazi n’umunyagituna. Ntugakoreshe imbaraga ngo uhatire umugore 
wawe gukora nk’uko ushaka. Wibuke yuko na we agira umutima ushaka 
gukora icyo yishakiye nk’uko nawe ushaka gukora ibyawe. Wibuke kandi 
yuko ufite amahirwe yo kumenya byinshi. Jya uba umunyebambe 
n’inyangamugayo. 44Ubwenge buva mu ijura, ubwa mbere buraboneye, 
kandi ni ubw’amahoro, ni ubw’ineza, bwemera kugirwa inama, bwuzuye 
imbabazi n’imbuto nziza. “(Yakobo 3: 17). 

Mwene Data nawe murumuna wanjye, mwibuke yuko Imana ari 
urukundo kandi yuko kubw.ubuntu bwayo mushobora kunezeranwa, 
nk’uko mwabisezeranye mu masezerano yo gushyingiranywa kwanyu. 
Kandi mushobora gukoresha ubwenge n'imbaraga mugafasha imibereho 
igoramye ikagororokera Imana mubiheshejwe n’imbaraga 
y’Umucunguzi. Icyo Kristo atabasha gukora ni ikihe? Araboneye mu 
bwenge, mu gukiranuka, mu rukundo. Ntimukikingirane, ahubwo 
munyurwe musesekazanyeho urukundo rwanyu. Mukoreshe uburyo 
bwose bwatuma musangira umunezero, n’ababazengurutse, mufatanye 
nabo urukundo rwanyu. 

Amagamboy’ ineza,kurebanaimpuhwe,amagamboy’umunezero, yabasha 
kubera benshi barushye kandi bihebye nk’agacuma k'amazi akonje ku 
mutima wishwe n’inyota. Ijambo ry’umunezero, umurimo w’ineza, 
bishobora kugera aho byoroshya imitwaro iremereye ibitugu byarushye. 
Umunezero nyakuri uboneka mu murimo utikanyiza. Kandi ijambo ryose 
n‘fimurimo wose wakozwe muri ubwo buryo byandikwa mu bitabo byo 
mu ijuru ko byakorewe Krsto. Kristo yarivugiye ati: Ubwo mwabikoreye 
umwe muri bene Data aba boroheje hanyuma y’abandi, ni jye 
mwabikoreye.” (Matayo 25:40.) 

Nimugume mu mucyo w’urukundo rw’Umukiza. Niho uko 
mumeze, kuzahesha abo mu isi umugisha. Nimureke Umwuka wa Kristo 

abe ari we ubayobora. Nimureke amategeko y’ineza ahore ku minwa 
yanyu. Kwihangana no kutikanyiza bigaragarira ku magambo n’imirimo 
by’ababyawe ubwa kabiri bakagira imibereho mishya muri Kristo. 

(i) AH 99-101; (2) 7T 45-50. 


IGICE CYA 21 

UMUBANO UNEJEJE CYANE 

Imana yategetse yuko abashyngiranywe bakwiriye kugirana 
urukundo rushyitse no kumvikana. Umukwe n’umugeni nibasezeranire 
imbere y’abo mu ijuru yuko bazakundana nk’uko Imana yabibategetse. 
Umugore akwiriye kumvira no kubaha umugabo we, kandi umugabo 
akwiriye gukunda no gutunga umugore we. 

Abagabo n’abagore bagitangira kubana bakwiriye kongera 
kwitanga ku Mana. Nubwo umugabo n’umugore baba barashyingiranwe 
babyitondeye kandi babitekereje, bake ni bo bafatanywa burundu mu gihe 
umuhango wo gushyingirwa ukorwa. Gufatanywa burundu kw’ababiri ni 
umurimo ukorwa mu myaka ikurikiyeho. 

lyo abashyingiranywe bahuye n’imibereho iruhije no guhagarika 
umutima, umunezero uturuka ku gushyingirarwa urashira. Umugabo 
n’umugore bigana ingeso kuko bitashobokoga kuzimenya mu mubano 
wabo wa mbere. Icyo ni’cyo gihe kiruta ibindi cyo kugeragezwa mu 
mibereho yabo. Umunezero n’akamaro k’imibereho yabo yose yo mu 
gihe kizaza bikomoka ku byo biyemeje ubwo. Akenshi baragenzurana 
umwe akabona integenke n’amafuti atibwiraga kuri mugenzi we 
bakibonana. Ariko imitima yafatanijwe n’urukundo igenzura ibyiza aho 
kugenzura amafuti. Bose bakwiriye kugenzura ibyiza aho kugenzura 
ibibi. Akenshi uko tumeze n'ibituzengurutse byose ni byo byerekana uko 
twibwira ko undi muntu amaze. 

Hariho bamwe bagira ngo kwerekana urukundo ni integenke, 
maze bakagumana umutima wo kwitandukanya n’abandi. Bene uwo 
mutima uzitira amajyambere y’impuhwe. Iyo umubano n’umutima 

w’ubupfura bizitiwe, biruma, maze umutima ukuzura agahinda kandi 
ugakonja. Dukwiriye kwirinda iryo futi. Urukundo ntirubasha kumara 
igihe kirekire rudafite ikirugaragaza. Mwe gukundira umutima w’uwo 
mwafatanije ko wicwa n'inzara yo gushaka ineza n’impuhwe. 

Umuntu wese akwiriye gukunda atabihatiwe. Nimwimenyereze 
ingeso nziza cyane, kandi mwihutire kumenya ingeso nziza z’undi. 
Kugira umutima unezerewe ni ikintu gitangaje giteye ubwuzu kandi 
kinejeje. Impuhwe no kubaha bituma umuntu ahirimbanira gushaka 
ibyiza. Urukundo na rwo rukomezwa no kugambirira ibyiza. 

Kuvanga Imibereho y’Abantu Babiri 

Nubwo hakwaduka ibirushya, ibibabaza n’ibicogoza umuntu, 
ntihakagire ubwo umugabo cyangwa umugore bashyira mu mutima wabo 
igitekerezo cy’uko gufatanywa kwabo ari ifuti cyangwa ko bafuditse. 
Mugambirire gusa ko umwe abera undi icyo ashoboye cyose. Mukomeze 
kugira umutima nk’uwa mbere. Mukomezanye mu buryo bwose mu byo 
kurwana intambara y’imibereho. Mwige kunezezanya. Mukundane, 
mwihanganirane, maze gushyingiranywa nk’aho kwabaye iherezo 
ry’urukundo, kube itangiriro ryarwo.... Ubushyuhe bw’urukundo nyakuri, 
urukundo rwomatanya umutima n’undi, ni rwo muganura w’umunezero 
wo mu ijuru. 

Bose bakwiriye kugwiza kwihangana babikoresheje 
kwimenyereza kwihangana. Urukundo nyakuri rubasha gukomerezwa mu 
mutima rufite ubushyuhe, bikoreshejwe kugira ineza no kwihangana, ni 
bwo ingeso abo mu ijuru bemera zizagaragara. Satani ahora yiteguye 
gukora umurimo we iyo hagize ikintu icyo ari cyo cyose kibyutsa 
amahane, kandi kuko yerekeje ku kibi, ari cyo ngeso ya kamere 
y’umugabo cyangwa y’umugore, azageregeza gutanya abafatanishije 
urukundo rwabo isezerano rikomeye imbere y’Imana, Mu mihigo yabo 
bashyingiranywa basezeranye ko bazaba umwe, umugore asezerana 
gukunda no kumvira umugabo we, umugabo asezerana gukunda no 
gutunga umugore we. Niba amategeko y’Imana yumviwe, daimoni 
uzanaamahaneazirukanwamu rugo, kandi abo bakundanye 
ntibazatandukana, ndetse n’urukundo rwabo ntiruzakonja. 


162 



Iki ni cyo gihe cy’ingenzi mu bitekerezo by’abahagaze imbere 
yanyu bafatanya umwete wabo, impuhwe zabo, urukundo rwabo, umuhati 
wabo, mu byo gukorera gukiza imitima. Mu gushyingiranywa harimo 
intambwe y’ingenzi cyane itera kuvanga imibereho y’amaharakubiri 
ikaba imwe. Imana kubw’ubushake bwayo yemera ko umugabo 
n’umugore bafatanirizwa mu murimo wayo, kuwushyira mbere mu buryo 
bushyitse kandi bwera. Ibyo bashobora kubikora. 

Umugisha w’Imana mu rugo ruzabamo ubwo bumwe bumeze 
nk’umucyo w’izuba wo mu ijuru, kuko ari ubushake bw’icy’ Uwiteka 
yategetse, yuko umugabo n’umugore bakwiriye gufatanishwa gufatanywa 
k’wera ko kubaumwe muri Kristo Yesu, bategekwa na we, kandi 
bayoborwa n’Umwuka we. 

Imana ishaka yuko urugo ruba ahantu ho kunezererwa haruta 
ahandi hose ku isi. Umugabo n’umugore bafite inshingano zo kuba 
barashyingiranywe mu rugo rwabo. Abafatanishije urukundo rwabo Yesu 
Kristo, bisunga amaboko ye n’amasezerano ye maze bagasangira 
umunezero, Abamarayika b'Imana bishimira ubwo bumwe bwabo. 

Ni ikintu gikomeye gukiranura amahane yo mu rugo, ndetse no 
mu gihe umugabo n'umugore bashaka gutunganya no kuringaniza 
ibyerekeye zimwe mu nshingano zabo, niba barananiwe guha Imana 
imitima yabo. Umugabo n’umugore bashobora bate gutandukanya urugo 
rwabo kandi bagakomeza gukundana no gukomezanya? Mu byerekeye 
kubaka urugo rwabo bakwiriye gufatanya muri byose, kandi umugore, 
niba ari umukristo. azajya anezererwa umugabo we kuko ari mugenzi we; 
kuko umugabo ari we mutwe w’urugo. 

Umutima wawe urafudika. Iyo hari icyo ugambiriye ntugereranya 
ibintu neza kandi ngo uzirikane amaherezo yo kugundira ibyo wibwira 
nubwo ubyitegekaho, ukabivuga mu masengesho yawe no mu biganiro 
byawe, igihe uzi yuko utabifatanije n’umugore wawe. Mu kigwi cyo 
kwita ku kibabaje umugore wawe ngo umubere imfura, ngo umugendere 
neza mu byo mutandukanyeho, ukomeza kugundira ibintu bibi uzi yuko 
bizana amahane, maze ugakomeza ukagaragaza uko utekereza ntacyo 
witayeho. Wiyumvamo yuko abandi badashobora kureba ibintu mu buryo 
bunyuranye n’ubwawe. Izo mbuto ntizera ku giti cya gikristo. 

Bene Data. Nimukingurire urugi rw’umutima kwakira Yesu. 
Nimumurarikire kuza mu rusengero rw’umutima. Nimufatanye kunesha 
inkomyi zose ziza mu mibereho y’abashyingiranwe. Muzarwana 
intambara ikomeye kugira ngo rnubone kunesha umwanzi wanyu Satani. 
niba mwiringiye ko Imana ibatabara muri iyo ntambara, mukwiriye 
gukubira hamwe mwembi mukagambirira kunesha, mugashyira 
ikimenyetso ku minwa yanyu ngo mwe kugira amagambo mabi rnuvuga, 
ndetse nubwo mwaba mukwiriye kwikubita hasi mukaboroga muti: 
Uwiteka, cyaha umwanzi w'ubugingo bwanjye. 

Iby’Imana ishaka nibisohozwa, umugabo n’umugore bazubahana 
maze bakundane kandi biringirane. Ikintu cyose cyabasha kwangiza 
amahoro n’ubumwe bw’ab'urugo gikwiriye gukurwaho rwose, maze 
hakabaho ineza n’urukundo. Ugaragaza umutima w’ubugwaneza no 
kwihangana n’urukundo, azabona yuko uwo mutima umugaragaraho. 
Aho Umwuka w’Imana wimitswe ntabwo hazabaho kwicuza icyatumye 
bashyngiranywa. Niba Kristo byiringiro by’ubwiza aba mu rugo koko, 
ruzabamo ubumwe n'urukundo. Kristo uba mu mutirna w’umugore 
azumvikana na Kristo uba mu mutima w'umugabo. Bazahirimbana 
bafatanirije hamwe gushaka kuzahabwa amazu Kristo yagiye gutegurira 
abamukunda. 

Abazirikana gushyingiranywa ko ari umuhango umwe wo mu 
mihango yera y’Imana, kukarindwa n’itegeko ryera ry’Imana, bazajya 
bayoborwa n’amategeko atunganye. Mu mibereho y’abashyngiranywe 
rimwe na rimwe abagabo n’abagore bagenza nk’abana barczwc nabi. 
Umugabo ashaka ubwe buryo, n'umugore na we agashaka ubwe, 
ntihagire n’umwe wumva undi, bene ibyo bizana umubabaro ukomeye 
cyane. Bombi, umugabo n’umugore bakwiriye kwemera kumvikana mu 
buryo bakora cyangwa batekereza. Ntibishoboka ko banezerwa rnu gihe 
bornbi bagikomeje kwikorera uko bishakiye. 

Hatariho kwihanganirana no gukundana nta mbaraga yo mu isi 
yabasha kubakomereza mu murunga w'ubumwe bwa gikristo. Umubano 
wanyu wo gushyingiranywa ukwiriye kuba ushyitse kandi 
w’ubugwaneza, ukaba uwera kandi w’icyubahiro, uhesha imbaraga 
y’umwuka imibereho yanyu, kugira ngo umwe ajye abera undi nk'uko 
ijambo ry’Imana ritegeka. Nimugera ku rugero Umwami ashaka ko 

mugeraho, muzabona ijuru-hano mu isi kandi Imana izaba mu bugingo 
bwanyu. 

Bene Data, mwibuke yuko Imana ari urukundo kandi yuko 
kubw’ubuntu bwayo mushobora kubana mwernbi munezerewe, nk’uko 
mwasezeranye ko muzagenza mu masezerano yanyu yo gushyingirwa. 

Kubw’ubuntu bwa Kristo mushobora kunesha inarijye no 
kwikunda. Nugira imibereho nk’iye, ukerekana mu ntambweyose ko 
witanze, ugahora ugaragariza abakennye gufashwa impuhwe nyinshi, 
uzajya uhora unesha. Uzajya uhora wiga uko bukeye n'uko bwije uburyo 
bwiza buruseho bwo kunesha inarijye n’uburyo bwo gutera imbaraga aho 
ufite integenke mu ngeso zawe. Umwami Yesu azababera urnucyo 
n’imbaraga n’ikamba ryo kwishima, kuko mwemeye ko ubushake 
bwanyu buba nk'uko ashaka. 

(1) AH 101 -107; (2) AH 118-121; (3) AH 112; (4) 7T 49. 


IGICE CYA 22 

ISANO Y’UMUGABO N’UMUGORE 

Abazirikana ko gushyingirwa ari itegeko rimwe ryo mu 
mategeko yera y’Imana, kukarindwa n’itegeko ryera ry’Imana, bazajya 
bayoborwa n’amategeko atunganye. Ntabwo Kristo yigeze ahatira 
abagabo abo ari bo bose kubaho badashyingiwe. Ntiyaje gukuraho 
gushyingirwa kwera, ahubwo yaje kukwemeza abantu no kukugarurira 
kwera kwako kwa katanga ka mbere. Anezererwa ab’urugo rwimitswemo 
urukundo rutunganijwe kandi rutikanyiza. 

Gushyingirwa ni Kwiza Kandi Kurera 

Nta cyaha kiri mu kurya no kunywa ubwabyo, cyangwa mu 
gushyingirwa no gushyingira. Mu gihe cya Nowa gushyingirwa kwari 
kwiza, n’ubu kandi gushyingirwa ni kwiza, niba icyo cyiza gikozwe mu 
buryo butunganye ntikibemo kurya no kunywa bishayishije bizana 
icyaha. Ariko mu gihe cya Nowa, abantu bashyingirwaga batagishije 
Imana inama cyangwa ngo bashake inama yayo yo kubayobora. 

Kuko imibereho yo muri ubu bugingo ihita vuba, ikwiriye 
gukoreshwa mu buryo bwagira icyo bumarira abandi mu byo dukora no 
mu byo tuvuga. Mu gihe cya Nowa habayeho urukundo rw’irari rya 
kamere rushayishije ku cy’Imana yageneye kuba cyiza, bituma 
gushyingirwa kuba icyaha muri iki gihe isi igezemo bitewe no guhugira 
mu bitekerezo byo gushyingira no gushyingirwa. 

Gushyingirwa kurera, ariko muri iki gihe cy’umwaku, uko 
gushyingirwa kuzuyemo ibibi by’uburyo bwose. Gukorwa rnu buryo 
bubi, none kwahindutse icyaha kimwe kiri mu bimenyetso by’iminsi 
y’imperuka, ndetse gushyingirwa kumera nk'uko mu gihe cyabanjirije 
umwuzure, ubwo kwari icyaha. Igihe umuco wera n’amategeko yo 
gushyingirwa bizaba bisobanutse, noneho bizemerwa n'abo mu ijuru 
kandi amaherezo azaba kunezerwa impande zombi, kandi Imana 
izubahirizwa. 


Amahirwe yo Gushyingirwa 

Abiyita abakristo bakwiye kuzirikana neza amaherezo y’ihirwe 
ryose ryo gushyingirwa, kandi gahundayera ni yo ikwiriye kuba urufatiro 
rw’ igikorwa cyose. Ibihe byinshi cyane ababyeyi bakoresheje nabi 
amahirwe yabo yo gushyingirwa, kandi akamenyero kabo ko kwinezeza 
ni ko kateye inkunga kwifuza kwabo maze kuba nk'ukw’inyamaswa. 

Gukora icyiza mu buryo bushayishije bituma kiba icyaha giteye 
agahinda. Ababyeyi benshi ntibabona ubwenge bari bakwiye kubona mu 
mibereho y’ishyingirwa ryabo. Ntibitonda ngo Satani atabigarurira maze 
akaba ari we witegekera ubwenge bwabo n’imibereho yabo. Ntibamenya 
ko Imana ibashakaho ko barinda imibereho yabo ngo batazana ikintu 
cyose cyo gushayisha. Ariko bake cyane nibo biyumvamo ko ari 
inshingano y’idini gutegeka kwifuza kwabo. Bifatanije mu gihe cyo 
gushyingirwa ari uko babikunze, bibwira yuko gushyingirwa kweza irari 
ryabo ryo gusohoza kwifuza kwabo kw’inyuma. Ndetse abagabo 
n’abagore bavuga ko bubaha Imana bimika ibyo imitima yabo irarikiye, 
ntibamenye yuko Imana ibashakaho kwitondera uko bakoresha imbaraga 
z’ubugingo bwabo, ibyo bigacogoza imbaraga z’umubiri, kandi 
bikananiza imyanya ikoresha umubiri. 

Kwimenyereza, Kwigomwa no Kwirinda 


Yemwe, icyampa ngo numvishe bose inshingano bahawe 
n’Imana yo kurinda gahunda y'ubwenge n’iy’umubiri mu buryo bwiza 
cyane butuma bakorera Umuremyi wabo umurimo utunganye! 
Umukristokazi akwiriye kwirinda mu mvugo no mu ngiro kubyutsa iruba 
rya kinyamaswa ry'umugabo we. Benshi nta mbaraga bafite na gato zo 
gupfusha ubusa muri ubwo buryo. Bahereye mu buro bwabo batera 
ubwonko bwabo kugira intege nke, n'amagara yabo bayaburisha intege 
umunezero w’ibyifuzo bya kinyamaswa. Kwigomwa no kwirinda 
bikwiriye kuba intego mu mibanire yabo. 

Twahawe n’Imana inshingano ikomeye yo kugira umutima wera 
n’umubiri mutaraga, kugira ngo tubashe kugirira abantu umumaro kandi 
dukorere Imana umurimo utunganye, Intumwa Paulo ivuga aya magambo 
yo kutuburira iti “Noneho ntimukimike ibyaha mu mibiri yanyu izapfa, 
ngo mwumvire iby'irarikira.” Akomeza kuduhendahenda atubwira yuko 
“umuntu wese urushanwa yirinda muri byose.” Ahendahendera abiyita 
abakristo bose gutanga imibiri yabo ikaba “igitambo kizima, cyera, 
gishimwa n’Imana.” Aravuga ati “Mbabaza umubiri wanjye, nywukoza 
uburetwa, ngo ahari ubwo maze kubwiriza abandi, nanjye ubwanjye 
ntaboneka ko ntemewe.” 

Urukundo rwera si rwo rutuma umugabo agira umugore we 
igikoresho cyo gukora ibyo ararikiye. Iruba rya kinyamaswa ni ryo ritera 
inkcke yo gukora ibyo kwinezeza. Mbega uburyo abagabo bagaragaza 
urukundo rwabo mu buryo buvugwa n’intumwa ari bake, ngo “Nk’uko 
Kristo yakunze itorero, akaryitangira; ngo (ataryanduza, ahubwo 
aryeze)... ngo ribe iryera ridafite inenge.” Urwo ni rwo rukundo 
rw’abashyingiwe Imana yita urwera. Urukundo ni ingeso iboneye kandi 
yera, ariko iruba ntiryitangira kandi ntiryemera gutegekwa rnu buryo 
bukwiriye. Ritera ubuhumyi, ntiryirirwa ritekereza impamvu y’ikintu 
cyose n’amaherezo yacyo. 

Satani Ashaka Gucogoza Kwitegeka 

Satani ashaka gusubiza hasi urugero rwo kwera no gucogoza 
kwitegeka kw’abashyingiranywe, kuko azi yuko igihe irari ribi 
ribategeka, imbaraga zo kwera zigabanuka maze ntibabe bakitaye ku 

gukura mu byo umwuka. Azi kandi yuko nibategekwa n’iruba rya 
kinyamaswa, imbaraga zabo z’umutima zizacogora, maze ntabe 
akirushwa n’ibyo gukura kwabo mu by’umwuka. Kandi azi ko nta buryo 
burenze ubwo bwo gushyira ikimenyetso ku rubyaro rwabo maze 
agahindura imico yabo vuba kuruta uko ahindura imico y’ababyeyi babo. 
Bagabo n’abagore, hariho umunsi muzamenya irari icyo ari cyo 
n’amaherezo yo kunezezwa na ryo: Irari ribi ryabaye ingeso ribasha 
kuboneka mu bashyingiranywe n’abatashyingiranywe. 

Amaherezo yo kwanga kwimika irari ni ayahe? Icyumba 
kirarwamo, aho abamarayika b’Imana bakwiriye gutegeka, handurishwa 
ingeso zanduye. Kandi kuko ingeso za kinyamaswa zikojeje isoni ari zo 
zitegeka, imibiri irangirika, ingeso mbi zikabyara indwara mbi. Nuko 
icy’Imana yatangiye kuba umugisha kigahinduka umuvumo. 

Imibonano y’abashakanye ishayishije izamaraho urukundo rwo 
gusenga Imana, bizatuma imbaraga zo mu bwonko zitunga umubiri 
zigabanuka, kandi cyane cyane bizatera umubiri kunanirwa. Ntamugore 
ukwiriye gufasha umugabo we muri uyu murimo wo kwirimbura. 
Umugore namurikirwa n’umucyo kandi akaba akunda umugabo we 
ntabwo azabikora. 

Uko ingeso za kinyamaswa zo gukunda kwinezeza zirushaho 
kugwira, ni nako zirushaho kugira imbaraga, kandi ni nako zirushaho 
cyane kurwanira kwinezeza. Nimureke abagabo n’abagore bubaha Imana 
bakangukire gusohoza inshingano yabo. Abenshi biyita abakristo 
barembejwe n’indwara yo kugwa ikinya mu mitsi yumva no mu bwonko 
bitewe no kutirinda kwabo muri ubu buryo. 

Abagabo Bakwiriye Kuba Abagwaneza 

Abagabo bakwiriye kuba abigengesera, bitonda, 
badahindagurika, bakiranuka kandi bagira impuhwe. Bakwiriye 
kugaragaza urukundo n’ibambe. Nibasohoza ibyo Kristo yavuze, 
urukundo rwabo ntiruzaba urw’ingeso ziteye isoni zatuma imibiri yabo 
irimbuka, abagore babo bakagira integenke kandi bakarwaragura. 
Ntibazakomeza kwishimira irari rya kamere y’umubiri, mu gihe mu 
matwi y’abagore babo humvikana ijwi ribabwira ko bakwiriye kumvira 
abagabo babo muri byose. Umugabo nagira ingeso nziza, akagira 

umutima wera, akagira ubwenge umukristo nyakuri wese akwiriye 
kugira, bizagaragarira mu miryamanire ye n’uwo yashatse. Niba 
umugabo afite umutima wari muri Kristo, ntazaba umurimbuzi 
w’umubiri, ahubwo azuzurwamo n’urukundo rw’ineza, ashaka gushyikira 
urugero rwo hejuru cyane muri Kristo. 

Nta mugabo Wabasha gukunda umugore we by’ukuri mu gihe 
umugore we azihanganira kuba imbata y’irari rye ribi. Iyo umugore 
yemeye, ata agaciro yari afite ku rnugabo we. Asanga yishyize ku gaciro 
ko hasi cyane, mu buryo yazemerera n’undi wese kumugenza nk’uko 
yamumenyereje. Ntiyemera ko ari umuntu ushikamye kandi uboneye. 
Aramurambirwa, maze agashaka abandi abitewe no gushaka kongera irari 
rimujyana ku kurimbuka. Amategeko y’Imana ntaba akiyacira akari 
urutega. Abo bagabo ni babi kuruta inyamaswa; ni abadayimoni bafite 
ishusho y’abantu. Ntibazi imibereho myiza n’ ingeso nyakuri n'urukundo 
rwejejwe. 

Umugore nawe afuhira umugabo we, maze akamutekerezaho 
nabi yuko abonye urwaho yagana ku wundi mugore. Umugore abona 
yuko umugabo we atayoborwa n’umutima uhana cyangwa no kubaha 
Imana; ibihindizo byejejwe byamutangiraga bikurwaho n’irari; ibyiza 
by’Imana byose byabaga mu mugabo bikagirwa imbata y’ibibi n’irari rya 
kinyamaswa. 


Igihe Umugabo Abajije Ibidahwitse 

Igikwiriye gutekerezwa ni iki: Mbese umugore akwiriye 
kwiyumvamo yuko ari ngombwa kwemera iby'umugabo ashaka rnu gihe 
areba yuko nta kindi kibitera ahubwo ko ari irari ribi rimutegeka, mu gihe 
afite impamvu n’ubwenge bimwemeza yuko nabikora bigira icyo bitwara 
umubiri we yashinzwe n’Imana ngo ube uwera kandi w'icyubahiro ngo 
awurinde ube igitambo kizima cy’Imana? 

Si urukundo ruboneye kandi rwera rutuma umugore yishimira 
irari rya kinyamaswa ry’umugabo we ririmbura amagara n’ubugingo. 
Niba afite urukundo nyakuri n’ubwenge, azashaka uko yahindura 
ubwenge bw’umugabo we, abuvanemo kwishimira irari ry’ibibi. amutere 
kwishimira ibyo hejuru by’umwuka, abikoreshe kumusobanurira 
iby’umwuka binejeje. Ibyaba byiza ni ukumuhendahenda yicishije bugufi 

mu nzira y’urukundo, riubwo byatera umugabo we kumurakarira, biruta 
ko yakonona agaciro k’umubiri we abitewe no kuryamana birenze 
urugero. Akwiriye kumwibutsa mu buryo bwiza no mu neza yuko mbere 
ya byose Imana yitaye ku kubaho kwe, kandi yuko adakwiriye 
gusuzugura iby’ishaka, kuko azabibazwa ku munsi ukomeye w’Imana. 

Niba umugore afite urukundo rushyitse, maze agakomeresha 
ikinyabupfura cye kwera n’icyubahiro cya kigore ashobora gukoresha 
byinshi ubwenge bwe akeza umugabo we, maze agasohoza atyo umurimo 
we ukomeye. Aramutse agenje atyo abasha kwikizanya n’umugabo we, 
akaba akoze umurimo urimo ibiri. Muri ibyo byiza cyane kandi 
biruhanije cyane hagombwa ubwenge no kwihanganamdetse n’ubutwari 
burimo gukiranuka n’ubushizi bw’amanga. Imbaraga n’ubuntu bishobora 
kuboneka rnu masengesho. Urukundo nyakuri ni rwo rukwiriye kuba 
ingeso itegeka umutima. Gukunda Imana no gukunda umugabo ni byo 
byonyine bishobora kuba inshingiro ryo gukora neza. 

Igihe umugore yeguriye umubiri n’ubwenge ku mategeko y 
umugabo we, akemera ubushake bwe muri byose, agahara umutima we 
uhana, n’ikinyabupfura cye, abura umwanya wo gukoresha icyitegererezo 
cye gikomeye kubasha kuyobora neza umugabo we. Umugore akwiriye 
koroshya kamere y’ubukana y’umugabo we, kandi icyitegererezo cye cyo 
kwera kibasha gukoreshwa mu buryo bwera kandi buboneye, kikamutera 
kugira umwete wo guhirimbanira gutegeka irari rye maze akagira 
ubwenge buruseho bw'iby’umwuka, kugira ngo bashobore gusangira 
kamere n'Imana, kandi ngo babone uko bahunga kononekara kuri mu isi 
guterwa n’irari. Imbaraga ireshya ibasha kuba ikomeye igatera ubwenge 
gutekereza ibyo hejuru bifite icyubahiro gikomeye, biruta iby’ 
imburamumaro, by’iruba rya kamere ritera umutima utavuguruwe 
n’ubuntu guhora ubirarikiye. Niba umugore yiyumvamo yuko inzira yo 
kunezeza umugabo we ari ugukora ibihwanye n’ingeso ye, kandi 
urukundo rw'irari rya kinyamaswa rukaba ari rwo rumutegeka iby’akora, 
uwo mugore ababaza Imana; kuko aba atayoboje umugabo we ingeso 
yera. Niba yiyumvamo yuko akwiriye kwemera iruba rya kinyamaswa 
ry’umugabo we atagize icy’avuga cyo kwangirira, aba atarasobanukirwa 
n'inshingano afite ku mugabo we cyangwa ku Mana ye. 

Mwaguzwe igiciro 


Irari ribi ryamaze kubona umwanya mu mubiri riwukoreramo. 
Ayamagambo “inyama”cyangwa “mu buryo bw’umubiri” cyagwa 
kwifuza k’umubiri” avuga kamere mbi, yo kubora; umubiri ubwawo 
ntubasha gukora ibinyuranye n’iby’ Imana ishaka. Dutegetswe kubamba 
kamere n’iruba n’irari byayo. Tuzabikora dute? Dukwiriye kubabaza 
imibiri yacu? Ashwi da; ahubwo dukwiriye kwica ibidushukashukira 
gukora icyaha. Ibitekerezo bibi bikwiriye kutwamururwamo. Intekerezo 
z’uburyo bwose zikwiriye kugirwa imbata ya Yesu Kristo. Irari ryose rya 
kinyamaswa rikwiriye gutegekwa n’imbaraga y’ubwiza bw’umutima. 
Urukundo rw’Imana ni rwo rukwiriye kwimikwa. Kristo ni we ukwiriye 
kwicara ku ntebe y’ubwami. Imibiri yacu ikwiriye kuzirikanwa ko ari iye, 
yarayiguriye. Ingingo z'umubiri zikwiriye kuba ibikoresho byo 
gukiranuka. 


IGICE CYA 23 

UMUTEGARUGORI N’UMWANA WE 

Umugore ari we nyina w'umwana, mu kigwi cyo guhugira mu 
mirimo y’urugo gusa, akwiriye gushaka umwanya wo gusoma, kugira 
ngo agire iby’amenya neza, by’uburyo bwo kuba mugenzi w’umugabo 
we, kandi ngo amenye neza uko ubwenge bw’abana be bukuza 
amajyambere. Akwiriye gukoresha ubwenge uburyo bwose abonye 
kugira ngo atunganye imibereho y’abe. Ajye atanga igihe cyo 
gushyikirana n’Umukiza, amugire incuti ye buri munsi. Ajye ashaka 
umwanya wo kwiga ijambo rye, n’uwo kujyana n’abana be mu misozi 
bigire Imana ku byo yaremye. 

Akwiriye guhora ari umunyakuri kandi anezerewe. Mu kigwi cyo 
guhora ahugiye mu idoda ridashira, ajye agira umugoroba umwanya wo 
kuganira umwanya wo guterana kw’ab’urugo bakitse imirimo y’uwo 
munsi. Akenshi ibyo byatuma umugabo ahitamo guterana n’umuryango 
we, kuruta kujya mu giterane cya rubanda cyangwa aho bateranira 
kunywa. Ibyo byatuma umuhungu areka kuzerera mu mayira cyangwa 
mu tubare. Ibyo byatuma umukobwa atagirana umushyikirano n’incuti 

mbi. Imimerere myiza y’urugo yabera ababyeyi n’abana umugisha, ari 
wo Imana ibifuriza. 

Hariho ikibazo gihora kibazwa ngo: “Mbese umugore ntiyakora 
icyo yishakiye ubwe? “Bibliya ivuga yeruye yuko umugabo ari we 
mutwe w’ab’urugo. “Bagore, mugandukire abagabo banyu. “Iyaba iryo 
tegeko ryari rirangiriye aha, twabashije kuvuga yuko umwanya 
w’umugore Atari mwiza; ahubwo dusoma iherezo ry’iryo tegeko ngo 
“Nk’uko bikwiriye mu Mwami.” 

Dukwiriye kugira Umwuka w’Imana, niba tutamufite ntabwo 
tubasha kumvikana mu rugo. Niba umugore afite umwuka wa Kristo, 
azajya yitondera amagambo ye; azajya ategeka umutima we, azajya 
aganduka, nyamara atiyumvamo ko aboshywe n’ubuja, ahubwo ari uko 
ari mugenzi w’umugabo we. Niba umugabo ari umugaragu w’Imana, 
ntazaba umutegeka w’umugore we; ntazaba umunyamahane cyangwa 
akadakoreka. Ntabwo guhorana inkeke ari byo byazana urukundo mu 
rugo, ahubwo iy’Umwuka w’Uwiteka ahari hahinduka igishushanyo 
cy’ijuru. Niba umwe afuditse,undi azajya agira kwihangana nk’ukwa 
Kristo, ntazivumbura bitigarura. 

Kuba Umubyeyi 

Umubyeyi wese uri hafi yo kubyara, uko yaba ameze kose 
akwiriye guhorana umunezero, akeye kandi anyuzwe, azi neza yuko 
imihati agira azayishyurirwa incuro cumi mu ngeso z’iby’umubiri, 
n’iby’umwuka by’abazamukomokaho. Si ibyo gusa. Ashobora 
kwimenyereza kugira ingeso yo kugira ibitekerezo by’umunezero, akaba 
agira umunezero mu bwenge no kumurikishiriza ab’urugo rwe 
umunezero wo mu mutima, ndetse n’abandi babana. Ibyo bizatuma 
agubwa neza mu mubiri we cyane. Azagira imbaraga mu bugingo, 
amaraso ntazajya agenda buhoro mu mubiri, nkuko byamera aramutse 
yemeye kujya yiheba no kugira agahinda Kugubwa neza kw’ubwenge 
n’uk’umubiri biterwa imbaraga n’ibyiringiro byo rnu mutima we. 
Imbaraga y’ubushake ishobora kurwanya ibitekerezo by’ubwenge maze 
bigatuma imitsi yumva igubwa neza biruseho. Abana bambuwe izo 
mbaraga bari bakwiriye kuragwa n'ababyeyi babo bakwiriye kwitabwaho 
cyane. Kwitondera cyane amategeko yo kubaho kwabo bishobora gutuma 
hakorwa ibintu byinshi byiza biruseho. 

Umugore wiringiye yuko azabyara abana akwiriye guhora 
akundisha Imana umutima we. Ubwenge bwe bukwiriye kugira ituza; 
akwiriye kurahukira mu rukundo rwa Kristo, akora iby'ijambo rya Kristo 
rivuga. Akwiriye kwibuka yuko nyina w’abana ari umukozi ukorana 
n’Imana. Umugabo n’umugore bakwiriye gushyira hamwe. Mbese 
twagira isi imeze ite ababyeyi bose b’abagore baramutse bitangiye ku 
gicaniro cy’Imana, kandi bagaha Imana urabyaro rwabo mbere yo 
kubyara no hanyuma yaho! 

Ababyeyi benshi babona yuko ibikwiriye gukorwa mbere yo 
kubyara badakwiriye kubyitaho; ariko abo mu ijuru si ko babibona. 
Ubutumwa bwatumwe marayika w’Imana bwatanzwe mu buryo 
bw'icyubahiro cyane, bugaragaza yuko dukwiriye kubutekereza cyane 
twitonze. 

Amagambo yabwiwe umubyeyi w’Umuheburayokazi (muka 
Manoa), Imana iyabwira ababyeyi b’abagore bose bo mu bihe byose. 
Marayika yaravuza ati: “Azirinde, yitondere ibyo namubwiye byose. 
“Imibereho myiza y’umwana izaturaka ku ngeso za nyina. Iby’ararikiye 
n’ibyo yifuza bikwiriye kuyoborwa n’ingeso nziza. Hariho ikintu 
akwiriye kwitandukanya na cyo, akaba akwiriye kukirwanya, niba 
asohoza umugambi w’Imana imufitiye wo kumuha umwana. 

Isi yuzuyemo imitego yo gutega ibirenge by’abasore, Inteko nini 
y’abantu yamaze gukururwa n’imibereho yo kwikunda no kunezeza 
umubiri. Ntibashobora kugenzura akaga gahishwe cyangwa iherezo riteye 
ubwoba ry’inzira ibagaragarira ko ari yo nzira y’umunezero. Mu gihe 
binezeza mu byo bararikiye n’ibyo bifuza, bapfusha ubusa imbaraga 
zabo, maze abantu uduhumbagiza bakarimbuka, bakabura ibyiza by’iyi 
isi n’iby’isi izaza. Ababyeyi bakwiriye kwibuka yuko abana babo 
bazahura n’ibyo bigeragezo. Ndetse mu gihe umwana ataravuka ni ho 
bakwiriye kwitegura ibizamubashisha kurwana no gutsinda iyo ntambara 
y’ibibi. 


Niba nyina w’umwana akunda kwinezeza mu gihe umwana 
ataravuka, niba ari umunyabugugu, arahuka. ari umunyabukana, izo 
ngeso ni zo umwana azagira. Uko ni ko abana benshi babonye umurage 
w’ibibi bitabasha kunesheka. 

Ariko niba umubyeyi w’ umugore agundira cyane ingeso 
zitunganye, niba yirinda kandi yiyanga, niba ari umugwaneza, 
umunyamahoro, kandi utikanyiza, ashobora guha umwana we izo ngeso 
nziza cyane. 

Impinja ni indorerwamo ya nyina ashobora kureberamo ingeso 
n’imico ye. None se akwiriye kwitondera ururimi rwe n'ingeso ze 
bingana bite imbere y’utwo twigishwa duto! Ingeso zose ashaka kubona 
abana be bafite ni zo akwiriye kugira ubwe. 

Igihe Imirimo y’Umutegarugori Ikwiriye Kugabanuka 

Ni ugufudika kutagira itandukaniro mu mibereho y’umugore 
mbere yo kubyara. Muri icyo gihe cy’ingenzi imirimo y’umubyeyi 
ikiwiriye kugabanwa. Haba hatangiye kuba guhinduka gukomeye mu 
mubiri we. Agomba kugira amaraso menshi biruseho, ni cyo gituma 
akwiriye kurya ibyokurya bifitiye umubiri akamaro cyane kugira ngo 
bimwongerere amaraso, keretse abonye ibyokurya byinshi bifitiye 
umubiri akamaro, naho ubundi ntiyabasha kugira imbaraga z’umubiri, 
kandi n’umwana we ntiyagira intege. 

Imyambaroye na yo ikwiriye kwitonderwa. Birakwiriye kwitonda 
mu byo kurinda umubiri gukonja. Umubyeyi ntakwiriye gukoreshereza 
imbaraga ze gushyushya umubiri kuko abuze imyambaro ihagije. Niba 
umubyeyi abuze ibyokurya byiza byinshi bikwiriye umubiri, azabura 
amaraso menshi kandi aboneye. Amaraso ye ntazagenda neza mu mubiri, 
kandi umwana we azayabura. Umwana azaba inyanda ananirwe kwiha 
ibyokurya bihinduka amaraso meza yo gutunga umubiri. Amagara 
mazima y’umwana na nyina aterwa cyane n’imyambaro myiza isusurutse 
no kubona ibyokurya bitunga umubiri. 

Uko Umubyeyi Wonsa Akwiriye Kumera 

Ibyo kurya byiza cyane by’uruhinja ni amashereka ya nyina. Ibyo 
ntakwiriye kubyimwa ku mpamvu nkeya. Umubyeyi aba abaye 
intavumera niba yihunza gukora umurimo mwiza wo konsa akana ke, 
abitewe no kwishakira umunezero cyangwa kudamararira hamwe 
n’abandi. 

Igihe umwanayonkaamasherekaya nyina ni igihe cyo 
kwitonderwa. Ababyeyi benshi igihe bonsa bakora imirimo iteye agacuho 
maze amaraso yabo agashyuha bitewe no guteka; uruhinja rurarwara 
cyane, bidatewe n’amashereka y’umuriro uva mu mabere ya nyina gusa, 
ahubwo bitewe n’uko amaraso yarwo yandujwe n’ibyokurya bitarimo 
ibitunga umubiri nyina yariye byamuteye indwara y’umuriro umubiri 
wose maze bikanduza amashereka umwana yonka. Umwana kandi 
yanduzwa n’uko ubwenge bwa nyina bumeze. Iyo ari umuntu uhorana 
agahinda, urahuka vuba, urakara, ushoza intambara, amashereka umwana 
yonka arandura, kenshi bikamutera kurwara ibyo mu nda, kugubwa nabi, 
ubundi kandi bikamutera indwara yo gushiguka no kwikanga. 

Ingeso z’umwana kandi zituruka ku rugero rutewe n’uko 
amashereka yonka amaze. Ni ikintu cy’ingenzi cyane ku mubyeyi mu 
gihe yonsa ko agira umunezero mu mutima we, agategeka umutima we 
rwose. Iyo agenje atyo, ntacyo amashereka y’umwana aba, kandi ituze, 
n’ingeso yo kwitegeka nyina afite mu byo agirira umwana we bigira icyo 
bimara cyane mu byo gutunganya ubwenge bw’uruhinja. Niba uruhinja 
rwikanga, rugashiguka ku mpamvu nkeya, nyina akwiriye kugira uburyo 
bwo kumuhumuriza adahubutse no kumuhendahenda, ubwo nibwo 
umwana azabasha gukura neza cyane afite amagara mazima. 


Gahunda mu Byo Kurerana Urukundo 

Ababyeyi bahawe abana kuba ingwate bazabazwa n’Imana 
umunsi umwe. Dukwiriye gutanga umwanya munini wo kubigisha, no 
kubarera cyane no kubasabira cyane. Bakeneye kwigishwa mu buryo 
bukwiriye. 

Kenshi indwara z’abana zishobora guturuka ku mafuti yo 
kubarera. Kuryagagura, imyambaro idakwiriye mu gihe cy’umugoroba 
hariho imbeho, kudakina ibikino bitera imbaraga ngo bitume amaraso 
agenda neza mu mubiri, cyangwa kutabona umwuka mwinshi wo kweza 
'amaraso, bishobora kuba intandaro y'akaga. Ababyeyi nibajye biga 
bashaka kumenya igitera indwara, maze babone kuvura ahameze nabi 
vuba uko bishobotse kose. 

Uko bisanzwe abana bakurwa ku kariri no gushaka kurya maze 
bakigishwa yuko babereyeho kurya. Umubyeyi agira ibyo akora byinshi 
byerekeye kurema ingeso z’abana be bakiri bato. Ashobora kubigisha 
gutegeka irari ryabo, cyangwa ashobora kubigisha kwishimira irari maze 
bakaba abanyandanini. Kenshi umubyeyi aringaniza inama y’imirimo 
akwiriye kurangiza mu munsi maze igihe abana bamurushya mu kigwi 
cyo kubahendahenda akabahoza abahoresha ibyokurya, bagahora 
umwanya muto, ariko hanyuma bikarushaho kubatera kumurushya 
biruseho. Ibifu by’abana biba byatekewemo ibyokurya mu gihe 
batabishakaga na gato. Ariko icyari ngombwa ni umwanya nyina 
yabahozamo no kubitaho. Ariko abona yuko igihe cye ari icy’igiciro 
cyane, bituma atabona igihe cyo gukinisha abana be. Ahari gahunda 
y’urugo rwe yo kunezeza abashyitsi mu buryo bwiza, no guteka 
ibyokurya bye mu buryo bushya ni byo ashyiraho umtima cyane kuruta 
umunezero n’amagara mazima by’abana be. 

Mu byo gutegura imyambaro y’uruhinja, umunezero, ihumure, 
n’amagara mazima ni byo bikwiriye gushakwa mbere yo guhimba ibishya 
cyangwa gushaka ibitangaza abantu. Nyina w’abana ntakwiriye 
gukoresha igihe ataka cyangwa arimbisha utwenda duto, ibyo ni 
ukwivunisha imirimo idahwitse nkaho yakoze ibifitiye amagara ye 
n’ay’abana be umumaro. Ntakwiriye kwinaniza adoda, kuko bibabaza 
cyane amaso n’imitsi yumva mu gihe akwiriye kuruhuka cyane no gukora 
imyitozo inejeje. Akwiriye kumenya inshingano ye yo kwiyongeramo 
imbaraga kugira ngo azabashe imirimo imukwiriye. 2 

Umumaro wo Kwitegeka mu Byo Kwigisha 

Umwana Mu byo kwigisha umwana, haba ubwo ubushake bwa 
nyina n’ubujijuke bwe bihura n’ubwenge buke bw’umwana n’ubujiji 
bwe. Iyo bigeze aho nyina aba agomba kugira ubwenge bwinshi. 
Gukorana ubwenge buke no gukoresha umwana ku gahato biramwangiza 
cyane. 


Igihe cyose bishobotse, ako kaga gakwiriye kwirindwa; kuko 
bizanira umwana na nyina guhora batongana. Ariko niba ako kaga 
kamaze kubatahaho, umwana akwiriye gutozwa gushyira ubushake bwe 
mu bushake bufite ubwenge buruseho bw’umubyeyi we. 

Umutegarugori akwiriye kumenya kwifata, ntagire icyo akora 
cyo gutera umwana kubyutsa intambara. Ntakwiriye gutangana 
amategeko ijwi rikakaje. Ikizamugirira umumaro cyane ni ukuvugana 
ijwi rito rituje. Akwiriye kugirira umwana ibimukururira kuri Yesu. 
Akwiriye kumenya yuko Imana ari Umufasha we, n’urukundo rwe 
n’imbaraga ze. 

Iyo ari umukristokazi w’umunyabwenge, ntagerageza guhatira 
umwana we kuganduka. Asaba ashishikaye ngo umwanzi atanesha, maze 
uko asaba yiyumvamo ko imibereho y’iby’umwuka ihindutse ishyashya. 
Abona yuko iyo mbaraga imukoreramo ikorera no mu mwana, maze 
urnwana agahinduka umunyamahoro kandi wumvira. Uwo mubyeyi aba 
anesheje. Kwihangana kwe, ineza ye, amagambo ye y’ubwenge bwo 
kwirinda biba bikoze umurimo wabyo. Haboneka amahoro akurikiye 
umugaru, nk’umucyo w’izubaurashe imvura ihise. Nuko rero 
abamarayika barebaga ibyo, bakaririmba indirimbo z’umunezero. 

Bene ayo makuba aza no mu mibereho y’umugabo n’umugore, 
iyo batayobowe n’Umwuka w’Imana, bagaragaza mu bihe nk’ibyo 
umutima wo guhubuka no kutabanza gutekereza nkuko biboneka kenshi 
cyane mu bana. Nk’uko ibuye rikomeyeryikubita ku rindi rikomeye ni ko 
n’intambara y’ubushake yikubita ku bushake bundi imera. 

(1) AH 110-118; (2) AH 255-267 (3) 7T 47,48 


IGICE CYA 24 
ABABYEYI B’ ABAKRISTO 

Uko mukora imirimo y’urugo mukiranutse, umugabo akaba 
umutambyi w’ab’urugo rwe; umugore akaba umutabazikazi, muba 
mwongera imbaraga zo gukora ibyiza ahandi hatari imuhira. Uko 
murushaho kongera imbaraga zanyu ubwanyu. Ni ko murushaho kuba 
abakwiriye gukora mu itorero no mu baturanyi. Iyo mwikomerejeho 
abana banyu mukabakomereza no ku Mana, muhinduka abakozi bakorana 
n’Imana. 

Kwera k’Umurimo w’Umutegarugori 


Umugore akwiriye gusohoza inshingano yahawe n’Imana kera 
kose ihwanye n’iy’umugabo we. Isi ikeneye ababyeyi b’abana batari abo 
ku izina gusa. ahubwo babigaragaza no mu bikorwa. Tubasha kuvuga nta 
mususu yuko inshingano z’umugore ari nziza cyane, zera cyane kurusha 
iz’umugabo. Umutcgamgori akwiriye gusobanukirwa no kwera 
k’umurimo we maze agakora umurimo wo mu mibereho ye afite 
imbaraga kandi yubaha Imana. Akwirive kwigishiriza abana be kuzagira 
umumaro muri iyi si no mu rugo rwo mu isi irushijeho kuba nziza 

Umugore ari we nyina wabana ntakwiriye kunebwa ngo akundire 
imbaraga ze kumera nk’izipfuye, yishingikirije ku mugabo we. 
Ntakwiriye kwihisha mu mugabo we. Akwiriye kwiyumvamo ko 
ahwanye n’umugabo we, amuhagaze iruhande, akiranuka mu byo akora, 
umugabo na we akiranuka mu bye. Umurimo we wo kwigisha abana be 
ni uwo kujijura no kurera neza rnu buryo bwose, umeze nk’umurimo uwo 
ari wo wose umugabo yahamagariwwe gukora, naho waba ari uwo kuba 
umutware ukomeye w’ishyanga. 

Umwami wicaye ku ntebe ye y’ubwami ntafite umurimo 
w’icyubahiro uruta uw’umutegarugori, ni umwamikazi w’ab’urugo rwe. 
Afite imbaraga zo guhindura ingeso z’abana be, kugira ngo babe 
bakwiriye kuzahabwa ubugingo bwera buruseho kandi buhoraho. Nta 
marayika wasaba umurimo w’ icyubahiro uruse uwo; kuko igihe 
umutegarugori akora atyo aba akoreye Imana. Akwiriye gusobanukirwa 
n’agaciro k’umurimo we maze akambara intwaro zose z’Imana, kugira 
ngo abashe kurwanya ibishuko bituma abantu basa n’ab’isi. Umurimo we 
n’uw’igihe kirekire kandi uzahoraho. 

Niba abagabo bafite abagore bajya ku mirimo, bagasiga abagore 
barera abana imuhira, nyina w’abana aba akora umuurimo ukomeye 
kandi w’ingenzi rwose uhwanye n’uwo se w’abo bana akora. Nubwo 
umwe yaba ari mu murimo w’Imana mu bihugu bya kure, undi na we aba 
akora umurimo w’Imana imuhira. Ugornba kwitonderwa, uruhanije kandi 
uremereye cyane kuruta uw’umugabo we. Umurimo we ni uw’icyubahiro 
kandi ni ingenzi. Umugabo wagiye gukorera Imana mu misozi ahabwa 
icyubahiro gikwiriye abagabo, nyamara umukozi uruha cyane w’ imuhira 
ntabashe kubona icyubahiro cyo mu isi kubwo imirimo ye. Ariko niba 


178 



akorera cyane kungura ab’urugo rwe, agashaka kuboneza ingeso zabo 
ngo zibe nk’icyitegererezo cyacu cyo mu ijuru, marayika wandika 
ibikozwe yandika izina rye ko ari iry’umuntu wakoze umurimo w’Imana 
ukomeye cyane mu isi kuruta abandi bose. Imana ntireba ibintu nkuko 
abantu bagira ibitekerezo bigufi babireba. 

Isi yuzuwemo n’ibibi bikurura abantu. Ibintu by’agahararo 
n’ingeso bifite ubushobozi bwinshi ku basore. Niba umutegarugori 
ananiwe inshingano ye yo kurera no kuyobora no kwerekera abana be, 
nta kizababuza kwemera ibibi no kureka ibyiza. Umutegarugori wese 
akwiriye gusanga Umukiza we asenga ati “Twigishe uburyo bwo 
kwigisha umwana n’icyo dukwiriye kumukorera. “Akwiriye kwitondera 
iby’Imana yigishirije mu ijambo ryayo, nibwo azahabwa ubwenge 
bungana n’ubwo yifuza. 

Umutegarugori wese akwiriye kwiyumvamo yuko ibihe bye ari 
iby’igiciro cyinshi, kandi yuko umurimo we uzageragezwa ku munsi 
ukomeye w’amateka. Ni bwo bizagaragara yuko ibyinshi mu mafuti 
n’ubugome abagabo n’abagore bagize babitewe n’ubujiji no kutita ku bari 
bashinzwe kuyobora intambwe zo mu bwana bwabo mu nzira itunganye. 
Kandi bizagaragara yuko abenshi bahesheje isi umugisha bikomotse ku 
mucyo w’ubwenge n’ukuri no gutungana byaturutse ku mibereho myiza 
no ku masengesho y’umutegarugori w’umukristokazi. 

Ubushobozi bw’Umutegarugori Bwo Gukora Ibyiza 

Umutegarugori ashobora kuba afite icyubahiro gike; ariko 
icyitegererezo cye hamwe n'icy’umugabo we bishobora guhoraho. 
Imbaraga y’umutegarugori yo gukora ibyiza ikurikiye iy’Imana kandi 
ifite ubushobozi ku isi. 

Umubyeyi w’umukristokazi azajya ahora ari maso agenzure 
akaga kagota abana be. Azajya arinda umutima we ube uboneye kandi 
wera; azajya ategekesha umutima we n’ingeso ze ijambo ry'Imana kandi 
azajya asohoza inshingano ze akiranutse, agire imibereho isumba 
ibishuko by’amanjwe bizajva bimutera iminsi yose. Abana bazi kureba 
vuba. bakamenya uwihangana, bakamenya gutandukanya ijwi rivuganye 
urukundo n’iry’uburakari, n’iryo gutegekana ubukana, ari byo byumisha 
urukundo rushyitse n’impuhwe mu mitima y’abana. Umubyeyi 

w’umukristokazi ntazajya yirukanisha abana be kuvuga amagambo 
akarishye no kutagira impuhwe. 

Bategarugori, nimukanguke kugira ngo imigenzereze yanyu 
n’icyitegererezo cyanyu bihindure ingeso n’imibereho by’abana banyu, 
kandi ku by’inshingano yanyu mugire ubwenge butunganye n’ingeso 
ziboneye, zirabagiranisha ukuri n’ubwiza. 

Abagaho benshi cyane n’abana batagira icyo babona kinezeza mu 
rugo, bahora bahura n’ibitutsi no kwivovota, bashakira ihumure 
n’ibiganiro ahandi hatari imuhira. mu biraba cyangwa ahandi hakorerwa 
ibintu bidakwiriye byo kwinezeza. Umubyeyi w’abana uhora uhugiye ku 
mirimo y’urugo, akenshi ntiyita ku bintu bito akwiriye gukorera kugira 
ngo urugo rubere umugabo we n’abana be ahantu h’umunezero, nubwo 
yakwirengagiza imiruho ye n’amagorwa ye igihe bamureba. Mu gihe 
ahugiye mu kuringaniza ibyokurya n’ibyo kwambarwa, umugabo we 
n’abana be baba binjira kandi basohoka nk’abashyitsi. 

Niba abategarugori biyambarira uko babonye bitagira gahunda 
mu gihe bari imuhira, baba bigisha abana babo gukurikiza inzira yabo 
y’umwanda. Ababyeyi benshi b’abagore batekereza yuko umwambaro 
uwo ari wo wose uhagije kwambarira imuhira, nubwo waba ari umwanda 
cyane kandi ari incabari. Ariko bidatinze abo mu ngo zabo baba 
batakibumva. Abana bagereranya imyambaro ya nyina n’iy’ abandi 
bambaye neza, maze icyubahiro bari bamufitiye kigabanuka.Umugore 
nyakuri w’umutegarugori azajya akorana imirimo ye icyubahiro 
n'umunezero, atazirikana yuko kuyikoresha amaboko ye bimgabanurira 
agaciro mu gihe akora igikwiriye gukorwa cyose muri gahunda gikorerwa 
urugo. 


Umutwe w’ab’Urugo Niyigane Kristo 

Ab’urugo bose bahurira kuri se; Ni we utanga amategeko, 
ugaragariza mu mibereho ya kigabo imico myiza itadebuka, n’ imbaraga, 
no gukiranuka, n’ubugwaneza, no kwihangana, n’umwete, no kuba 
ingiramumaro. Umugabo ni we mutambyi w’ab’urugo; agashyira ku 
gicaniro cy’Imana igitambo cya mu gitondo na nimugoroba. Umugore 
n’abana bakwiriye kumenyeshwa ko bakwiriye guhurira kuri iryo turo 
bagafataniriza hamwe kuririmba no guhimbaza. Mu gitondo na 

nimugoroba se w’abana ari we mutambyi w'ab‘urugo, akwiriye kwaturira 
Imana ibyaha bye n'ibyakozwe n’abana be muri uwo munsi. Ibyaha 
yamaze kumenya, n’ibihishwe byamenywe n'Imana yonyine byose 
bikwiriye kwaturwa. Itegeko ry’uyu murimo nirikurikizwa ryitaweho 
cyane na se w’abana mu gihe ari imuhira, nyina w'abana akarikurikiza 
mu gihe umugabo we atahari bizabera ab’uwo muryango umugisha. 

Ndabwira umugabo ari we Se w’abana nti, ube uzi yuko 
iby’ugamije byose bitunganye kandi byera. Ukwiriye guhora wigira kuri 
Kristo iminsi yose. Ntuzagerageze na gato rwose kugaragaza umutima 
wo gutoteza mu rugo. Umugabo ugenza atyo aba akora umurimo wa 
Satani. Reka ubushake bwawe bwumvire ubushake bw’Imana. Ukore uko 
ushoboye kose kugira ngo imibereho y’umugore wawe ibe iyo kunezeza 
kandi anezerwe. Ugire ijambo ry’Imana umujyanama wawe. Jya ugira 
imibereho yigisha ijambo ry’Imana mu rugo rwawe. Niho uzagira 
imibereho yaryo mu itorero kandi ukazajya uyijyana aho ukora hose. 
Ingeso zo mu ijuru zizongera icyubahiro cy’imirimo yawe yose. 
Abamarayika b’Imana bazafatanya nawe, bagufashe kugaragariza ab’isi 
Kristo. 

Ntugakundire imiruho y’imirimo yawe kwijimisha imibereho 
y’urugo rwawe. Niba mu gihe hari utuntu duto tubaye nk’uko 
utatekerezaga ko byaba, nawe ukananirwa kwihangana, no 
kwiyumanganya, n’ineza n’urukundo, uba werekanye ko utahisemo 
uwagukunze akakwitangira ngo abe mugenzi wawe, ngo ube urnwe na 
we. 


Kuba umugabo mu rugo ntibigaragazwa n'uko umugabo 
atsikaraye ku gaciro afrte ko kuba umutwe w’urugo rwe. 
Ntibimwongerera icyubahiro kumwumva avuga ibyanditswe bitera 
inkunga ubutegetsi bwe. Guhatira umugore we nyina w’abana be gukora 
ibyo yagambiriye nk’aho bitabasha kuba amafuti si byo bituma aba 
umugabo. Uwiteka yashyiriyeho umugabo kuba umutwe w’umugore ngo 
amubere umurinzi; n'umwe mu muryango w’ab’inzu, ubabumbira 
hamwe, nk’uko Kristo ari umutwe w’itorero n’Umukiza waryo. 
Umugabo wese uvuga ko akunda Imanaakwiriye kwiga yitonze 
iby’Imana imushakaho aho ari. Amategeko ya Kristo akurikizwa mu 
bwenge no mu bugwaneza bwose no mu mahoro; uko ni ko n’umugabo 
akwiriye gukoresha ububasha bwe yigana Umutwe w’itorero. 

Babyeyi Mukorere Hamwe Muhesha Abana Banyu Agakiza 


Iyaba umwenda ukinze wabashaga gukurwaho, maze ababyeyi 
b’abana bakareba nk’uko Imana ireba imirimo yakozwe mu munsi, kandi 
bakareba uburyo ijisho ryayo ritagira iherezo rigereranya imirimo yabo 
bombi, batangazwa n’iby’abo mu ijuru babona. Se w’abana yabona 
umurimo we woroheje, mu gihe nyina akeneye kongerwamwo ubutwari 
n'imbaraga zo gukorana umurimo we ubwenge no kudatezuka no 
kwihangana. Ubwo ni bwo yamenya agaciro kawo. Mu gihe se yabaga 
ahugiye mu bintu bishiraho bikarangira, nyina yabaga ahugiye kungura 
ubwenge bw’abana n’ingeso zabo, adakora ibizamara igihe gito ahubwo 
akora ibizahoraho. 

Inshingano se w’abana abafiteho ntizibasha guhabwa nyina. Niba 
nyina w’abana asohoza inshingano ze, aba afite umutwaro uhagije. 
Ababyeyi nibakora bafatanije, ni bwo bazabasha gusohoza umurimo 
Imana yabashinze. 

Se w'abana ntakwiriye gushaka urwitwazo rwo kumubuza 
gusohoza umugabane we wo kwigishiriza abana be kuzahabwa ubugingo 
no kudapfa. Akwiriye gufatanya n’umugore we iyo nshingano. Iyo ni 
inshingano y’umubyeyi w’umugabo n’iy’umugore. Ababyeyi bakwiriye 
gukundana no kubahana, niba bashaka ko izo ngeso zikurira mu bana 
babo. 


Ufite abana b’abahungu mu rugo rwe, nubwo yaba 
yarahamagariwe gukora iki, ntabwo akwiriye kwirengagiza imitima 
yashinzwe. Yabyaye abo bana mu isi, yiha inshingano ivuye ku Mana 
yuko azakoresha imbaraga ze uko ashoboye kose kubarinda kubana 
n’ababi no kugira incuti mbi. Ntakwiriye kureka abahungu be 
b’inkubaganyi ngo barerwe na nyina burundu. Uwo ni umutwaro 
umuremereye cyane. 

Akwiriye kuringaniza neza uko barerwa mu buryo bushimishije 
abana na nyina, Bishobora gukomerera nyina cyane kwimenyereza 
kwitegeka no gukorana ubwenge mu gihe yigisha abana be. Biramutse 
bibaye bityo, se aba akwiriye kwikorera umutwaro uruseho mu mutima 
we. Akwiriye kugambirira gukorana umuhati cyane agakiza abana be. 

Inama Yerekeye ku Bana Benshi 


Abana ni umwandu uturuka k’Uwiteka, nitwe twanshinzwe 
kurera uwo mwandu we. Ababyeyi bakwiriye gukorera abo mu ngo zabo 
bafite urukundo no kwizera kandi basenga, kugeza ubwo bazabasha kuza 
imbere y’Imana bafite umunezero bavuga bati “Dore, ndi hano, jye 
n’abana Imana yampaye.” 

Imana ishaka yuko ababyeyi bakorana ubwenge bakagira 
imibereho iturna umwana wese abona uko yigishwa neza, kandi ko nyina 
agira imbaraga n’igihecyo gukoresha ubwenge igihe yigisha abana be 
gufatanya n’abamarayika. Umutegarugori akwiriye gukoresha 
umugabane we ubutwari, maze agakora umurimo we yubashye kandi 
akunze Imana, kugira ngo abana be babere umugisha abo mu rugo n’abo 
babana. 


Umugabo akwiriye kuzirikana ibyo byose kugira ngo umugore 
we ataremererwa akicwa n’agahinda. Akwiriye kureba yuko nyina 
w’abana be Atari mu mwanya atabasha gukorera utwana twe twinshi 
ibikwiriye, kugira ngo badakura badafite ubwenge butunganye. 

Hariho ababyeyi batazirikana ngo bamenye yuko bashobora 
cyangwa badashobora gukorera ab’urugo rwabo benshi ibikwiriye, nuko 
bakuzuza amazu yabo utwo twana duto tutagira gifasha, duteze amakiriro 
yose ku babyeyi batwo ngo baturere kandi batwigishe. Icyo ni ikibi giteye 
agahinda. Si bibi kuri nyina gusa, ahubwo no ku bana be no kuri bene 
wabo. 


Kugira ngo mu maboko y’umubyeyi hajye hahoramo agahinja 
uko umwaka utashye n'ukumugirira nabi bitavugwa. Ibyo bigabanura 
kandi byonona umunezero w’ab'inzu maze bikongera ubutindi mu rugo. 
Bibuza abana kurerwa no kwigishwa n’umunezero ababyeyi bibwiraga 
ko abana babo bakwiriye kugira. 

Ababyeyi bakwiriye kuzirikana bitonze inshingano z’ibyo 
bakwiriye gukorera abana babo. Ntibemererwe kubyara abana mu isi bo 
kubera abandi umutwaro. 

Mbega ukuntu agaciro k’umwana kazirikanwa bya nikize! 
Umutima uba ku munezero w’iruba ryabo, maze imitwaro iremereye 

ikikorezwa umugore ariwe nyina w’abana, ikangiza ubugingo bwe kandi 
ikaremaza imbaraga z’umwuka. Igihe afite amagara make kandi acogoye 
mu mutima, agira atya akabona agoswe n'umukumbi muto atabasha 
kurera nk’uko bikwiriye. Babura ibyigisho bibakwiriye, bagakurira 
gukoza Imana isoni no gufatanya n’abandi ibibi bya kamere yabo 
ubwabo, maze uko akaba ari ko ingabo Satani yishimira gukoresha 
ziboneka. 

(1) 7T 67; (2) AH 231-254; (3) AH 212-215; AH 233; (5) AH 216-221; 
(6) AH 159-164. 


IGICECYA 25 
URUGO RWA GIKRITO 

Imana ishaka yuko mu byo guhitamo aho tuba, tubanza 
kuzirikana mbere ya byose tukamenya iby’ingeso n’iby'idini bizaba 
bituzengurutse n’ab’ingo zacu. 

Uko mushaka aho mwubaka, mureke uwo mugambi abe ari wo 
uyobora guhitamo kwanyu. Mwe gutegekwa n'irari ry’ubutunzi, 
n’imyifatire y’ibyo mureba cyangwa ingeso z’abantu. Muzirikana cyane 
ibyerekeye ineza, kubonera, amagara mazima no kuba hakwiriye rwose. 

Mu kigwi cyo gutura ahagaragara imirimo y’abantu gusa, aho 
uhora ureba kandi ukumva inama z’ibitekerezo by’ibibi, aho imidugararo 
n’impagarara bizana umuruho no gushoberwa, jya aho ubasha kureba 
ibyo Imana yakoze. Shakira uburuhukiro bw’umutima ahari ibyiza, 
n’ituza n’amahoro by’ibyaremwe. Wemerere ijisho ryawe kureba ubwatsi 
butoshye, ibihuru, n’imisozi. Urebe hejuru ku ijuru rikeye, ritijimishijwe 
n’umukungugu wo mu mudugudu n’umwotsi, maze uhumeke umwuka 
ugarura intege wo mu kirere 

Igihe cyamaze kugera, ubwo Imana izakingura inzira, ab’urugo 
bakwiriye kwimuka bakava mu midugudu. Abana bakwiriye kujyanwa 
mu misozi. Ababyeyi bakwiriye kubona ahantu hakwiriye, hahwanye 

n’imari bafite. Nubwo aho gutura haba hato, hakwiriye kuboneka isambu 
ifite imirima. 

Ababyeyi b’abagabo n’ab’abagore bafite iyabo ngobyi n’urugo 
rushimishije, ni abami n'abamikazi. Nibishoboka, urugo rukwiriye kuba 
kurey’umudugudu, ahantu abana bashobora kubonaaho bahinga. 
Umwana wese akwiriye kugira uwe murima w’umwihariko; maze 
ukazajya ubigisha guhinga, no kuringaniza amayogi yo guteramo imbuto, 
n’akamaro ko kubagara ukarandura urwiri rwose, ubigishe nanone uburyo 
ari ikintu cy’ingenzi kugira imibereho itaranganwa ikibi n’ingeso 
z’ubugizi bwa nabi. Ubigishe kurandura ingeso mbi nk’uko barandura 
urwiri mu mirima yabo. Bizamara iminsi wigisha ibyo byigisho, ariko 
bizagira umumaro, ndetse ukomeye cyane. 

Isi irimo imigisha iyihishwemo ishobora kubonwa n’abafite 
ubutwari n’ubushake no kudacogora mu gihe bashaka ubutunzi buyirimo. 
Abahinzi benshi bananiwe kubona inyungu ihagije ituruka mu ngobyi 
yabo, kuko bakora umurimo bibwira ko usuzuguritse; ntibazi yuko muri 
wo harimo umugisha wabo ubwabo n’uw’ab’urugo rwabo. 

Ababyeyi bategekwa n’Imana gutuma aho batuye hahwana 
n’ukuri bamamaza. Bashobora kwigisha abana babo ibyigisho 
bitunganye, maze abana bakiga gufatanya iwabo ho mu isi n’iwabo ho 
mu ijuru. Umuryango wo mu isi ukwiriye gukora uko ushoboye kose ngo 
ube icyitegererezo cy’uwo mu ijuru. Ibishuko byo kwishimira ibibi 
n’ibyo mu isi, bizabura imbaraga rwose. Abana bakwiriye kwigishwa 
yuko bageragerezwa mu isi, kandi bigishirizwa kuzaba abaturage bo 
mazu Kristo ategurira abamukunda kandi bakomeza amategeko ye. Uyu 
ni umurimo ukomeye uruta iyindi yose ababyeyi bakwiriye gukora. 

Amazu yose agenewe kubabwamo n’abantu akwiriye kubakwa 
ahirengeye, hasheshe amazi uko bishobotse kose. Habe ahantu humutse. 
Iyo nama kenshi yitabwaho bisha na bisha. Kurwaragura, indwara 
zikomeye, n’imfu nyinshi, biterwa no gutura ahantu h’impehamyi, na 
malariya y’ahantu haciye bugufi, no guhora uzonzwe bitewe n’indwara. 

Mu gihe cyo kubaka amazu, ikintu cy’ingenzi cyane cyane ni 
ugushaka ahari umwuka mwiza mwinshi n’umucyo w’izuba mwinshi. 
Mureke mu cyumba cyose cy’inzu hajye hanyura umwuka. Ibyumba byo 

kuryamamo bikwiriye kuringanizwa mu buryo butuma umwuka uzamo, 
undi ugasohoka ku manywa na nijoro. Nta cyumba gikwiriye gukoreshwa 
kuryamwamo, keretse kigiye gikingurwa buri munsi kugira ngo umwuka 
n’umucyo w’izuba bikizemo. 

Uturima twarimbishishijwe ibiti bitewe hirya no hino n’uduhuru 
duke ahitaruyc inzu ho hato, tunezeza ab’urugo, kandi nitwitabwaho 
neza, ntacyo tuzatwara amagara y’abantu. Ariko ibiti biteye ibicucu 
n’ibihuru byegeranye kandi bitsikanye ahakikije inzu, bitera indwara, 
kuko bibuza umwuka mwiza kuza mu nzu kandi bigakingiranira hanze 
umucyo w’izuba, hunyuma mu nzu hakaza impehamyi, cyane cyane mu 
gihe cy’imvura. 

Ibirimbisha Inzu Bikwiriye Kuba Ibyoroheje Kandi Bitari 
Iby’Igiciro Kinini 

Murimbishishe inzu yanyu ibintu bisanzwe byoroheje, ibintu 
bishobora gufatwa mu ntoke, bishobora kubonezwa bitaruhanije, kandi 
bishobora kubonerwa ibibisimbura bidatwaye amafaranga menshi. 
Nimwimenyereza isuku, muzatuma urugo rwa gikene ruba urugo 
runezeza kandi rwakira abashyitsi, niba urukundo no kunyurwa 
birubamo. 

Umunezero ntupfa kuzanwa n’ibintu by’umurimbo byo mu nzu 
gusa. Urugo rwa gikene ariko rukababwamo n’abantu bafite gahunda, ni 
rwo ruba urugo rufite umunezero uruseho. Gutera abana kunyurwa no 
kunezerwa mu rugo rwabo ntibiterwa no kugira ibintu byinshi by’igiciro 
n’ibyo kurimbisha bihambaye, ahubwo igikwiriye ni uko ababyeyi 
babakunda kandi bakabitaho. 

Mutegekwa n'Imana kuba ibyitegererezo byo gutungana mu rugo 
rwanyu. Mwibuke yuko nta mivurungano iba mu ijuru kandi yuko urugo 
rwanyu rukwiriye kuba ijuru ryo mu isi. Mwibuke yuko guhera ubu 
ngubu nimukora utuntu dutoya dukwiriye gukorwa mu rugo rwanyu 
mubikiranutsemo, muzaba mubaye abakozi bakorana n’Imana, basohoza 
ingeso za gikristo. 

Babyeyi, mwibuke yuko mukorera guhesha abana banyu agakiza. 
Niba ingeso zanyu zitunganye, niba mugaragaza isuku na gahunda, 

ubwiza no gukiranuka, mwejejwe umutima n’umubiri n’umwuka, muba 
mwemeye amagambo y'Umucunguzi yavuze at: Muri umucyo w’isi. 

Mutangire hakiri kare kwigisha abana gufata neza imyambaro 
yabo mubaha ahantu ho kubika ibintu byabo, kandi mubigishe kuzinga 
akantu kose neza no kugashyira ahantu hako. Niba mutabasha kubona 
akabati k’imyenda kabigenewe, mukoreshe akabati mu mbaho 
z'amasanduku atwarwamo ibintu, mugakingishe imyenda ifite amabara 
meza. Uyu murimo wo kwigisha iby’isuku na gahunda uzatwara 
umwanya muto buri munsi, ariko mu bihe bizaza bizagirira abana banyu 
akamaro, bitume namwe mubona igihe mukoreramo ibindi. 

Ababyeyi bamwe bareka abana babo ngo bangize ibintu. 
bagakinisha ibintu batemerewe gukoraho. Abana bakwiriye kwigishwa 
yuko badakwiriye gukoresha ibintu by’abandi. Bakwiriye kwiga 
kwitondera amategeko yo kuba imbonera, kugira ngo bibafashe kandi 
bitere umunezero abo mu rugo. Abana ntibazanezerwa biruseho mu gihe 
bemerewe gukoresha ikintu cyose babonye. Iyo batigishijwe kwitonda, 
bakura baba babi, bafite ingeso zo kwangiza ibintu. Ntimugahe abana 
ibintu byo gukinisha bimeneka ubusa. Gukora ibyo ni ukubigisha 
icyigisho cyo kwangiza. Mujye mubaha ibintu bikeya bikomeye kandi 
bizarama. Izi nama muhawe, nubwo zagaragara ko ari izoroheje, zifite 
umumaro cyane mu byo kwigisha umwana.2 

(1) AH 131-155; (2) CG 110, 111; 101-102. 


IGICE CYA 26 

IBY’UMWUKA WA KRISTO MU RUGO 

Dushobora kugira agakiza k’Imana mu ngo zacu; ariko dukwiriye 
kwizera ibyako, tukagira imibereho yako, kandi tugahorana kwizera 
kurambye no kwiringira Imana. Iyo ijambo ry'Imana rigira ibyo ritubuza 
ubwo aba ari ukutugirira neza. Byongera umunezero w’abo mu rugo 
rwacu, n’uw'abatuzengurutse bose. Bituma dukunda ibyiza, kandi 
bikadutera amahoro mu mutima, maze hanyuma bikazaduhesha ubugingo 
buhoraho. Abamarayika bakorera abantu bazajya bahora mu ngo zacu. 

maze bajyane mu ijura amakuru y'amajyambere yacu mu by’umwuka 
bafite umunezero, kandi marayika wandika azatanga imimuriko inejeje. 

Umwuka wa Kristo ni we uzajya ategeka mu mibereho yo mu 
rago. Abagabo n’abagore nibakingurira imitima yabo gutegekwa n’ukuri 
n’urukundo byo mu ijuru, izo ngeso zizongera zitembe nk’imigezi mu 
butayu, ifutse hose kandi itere ayo mafu kuboneka ahantu h’umutarwe 
n’ahatewe n’amapfa. 1 

Kwirengagiza idini mu rugo, kwirengagiza kwigisha abana, ni 
ikintu kirakaza Imana kuruta ibindi byose. Umwana wawe umwe 
aramutse aguye mu ruzi, akagundagurana n'umuvumba ari mu kaga ko 
kurohama, mbega umuvurungano wahaba! Mbega ukuntu abantu 
bashishikara, bagasenga, bakagaragaza uburyo bashaka ko ubugingo 
bw’uwo muntu bukira! Ariko dore abana banyu baretse Kristo imitima 
yabo idakijijwe. Bararimbuka badafite ibyiringiro kandi badafite Imana 
mu isi, namwe ntacyo mwitayeho kandi muri imburamukoro. 

Satani afite umuhati wo kuyobya abantu inzira igana ku Mana; 
kandi imigambi ye irasohora igihe ibyo gusenga bitacyitaweho, iyo 
abashije kuroha ubwenge bwabo mu mirimo kugira ngo be kugira igihe 
basoma Bibiliya zabo, no gusengera ahihereye, no gukomereza ituro ryo 
guhimbaza n’iry’ishimwe ryo gutwikwa ku gicaniro cy’igitambo cya mu 
gitondo na nimugoroba. Mbega ukuntu abazi uburyarya bw’umushukanyi 
mukuru ari bake! Mbega uburyo abatazi inama ze z’uburyarya ari benshi! 
2 


Gusenga kwa Mugitondo na Nimugoroba 

Yemwe babyeyi, nimujye muteraniriza abana banyu hamwe mu 
gitondo na nimugoroba babakikize, maze mwerekeze umutima ku Mana 
muyihendahendera kubafasha mwicishije bugufi. Abo bana banyu bari 
mu bishuko. Imiruho ya buri munsi igose inzira y’abasore n’abasaza. 
Abashaka kugira imibereho yo kwihangana, n’urakundo, n’umunezero 
bakwiriye gusenga. Tubasha kunesha inarijye gusa tubibashishijwe no 
guhora twakira umufasha uturuka ku Mana. 

Niba hariho igihe urugo rwose rukwiriye kuba urugo rwo 
gusenga, icyo gihe cyaba iki turimo. Guhakana Imana no gushidikanya 

birarushaho kugwira. Ibicumuro ni byose. Ibibi bigwiriye mu mitima 
y’abantu, kugomera Imana ni ko kwigaragaza mu mibereho y’abantu. 
Kubwo gutegekwa n’icyaha imbaraga z’umutima ziri mu bubata bwa 
Satani. Ubugingo bw’abantu bwabaye urubuga rw'ibikino bye. Keretse 
ukuboko gukomeye kuramburiwe gukiza naho ubundi umuntu agenda 
agana aho se w’ubugome amuyoboye. 

Nyamara kandi, muri iki gihe cy’akaga gateye ubwoba, bamwe 
mu biyita abakristo ntibagira gusenga kw’ab’urugo. Ntibahera Imana 
icyubahiro mu rugo rwabo; ntibigisha abana babo kuyikunda no 
kuyubaha. Abenshi bitandukanyije n’Imana bayijya kure cyane bituma 
biyumvamo yuko bayegereye bacirwaho iteka. Ntibashobora “kwegera 
intebey’ubuntu badatinya,” “barambuye amaboko yera badafite umujinya 
kandi batagira impaka.” (Abaheburayo 4:16, 1 Timoteyo 2:8). Ntibafite 
umurunga muzima wo kubafatanya n'Imana. Bafite ishusho yo kubaha 
Imana ariko badafite imbaraga. 

Kwibwira yuko amasengesho atari ikintu cy’ingenzi ni inama 
imwe y’uburyarya Satani akoresha akabishobora ashaka kurimbura 
ubugingo bw’abantu. Gusenga ni ugusabana n’Imana, ari yo Soko 
y’ubwenge, isoko y’imbaraga, n’amahoro, n’umunezero. Yesu yasabye 
Se “ataka cyane arira.” Pawulo ahendahendera abizera “gusenga 
ubudasiba,” mu bibaho byose muhore mushima, kuko ari byo Imana 
ibashakaho. Yakobo aravuga ati: “Musabirane. Gusenga k'umukiranutsi 
kugira umumaro mwinshi, iyo asenganye umwete.” (Abatesalonike 5:7; 
Yakobo 5: 16). 

Ababyeyi bakwiriye kugotesha abana babo uruzitiro 
rw’amasengesho y’ukuri kandi asenganwe umwete. Bakwiriye gusenga 
bafite kwizera gushyitse yuko Imana izabana nabo kandi yuko 
abamarayika bera bazabarindana n’abana babo imbaraga y’icyago ya 
Satani. 


Mu rugo rwose hakwiriye kubaho igihe kigenwe cyo gusenga 
kwa mu gitondo na nimugoroba. Mbega ukuntu ari ikintu gikwiriye 
kwikoranirizaho abana mbere yo gufungura mu gitondo, ushimira Data 
wa twese wo mu ijuru ko yabarinze muri iryo joro rikeye, no kumusaba 
kubafasha no kubayobora no kubarinda muri uwo munsi! Mbega ukuntu 
bikwiriye mu gihe cya nimugoroba ko ababyeyi n’abana bongera 

guteranira imbere y’Imana kandi bakayishimira imigisha yabahaye muri 
uwo munsi. 

Mu gitondo cyose mujye mwiyegurira Imana hamwe n’abana 
banyu muri uwo munsi. Mwe kwibarira amezi n’imyaka; ibyo si ibyanyu. 
Mwahawe umunsi umwe mugufi gusa. Muwuhabwa nkaho ari wo 
w’iherezo ryanyu ku isi, amasaha yawo muyakoreremo Shobuja. Inama 
zanyu zose muzishyire imbere y’Imana, kugira ngo zisohozwe cyangwa 
ze gusohozwa bikurikije uko ububasha bwayo buri. Mwemere inama 
zayo mu kigwi cyo kwemera izanyu, nubwo kuzemera byabatera kureka 
imigambi yagenwe. Uko ni ko imibereho izarushaho guhindurwa 
n’icyitegererezo cyo rnu ijuru; “kandi amahoro y’Imana ahebuje rwose 
ay’umuntu yamenya, azarindira imitima yanyu n’ibyo mwibwira muri 
Kristo Yesu.” Abafilipi 4:7. 

Se w’abana akwiriye gusengesha, atahaba bigakorwa na nyina 
agatoranya umurongo w’ibyanditswe unejeje kandi wumvikana neza; 
Uko gusenga gukwiriye kuba kugufi. Iyo usomye igice kirekire cyangwa 
ugasenga amasengesho maremare, uko gusenga kurarambirana, maze 
igihe gusenga kurangiye bakumva borohewe. Igihe umwanya wo gusenga 
ubaye mubi kandi ukarambirana bikoza Imana isoni, iyo uwo mwanya 
urambiranye cyane, kandi ukabamo ubukonje cyane, abana barawanga. 

Babyeyi, umwanya wo gusenga nimuwugire umwanya unejeje 
cyane. Nta mpamvu yatuma uwo mwanya utaba umwanya unejeje wo 
kwishimirwa kuruta iyindi myanya yose y’uwo munsi. Umwanya muto 
wo kuwitegura uzakubashisha kuwuzuzamo ibinejeje n’ibigize icyo 
byunguye. Umwanya wo gusenga ujye uhora uwuhinduramo gahunda. 
Ibibazo byerekeye ku murongo wasomwe bishobora kubazwa, kandi 
hakagira amagambo make meza, akwiriye avugwa. Indirimbo yo 
guhimbaza ikwiriye kuririmbwa. Amasengesho akwiriye kuba magufi, 
agize icyo asobanuye. Usaba akwiriye gushimira Imana ineza yayo mu 
magambo make kandi aboneye, kandi akayisaba kubafasha. Bibaye 
ibishoboka abana nabo bagira icyo basoma kandi bagasenga. Guhabwa 
ubugingo buhoraho byonyine ni byo bizagaragaza ubwiza bw’ibihe byo 
gusenga byagizwe.3 

(I) CG 484. (2) 5T 424, 426. (3) 7T 42-44. 

IGICE CYA 27 


IMARI MU RUGO 

Uwiteka ashaka yuko abantu be batekereza neza kandi bakitonda. 
Ashaka yuko biga kuzigama mu kintu cyose, ntibagire icyo bapfusha 
ubusa. 


Mukwiriye kwiga kumenya igihe cyo kuzigama n’igihe cyo 
gukoresha amafaranga. Ntitubasha kuba abayoboke ba Kristo keretse 
twiyanze tukikorera umusaraba. Dukwiriye gutanga tugereranya; 
duteraniriza hamwe akantu gato kose: mudoda imitwe y’imyenda yanyu 
yacitse, kandi mukamenya ibyo mushobora kwita ibyanyu. Mukwiriye 
kubara utuntu twose mwakoresheje mwinezeza. Mukwiriye kumenya 
icyo mwakoresheje mushaka kwimara ipfa kandi mwimenyereza irari ribi 
ryo kugira inda nini. Amafaranga mwakoresheje ku byokurya 
by’imburamumaro biryoshye, yabasha kongerwa ku yo kunezeza 
ab'urugo ku bintu bikwiriye kandi bibagiriye umumaro. Ntimukwiriye 
kuba abanyabuntubuke mukwiriye kwikiranukaho mugakiranuka no ku 
bavandimwe. Ubuntu buke buvutsa imigisha y'Imana. Gutanga birenze 
urugero na byo ni bibi. Agatoya kagiye wibwira yuko nta cyo kamaze, 
hanyuma iyo utekereje usanga karimo byinshi. 

Igihe ugeragejwe gukoresha amafaranga ku tuntu duto two 
kwirimbisha, ujye wibuka kwiyanga no kwitanga. Yesu yihanganiye 
kugira ngo akize umuntu wacumuye. Abana bacu bakwiriye kwigishwa 
ngo bagire kwiyanga no kwitegeka. Impamvu itera abagabura benshi 
cyane kwiyumvamo yuko bakomerewe cyane ku byerekeye imari, ni uko 
batarwanya irari ryabo, n’ibyo bifuza. Igituma benshi bakena cyane maze 
bikabageza kure biterwa nuko bashaka kunezeza abagore babo n’abana 
babo mu byo bararikiye birengeje urugero. Mbega uburyo ababyeyi 
bakwiriye kwigisha abana babo ibyo kuzigama bitonze bakabigishiriza ku 
mategeko no ku byitegererezo! 

Si byiza rwose kwigira umukungu, cyangwa kwigira ikindi icyo 
ari cyo cyose kirenze uko turi, turi abayoboke b’Umukiza 
w’umugwaneza kandi wicicha bugufi. Ntidukwiriye kubabara niba 
abaturanyi bacu bubaka amazu bakayarimbisha mu buryo tudashobora 
gukurikiza. Mbega uko Yesu areba uko turi abanyabwiko mu byo kubika 

ibintu tunezeresha irari ryacu, no kunezeza abashyitsi bacu, cyangwa 
kwinezeza mu byo twifuza! Ni igishuko kuri twe kugambirira kwerekana 
yuko dukize cyangwa kwemerera abana bacu kubikora. 1 

Nta kintu gishobora gukoreshwa gikwiriye kujugunywa. Ibyo 
bigomba ubwenge no gutekereza no guhora witonda. Neretswe yuko 
kutabasha kuzigama mu tuntu duto ari impamvu imwe ituma ab’ingo 
nyinshi bicwa n.ubukene bwo kubura ibikwiriye ubugingo bwabo. 2 

Ntimugire Umwenda Wose 

Ingo nyinshi zikennye, zikeneshwa nuko batagaguza amafaranga 
uwo mwanya bamaze kuyabona. Gukoresha imari ku mpamvu iyo ari yo 
yose kandi utarayibona ni umutego.3 

Ab’isi bashobora kwiringira yuko abavuga ko ari abakristo ba 
Bibiliya ari abakiranutsi cyane. Umuntu umwe gusa iyo atitaye ku 
kwishyura ibikwiriye, abantu bacu bose bajya mu kaga ko gutekerezwa 
ko atari abiringirwa. 

Abavuga ko bubaha Imana bose bakwiriye kubahiriza inyigisho 
bemeye, ntibatange urwaho rwatuma ukuri gusuzugurwa babikoresheje 
kutitonda mu migenzereze yabo. Intumwa Paulo iravuga iti: “Ntimugire 
umwenda wose.4 

Abenshi, abenshi cyane, ntibiyigishije uburyo bwo gukoresha 
imari yabo mu buryo buhwanye n’imari babona. Ntabwo biga kubaho mu 
buryo buhwanye n’uko bameze, nuko bakaguza, bagakomeza kuguza 
kugeza ubwo imyenda ibasaguka, bikageza aho bituma bacogora maze 
bakiheba. 5 

Murarebe hatagira umuntu ukoresha uburyo bwatuma agira 
umwenda .... Iyo umuntu amaze kugibwamo n’imyenda, aba amaze 
kugwa mu mutego wa Satani ategesha abantu. 

Gambirira yuko nta wundi mwenda uzagira. Emera uhebe ibintu 
igihumbi aho kujyamo umwenda. Wuhunge nk’uko wahunga ubushita. 6 

Kwirengagiza Si Ko Kuzigama 


Igihe umubiri utitaweho kandi wangijwe, Imana ntiba ihawe 
icyubahiro, icyo gihe ntabwo uba ugikwiranye n’umurimo wayo. Kwita 
ku mubiri ubikoresheje kuwugaburira ibyokurya biryoshye kandi bitera 
imbaraga ni inshingano imwe mu nshingano ya mbere ya nyir’urugo. Ni 
byiza cyane kwambara imyambaro y’igiciro gike no kugira ibintu bike 
byo kurimbisha inzu kuruta kugugumiriza mu byo gutanga ibyokurya. 

Bene ingo bamwe baha ab'ingo zabo ibyokurya bike kugira ngo 
babike amafaranga yo kuzaremera abashyitsi ibirori. Ibyo ni ubwenge 
buke. Mu byo kuzimanira abashyitsi ni ho hakwiriye gukoreshwa 
ibyoroheje rwose. Ibikenewe n’ab’urugo ni byo bikwiriye kwitabwaho 
mbere y’ibindi. 

Kugira ubwenge buke mu kuzigama no kugira ingeso yo kwigana 
abandi, kenshi bizitira uburyo bwo gucumbikira abashyitsi igihe 
bikwiriye kandi bibasha kuzana umugisha. Ibyokurya bisanzwe bijya ku 
meza yacu bikwiriye kuba ibyokurya umushyitsi utiteguwe abasha 
guhabwa umugore w’urugo atagombye kugira umutwaro wo kwitegura 
ibiruseho.7 

Kuzigama si ukugira ubugugu, ahubwo ni ugukoreshanya 
amafaranga ubwenge kuko hariho umurimo ukomeye ukwiriye gukorwa. 
Imana ntihatira ubwoko bwayo kwigomwa ibikwiriye amagara yabo 
n'umunezero, kandi ntiyemera gutagaguza no kwaya amafaranga no 
kwirata.8 


Inshingano y’Ababyeyi mu Byo Kwigisha Abana 

Mujye mwigisha abana banyu yuko ibyo bafite byose ari 
iby’Imana, kandi yuko ibyo nta cyabihindura, ibyo bafite byose ni ibyo 
baragijwe kugira ngo izarebe uko bayumvira. Amafaranga ni ubutunzi 
bukenewe; ntakwiriye gupfushwa ubusa ku batayakeneye. Hariho 
ukineye impano zanyu z'urukundo. Niba ufite ingeso yo kwaya, yice mu 
bugingo bwawe vuba uko ushoboye kose. N’utagira utyo, uzahora uri 
umutindi iteka ryose. 9 

Ingeso ya kamere y'abasore muri iki gihe ni ukwirengagiza no 
guhinyura ibyo kuzigama bakabyitiranya n’ubugugu no kwimana. Ariko 

kuzigama bigendana no kugira ubuntu; ubuntu nyakuri ntibubasha kuba 
aho kuzigama kutabaye akamenyero. Ntawe ukwiriye gusuzugura 
icyigisho cyo kuzigama no kumenya yuko kubika utuntu duke ari ingenzi. 
10 


Umusore wese n’umwana wese bakwiriye kwigishwa kwandika 
neza ifaranga ryose rije n’irigiye, bitari ugupfa kwandika gusa. Bakwiriye 
kwiga uburyo bwiza bwo gukoresha amafaranga mu gihe bayakoresha. 
Yaba ayo bahabwa n’ababyeyi babo cyangwa se ayo bihahiye ubwabo, 
abahungu n’abakobwa bakwiriye kwiga kwirobanurira imyambaro yabo 
no kuyigurira, n’ibitabo n’ibindi bakennye, kujya bandika ibyo 
bakoresheje bizabigisha uburyo bwo gukoresha amafaranga, biruse uko 
babyigira mu bundi buryo. 11 

Haba ubwo abana bacu babona ubufasha butabafitiye umumaro 
mwinshi. Abirwanaho bari mu ishuri rikuru ni bo banezezwa n’ibyo 
bungutse kurusha ababihawe n’abandi kuko baba bazi agaciro kabyo. 
Ntidukwiriye guhora dutunze abana bacu kugeza ubwo batabasha kugira 
icyo bamara. 

Ababyeyi baba bananiwe n’inshingano yabo mu gihe bapfa guha 
umusore wese ufite imbaraga z’umubiri amafaranga uko babonye kandi 
afite imbaraga z’umubiri, ngo ajye mu ishuri ryisumbuye kwigira kuzaba 
umugabura cyangwa umuvuzi ataragira umurimo w’ingirakamaro akora 
umuruhije. 12 

Ingeso yo gukunda kwinezeza cyangwa kutamenya gushyira mu 
gaciro, ku mubyeyi, bishobora guhora bimaraho amafaranga, nyamara 
uwo mutegarugori aba atekereza yuko akora neza kuko atigeze yiga 
kwifata mu byo ashaka, cyangwa mu byo abana be bashaka, kandi akaba 
atigeze yigishwa uko yakwifata mu byo urugo. Aho ni ho ab’urugo 
rumwe bashobora gukoresha amafaranga incuro ebyiri z’ayaba ahagije 
ab'urundi rugo rutunze abangana n’ab’urwo. 

Uwiteka yanejejwe no kunyereka ibibi bituruka ku ngeso zo 
gupfusha ubusa amafaranga, kugira ngo mpugurire ababyeyi kwigisha 
abana kuzigama bakomeje. Mujye mubigisha yuko gukoresha 
amafaranga mu byo badakeneye ari ukuyigomwa icyo yari gukoreshwa 
gikwiriye. 13 

Inama Igirwa Abagabo n’Abagore ku Byerekeye Amafaranga 


Bose bakwiriye kwiga kwandika uko amafaranga akoreshejwe. 
Bamwe birengagiza kubikora ngo ntacyo bimaze, ariko ibyo ni bibi. 
Amafaranga yose yakoreshejwe ni ngombwa gusobanura neza icyo 
yakoreshejwe.14 

Bishoboka yuko uyu munsi waba ufite amafaranga yo gukoresha 
mu bigutunguye no gufasha umurimo w’lmana, ubaye warazigamye 
nk’uko bikwiriye. Umugabane w’igihembo cyawe ukwiriye kubikwa buri 
cyumweru ntugire ubwo uyakoramo keretse uyakeneye bibabaje, 
cyangwa se ukayatura uwayaguhaye, ari we Mana. 

Amafaranga wabonye ntiyakoreshejwe mu bwenge ngo 
uyazigame, uyazigamiye igihe uzaba urwaye cyangwa ab’urugo rwawe 
bagize icyo bakenera ngo uyagikoreshe. Ab’urugo rwawe bakwiriye 
kugira icyo bizigira mu gihe ugeze ahagukomereye. 15 

Mukwiriye gufashanya. Ntutekereze ko ari byiza gukomeza 
imigozi y’uruhago rw’amafaranga ngo utagira ayo uha umugore wawe. 
Ukwiriye kugira amafaranga uha umugore wawe buri cyumweru maze 
ukamureka akayakoresha ikimunejeje. Ntiwigeze umuha umwanya wo 
gukoresha ubwenge bwe cyangwa igitekerezo cye kuko utazi neza 
inshingano y’umugore. Umugore wawe afite ubwenge bw’agatangaza 
kandi buzi kuzirikana. 

Jya uha umugore wawe ku mafaranga ubona. Reka na we 
ayagireho urutabi abe aye, kandi umureke ayakoreshe uko ashaka. Yari 
akwiriye kuba yarahawe uburenganzira bwo gukoresha ayo abonye 
nk’uko yumva mu bwenge bwe bimubereye byiza. Iyo agira amafaranga 
ahabwa ngo ayakoreshe nk’aye bwite, atarebwa nabi, mu bwenge bwe 
haba harakuwemo uburemere bukomeye. 16 

(I) AH 379-384; (5) CG 135; (3) AH 392 (4) 5T 179-182; (5) AH 374;(6) 
AH 392,393; (7) MH 322; (8)AH 378,379;(9) CG 134; (10) 5T 
400;(11)CS 294 (12) AH 387; (13) AH 374,375;(14) AH 374;(15) AH 
395, 396; (16) AH 378. 

IGICE CYA 28 


IMIRIMO Y’AB’URUGO MU GIHE CY’IBIRUHUKO N’IMINSI 
Y’AMASABUKURU YO KUVUKA 

Nabonye yuko iminsi yacu y’ibiruhuko idakwiriye gukorwamo 
ibyo kwigana ab’isi, ariko kandi ntikwiriye gushira ititaweho, kuko ibyo 
byatera abana bacu kubabara. Iyi minsi irimo akaga kuko abana bacu 
bareba ibibi maze bakanduzwa n’umunezero no gusamarira iby’isi 
ababyeyi bakwiriye kwiga ikintu kibasha kujya mu mwanya w’ibiganiro 
byinshi biteye akaga. Menyesha abana bawe yuko ugambiriye kubaha 
ibyiza kandi binejeje. 

Mu byo gukomeza iyo minsi y’ibiruhuko, abantu bo mu isi n’abo 
mu itorero bamenyerejwe kwizera yuko iyo minsi y’ubunebwe ari myiza 
ku magara no kuzana umunezero,ariko amaherezo bigaragara ko iyo 
minsi yari yuzuye ibibi. Twashyizeho umwete wo kugerageza gutuma 
iminsi y’ibiruhuko iba iyo kunezeza abasore n’abana uko bishobotse 
kose, ubwo twahinduraga gahunda y’iyo minsi. Umugambi wacu wari 
uwo kubabuza kuganira n’abatizera. 

Iyo umunsi wo gushaka umunezero ushize, kunyurwa 
k’uwawushakaga kuba hehe? Abakozi b’abakiisto bafashije bande kugira 
ngo bagire imibereho myiza biruseho, kandi yera biruseho? Mbese icyo 
babona ni iki baramutse barebye ibyo marayika yanditse? Uwo munsi 
wapfuye ubusa! Ku by’ubugingo bwabo uwo munsi wapfuye ubusa, uwo 
munsi wapfuye ubusa ari ntacyo umariye Kristo, kuko nta cyiza 
cyawukozwemo. Ahari bazagira indi minsi, ariko ntabwo ari uwo 
banebwemo baganira ibiganiro by’amanjwe by'ubupfapfa, by'abakobwa 
baganira n’abahungu, n’abahungu baganira n’abakobwa. 

Ntabwo iyo myanya izongera kuboneka ukundi. Baba barakoze 
umurimo ukomeye cyane kuri uwo munsi w’ikiruhuko. Ntibakoresheje 
umunsi wabo w’ikinihuko neza, none wahise ubutazagaruka, ujya 
kubatanga imbere mu rubanza ko wabaye umunsi wapfuye ubusa. 

Kugira Umurimo w’Imana Nyambere 


Mbese ntibyaba byiza. Kurutaho duhaye Imana iminsi 
y'ibiruhuko, tukavugurura ubwange bwacu twibuka ibyo yadukoreye? 
Mbese ntibyaba byiza kuzirikana imigisha yaduhaye mu bihe byashize, 
tukibuka imiburo iteye ubwuzu yaje mu mitima yacu kugira ngo twe 
kuzibagirwa Imana? 

Ab’isi bafite iminsi y’ibimhuko myinshi, maze abagabo 
bagahugira mu bikino no gusiganwa ku mafarashi, no gutera urusimbi, no 
kunywa itabi, no gusinda. Mbese abantu b’Imana ntibari bakwiriye 
guhora bagira amateraniro yera yo gushimiramo Imana imigisha yayo 
myinshi? 

Dushaka abagabo mu itorero bafite ubwenge bwo gukoresha mu 
byo kuringaniza no guha abasore n’inkumi imirimo ikwiriye yo 
korohereza abantu ubukene no guhesha abagabo n’abagore n’abasore 
n’abana agakiza. Ntibizashobokera bose kwegurira umwanya wabo wose 
mu murimo kubera yuko bakwiriye gukora umurimo wo kubahesha 
ikibatunga buri munsi. Nyamara bafite iminsi y’ibiruhuko n’ibihe 
bashobora gutanga kugira ngo bakore umurimo wa gikristo no kugira 
ibyiza bakora muri ubwo buryo niba badashobora kugira amafaranga 
yabo menshi batanga. 

Igihe ufite umunsi wo kuruhuka, jya uwugira umunsi mwiza 
kandi unejeje abana bawe, kandi ujye uwugira umunsi mwiza ku bakene 
n’abababaye. Uwo munsi ntugashire utazaniye Yesu amaturo y’ishimwe. 

Iminsi yo Kuvuka- Igihe cyo Guhimbaza Imana 

Ku mari Umuyuda yagaba yarazigamye, igihe umwana yabaga 
yavutse bakuragamo ituro ryo gutura Imana, nk’uko yabitegetse. Ubu 
tubona ababyeyi bihatira gushaka impano zo guha abana babo ku munsi 
wo kuvuka kwabo, ibyo babikorera kubahiriza umwana, nkaho 
icyubahiro gikwiriye umuntu. Ibyo Satani yabibonyemo iye nzira; 
yayobeje ubwenge bwabo n’impano abyerekeza ku bantu; uko ni ko 
intekerezo z’abana ziba izo kwihugiraho, nk’aho ari bo bakwiriye 
guhabwa izo mpano. 

Mu gihe cy'umunsi wo kuvuka, abana bakwiriye kwigishwa yuko 
bakwiriye gushimira Imana ineza y’urukundo rwayo kuko yarinze 
ubugingo bwabo ikabageza mu wundi mwaka. Uko ni ko ibyigisho 
by’ingenzi bishobora kwigishwa. Dukwiriye gushimira Utanga imigisha 
yose, ubugingo, amagara mazima, ibyokurya n’imyambaro, kandi cyane 
cyane tukamushimira ibyiringiro yaduhaye by’ubugingo buhoraho. Imana 
ikwiriye guhabwa impano ziyikwiriye kandi tugatura amaturo y’ishimwe 
kuri nyir'ubuntu waduhaye ibyo dufite byose. Impano zitangwa ku munsi 
wo kuvuka zishimirwa cyane n’ijuru. 

Mujye mubigisha kwibuka imibereho yabo y’umwaka ushize, 
bazirikane ko banezezwa no kubona imimuriko y’ibyo bakoze uko biri 
mu bitabo byo mu ijuru. Mubatere umwete wo kwibaza cyane yuko 
ingeso zabo, n’ibyo bavuga n’ibyo bakora binezeza Imana. Mbese 
bahirimbanira gutuma ubugingo bwabo burushaho gusa n’ubwa Yesu, 
buba bwiza kandi bunezeza imbere y'Imana? Mubigishe kumenya 
Umwami n'inzira ze, n’amategeko ye. 

Nabwiye ab'urugo rwanjye n'incuti zanjye yuko ndashaka ko 
hagira n'umwe umpa impano y’umunsi wo kuvuka cyangwa iy’umunsi 
wa Noheli, ahubwo ko byanshimisha bazishyize mu bubiko bw’Uwiteka, 
kugira ngo zizakoreshwe umurimo wo guhanga amatorero. 1 

(1) AH 472-476. 


IGICE CYA 29 

GUKINA BIGARURA UBUYANJA 

Abakristo bafite uburyo bwinshi baboneramo umunezero 
baramutse babishatse, kandi bakwiriye kuvuga mu kuri kutagira 
amakemwa ibikino binezeza byemerwa kandi by’ukuri. Bakwiriye 
kwishimira ibikino byongera imbaraga niba bidashobora kubayobya 
cyangwa ngo byonone umutima, niba byasiga bitabacogoje kandi 
ntibibasigire agahinda nyuma yo kubikina, niba bitasiga bibandavuje 
kandi ngo bisibe amayira y’ukuri. Baramutse bemeye kujyana na Yesu 
kandi bakagira umutima usenga bagira amahoro. 

Ibikino ibyo ari byo byose byo kunezeza, ubigiyemo ubisabiye 
Imana umugisha wizeye, ntibyakuzanira akaga. Ariko ibikino byo 
kunezeza ibyo ari byo byose bikubuza gusengera mu rwiherero, 
bikakubuza gusengera Imana ku gicaniro cy’amasengesho, cyangwa 
bikakubuza kubona umwanya wo kujya mu iteraniro ryo gusenga si 
iby’amahoro, ahubwo ni ibizana akaga. 

Turi muri wa mutwe w’abantu bizera yuko ari amahirwe yacu ko 
umunsi wose turiho twubahiriza Imana mu isi, kugira ngo twe kuba muri 
iyi si twinezeza gusa twikorera ibyo twishakiye gusa. Tubereye mu isi 
kugirira abantu akamaro no guhesha abo turi kumwe umugisha; kandi 
niba tureka ibitekerezo byacu bikirukira mu nzira mbi, iyo abashaka 
ibitagira umumaro kandi by’ubupfapfa bemerera ibitekerezo byabo 
kunyuramo, twabasha dute kugirira bene wacu n’ab’iki gihe umumaro? 
Twabasha dute kubera abatuzengurutse umugisha? Ntidushobora 
kwinezeza mu bikino ibyo ari byo byose bitadukwiriye ngo tube 
tuboneye kandi ibyo ari byo bishobora kudukuraho rwose inshingano 
dushinzwe. 

Hariho ibintu byinshi byiza kandi bibonereye abantu, ariko 
byangizwa na Satani, bikabera umutego abatitonze. Mu gihe cyo gushaka 
kugarura ubuyanja hakenewe cyane kwirinda gushogesha, nk’uko 
bikwiriye mu bikino bindi byose. Kandi imimerere y'ibyo bikino ikwiriye 
kuzirikanwa yitondewe kandi ishishikariwe. Umusore wese akwiriye 
kwibaza ati: Mbese ibi bikino binezeza bifite bubasha ki ku mubiri no mu 
bwenge no ku ngeso? Ubwenge bwanjye buzahwisha bitume nibagirwa 
Imana? Mbese nzareka kujya ndebera ubwiza bwayo imbere yanjye? 1 

Ni ihirwe kandi ni inshingano ku bakristo gushaka kuvugurura 
imitima yabo no gutera imibiri yabo imbaraga babikoresheje ibikino 
bitarimo icyaha, bafite umugambi wo gukoresha imbaraga zabo 
z’umubiri n'iz’ubwenge mu buryo bwo guhimbaza Imana. Ibikino byacu 
byo kongera imbaraga ntibikwiriye kuba ibintu by’umunezero 
w'ubupfapfa, bifite ishusho yo gusetsa gusa. Dushobora kubikora mu 
buryo buzatuma bigirira akamaro kandi bikigisha incuti zacu, bigatuma 
twebwe na bo, tuba abashoboye cyane kugera ku nshingano zidukwiriye. 
twebwe abakristo.2 

Igihe gikoreshwa mu bikino byo kugorora ingingo z’umubiri 
ntikiba gipfuye ubusa. Imikino ikwiriye igorora ingingo zose 
n’ubushobozi bwose bw’umubiri ni ingenzi cyane ku muntu wese. Igihe 
ubwonko buhora buremerewe kandi iyindi myanya mizima y’umubiri 
ikora, umuntu abura imbaraga z’umubiri n’iz'ubwenge. Imyanya 
y’umubiri ibura imbaraga zikwiriye, ubwenge bubura imbaraga 
n’umwete, maze bigatera ibitekerezo biteye agahinda no kwiheba. 

Abahora biga bakwiriye kugira umwanya wo kuruhuka bagakina. 
Ubwenge ntibukwiriye guhora bukubwe n’ibitekerezo byinshi, kuko 
ibikoresho by’ubwenge bwiza bigabanuka. Umubiri n'ubwenge bikwiriye 
kugira imyitozo y’ibikino.3 

Ibikino Bigarura Ubuyanja Bishobora Kwishimirwa n’Abakire 
Kimwe n’Abakene Ibyo Ari Byo 

Abasore ntibashobora kwigengesera nk’abasaza, abana 
ntibashobora kuguma hamwe nk’abakuru. Igihe ibinezeza by’ibyaha 
biciriweho iteka nk’uko bikwiriye, ababyeyi n’abigisha n’abarezi 
b'abasore bakwiriye kuringaniza mu kigwi cyabyo ibindi binejeje 
bitazonona ubwenge bwo gutekereza ibyiza. Mwe kubohera abasore ku 
mategeko akomeye no kubashyiraho ibihindizo bibatera kwiyumvamo 
yuko batwazwa igitugu, badacika bakiroha mu nzira y’ubupfapfa no 
kurimbuka. Mubayobore mukomeje, mufite ubugwaneza n’ibambe, 
muyobore ubwenge bwabo n’imigambi yabo mufite ubupiura cyane, 
n’ubwenge bwinshi, n’urukundo rwinshi kugira ngo bakomeze bamenye 
yuko mugambiriye kubakorera ibyiza cyane.4 

Hariho uburyo bw’ibikino byo kugarura ubuyanja bifite icyo 
bimariye ubwenge n’umubiri cyane. Ubwenge bujijutse kandi 
busobanukiwe buzabona akamaro kenshi gaturuka ku bikino n’ibiganiro 
bigira aho bikomoka bitari ibiziranenge gusa, ahubwo bigira icyo 
byigisha. Gukinira hanze, kwitegereza imirimo y'Imana rnu byaremwe, ni 
byo bizagira inyungu ikomeye cyane.5 

Nta bikino byongera imbaraga bifashije abantu ubwabo gusa 
bibasha kubera abana n'abasore umugisha ukomeye nk’ibibatera gufasha 
abandi. Uko bisanzwe, abasore b’abanyamwete n’abanyabwuzu bemera 
vuba inama bagiriwe.6 

Imana yageneye umuntu wese umunezero wo kwishimirwa 
n’umukire kimwe n’umukene; umunezero uturuka ku kwimenyereza 
kugira ibitekerezo biboneye n’imirimo itarimo ubwiko, umunezero 
uturuka ku kuvuga amagambo y’impuhwe no gukora imirimo 
y’ubugwaneza. IJmucyo wa Kristo urabagiranira ku bakora iyo mirimo, 
kugira ngo umurikire abari mu mwijima w’imibabaro myinshi.7 

Hariho ibintu byinshi bya ngombwa kandi by’ingiramumaro 
bikwiriye gukorerwa muri iyi si, bishobora gutuma akamenyero ko 
kwinezeza mu bikino kataba ngombwa rwose. Ubwonko n’amagufa 
n’imihore bizaterwa gukomera n’imbaraga bitewe no kubikoresha mu 
mugambi wo gukora ibyiza, no gutekereza cyane, no gushaka inama 
zungura kujijuka, n’izo gukomeza ingingo z’umubiri mu buryo butuma 
impano z’ingingo z’umubiri zikoreshwa mu buryo bwo guhesha Imana 
icyubahiro .8 

Imyitozo y’ingororamubiri nubwo yaba iyobowe neza cyane, 
ntabwo yasimbura umwanya wo kuruhukira ahari umwuka mwiza. 
Singaya imyitozo yoroshye yo gutera umupira, ariko na wo nubwo 
wateranwa kwitonda, bishoboka ko barenza urugero. 

Mpora nanga rwose ingaruka ikunda gukurikira ibikino byo 
kwinezeza. Bitera gukoresha imari nyinshi yari ikwiriye gukoreshwa mu 
byo kuzanira abantu barimbuka badafite Kristo umucyo w’iby’ukuri. 
Ibikino byo kwinezeza n' imari ikoreshwa mu byo kwinezeza bihora 
bijyana umuntu niruto niruto ku ntambwe yo kwihimbaza, no kwigira 
muri iyo mikino gukunda ibinezeza bituma akunda kandi akagira irari 
ry'ibyo bintu bitagira aho bihuriye n’ingeso zitunganye z’umukristo.9 

Kugira Umubano n’ingeso Ziboneye 

Abasore bashyirwa mu rugaga rw’abandi, bashobora kubera 
ab’urugaga rwabo umugisha cyangwa umuvumo. Bashobora 
kwigishanya, no guheshanya umugisha, no gukomezanya, bagakuza 
amajyambere mu ngeso, no mu mico, no mu bwenge; ubundi kandi, 
babaye batitonze ntibabe abizerwa, bashobora kubabera ikigusha 
kizabageza ku kurimbuka. 


201 



Yesu azabera abamwiringira bose umufasha. Abifatanije na 
Kristo bagira umunezero mu byo bakora. Bakurikira inzira Umukiza 
wabo abayoboyemo, babamba kamere n’iruba n’irari ku bwe. Abo bantu 
bubatse ibyiringiro byabo kuri Kristo, maze umuraba wo mu isi ubura 
imbaraga zo kubakura ku rufatiro rw’ukuri. 

Yemwe basore n’inkumi, ahasigaye ni ahanyu, niba mushaka 
kuzaba abantu biringirwa, bakiranuka, kandi b’ingiramumaro. Mukwiriye 
kwitegura kandi mukagambirira yuko muzashikama mu 
kuri.mubizababaho byose. Ntitubasha kujya mu ijuru tugifite ingeso zacu 
mbi, keretse zineshejwe tukiri mu isi, naho ubundi zizadukingiranira 
inyuma y’ubuturo bw'abera. Iyo ingeso mbi zirwanijwe zirushaho 
kwanga gutirimuka. ariko iyo ntambara, iyo irwanishijwe imbaraga no 
kutanambuka, amaherezo ziraneshwa. 

Kugira ngo tugire ingeso ziboneye, dukwiriye gufatanya n’abantu 
bafite ingeso zo gukiranuka kandi bakunda iby’idini.10 

Iyaba abasore bakururwaga no gufatanya n'ababoneye, bitonda, 
b’abagwaneza, amaherezo yaba meza cyane. Iyaba bahitagamo incuti 
zubaha Imana, byabateye kuyoboka ukuri, no gukora imirimo yabo, no 
kuba abera. Imibereho nyakuri ya gikristo ni imbaraga y’ibyiza. Ariko 
kandi, abafatanya n’abagabo n’abagore badafite ingeso nziza, kandi 
bakora ibibi, nabo bazagendera muri iyo nzira bidatinze. Ibyerekeye ku 
kugira umutima mwiza biracuba. Uwifatanya n’utizera na we ahinduka 
utizera bidatinze; uhitamo incuti y’inkozi y'ibibi ahinduka rwose inkozi y' 
ibibi. Kugendera mu nama y'abatubaha Imana ni yo ntambwe ya mbere 
iganisha umuntu mu nzira y’abanyabyaha no kwicarana n’abakobanyi. 

Abashaka kugira ingeso ziboneye bose bakwiriye guhitamo incuti 
z’ingirakamaro, zitonda, zitekereza zitonze, kandi zikunda iby'idini. 
Ababyitayeho kandi bifuza kwiyubakira aho bazaba iteka bakwiriye 
kubakisha inzu yabo ibintu byiza. Niba bemera kubakisha ibiti biboze, 
niba banyurwa n'ingeso zidashyitse, inzu bubaka amaherezo yagwa. Bose 
bakwiriye kwitondera uko bubaka. Umugaru w'ibishuko uzagusha inzu, 
kandi niba itubatswe ngo ikomere kandi ngo yubakanwe gukiranuka, 
ntizabasha kwihanganira ibishuko. 

Izina ryiza rigira igiciro kiruta icy’izahabu. Abahungu bagira irari 
ryo gufatanya n'abanyabwenge buke n’abanyangeso mbi. Mbese umusore 
yatega kuzabona umunezero ki mu gugatanya n’abantu bafite ibitekerezo 
bigufi, badasobanukiwe neza kandi bafite ingeso zidashyitse? Bamwe 
bagira ubwenge bubi kandi bagira ingeso mbi, kandi abahitamo bene izo 
ncuti bose bakurikiza icyitegererezo cyazo. 11 

Ntubasha kumenya akaga gakomeye ugiyemo mu gihe uteye 
intambwe ya mbere ujya mu bintu by’amanjwe no mu gushaka 
kwinezeza, ukibwira yuko aho uzashakira guhindura imigenzereze yawe 
bizakorohera gukora ibyiza nk’uko byari kukorohera mu gihe wari 
utaritangira gukora ibibi. Ibyo si ko biri rwose. Ahubwo ku bwo 
guhitamo incuti mbi, abenshi bavuye mu nzira y’ukuri buhoro buhoro 
kugeza ubwo bagwa mu mworera wo kutumvira no kuzimira, ibyo 
bibwiraga mbere hose ko badashobora kugwamo. 

Ntimugatekereze yuko Imana itwifuriza kureka ikintu cyose 
kibasha kutuzanira umunezero mu isi. Ibyo ishaka yuko tureka byose ni 
ibitaduhesha ibyiza n'umunezerol3 

Kuruhuka Bisesuye no kwinezeza 

Abasore bose bakwiriye kwibuka yuko bazabazwa uko 
bakoresheje amahirwe bagize yatuma bakoresha igihe cyabo 
n’ubushoboze bwabo. Bashobora kubaza bati: “Mbese ntidukwiriye 
kugira ibihe byo kwinezeza cyangwa ibiruhuko? Mbese twahora dukora, 
dukora, tugakora ubudahinduranya?” 14 

Guhinduranya igihe gito imirimo y'umubiri yananije imbaraga 
cyane byaba byiza, kugira ngo bongere babone uko baza kuyikora, 
bashyizeho umwete wo kuyitunganya cyane biruseho. Ariko kuruhuka 
bisesuye ntabwo ari ngombwa, nubwo baba bibwira yuko amaherezo 
yabyo yaba meza ukurikije uko imbaraga zabo z'umubiri zimeze. 
Ntibakwiriye gukinisha ibihe byabo by’igiciro cyinshi, nubwo baba 
bananijwe n’umurimo w’ubwoko bumwe. Benda bashaka gukora ikindi 
kitabananije cyane, ariko kikaba cyabera nyina na bashiki babo 
umugisha. Baramutse bikuyeho kwibabarira bakemera kwikorera 
imitwaro iremereye ari yo bakwiriye kwikorera, ubwo ni bwo babona 
ibikino bikomotse ku mpamvu nyakuri maze bikabazanira umunezero 

nyakuri, kandi rero igihe cyabo ntikizaba cyapfuye ubusa cyangwa se 
cyakoreshejwe mu byo kwinezeza. Umwanya wabo uba ukoreshejwe ku 
bigize akamaro, bitewe no guhinduranya, baba bacunguye igihe kandi 
rero umwanya wose uba ugize uwo ugiriye akamaro. 15 

Abenshi bavuga yuko kurinda umubiri neza biterwa no 
kwinezeza mu bikino. Ni iby ukuri koko, hakwiriye kubaho guhinduranya 
kugira ngo umubiri ubone uko ukuza amajyambere cyane, kuko ubwenge 
n’umubiri bisubizwamo imbaraga kandi bigakomezwa no guhinduranya; 
ariko ibyo ntibiboneshwa kwinezeza mu bupfapfa. Ngo umusore 
yirengagize imirimo ikwiriye gukorwa ya buri munsi.16 

Ahantu henshi hateye akaga cyane hashakirwa umunezero ni mu 
nzu yo gukiniramo. Mu kigwi cy’aho habaye ishuri ryo kwigiramo 
kubonera no kwera, nk'uko bivugwa kenshi cyane, ahubwo ni ahantu ho 
gukorera ibyaha bibi. Ingeso z'ubusambanyi n’irari ry’ibyaha bikururwa 
kandi bigatcrwa imbaraga n’ibyo birori. Indirimbo mbi, gukoresha 
amaboko ibimenyetso by’ubusambanyi, imvugo, nMngiroy’ibintu 
byonona ibitekerezo bigasubiza hasi ingeso nziza. 

Umusore wese ujya aho berekanira ibyo, bizatera ingeso ze 
kononekara. Nta kintu kiri mu gihugu cyacu gifite imbaraga cyane zo 
kuroga ibitekerezo, no konona ibishakwa n’idini, no gucubya uburyohe 
bw’umunezero utuje nMngeso y’imibereho yirinda ibisindisha, cyaruta 
kwinezeresha ibikino byo mu nzu ikinirwamo. Gukunda ibyo ureba 
kuriyongera ukabyifuza cyane nk’uko irari ry'ibinyobwa by’uburozi 
bigwizwa no kubikoresha. Inzira y’amahoro gusa, ni ukwitandukanya no 
kujya mu nzu ikinirwamo, n’ibibuga bikinirwamo n’ahandi hose 
habarizwa ibyo kwinezeza.17 

Kwiyerekera imbere y’Imana kwa Dawidi agaragaza umunezero 
yiyorojeje kwavuzwe n’abakunda kwinezeza batsindishiriza imbyino zo 
muri iki gihe. ariko ibyo si ibyo kujyamo impaka. Kubyina ko muri iyi 
minsi yacu kugendana n'ubupfapfa no kurema ibirori byo kwinezeza byo 
mu gicuku. Amagara mazima nMngeso nziza bikamarwaho no 
kwinezeza. Abajya mu mbyino z’abagabo hamwe n’abagore 
ntibatekereza Imana ngo bayubahe; aho bateraniye nta masengesho 
cyangwa indirimbo zo guhimbaza zihumvikana. Icyo kigeragezo 
kirakomeye. Ibikino byo kwinezeza bicogoza umuntu ntabe agikunda 

ibyera kandi bikagabanura umunezero wo gukorera Imana, ntibikwiriye 
gushakwa n abakristo. Indirimbo no kwiyereka (imbyino) bitewe 
n’umunezero wo guhimbaza Imana igihe bimuraga isanduku y’isezerano 
ntibyari bifite ishusho na ntoya cyane yo gusa n’ibikino byo kwiyereka 
ko muri iki gihe. Uwo (Dawidi) yabikoze ashaka kwibuka Imana kandi 
yashyize hejuru izina ryayo ryera. Imbyino z’ubu ahubwo ni inama ya 
Satani ngo yibagize abantu Imana kandi be kuyubaha. 18 

Ubusanzwe abasore bifashe nkaho igihe cy’agaciro kenshi igihe 
cy’imbabazi tugifite, ari igihe cyo kwiruhukira, no kwibera mu isi 
binezeresha ibikino by’urwenya byo hirya no hino. Satani yashyizeho 
urnwete mwinshi wo kubatera gushakira umunezero mu bikino byo rnu 
isi kandi ngo bikirishe kwirekana yuko ibyo bikino ntacyo byangije, ko 
ari byiza ndetse ko bifitiye ubuzima akamaro. 19 

Abenshi bagira ishyushyu ryo kugira umugabane mu b’isi, 
bakiyandurisha kwinezeresha ibikino ijambo ry'Imana ribuzanya. Uko ni 
ko bitandukanya n'Imana bakishyira mu bakunda umunezero wo mu isi. 
Ibyaha byarimbuye abariho mbere y’urmvuzure n’imidugudu yo mu 
kibaya biracyariho n'ubu. Ntibiri mu bihugu by'abapagani gusa, si mu 
bantu biyita abakristo gusa, ahubwo biri muri bamwe bavuga yuko 
bategereje kuza k'Umwana w’umuntu. Iyaba Imanayari ikwiriye gushyira 
ibyo byaha imbere yawe nk'uko bigaragara imbere yayo, wakorwa n'isoni 
kandi ukagira ubwoba.20 

Kurarikira gusamara no kujya mu birori byo kwinezererwa ni 
igishuko n'umutego ku bwoko bw-Imana, cyane cyane ku basore. Satani 
ahora yiteguye ibintu byo gukurura ubwenge kugira ngo bwe kwita ku 
mwiteguro w’ibintu bizaboneka rnu gihe kigiye kuza. Akoresha abakunda 
ibinezeza byo mu isi ngo babe ari bo bakomeza gutera abantu gusamara, 
bakururira abatitonda gufatanya na bo umunezero wo mu isi. Hariho ibyo 
berekana, n’ibyigisho n’ibirori by’uburyo bwinshi cyane bigambiriwe 
gutera abantu gukunda isi; nuko bahurira n’ab'isi muri ibyo, kwizera 
kukagabanuka, 

Umuntu wishakira ibimunezeza si uw’Imana, si umuyoboke 
wayo. Abiyanze basa, ni abafite imibereho yanga ibisindisha. yicisha 
bugufi, kandi yerani bo bayoboke nyakuri ba Yesu. Kandi bene abo 

ntibashobora kwishimira ibiganiro by'amanjwe bitagira umumaro 
by’ukunda isi.21 

Niba uri uwa Kristo by'ukuri. uzagira ibihe byo kumuhamya. 
Uzararikirwa kujya aho bakinira, maze abe ari bwo uzaba ubonye 
umwanya wo guhamya Umwami wawe. Niba uri umunyakuri wa Kristo, 
noneho ntuzashake urwitwazo rwo kutajyayo, ahubwo uzavuga weruye 
kandi ufite ikinyabupfura yuko uri umwana w'lmana, kandi yuko 
umutima wawe utagukundira ko uba ahantu baba na rimwe, utabasha 
kurarikira Umwami wawe kuhaba.22 

Hagati y’urugaga rw’abayoboke ba Kristo bateraniye gukina 
ibikino byo kugarura ubuyanja bya gikristo n'inteko y’ab isi bateraniye 
kugira ibirori byo kwinezeza haba itandukaniro rinini. Mu kigwi cyo 
gusenga no kuvuga ibya Kristo n’ibyera, uzumva mu minwa y’ab’isi 
havamo igitwenge cy’ubukubaganyi n'ibiganiro by'amanjwe. Umugambi 
wabo ni ukugira igihe cyiza cyo kunezerwa kwa bose. Umunezero wabo 
utangira mu bupfu kandi ukarangirira mu bitagira umumaro23 

(I) AH 512-514; (2) AH 493; (3) AH 494, 495; (4) CT 335; (5) 4T 653; 
(6) Ed. 212; (7) 9T57;(8)AH 509; (9) 4T 655; (10) 4T 655; (11) 4T 587- 
588; (12) CT 224; (13) AH 502; (14) CT 337; (15) 3T 223; (16) AH 508; 
(17) CT 334, 335; (18) PP 707; (19) IT 501; (20) 5T 218; (21) CT 325 
328; (22) AH 519 (23) AH 512 

IGICE CYA 30 


INZIRA Z’UBWENGE ZIKWIRIYE KURINDWAIZO ARI ZO 

Bose bakwiriye kurinda ubwenge, kugira ngo Satani atabanesha; 
kuko ari bwo nzira z’umutima. Uzaba ubaye umurinzi ukiranuka wo 
kurinda amaso n’amatwi yawe n’ubwenge bwawe bwose, nushobora 
kurinda umutima wawe ukabuza ibitekerezo by’amanjwe kandi bibi 
kwanduza umutima wawe. Imbaraga y’ubuntu bw’Imana ubwayo ni yo 
ishobora kurangiza uyu murimo w’ingenzi. 

Satani n'abamarayika be bahirimbanira kuremaza ubwenge bwo 
kumenya kugira ngo inama, n’imiburo, no gucyaha bititabwaho; cyangwa 
ngo nibabyumva, bye kugira icyo bimarira umutima kandi bye kugorora 
imibereho. 

Satani Ntashobora Kwinjira mu Bwenge Bwacu Tutamwemereye 

Imana yagennye mbere hose yuko tutazageragezwa ibiruta ibyo 
dushobora kwihanganira, ahubwo mu kigeragezo cyose izashyiraho 
ubuhungiro. Niba tugira imibereho irundukiye ku Mana, ntituzakundira 
ubwenge bwacu kwishimira kwitekereza . 

Niba hari inzira iyo ari yo yose Satani abasha gucamo 
akemererwa kwinjira mu bwenge, azabiba urukungu rwe maze arutere 
gukura ruzageze aho rwera umusaruro mwinshi. Nta buryo Satani abasha 
gutegeka ibitekerezo, n'amagambo, n’imirimo, keretse nidukingura urugi 
tukamurarikira kutwinjiramo ku bushake bwacu. Ubwo ni bwo azinjira, 
maze ukuri aguhinduze kuba imburamumaro kurandura imbuto nziza 
yabibwe mu mutima. 

Ntabwo byatugwa amahoro kumara igihe kirekire dutekereza 
ingaruka ikomoka ku kumvira inama za Satani. Icyaha gikoza isoni kandi 
kikarimbura umuntu wese ucyishimira; nyamara kamere yacyo ni 
uguhuma amaso no kuriganya, kandi kitwohesha ingororano zo 
laidushyeshyenga. Niba duhangara kujya aho Satani ari, nta byiringiro 
luba tugifite byo kurindwa imbaraga ye. Aho bigereye ubu ngubu, 
dukwiriye kwica inzira yose umushukanyi abasha gucamo adusanga. 

Umukristo wese akwiriye guhora yirinze, agenzura inzira yose 
y'umutima aho Satani abasha kunyura. Akwiriye gusaba gutabarwa 
n’Imana kandi ubwo nyine akarwanya irari ryose ry’icyaha ashikamye. 
Abasha kuneshesha umuhati w’ubutwari, n’uwo kwizera, n’uwo 
kwihanana. Ariko akwiriye kwibuka yuko kugira ngo aneshe intambara, 
Kristo akwiriye kuguma muri we na we akaguma muri Kristo. 

Ikintu cyose gishobora gukorwa gikwiriye gukorerwa kwishyira 
ubwacu n’abana bacu aho tutareba gukiranirwa gukorerwa mu isi. 
Dukwiriye kwirinda twitonze ibyo amaso yacu areba n’ibyo amatwi yacu 
yumva kugira ngo ibyo bintu bibi cyane bitatwinjira mu bwenge. 
Ntukarebe uko wabasha kugenda hafi y’imanga mbi ngo wibwire ko uri 
bube amahoro. Wirinde kwegera ahari akaga. Ibifitiye umutima umumaro 
ntibikwiriye gukinishwa. Ubutunzi bwawe ni ingeso zawe. Zirinde nk'uko 
warinda ubutunzi bw’izahabu. Kwera, kwiyubaha, imbaraga ikomeye yo 
kudacogora, bikwiriye guhora bigundiriwe kandi bikomejwe. Mu byo 
ubitse. Ntihakwiriye kuvamo na kimwe; akamenyero, n’ubwenge buke 
bishobora gushyira umutima mu kaga wemeye gukingurira ibishuko 
urugi, maze imbaraga yo kurwana ikagabanuka. 1 

(I) AH 401-404. 


IGICE CYA 31 

GUHITAMO IBYO DUSOMA 

Kujijuka gutegurira imbaraga z’umubiri, iz’ubwenge, 
n’iz’umwuka kuzakora neza cyane imirimo yose y’ubugingo. Imbaraga 
zo kwihangana, n’imbaraga n’imirimo by’ubwonko bigabanurwa 
cyangwa byongerwa n’uburyo bikoreshejwe. Ubwenge bukwiriye 
kwigishwa neza cyane kugira ngo ububasha bwabwo bwose bukuze 
amajyambere neza. 

Abasore benshi bagirira ibitabo ishyushyu. Bifuza gusoma ikintu 
cyose babashije kubona, Bakwiriye kwitondera ibyo basoma nk’uko 
bitondera ibyo bumva. Nigishijwe yuko bari mu kaga gakomeye cyane ko 
kwangizwa n'ibyo basoma byanduye! Satani afite inzira igihumbi zo 

kurushya ubwenge bw’abasore. Ntabwo bashobora kuba amahoro akanya 
na gato babaye batirinze. Bakwiriye kurinda imitima yabo kugira ngo 
badashukwa n’ibigeragezo by’umwanzi. 1 

Uko Gusoma Ibitabo Bibi Bigenza Umuntu 

Satani azi yuko ubwenge buhindurwa cyane n’ibyo bugaburiwe. 
Ashakashaka uko yatera abasore n’ingaragu gusoma ibitabo 
by’ibitekerezo, imigani y’ibihimbano, n’ibindi bitabo. Abasomyi ba bene 
ibyo bitabo bahinduka abantu batagikwiriye gukora umurimo 
wabashyizwe imbere. Bagira imibereho ihuzagurika, ntibifuze 
gushakashaka mu byanditswe, ngo bigaburire kuri manu yo mu ijuru. 
Ubwenge bukeneye kongerwamo imbaraga bugira intege nke.bukabura 
imbaraga zo kwiga iby’ukuri gukomeye k'ubutumwa n’umurimo wa 
Kristo-ukuri gukomeza umutima, kugakangura ibitekerezo, kugatuma 
umuntu agira ubushake bwo kunesha nk’uko Kristo yanesheje. 

Iyaba ibitabo byinshi bicapwa byatwikwaga, icyago gikora 
umurimo uteye ubwoba mu bwenge no mu mutima kiba cyarazitiwe. 
Gukunda ibitekerezo, imigani y’ibihimbano y’amanjwe ndetse n’ibitabo 
byitwa ibinyamakuru by’idini-ibitabo nyira byo yandika igitekerezo cye 
akakigira icyigisho-ibyo bibera abasomyi umuvumo. Ibitekerezo by’idini 
bishobora kugaragarizwa mu bitabo by’ibitekerezo, ariko akenshi Satani 
yiyambika umwambaro wa marayika, maze akabona uko yoshya abantu 
abashukashuka. Nta baba baratsinze ibishuko, byatuma baba amahoro 
baramutse basomye ibyo bitekerezo. 

Abasomyi b’ibitekerezo by’ibinyoma biha ibibi byonona ingeso 
z’iby’umwuka, byijimisha ubwiza bw’ibyanditswe byera. Bitera kugira 
amagara mabi yo guhagarika umutima, no kugira ibitekerezo bitarimo 
ituza, bigatuma ubwenge buba imburamumaro, bigatandukanya umutima 
n’amasengesho, kandi bikawubuza gukora ibikwiriye by’umwuka. 

Imana yahaye abasore bacu ubushobozi bwinshi cyane; ariko 
kenshi cyane bateye imbaraga zabo kugira intege nke, bakayobya 
ubwenge bwabo kandi bakabucogoza, ni cyo cyatumye baramaze imyaka 
myinshi badakurira mu buntu no kumenya impamvu zo kwizera kwacu, 
bitewe no guhitamo gusoma ibitabo by’ubupfapfa. Abategereje kuza 
k’Umwami kudatinze, bategereje kwa guhinduka gutangaje, ubwo “uyu 

mubiri ubora uzambikwa kutabora, “bakwiriye guhagarara ahirengeye 
biruseho bakora cyane muri iki gihe cyo kugeragezwa.” 

Basore ncuti zanjye nkunda, nimwibaze ubwanyu iby’ibitekerezo 
bisamaza musoma. Mbese iyo mumaze gusoma ibitabo nk’ibyo, 
mushobora kubumbura Bibiliya maze mugasoma ijambo rihesha 
ubugingo mubikunze? Mbese ntimusanga ijambo ry’Imana ritakinejeje? 
Gukunda ibitekerezo kuguma mu bwenge, bikonona ibyiza, bikagutera 
kutabasha kwita ku by’ukuri by’ingenzi byerekeye ku bugingo bwawe 
buhoraho. 

Anga ibitabo by’amanjwe ukomeje. Ntabwo bizatera imbaraga 
ingeso zawe z’iby'umwuka, ahubwo bizashyira mu bwenge inama 
ziyobya ibitekerezo, bigutere gutekereza bike by’ibya Yesu no kudebuka 
mu byigisho bye byiza. Rinda ubwenge bwawe ikintu cyose cyabasha 
kubuyobora mu nzira mbi. We kuburemeresha ibitekerezo bitagira 
umumaro, bidatera ubwenge imbaraga. Ibitekerezo byo mu bwenge 
bimeze nk’ibyokurya byaringanirijwe umutima.2 

Gusoma Konona Ubwenge Uko Ari Ko 

Kubw’ibitabo byinshi bihora byoherezwa biva mu icapiro. 
abasaza n’abasore bagira ingeso yo gusoma bafite ubwira kandi 
bagasoma ibyo hejuru gusa, maze ubwenge bukabura imbaraga yabwo yo 
gutekereza ibigize umumaro. Ikindi kandi, ibinyamakuru ifibitabo byinshi 
bimeze nk'ibikeri byo mu Egiputa byuzuye mu gihugu, si uko ntacyo 
bimaze gusa. bikaba bitagize icyo byungura, ahubwo biranduye kandi 
byangiza umu t ima. Amaherezo yabyo si ukwangiza ubwenge gusa, 
ahubwo byonona kandi byica umutima.3 

Mu by’abana n'abasore bigishwa, umwanya munini uhabwa 
ibitekerezo bitari iby’ukuri, birimo ibinyoma n'ibitekerezo 
by’ibihimbano. Ibitabo bimeze bityo ni byo bikoreshwa mu mashuri 
kandi biri mu ngo nyinshi. Ababyeyi b’abakristo bashobora bate 
kwemerera abana babo gukoresha ibitabo byuzuye amagambo 
y’ibinyoma? Igihe abana babajije ubusobanuro bw'ibitekerezo binyuranye 
cyane n'iby'ababyeyi babo bigisha, icyo basubizwa ni uko ibyo bitekerezo 
atari ukuri; nyamara ibyo ntibikuraho ingaruka mbi iturutse ku 
kubikoresha. Ibitekerezo byo muri ibyo bitabo biyobya abana. Byerekana 

imibereho mu buryo bw’ibinyoma, bigatera ubushake bwo kwemera 
ibinyoma. 

Ntabwo ibitabo birimo amagambo ahindura iby’ukuri bikwiriye 
gushyirwa mu maboko y’abana n’abasore. Mu byerekeye kujijurwa, 
abana bacu ntibakwiriye kugira inama bahabwa zibasha kuba imbuto 
z’icyaha.4 

Ahandi akaga gakomoka dukwiriye guhora twirinda ni ugusoma 
ibitabo byanditswe n’abatari abakristo. Bene iyo mirimo iyoborwa 
n’umwanzi w'iby’ukuri, kandi nta n’umwe wabisoma ngo abure gushyira 
umutima we mu byago. Ni iby’ukuri yuko abo byamaze guhindura 
hanyuma bakira; ariko abamaze gukururwa n’ibibi byabyo, baba bishyize 
mu butware bwa Satani, maze akabagira abe rwose. Igihe bararikira 
ibishuko bye kubazaho, nta bwenge baba bafite bwo kubisobanukirwa 
cyangwa imbaraga zo kubitsinda. Imbaraga ireshya kandi iroga, no 
kutizera no gukiranirwa byibohera ku bwenge bwabo. 

Akaga ko Gusoma Ibitekerezo Bisamaza 

Abana bacu bazasoma iki? Iki ni ikibazo gikomeye gikwiriye 
gusubirishwa igisubizo gikomeye. Birambabaza iyo mbonye ab'ingo 
bakomeza isabato bafite ibinyamakuru n’amagazeti arimo ibitekerezo 
bitagira icyiza bisiga mu bwenge bw’abana n’abasore. Nitegereje abafite 
irari ry’ibitekerezo by’ibinyoma bimenyereje batyo. Bagize amahirwe yo 
kumva iby’ukuri, bamenye neza impamvu zo kwizera kwacu; ariko 
barakuze bageze ku myaka ishyitse bareka kubaha Imana k'ukuri no 
gukora ibyiza. 

Abasomyi b’ibitekerezo by’amanjwe by’ibihimbano bahinduka 
abadakwiriye inshingano z’imibereho ikwiriye. Bibera mu isi 
y’ibihimbano. Nitegereje abana bemerewe kugira akamenyero ko gusoma 
bene ibyo bitekerezo. Ari iwabo imuhira, cyangwa ahandi ntibaba bafite 
amahoro, basa n’abasinziriye. batabasha kugira icyo baganira kitari ibintu 
bisanzwe. Ibitekerezo by’idini n’ibiganiro byayo byari inzaduka rwose 
mu bwenge bwabo. Kuko barereshejwe kugira irari ry'ibitekerezo biteye 
ubwoba, irari ry’iby’ubwenge ryarahindutse, maze bituma ubwenge 
butanyurwa keretse bugaburiwe ibyokurya bigirira amagara nabi. Nta 
rindi zina nabona rikwiriye abishimira bene uko gusoma rirenze kubita 

abasindishabwenge. Ingeso zo kutirinda mu byo gusoma zifite icyo 
zitwara ubwonko zimeze nk'uko ingeso zo kutirinda mu byokurya no mu 
kunywa zifite icyo zitwara umubiri.6 

Bamwe bataremera ukuri ko muri iki gihe bari baramenyereye 
gusoma ibitabo by’ibitekerezo, bamaze gufatanya n'itorero bagira 
umuhati wo kunesha iyo ngeso. Bene abo kubaha ibyo basoma bihwanye 
n'ibyo baretse bihwanye no guha umusinzi ibisindisha. Bahora bishyira 
ibishuko, bidatinze bakabura uburyohe mu gusoma ibikomeye. 
Ntibaterwa ubwuzu no kwiga Bibliya. Imbaraga yabo y’ubutungane 
irazongwa. Icyaha kikagaragara ko ari kibi buhoro buhoro. Bikagaragara 
yuko gukiranirwa byiyongera. no kwanga inshingano zikwiriye mu 
mibereho bigakura. Iyo ubwenge bumaze kuyobywa, buba bwiteguye 
gusoma igitabo cyose gitera ugisomye ibitekerezo bibi. Uko ni ko inzira 
yugururwa, Satani akigarurira umutima burundu.7 

Igitabo Kiruta Ibindi Byose 

Kamere y’iby’idini ry’umuntu ihora igaragazwa n’uko igitabo 
urnuntu ahisemo gusoma kimeze muri icyo gihe. Kugira ngo abasore 
bagire ubwenge buzima n’ingeso z’ukuri z’idini, bakwiriye kubaho 
basabanye n’Imana mu ijambo ryayo. Bibiliya yerekana inzira y’agakiza 
kabonerwa muri Kristo, ni yo muyobozi wacu utugeza ku bugingo bwo 
hejuru burushijeho kuba bwiza. Irimo ibitekerezo by’ibyabaye, 
n’ibitekerezo by’ibitekerezo by’imibereho y’abantu binejeje cyane kandi 
bigira icyo byigisha kuruta ibindi byigeze kwandikwa byose. Abafite 
ubwenge butayobejwe no gusoma ibitekerezo by’ibihimbano bazasanga 
Bibiliya ari igitabo giteye ubwuzu kuruta ibindi bitabo byose. 

Bibiliya ni igitabo kiruta ibindi byose. Niba ukunda ijambo 
ry’Imana, ukaricumunguturanya uko ubonye umwanya, kugira ngo 
wironkere ubutunzi bwayo bwinshi, kandi ngo ube ufite ibigukwiriye 
ukore imirimo myiza yose, ubwo ni bwo ubasha kwiyemeza neza yuko 
Yesu ari we ukwikururira. Ariko gupfa gusoma ibyanditswe, udashaka 
gusobanukirwa n’ibyo Kristo yigishije kugira ngo ubisohoze, ibyo 
ntabwo bihagije. Mu ijambo ry’Imana harimo ubutunzi bushobora 
kubonwa n’umuntu ucukura yimbitse cyane mu rwobo rucukurwamo 
ukuri. 

Umutima wa kamere y’umubiri wanga iby’ukuri; ariko umutima 
wahindutse ugira guhinduka gutangaje. Igitabo cyahoze ari kibi kuko 
cyahishuraga iby’ukuri cyahamyaga umunyabyaha, noneho gihinduka 
ibyokurya by’umutima, n'umunezero n’ihumure by'ubugingo. Zuba ryo 
gukiranuka amurikira impapuro z’lbyanditswe Byera, maze Umwuka 
Wera akazivugiramo abwira umutima. 

Abakundaga gusoma ibitagira umumaro bose nibahugukire 
noneho ijambo ry’ukuri ry’ubuhanuzi. Nimwende Bibiliya zanyu, maze 
mutangire gusomana ubwuzu ibitekerezo byera byo mu Isezerano rya 
Kera n'lrishya. Uko uzajya urushaho kwiga Bibiliya yawe kenshi kandi 
ukarushaho kugira umwete ni ko izarushaho kukubera nziza, kandi ni ko 
uzagira urukundo ruke rwo gusoma ibitagira umumaro. Nimuhambirire 
icyo gitabo cyiza ku mitima yanyu kizababera incuti ivUmuyobozi.8 

(I) MYP 271; (2) MYP 271-273; (3) Ed. 189, 190; (4) CT 384, 385, 385; 
(5) CT 135, 136; (6) CT 132-135; (7) 7T 203; (8) MYP 273, 274 


IGICE CYA 32 
INDIRIMBO 

Umwuga wo kuririmba indirimbo zera wakurikizanywaga 
umwete (mu mashuri y’abahanuzi). Ntihumvikanaga ingoma zivuzwa nta 
mpamvu, nta ndirimbo z'amanjwe zo kogeza umuntu no gukura 
ibitekerezo ku Mana zaharangwaga; ahubwo haririmbwaza Zaburi zo 
guhimbaza Umuremyi, no kogeza izina rye no gusobanura imirimo ye 
itangaza. Uko ni ko indirimbo zakoreshwaga umugambi wera, kugira ngo 
zerekeze ibitekerezo ku byera n’iby'icyubahiro n iby'ubwiza, no 
gukangurira umutima gusenga Imana no kuyishima. 1 

Indirimbo zifite umugabane rnu gihe cyo gusenga Imana mu 
bikari byo mu ijuru, kandi natwe dukwiriye guhirimbana uko dushoboye 
kose kugira ngo dufatanye n’abaririmbyi bo mu ijuru mu gihe turirimba 
indirimbo zo guhimbaza. Kwigisha ijwi kuririmba neza ni ikintu cy’ 
ingenzi mu mashuri, kandi ntibikwiriye kwirengagizwa. Nkuko kuririmba 
ari umugabane umwe wo mu mihango ikorwa n’idini, ni nako ari 

uguhimbaza no gusenga. Umutima ukwiriye kwita ku cyo indirimbo 
ivuga kugira ngo iwusobanurire ibikwiriye.2 

Neretswe gahunda, gahunda itunganye yo mu ijuru, maze 
nshimishwa cyane no kumva indirimbo z’ihoho ziririmbirwayo. Mvuye 
mu iyerekwa, indirimbo zo mu isi zimbera umwaku kandi ntizanezeza. 
Nabonye urugaga rw’abamarayika, bari bahagaze ku ruhushya rufite 
imitwe ine, marayika wese afite inanga y’izahabu. Ku mutwe w’inanga 
hari icyuma cyo guhindukiza ngo batunganye inanga cyangwa bahindurc 
ijwi ryayo. Ntabwo intoke zabo zacuranganaga imirya y'inanga urutebwe, 
ahubwo bacurangaga imirya itari imwe ngo ibone uko izana amajwi atari 
amwe. Hariho marayika umwe uhora ayobora, ukora ku nanga bwa 
mbere maze akabaha ijwi, ubwo bose bagafataniriza hamwe kuririmba 
indirimbo nziza iboneye yo mu ijuru. Nta wabasha kubisobanura. Ni 
indirimbo yo mu ijuru, y’Imana, iririmbwa mu maso ha bose 
harabagiranishwa n’ishusho ya Yesu, ifite ubwiza butabona uko 
buvugwa.3 

Neretswe yuko abasore bakwiriye guhagarara bashikamye 
bakagira ijambo ry’Imana umugabo wo kubagira inama no kubayobora. 
Inshingano zikomeye cyane ziri ku basore, n'uko bazirebana ibambe rike. 
Kuririmba indirimbo iwabo, nkaho byabateye kwera no kugira ingeso 
z’umwuka, byatumye ubwenge bwabo buyoba mu by’ukuri. Indirimbo 
z’amanjwe n’indirimbo za rubanda z’iminsi barimo zisa naho zibanejeje. 
Ibicurangwa byo kuririmbisha byatwaye umwanya wari ukwiriye 
gusengwamo. Indirimbo iyo zikoresheiwe neza zihinduka umugisha 
ukomeye; ariko iyo zikoreshejwe mu buryo bubi umuvumo uteye 
ubwoba. Zirasamaza, ariko ntizitanga ya mbaraga n'ubutwari umukristo 
abasha kubonera ku ntebe y’ubuntu gusa, igihe avuga ibyo ashaka 
yicishije bugufi, arira cyane kandi abogoza amarira, asaba imbaraga yo 
mu ijuru ngo imukomeze cyane imurinde ibishuko bikomeye by'umubi. 
Satani ni we uyobora abasore yagize imbata. Yemwe, sinzi icyo navuga 
cyabatera kunesha imbaraga ye yo ijijisha ubwenge! Ni umunyabwenge 
uryohereza, agakururira abantu ku kurimbuka.4 

(1) FE 97, 98 (2) PP 594; (3) 1T 146; (4) 1T 496. 497. 

IGICE CYA 33 


INGARUKA YO KUNEGURANA 

Abakristo bakwiriye kwitondera amagambo yabo. Ntibakwiriye 
kujyana amagambo adakwiriye y'incuti yabo imwe ku yindi, cyane cyane 
igihe bazi yuko nta bumwe izo ncuti zifitanye. Ni bibi kuvugira 
utugambo mu rwihisho no guca amarenga nkaho hari ibyo uzi kuri izo 
ncuti zombi abandi batazi. Amazimwe ajya hirya no hino, kugeza ubwo 
azana umwuka mubi, kuruta kuvuga ikintu uko kiri bitari 
amakabyankuru. Hari ubwo itorero rya Kristo ritagize ayo magorwa se! 
Imigenzereze idakwiriye no kutitonda kw'abakristo bo mu itorero 
kwatumye rigira intege nke rimera nk’amazi. Abakristo bahuriye mu 
itorero rimwe bananiwe kwiringirana, nyamara ayo mafuti ntiyabaga 
atewe no kugambirira kugira icyo yangiza. Kubura ubwenge bwo 
gutoranya ibikwiriye kuganirwa kwangije byinshi. 

Ibiganiro byari bikwiriye kuba ibyerekeye ku by’umwuka no ku 
bintu byo mu ijuru; nyamara si ko biri. Gufatanya n'incuti z’ abakristo, 
nikuberaho kungura ubwenge mu bitekerezo no mu mutima, ntabwo 
hazabaho kwicuza hanyuma, kandi bashobora kureba inyuma ibyo 
babonye bigatuma banyurwa. 

Ariko niba amasaha akoreshwa mu by'imburamumaro n'ibiganiro 
by'amanjwe, kandi igihe cyiza kigakoreshwa mu byo gutandukanya 
imibereho n'ingeso by'abandi, ubucuti buzaba isoko y’ibibi, maze mube 
impumuro y'urupfu izana urupfu. 1 

Mutekereze Ibyiza ku Bantu Bose 

Igihe twumvise inkuru ya mwene Data, natwe turayishyushya. 
Ikibazo kibaza ngo; “Uwiteka, ni nde uzaguma mu ihema ryawe? Ni nde 
uzatura ku musozi wawe wera?” Umunyazaburi yaragishubije ati: “Ni 
ugendera mu bitunganye, agakora ibyo gukiranuka, akavuga iby ukuri 
nk’uko biri mu mutima we. Utabeshyeresha abandi ururimi rwe, ntagirire 
nabi mugenzi we, ntashyushye inkuru y’umuturanyi we. “Zaburi 15:1-3. 

Mbega ukuntu amagambo y’amanjwe yakwimirwa, iyaba umuntu 
wese yabashije kwibuka yuko abamubwira ibicumuro by’abandi 

bazabasha kuvuga ibye mu gihe bazaba babibonye. Dukwiriye 
guhirimbanira gutekereza abantu bose ho ibyiza, cyane cyanc bene Data, 
kugeza ubwo duhatirwa gutekereza' ibinyuze indi nzira. Ntidukwiriye 
kwemera vuba amakuru y’ibibi tubwiwe. Ibyo kenshi biterwa n’ishyari 
cyangwa kudasobanukirwa, cyangwa bishobora guturuka ku gukabya 
cyangwa ku kumenya agace gato k’ibyabaye. Iyo ishyari no gushidikanya 
bihawe akito, bikwira hose vuba nk’igitovu. Niba mwene Data ayobye, ni 
bwo uba ubonye umwanya wo kugaragaza urukundo nyakuri umufitiye. 
Masangane ineza, usabire hamwe na we kandi umusabire, wibuka igiciro 
gihoraho Kristo yatangiye kumucungura. Muri ubwo buryo ushobora 
gukiza ubugingo urupfu, kandi ugahisha ibyaha byinshi. 

Kwica ijisho, ijambo rimwe, ndetse uburyo ijwi rivuga bishobora 
kubamo ibinyoma bikomeye, bikinjira mu mutima nk'umwambi 
w’ingobe, bigatera igikomere kidakira. Uko ni kogushidikanya, 
n'umugayo bishoboVa gushyirwa ku muntu Imana yabashije gukoresha 
umurimo mwiza, nuko imigirire ye myiza ikanduzwa, kuba 
ingiramumaro kwe kukangizwa. Hariho inyamaswa zimwe, iyo imwe 
muri zo ikomerekejwe ikitura hasi, izindi nyamaswa zene wabo 
ziyiraraho zikayitanyaguza. Bene uwo mutima ugirwa n’abagabo 
n'abagore bafite izina ry’abakristo. Bagira ishyaka ryo gutera amabuye 
abandi bafite ibicumuro bike ku byabo. Hariho bamwe berekana 
ibicumuro n'ibidakwiriye abandi bakoze ngo bahuze abantu be kureba 
ibyabo, cyangwa se ngo bereke abandi ishyaka rikomeye bagirira Imana 
n’itorero.2 

Igihe gikoreshwa rnu kunegura imico n’imirimo y’abakoze ba 
Kristo byaba byiza biruseho kugikoresha mu gusenga. Kenshi iyaba 
abashaka ibicumuro ku bandi bari bazi iby’ukuri byerekeye kuri abo 
bashakaho ibicumuro, babazirikanyeho ibinyuranye n’ibyo rwose. 
Yemwe ukuntu byaba byiza biruseho, iyaba mu kigwi cyo kunegura 
abandi no kubaciraho iteka umuntu wese yavugaga ati: “Nkwiriye 
guhirimbanira agakiza kanjye. Nimfatanya n’ushaka gukiza ubugingo 
bwanjye, nkwiriye kugira umwete no kwitonda cyane. Nkwiriye 
kwamurura ikibi cyose mu bugingo bwanjye. Nkwiriye guhinduka 
icyaremwe gishya muri Kristo. Nkwiriye kunesha igicumuro cyose. Ni 
bwo, mu kigwi cyo guca integc uluiharanira kurwanya ikibi, mbasha 
kubakomeresha amagambo”3 

Umunyeshyari Nta Cyiza Abona ku Bandi 


Ntidukwiriye gukundira impagarara n’imibabaro byacu kumunga 
Imitima yacu, ngo bidutere gushoberwa no guhagarika umutima. 
Ntihakagire impagarara zibaho, cyangwa gutekereza ibibi ku bandi, i 
vangwa kubavuga nabi hato tutarakaza Imana. Mwene Data, niba 
ukingurira umutima wawe ishyari no gukeka ibibi, Umwuka Wera 
nlabasha kuba muri wowe. Shaka kuzura kuri muri Kristo. Kora mu 
buryo bwe. Ureke igitekerezo cyose n'ijambo n'umurimo bimugaragaze. 
Ukennye kubatizwa uko bukeye n’uko bwije na rwa rukundo rwateye 
Intumwa kumvikana mu gihe cyazo. Uwo rukundo ruzatuma umubiri n 
ubwenge n’umutima bihonjoka. Zengurutsa ubugingo bwawe umwuka 
uluma imibereho y’iby’umwuka igira imbaraga. Komeza ukuze kwizera, 
n ibyiringiro, n’ubutwari, n'urukundo. Reka amahoro y'Imana ategekere 
mu mutima wawe.4 

Ishyari si ifuti ry'ingeso gusa, ahubwo ni ingeso mbi yangiza 
ubwenge bwose. Ryatangiriye muri Satani. Yashatse kuba uwa mbere mu 
ijuru, kuko rero atabashije kubona ububasha n’ubwiza yashakaga, 
yagomeye ingoma y’Imana. Yagiriye ishyari ababyeyi bacu ba mbere, 
jihoshya gucumura maze abarimburana atyo n’ubwoko bw’abantu bwose. 

Umunyeshyari ahumiriza amaso ye kugira ngo atareba ingeso 
nziza n’imirimo by’icyubahiro by'abandi. Ahorayiteguye gushyashyariza 
abandi no kuvuga nabi abeza cyane. Kenshi abantu baricuza bakareka 
Ibibi bakoraga, ariko umunyeshyari yiringirwa buhoro. Kuko ishyari 
ritera umuntu kwemera ko asumba abandi, ubwibone ntibukundira 
umuntu kwigaya. Iyo bagerageje kwemeza umunyeshyari icyaha cye, 
arushaho kwanga umuhannye ibibi bye, ndetse akenshi akanga kubivaho. 

Umunyeshyari akwiza uburozi aho agiye hose, atandukanya 
incuti kandi ubyutsa urwango no kugomera Imana n'umuntu. Ashaka ko 
atekerezwaho ko ari we mwiza kuruta abandi kandi ko akomeye cyane, 
ntabikoreshe ubutwari, cyangwa umuhati wo kwiyanga kugira ngo yigeze 
ku rugero rwo kubonera cyane, ahubwo akabikoresha kwigumira aho ari 
no gupfobya imirimo myiza ikwiriye imihati abandi bagize. 

Ururimi rwishimira amahane, ururimi rumena ibanga ruvuga ruti: 
Bivuge, nanjye nzabivuga, intumwa Yakobo ivuga yuko rukwiriye 

gukongezwa na Gehinomu. Rukwiza inkwi zigurumana umuriro ahantu 
hose. Umucuruzi w’amazimwe usebya utariho urubanza yitaye kuki? 
Ntazareka umurimo we mubi nubwo yatsemba ibyiringiro n’ubutwari mu 
bamaze kurambarara munsi y’imitwaro yabo. Icyo yitaho gusa ni ukubera 
abandi ikigusha. Ndetse n’abitwa abakristo bahumiriza amaso yabo ngo 
batareba ibyera, ibyo kwizerwa, ibishimwa n’ibikundwa, maze 
bakikomereza ibifutamye n’ibigayitse, kandi bakabyamamaza mu isi.5 

Ishyari no Gushaka Ibicumuro ku Bandi 

Mbabajwe no kuvuga yuko mu bakristo bo mu itorero harimo 
abafite indimi zananiranye. Harimo indimi z'ibinyoma zitunzwe 
n’amahane. Harimo indimi ziryarya kandi zongorera. Hariho abaganira 
ibitagira icyo bisobanuye, n’abanyamashyengo, n’abahanga bo gusetsa. 
Mu bakunda kuvuga amagambo menshi bamwe bakururwa n'amatsiko, 
abandi bakururwa n'ishyari, abenshi bakabiterwa no kwanga abo Imana 
ivugiramo amagambo yo kubacyaha. Ibyo bibi byose, biriho ubu. Bamwe 
bahisha imigambi yabo nyakuri, abandi bo bakagira ishyushyu ryo 
kwamamaza ibyo bazi byose, ndetse n’ibibi bakeka ku bandi. 

Nabonye yuko wa mutima wo kurahira ibinyoma, uhindura ukuri 
ibinyoma, ugira icyiza ikibi, uhindura gukiranuka gukiranirwa ko ubu 
uriho ukora. Satani yishimira uko abiyita ubwoko bw’Imana bameze. 
Igihe abenshi bariho birengagiza ubugingo bwabo. bagira ishushyu ryo 
gushakashaka umwanya wo kunegura abandi no kubaciraho iteka. Bose 
bafite icyo babuze mu ngeso, kandi ntibikomeye kubona icyo ishyari 
rigaragaza ku bubi bwabo. Abo biha kuba abacamanza bavuga bati: 
“Noneho, tubonye icyo tuvuga. Tuzabahambiriza ikirego 
batazigobotoramo. “Bagategereza ko bazabona igihe maze hanyuma 
bakazana umurundo w’amazimwe. 

Abantu bafite ibitekerezo byinshi mu buryo bwa kamere, igihe 
bafite umwete wo kujyana amazimwe ku bandi, baba mu kaga ko 
kwishuka no gushuka bagenzi babo. Batoragura amakuru bumvise ku 
bandi, batazirikanye yuko amagambo bihutiye kuvuga adashobora 
kwerekana neza uko nyiri kuyavuga ameze. Nyamara ibyo byose 
bikozwe bihubukiwe, akenshi biba ari amanjwe, iyo byitegerercjwe mu 
ipica itubura ya Satani, bigatekerezwa, bigasubirwamo hato na hato 
bigeza ubwo utununga duhinduka imisozi minini. 

Mbese urwo ni urukundo rwa gikristo, kurundanya amakuru 
y’amanjwe, gushyira ku mugaragaro ikintu cyose kibasha gutera 
gushidikanya ingeso y’undi, maze hanyuma ukishimira kugikoresha ngo 
kimubabaze? Satani arishima iyo abashije gusebya cyangwa gukomeretsa 
umuyoboke wa Kristo. Ni we “murezi wa bene Data.” None abakristo 
bakwiriye kumufasha uwo murimo? 

Ijisho ry’Imana rireba byose, rimenya amafuti ya bose, n’iruba 
ritegeka umuntu wese, nyamara yihanganira amafuti yacu kandi ikagirira 
ibambe intege nke zacu. Itegeka ubwoko bwayo kugira bene uwo mutima 
w’ubugwaneza no kwihangana. Abakristo nyakuri ntibazajya bishimira 
ibicumuro n’intege nke by’abandi. Bazahunga ibibi n’ubugoryi, berekeze 
imitima ku byiza n'iby’igikundiro. Umurimo wose wo gushaka ibicumuro 
ku bandi ijambo ryose ryo gucira undi ho iteka cyangwa kumucira ho 
urubanza, ku mukristo birababaza.6 

Amaherezo yo Kunegura Itorero n’Abayobozi 

Umutima wo kuzimura no kuvuga ibihimbano ni ikintu mu bintu 
by'ingenzi Satani akoresha kugira ngo abibe intonganya n’amahane, ngo 
atandukanye incuti, kandi ngo acogoze abari bafite kwizera. Bene Data 
bahora biteguye cyane kuvuga amafuti n'ibicumuro batekereza ku bandi, 
cyane cyane iby’abavuga ubutumwa badafite umususu wo kubaburira no 
kubahana bababwira imiburo yaturutse ku Mana. 

Abana b’abo banyabugambo babangira amatwi maze bakakira 
ubwo bumara bw’urwangano. Uko ni ko ababyeyi bica inzira zikwiriye 
kunyurwamo n’abana badatekereje. Ibyo bisuzuguza Imana. Yesu 
yaravuze ati: “Ubwo mwabikoreye umwe muri bene Data aba boroheje 
bari hanyuma y’abandi, ni njye mwabikoreye. “Matayo 25:40. Ni cyo 
gituma Kristo asuzugurwa kandi akagirirwa nabi n’abavuga ibinyoma 
abagaragu be. 

Izina ry’abagaragu batoranijwe b’Imana ryarahinyuwe, kandi mu 
buryo bumwe risuzugurwa cyane n’abantu bamwe bafite inshingano yo 
kubakomeza. Abana ntibabuze kumva amagambo avuganwa agasuzuguro 
n’ababyeyi babo ibyo gucyaha n’imiburo bivugwa n’abagaragu b'Imana. 
Bumvise amashyengo yo gukoba n’amagambo yo guhinyura byahoraga 
bigera mu matwi yabo, ibyo babikoraga bashaka gushyira ibyera 

n’ibizahoraho mu bwenge bwabo ariko babikoze mu buryo bw’iby’isi. 
Mbega umurimo ukorwa n'abo babyeyi wo gutuma abana babo bagomera 
Imana bakiri bato! Uko ni ko aba bigishwa gusuzugura no kugomera 
imiburo iturutse mu ijuru. 

Gusubira inyuma mu by'umwuka gushobora kwiganza aho bene 
ibyo bibi biba. Ababyeyi b'abana bahumishijwe n’umwanzi batangazwa 
n’igituma abana babo bayobye bakareka kwizera kandi bagashidikanya 
ukuri kwa Bibiliya. Batangazwa nuko basanga biruhije kubumvisha 
ibyiza n’iby’idini. Iyaba baragize amaso y’umwuka bakayarebesha, baba 
barasobanukiwe n’uko ibyo byatewe n’imibereho yabo y’imuhira, ko ari 
ingaruka y’ishyari ryabo no kutizera. Uko ni ko abatizera benshi 
bigishirizwa mu ngo z’abitwa abakristo. 

Hariho benshi banezezwa no kuvuga amakuru no kuganira 
byinshi byerekeye ku mafuti, yaba ari yo koko cyangwa se ibyo bibwira 
ubwabo, ku bafite inshingano iremereye yerekeye ku murimo w’Imana. 
Birengagiza ibyiza byakozwe, n’ibyakomotse ku mwete bakoranye 
umurimo badacogora, maze bakita ku mafuti amwe, nyamara aho 
amariye gukorwa yaba yaragize inkurikizi, bakibwira yuko biba 
byarakozwe neza kurutaho; nyamara mu kuri, iyaba ari bo bakoraga uwo 
murimo, baba baratinye kujya mbere bitewe no gucogozwa n’umurimo, 
cyangwa se bakaba baragize amafuti kuruta uko abo bakoze bayobowe 
n’Imana. 

Ariko ibyo bigande by’ibinyamagambo bizihambira ku mirimo 
mibi iteye isoni, nk’uko isharankima zometse ku rutare. Abo bantu 
bagizwe imfunya mu by’umwuka no guhora batekereza cyane kandi 
baganira cyane amafuti n'ibicumuro by’abandi. Ntibashobora gutekereza 
neza imirimo myiza n’iy’icyubahiro, n’imihati itaranganwa kwikunda, 
n’ubutwari nyakuri no kwitanga. Ntibahinduka abanyangeso nziza kandi 
ngo babe beza biruseho mu mibereho no mu byiringiro, ntibaba 
abanyabuntu n’abanyabwenge mu nama no mu migambi. Ntibagira rwa 
rukundo rukwiriye kugaragaza imibereho ya gikristo. Bahora bahenebera 
uko bukeye n’uko bwije kandi bakarushaho gusubira hasi mu byo kureba 
ibikwiriye n’inama. Icyabc ni intege nke, kandi imibereho yabo ni 
uburozi bwica amahoro n’umunezero.7 

Ikigo gikorerwamo imirimo cyose kizagomba kurwana 
n'ibiruhanya. Ibigeragezo bihabwa akito kugira ngo bigerageze ubwoko 
bw’Imana. Igihe ibyago byiroshye kuri umwe wo mu bakozi b’Umwami, 
bigaragaza kwizera nyakuri dufite mu Mana no mu murimo wayo. Mu 
gihe bimeze bityo ntihakagire ubibona nabi ngo ahereko ashidikanya 
kandi areka kwizera. Ntimukanegure abikoreye imitwaro y’inshingano. 
Ibiganiro byanyu imuhira ntibigahumanywe no kunegura abakozi 
b’Umwami. Ababyeyi bagira uwo mutima wo kunegura abandi, 
ntibashyira imbere y’abana babo ikizabazanira ubwinge bubahesha 
agakiza. Ibiganiro byabo si ibyo gucogoza kwizera n’ibyiringiro by’abana 
babo gusa, ahubwo bicogoza n’abakuze.8 

Abayobozi b’imirimo yacu bafite umurimo ukomeye cyane wo 
gushyiraho amategeko na gahunda byo kuyobora abasore bayobora. 
Abakristo bo mu itorero baba bagize akamaro gakomeye cyane baramutse 
babafashije. Igihe abasore batemera kumvira ibyo bategetswe 
n’ababakoresha cyangwa ikindi cyose bategetswe n’ababayobora, 
bakagambirira gukora ibyo bishakiye, ababyeyi babo ntibakwiriye 
kubyirengagiza ngo babe mu ruhande rwabo. 

Ibyiza biruseho, ndetse biruseho cyane, ni uko abana banyu 
bababara, ndetse ni uko bapfa, biruta kwigishwa kutitondera imfatiro 
ukuri gushingiyeho, no kutita kuri bagenzi babo no ku Mana.9 

Kwinegura Ubwawe Bifite Agaciro 

Iyaba abitwa abakristo bose babashaga-gukoresha imbaraga zabo 
bakareba ibibi bikwiriye gusubirwaho bibarimo, mu kigwi cyo kuvuga 
ibyaha by'abandi, habayeho ubuhonjoke buruseho mu itorero muri iki 
gihe. Mu gihe Uwiteka atunganya amabuye ye y’igiciro cyinshi, 
anezezwa n ukuri no gukiranuka no kwizera. Abamarayika bakoreshwa 
umurimo wo kurema amakamba ya bene abo, kandi kuri ayo makamba 
y’inyenyeri nziza cyane hazaba harabagiranishwa n’ubwiza n’umucyo 
bituruka ku ntebe y’Imana. 

Uwiteka ariho aragerageza kandi aragenzura ubwoko bwe. 
Ukwiriye kurushaho cyane, uko ushoboye kose. kwinegura mu mico 
yawe idatunganye; ariko ujye uba umugwaneza, n'umunyebambe, 
n’imfura ku bandi. Jya uhora ubaza buri munsi uti: Mbese ndi 

umunyakuri mu mutjma, cyangwa se uko niyumva ni ukwishuka? Saba 
Uwitekaakurinde udashukwa muri ubwo buryo. Ibyiza bihoraho 
birakubikiwe. Igihe abenshi cyane bariho bifuza icyubahiro kandi 
bagahorana agatima ko kwifuza inyungu, mbese mwebweho, bene data, 
murashakashakana umwete ubwishingizi bw'urukundo rw’Imana maze 
mugataka muti: Ni nde uzanyereka uko nakora kugira ngo guhamagarwa 
no gutoranywa kwanjye byemerwe? 

Satani yiga ibyaha bya kamere by’abantu yitonze, maze 
agatangira umurimo we wo kubareshya no kubatega. Turi mu ngati 
y'ibishuko, ariko tuzanesha niba turwana intambara z'Umwami kigabo. 
Twese turi mu kaga. Ariko nimugenda mwicisha bugufi kandi musenga 
muzava mu ruganda rwo kubagerageza mufite igiciro kiruta icy’izahabu 
nziza cyane, ndetse murusha izahabu nziza ya Ofiri. Nimuba 
abanenganenzi kandi ntimusenge, muzamera nk’umuringa uvuga 
cyangwa icyuma kirenga. 10 

(1) 2T 186, 187; (2) 5T 58,59; (3) 8T 83, 84; (4) 8T 191; (5) 5T 56, 57; 
(6) 5T 94-96; (7) 4T 195, 196; (8) 7T 183; 7T 185, 186; (10) 5T 96-98. 


IGICE CYA34 

INAMA YEREKEYE KU MYAMBARO 

Ni ihirwe ryacu gushimishiriza Umuremyi wacu mu myambaro 
ok’uko tumushimiriza mu bindi byose. Ashaka yuko imyambaro yacu 
itaba iboneye kandi mizima gusa. Ahubwo ko iba ikwiriye kandi myiza. 

Dukwiriye gushaka kugaragara ko twambaye neza. Mu gihe cyo 
gukora imirimo mu ihema Imana yasobanuye akantu kose kerekeye ku 
myambaro y’abakoreraga imbere yayo Ibyo biratwereka yuko yitaye ku 
myambaro y’abamukorera. Aroni yahawe amategeko aciye indi nzira 
rwose yerekeye ku makanzu ye, kuko imyambaro ye yagiraga icyo 
isobanura. Ni ko n’imyambaro y'abayoboke ba Kristo ikiwiriye kugira 
icyo yerekana. Dukwiriye kumugaragaza muri byose. Ishusho. Yacu 
ikwiriye kugaragazwa n’isuku, n’ikinyabupfura no kubonera mu buryo 
bwose. 

Ibintu byaremwe (uburabyo) ni byo Kristo ashushanirizaho 
ubwiza bw'ijuru, kwiyoroshya, ubugwaneza, kwera, kwemerwa, ni byo 
byatuma imyambaro yacu imunezeza. 1 

Gahunda zo Kutuyobora mu Buryo Bwo Kwambara 

Imyambaro n’uko umuntu ayambaye ni byo n’ubundi bigaragaza 
ingeso z’umugabo n’umugore. Tumenyera ingeso y’umuntu ku 
myambaro yambaye. Umugore wiyoroshya wubaha Imana yambarana 
ikinyabapfura. Ubwenge bwarezwe neza bugaragazwa no gutoranya 
imyambaro yoroheje kandi ikwiriye. Umugore wiyoroshya kandi ntiyirate 
mu kwambara no mu ngeso ze, aba agaragaza yuko umugore nyakuri 
agaragarira ku kwirindan kuboneye. Mbega uburyo kwiyoroshya mu 
myambaro binezeza cyane kandi biteye ubwuzu, bikabasha kugereranywa 
n'uburabyo bwo mu gazozi ku bwiza! 

Ndasaba abantu bacu kugenda bitonze kandi bigengesereye 
imbere y’Imana. Mukurikize imico yo kwambara niba imeze nk’uko 
amategeko yo kwitungira amagara ari: Abagore n'abakobwa bakwiriye 
kwambara batirimbisha nk'uko benshi bagenza, bambaye imyambaro 
myiza, y’igitambaro gikomeye, ikwiranye n’iki gihe, kandi igitekerezo 
cyo kwambara cye kuba ari cyo cyuzura mu bwenge. Abagore 
n’abakobwa bakwiriye kwambara mu buryo bworoheje. Bakwiriye 
kwambara imyambaro ikwiriye, bagira isoni kandi birinda. Muhe abo mu 
isi icyitegererezo kizima cy’ubuntu bw’Imana. 

Niba abo mu isi bambaye imyambaro y’urugero, ikwiriye, kandi 
ikomeye, yemewe na Bibiliya, kuyikoresha ntibizahindura isano 
dufitanye n’Imana cyangwa n’ab’isi. Abakristo bakwiriye gukurikiza 
Kristo, kandi bakambara nk’uko ijambo ry'Imana ryemera Bakwiriye 
kwirinda gukabya mu iyambara. Bakwiriye gukurikiza ingeso zitunganye 
bicisha bugufi, batitaye ku kurangarirwa cyangwa ku kunegurwa, kandi 
bakwiriye kugundira iby’ukuri kubw’ingeso zako ubwazo. 

Ntimugakurikize ubuiyo bwadutse bw’ubupfapfa bwo 
kwambara. Mujye mwambara neza kandi mu buryo bukwiriye, ariko 
ntimukigire abo kurangarirwa, mubikoresheje kwambara by'akarenga, 
cyangwa kwambara mu buryo bubi butagira gahunda. Mujye mugenza 

nkaho muzi yuko ijisho ry'Imana ribareba. Kandi yuko muriho ndetse 
mwemewe n'Imana.2 


Ibyo Bibliya Itwigisha 

Kristo yavuze iby’umutima wo kwambara, kandi yaburiye 
abayoboke be, ni koko, yabategetse kutiganyira. “None se, ikibaganyisha 
imyambaro ni iki? Mutekereze uburabyo bwo mu gasozi, uko bumera; 
ntibugira umurimo, ntibuboha imyenda; kandi ndababwira yuko Salomo 
mu bwiza bwe bwose atarimbaga nk’akarabyo kamwe ko muri ubu.” 
Ubwibone no gushayisha mu byo kwambara n'ibyaha umugore akunda 
cyane; kubw’ibyo aya mategeko ni we abwirwa. Mbega ukuntu agaciro 
k’izahabu cyangwa imaragarita cyangwa imyenda y’umurimbo y’igiciro 
cyinshi ari gake, iyo ukagereranyije n’ubugwaneza n’ubwiza bwa Kristo! 

Neretswe ibyanditswe bikurikiyeho. Marayika yaravuze ati: 
“Birakwiriye kwigisha ubwoko bw’Imana. “1 Timoteyo 2:9, 10. “kandi 
n’abagore nuko ndasha ko bambara imyambaro ikwiriye, bakagira isoni 
birinda; kandi batirimbisha kuboha umusatsi, cyangwa izahabu, cyangwa 
imaragarita, cyangwa imyenda y’igiciro cyinshi, ahubwo birimbisha 
imirimo y’ingeso nziza, nk’uko bikwiriye abagore bavuga yuko bubaha 
Imana.” 


1 Petero 3:3-5. “Umurimbo wanyu we kuba uw’inyuma, uwo 
kuboha umusatsi, cyangwa uwo kwambara izahabu cyangwa uwo 
gukanisha imyenda: ahubwo ube uw’imbere, uhishwe mu mutima, 
umurimbo utangirika w’umwuka ufite ubugwaneza n’amahoro, ni wo 
w’igiciro cyinshi mu maso y’Jmana. Abagore bera ba kera biringiraga 
Imana ni ko birimbishaga. ” 

Benshi babona ko ayo mategeko ari aya kera cyane adakwiriye 
kwitabwaho; ariko uwayahaye abigishwa be yari azi akaga gaturuka ku 
gukunda imyambaro ko mu gihe cyacu, maze atwoherereza urwibutso 
rwo kutuburira. Mbese tuzita kuri uwo rnuburo tube abanyabwenge? 

Abashakashaka gukurikiza Kristo by’ukuri bazitonda cyane ku 
byerekeye imyambaro bambara; bazahirimbanira gusohoza ibishakwa 
by’iri tegeko (1 Petero 3:3-5) ryatanzwe n’Umwami ku mugaragaro. 

Kwiyanga mu myambaro ni umugabane w’inshingano yacu ya 
gikristo. Kwambara bidakurura amaso. kwivutsa umunezero w’umurimbo 
w’ibintu byakozwe mu izahabu n’umurimbo w’uburyo bwose, bigira icyo 
bihuriraho no kwizera kwacu.4 

Abenshi bakennye kwigishwa uburyo bakwiriye gusa mu 
iteraniro ryo gusenga ku munsi w’isabato. Ntibakwiriye kuza imbere y 
Imana bambaye imyambaro isanzwe yambawe mu mibyizi. Bose 
bakwiriye kugira umwambaro unyuranye n’undi wo ku isabato. kugira 
ngo ujye wambarwa mu gihe cyo mu iteraniro mu nzu y’ Imana. Mu gihe 
tudakwiriye gushushanywa n’ab’isi, ntidukwiriye kwirengagiza 
ibyerekeye ku buryo dukwiriye gusa inyuma. Dukwiriye kubonera dufite 
isuku, n’ubwo tutirimbishije. Abana b’Imana bakwiriye kubonera imbere 
n’inyuma.5 

Cyane cyane abagore b’abagabura bacu bakwiriye kwitonda 
ntibitandukanye n’ibyo Bibiliya yigisha byerekeye imyambaro. Abenshi 
babona ko ayo mategeko ari aya kera cyane adakwiriye kwitabwaho; 
ariko uwayahaye abagishwa be yari azi akaga gaturuka ku gukunda 
imyambaro ko mu gihe cyacu, maze atwoherereza urwibutso rwo 
kutuburira. Mbese tuzita kuri uwo muburo tube abanyabwenge? Kurenza 
urugero mu myambaro bihora byiyongera. Imperuka ntiragera. Ibintu 
bihora bihinduka bishya, kandi abagore n’abakobwa bakurikiza uko igihe 
kimeze, ntibite ku gihe cyangwa ku mari bakoresha. Imari nyinshi 
ikoreshwa ku myambaro, nkaho yahawe Imana yayitanze.6 


Ububasha bw’Imyambaro 

Gukunda kwambara kwangiza ingeso nziza maze bigatuma 
umugore aba atakibaye umukristokazi mwiza, ukwiriye kandi wirinda. 
Imyambaro ibengeranay’igiciro cyinshi kenshi iteraumutima 
w’uyambaye uburaya kandi ikabyutsa iruba mu mutima w’umureba. 
Imana ibona yuko kwangirika kw’ingeso akenshi kubanzirizwa no 
kwibona no kwirata mu myambaro. Ibona yuko imyambaro y’igiciro 
cyinshi iniga ubushake bwo gukora ibyiza.7 

Imyambaro yoroheje, idakurura amaso kandi itari iy'umwirato ni 
yo yizihiye abakobwa barumuna banjye b’amakumi. Nta nzira nziza 
iruseho mushobora kurabagiranishiriza abandi iruta kwiyoroshya mu 
myambaro no mu ngeso. Ushobora kwereka bose yuko wishimira cyane 
ibintu by’ubu bugingo, mu cyimbo cy’ibizahoraho.8 

Abenshi bambara nk’ab’isi kugira ngo bareshye abatizera, ariko 
aho bahagira ifuti riteye agahinda. Niba bashaka kugira ubwenge 
bw’ukuri kandi bukiza, bakwiriye kugira imibereho ihwanye n’uko 
bavuga, bakagaragarisha kwizera kwabo imirimo yo gukiranuka, bakagira 
itandukaniro rigaragara riri hagati y’umukristo n’iby’isi. Amagambo, 
imyambaro, n’imirimo, bikwiriye kuvugira Imana. Nibwo imibereho * 
myiza izamamazwa ahabazengurutse hose, ndetse n’abatizera nibwo 
bnzamenya ko babanaga na Yesu. Niba hari abashaka ko imibereho yabo 
yerekana ukuri, bakwiriye kugira imico ihwanye n’uko bizera bakigana 
uwababereye icyitegererezo wicishaga bugufi.9 

Bagore, namwe bakobwa, mwitandukanye n’igisa n’ikibi cyose. 
Muri iki gihe cyihuta, kinukishwa n’ibiboze, ntimuzaba amahoro, keretse 
nimurindwa. Kwera n'ubupfura ni ingume. Ndahendahenda abayoboke ha 
Kristo, ngo mukore umurimo ufite agaciro gakomeye, ngo mufate neza 
ibuye ry’igiciro cyinshi ryiza, ritagira icyo rigurwa ry’ubupfura. Ni byo 
bizatuma muba abera. Kwiyoroshya mu myambaro nigufatanya 
n’ubupfura bwo mu ngeso, bizagendana n’inkumi ifite ingeso zera maze 
biyibere ingabo iyikingira ibyago igihumbi.10 

Kwiyoroshya mu myambaro kuzatuma umugore w’ubwenge 
agaragara ko ari umunyamahirwe. Mujye mwambara nk’uko abakristo 
bakwiriye kwambara byoroheje, mutirimbishije byo gukurura amaso 
ahubwo mwambare nk’abagore bizihiwe bavuga yuko bubaha Imana 
bagakora imirimo myiza. 

Abenshi, kugira ngo bagendane n’ibyadutse by’ubupfayongo, 
baretse umurimbo basanganywe uvanze no kwiyoroshya maze 
barangamira ibyadutse. Batanga igihe n’imari n’imbaraga z’ubwenge 
n’ubutungane bw'umutima, maze begurira impagarike yabo yose ku 
byadutse. Basore n’inkumi nkunda, ingeso ibarimoyo kwambara 
bikurikijeuburyo bwadutse bw’iby’umurimbo, 

n'izahabu,n’imyendaitatswe yo kurimbana,ntibizatera abandi gushima 

idini yanyu cyangwa ukuri muvuga ko mukurikiza. Abantu bazi 
kugenzura bazareba umwete wanyu wo kwirimbisha inyuma 
bibahamirize ko muri abanyantege nke n’abirasi. 11 

Hariho umwambaro umwana wese n’umusore n’inkumi 
bakwiriye kubona. Uwo mwambaro ni ugukiranuka kw’abera Nibemera 
kandi bakihanganira kuwubona nk’uko bagenza bahimba imyambaro 
yabo bakurikije uko ab’isi bagenza, bazambikwa vuba cyane umwambaro 
wo gukiranuka kwa Kristo, kandi amazina yabo ntazahanagurwa mu 
gitabo cy’ubugingo. Ababyeyi b'abagore, n’abasore n'inkumi n’abana, 
bakwiriye gusenga bati: “Mana undememo umutima wera, unsubizemo 
umutima ukomeye.” (Zaburi 51:10). Uko kwera k’umutima n’ubwiza 
bw’umwuka bifite igiciro kiruta icy’izahabu nziza, muri iki gihe no mu 
gihe kizaza. Abafite imitima iboneye basa ni bo bazabona lmana.12 

(1) CG 413; (2) CG413-415; (3) CG415,416; (4) 3T 366; (5) 6T 355; (6) 
4T 630, 631; (7) 4T 645; (8)3T376: (9) 4T 633, 634; (10) CG417; (11) 
CG 421; (12) CG417,418. 


IGICE CYA 35 

ICYO ABASORE BAHAMAGARIRWA GUKORA 

Basore, ncuti nkunda, icyo mubiba ni cyo muzasarura. Ubu ni 
igihe cyanyu cyo kubiba. Mbese umusaruro uzaba iki? Mbese icyo 
mubiba ni iki? Ijambo ryose muvuga, ni imbuto nziza cyangwa imbuto 
mbi kandi amaherezo ikazazanira umubibyi umunezero cyangwa 
umubabaro. Imbuto yabibwe ni yo izasarurwa. Imana yabahaye umucyo 
ukomeye n’amahirwe menshi. Uwo mucyo umaze gutangwa, akaga 
kanyu mumaze kukerekwa neza, inshingano isigaye iba ari iyanyu. Uko 
mugenza umucyo Imana yabahaye, ni byo bizaba urugero rwo kubahesha 
umunezero cyangwa se umubabaro. 

Mwese mufite ibyiza cyangwa ibibi mushobora gushyira mu 
bwenge no mu ngeso z’abandi. Icyakora uko mugenza byandikwa mu 
gitabo cy'urwibutso cyo mu ijuru. Marayika abana namwe akandika ibyo 
muvuga n’ibyo mukora. Igihe mubyutse mu gitondo, mbese 

mwiyumvamo ko mubuze shinge na rugero kandi ko mukennye imbaraga 
ivuye ku Mana? Mbese aho mumenyesha So wo mu ijuru ibyo mukennye 
mwicishije bugufi kandi mubikuye ku mutima? Niba ari ko mubigenza, 
abamarayika bandika amasengesho yanyu, kandi niba ayo masengesho 
atavuye mu minwa iryarya, mu gihe muzaba muri mu kaga ko gukora 
ikibi mutagambiriyc cyatuma imibereho yanyu ituma abandi bakora ibibi, 
marayika ubarinda azababa iruhande, abayobore mu nzira nziza, 
abashakire amagambo muvuga, kandi abatere gukora ibyiza. 

Niba wiyumvamo ko nta kaga urimo kandi niba udasaba 
gufashwa no guhabwa imbaraga yo kunesha ibishuko, umenye neza yuko 
uzateshuka inzira; mu gitabo cy’Imana cyo ijuru hazandikwamo ko 
wirengagije inshingano yawe, kandi ku munsi wo kugeragezwa 
uzasangwa udashyitse. 

Hariho bamwe babazengurutse bigishijwe iby’idini, n'abandi 
kandi bagiriwe neza, bashyeshyenzwe, bagizwe shyashya, kandi 
barashimagizwa kugeza ubwo bononekaye rwose ntibaba bakigira 
imibereho ikwiriye. Ndavuga ibyerekeye ku bantu nzi. Ingeso zabo 
zayobejwe no kwishakira umunezero, no gushyeshyengwa n’ubunebwe 
bituma baba imburamumaro muri ubu bugingo. Niba babaye 
imburamumaro muri ubugingo, twagira byiringiro ki byo muri bwa 
bugingo aho byose bizaba biboneye kandi byera, kandi aho bose bazaba 
bafite ingeso zishyize hamwe? Nasabiye abo bantu; naganiriye na bo 
umwe umwe. Nabonye yuko bakora ibiyobora abandi mu bitagira 
umumaro, mu gukunda imyambaro, no kutita ku byo bazahabwa 
bihoraho. Ibyiringiro by’abo bantu ni uko bakwitondera inzira zabo, 
bagacisha bugufi ubwibone bwabo n’imitima yibona. bakabishyira 
imbere y’Imana, bakicuza ibyaha byabo, maze bagahinduka. 1 

Mukuze Ubwenge bw’ Iby’Umwuka 

Abasore bashobora kubonera amahoro mu guhora bari maso no 
mu gusenga bicishije bugufi. Ntibakwiriye kwigira shyashya ngo babone 
ko baba abakristo badafite ibyo. Satani ahisha ibishuko bye n’inama ze 
munsi y'igitwikirizo cy’umucyo, nk’igihe yazaga aho Yesu ari mu 
butayu, ubwo yasaga n’umwe wo mu bamarayika bo mu ijuru. Umwanzi 
w'imitima yacu aza adusanga asa n’umushyitsi uvuye mu ijuru, kandi 
intumwa iduha inama yo kwirinda no kuba maso kuko ari byo bizatuma 

tuba amahoro gusa. Abasore batagira icyo bitaho kandi badashikamye, 
kandi bakirengagiza inshingano za gikristo, bahora bagushwa n’ibishuko 
by’umwanzi, rnu kigwi cyo kunesha nk’uko Kristo yanesheje.2 

Abenshi bavuga ko bari mu ruhande rw’Uwiteka, ariko 
batarurimo; imbaragay’imirimoyaboyose iri mu ruhande rwa Satani. 
Tuzagaragarisha iki nyir’uruhande turimo uwo ari we? Ni nde utegeka 
umutima wacu? Ibitekerezo byacu bibana na nde? Dukunda kuganira 
ibyerekeye kuri nde? Ni nde dukunda urukundo rushyushye cyane kandi 
akaba nyif imbaraga zacu zose? Niba turi mu ruhande rw’Uwiteka, 
ibitekerezo byacu bibana na we, kandi ibyiza biruse ibindi dutekereza ni 
ibye. Nta bucuti dufitanye n’ab'isi; twatanze ibyo dufite byose none ni 
ibye. Twifuza kugira ishusho ye, guhumeka umwuka we, gukora ibyo 
ashaka, no kumunezeza muri byose. 

Ubwenge nyakuri ni imbaraga yo gukoresha ubuhanga bwacu 
kugira ngo dusohoze ibikwiriye. Ni kuki tutita ku by’idini cyane mu gihe 
iby’isi ari byo bitegeka ubwonko n’amagufa n’imihore? Ni kuko 
inrbaraga zacu zose zibogamiye muri urwo ruhande. Twimenyereje 
gukorana umwete wose n'imbaraga zose iby’isi kugeza ubwo byorohera 
ubwenge bwacu kuba ari ho bwerekeza. Ni cyo gituma abakristo babona 
ko iby'idini bibakomereye naho iby'isi bikaborohera. Ubwenge 
bwamenyerejwe gukoresha imbaraga zabwo kuba ari ho zerekeza. Mu 
mibereho y’iby’idini hagiye habaho ubushake bw’ukuri ko mu ijambo 
ry’Imana, ariko ntihabayeho ibyerekana ko iryo jambo rikurikizwa. 

Kwimenyereza gutekereza iby’idini no gukunda gusenga 
ntibyagizwe umugabane w’ubwenge. Ibyo ni byo bikwiriye gutegeka no 
kuyobora impagarike yose y’umuntu. Ingeso yo gukora ibikwiriye 
iragumye. Haba ubwo habaho gukora neza mu gihe bimeze neza, ariko 
gutekereza iby’Imana ntabwo byagizwe akamenyero. 

Ubwenge bukwiriye kwigishwa kandi bukamenyerezwa gukunda 
kubonera. Gukunda iby’umwuka bikwiriye gushishikarirwa; koko 
bikwiriye gushishikarirwa niba ushaka gukurira mu buntu no kumenya 
iby’ukuri. Gushaka ibyiza n’ukuri no kwera ni ingenzi rwose, ariko 
ugamkiyc aho ntacyo byamara keretse ubikoze. Abenshi bazarimbuka 
bacyiringiye kandi bacyifuza kuba abakristo; nyamara kuko nta mwete 
bagize, bazashyirwa ku gipimo basangwe badashyitse. Ubushake 

bukwiriye kumenyerezwa mu nzira ikwiriye. Nzaba umukristo ubikuye 
ku mutima Nzamenya uburebure bw’umurambararo, n'uburebure 
bw’igihagararo n’ubureburc bw'ikijyepfo by’urukundo nyakuri. Umva 
uko Yesu yavuze ati “Hahirwa abafite inzara n’inyota byo gukiranuka 
kuko ari bo bazahazwa, Matayo 5:6. Ibyokurya byinshi byaringanijwe na 
Kristo ngo bihaze umutima ushonje kandi ukagira inyota yo gukiranuka.3 

Nimugere ku Bwenge Busumbyeho bw’Iby’Umwuka 

Urukundo nyakuri ruzuzuza mu mutima ubwenge burushijeho 
kuba bwinshi, ruzongera ubumenyi bw'ibyo mu ijuru, kugira ngo 
umutima utanyurwa kandi urimo bikeya. Abenshi cyane bavuga yuko ari 
abakristo, ntibazi imbaraga z’umwuka bari guhabwa iyo bagira umwete n 
ishyaka no kudacogora bashaka kugira ubwenge bw’iby'Imana nk uko 
babigenza bashaka ibintu bishiraho by’iki gihe. Abantu benshi bitwa 
abakristo banyuzwe no kuba ibikuri mu by'umwuka. Ntabwo bafite 
umugambi wo kubanza gushaka ubwami bw'Imana no gukiranuka 
kwayo; nuko rero kuri bo iyobokamana ni ubwiru badashobora 
gusobanukirwa. Ntabwo bazi Kristo bamumenyeye ku byababayeho. 

Abagabo n’abagore banyuzwe no kuba ibikuri, mu byerekeye 
Imana bakaba barabaye ibirema, uwabanyarukana akabageza mu ijuru mu 
kanya gato, maze bakirebera ubutungane no kwera bihari. bakareba 
uburyo uhari wese yuzuwemo n’urukundo; ukuntu umuntu wese 
arabagiranishwa n’umunezero; n’ukuntu abaho baririmba bahimbaza 
Imana n’umwana w'Intama; bakabona imyambi y’umucyo irasira ku bera 
iturutse k’Uwicaye ku ntebe y’ubwami no ku Mwana w’Intama; 
bakabona umunezero mwinshi cyane uhari, kuko uko babona umunezero 
uturutse ku Mana, ni ko barushaho kunezerwa cyane, kandi bakarushaho 
kwakira ibindi bishyashya kandi bikomeye biturutse ku isoko y’ubwiza 
n'umunezero udashobora gusobanurwa, nuko ndibaza nti, mbese abantu 
nkabo bashobora gutcrana n'inteko y’abo mu ijuru, bagafatanya na bo 
kuririmba, bagahangara kubona ubwiza burabagirana buturuka ku Mana 
no ku Mwana w’Intama? Reka da! Bihanganiwe igihe kirekire imbabazi 
zikiriho kugira ngo bige ururimi rwo mu ijuru, kugira ngo bazabashe 
gufatanya na kamere y’Imana. bamaze guhunga no gukira kononekara 
kwazanwe mu isi no kwifuza,” 2 Petero 1:4 Ariko bagize imirimo yabo 
ubwabo yo kwishimira ubushobozi bw’ubwenge bwabo n'ubabasha 
bw’imibereho yabo. Ntabwo bashoboye gukorera Imana bitanze rwose 

ngo bibe ari byo begukiramo. I by’ isi ni byo bagize nyambere kandi 
babyegurira ubushobozi bwabo bwose. maze akanya gato k'ibitekerezo 
byabo akaba ari ko baha Imana. Mbese bene abo bazahindurwa bikurikije 
aya magambo aheruka ngo: “Uwera agumye yezwe. uwanduye mu 
mutima agumye yandure."? Igihe nk'icyo kigiye kuza. 

Abigishije ubwenge bwabo kwishimira iby’umwuka ni bo 
bazabasha kujyanwa mu ijuru batarimbuwe no kwera n’ubwiza 
burabagirana bwo mu ijuru. Wabasha kumenya imyuga neza, waba uzi 
neza ubwenge bw'ibyaremwe, waba uri umuhanga wo kuririmba no 
kwandika, ingeso zawe zibasha kunezeza incuti zawe, ariko se ibyo 
bikumariye iki mu byo kwitegura kujya mu ijuru? Bimaze iki mu 
kugutegurira guhagarara mu rukiko rw'Imana?4 

Ingeso zo mu ijuru Zikwiriye Kubonerwa mu Isi 

Ntimuyobe. Imana ntinegurizwa izuru. Nta kintu kizabategurira 
kujya mu ijuru kitari ukwera. Kubaha Imana k ukuri ni ko konyine 
kubasha kubaha kubonera n’ingeso inziza kandi kukababashisha kwinjira 
mu bwiza bw’Imana, iba rnu mucyo utegerwa. Ingeso zo mu ijuru 
zikwiriye kubonerwa mu isi, niba atari ko biri ntizibasha kubonwa na 
gato. Nuko herako utangire. We kwishuka wibwira yuko hazaza igihe 
ubwo uzagira umwete mwinshi bikoroheye kuruta ubu. Uko umunsi 
ukeye ni ko wongera ikirere kigutandukanya n'Imana. Itegure guhabwa 
ubugingo buhoraho ufite umwete utigeze ugira. Igisha ubwenge bwawe 
gukunda Bibiliya, gukunda amateraniro yo gusenga, gukunda amasaha yo 
gutekereza iby’Imana kandi kuruta byose ukunde igihe umutima wawe 
uvuganiramo n’Imana. 

Jya utekereza ibyo mu ijuru niba ushaka gufatanya n’abaririmbyi 
bo mu ijuru mu mazu yo mu ijuru.5 

Ironkere Urukundo rw’Imana Uko Ubishoboye 

Ubwenge bwanjye busubiza amaso inyuma bugatekereza 
umukiranutsi Aburahamu, wumviye itegeko ry’Imana yahawe mu 
iyerekwa rya nijoro ari I Beerisheba, akajya mu rugendo ari kumwe na 
Isaka iruhande rwe. Areba umusozi imbere ye Imana yamubwiye ko 
izamwereka ngo azayitambire igitambo kuri uwo musozi. 

Isaka abohwa n’amaboko y’urukundo ya se wamukundaga 
ahinda umushyitsi, ariko abikora kuko Imana yabitegetse. Umwana 
yemera kuba igitambo kuko yizeye gukiranuka kwa se. Ariko igihe byose 
byari byiteguwe, igihe kwizera kwa se no kumvira k'umwana byari 
bimaze kugeragezwa byimazeyo, marayika w’Imana yahagaritse ukuboko 
kwa Aburahamu kwari kumaze gushyirwa hejuru kugiye gusogota 
urnwana we, amubwira ko bihagije ati “Ubu menye yuko wubaha Imana, 
kuko utanyimye umwana wawe w’ikinege. “Itangiriro 22:12. 

Icyo Aburahamu yakoze cyo kwizera yandikiwe kutugirira 
umumaro. Bitwigisha icyigisho gikomeye cyo kwemera iby?Imana 
ishaka, nubwo byaba ari ibidukomereye kandi bibabaje; kandi byigisha 
abana kumvira ababyeyi babo no kumvira Imana. Kumvira kwa 
Aburahamu kutwigisha yuko nta kintu cyatubera cyiza cyane byatuma 
tutagiha Imana. 

Imana yatanze umwana wayo agira imibereho yicisha bugufi, 
ariyanga, aritindahaza, araruha, agirirwa nabi, kandi apfa urupfu rubi 
cyane rwo ku musaraba. Ariko nta marayika waje afite ubutumwa buteye 
umunezero ngo: “Birahagije wikwirirwa upfa, Mwana wanjye nkunda.” 
Abamarayika ibihumbi byinshi bari bategereje bababaye, biringiye yuko 
nk'uko byagenze kuri Isaka, Imana iza kumubuza gupfa urupfu rukojeje 
isoni mu mwanya uheruka. Ariko abamarayika ntibemerewe gushyira 
Umwana w’Imana ukundwa ubutumwa nk’ubwo. Kwicisha bugufi yari 
afite ari mu rukiko no mu nzira igana I Kalvari kwarakomeje. Yarakobwe 
arasuzugurwa, acirwa amacandwe n’abamwangaga, kugeza ubwo 
yacuritse urnutwe ari ku musaraba, aratanga. 

Mbese hari ikindi gihamya gikomeye biruseho Imana yajyaga 
kuduha kigaragaza urukundo rwayo kiruta icyo gutanga Umwana wayo 
ngo anyure mu kababaro nk’ako? Kandi nk’uko impano y’Imana yahaye 
umuntu yari impano y’ubuntu, y’urukundo rwayo rutagira iherezo, ni 
nako ishaka ibyiringiro byacu, kumvira kwacu.umutima wacu wose, 
n'ubutunzi bw'urukundo rwacu na byo bikaba ibitagira iherezo. Ibyo 
ishaka byose ni ibyo umuntu ashobora gutanga. Kumvira kwacu 
gukwiriye kungana n’impano y’Imana; gukwiriye kuba ugushyitse 
kutagira icyo kubuze. Twese turimo umwenda w’Imana. Ifite icyo 
idushakaho tubasha kubona tutagombye kwitanga ngo tube igitambo. 
Ishaka kumvira k’uwo mwanya kandi guturutse ku bushake, icyo kibuze 

nta kindi yemera. Ubu dufite uburyo bwo gutuma Imana idukunda kandi 
ikadutonesha. Uyu mwaka wenda waba urnwaka uheruka mu mibereho 
y’usoma ibi. Mbese mu basore basoma uku guhendahenda hari 
uwahitamo umunezero w’isi awuguranye amahoro Kristo aha uyashakana 
umwete n’ukora ibyo akunda anezerewe?6 

Wapimwe ku Bipimo 

Imana iriho iragera ingeso zacu, imigenzereze yacu, n’imigambi 
yacu ku bipimo byo mu buturo bwera. Bizaba biteye ubwoba kubwirwa 
yuko udashyitse mu rukundo no kumvira Umucunguzi wapfiriye ku 
musaraba kwikururiraho imitima yacu. Imana yaduhaye impano 
zikomeye kandi nziza. Yaduhaye umucyo no kumenya icyo ishaka. 
Kugira ngo tutayobagurika cyangwa tukagendera mu mwijima. Gupimwa 
ku bipimo ugasangwa udashyitse ku munsi uheruka wo guhabwa aho 
kuba no kugororerwa ni ikintu giteye ubwoba, ni ifuti ribi cyane ritabasha 
gutunganywa na hato. Ncuti basore, mbese bazarushywa n’ubusa bashaka 
amazina yanyu mu gitabo cy’ubugingo? 

Imana yabahaye umurimo wo kuyikorera, uzabagira abakozi 
bakorana na yo. Ahabazengurutse hose hari imitima ikwiriye gukizwa. 
Hariho bamwe mushobora gukomeza no kubahesha umugisha 
kubw’umuhati wanyu mwinshi. Mushobora kuvana imitima y’abantu mu 
byaha mukayijyana ku gukiranuka. Igihe uzi inshingano yawe Imana 
yaguhaye, ni bwo uziyumvamo ko ukwiriye gusaba ubikiranutsemo no 
gukiranuka mu byo kwirinda ibishuko bya Satani. Niba uri umukiisto 
nyakuri, uzumva waborozwa n'umwijima wagose isi kuruta kwishimira 
uburangare no kwibona ku myambaro. Uzaba muri ba bandi basuhuza 
umutima kandi bakaborozwa n’ibizira bikorwa mu gihugu. 

Uzarwanya ibishuko bya Satani byo kwishimira ibitagira 
umumaro byo kwirimbisha no kwambara neza kugira ngo bakurebe. 
Ibitekerezo byaragabanutse ubwenge burabyira kugeza ubwo byishimira 
ibintu by’amanjwe maze bikirengagiza inshingano zikomeye cyane. 

Abasore bo muri iki gihe cyacu bashobora kuba abakozi 
bakorana na Kristo niba bashaka; kandi igihe bakora kwizera kwabo 
kurakomera n’ubwenge bwabo bukongerwa n’Imana. Umugambi 
uboneye wose n'umurimo utunganye wose bizandikwa mu gitabo 

cy’ubugingo. Icyampa ngo nkangurire abasore kureba no kwiyumvamo 
ukuntu imibereho yo kwinezeza ubwabo ari icyaha kandi bigatera 
ubwenge bwabo kubyigwa n'ibintu by’amanjwe bitagira umumaro. Iyaba 
babashaga kuzamura ibitekerezo byabo n’amagambo yabo maze 
bakabisumbisha ibibakurura bitagira umumaro byo muri iyi si, umugambi 
wabo ukaba gushimisha Imana, amahoro yayo aruta uko amenywa yaba 
ayabo.7 


Imana ishaka ko abasore baba abagabo b'abanyabwenge bwinshi, 
kugira ngo bitegurire gukora umurimo wayo ukomeye, kandi ngo babe 
abakwiriye gusohoza inshingano. Imana ihamagara abasore bafite 
imitima itononekaye, bafite imbaraga kandi b'intwari, kandi bagambiriye 
kurwana kigabo mu rugamba ruri imbere yabo, kugira ngo babashe 
gushimisha Imana, kandi baheshe abari mu isi umugisha. Iyaba abasore 
bigaga Bibliya, byabururukije ibitekerezo byabo bigurumana, maze 
bakumva ijwi ry'Umuremyi wabo n’Umucunguzi, ntibagirane amahoro 
n’Imana gusa, ahubwo bagahabwa ikuzo n’icyubahiro. 

Jya ujyana umucyo aho ujya hose; werekane ko ufite imbaraga 
z’umugambi, ko utari umuntu utazi icyo ukora, ukururwa vuba n’ 
ibitekerezo by’incuti mbi. Ntukemere vuba inamaz’abantu basuzugura 
Imana, ahubwo ushake guhinduka, kuba mwiza, kandi ukize imitima 
umubi. 


Jya uhora usenga, uhendahende abitandukanya, mu bugwaneza 
n’umutimaworoheje. Umuntu ukijijwe icyaha, akazanwamunsiy’ibendera 
rya Kristo, azatuma mu ijuru haba umunezero, no ku ikamba ryawe 
hashyirweho inyenyeri y’umunezero. Abantu bakijijwe, kubwo kubaha 
Imana kwabo bazatera abandi kumenya agakiza, maze umurimo w’Imana 
wiyongere utyo, kandi umunsi w’urubanza wonyine ni wo uzagaragaza 
ubugari bw'uwo murimo. 

Ntugashidikanye gukorera Imana ubitewe no kwibwira yuko 
ubasha gukora akarimo gato. Jya ukora akarimo gato ushoboye 
ukiranutse; kuko Imana izakorana n’umuhati wawe. Izandika izina ryawe 
mu gitabo cy’ubugingo yuko uri umuntu ukwiriye kwinjira mu munezero 
w’Umwami.8 

IGICE CYA 36 

KURERA ABANA BACU NEZA NO KUBIGISHA 

Mu isi, uko bisanzwe bigenda, bareka abasore bakikurikiriza uko 
ubwenge bwabo bubabwirije. Kandi iyo ari abanyamahane bakiri bato, 
ababyeyi bavuga ko bazakira hanyuma y’igihe gito, bamaze imyaka cumi 
n’itandatu cyangwa cumi n’umunani y’ubukuru, bakagira ibyabo 
bitekerezo, bakareka ingeso zabo mbi, hanyuma bakaba abagabo 
n’abagore b’ingiramumaro. Mbega ifuti! Bamara imyaka myinshi 
bemerera umwanzi kubiba mu murima w’umutima; bakareka ingeso mbi 
zigakura, kandi akenshi, umurimo wose wazakorwa muri ubwo butaka 
ntacyo wazamara. 

Satani ni incakura, ni umukozi wihangana, ni umwanzi wica, 
igihe cyose hagize ijambo rirakaza ribwirwa abasore, ryaba ijambo rvo 
kubashyeshyenga cyangwa iryo kubatera kurebana icyaha urwango ruke, 
Satani abiheraho maze akagaburira imbuto mbi kugira ngo ibashe 
gushora imizi kandi yere umusaruro mwinshi. Ababyeyi bamwe 
bakundiye abana babo kugira ingeso mbi, zikaba ibimenyetso bigaragara 
mu mibereho yose. Icyo cyaha kiri ku babyeyi. Abo bana bashaka kuvuga 
ko ari abakristo, nyamara batagira umurimo runaka w’ubuntu mu 
mutima, kandi iyo bahindutse mu mibereho, ingeso zabo za kera 
zigaragara mu byo bakora byose, maze bakagaragaza rwose ingeso 
ababyeyi babo babemereye kugira. 1 

Ababyeyi bakwiriye gutegeka abana babo, bakareka irari ryabo, 
bakarinesha, nibatagira batyo, Imana izarimbura rwose abo bana ku 
munsi w’uburakari bwayo bukaze, kandi ababyeyi batayoboye abana 
babo neza ntibazabarwa ko batacumuye. 

Cyane cyane abagaragu b’Imana bakwiriye gutegeka abo mu ngo 
zabo babigisha kwicisha bugufi. Nabonye yuko batiteguye guca imanza 
no gutunganya ibyo mu itorero, mu gihe batarabasha gutegeka neza ingo 

zabo. Bakwiriye bwa mbere kugira gahunda imuhira. maze hanyuma 
inama yabo no gutegeka kwabo bikabona gukorwa mu itorero.2 

Umuhungu wese n'umukobwa wese niba batabaye imuhira nijoro 
bakwiriye kubazwa icyatumye batahaba. Ababyeyi bakwiriye kumenya 
abafatanije n’abana babo abo ari bo kandi bakamenya na bene amazu 
bagiyemo mu majoro.3 

Ubwenge bw’umuntu ntiburamenya ibirenze ibyMmana izi, 
cyangwa se ngo butange inama nziza yerekana uko abana bakwiriye 
kugenzerezwa, irenze iyatanzwe n’Umwami wacu. Ni nde Wabasha 
kumenya neza iby’abana bakeneye kurusha Umuremyi wabo? Ni nde 
wakwibwira ko yabagirira neza akarusha uwabaguze amaraso ye? lyaba 
ijambo ry’Imana ryigwaga ryitondewe kandi rigakurikizwa mu buryo 
bukiranutse, habayeho umubabaro muke wo mu mutima utewe n’ingeso 
mbi z’abana babi. 

Hariho iby’abana bakwiriye gukorerwa n'ababyeyi babo, ibyo 
ababyeyi bakaba bakwiriye kubimenya kandi bakabyitaho. Bakeneye 
kwigishwa no guhugurwa ngo na bo bazabe ingiramumaro, bubahwe, 
kandi ngo bakundwe n’abo babana, kandi ngo babe abafite imico iboneye 
kandi yera no mu bihe bizaza. Abasore bakwiriye kwigishwa yuko 
imibereho yabo myiza y’ubu bugingo n'iyo mu bihe bizaza byose 
bishingiye ku mico yo mu bwana no mu busore.4 

Abagabo n'abagore bavuga ko bubaha Bibiliya kandi 
bagakurikiza ibyo yigisha bananirwa mu buryo bwinshi gusohoza ibyo 
ivuga. Igihe bigisha abana bikurikirira kamere yabo mbi bakayirutisha 
ubushake bw’Imana bwerekanywe. Uko kwirengagiza inshingano gutuma 
imitima ibihumbi byinshi izimira. Bibiliya ifite amategeko yigisha uburyo 
bwiza bwo kuyobora abana. Iyaba iby’Imana ishaka byitonderwaga 
n'ababyeyi, twabona muri iyi minsi umutwe w’abasore bakora umurimo. 
Ariko ababyeyi bavuga ko ari abasomyi ba Bibiliya kandi ari abayoboke 
yayo bakora ibinyuranye rwose n’ibyo yigisha. Twumva imiborogo 
y’umubabaro n'agahinda by’ababyeyi b’abagabo n’ab'abagore barizwa 
n’ingeso z’abana babo. bakamenya ho gatoya gusa yuko ari bo bitera uwo 
mubabaro n'agahinda, kandi ko barimburisha abana babo kubakunda 
urukundo rutari urw’ukuri. Ntibazi inshingano zabo Imana yabahaye zo 
kwigisha abana babo kugira ingeso zitunganye bakiri impinja. 5 

Abana babaye abakristo bazajya bahitamo urukundo n’ingeso 
nziza by’ababyeyi babo bubaha Imana babirutishe imigisha yose yo mu 
isi. Bazajya bakunda kandi bubahe ababyeyi babo. Icyigisho kimwe mu 
byigisho by’ingenzi mu mibereho yabo gikwiriye kuba uburyo bwo 
kunezeza ababyeyi babo. Muri iki gihe cy'ubugome, abana batigishijwe 
icyigisho gikwiriye ngo barerwe neza bazi bike gusa by’inshingano bafite 
ku babyeyi babo. Akenshi uko ababyeyi babo bagize ibyo babagirira. 
barushaho kuba indashima no kutabubaha. 

Rwose, ababyeyi ni bo bafite mu ntoke zabo umunezero w’abana 
babo wo mu gihe kizaza. Bahawe umurimo w’ingenzi wo kurema ingeso 
z'abana. Inyigisho bigishijwe mu bwana zizabakurikira mu mibereho 
yabo yose. Ababyeyi babiba imbuto zizakura zikera imbuto mbi cyangwa 
nziza. Bashobora gutuma abahungu n’abakobwa babo bagira umunezero 
cyangwa umubabaro.6 

Ababyeyi Bakwiriye Kumvikana 

Abana bafite kamere ibasha guhinduka vuba, yo gukunda. 
Banyurwa vuba kandi bakababara vuba. Ababyeyi b’abagore bashobora 
kwiboheraho imitima y’abana babo, babikoresheje kubayobora neza mu 
magambo no mu mirimo. Kubagaragariza ubukana no kubarushya ni 
amafuti akomeye. Gushikama gushyize hamwe no kuyobora gutuje ni 
hyo bikwiriye mu byo kuyobora abo mu rugo bose. Vugana iby’ushaka 
ububwaneza, uyobore utekereza, kandi ukore icy'uvuze utagamburuye.7 

Ababyeyi ntibakwiriye kwibagirwa imyaka y’ubwana, uko 
bifuzaga kugirirwa impuhwe no gukundwa, n’uburyo bababaraga iyo 
bakangarwaga bagacyahanwa uburakari. Bakwiriye kongera kuba bato 
mu bitekerezo byabo maze bagasubiza ubwenge bwabo hasi kugira ngo 
basobanukirwe n’ibyo abana babo bashaka. Nyamara bakwiriye kubahwa 
ifabana babo biturutse ku gukomeza iyo bavuze bivanze n'urukundo. 
Ijambo ry'ababyeyi rikwiriye kubahwa rwose. 8 

Ubutegetsi bw’urugo budashikamye burababaza cyane, rwose ni 
bubi nkaho butabayeho rwose. Kandi hahora habazwa ikibazo ngo: Kuki 
ubana bafite ababyeyi b'abanyadini ari bo bananirana, basuzugura, kandi 
baba abagome? Impamvu ibitera ituruka mu mimirere y’iwabo. 

Niba ababyeyi batumvikanye bakwiriye kuva aho abana bari 
kugeza ubwo baza kuba bumvikanye. Niba ababyeyi bafatanije muri uyu 
murimo wo kurera, umwana azamenya icyo ashakwaho. Ariko niba se 
agaragarishije amagambo cyangwa indoro yuko atemeye uburyo nyina 
w’umwana amurera; akiyumvamo yuko nyina akabije cyane maze 
agatekereza vuko akwiriye gukora abikoresheje kumushyeshyenga no 
kumunezeza, umwana azononekara. Bidatinze aziga yuko abasha gukora 
uko yishakiye. Ababyeyi bakorera aba babo icyo cyaha babarwaho ko ari 
bo barimbuye imitima yabo.9 

Ababyeyi bakwiriye kubanza kwiga kwitegeka, nibwo 
bazarushaho gutegeka abana babo. Igihe cyose bananiwe kwitegeka, 
bakavugana kandi bagakorana uburakari, baba bacumuye ku Mana. 
Bakwiriye kubanza kujya inama n'abana babo bakabereka neza ibibi 
bakoze, bakabereka icyaha cyabo, bakabumvisha yuko batacumuye ku 
babyeyi babo gusa, ahubwo bacumuye no ku Mana. Mujye musabira 
abana banyu mufite imitima yorohejwe n’impuhwe n’umubabaro w’ibibi 
byabo mbere yo kubamenyesha ikibi bakoze. Ubwo ni bwo kubahugura 
kwanyu kuzatuma abana banyu batabanga. Bazabakunda. Bazabona yuko 
mutabahaniye ko babaruhije, cyangwa kubwo kubagaragariza ko 
mubanze, ahubwo bazamenya ko ari inshingano ko mubahaniye 
kubagirira neza, kugira ngo be kurekerwa aho ngo bakurire mu cyaha. 10 

Akaga ko Kurerana Ubukana Bwinshi Cyane 

Hariho imiryango myinshi ifite abana bagaragara ko bigishijwe 
neza mu gihe barerwaga; ariko iyo imbaraga yabateraga kumvira 
amategeko ivuyeho, bagaragara ko badashoboye gutekereza, no gukora 
cyangwa kwihitiramo ubwabo 

Kureresha abasore igitsure, utabateye gutekereza ubinyujije mu 
buryo buboneye no gukora ubwabo nk’uko babashije, nk’uko ubwenge 
bwabo bungana, kugira ngo ibyo bibabashishe gukura mu bitekerezo, no 
kwiyumvamo ko bakwiriye kwiyubaha, no kwiyiringira mu bwenge 
bwabo ko bashobora kugira icyo bakora, bizatuma baba abantu bafite 
intege nke mu bwenge no mu ngeso. Ni bageza mu gihe cyo kwikorera, 
bazagaragaza ko barezwe nk’inyamaswa, batigishijwe. Ubushake bwabo, 
mu kigwi cyo kuba bwarayobowe, bwahatiwe kumvira babikoreshejwe 
n'ababyeyi n’abigisha babikoresha ubukana. Abo babyeyi n’abigisha 

birata yuko bafite ubutegetsi busesuye ku bwenge, no ku bushake 
bw’abana barera, baretse uko kwirata kwabo, batunganya imibereho yo 
mu gihe kizaza y’abana bariho bahatwa cyangwa batinyishwa kugira ngo 
bumvire. Abo bameze rwose nk'aho batiteguye gufatanya inshingano zo 
mu mibereho iruhije. Abigisha nk’abo banezezwa nuko bafite ububasha 
ku bwenge bw’abigishwa babo si abigisha beza, nubwo imigirire yabo yo 
muri icyo gihe ari iyo gushyeshya. 

Akenshi bakunda kwifata, bagakoresha ububasha bwabo 
basuherewe, batagira ibambe, ibyo bigatuma batabasha kwigarurira 
imitima y’abana babo n’abigishwa. Iyaba biyegerezaga abana, maze 
bakabereka ko babakunda, kandi bakagaragaza ko bishimiye ibyo 
bahirimbanira byose, ndetse n’ibikino byabo, rimwe na rimwe ndetse 
bakaba nk’abana mu bandi, babashije gutera abana kunezerwa cyane, 
bigatuma babakunda kandi bakabiringira. Abana bakubaha, kandi 
bagakunda ubutegetsi bw'ababyeyi n’ubw’abigisha babo. 

Ubundi kandi, abasore ntibakwiriye kwihorerwa ngo batekereze 
kandi bakore ibinyuranye n’inama z'ababyeyi babo n’iz'abigisha babo. 
Abana bakwiriye kwigishwa kwemera kugirwa inama no kuyoborwa 
n'ababyeyi babo n'abigisha babe. Bakwiriye kwigishwa yuko ibitekerezo 
byabo bikwiriye kumvikana n’ ibitekerezo by’ababyeyi babo n’ 
iby’abigisha babo, kandi ngo bamenye akamaro ko kwitondera inama 
zabo. Maze mu gihe bazaba batakiyoborwa n’ababyeyi babo n’abigisha 
babo ingeso zabo ntizizasa n’urubingo runyeganyezwa n’umuyaga." 

Gukundira Abana Gukurira mu Bujiji Ni Icyaha 

Ababyeyi bamwe bananiwe kwigisha abana babo ubwenge 
bw’iby’idini, kandi birengagije ubwenge bwabo bw’ishuri. Byornbi 
ntibyari bikwiriye kwirengagizwa. Ubwenge bw’abana bukunda gukora, 
ariko iyo budakoreshejwe imirimo y’umubiri, cyangwa ngo buhugire mu 
kwiga, bujya mu kaga k'ingeso mbi. Ni icyaha ku babyeyi kwemerera 
abana gukurira mu bujiji. Bakwiriye kubabonera ibitabo 
by’ingiramumaro kandi binejeje, kandi bakwiriye kubigisha gukora, no 
kugira amasaha yo gukoresha umubiri, n’amasaha yo kwiga gusoma. 
Ababyeyi bakwiriye gushaka kungura ubwenge bw'abana babo no 
gushyira mbere ubuhanga bw’ubwenge bwabo. Ubwenge bwaterewe iyo, 

butigishijwe, ntibukura kandi burononekara. Satani akoresha umwanya 
we, maze akigisha ubwenge bunebwa. 12 

Umurimo w’umubyeyi w'umugore utangirira ku ruhinja rwe, 
akwiriye kuyobora ubushake n’ingeso z’umwana we, akazitegeka, 
akamwigisha kumvira. Uko umwana akomeza gukura, ntiyoroshye 
ukuboko kwe. Umubyeyi wese w’umugore akwiriye kugira umwanya wo 
kujya inama n’abana be, akabamenyesha ibibi byabo maze akabigisha 
uburyo butunganye. Ababyeyi b’abakristo bakwiriye kumenya yuko 
bigisha kandi batunganiriza abana babo kuba abana b’lmana. Kuba 
umunyadini ushyitse kw’abana guterwa n’inyigisho bigishijwe, n’ingeso 
batojwe bakiri bato. Niba ubushake bwabo butorohejwe ngo bwemere 
kumvira ubushake bw’ababyeyi, bizaba umurimo ukomeye kwjga 
icyigisho mu myaka izakurikiraho. Mbega umuruho ukomeye, mbega 
intambara. gutera ubushake butigeze kumenyerezwa kumvira iby’lmana 
ishaka! Ababyeyi birengagiza uyu murimo w’ingenzi bakora ifuti 
rikomeye, kandi bagacumura ku bana babo no ku Mana. 13 

Babyeyi, nimunanirwa kwigisha abana banyu ubwenge Imana 
yagize inshingano yo kubigisha, amaherezo muzabibazwa. Amaherezo 
yabyo ntazaba ku bana banyu gusa. Nk’uko iyo igitovu kimwe 
cyemerewe gukurira mu murima cyera ubwoko bwacyo, ni ko ibyaha 
byaha byatewe no kwirengaza kwanyu birimbura ababishimikiriye 
bose.14 


Umuvumo w’lmana uzagera ku babyeyi bakiranirwa. Ntibatera 
amahwa azabakomeretsa bakiri mu isi gusa, ahubwo bazabona ibyo 
gukiranirwa kwabo ubwo imanzazizaterurwa. Abana benshi 
bazahaguruka mu rubanza bacireho iteka ababyeyi babo kuko 
batababujije gukora ibibi. maze bavuge ko ari bo babarimbuje. Ibambe 
ritari iry’ukuri, n’urukundo ruhumye by'ababyeyi bibatera kugira 
urwitwazo rw'amafuti y’abana babo maze bakirengagiza kubahana, ibyo 
bigatuma abana bazimira, maze amaraso yabo akazaba ku babyeyi 
bakiranirwa.15 

Ububi bw’Ubunebwe 


Neretswe yuko ibyaha byinshi biterwa n’ubunebwe. Amaboko 
n’ubwenge bikora ntibibona igihe cyo kwita ku gishuko cyose umwanzi 
azana, ariko amaboko n’ubwonko binebwa byose bihora byiteguye 
gutegekwa na Satani. Iyo ubwenge budakoreshejwe neza, bwibera mu 
bidatunganye. Ababyeyi bakwiriye kwigisha abana yuko ubunebwe ari 
icyaha. 16 

Nta kintu gitera gukora ibibi rwose kiruta kurekera abana aho 
bakaba ibyigenge, bakabihorera bakanebwa, bakagira imibereho 
itagambirira, ntibagire icyo bakora, cyangwa bakikorera uko bishakiye. 
Ubwenge bw’abana bugira umuhati, none niba budakoreshejwe ibyiza 
ifiby’ingiramumaro, ntibuzabura kwerekera ku bibi. Mu gihe ari byiza 
kandi bikwiriye kuruhuka, bakwiriye kwigishwa gukora, bakagira 
amasaha y’akamenyero yo gukora imyitozo y’umubiri bakagira kandi 
n’ayo gusoma no kwiga. Mujye mureba ko bahabwa ibitabo 
by’ingiramumaro kandi bishimishije. 17 

Abana benshi, kubwo gushaka guteteshwa no gufashwa mu byo 
bakora, bakunda gucika intege no gushaka kuva ku murimo umwe bajya 
ku wundi. Nuko iyo ngeso mbi bakayikurana. Icyo bakoze cyose 
kikabananira. Kuko batigishijwe kudacogora mu gihe bageze mu 
bibakomereye. Ababyeyi ntibakwiriye kwemerera abana babo gutegekwa 
n’ubwo bushake bwo guhinduranya. Ntibakwiriye guhugira mu bindi ngo 
bibabuze igihe cyo kubigisha. Amagambo make yo kubakomeza, 
cyangwa sc ubufasha buke mu gihe gikwiriye, byabakomeza mu gihe 
cy’akaga no gucogora, maze bamara kubona umurimo bibwiraga ko 
ukomeye urangiye, bikabatera kurushaho gukora neza. 18 

Abana bateteshejwe kandi bamenyereye gukorerwa bahora 
babyiringiye; maze icyo bari biringiye batakibona bakababara kandi 
bagacogora. Bene iyo ngeso izajya iboneka mu mibereho yabo; ntacyo 
bazimarira, bazajya bisunga abandi ngo babafashe, biringire ko ari bo 
bagira icyo babamarira. Kandi iyo bahakaniwe, ndetse n’igihe bamaze 
gukura bakaba abagabo n’abagore, batekereza yuko bagiriwe nabi, nuko 
bakabunza imitima mu isi, bakananirwa kubyihanganira, bakivovota 
kandi bagahagarika umutima kuko ikintu cyose kitabamereye nk’uko 
bashaka. 19 

Umugore aba yigiriye nabi cyane kandi ayigiriye n’ab’urugo rwe 
igihe akora imirimo ye n’iyabo, igihe atashya inkwi kandi akavoma 
amazi, ndetse akabatura intorezo akasa, naho umugabo n’abahungu 
bakicara iruhande rw’umuriro bakaganira, bakanezerwa. Ntabwo Imana 
yagambiriye yuko abagore n’abategarugori baba ibiretwa by’ab’ingo 
zabo. Akenshi umubyeyi aremererwa no guhagarika umutima mu gihe 
abana be batigishijwe gufatanya mu mirimo y’imuhira. Amaherezo yabyo 
arasaza maze agapfa akenyutse, agasiga abana be ari cyo cyari igihe 
umubyeyi yari akwiriye kuyobora ibirenge byabo bitaramenya iyo bijya. 
Iryo futi ni irya nde? 

Abagabo bakwiriye gukora uko bashoboye kose kwatuma 
abagore badahagarika umutima ahubwo bakanezerwa. Ntabwo ubunebwe 
bukwiriye guhabwa akito cyangwa kwemerwa mu bana, kuko bidatinze 
buba ingeso.20 

Babyeyi Nimuyobore Abana Banyu Kuri Kristo 

Abana bashobora kwifuza gukora ibyiza bashobora kugambirira 
mu mitima yabo kumvira no kugirira neza ababyeyi cyangwa abarezi 
babo ariko bakennye gufashwa no guterwa ubutwari na bo. Bashobora 
kugira imigambi myiza; ariko keretse ingeso zabo zitewe imbaraga 
n’idini n’imibereho yabo itegetswe n’ubuntu buvugurura bw’Imana, naho 
ubundi bazananirwa kugera ku gikwiriye. 

Ababyeyi bakwiriye kongera umwete wabo kubw’agakiza 
k’abana babo. Bakwiriye kubigisha bakiranutse, bataretse ngo babe ari bo 
bishakashakira ubwenge nk’uko bashoboye. Abasore ntibakwiriye 
kwemererwa kwiga ibyiza bivanze n’ibibi bibwira yuko mu gihe kizaza 
ibyiza bizanesha maze ibibi bikaneshwa. Ibibi ni byo biziyongera kurusha 
ibyiza. 


Babyeyi, mukwiriye gutangira kwigisha abana banyu bakiri bato 
cyane, kugira ngo amaherezo bazabe abakristo. Umuhati wanyu wose 
ukwiriye kuba uwo kubahesha agakiza. Mugenze nkaho bashyimu mu 
maboko yanyu kuba abakwiriye kuba amabuye y’igiciro cyinshi yo 
kurabagiranira mu bwami bw’Imana. Mwitonde uko mubaryamisha ngo 
basinzirire hejuru y'umwobo wo kurimbuka mwibwira ibitari byo ngo 

ntabwo baragera ku rugero rwo kugira icyo bamenya, cyangwa ngo 
ntibarakura bihagije ngo bihane ibyaha byabo kandi ngo bemere Kristo. 

Ababyeyi bakwiriye gusobanurira abana babo no kubumvisha 
iby’inama y’agakiza kugira ngo ubwenge bwabo bukiri buke bumenye 
ibyayo neza. Abana bafite imyaka munani, cyangwa cumi n’ibiri 
y’ubukuru, baba bakuze bihagije byatuma babwirwa ibyo kwizera kwabo. 
Ntimukigishe abana banyu ngo mu gihe kizaza nibwo bazaba bakuze ngo 
bihane bizere iby'ukuri. Iyo abana bato bigishijwe neza, bashobora 
gutunganya ingeso zabo bakemera ko ari abanyabyaha kandi bakemera 
iby’inzira y’agakiza muri Kristo. Abagabura kenshi cyane ntibita ku 
by'agakiza k’abana kandi ntibabitaho nk’uko bikwiriye. Imyanya ifite 
agaciro k'izahabu yo gususurutsa imitima y’abana, akenshi ishira nta cyo 
imaze.21 

Yemwe babyeyi b’abagabo n'abagore, mbese musobanukirwa 
n'akamaro ko kurinda abana banyu uburangare n’ingeso zonona? 
Mwemerere abana banyu kubana n’abantu bafite ingeso zikwiriye 
bonyine. Ntimukabakundire ko bazerera nimugoroba keretse muzi aho 
bari n’icyo bakora. Mujye mubigisha ingeso zo kwera. Niba 
mwarirengagije kubigisha umurongo ku murongo, itegeko ku itegeko, 
aha bikeya, hariya hikeya, ngaho nimutangire gukora inshingano zanyu 
nonaha. Nimukore ibyo mwashinzwe mukorere iki gihe n'igihe 
kizahoraho. Ntihakagire undi munsi uhita muticujije ku bana banyu ko 
mwabirengagije. Mubabwire ko mushaka noneho gukora umurimo 
wanyu mwahawe n'Imana. Mubasabe kubafasha guhindura ingeso. 
Mugire umwete mwinshi wo gucungura igihe cyashize. Ntimukongere 
kugira ingeso y’itorero ry’I Laodikiya. Ndahendahenda ab’urugo rwose 
mu izina ry’Umwami ngo berekane ishusho yabo nyakuri. Mugorore 
itorero imuhira iwanyu. 22 

Ntimukirengagize Iby’Ubwenge Bukennye 

Neretswe yuko mu gihe ababyeyi bubaha Imana bacyaha abana 
babo, bakwiriye kwiga imico n’ingeso byabo, kandi bagashakashaka 
kumenya ibyo bifuza. Ababyeyi bamwe bamenya neza cyane ibyo abana 
babo bifuza byerekeye iby’imibereho yo mu isi; igihe barwaye babarwaza 
neza kandi babikiranutsemo, maze bagatekereza yuko inshingano yabo 
irangiye. Aha barafudika. Niho umurimo wabo uba ugitangira. 

Iby’ubwenge bukennye bikwiriye kwitabwaho. Bibomba ubuhanga 
kugira ngo ukoreshe imiti ikwiriye gukiza umutima wakomeretse. 

Abana bafite ibigeragezo bikomeye byo kwihanganirwa, 
bibabaza byo mu mico yabo nk’uko biba no ku bakuze. Ababyeyi nabo 
ntabwo bahwanye mu bihe byose. Akenshi bahora bashobewe. Bakora 
bahuzagurika kandi bashidikanya. Satani arabarwanya, maze bakumvira 
ibishuko bye. Bavugana ubukana, mu buryo burakaza abana babo, maze 
rimwe na rimwe bakaba abanyamwaga n’abinuba. Abo bana nabo 
bakagira uwo mutima, ababyeyi batiteguye kubafasha, kuko ari bo 
ntandaro y’ako kaga. Rimwe na rimwe ibintu byose bisa n’aho bigenda 
nabi. Habaho kwinuba impande zose, maze bose bakagira igihe kiruhanya 
kibabaje. Ababyeyi baherereza umugayo ku bana babo bakabatekereza ko 
ari abanyagasuzuguro cyane n’ibigande, ko ari abana babi cyane mu isi, 
kandi ari bo ubwabo bateye uwo muvurungano. 

Ababyeyi bamwe babyukisha impagarara nyinshi kunanirwa 
kwitegeka kwabo. Mu kigwi cyo kubwirana abana ineza ngo bakore iki 
cyangwa kiriya, babategekesha ijwi ribakangara, maze muri icyo gihe mu 
minwa yabo hakavamo gucyaha no gukangara kandi abana batari 
babikwiriye. Babyeyi mwe, iyo ngeso mugirira abana banyu yonona 
umunezero n'irari ryo gukora ibyiza bari bafite. Bakora ibyo mubategetse, 
bidatewe n’urukundo, ahubwo bitewe n’uko batahangara gukora 
ibinyuranye na byo. Umutima wabo utabirimo. Biba umurimo uruhije mu 
kigwi cyo kunezeza, maze akenshi ibyo bikabatera kwibagirwa ibyo 
mubategetse, bikabongerera uburakari, bigatuma abana barushaho kuba 
babi cyane, Amafuti yabo akomeza kugenzurwa, ingeso zabo mbi 
zikarushaho kubagaragarira, kugeza ubwo bacogora, ntibabe bacyita ku 
kuba beza cyangwa kutaba bo. 

Abana bawe ntibakabone wije mu maso. Niba baguye mu 
gishuko, maze hanyuma bakabimenya bakihana ikibi bakoze, ubababarire 
nk’uko wiringiye kubabarirwa na so wo mu ijuru. Ubigishanye ineza, 
maze ubabohere ku mutima wawe. Iki ni gihe cy’akaga ku bana. Ibishuko 
bizabazenguruka impande zose kugira ngo bibakwambure, nyamara 
ukwiriye kubirwanya. Jya ubigisha kukugira ibyiringiro byabo. Jya ureka 
bakongorere mu matwi ibibababaza n’ibibanezeza. Nubakomeza muri 
ibyo, uzabakiza imitego myinshi Satani yaringanirije ibirenge byabo 
hitaramenya iyo byerekeza. Ntugakomerere abana bawe ngo wibagirwe 

ko nawe wari umwana, kandi ngo wibagirwe yuko ari abana. 
Ntukabategeho ko baba intungane cyangwa ngo ugerageze kubagira 
abagabo n’abagore mu mwanya muto mu byo bakora. Nugenza utyo, 
uzakinga urugi rw’inzira y’ibyo wari kubakorera, maze ubayobore ahari 
ibishuko bibagirira nabi, maze abandi bahumane ubwenge bwabo bukiri 
butoto utarakanguka ngo ubakize akaga.23 

Ntihakagire Ubwo Uhana Umwana Urakaye 

Niba abana banyu ari abanyagasuzuguro, bakwiriye guhanwa. 
Mu gihe mutarabahana, mujye mujya ahiherereye, musabe Imana 
koroshya no gutuza imitima y’abana banyu kandi ibahe ubwenge bwo 
kumenya kubafasha. Ntabwo nari nabona na rimwe iyi nzira ibura kugira 
umumaro. Ntabwo mushobora kumvisha abana banyu iby’umwuka igihe 
umutima w'umubyeyi wuzuwe n’uburakari. 

Mukwiriye guhanisha abana banyu urukundo. Ntimukabakundire 
ko bakora ibyo bishakiye kugeza ubwo murakara, ngo mubone kubahana. 
Bene uko guhana gufasha ibibi gusa mu kigwi cyo kubivura. 

Kurakarira umwana wacumuye byongera ibibi. Bibyutsa 
uburakari bukaze bw’umwana kandi bikamutera kwiyumvamo yuko 
utamwitayeho. Yibwira yuko iyaba wari umwitayeho utaba wamugenjeje 
utyo. 


Mbese mutekereza yuko Imana itazi uburyo abo bana bahanwa? 
Irabizi, kandi izi n’umugisha wari kuboneka iyo uwo murimo wo guhana 
ukorwa mu buryo bwo kumwiyegereza kuruta kumuhata.24 

Umumaro wo Kuba Umunyakuri ku Bana 

Ababyeyi bakwiriye kuba ibyitegererezo byo kuba abanyakuri, 
kuko iki ari icyigisho cya buri munsi gikwiriye gushimangirwa mu 
mutima w’umwana. Gahunda itayoba ni yo ikwiriye gutegeka ababyeyi 
mu byo bakora byose mu mibereho yabo, cyane cyane igihe bigisha kandi 
barera abana babo. “Umuntu, naho ari umwana, amenyekanira ku byo 
akora, Niba umurimo we uboneye, kandi utunganye. Umutegarugori 
ukeneye ubwenge bumukwiriye, kandi udakurikiza uko ayobowe 
n’Uwiteka, ashobora kwigisha abana be kuba abashukanyi n'indyarya. 
Ingeso zakunzwe zishobora gukomera cyane kugeza aho kubeshya biba 

ingeso ibaye nko guhumeka. Kuryarya kukaba mu mwanya wo 
gukiranuka n’ukuri. 

Babyeyi ntimukabeshye na gato: ntimukavuge ibinyoma na gato 
mu byo mwigisha cyangwa mu cyitegererezo mutanga. Nimushaka ko 
abana banyu baba abanyakuri. mube abanyakuri ubwanyu. Mube 
abakiranutsi n’abatayobagurika. Kuko iyo abategarugori bamenyereye 
kubeshya no kutaba abanyakuri, abana bakurikiza icyitegererezo cyabo. 
Ni ikintu cy'ingenzi ko mu mibereho y'umutegarugori habamo 
gukiranuka mu bintu byose, kandi ni ingenzi mu byo kurera abana 
kwigisha abakobwa n’abahungu bakiri bato ko badakwiriye kubesha 
cyangwa guhenda na gato mu tuntu duto hanyuma y’utundi.25 

Akamaro ko Gukuza Ingeso Nziza 

Imana yahaye ababyeyi umurimo wabo, wo gutera ingeso z'abana 
babo gukurikiza icyitegererezo cyo mu ijuru. Kubwo ubuntu bwayo 
bashobora gusohoza umurimo wabo; ariko bizagomba kwihangana, 
umwete mwinshi, gushikama no guhitamo bitabuze ngo bayobore 
ubushake kandi bigomwe kurakara. Umurima waraye umeramo amahwa 
n’imikeri. 

Ushaka kubona umusaruro ugize umumaro cyangwa mwiza, 
akwiriye kubanza kuringaniza ubutaka maze akabiba irnbuto, hanyuma 
akajya azibagara akarandura urwiri kandi agahinga ubutaka ngo bworohe, 
nibwo imyaka myiza izarabya ururabo maze imwishyure cyane uburyo 
yafashe neza umurima we n’uko yakoze. 

Kurema ingeso ni wo murimo w’ingenzi uruta iyindi abantu 
bahawe, kandi ntabwo kwiga ibyawo cyane byigeze kuba ingenzi nk'ubu. 
Nta gihe cyigeze kubaho kimeze nk"iki; ntabwo abasore n’inkumi bigezc 
guhura n’akaga gakomeye mbere hose nk'ako muri iki gihe.26 

Imbaraga y’ingeso ikomoka ku bintu bibiri, ari byo imbaraga 
y’ubushake n’imbaraga yo kwitegeka. Abasore benshi barafudika igihe 
bahwanya imbaraga y’irari ribi n’imbaraga itera ingeso nziza, ariko mu 
kuri umuntu utegekwa n’irari ribi aba ari umunyantegenke. Gukomera 
nyakuri n’ubupfura bw’umuntu bigaragarira ku mbaraga z’ibyo yanesheje 
si ku mbaraga z’ibyamunesheje. Umuntu urusha abandi imbaraga ni 

unesha irari rimutera gushaka kwangiza, maze akemera kubabarira abanzi 
be. Bene abo nibo ntwari nyakuri. 

Abenshi bagira imigambi mike y’uko bazamera bagira ngo 
bazakomeze babe ibibyira n’abanyabwenge buke, nyamara iyaba 
bakoreshaga neza imbaraga Imana yabahaye, babashije gukuza ingeso 
nziza kandi bagakoresha imbaraga ibasha gukiriza Kristo imitima. 
Ubwenge ni imbaraga; ariko ubwenge bujijutse butagira ubwiza 
bw’umutima ni ubwenge bubi. 

Imana yaduhaye imbaraga z’ubwenge n’iz’umubiri, ariko 
umugabane munini ni uko umuntu wese ari umwubatsi w’umuhanga 
w’ingeso ze. Unyubako ihora ikura buri munsi. Ijambo ry’Imana 
riratuburira ngo twirinde uko twubaka. kugira ngo turebe yuko inyubako 
yacu ishinzwe ku rutare ruhoraho. Hagiye kuza igihe ubwo umurimo 
wacu uzahagarara ukerekana ukuri. Ubu ni igihe bose bakwiriye kongera 
imbaraga Imana yabahaye, kugira ngo babashe kugira ingeso zifite 
umumaro hano mu isi, no mu bugingo bwo mu isi izaza. 

Icyakora, igikozwe cyose cyo mu mibereho nubwo cyaba gito 
gifite imbaraga zo kurema ingeso, Ingeso nziza zifite igiciro kiruta 
icy’ubutunzi bwo mu isi, kandi umurimo wo kuzirema ni wo ufite agaciro 
gakomeye kuruta ikindi cyose umuntu yakora. 

Ingeso zipfuye kuza gusa zirahinduka kandi ni mbi, ni ibihabane 
gusa. Bene zo nta migambi ishyitse baba bafite cyangwa icyo bagamije 
mu mibereho yabo. Ntibafite imico ishobora kuyobora neza imico 
y’abandi. Ni ibirimarima n’abanyantegenke. 

Umwanya muto wo kubaho twaherewe hano mu isi ukwiriye 
gukoreshanwa ubwenge. Imana ishaka ko itorero ryayo riba rizima, 
rikiranuka, kandi rikora. Ariko abantu bacu, ari bo mubiri waryo, bari 
kure yabyo ubu. Imana ihamagara abantu bafite imbaraga, b’intwari, 
b’abanyamwete, b’abakiisto bazima, bakurikiza Cyitegererezo nyakuri, 
bakorana umwete bahamya Imana n'ukuri. Imana yadushinze inshingano 
ikomeye kandi y’ingenzi, y’ukuri, dukwiriye kuyigaragariza mu 
mibereho yacu no mu ngeso.27 

Ibyambayeho mu Mirerere y’Abana Banjye 


Abategarugori bamwe ntibahwanya mu byo bagenzereza abana 
babo. Rimwe na rimwe barabababaza, ubundi kandi banga kubaha ibyo 
kubanezeza bikwiriye byari gutuma umutima w’umwana unezerwa. Igihe 
bagenza batyo ntibaba bigannye Kristo; yakundaga abana; 
yasobanukirwaga n’uko bamerewe kandi akabagirira ibambe mu gihe 
banezerewe no mu gihe bababaye.28 

Igihe abana basabye kujya mu rugaga runaka cyangwa mu 
ishyaka runaka ryo gukina mujye mubabwira muti: “Simbakundira ko 
Mugenda, bana nimwicare hasi aha mbabwire impamvu. Ndakora 
umurimo wo kuzababeshaho iteka, kandi ndakorera Imana. Imana 
yarabampaye kandi irabanshinga. Mpagaze mu mwanya w’Imana 
mbarera, bana banjye; ni cyo gituma mbarinda kuko nzababazwa ku 
munsi w’Imana. Mbese murashaka ko izina rya nyoko ryandikwa mu 
bitabo byo mu ijuru ko yananiwe gukorera abana be inshingano ye, ko 
yakundiye umwanzi kwinjira agakora umurimo nkwiriye gukora? Bana 
banjye, ngiye kubabwira inzira ikwiriye iyo ari yo, maze niba mushaka 
kureka ibyo nyoko abigisha maze mukigira mu nzira y’ibibi, nyoko 
azahagarara nta kibi kimuriho, ariko mwclmelm muzababazwa n’ibyaha 
byanyu ubwanyu.” 

Uko niko nagenjereje abana banjye, kandi igihe nabaga 
ntararangiza, barariraga, bakambwira bati: “Mbese ntiwadusabira?” 
Ntabwo nigeze nanga kubasabira. Napfukamye iruhande rwabo, 
ndabasabira. Hanyuma naragiye, mpendahenda Imana ijoro ryose ngeza 
ku gasusuruko, ngira ngo ibinezeza by’umwanzi bidohoke, kandi 
naranesheje. Nubwo byatumye nkora ijoro ryose, nyamara niyumvisemo 
ko nishyuwe cyane igihe abana banjye bamfashe ku ijosi bakambwira 
bati: “Mama, turanezerewe cyane kuko utadukundiye kugenda igihe 
twabishakaga. Noneho tubonye yuko byajyaga kutubera icyaha.” 

Babyeyi, nguko uko mukwiriye gukora, mukwiriye gukora, 
mubikomeje. Ukwiriye gukora uyu murimo niba wiringiye gukiriza abana 
bawe mu bwami bw’Imana.29 

Ntabwo abasore bashobora kwigira ubwenge bukwiriye muri iki 
gihugu, cyangwa mu kindi icyo ari cyo cyose keretse bajyanywe kure 

y’imidugudu. Ingeso n’imigenzereze byo mu mugi bituma ubwenge 
bw'abasore butabasha kwinjirwamo n'iby'ukuri.30 

Ababyeyi Bakeneye Kuyoborwa n’Imana Biruseho 

Ntimwakwirengagiza kwigisha abana banyu neza ngo muzabure 
guhanwa. Ingeso zabo zidashyitse zigaragaza gukiranirwa kwanyu. Ibibi 
mwemera ko bikorwa bidahanwe, ingeso za gipagani, imigenzereze 
ibabaza, agasuzuguro no kutumvira, ingeso z’ubunebwe n’ubupfayongo 
bizakoza isoni amazina yanyu kandi zibasharirire mu mibereho yanyu. 
Imimerere y’abana banyu umugabane munini iri mu maboko yanyu. 
Nimunanirwa ishingano yanyu, muzaba mubashyize mu ruhande 
rw’umwanzi maze abakoreshe umurimo wo kurimbura abandi, ubundi 
kandi, nimubigisha mu buryo bukiranutse, mu kababera icyitegererezo 
cyo kubaha Imana mu mibereho yanyu, mushobora kubayobora aho 
Kristo ari kandi na bo bakareshya abandi, maze abenshi bagakizwa ku 
bwanyu.31 

Imana ishaka yuko tworohera abana bacu. Tujya twibagirwa 
yuko abana batamaze imyaka myinshi biga nk’iyo ababaruta bamaze. Mu 
gihe abana badakoze ibihwanye n’ibyo dutekereza mu buryo bwose, 
rimwe na rimwe dutekereza yuko bakwiriye gukangarwa. Ariko ibyo si 
byo bizabatunganya. Bishyire Umukiza, maze ubimubwire byose, maze 
wizere yuko umugisha we uzabagumaho. 32 

Abana bakwiriye kwigishwa kubaha igihe cyo gusenga. 
Ab’urugo bose batarava imuhira ngo bajye gukora, bakwiriye 
gukoranyirizwa hamwe, maze se cyangwa nyina, niba se atahari, 
akabahendahendera Imana ashyizeho umwete kugira ngo ibarinde muri 
uwo munsi, Muze mwicishije bugufi mufite imitima yuzuye ubugwaneza 
kandi muzi ibishuko n’akaga biri imbere yanyu n’abana banyu; kwizera 
kubatere kubateraniriza ku gicaniro, mubahendahendere Uwiteka 
kubarinda. Abamarayika bakorera abantu bazarinda abana banyu 
beguriwe Imana. Ni inshingano y’ababyeyi b'abakristo kubaka uruzitiro 
rwo kuzitira abana babo mu gitondo na nimugoroba, barwubakisha 
amasengesho y'umwete no kwizera kudacogora. Bakwiriye kubigisha 
bihanganye, bakabigisha kugira imibereho yo kunezeza Imana bafite 
ubugwaneza kandi badacogora.33 

Mujye mwigisha abana banyu yuko ari amahirwe yabo yo guhora 
babatizwa n’Umwuka Wera buri munsi. Nimureke Kristo azasange 
mwaramubereye ukuboko gufasba gusohoza imigambi ye. Amasengesho 
azababashisha kugira imibereho ituma umurimo mukorera abana banyu 
utungana rwose.34 

Imbaraga y’amasengesho y'umutegarugori ntiyabona uko 
ivugwa. Umutegarugori upfukamye iruhande rw'umuhungu we 
n’umukobwa we abitewe no guhindagurika ko mu bwana n’akaga ko mu 
busore, ntazamenya imbaraga y’amasengesho yasabiye imibereho 
y’abana be kugeza ku munsi w'urubanza. Niba kwizera kumufatanije 
n'Umwana w’Imana, ukuboko kw’ineza kwa nyina kubasha gufata 
umuhungu we kumukura mu mbaraga y’ibishuko, kubasha kubuza 
umukobwa we kwishimira icyaha. Igihe irari rirwanira kuba ari ryo 
ritegeka, imbaraga y’urukundo no gutesha, n’umwete, n’imico myiza 
itadebuka ya nyina bishobora kwerekeza umutima ku ruhande rw’ukuri. 
35 


Numara gukorera abana bawe inshingano zawe ubikiranutsemo, 
ubashyire Imana maze uyisabe kugufasha. Uyibwire yuko wakoze 
umugabane wawe, maze usabe Imana gukora uwayo mugabane, uwo 
utabasha gukora. Uyisabe koroshya ingeso zabo, ibagire abagwaneza 
n'imfura ibikoresheje Umwuka Wera. Izakumva usenga. Izakunda 
gusubiza amasengesho yawe. Yagutegekesheje ijambo ryayo kujya 
“uhana abana bawe, ariko atari ukubatakisha.” “Kandi ijambo ryayo 
rikwiriye kumvirwa muri ibyo. 36 

Mubigishe Kubaha n’Ikinyabupfura 

Imana yategetse ko hakwiriye kubahwa cyane cyane abasaza. 
Iravuga iti: “Uruyenzi rw’imvi ni ikamba ry’icyubahiro. Biboneshwa no 
kujya mu nzirayo gukiranuka.” Imigani 16:31. 

Bivuga iby’intambara zarwanywe, no kunesha kwabayeho; 
iby’imitwaro yahetswe, n’ibishuko byarwanijwe. Bivuga iby’ibirenge 
birushye bigeze hafi yo kuruhuka, n’iby’imyanya yenda kubamo ubusa 
vuba. Mujye mufasha abana gutekereza ibyo, bazorohesha inzira y 
abasaza ubupfura no kubaha, kandi bazazana ubuntu n’ubwiza mu 

mibereho yabo ya gisore nibita kuri iri tegeko ngo: “Ujye uhagurukira 
umeze imvi, wubahe umusaza. “ Abalewi 19:32. 37 


Ikinyabupfura ni ubuntu bumwe mu mpano z’Umwuka, kandi 
gikwiriye kugirwa na bose. Gifite imbaraga zo koroshya kamere itari 
kubura kuba inkazi n’inkamba, kitahabaye. Abavuga yuko ari abayoboke 
ba Kristo, kandi bakaba ari inkazi, bagira nabi, basuzugura, ntibigiye kuri 
Yesu. Ukuri kwabo ntikwaba gushidikanywa, gutungana kwabo ntikwaba 
gufite amakemwa; ariko ukuri no gutungana ntibizahongerera ubuze 
ineza n’ikinyabupfura. 38 

(I) IT 403; (2) IT 119; (3) 4T 651; (4) AH 306; (5) 4T 313; (6) IT 
392, 393; (7) 3T 532; (8) 1T 388; (9) AH 310-315; (10) 1T 398; (11) 3T 
132-135; (12) IT 398, 399; (13) IT 390, 391; (14) CG 115; (15) IT 219; 
(16) IT 395 (17) AH 284; (18) 3T 147, 148; (19) IT 392, 393; (20) 5T 
180, 181; (21) 1T 396-400; (22) 7T 66, 67; (23) 1T 384-387; (24) CG 
244, 245; (25) CG 151, 152; (26) CG 169; (27) 4T 656, 657; (28) MH 
389-390; (29) AH 528, 529; (30) FE 312; (312; (31) 7T 66; (32) CG 287; 
(33) 1T 397, 398; (34) CT 131; (35) AH 266; (36) CG 256, 257; (37) Ed. 
244; (38) PK237. 


IGICE CYA 37 
UBWENGE BWA GIKRISTO 

Turiho turasatira iherezo ry’isi vuba cyane, kandi ni ikintu 
cy’ingenzi ko tumenya akamaro k’ubwenge bwigishirizwa mu mashuri 
yacu ko bukwiriye gutandukana n’ubwigirwa mu mashuri yo mu isi.l 

Ibitekerezo byacu ku by’ubwenge ni bikeya cyane kandi ni bigufi 
cyane. Hakenwe ubwenge buruseho, n’umugambi urushijeho gukomera. 
Ubwenge nyakuri bufite icyo busobanuye kiruta gusoma ibyigisho mu 
mashuri. Busobanura kwitegura kuruse uk’ubu bugingo buriho ubu. 
Bukwiriye gukoresha impagarike yose, kandi bugakoresha igihe cyose 
cyo kubaho gishobokeye umuntu. Ni ugufataniriza hamwe kw'imbaraga 
y'umubiri, n’iyTibwenge n’iy’iby’umwuka. Buringaniriza umwigisha 

kwishimira umurimo akorera muri iyi si, n’umunezero uruseho 
w’umurimo urushijeho kuba mugari mu isi izaza.2 

Mu buryo bwumvikana rwose, umurimo w’uburezi n’umurimo 
wo gucungura ni umwe; kuko mu burezi no mu gucungura. “nta rundi 
rufatiro umuntu abasha gushyiraho, keretse urwashyizwcho, ni Yesu 
Kristo.” 3 

Kugarura umuntu ngo ashyire hamwe n’Imana, guhesha umuntu 
agaciro no gutunganya kamere ye, kugira ngo abashe kongera kugira 
ishusho y’Umuremyi, ni wo mugambi ukomeye w’ubwenge bwose no 
kurerwa byo mu mibereho. Uwo murimo w’ingenzi cyane ni wo 
watumye Umukiza asiga ijuru, akaza muri iyi si ari umuntu, kugira ngo 
abashe kwigisha abantu uburyo bwo kubona ubugingo burushijeho kuba 
bwiza.4 


Biroroshye cyane kujyanwa n'inamaz’iby ’isi, n'ingeso 
n’imigenzo hyayo maze ntube ugitekereza ukundi iby’igihe turimo, 
cyangwa iby'umurimo ukomeye ukwiriye gukorwa, kurusha uko abo mu 
minsi ya Nowa bari maze. Hariho akaga karenze ako twibwira kuko 
abigisha bacu bazanyura mu bimeze nk’iby’Abayuda bakoraga, 
bagakurikiza ingeso, n'imigenzo n'inyigisho Imana itatanze. Bamwe 
bagundira ingeso za kera bakazishikamaho, bagakunda n’ibyigisho bitari 
bimwe bitagira umumaro, nkaho ibyo ari byo bizabahesha agakiza. Iyo 
bagenje batyo, batera umugongo umurimo ukomeye w'Imana maze 
bakigisha abigishwa ubwenge budashyitse kandi bubi.5 

Hakwiriye kubaho abagabo n'abagore bakwiriye gukora mu 
itorero kandi bakigisha abasore bacu kugira umurimo bakora w’ingenzi, 
kugira ngo abantu babashe kuzanwa ngo barebe Yesu. Amashuri 
twahanze akwiriye kuba ari cyo agambirira, ntakurikize gahunda 
yashyizweho n'amashuri y’andi matorero, cyangwa iyashyizweho 
n'amasemineri n’amakoleji yo mu isi. Ayo mashuri akwiriye kugira 
gahunda yo hejuru rwose, muri yo ntihaboneke cyangwa ngo harangwe 
ingeso zo kutizera Imana. Abigishwa bakwiriye kwigishanywa ubukristo 
bukwiriye, kandi Bibiliya ikwiriye kuba ari yo iba igitabo cyo kwigiramo 
cy’ingenzi kimta ihindi byose.6 

Inshingano y’Itorero 


Rimwe nijoro nari ndi mu nteko y’abantu, aho ikibazo 
cy’iby’uburezi cyateraga imidugararo mu mitima y’abantu bari aho hose. 
Umuntu umwe wari umaze igihe kirekire ari umwigisha wacu 
yatekererezaga abantu, maze aravuga ati “Ikibazo cy'iby’uburezi 
gikwiriye kunezeza Abadavantisti b’Umunsi wa Karindwi bose. “7 

Itorero rifite umurimo w’ingenzi rikwiriye gukora mu byo 
kwigisha no kurera abana baryo, kugira ngo batazakururwa n’abafite 
ingeso zonona, ubwo bazaba bagiye mu ishuri cyangwa mu rundi rugaga. 
Isi yuzuye gukiranirwa no gusuzugura iby’Imana ishaka. Imidugudu 
yahindutse nk’I Sodoma, kandi abana bacu bahora batsiritana n’ibibi 
byinshi buri munsi. Abajya mu mashuri y’ubutegetsi kenshi bifatanya 
n’abandi bahinyutse kubarusha, abicikira ntibabe mu ishuri ku gihe, 
batahira ubwomanzi. Imitima y’abasore inyurwa manuma keretse abo 
babana bagize ingeso ziboneye naho ubundi Satani azakoresha abo bana 
bahinyurwa kwikururira abo bigishijwe neza kubarusha. Nuko rero mu 
gihe ababyeyi bakomeza isabato baba bataramenya ibikorwa, bakaba biga 
ibyigisho by’ibibi, maze imitima y’abana ikononekara. 

Imiryango myinshi yimukira aho amashuri yacu manini 
yahanzwe, kugira ngo abana babo bigishwe, yaba igize neza biruseho 
yigumiye aho iri. Bakwiriye gutera itorero barimo ubutwari bwo guhanga 
ishuri ry'itorero, aho abana bari aho batuye bashobora kubonera ubwenge 
bwa gikristo bw’uburyo bwose kandi bukwiriye. Byabera abana babo 
byiza cyane, nabo ubwabo, n’umurimo w'Imana, baramutse bigumiye mu 
matorero matoya, aho bashakirwa gufasha, mu kigwi cyo kujya mu 
matorero yagogoye, hahora ibishuko iteka byo kugira intege nke mu 
by’umwuka kuko badakenewe. 

Ahantu aho ari ho hose hari abakomeza isabato bakeya, ababyeyi 
bakwiriye gufatanya bakaringaniza ahantu ho kwigira ku manywa, aho 
abana n’abasore babo bashobora kwigira. Bakwiriye gukoresha 
umwigisha w’umukristo, w’umukozi w’Imana witanze uzigisha abana 
rnu buryo bwo kubatera kuba abakozi b’Imana.8 

Dutegekwa n’isezerano rikomeye kandi ryera ry’Imana 
kuyizanira abana bacu ngo twe kubajyana mu isi, tukabigisha kudashyira 

amaboko yabo mu kuboko kw’isi, ahubwo ngo bakunde Imana kandi 
bayubahe, bakomeze amategeko yayo. Bakwiriye kwinjizwamo 
igitekerezo cy’uko baremwe ku ishusho y’Umuremyi kandi yuko 
baremwe ku ishusho ya Kristo ubwo baremwaga. Ubwenge bubahesha 
agakiza bukwiriye gutangwa mu buryo bwitondewe cyane, kandi 
bugatera imibereho n'ingeso . gusa n’iby’Imana.9 

Kugira ngo haboneke abakoze bahagije, Imana yifuza yuko 
amashuri y’ubwenge ahangwa mu bihugu bitari bimwe, aho abigishwa 
b'ingenzi bashobora kwigishirizwa mu migabane yo kwimenyereza 
ubwenge n’ukuri kwa Bibiliya, Uko abo bantu bazajya bakora, bizatuma 
ukuri k’umurimo ukorwa ubu kugera mu bihugu bishya. 

Usibye abantu bakwiriye koherezwa bavuye aho ishyirahamwe 
ry’umurimo wacu rimaze iminsi ngo babe abakozi b'Imana, abantu bo mu 
migabane itari imwe y’isi bakwiriye kwigishwa gukorera abo mu gihugu 
cyabo n'abaturanyi; kandi biramutse bishobotse, byaba byiza ko 
bigishirizwa iwabo aho bazakora. Ni rimwe na rimwe bibera byiza 
umukozi cyangwa se umurimo kugomba kohereza umukozi kujya 
kwigira mu bihugu bya kure.10 

Itorero n’umuntu wese, niba tuzahagarara mu rubanza, dukwiriye 
kwihatira kwigisha abasore bacu kugira ngo babe bakwiriye gukora mu 
migabane y’uburyo bwose y’umurimo ukomeye twahawe. Dukwiriye 
kugira inama z’ubwenge kugira ngo ubwenge bushyitse bw’abafite 
impano bubashe gukomezwa no kuyoborwa neza, no gutunganywa mu 
buryo bukurikije gahunda yo hejuru cyane, kugira ngo umurimo wa 
Kristo udakomwa mu nkokora no kubura abakozi b’abanyabwenge, 
babasha gukorana umurimo wabo umuhati no gukiranuka. 11 

Ubufasha Bwiza bw’Amashuri Yacu 

Ababyeyi b'abagabo n’ab'abagore bakwiriye gufatanya 
n’umwigisha, bagakora bafite umwete kugira ngo abana babo bahinduke. 
Bakwiriye guhirimbanira kuvugurura ubushake bw’iby’umwuka mu rugo 
bukaba bushyitse kandi bakabareresha ibyokurya no guhugura 
k’Uwiteka. Bakwiriye kugira umugabane w’umunsi batanga buri munsi 
wo kwiga ifuwo kwigana a’abana babo. Uko ni ko bashobora kugira igihe 
cyo kwiga igihe cy’umunezero kandi kigize icyo cyunguye, kandi 

ibyiringiro byabo biziyongera muri ubwo buryo bwo gushakashaka 
agakiza k’abana babo.12 

Abigishwa bamwe basubira iwabo bivovota kandi baganya, maze 
ababyeyi n’abakristo bo mu itorero bagategera amatwi amagambo yabo 
y’agakabyo yerekeye ku ruhande rumwe. Nyamara bari kuba bagize neza 
iyo bazirikana yuko ayo magambo afite impande ebyiri; ariko aho 
kuzirikana ibyo, bemerera ibyo bitekerezo biyobya ko byubaka urusika 
hagati yabo n’ishuri rikuru. Nuko bagatangira kugira ubwoba, 
bakabaririza, bakagira gushidikanya ku byerekeye uburyo ishuri 
riyoborwa. 'Bene ubwo buryo burangiza cyane. Amagambo yo 
kutanyurwa akwira nk’indwara yandura, kandi amagambo yamaze kugera 
mu bwenge kuyahanagura birakomeye. Icyo gitekerezo gikwizwa no 
kugisubiramo hato na hato, kugeza ubwo kingana umusozi, nyamara iyo 
baba barabigenzuye baba barasanze yuko nta futi riri ku bigisha. Ahubwo 
ko bakoraga umurimo wabo gusa, bashaka ko amategeko y’ishuri 
akurikizwa, bitamera bityo ishuri rikaba ryakwangirika. 

lyaba ababyeyi bishyiraga mu mwanya w’abigisha maze 
bakareba uburyo bigomba kurushya kwigisha ishuri ry’abigishwa 
amagana b’imyaka itandukanye kandi bafite ibitetekerezo bitandukanye, 
babashije gutekereza bakareba ibintu mu bundi buryo. Baba bakwiriye 
kuzirikana yuko abana bamwe batigeze bigishirizwa iwabo. Kuba 
bararekewe aho batigishijwe kumvira, bigomba kuruhanya kubakura muri 
ubwo buryo bashyirwa mu mwanya ubashyira mu mategeko akomeye 
nk’ayigishwa umutwe w’abasirikari. Hatagize igikorerwa abana 
birengagijwe n’ababyeyi batabaye abizerwa, ntabwo bazemerwa na Yesu, 
hatabonetse imbaraga iyobora yo kubafasha, bazaba imburamumaro muri 
ubu bugingo kandi ntibazagire umugabane mu bugingo buzaza. 13 

Ababyeyi benshi b’abagabo n'abagore bagira ifuti ryo kunanirwa 
gufasha umwigisha ukiranuka. Abasore n’abana, kubwo 
kudasobanukirwa, no kuba bataraca akenge akenshi ntibasobanukirwa 
n’inama n’uburyo bw'umwigisha. Igihe bageze imuhira bavuga 
ibyavuzwe n’ibyakozwe mu ishuri, nuko abo mu rugo bakabiganira, nuko 
bagahinyura imigenzereze y’umwigisha bimazeyo, abo bana bahigira 
icyigisho kitaruhije iyigwa. Igihe cyose babwiwe gukora icyo 
batamenyereye, cyangwa se bakabwirwa kwiga ibikomeye, birukira ku 
babyeyi babo batazi ukuri kugira ngo babatere imbabazi. Uko niko 

umutima uhagaze no kutanyurwa bitangira, maze umutwaro 
w’umwigisha ukarushaho kuremera. Nyamara ako kaga kose kaba 
gahagarikiwe n’ababyeyi batagira icyo bazi. Nuko amafuti yo mu ngeso 
yagombaga gukurwaho n’inyigisho, agakomeza akajya mbere uko 
imyaka itashye, yonona kandi yangiza ingeso z’uyafite kugeza ubwo 
azaba imburamumaro. 14 

Abigisha bayoborwa n’Imana 

Uwiteka akorana n’umwigisha wese witanze; kandi kubimenya 
bifitiye umwigisha ubwe umumaro. Abigisha bayoborwa n’lmana 
baherwaubuntu n’ukuri mu Mwuka Wera kugira ngo babifatanye 
n’abana. Bategekwa n’Umwigisha uruta abandi bose bazwi mu isi, mbega 
uburyo kutayoborwa na we byabatera kugira umutima w’inabi n’ijwi 
rikaze ryuzuye umujinya! Bibaye bityo amafuti yo mu ngeso zabo 
bayanduza abana bigisha. 

Imana izavugana n’umutima ibikoresheje Umwuka wayo. Mu 
gihe wiga, jya usaba uti “Hwejesha amaso yanjye kugira ngo ndebe 
ibitangaza byo mu mategeko yawe. “Zaburi 119:18. Umwigisha 
niyiringira Imana mu masengesho, Umwuka wa Kristo azamuzaho, 
Imana izamukoreramo ikoresha Umwuka Wera mu bwenge 
bw'umwigishwa. Umwuka Wera yuzuza ubwenge n’umutima ibyiringiro 
n’ubutwari n’ibitekerezo bya Bibiliya, maze bikagera ku mwigishwa. 
Amagambo y’iby’ukuri azaba ingiramumaro kandi azahabwa ikuzo 
n’agaciro gakomeye atigeze ahabwa. IJbwiza no kwera kw’ijambo 
ry’Imana bifite imbaraga yo guhindura ubwenge n’ingeso; ibishashi 
by’urukundo rwo mu ijuru bizagwa ku mitima y’abana bikomotse ku 
Mana. Tubasha kuzana abana amagana n’ibihumbi kuri Kristo 
nitubikorana umwete.15 

Abantu batarabasha kuba abanyabwenge by’ukuri, bakwiriyc 
gusobanukirwa n’uko bateze amakiriro ku Mana, maze bakuzuzwa 
ubwenge bwayo. Imana ni yo soko y’imbaraga y’ubwenge n’iy’umutima 
Abantu bakomeye cyane bamaze kugera aho isi ibareba ko ari urugcro 
rutangaje rwo hejuru cyane mu bujijuke ntibakwiriye kugereranywa na 
Yohana ukundwa intumwa Paulo. Iyo imbaraga z’ubwenge n’iz’umutima 
bifatanyirije hamwe nibwo urugero rwo hejuru rwo kuba umuntu ushyitse 

rugerwaho. Abameze batyo, Imana izemera ko ari abakofci bakorana na 
yo. 16 


Umurimo w’ingenzi cyane w’amashuri yacu y’ubwenge ni 
ugushyira imbere y’ab’isi icyitegererezo gihesha Imana icyubahiro. 
Abamarayika bera ni bo bayobora umurimo bakoresheje abantu, kandi 
icyiciro cyose gikwiriye kugira ikimenyetso cy'ubwiza bw'Imana.17 

Ingeso z’Umwigisha w’Ishuri 

Nimwishakire umugabo wo kubabera umukuru w ishuri, 
umugabo ufite imbaraga z’umubiri zizamubashisha gukora umurimo wo 
kuba umurezi; umugabo ukwiriye kwigisha ingeso zo kugira gahunda, 
isuku n’umwete. Nimukore umurimo wose muwurangize ku cyo 
mutangiye gukora cyose. Niba muri abakiranutsi mu byo kwigisha 
ibyigisho rusange, abenshi mu bigishwa banyu bashobora gukora 
umurimo wo kugurisha ibitabo, bakaba n’ababwirizabutumwa. 
Ntidukwiriye kwiyumvamo yuko abakozi bose bagomba kugira ubwenge 
bwinshi.18 

Mu byo gutoranya abigisha, dukwiriye kwitonda cyane, 
tukamenya yuko icyo ari ikintu cy’icyubahiro nko gutora abantu bo 
gukora umurimo w’ubugabura. Abantu b’abanyabwenge bashobora 
kugenzura ingeso, ni bo bakwiriye gutorwa; kuko impano iruta izindi 
ikenewe mu kwigisha no gutunganya ubwenge bw’abasore, no gukomeza 
neza imirimo ikwiriye gukorwa n'abigisha mu mashuri y’itorero. 
Ntimugashyire mu bana abasore. cyangwa abigishwa batamenyereye 
badafite ubwenge bwo gukoresha; kuko umurimo wabo uzana 
umuvurungano. 19 

Ntihakagire umwigisha ukoreshwa, keretse mufite ubuhamya 
bugaragazwa n’ibigeragezo n’ibishuko, by’uko akunda Imana kandi 
atinya kuyicumuraho. Niba abigisha bigishwa n’Imana, niba ibyigisho 
byabo byigirwa buri munsi mu ishuri rya Kristo, bazakora umurimo wa 
Kristo. Bazayobora abantu babakurure bafatanije na Kristo; kuko 
umwana n’umusore wese bafite igiciro gikomeye.20 

Ingeso n’imigirire by’umwigisha bikwiriye kuzirikanwa ko ari 
iby’agaciro gakomeye biruseho kuruta ubwenge bwe bwo mu bitabo. 

Kugira ngo akoreshe ubwenge buboneye, akwiriye kwitegeka bisesuye, 
kandi umutima we ukwiriye gusabwa n’urukundo rwinshi akunda 
abigishwa be, rukagaragara ku ndoro ye, ku magambo ye no mu mirimo 
ye.21 


Umwigisha akwiriye guhora yiyobora ari n’umukristo 
w’umugwaneza. Akwiriye kuba incuti n’umujyanama w’abigishwa be. 
Iyaba abantu bacu, abigisha, abapasitoro n’abakristo n’abatabazi bari 
bafite umutima w'ubupfura bwa gikristo, babashije kugera ku mitima 
y’abantu; abenshi cyane baba baragize umwete wo gusuzuma no kwakira 
iby’ukuri. Igihe umwigisha wese azibagirwa inarijye, maze akuzurwamo 
n’ubwuzu bwo kujya mbere kw’abigishwa be, azi ko ari ab’lmana, kandi 
akaba azi ko azabazwa uko yabahaye icyitegererezo mu bwenge no mu 
mico, tuzagira ishuri abamarayika bazakunda kubamo.22 

Amashuri y’amatorero yacu akennye abigisha bafite ingeso zera 
cyane; bashobora kwiringirwa; bafite kwizera gushikamye, kandi bafite 
ubwenge no kwihangana; bagendana n’lmana, banga igisa n’ikibi cyose. 

Guha abana bacu abigisha b'abibone kandi badafite urukundo ni 
icyaha. Umwigisha umeze atyo abasha kugirira nabi cyane abafite ingeso 
zigikura vuba vuba. Niba abigisha batagandukira Imana, niba b.idakunda 
abana bategeka, cyangwa niba bagaragaza ko batonesha 
ibabashyeshyenga,maze bakagaragariza abadafite igikundiro ko 
batabitayeho, cyangwa bakabigaragariza abadafite ituze cyangwa 
abararuka, ntibakwiriye gukoreshwa, kuko amaherezo yimirimo yabo 
azaba ayo kuvutsa abantu Kristo. 

Abigisha barakenewe, cyane cyane kubwo kwigisha abana, 
abigisha bafite ituze mu mutima kandi b'abagwaneza, bagaragaza 
kwihangana n’urukundo ku babikeneye cyane.23 

Umwigisha nadasobanukirwa n’akamaro k’amasengesho kandi 
ntacishe umutima we bugufi imbere y’lmana, ntazasobanukirwa 
n’agaciro gakomeye rwose k’ubwenge.24 

Akamaro k’imimirere y’umubiri w’umwigisha ntawabasha 
kubona uko agasoganura; kuko uko ubuzima bwe bungana ari nako 
umurimo we uzarushaho gutungana. Ubwenge ntibubasha gutekereza 

neza kandi ngo bukorane imbaraga mu gihe umubiri ubabajwc n'intege 
nkeya cyangwa indwara. Umutima utegekwa n'ibitekerezo; ariko iyo 
umubiri ufite intege nke, ubwenge bubura imbaraga, umuyoboro 
unyuzwamo ibitekerezo bikomeye n’imigambi ukaziba, maze umwigisha 
akananirwa kurobanura icyiza n’ikibi. Iyo arembejwe n’indwara, 
ntibimworohera kwihangana no kunezerwa, cyangwa gukorana 
gukiranuka no kutabera.25 

Uruhare rwa Bibiliya mu Burezi bwa Gikristo 

Mu bikoresho byo kwigisba ubwenge, Bibiliya ni yo ngirakamaro 
kuruta ikindi gitabo icyo ari cyo cyose, cyangwa ibindi bitabo byose 
bifatanirijehamwe. Gukomerak’umugambi wayo, koroshyakw'icyubahiro 
kw’amagambo yayo, ubwiza bw’ibyitegererczo byayo. bibyutsa kandi 
bishyira hejuru ibitekerezo kurusha ikindi icyo ari cyo cyose. Nta kindi 
cyigisho gishobora gutanga imbaraga y'ubwenge nk'umuhati wo 
gusobanukirwa cyane n’iby’ukuri bw’ibyahishuwe. Iyo ubwenge bumaze 
kwakira ibitekerezo by’Uhoraho. buraguka bukagira imbaraga. 

Bibiliya ni yo ifite imbaraga ziruseho zo gukuza amajyambere ya 
kamere y’umwuka. Umuntu yaremewe kugirana ubucuti n'Imana, muri 
ubwo bucuti honyine ni ho ashobora kubonera ubugingo nyakuri no 
gukuza amajyambere. Yaremewe kubonera umunezero mwinshi cyane 
mu Mana, nta handi yabonera ibishobora kumara irari ryinshi 
ry’umutima, ngo yimare inzara n’inyota by’umutima. Uwiga ijambo 
ry’Imana akiranutse kandi afite umutima wemera kwigishwa, 
agashakashaka gusobanukirwa n’iby’ukuri byaryo, azamenya cyane 
nyiraryo; kandi nta kizamubuza kujya mbere, keretse aramutse 
yitengushye.26 

Imirongo y ingenzi y’lbyanditswe Byera ikwiriye gufatwa mu 
mutwe, ntibigirirwe ko ari umurimo ahubwo bikagirirwa ko ari ihirwe. 
Nubwo bwa mbere kuyibuka byakurushya ariko hanyuma byakoroshywa 
no kubyimenyereza, ukanezezwa n’uko ubitsc ubutunzi bw’ijambo 
ry'ukuri. Nuko rero imico izahamya ubufasha bukomeye bwazanye 
gukura mu by’umwuka.27 

Akaga ko Kohereza Abana mu Ishuri Bakiri Bato 


Nk’uko abaturage bo muri Edeni bigiraga ku mpapuro 
z’ibyaremwe, nk’uko Mose yitegerezaga ukuboko kw’Imana kwandikaga 
mu bibaya no ku misozi ya Arabiya, n’Umwana Yesu uko yigiraga mu 
micyamu y’i Nazareti, ni ko n’abana bo muri iki gihe bakwiriye kwiga 
ibyayo. Ibitagaragara bigaragazwa n’ibigaragara. 

Umwana, guhera akiri muto cyane akwiriye gushyirwa aho icyo 
gitabo gitangaje cy'ibyigisho gishobora kubumburirwa imbere ye, uko 
bishobotse kose. 28 

Ntimukohereze abana banyu mu mashuri, bakiri bato cyane. 
Umubyeyi akwiriye kwitondera uburyo yiringira gutunganywa k’uruhinja 
ruri mu maboko y'abandi. Ababyeyi bakwiriye kuba abigisha b’abana 
babo baruse abandi bose kugeza ubwo bageza ku myaka munani cyangwa 
icumi y’ubukuru. Icyumba bigiramo gikwiriye kurangara, kikaba hagati 
y'uburabyo n’inyoni. maze igitabo cyabo cyo kwigiramo kikaba ubutunzi 
bw ibyaremwe. Ababyeyi bakwiriye kubabumburira igitabo gikomeye 
cy’Imana cy'ibyaremwe vuba uko ubwenge bwabo bubashije kubyumva. 
Ibyo byigisho, byigishirijwe hagati y’ibyo bibazengurutse, ntabwo 
bizibagirana vuba.29 

Ubuzima bw’umubiri n'ubw'ubwenge by’abana si byo byonyine 
byashyizwe mu kaga no koherezwa mu mashuri bakiri bato cyane, 
ahubwo banahombye gusobanukirwa n’ingeso nziza. Bagize ibihe byo 
kumenyana n’abana batarezwe nka bo. Bajugunywe mu rugaga 
rw’ibyohe n’ibirara, babeshya, barahira, biba, bashukana, abantu 
bishimira gufatanya ingeso zabo n’abo baruta ubukuru. Abana bato iyo 
barekewe ukwabo, biga ibibi vuba kuruta uko biga ibyiza. Umutima wa 
kamere wemera ingeso mbi ko ari zo nziza kuruta izindi, kandi ibintu 
babona rfibyo bumva bakiri abana bato ni byo biterwa bigakomerera 
cyane mu bwenge bwabo; kandi imbuto mbi zitewe mu mitima yabo 
bakiri bato zishora imizi maze zigahinduka amahwa ahanda yo 
gukomeretsa imitima y’ababyeyi babo.30 

Agaciro ko Kwigisha Iby’imirimo yo Gutunga Abantu mu Mibereho 

Yabo 


Nk’uko byari biri mu gihe cy’Abisiraheli, n’ubu abasore 
bakwiriye kwigishwa iby’imirimo ikwiriye gukorwa mu mibereho. 
Umusore wese akwiriye kubona ubwenge bw'umgabane umwe wo rnu 
mirimo ikoreshwa amaboko, abasha gukora kugira ngo abeho. Ibyo ni 
ingenzi, si ku bwo kurinda ubugingo gusa, ahubwo bifasha umubiri 
n’ubwenge, kandi bigatuma akuza amajyambere mu mico myiza. Imirimo 
y’uburyo butari bumwe ikwiriye gukorerwa mu mashuri yacu. Mu 
mirimo y’imyuga hakwiriye kubamo n’uw’ubucungamari, n’ububaji, 
n’indi yose yerekeye ku buhinzi. Hakwiriye kubaho imyiteguro yo 
kwigisha gucura, gusiga amarangi, gukora inkweto, guteka, kotsa 
imitsima, kumesa, kudoda, kwandikisha imashini, no kwandika ibitabo 
mu icapiro. Imbaraga zacu zose zikwiriye gukoreshwa muri uyu murimo 
wo kwigisha, kugira ngo abigishwa bazagende baringanirijwe gukora 
imirimo yo kubatunga mu bugingo bwabo. 

Abigishwa b'abagore n’abakobwa, hariho imirimo myinshi 
bakwiriye gutegurirwa, kugira ngo babashe kugira ubwenge bubasha 
kumenya byinshi kandi bikwiriye. Bakwiriye kwigishwa kudoda 
imyambaro no gukora mu murima. Uburabyo bukwiriye guhingwa 
n'inkeri zigaterwa. Nibigishwa batyo imirimo y’ingirakamaro, bazagira 
akamenyero keza k’imirimo yo ku gasozi.31 

Uruhare imbaraga y’ibitekerezo ifite ku mubiri, n’urw’imbaraga 
y'umubiri ifite ku bitekerezo, bikwiriye kwitabwaho. Imbaraga 
y’ubwonko ikoresha umubiri, ikoreshejwe n'ibitekerezo, itera imyanya 
yose y’umubiri kugira imbaraga, maze ukabasha kurwanya indwara. 

Hariho ukuri kuvugwa ku byerekeye ku mubiri ukuri dukwiriye 
kuzirikana kuri mu byanditswe kuvuga ngo “Umutima unezerewe ni 
umuti mwiza “Imigani 17:22. 32 

Kugira ngo abana n’abasore bagire amagara mazima, 
n’umunezero, nogukundagukina, n’imihore n'ubwonko bikuze 
amajyambere, bakwiriye kuba ahari umwuka mwinshi, kandi bakagira 
umurimo n’ibikino byaringanijwe neza. Abana n’abasore barekerwa mu 
ishuri bagahatirwa gusoma ibitabo, ntibashobora kugira umubiri muzima. 

Gukorcsha ubwonko mu gihe cyo kwiga, udakoresha umubiri imyitozo 
iwukwiye, bituma amaraso ajya mu bwonko, maze urugendo rw’amaraso 
rwo mu mubiri wose ntirutungane. Mu bwonko huzura amaraso menshi 
cyane, maze mu migabane iheruka umubiri hakajya make. Hakwiriye 
kubaho amategeko agenga kwiga kw’abana n’abasore mu masaha runaka, 
maze ikindi gihe kikaba icyo gukora imyitozo y’umubiri. Kandi niba 
ingeso zabo zo kurya no kwambara no kuryama zishyize hamwe 
n’amategeko y’umubiri, bashobora kubona ubwenge batigomwe ubuzima 
bw’umubiri n’ubw’ubwenge. 33 

Icyubahiro cyo Gukora 

Abasore bakwiriye kumenyeshwa icyubahiro cyo gukora. Mujye 
mubereka yuko Imana ari umukozi udacogora. Ibyaremwe byose bikora 
umurimo wabyo byahawe gukora. Ni umurimo w’icyaremwe cyose, 
kandi kugira ngo dusohoze umurimo wacu natwe dukwiriye kuba 
abakozi. 34 

Imirimo ikoreshwa imbaraga z’umubiri ifatanije n’iz’ubwenge 
kugira ngo ibe ingiramumaro, ni iyo kumenyereza imibereho, ikoranwe 
ubwitonzi kugira ngo ibe ikwiriye kwigisha ubwenge n’umubiri ngo 
bishobore gukora umurimo Imana yageneye abantu b’uburyo butari 
bumwe.35 

Nta n’umwe wo muri twe ukwiriye guterwa isoni no gukora, 
nubwo umurimo waba muto kandi ukaba usuzuguritse. Umurimo 
wongera icyubahiro. Abakoresha umutwe cyangwa amaboko bose ni bo 
bagabo cyangwa abagore bakora. Kandi bose basohoza inshingano yabo 
bakubahisha idini ryabo mu bihe bamesa imyenda cyangwa boza 
amasahani nk’aho bariho bajya mu materaniro. Igihe amaboko akora 
imirimo isanzwe yoroheje, ubwenge bushobora kuyoborwa neza kandi 
bukamererwa neza bitewe n’ibitekerezo biboneye kandi byera.36 

Impamvu imwe ikomeye ituma imirimo y’amaboko isuzugurwa 
ni uburyo butagira gahunda kandi budatekereza uwo murimo ukorwamo. 

Ukorerwa ko umuntu abitegetswe, ntukorerwa ko awihitiyemo. 
Umukozi ntawushyiraho umutima, maze akumva atawikundishije 
cyangwa ngo awukundishe abandi. Kwigisha umurimo w’amaboko ni 

byo bikwiriye gukuraho iryo futi. Gukwiriye gukuza ingeso zo gutungana 
no kugira umwete. Abigishwa bakwiriye kwiga kugira ubwenge na 
gahunda; bakwiriye kwiga kuzigama igihe no kubara akarimo kose 
gakozwe. Ntibakwiriye kwigishwa uburyo buruta ubundi bwose gusa, 
ahubwo bakwiriye kuyoborwa n'irari ryo guhora bashaka gukuza 
amajyambere. Bakwiriye kugambirira gutunganya umurimo wabo nk’uko 
ubwonko n’amaboko bishobora kubikora.37 

Ni icyaha kureka abana bagakurana ubunebwe. Bakwiriye 
gukoresha ingingo n’imihore byabo. Nubwo byabananiza, ntacyo 
bitwaye. Niba badakoze cyane, umuruho ubasha kubarembya ute biruse 
uko ukurembya? Hari itandukaniro hagati yo kunanirwa no kuruha. 
Abana bakeneye guhora bahinduranyirzwa imirimo kandi bakagira 
imyanya yo kuruhuka kuruta uko abakuze bayigira; ariko n’igihe bakiri 
bato, bashobora gutangira kwiga gukora, kandi bazanezezwa cyane no 
gutekereza yuko ari bo bigirira umumaro. Nibamara gukora imirimo yo 
kugusha umubiri neza, ibitotsi byabo bizabaryohera, kandi bazongererwa 
imbaraga zo gukora umurimo w’umunsi uzakurikiraho.38 

Ururimi Kavukire Ntirukwiriye Kwirengagizwa 

Mu ishami ryose ry’uburezi harimo ibintu bikwiriye kumenywa 
by’ingenzi kuruta ibiboneshwa n’ubumenyi rusange. Nimufatire 
icyitegererezo ku rurimi. Ikintu cy’ingenzi kiruta kumenya indimi zo mu 
mahanga, ari izikivugwa cyangwa izitakivugwa, ni ukubasha kwandika 
no kuvuga ururimi kavukire utarushye kandi neza; ariko nta bwenge 
bubonerwa mu kwiga amategeko y’ikibonezamvuga washobora 
kugereranya n’akamaro ko kwiga ururimi urumazeyo. Kwiga nk’uku, 
akenshi kuzana umugisha cyangwa umuvumo. 39 

Ibitabo byanditswe n’Abatagira Icyo Bemera Byangwa n’Imana 

Mbese ni umugambi w’Imana ko inyigisho z’ibinyoma n’impaka 
z'ibinyoma n’amagambo y’ubuhenzi ya Satani bihora imbere y'ubwenge 
bw’abasore n'abana? Mbese ibitekerezo bya gipagani n'iby’abatizera 
Imana bikwiriye gushyirwa imbere y’abigishwa bacu nk’aho ari ibitabo 
by’ingiramumaro byo kongerwa mu bubiko bw’ubwenge bwabo? 
Imirimo y’umuhanga ushidikanya Imana, ni imirimo y’ubwenge 
bwiyeguriye umurimo w’umwanzi; none se abavuga ko ari abagorozi. 

bashaka kuyoboraabana n’abasore mu nziray’ukuri, inzirayagenewe 
kunyurwamo n’abacunguwe n’Uwiteka, bikwiriye ko Imana yabemerera 
gushyira imbere y’abasore ibyigisho bizabayobya bikerekana Imana uko 
itameze? Mbese ibitekerezo by’abatizera kandi bafite ingeso mbi 
byakwemerwa ngo byigishwe abigishwa kuko byakomotse ku bantu 
bemerwa n’ab’isi ko ari abahanga? Mbese abavuga ko bizera Imana 
bazakoranya ibyo bitekerezo by’abanditsi badatunganye babibike 
nk’amabuye y'igiciro cyinshi abitswe mu butunzi bw’ubwenge? 
Ntibikabeho.40 


Amaherezo y’Uburezi bwa Gikristo 

Nk'uko abana baririmbiye mu miharuro y’urusengero bati 
“Hoziyana, hahirwa uje mu izina ry’Uwiteka” (Mariko 11:9), ni ko no 
muri iyi minsi amajwi y’abana azarangururira kwamamaza ubutumwa 
buheruka bwo kuburira iyi si irimbuka. Igihe abo mu ijuru bazabona yuko 
abakuze batacyemerewe kwamamaza ukuri, Umwuka w’Imana azaza ku 
bana, maze bakore umurimo wo kwamamaza ukuri abakuze batakora ku 
mpamvu z’uko inzira yabo izazitirwa. 

Amashuri yacu y’itorero yategetswe n’Imana kuringaniriza abana 
gukora uyu murimo ukomeye. Aho ni ho abana bakwiriye kwigishirizwa 
ukuri gukomeye kw’iki gihe, bakigishwa no gukora umurimo ukwiriye 
wo kwamamaza ubutumwa. Bakwiriye kubarirwa mu rugamba 
rw’abakozi bafasha abarwayi n’imbabare. Abana bashobora kugira icyo 
bakora mu murimo wo kubwiririsha ubutumwa umurimo w’ubuvuzi, 
kandi kubw’ubuto bwabo n’izina ryabo, umurimo uzajya mbere. Imari 
yabo ibasha kuba nkeya, ariko kubwo gufasha k’umwana wese no 
kubw’umwete wabo, abantu benshi bazemera ukuri. Bazamenyekanisha 
ubutumwa bw’Imana n’imbaraga yayo ikiza mu mahanga yose. Noneho 
itorero rikwiriye kwikorera imitwaro y’abana b’intama bo mu mukumbi. 
Abana nibigishwe kandi berekwe uburyo bwo gukorera Imana, kuko 
aribo murage w’Uwiteka. 

Igihe amashuri y’itorero azayoborwa neza, ni yo azaba inzira yo 
gushyira hejuru ibendera ry’iby’ukuri ahantu yahanzwe; abana bigishwa 
ubwenge bwa gikristo bazabera Kristo abahamya nk’uko Yesu 
yasobanuriye mu rusengero ubwiru butari buzwi n’abatambyi 
n’abategetsi, ni ko no ku iherezo ryo kurangiza umurimo muri iyi si 

abana bigishijwe neza bazavuga amagambo boroheje azatangaza abantu 
baganira iby’ubwenge bwo hejuru busumbyeho” muri iki gihe. 41 

Neretswe yuko ishuri ryacu rya kaminuza ryashyiriweho n’lmana 
gusohoza umurimo ukomeye wo gukiza imitima. Italanto z’umuntu wese 
zigira umumaro uhagije rwose iyo zeguriwe imbaraga y’Umwuka 
w’Imana burundu. Amategeko na gahunda by’idini ni byo ntambwe ya 
mbere yo kubona ubwenge, kandi biri ku rufatiro rukomeye rw’ubwenge 
nyakuri. Ubwenge n’ubumenyi bukomeye bikwiriye guterwa imbaraga 
n’Umwuka w’Imana kugira ngo bikoreshwe umurimo w’icyubahiro 
gikomeye. Umukristo wenyine ni we ubasha gukoresha ubwenge neza. 
Kugira ngo ubuhanga bubashe kwishimirwa bihagije, bukwiriye 
gutekerezwa mu buryo bw’idini. Umutima uyoborwa neza n’ubuntu 
bw’Imana ni wo ubasha gusobanukirwa neza cyane n’agaciro nyakuri 
k’ubwenge. Imico y’Imana, nk’uko iboneka mu byo yaremye, ibasha 
kwishimirwa ari uko tuzi Umuremyi. Kugira ngo abigisha bayobore 
abasore ku isoko y’ukuri, ku Mwana w’Intama w’Imana ukuraho ibyaha 
by’abari mu isi, ntibakwiriye kumenya neza ubusobanuro bw’iby’ukuri 
gusa, ahubwo bakwiriye kugira ubwenge bwo gukora iby’inzira yo 
kwera. Ubwenge bugira imbaraga iyo bufatanije no kubaha Imana 
by’ukuri. 

Ishingano y’Umwigishwa yo Gutera Ishuri rye Gushikama 

Abigishwa bavuga yuko bakunda Imana kandi bakubaha iby 
’ukuri bakwiriye kugira rwa rugero rwo kwitegeka n’ imbaraga ya 
gahunda y’idini bizababashisha gushikama mu bishuko no guhagararira 
Kristo mu ishuri rikuru, no mu mazu babamo, cyangwa aho bari aho ari 
ho hose. Idini ntirikwiriye kwambarwa nk’umwitero mu nzu y’Imana, 
ahubwo ingeso z’ idini ni zo zikwiriye kwerekana imibereho yose. 

Abanywa ku isoko y’ubugingo ntibazamera nk’ab’isi ngo bifuze 
kwigana ibyadutse cyangwa ngo bashake ibyo kwinezeza. Mu ngeso no 
mu mico yabo hazabonekamo uburuhukiro n’amahoro n’umunezero 
bironkeye muri Yesu babiboneshejwe no gutura ubwihebe n’imitwaro 
yabo ku birenge bye. Bazerekana yuko mu nzira yo kubaha no gusohoza 
inshingano hari umunezero ndetse n’ibyishimo. Bene abo bazajya 
banduza abigishwa bigana imico yabo myiza, ndetse bigere no mu ishuri 
ryose. 

Abari muri izo ngabo zikiranuka, bazavugurura kandi batere 
imbaraga abigisha mu mirimo yabo babikoresheje gucogoza impamvu 
zose zizana kutizera no kutumvikana no kwirengagiza amategeko na 
gahunda. Imibereho yabo izaba iyo gukiza, kandi imirimo yabo ntizapfa 
ku munsi ukomeye w’Imana, ahubwo izabakurikirana barinde bagera mu 
isi izaza; kandi imimerere y’imibereho yabo izajya ivuga mu bihe 
bihoraho. 

Umusore umwe w’umunyamwete, ufite umutima uhana kandi 
w’umukiranutsi mu ishuri, ni ubutunzi butarondoreka. Abamarayika bo 
mu ijuru bamurebana urukundo. Umukiza we mwiza aramukunda, kandi 
mu gitabo cyo mu ijuru yandikirwa umurimo. wose wo gukiranuka, 
n’igishuko cyose yatsinze, n’ikibi cyose yanesheje. Uko niko azaba 
yiyubakira urufatiro azashikamaho mu gihe kizaza, kugira ngo agundire 
ubugingo buhoraho. 

Ku basore b’abakristo ni ho hari inshingano ikomeye cyane yo 
gutuma ibigo byashyiriweho n’Imana gutuma umurimo wayo ujya mbere 
bikomera. Iyo nshingano ikomeye cyane iri ku basore b’ubu bageze mu 
gihe bakwiriye gukora. Nta gihe cyigeze kibaho ubwo inshingano 
ikomeye nk'iyo yahawe abantu; mbega ukuntu abasore bakwiriye kuba 
bafite imico ikwiranye n’uwo murimo ukomeye kugira ngo Imana ibashe 
kubakoresha! Umuremyi wabo abafitiye iyo nshingano ikomeye kuruta 
izindi zose. 

Imana ni yo yabahaye ubugingo n'ibyiza byose by’umubiri 
n’ubwenge bafite. Yabahaye ubwenge ngo babukoreshe ibyiza, kugira 
ngo bashobore gushingwa umurimo uzagumaho mu bihe bidashira. 
Kubw’impano zayo zikomeye yabahaye, ibashakaho ubwenge bukwiriye 
no kuyikoreshereza imbaraga z’ubwenge bwabo n’iz’imico yabo. 
Ntiyabahereye izo imbaraga kuzinezeresha gusa, cyangwa ngo 
zikoreshwe nabo mu buryo idashaka kandi itategetse, ahubwo 
yazibahereye kugira ngo bazikoreshe mu byo gushyira imbere ubwenge 
bw'iby’ukuri no gukiranuka mu isi. Ishaka yuko bayishima, bakayubaha 
kandi bakayikunda, kubw’ineza yayo ihoraho n’imbabazi yayo zidashira, 
ishaka rwose ko bubaha amategeko na gahunda z’ubwenge zose 
bizabasha gukingira no kurinda abasore inama za Satani bikabayobora 
mu nzira z’amahoro. 

Iyaba abasore babashaga kumenya yuko iyo bumviye amategeko 
na gahunda z’amashuri yacu baba bakoze ikizatunganya imibereho yabo 
muri bagenzi babo, kikayobora imico, kigatunganya neza ubwenge, kandi 
kikongera umunezero wabo, ntibagomera amategeko n’ibyo bategekwa 
gukora, kandi ntibatera abantu gushidikanya no kugomera amategeko 
y’ishuri. Abasore bacu bakwiriye kugira umutima w’ubutwari no 
gukiranuka kugira ngo babashe gukora ibibakwiriye gukora, kandi 
bagenje batyo, batsinda ingorane. Imico mibi y’abasore benshi bo muri 
iki gihe igeze aho itera agahinda. Umugayo mwinshi uba ku babyeyi 
babo imuhira. Hatariho kubaha Imana nta n’umwe ubasha kunezerwa 
by’ukuri.43 

(1) CT 56; (2) Ed. 13; (3) Ed. 30; (4) CT 49; (5) 6T 150, 151; (6) FE 231; 
(7) 6T 162’ (8) CT 173, 174’ (9) 6T 127; (10) 6T 171; (11) CT 43; (12) 
6T 199; (13) 4T 428,429; (14) FE 64, 65; (15) CT 171; 172; (16) CT 66; 
(17) CT 57; (18) CT 213,214; (19) CT 174,175; (20) FE 260; (21) FE 19; 
(22) CT 93, 94; (23) CT 175, 176; (24) CT 231; (25) CT 177; (26) Ed 
124, 125; (27) CT 137. 138; 28) Ed. 100, 101; (29) FE 156, 157; (30) CG 
302; (31) CT 307-312; (32) Ed. 197; (33) CT 83; (34) Ed. 214; (35) FE 
2991 (36) 4T 590; (37) Ed. 222; (38) AH 289; (39) Ed. 234; (40) CT 25, 
26; (41) 6T 202, 203; (42) 4T 427; (43) 4T 432-435. 

IGICE CYA 38 


GUHAMAGARIRWA KUGIRA IMIBEREHO YO KWIRINDA 

Amagara mazima ni umugisha utagira uko ungana, kandi agira 
icyo apfana cyane n’umutima uhana no kwizera Imana kuruta uko 
abenshi babizi. 

Amagara mazima afite icyo akorera ubwenge bw’umuntu mu 
murimo, kandi akwiriye kurindanwa icyubahiro cyane nk’ingeso; kuko 
uko tuzarushaho kugira amagara mazima, ari ko tuzarushaho kugira 
umwete wo gushyira umurimo w’Imana imbere no guhesha abantu 
umugisha. 1 

Ku munsi wa 10 w’Ukuboza 1871, nongeye kwerekwa yuko 
kongera gutunganya iby’umuzemuke ari umugabane umwe w’umurimo 
ukomeye wo gutunganiriza abantu kuza k’Umwami. Amagara mazima ni 
isanga n’ingoyi ku butumwa bwa marayika wa gatatu nk’uko ukuboko 
n’umubiri bimeze. Umuntu yitaye ku mategeko cumi bya nikize, ariko 
Uwiteka ntiyahereyeko aza guhana abacumura amategeko atabanje 
kuboherereza ubutumwa bw’imbuzi. Marayika wa gatatu yamamaza 
ubwo butumwa. Iyo abantu baba barumviye amategeko cumi, bagahorana 
mu mibereho yabo ingeso z’ayo mategeko, umuvumo w’indwara wuzuye 
isi ntuba uriho. 

Abagabo n’abagore ntibakwica amategeko ya kamere bayicishije 
kwishimira irari ribi no kwifuza kubi, ngo babure kwica amategeko 
y’Imana. Ni cyo cyatumye yemera ko urnucyo w’ibyerekeye umuze 
muke uturasira, kugira ngo tubashe kureba icyaha cyacu icyo ari cyo 
igihe twishe amategeko yashyize mu bugingo bwacu. Umunezero wacu 
wose cyangwa umubabaro bishobora kubonerwa mu kumvira cyangwa 
mu gucumura amategeko ya kamere. Data wa twese w’umugiraneza wo 
mu ijuru areba imimerere iteye agahinda y’abantu bafite imibereho yo 
kwica amategeko yashyizeho, bamwe bayica bayazi, ariko abenshi 
bakayica batayazi. Kandi kubw’urukundo n'impuhwe agirira abantu. 
Amurikisha urnucyo wo kumurikira umurimo w’amagara mazima. 
Yatanze amategeko yayo n’igihano kizakurikira abayagomeye, kugira 
ngo bose babashe kwiga no kwitondera kugira imibereho ihuje 
n'amategeko ya kamere y’ibintu. Yamamaje amategeko yayo mu buryo 

bwumvikana cyane maze iyashyira ahagaragara kugira ngo abe 
nk'umudugudu wubatswe mu mpinga y’umusozi. Abantu bose bashobora 
kuyasobanukirwa babishatse. Abantu b’ibicucu ntibazabibazwa. 
Kumvikanisha amategeko ya kamere no guhendahendera abantu 
kuyumvira, ni umurimo ugendana rv ubutumwa bwa marayika wa gatatu 
wo gutegurira abantu kuza k'Umwami.2 

“Ntimuri Abanyu ngo Mwigenge” 

Twizera tudashidikanya yuko Krsto agiye kuza vuba. Kuri twe 
ibyo si umugani ahubwo ni ukuri. Ubwo azaza ntazazanwa no kutwezaho 
ibyaha byacu, no gukura amafuti mu ngeso zacu, cyangwa kudukiza 
indwarayo rnu ngeso n'imico byacu. Niba uwo murimo ari uwo dukwiriye 
gukora twese, ukwiriye gukorwa mbere y’icyo gihe. 

Ubwo Umwami azaza, abazaba bera bazakomeza babe abera. 
Abarinze imibiri yabo n’imitima bikera, bikezwa kandi bigahabwa 
icyubahiro, amaherezo ni ukuzahabwa ubugingo buhoraho. Ariko 
abakiranirwa, abatejejwe, n’abanduye bazakomeza babe batyo iteka 
ryose. Nta cyo bazaba bagikorewe cyo kubakuraho ibibi ngo bahabwe 
ingeso zera. Ibyo ni byo bikwiriye gukorwa muri iki gihe cyo 
kugeragezwa. Ubu ni bwo uyu murimo ukwiriye kudukorerwa. 

Dutuye mu isi yanze gukiranuka n’ingeso nziza no gukurira mu 
buntu. Aho turebye hose tubona kononekara no kwandura, n’ubumuga 
n’ibyaha. None se umurimo dukwiriye gukora ubu mbere yo guhabwa 
kudapfa ni uwuhe? Ni ukurinda imibiri yacu ikaba iyera, imitima yacu 
ikabonera, kugira ngo tubashe guhagarara tudafite ikizinga hagati yo 
kononekara kutugose muri iyi minsi y’imperuka. 

Mbese ntimuzi yuko imibiri yanyu ari insengero z’Umwuka 
Wera, uri muri mwe, uwo mufite wavuye ku Mana? Kandi ntimuri 
abanyu ngo mwigenge; kuko mwacungujwe igiciro. Nuko rero mutume 
imibiri yanyu ihimbaza Imana. “I Abakorinto 6; 12.20. 

Ntituri abacu. Twaguzwe igiciro gikonieye, ari cyo mibabaro 
n’urupfu by’Umwana w’Imana. lyaba twasobanukirwaga n’ibyo, maze 
tukabimenya neza. twakwiyumvamo inshingano ikomeye ituriho yo 
kwifata mu buryo bwo kugira amagara mazima cyane kugira ngo tubashe 

gukorera Imana umurimo utunganye. Ariko igihe tugize ingeso iyo ari yo 
yose yangiza ubuzima bwacu. ikagabanura imbaraga zacu. cyangwa 
ikaduhumisha ubwenge. tuba ducumuye ku Mana. Igihe dukurikiranye 
iyo ngeso ntituba duhimbarije Imana mu mibiri n’imitima byacu ari byo 
byayo, ahubwo tuba dukoreye icyaha gikomeye imbere yayo.’3 

Kubaha Ni Inshingano y’Umuntu Ubwe 

Umuremyi w’umuntu yaringanije imibiri yacu mu buryo 
bwikoresha. Umurimo wose ukorwa mu buryo butangaje kandi bw 
ubwenge. Kandi Imana yasezeranye ubwayo yuko izarinda uwo mubiri w 
umuntu wikoresha ikawuha ubuzima niba umuntu yumvira amategeko 
y’Imana kandi agafatanya na yo. Kutagira icyo witaho, kutitonda kose, 
uburyo bwose bwangiza umubiri utangaje Uwiteka yaremeye 
kwikoresha. kwirengagiza amategeko yahawe umubiri w’umuntu ni 
ukwica amategeko y’Imana. Dushobora kwitegereza kandi tugatangazwa 
n’amategeko ya kamere ari mu isi, ariko umubiri w’umuntu ni igitangaza 
gihebuje.4 

Kuko amategeko ya kamere ari amategeko y’Imana, ni 
icyumvikana neza yuko ari inshingano yacu kuyiga twitonze. Dukwiriye 
kwiga ibyo adutegeka byerekeye ku mibiri yacu ubwacu, kandi 
tukishushanya na byo. Kutamenya ibyo bintu ni icyaha. 

Igihe abagabo n’abagore bazaba bamaze guhinduka by’ukuri, 
bazitondera amategeko y’ubugingo Imana yabashyizemo babyitayeho, 
uko ni ko bazahunga intege nke z’umubiri, n’iz’ubwenge, n’iz’ingeso. 
Kumvira ayo mategeko gukwiriye kuba inshingano y’umuntu wese. 
Twebwe ubwacu dukwiriye kubabazwa n’indwara zo kwica amategeko. 
Tuzabazwa n’Imana iby’ingeso n’imigenzereze byacu. Ni cyo giturna 
ikibazo kibazwa atari iki, ngo “Mbese abo mu isi bazavuga iki? Ahubwo 
ngo “Mbese jyewe uvuga ko ndi umukristo, ngenzereza nte umubiri 
nahawe n’Imana? Nzakora neza uko nshoboye kose mbigirira umubiri 
wanjye, kuko ari urusengero rw’Umwuka w’Imana, cyangwa se 
nzitangira gukurikiza imigambi n’imigenzo byo mu isi?”5 

Ubugingo bw’Imana mu Mutima w’Umuntu Ni Bwo Byiringiro bye 

Gusa 


Idini rya Bibiliya ntacyo ritwara ubuzima bw’umuntu, ari ku 
mubiri cyangwa mu bwenge Imbaragay’Umwuka w’Imana ni yo muti 
uruta iyindi yose uvura indwara. Abo mu ijuru bose bafite amagara 
mazima; kandi uko imbaraga zo mu ijuru zirushaho kumenywa cyane, ni 
ko hazabaho gukira k’umurwayi wizeye. Ingeso nyakuri z’ubukristo ni zo 
soko y’umunezero utagira icyo ugereranwaho. Idini ni isoko idakama, 
umukristo abasha kunywaho ashatse, ntigire ubwo ikama. 

Isano iri hagati y’umubiri n’intekerezo irakomeye cyane. Iyo 
kimwe gihuganye, ikindi kibabarana na cyo. Uko intekerezo zimeze ni ko 
n’ubuzima bw’umubiri bumera. Iyo intekerezo zirimo amahoro, atewe no 
kwiyumvamo gukora ibyiza no kubana n’abandi amahoro, bitera 
umunezero ugera mu myanya yose y’umubiri, bigatuma amaraso agenda 
neza mu mubiri, maze umubiri wose ukagubwa neza. Umugisha w’Imana 
ni imbaraga ikiza, kandi rero abahesha abandi imigisha bazabona 
imigisha ibasesekaraho mu mutima no mu mibereho yabo. 

Igihe abagabo bamenyereye kugira ingeso mbi no gukora ibyaha 
bumviye iby’ukuri kw’Imana, kwemera uko kuri mu mutima kuvugurura 
imbaragay’imicoyari yarabaye nk’iyanyunyutse. Uyihawe agira imbaraga 
ziruseho, akagira ubwenge busobanukiwe kuruta mbere atarakomereza 
umutima we kuri Rutare ruhoraho. Ndetse n’imbaraga ze z’umubiri 
zongerwa no kumenya yuko ari amahoro muri Kristo.6 

Abantu bakwiriye kumenya yuko imigisha ituruka ku kumvira 
bashobora kuyihabwa nk’uko bahabwa ubuntu bwa Kristo. Ubuntu bwe 
ni bwo buha umuntu imbaraga yo kumvira amategeko y’Imana. Ni bwo 
bumubashisha gukira ububata bw’ingeso mbi. Iyo mbaraga ni yo 
imubashisha guhagarara ashikamye mu nzira itunganye. 

Igihe ubutumwa bwakiranywe kwera n’ imbaraga byabwo, buba 
umuti uvura indwara zikomoka ku cyaha. Izuba ryo gukiranuka 
rizabarasira “rifite gukiza mu mababa yaryo.” 

Ibyo iyi si itanga si ko bibasha gukiza umutima umenetse, 
cyangwa gutanga amahoro y’umutima, cyangwa gukuraho ibyago, 

cyangwa gukuraho ibyago, cyangwa gukuraho indwara. Icyubahiro, 
ubwenge, amahirwe, byose ntibibasha kunezeza umutima ufite agahinda 
cyangwa kugarura ubugingo bwononekaye. Ubugingo bw’Imana mu 
mutima ni bwo byiringiro by’umuntu gusa. 

Urukundo rwa Kristo aha umuntu ni rwo mbaraga itanga 
ubugingo. Umugabane wose w’ubugingo, ubwonko, umutima, n’imitsi 
yumva, ni rwo rubikiza. Ni rwo rukoresha imbaraga zose z’umuntu. 
Rubatura umutima rukawuvana mu bubata bw’icyaha n’umubabaro, no 
gushidikana n’ibyago bimenagura imbaraga z’ubugingo. Ni rwo rutera 
ituze n’umunezero. Rutera umunezero mu mutima utabasha kubuzwa 
n’ikindi icyo ari cyo cyose cyo mu isi, umunezero ukomoka ku Mwuka 
Wera, umunezero utanga amagara mazima,umunezero utanga ubugingo. 

Umukiza wacu aravuga ati “Nimuze munsange, ndabaruhura,” 
yabivugiye atyo kubwo gukiza indwara z’umubiri n’iz’ubwenge 
n’iz’umutima. Nubwo abantu ari bo biteje umubabaro imirimo yabo mibi 
bakoze, abarebana impuhwe. Muri we babasha kubona gufashwa. 
Abamwiringira azabakorera ibikomeye.7 

Ubugorozi bw’Iby’Umuze muke Muri Iki Gihe 

Mu murimo wacu, iby’ubugorozi bw’iby’umuzemuke bikwiriye 
kwitonderwa cyane. Umurimo wose ushaka ubugorozi ukeneye kwihana. 
kwizera no kumvira. Bisobanurwa ko ari ugutunganya umutima ukagira 
imibereho mishya kandi irushijeho kuba myiza. Uko ni ko ubugorozi 
bwose bufite umwanya mu murimo w’ubutumwa bwa marayika wa 
gatatu. Cyane cyane ubugorozi bw’iby’umuzemuke bushaka ko twitonda 
kandi tugakomera. Mu materaniro yacu makuru dukwiriye kwita kuri uyu 
murimo maze tukawugira isoko nzima. Dukwiriye kwereka abantu ingeso 
zo kwirinda nyakuri kandi tugahamagarira abantu kwandika amazina 
yabo ku rupapuro rwanditsweho isezerano ryo kwirinda. Abagizwe 
imbata n’ingeso mbi bakwiriye kwitonderwa. Dukwiriye kubayobora ku 
musaraba wa Kristo. 

Uko twegereza iherezo ry’igihe dukwiriye kurushaho gutunganya 
iby’ubugorozi bw’amagara mazima no kwirinda kwa gikristo. 
Tukabigaragaza mu buryo nyabwo kandi bugambiriye biruseho. 
Dukwiriye guhora duharanira kwigisha abantu, tutabigishisha amagambo 

yacu gusa, ahubwo tubigishisha ingeso zacu. Itegeko n’ingeso bifatanye 
bifite imbaraga ivuga.8 


(1) CT 294; (2) 3T 161; (3) 2T 354-356; (4) CD 17; (5) 6T 369. 370; (6) 
CH 28; (7) MH 115; (8) 6T 110,112. 


IGICE CYA 39 
AKAMARO K’ISUKU 

Kugira ngo tugire amagara mazima, dukwiriye kugira amaraso 
meza; kuko amaraso ari yo bugingo. Asana ahasenyutse, kandi 
akagaburira umubiri. Iyo amaraso ababuriwe ibyokurya byiza kandi iyo 
yejejwe akongerwa imbaraga no kubona umwuka mwiza, aha umugabane 
wose w’umubiri ubugingo n’imbaraga. Amaraso n’agenda mu mubiri mu 
buryo butunganye biruseho, nibwo uwo murimo uzasohozwa neza 
biruseho. 1 

Kwiyuhagira amazi ni imwe rnu nzirazoroshye cyane kandi 
inejeje kuruta izindi yo gutuma amaraso agenda neza mu mubiri. 
Kwiyuhagira amazi akonje ni umuti uruta iyindi yose utera imbaraga. 
Kwiyuhagira amazi ashyushye byasamura utwenge tw’uruhu, maze 
bigafasha bityo kuvana imyanda mu mubiri. Kwiyuhagira amazi 
ashyushye cyangwa ay’akazuyaze bigusha neza imitsi yumva kandi 
bigatuma amaraso agenda mu mubiri ku rugero rutunganye. 

Ibikino byihutisha urugendo rw'amaraso bigatuma abonera, 
ariko.ubunebwe butuma amaraso atagenda neza, kandi guhinduka ko 
muri yo gukenewe kubw’ubugingo n’amagara mazima ntikubeho. Uruhu 
na rwo rubura imbaraga. Imyanda ntivanwe mu mubiri nk’uko byari 
kumera iyo umgendo rw’amaraso rwihutishwa n’ibikino by’imbaraga, 
umhu mkarindwa mu buryo bumtera kuba rwiza, n’ibihaha 
bikagaburirwa umwuka mwiza kandi uboneye.2 

Ibihaha bikwiriye guhabwa umudendezo uhagije cyane uko 
bishobotse kose. Ubunini bwabyo buturuka ku gukora; biba bito iyo 
bihobewe kandi bigafunganywa. Guhoraukoraumurimo wicaye, cyangwa 

se kutagira icyo ukora bizana uburwayi. Iyo umuntu amaze atyo, 
ntabasha guhumeka umwuka mwinshi. Bidatinze guhumeka umwuka 
muke biba ingeso, maze ibihaha bikabura imbaraga yatuma bibi bigari. 

Uko ni ko umuntu abona umwuka mwiza udahagije. Amaraso 
agenda buhoro. Imyanda ari yo bumara bukwiriye kuvanwa mu bihaha 
mu gihe cyo guhumeka ugumamo, maze amaraso akandura. Ibihaha si 
byo byandura byonyine, ahubwo igifu n’umwijima n’uhwonko na byo 
birandura. Uruhu rureruruka, ibyokurya bigatinda mu gifu; umutima 
ukagira intege nkeya; ubwonko bugacura umwijima; ibitekerezo 
ntibisobanuke, agahinda kakuzura mu mutima; umubiri wose ugacika 
intege kandi ukananirwa gukora, cyane cyane ukabasha gufatwa 
n’indwara vuba. 

Ibihaha bihora byivanamo imyanda, kandi bikennye guhora 
bibona umwuka mwiza. Umwuka mubi ntutanga ibikwiriye biba mu 
mwuka mwiza, maze amaraso agaca mu bwonko no mu yindi myanya 
y’umubiri atongerewe imbaraga. Icyo ni cyo gituma umwuka wo hanze 
ukwiriye kuboneka mu nzu. Kuba mu byumba by’inzu byegeranye 
bitagerwamo n’umwuka mwiza, birimo umwuka wanduye, binaniza 
umubiri wose. Cyane cyane bituma umubiri ugira imbeho bitagira 
impamvu, waba ukubiswe n’akabeho, ugaherako urwara. Kuguma mu 
nzu itagerwamo n’umwuka ni byo bitera abagore benshi kugira amaraso 
make mu mubiri no kugira intege nkeya. Bahora bahumeka hato na hato 
umwuka bahumetse mbere, kugeza ubwo uhindurwa mubi n’uburozi 
bwinjiye mu bihaha no mu myenge y’uruhu; maze imyanda ikagaruka mu 
maraso ityo.3 

Abenshi bababazwa n’indwara bitewe n’uko banze kwakira 
umwuka mwiza nijoro mu mazu yabo. Umwuka mwiza utangirwa ubuntu 
ni umwe wo mu migisha myinshi cyane tubasha kwishimira.4 

Isuku ni ingenzi cyane ku mubiri no ku bwenge. Imyanda ihora 
ivanwa mu mubiri, inyuze mu ruhu. Utwenge uduhumbagiza tw’uruhu 
tuziba vuba, iyo rutagiye rusukurishwa kwiyuhagira iminsi yose, kandi 
imyanda ikwiriye kunyura mu ruhu ibera indi myanya ivana imyanda mu 
mubiri umutwaro. 

Abantu benshi bakwiriye kubona inyungu iturutse ku 
kwiyuhagira amazi akonje cyangwa ay’akazuyaze buri munsi, mu 
gitondo na nimugoroba. Kwiyuhagira kumara imbeho mu kigwi cyo 
gukonjesha, kuko gutuma amaraso agenda neza, amaraso aza mu ruhu, 
maze akamshaho kugenda neza kandi ku rugero. Ubwenge n’umubiri 
byombi byongerwa imbaraga. Imihore irushaho kubasha guhina no 
guhinuka neza, ubwenge bukarushaho gusobanukirwa. Kwiyuhagira 
kugusha neza imitsi yumva. Kwiyuhagira gufasha ubura, igifu 
n’umwijima. kugatera iyo myanya yose imbaraga, kandi kugafasha 
umurimo wo kugusha neza ibyokurya. 

Ni ikintu cy’ingenzi na none ko imyenda igirirwa isuku. Imyenda 
yambarwa inyunyuza imyanda ivuye mu myenge y’uruhu; iyo 
idahinduranyijwe hato na hato kandi ngo imeswe, ya myanda na none 
yongera kunyunyuzwa n’umubiri. 

Umwanda w’uburyo bwose utera indwara. Imbuto z’indwara 
zizana urupfu zibanda mu mwijima, no mu mfuruka zitarebwamo, mu 
myanda yaboze, ahatose kandi hari uruhumbu n’ibishishwa biboze. Nta 
cyavu gikwiriye kuba hafi y’inzu, kuko byanduza kandi bikaroga 
umwuka. Nta kintu cyanduye cyangwa kiboze gikwiriye kwemererwa 
kuba mu nzu. 

Isuku isesuye, umucyo w’izuba mwinshi, kwitondera ibyo 
kwitungira amagara mu kantu kose ko mu mibereho yo mu rugo, ni 
ngombwa kugira ngo bikurinde indwara, kandi bitere ababa mu rugo 
kugira umunezero n’imbaraga. 5 

Mujye mwigisha abana yuko Imana itanezezwa no kubabona 
bafite imyanda ku mubiri kandi bambaye imyambaro icitse. Kwambara 
imyambaro kuri gahunda kandi ikaba iboneye bizaba inzira imwe yo mu 
nzira zitera ibitekerezo kubonera no kuba byiza. Cyane cyane ikintu 
cyose cyegera uruhu rw’umubiri gikwiriye kubonezwa. 

Ukuri ntabwo gukoza ikirenge cyako cyiza mu nzira irimo 
imyanda cyangwa yanduye. Uwahoraga yitaye ku bana b’Isiraeli kugira 
ngo bagire ingeso z’isuku ntazakundira umwanda w’uburyo bwose ko 
uba mu ngo z’ubwoko bwe muri iki gihe, Imana yanga umwanda 
w’uburyo ubwo ari bwo bwose. 


275 



Imyanda, kwirengagiza imfuruka zo mu nzu, byazatuma umuntu 
ageza aho yirengagiza n’imfuruka z'umutima. Ijuru riraboneye kandi 
rirera, kandi abazanyura mu marembo y’umudugudu w’Imana bakwiriye 
kugirira mu isi isuku y’imbere n’iy’inyuma. 6 

(1) MH 271, (2) MH 237, 238; (3) MH 272-274; (4) 2T 528; (5) MH 276; 
(6) MLT 129. 


IGICE CYA 40 
IBYOKURYA TURYA 

Imibiri yacu yubatswe n’ibyokurya turya. Inyama z’umubiri 
zihora zisaza; umurimo wose ukozwe n’urugingo rwose utuma hagira 
igitakara, kandi ahavuye igitawe cyose hasanwa n’ikivuye mu byokurya. 
Umwanya wose w’umubiri ushaka ibyokurya na wo. Ubwonko bukwiriye 
guhabwa ibyabwo bibugenewe. Amagufwa n’imihore n’imitsi yumva na 
byo bishaka ibyabyo. Ibyokurya bihinduka amaraso mu buryo butangaje, 
maze ayo maraso agakoreshwa kubaka imigabane itari imwe y’umubiri; 
ariko uwo murimo uhora ukorwa, ugaha umutsi wose wumva, 
n’utugabane duto tw’imyanya y’umubiri ubugingo n'imbaraga. 

Dukwiriye guhitamo ibyokurya byiza cyane birimo ibikenewe 
byo kubaka umubiri. Muri iryo toranya, ntukwiriye kuyoborwa n’irari. 
Kubw'ingeso mbi yo kurya, irari ryabaye ribi. Akenshi ibyokurya ni byo 
byonza amagara bigatera integenke mu kigwi cyo gutera imbaraga. 
Ntidushobora kuyoborwa mu mahoro n'ingeso z’abo tubana. Indwara 
n’imibabaro byuzuye hose biterwa cyane cyane n’amafuti akorwa 
n’abantu bose mu byerekeye ku byokurya. 

Ariko ibyo kurya byiza byose si ko bihwanije kuba ibidukwiriye 
mu buryo bwose. Hakwiriye kubaho kwitonda cyane mu byo gutoranya 
ibyokurya. Ibyokurya byacu bikwiriye kuba ibikwiranye n’igihe 
cy’umwaka, n’uko igihugu turimo kimeze mu by’ubushuhe n’ubukonje, 
n’uko umurimo dukora umeze. Ibyokurya bimwe byagenewe kuribwa mu 
gihe kirnwe cyo mu bihe by’umwaka cyangwa mu gihugu kimwe, 
ntibikwiriye kuribwa mu kindi gihe cyangwa mu kindi gihugu. Ni ko 

kandi hariho ibyokurya binyuranye bikwiriye abantu bakora imirimo 
itandukanye. Akenshi ibyokurya bishobora kugirira umumaro abakora 
imirimo y’umubiri ikomeye, ntibikwiriye abiyicarira gusa cyangwa 
abakoresha ubwenge cyane. Imana yaduhaye ibyokurya by’uburyo butari 
bumwe byiza bihagije, kandi urnuntu wese ni byo akwiriye gutoranyamo 
ibyo yakoresha kandi azi neza ko ari byo byiza biruta ibindi 
bimukwiriye. 1 

Inama y’Imana ya Mbere na Mbere Yerekeye ku Byo Kurya 

by’Umuntu 

Kugira ngo tubashe kumenya ibyokurya biruta ibindi ibyo ari 
byo, dukwiriye kwiga inama y’Imana ya mbere na mbere yerekeye 
ibyokurya by’umuntu. Uwaremye umuntu kandi akamenya ibyo akennye 
yageneye Adamu ibyokurya. Yaravuze ati: “Dore, mbahaye ibimera 
byose bycra imbuto,... n’igiti cyose gifite imbuto zirimo utubuto twacyo, 
bizaba ibyokurya byanyu. “(Itangiriro 1:29). 

Ubwo yari avuye muri Edeni yagombaga kubona 
ibimutungaahinze ubutaka kubw’umuvumo w’icyaha, na bwo yemererwa 
kurya imboga zo mu murima.” (Itangiriro 3: 18). Ibyokurya by’impeke, 
amatunda, imbuto z’uburyo bw’ububemba n’imboga ni byo byokurya 
twatoranirijwe n’Umuremyi wacu. Ibyokurya byaringanijwe mu buryo 
bworoheje kandi busanzwe ni byo byiza kandi bitunga umubiri kuruta 
ibindi byose, Bitera imbaraga, no kwihangana, n’imbaraga z’ubwenge, 
zitabasha kuboneshwa ibyokurya by’uruvange rw’amoko menshi 
cyangwa ibikangura umubiri.2 

Kugira ngo ugire amagara mazima ukwiriye kugira ibyokurya 
bihagije byiza, bitunga umubiri. Nitugira inama y’ubwenge, igikwiriye 
gutunga amagara kandi cyiza cyane kizabasha kuboneka mu gihugu 
cyose. Umuceri, ingano, ibigori, ni imyaka isa na sayiri byaringanijwe 
mu buryo butari bumwe byoherezwa hose, hamwe n’ibishyimbo 
n’amashaza n’ibindi bisa n'inkori. Ibyo hamwe n'amatunda ahingwa mu 
gihugu cyangwa ava mu mahanga, n’imboga z’uburyo butari bumwe 
zihingwa ahantu hose, birimo ibyokurya bikwiriye hatarimo inyama. 

Ahantu hose hashobora kuboneka amatunda yumye...ku giciro 
cyiza, azaba akwiriye gukoreshwa kuko ari ubwoko bw’ ibyokurya 

bikwiriye bitari ibirirwa umugenzo ahubwo kuko bitera ubuzima 
n’imbaraga abantu b’uburyo bwose bw’abakozi. 3 

Kumenya Guteka 

Guteka si ubwenge bw’agaciro gake ahubwo ni ikintu kimwe mu 
bintu by’ingenzi cyane bifitiye ubugingo akamaro. Ni ubwenge abagore 
bose bakwiriye kwiga, kandi bukwiriye kwigishwa mu buryo bugiriye 
akamaro abarushijeho kuba abakene. Guteka ibyokurya biryoshye kandi 
bikaba ari iby’igiciro cyiza kandi bigiriye umubiri akamaro, bigomba 
ubwenge; ariko bishobora gukorwa. 

Abatetsi bakwiriye kumenya uburyo bwo kuringaniza ibyokurya 
byoroheje rnu buryo bworoheje kandi bwiza, kugira ngo bibe biryoshye 
kandi ari byiza biruseho, kuko byoroheje.4 

Nimutyo tugire amajyambere y’ubwenge yo gutuma ibyokurya 
byacu biba ibyoroheje. Ku bw’ineza y’Imana igihugu cyose cyera 
ibyokurya birimo ibikwiriye byubaka umubiri, biryoshye.5 

Abenshi ntibiyumvamo ko iyi ari inshingano ikomeye, nuko 
ntibagerageze kuringaniza ibyokurya neza. Ibyo bishobora gukorwa mu 
buryo bworoheje, buteye imbaraga kandi butaruhije, batiriwe bakoresha 
amavuta y’ingurube, amavuta y’inka cyangwa inyama. Ubwenge 
bukwiriye gufatanywa no kwiyoroshya. Kugira ngo abagore bakore ibyo, 
bakwiriye gusoma, maze bakimenyereza gukurikiza ibyo basomye, 
kugeza ubwo biba akamenyero.6 

Amatunda, n’ibyokurya by’impeke, n'imboga byaringanijwe mu 
buryo bworoheje, bitagezwemo n’ibintu byo kuryoshya (nk’ikinzari) 
n’urugimbu rw’amatungo y’ubwoko bwose, bigira ibyokurya bitunga 
amagara hamwe n’amata n’urukoko kurusha ibindi byose.7 

Ibyokurya by’impeke n’amatunda byaringanijwe bitarimo 
amavuta, kandi mu buryo busanzwe uko bishobotse, bikwiriye kuba 
ibyokurya byo gushyira ku meza y’abantu bose bavuga ko bitegura 
kujyanwa mu ijuru.8 

Isukari nyinshi cyane ihora ikoreshwa rnu byokurya. Keke, 
udutsima turyohera, amandazi, konfitire y’amatunda, amatunda 

yatekanwe n’isukari, bitera kugubwa nabi mu gifu. Ibigirira umuntu nabi 
cyane cyane ni ibyokurya n’aniandazi bikoreshejwe amata avanze 
n’amagi n’isukari. Kunywa amata avanze n’isukari bikwiriye kwirindwa. 
9 


Isukari nkeya nishyirwa mu byokurya bigitekwa ni ko 
n'impagarara ziterwa n’ubushyuhe zizaba nkeya. 10 

Amata anyobwa akwiriye gutekwa akabira rwose; ni byitondcrwa 
hazaboneka akaga gakeya ko kwandura indwara zituruka ku kuyanwa." 
11 


Hazaza igihe, ubwo kunywa amata bitazaba birimo amahoro. 
Ariko niba inka zifite amagara mazima, n’amata agatekwa cyane nta kaga 
kaba kariho.12 

Ibyokurya Bishyizwemo Ibyo Kubiryoshya Byinshi 

Ibintu byo kuryoshya ibyokurya nk’umunyu n'urusenda, 
bikoreshwa hato na hato cyane n’ab’isi, bituma ibyokurya bidakorwa 
neza n'imyanya itunganya ibyokurya.13 

Muri iki gihe cyihuta, ibyokurya bidatera amaraso kwihuta cyane 
ni byo birushaho kuba byiza. Kamere y’ibimeze nk’urusenda ni 
ukwangiza. Ifu y’akabuto ka sinapi, urusenda, utuntu duhumuza 
ibyokurya, umuti usharira utuma ibyokurya bitabora, n’ibindi bisa na 
byo, byokera mu gifu maze bigatuma amaraso agurumana umuriro kandi 
akandura. igifu cy’umusinzi iyo kirwaye akenshi biba bitewe n’inzoga 
zirimo alikolo. Ubundi kurwara mu gifu biterwa no gushyira ibintu 
byokera mu byokurya. Umuntu agasigara atakiryoherwa n’ibyokurya 
bisanzwe. Umubiri wumva wifuza kandi urarikiye ikintu kirushijeho 
kuwukangura. 14 

Bamwe bamaze kumenyera gutegekwa n’ibyo bibwira ko 
bibaryoheye bituma batabasha kunezezwa n’ibyokurya keretse babonye 
ibyo bifuza. Iyo bagaburirwa ibyokurya birimo urusenda n’ibihumura, 
bituma igifu gikoreshwa n’icyo kiboko cy’umuriro; kuko cyamenyerejwc 
uburyo kitabasha gukora kitabonye ibyokurya bikangura umubiri. 15 

Ibituma ibyokurya biryoha bibanza kokera agahu korohereyc 
gatwikira mu gifu, ariko hanyuma byonona imbaraga yumva y’ako gahu 
korohereye. Amaraso ahindamo umuriro, ubushake bwa kinyamaswa 
bugahaguruka kandi imbaraga y’umubiri n’iy’ubwenge bifite intege 
nkeya, maze bigahinduka irnbata y’irari rirushijeho kuba ribi. 
Umutegarugori akwiriye kwiga kugaburira ab'urugo rwe ibyokurya 
byoroheje ariko kandi bifitiye umubiri akamaro. 16 

Gahunda yo Kurya 

Igihe igifu kiryamye ngo kiruhuke, umurimo wacyo ukwiriye 
kuba warangiye, kugira ngo kiruhuke bisesuye nk’uko indi myanya 
y’umubiri iruhuka. Ntabwo umurimo wo kunoza ibyokurya ukwiriye 
gukorwa n’igifu mu gihe cyo kuruhuka umuntu asinziriye...Igifu 
gikwiriye kugira igihe cy’akamenyero cyo gukora n’icyo kuruhuka; 
kurya imburagihe, hagati y’ibihe byo kurya, ni ukwica rwose amategeko 
y’ubuzima bw’Umubiri. 17 

Ibihe byo kurya bikwiriye kwitonderwa cyane. Nta kintu 
gikwiriye kuribwa hagati y’ibihe byo kurya, ari ibintu biryohereye, 
cyangwa ububemba, cyangwa amatunda, cyangwa ibindi byokurya 
by’ubwoko ubwo ari bwo bwose. Kuryagagura konona imbaraga 
y'imyanya igusha neza ibyokurya, bikagira icyo bitwara ubutaraga 
bw’umuntu n’umunezero. Kandi igihe abana baje ku meza, ntibanezezwa 
n’ibyokurya, nta rari ryo kurya baba bafite: ibyo rero bikaba ari bibi kuri 
bo.18 


Igihe turyamye turuhuka, igifu gikwiriye kuba cyarangije gukora 
umurimo wacyo, kugira ngo cyo hamwe n’indi myanya y’umugiri 
bibashe kwishimira ikiruhuko. Abantu bahora biyicariye aho, kurya 
batinze cyane nimugoroba bibagirira nabi cyane. 

Ibihe byinshi kugira intege nkeya ukumva ushaka ibyokurya 
biterwa n’uko imyanya igusha neza ibyokurya iba yaremerejwe cyane 
n’ibyokurya ku manywa. Hanyuma yo kurya, imyanya igusha neza 
ibyokurya ikwiriye kuruhuka, nibura amasaha atanu cyangwa atandatu ni 
yo akwiriye gushira ukabona kongera kurya; kandi abantu benshi cyane 
bagambirira kugerageza bazabona yuko kurya kabiri mu munsi ari byo 
byiza kuruta kurya gatatu ku munsi.19 

Ingeso yo kurya kabiri mu munsi akenshi babonye ko ari yo 
ifitiye umubiri w’umuntu akamaro; ariko hariho impamvu ibiteye abantu 
bashobora kurya ubwa gatatu. Niba rero umuntu ariye ubwa gatatu, 
akwiriye kurya ibyokurya byoroshye cyane, kandi bishobora kugushwa 
neza mu gifu vuba.20 

Mu gihe abigishwa bakora umurimo ukoreshwa amaboko 
n’ukoreshwa ubwenge, kubabuza kurya ubwa gatatu ntibikwiriye. 
Abigishwa bakwiriye kurya ubwa gatatu, bakarya ibyokurya 
byaringanijwe nta mboga, ahubwo ibyoroheje kandi bikwiriye, 
nk’amatunda n’umukati.21 

Ibyokurya ntibikwiriye kuribwa bishyushye cyane cyangwa 
bikonje cyane. Iyo ibyokurya bikonje, imbaraga z’ubuzima bw’igifu 
zikoresherezwa cyane kubishyushya bitaranozwa. Ibinyobwa bikonje na 
byo byonona umubiri nk’uko ibishushye na byo biwangiza. Kunywa 
amazi menshi mu gihe cyo kurya bituma ibyokurya bitanozwa n’igifu 
neza; ni byiza kunywa amazi mbere yo kurya. Ntimukarye umunyu 
mwinshi, mwirinde gukoresha ibyokurya byashyizwemo umuti ubibuza 
kubora (vinaigre) n’ibyashyizwemo utuntu two gutuma bihumura 
(epices), mujye murya amatunda menshi maze icyaka gituma mushaka 
kunywa ibinyobwa byinshi mu gihe cyo kurya kizashira rwose. 
Ibyokurya bikwiriye kuribwa buhoro buhoro, kandi bikwiriye 
gutapfunwa cyane. Ibyo ni ngombwa, kugira ngo amacandwe abashe 
kuvangwa neza n’ibyokurya, kandi n'amazi agusha neza ibyokurya ngo 
abashe gukora. 22 


Gukoresha Amategeko yo Kugorora Ibyo Kwitungira Amagara 

Ibyo kuvugurura ibyerekeye ibiribwa ni ingenzi cyane. Ibyo 
bikwiriye kwiganwa ubwenge cyane, kandi nta muntu ukwiriye kunegura 
abandi ku mpamvu z’uko imigenzereze yabo idahwanye n’iye muri 
byose: Ntibishoboka gutanga itegeko ridahinduka ryo gutegeka ingeso 
z’umuntu wese, kandi nta n’umwe ukwiriye kwitekereza ko ari we 
ukwiriye kuba urugero rw’abandi bose. Si ko bose bashobora kurya ibintu 
bimwe. Ibyokurya biryohereye kandi bikwiriye umuntu umwe bishobora 
kubera undi umwaku ndetse bikamugirira nabi. Bamwe ntibashobora 

kunywa amata, abandi bo abagwa neza. Abantu bamwe ntibashobora 
kugubwa neza ivamashaza n’ibishyimbo; abandi bo bikababera byiza. Ku 
bantu bamwe ibyokurya by’impeke bitasewe cyane ni byiza, nyamara 
abandi bo ntibabashe kubikoresha.23 

Ahabaye ingeso mbi mu byerekeye imirire, ntibikwiriye gutinda 
kuhagorora. Igihe indwara yo kugubwa nabi mu gifu yaje itewe no 
gukoresha igifu nabi, hakwiriye kubaho umwete wo kwitondera kurinda 
imbaraga gisigaranye, bikoreshejwe gukuraho ikintu cyose cyikoreza 
igifu umutwaro uremereye. Bishoboka ko igifu kitakira rwose niba cyari 
cyarakoreshejwe nabi igihe kirekire; ariko kurya mu buryo bukwiriye 
bishobora kurinda ahakiri hazima, kandi benshi bashobora gukira rwose, 
cyangwa se koroherwa. 

Abantu bafite imbaraga bakora imirimo ikomeye y’amaboko 
ntibahatirwa kwitondera ubwinshi n’ubwoko bw’ibyokurya barya 
nk'abantu bagira ingeso yo guhora biyicariye; ariko nabo babasha kugira 
amagara mazima cyane iyaba bimenyerezaga kwitegeka mu irya no mu 
inywa. 


Bamwe bifuza yuko hagira itegeko rihamye ritegekerwa 
ibyokurya byabo. Nta muntu washyiriraho undi itegeko rihamye. Umuntu 
wese akwiriye kujya akoresha inama no kwitegeka kandi agakora nk’uko 
bikwiriye. 24 

Ubugorozi bw’ibyokurya bukwiriye gukuza amajyambere. Kuko 
indwara zo mu matungo ziyongera, gukoresha amata n’amagi na byo 
bizarushaho kubamo akaga. Hakwiriye kubaho umwete wo gukoresha 
ibindi bintu bikwiriye gutunga umubiri kandi bidahenda mu mwanya 
w’ibyo. Ahantu hose abantu bakwiriye kwigishwa uburyo bwo guteka nta 
mata n’amagi uko bishoboka kose, kandi ibyokurya byabo bigakomeza 
kuba ibikwiriye umubiri kandi biryoshye. 

Imana ntishimishwa igihe umubiri wirengagijwe cyangwa 
ukoreshejwe nabi, bituma uba udakwiriye mu murimo wayo. Gufata 
umubiri wawe neza ubikoresheje kuwuringaniriza ibyokurya binejeje 
kandi biteye imbaraga, ni inshingano imwe mu nshingano za mbere za 
nyir’urugo. Ni byiza rwose kugira imyambaro n’ibintu byo mu nzu 
by’igiciro gito kuruta kwigomwa ibyokurya. 

Bene ingo bamwe bagomwa ab'urugo rwabo ibyokurya kugira 
ngo babike ibyo bazakoresha ibirori abashyitsi baje. Ibyo ni ubwenge 
buke. Mu birori by’abashyitsi hakwiriye kubamo kwiyoroshya cyane. 
Iby’urugo mkennye ni byo bikwiriye kwitabwaho mbere. 

Kuzigama nabi n'ingeso zaduka. akenshi bizitira ingeso yo 
gucumbikira abashyitsi mu gihe bikwiriye kandi byari kuba umugisha. 
Ibyokurya bisanzwe bikoreshwa ku meza yacu bikwiriye kuba 
iby'umushyitsi tutiteguye abasha guhamagarirwa bitiriwe bivuna 
umugore kwitegura ibindi. 

Mujye muzirikana ibyo murya mwitonze. Mujye mwiga ikintu 
muhereye ku ntangiriro mugeze ku iherezo ryacyo. Mujye mwimenyereza 
kwitegeka. Mujye mutegeka irari ryanyu muritegekanye ubwenge. 
Ntimukagirire igifu nabi mubikoresheje kurya mukarenza mbiga, ariko 
kandi ntimukiyime ibyokurya bigize umumaro, ibyokurya biryoshye 
bishakwa n’umubiri. 

Abasobanukirwa n’amategeko yo kwitungira amagara kandi 
bategekwa na gahunda bazajya bahunga kurenza urugero mu kwinezeza 
no mu kwigomwa. Ibyokurya byabo ni ibitoranijwe, bidatoranirijwe 
kunezeza irari gusa. ahubwo bitoranirijwe kubaka umubiri. 

Bashakashaka kuzigama imbaraga yose mu buryo bwiza cyane 
kugira ngo babashe gukorera Imana n’abantu umurimo wo hejuru cyane. 
Bagira irari rifite impamvu iritegeka n’umutima uhana.maze 
bakagororerwa kumererwa neza mu mubiri no mu bwenge. Igihe 
badashyira inama zabo imbere mu buryo busitaza abandi, icyitegererezo 
cyabo kibera ubuhamya ingeso nziza zitunganye. Abo bantu bafite 
ubwenge bwinshi bwo gukora ibyiza.25 

Ntidukwiriye kuringaniriza ibyokurya byinshi cyangwa 
iby’amoko menshi kuribwa ku isabato biruta ibiribwa mu yindi minsi. 
Mu kigwi cyo kugenza dutyo, ibyo byokurya bikwiriye kuba ibyoroheje, 
kandi hakwiriye kuribwa bikeya, kugira ngo ubwenge bubashe kumva 
neza kandi bugire imbaraga yo gusobanukirwa n’iby’umwuka. 

Guteka ku isabato bikwiriye kwirindwa, ariko kandi kurya 
ibyokurya bikonje ntibikwiriye. Mu gihe cy’imbeho, ibyokurya 

byaringanijwe ku wanyuma bikwiriye gushyushywa. Kandi ibyo 
byokurya na none bikwiriye kuba ibyoroheje. biryoshye kandi binejeje. 
Cyane cyane mu ngo zirimo abana, ni byiza kuringaniza ikintu 
kizatekerezwa ko ari icy’umunezero cy’abo mu rugo batagira buri munsi. 
26 


Gutegeka Irari n’lruba 

Igishuko kimwe cyo mu bishuko bikomeye kuruta ibindi byose 
bigerageza umuntu ni irari. Umutima n’umubiri bifitanye ubwiru n’isano 
itangaje. Birakorerana. Gutunga umubiri ukagira amagara mazima, kugira 
ngo ukuze imbaraga zawo, kugira ngo umugabane wose ukoreshwa 
n’ingingo ubashe gufatanya n’undi gukora ni byo bikwiriye kuba 
icyigisho cya mbere cyo mu mibereho yacu. 

Kwirengagiza umubiri ni ko kwirengagiza umutima. 
Ntibishoboka ko abana b’Imana bayihimbaza bafite imibiri irwaragura 
cyangwa ubwenge budakura. Kunezeza irari ry’inda rnu buryo bwica 
ubuzima byangiza ubwenge. Abakora ibyo kutirinda, ari mu kurya 
cyangwa mu kunywa, bapfusha imbaraga yabo y’umubiri ubusa kandi 
bagatera imbaraga y’ubwenge kugira intege nkeya. Bazagerwaho 
n’ingaruka yo kugomera amategeko y’umubiri.27 

Abenshi bananirwa gukoresha umutima n’umubiri bitewe no 
kurya cyane no kunezeza irari ryo kwifuza. Iruba rya kinyamaswa rigira 
imbaraga mu gihe kamere y’ubwenge n’iy’umwuka bifite intege nke. 
Igihe tuzahagarara tuzengurutse intebe y’ubwami yera, imimuriko 
y’imibereho ya benshi izerekana iki? Bazabona ibyo baba barakoze iyo 
batangiza imbaraga bahawe n’Imana. Bazasobanukirwa n’ubwenge 
bwinshi baba barabonye iyo baha Imana imbaraga z’umubiri 
n'iz’ubwenge yabahaye. Mu gihe bazaba batakishwa n’umubabaro 
bazifuza kuba bakongera kubaho.28 

Umukristo nyakuri wese azajya ategeka irari n’iruba bye. 
Ntiyabasha kuba umunyakuri keretse abatuwe ku bubata n’ubuhake 
bw'irari, akaba umugaragu wumvira wa Kristo. Gutegekwa n’irari ry’inda 
n’iruba ni byo bituma ukuri kutagira icyo kumarira umutima.29 

Iherezo rikomeye ryo kwihangana Yesu yihanganiye mu butayu 
atarya ryari iryo kutwigisha akamaro ko kwiyanga no kwirinda. Uyu 
murimo ukwiriye gutangirira ku meza yacu maze ugakomeza mu 
mibereho yacu yose. Umucunguzi w’isi yavanywe mu ijuru no gufasha 
umuntu mu ntege nke ze, kugira ngo mu mbaraga Yesu yamuzaniye, 
abashe kunesha irari n’iruba, kandi ngo abashe kuba umuneshi mu bintu 
byose.30 

(1) MH 295-296; (2) MH 295, 296 (3) MH 299; (4) MH 302, 303; (5) CD 
94; (6) IT 681; (7) CH 115; (8) 2T 352; (9) MH 302; (10) CD 95; (11) 
MH 302; (12) CD 357; (13) CD 339; (14) MH 325; (15) CD 340; (16) 

CH 114; (17) CD 175; (18) MH 384; (19) MH 304; (20) MH 321; (21) 

CD 178; (22) MH 305, 306; (23) MH 319, 320; (24) MH 308, 310; (25) 

MH 319-323; (26) MH 307; (27) 3T 485, 486; (28) 5T 135; (29) 3T 569, 

570; (30) 3T 488 


IGICE CYA 41 
INYAMA 

Imana yahaye ababyeyi bacu ba mbere ibyokurya yagambiriye ko 
abantu bakwiriye kurya. Byari binyuranye n’inama yayo kwica ubugingo 
bw’ikintu cyose cyaremwe. Nta rupfu rwagombaga kuba muri Edeni. 
Imbuto z’ibiti byo mu murima ni byo byari ibyokurya byo kumara inzara 
y’umuntu. Imana ntiyemereye umuntu kurya inyama kugeza ubwo 
umwuzure wari urnaze gushira. Ikintu cyose cyabashaga kubeshaho 
umuntu cyari cyararimbuwe, ni cyo cyatumye Uwiteka, kuko byari 
bikwiriye yemerera Nowa kurya ku nyamaswa zitazira yari yarajyanye 
mu nkuge. Ariko inyama ntizari ibyokurya by’umuntu birushije ibindi 
gutunga umubiri. 

Hanyumay’umwuzureabantu bariye inyamacyane. Imanayabonye 
yuko inzira z’umuntu zononekaye, kandi yuko yihaye kwishyira hejuru 
y’Umuremyi we afite ubwibone, kandi yikurikiriye ibyo umutima we 
ushaka. Nuko yemerera abo bantu baramaga kurira inyama z’inyamaswa 
gutubya kubaho kwabo ku ibyaha. Ntibyateye kabiri umwuzure umaze 
gushira, ingano y’abantu n’imyaka yabo bitangira kugabanuka vuba! 1 

Uwiteka ajya gutoranyiriza umuntu ibyokurya muri Edeni, 
yamweretse ibyokurya birushije ibindi byose kuba byiza; igihe 
abitoranirije Abisiraeli yigishije icyo cyigisho. Muri bo ni ho yashatse 
guhera abo mu isi umugisha no kubigisha. Yabahaye ibyokurya birushije 
ibindi kuba byiza byaringanirijwe uwo mugambi, ntibyari inyama, 
ahubwo byari manu, “umutsima wo mu ijuru. “Bahawe inyama ku bwo 
kutanyurwa no kwivovota bitewe n’inkono z’inyama zo mu Egiputa, 
kandi izo nyama zari iz’igihe gito gusa. Kuzirya byateye abantu ibihumbi 
byinshi kurwara no gupfa. Nyamara itegeko ryo kurya ibindi bitari 
inyama ntabwo ryigeze ryemerwa bivuye ku mutima. Ryakomeje kuba 
intandaro yo kutanyurwa no kwivovota, babikorera ku mugaragaro 
cyangwa mu rwihisho, nyamara ntiiyagizwe iry’iteka. 

Igihe Abisiraeli bari bamaze gutura i Kanani, bemerewe kurya 
inyama z’inyamaswa, ariko bagombaga kwirinda icyabazanira ingaruka 
mbi. Babujijwe kurya ingurube, n’izindi nyamaswa n’inyoni n’ifi 
byanduye. Ku nyamaswa bemerewe kurya, babujijwe rwose kurya 
urugimbu n’amaraso. 

Izo nyamaswa kandi zagombaga kuribwa zifite amagara mazima 
gusa. Inyamaswa yatanyaguwe. n’iyipfushije, cyangwa itavanywemo 
amaraso neza, ntizagombaga kuribwa. 

Abisiraeli, kubwo kureka inama Imana yabahaye yerekeye ku 
byokurya, bigomwe byinshi cyane. Bifuje inyama, maze basarura 
ingaruka yabyo. Ntibarakagera ku gitekerezo gishyitse cy’ingeso y’ 
Imana cyangwa ngo basohoze umugambi wayo. Uwiteka “yabahaye icyo 
bamusabye, ariko imitima yabo iyishyiramo konda.” Zaburi 106:15. 
Bahaye agaciro iby’isi babirutisha iby’umwuka, maze ibyera bifite 
agaciro gakomeye yabifurizaga ntibabigeraho. 

Abarya inyama baba barya ibyokurya by’impeke n’imboga 
bishaje; kuko ibyo bintu ari byo bitunga inyamaswa bikayikuza. 
Ubugingo bwari mu byokurya by’impeke no mu mboga bijya mu 
cyabiriye. Natwe tukabibona turiye inyama z’inyamaswa. Mbega uburyo 
byarushaho kuba byiza tubyironkeye ubwacu, tubiboneshejwe no kurya 
ibyokurya Imana yaduhereye kurya!2 

Inkomoko y’Umuze no Kurwara 


Ntabwo inyama zigeze ziba ibyokurya biruta ibindi; noneho 
kuzirya ni bibi incuro ebyiri, kuko indwara zo mu nyamaswa zigwira 
vuba. Iyaba akenshi babashaga kubona izo nyamaswa zikiri nzima maze 
bakamenya uko nyama barya zimeze, baziretse bakazizinukwa. Abantu 
bahora barya inyama zuzuwemo n’igituntu n’udusimba tw’ikimungu 
(kanseri). Igituntu, ikimungu, n'izindi ndwara zica, uko ni ko zandura.3 


Kurya inyama byongera kwandura indwara incuro cumi.4 

Inyamaswa zifite indwara kandi iyo turiye inyama zazo, tuba 
twishyize imbuto z’indwara mu mubiri no mu maraso. Hanyuma twajya 
ahantu haba ubuganga, tukazirwara; ubundi kandi iyo tugiye aho indwara 
y’icyorezo cyangwa izindi ndwara zandura zateye, umubiri ntubasha 
kurwanya iyo ndwara. 

Nkurikije umucyo Imana yampaye, gukwira kw’ikimungu 
n’ibibyimba biterwa cyane cyane no kurya inyama z’intumbyi.5 

Ahantu henshi ifi zanduzwa cyane cyane n’imyanda zirya. ikaba 
ari yo mpamvu itera abantu indwara. Ibyo biba cyane cyane aho ifi 
zihurira n’imyanda iva mu midugudu minini. Ifi zirya ibiba mu miyoboro 
y’amazi zishobora kujya kure aho amazi ari maze zikarobwa ahari amazi 
aboneye kandi meza. Nuko zaribwa zigatera indwara n’urupfu abantu 
batibwiraga kubona. 

Amaherezo yo kurya inyama ntibishoboka ko aherako 
amenyekana; ariko ibyo si byo bihamya yuko ntacyo zitwara. Abantu 
bake ni bo bashobora kwemezwa yuko inyama bariye ari zo zaroze 
amaraso yabo maze zikabatera uko kubabara. Abenshi bapfa bazize 
indwara zitewe no kurya inyama, ariko iyo impamvu ntibashe 
kuzirikanwa na bo cyangwa n’abandi.6 

Ingurube Ni Igihumanya Kuri Mwe 


Inyama z’ingurube zuzuwemo n'inzoka nyinshi. Imana yavuze 
iby’ingurube iti: “Ni igihumanya kuri mwe. Inyama zazo ntimukazirye, 
n’intumbi zazo ntimukazikoreho. Gutegeka kwa Kabiri 14:8. Iri tegeko 
ryatangiwe kuko inyamaz’ingurube zidakwiriye kuba ibyokurya. 
Ingurube zikuraho imyanda yose, kandi ni yo mpamvu gusa yatumaga 
zitungwa. Ntabwo byigeze bibaho ku buryo ubwo ari bwo bwose, ngo 
inyama zazo ziribwe n’abantu. Ntibishoboka yuko inyama z’icyaremwe 
cyose ziba nziza kandi kamere yacyo ari umwanda, kandi kirya ibiteye 
isesemi.7 

Inyama z'ingurube, nubwo ari ibyokurya biribwa n’abantu benshi 
cyane, ni zo mbi kurusha ibindi byokurya byose. Imana ntiyabujije 
Abaheburayo kurya inyama z ingurube ari ugushaka kwerekana ububasha 
bwayo gusa, ahubwo ni uko zitari ibyokurya bikwiriye umuntu. Zuzuza 
mu mubiri ibibyimba by’igituntu bikunda kuboneka ku ijosi, kandi 
zigatera ibibembe cyane cyane mu gihugu gishyuha, n’indwara z’uburyo 
butari bumwe. Uko zigenzereza umubiri mu gihugu gishyuha ni byo bibi 
kuruta uko ziwugenzereza mu gihugu gikonja... Inyama z’ingurube zitera 
amaraso kuba mabi kurusha izindi nyama zose. Abazirya uko bashaka nta 
kibabuza kurwara.8 

Cyane cyane imitsi yumva mitoya yo mu bwonko igira intege 
nke, maze ubwonko bugacura umwijima ibyera ntibitekerezwe, ahubwo 
bigasubizwa inyuma nk’ibintu bindi bisanzwe.9 

Abibcra mu gasozi ibihe byose ntibamenya amaherezo mabi yo 
kurya inyama z’ingurube. nk'abahora imuhira ibihe byose n’abakunda 
guhora bicaye. n'abakoresha ubwenge bwabo.10 

Ingaruka y’Inyama z’Ingurube Mu Bwenge no mu Mutima 

Ububi bwo kurya inyama ntibugira uko bwavugwa, birenze uko 
zitera indwara. Inyama zangiza ubuzima, kandi icyangije umubiri 
cyangiza ubwenge n’umutima. 11 

Kurya inyama bihindura umuntu bikamuteramo imico ya 
kinyamaswa. Turemwe mu byo turya, kandi kurya inyama bizagabanya 
imbaraga z’ubwenge. Abigishwa bashobora kwiga neza ibyigisho byabo 

baramutse badakojeje inyama mu kanwa. Igihe umugabane wa 
kinyamaswa w’umuntu utewe imbaraga no kurya inyama, imbaraga 
z’ubwenge ziragabanyuka.12 

Igihe ibyokurya bikwiriye kuba iby'ubwoko bworoheje cyane, ni 
iki. Abana bacu ntibakwiriye guhabwa inyama. Umumaro wazo ni 
ukubyutsa no gutera imbaraga iruba ribi, kandi zica imbaraga y’ubwenge 
bw’ingeso nziza.13 

Ubugorozi bukomeye cyane bukwiriye kuboneka mu bantu 
bavuga yuko bategereje kugaruka kwa Kristo vuba. Ubugorozi bwMby’ 
umuzemuke bukwiriye gukora umurimo butari bwakora mu bantu bacu. 
Hariho bamwe bakwiriye gukanguka bagahunga akaga ko kurya inyama, 
baracyarya inyama, bagashyira mu kaga ubuzima bw’umubiri, 
ubw’ubwenge n’ubw’iby’umwuka. Abenshi bahindutse by’igice gusa ku 
byerekeye ku kurya inyama bazava mu bantu b'Imana, be kongera 
kugendana nabo ukundi. 14 

Abavuga kobemeraiby’ukuri bakwiriye 

kurindaimbaragaz’umubiri n’iz’ubwenge bitonze. kugira ngo be gukoza 
isoni Imana n’umurimo wayo biturutse ku magambo cyangwa ku mirimo 
byabo. Dukwiriye kwitondera ibyokurya byacu. Neretswe yuko ubwoko 
bw’Imana bukwiriye guhagarara bushikamye mu byo kwanga inyama. 
Mbese mu myaka mirongo itatu Imana yahaye abantu ubutumwa buvuga 
yuko niba bashaka kugira amaraso meza rf ubwenge busobanukiwe 
bakwiriye kureka kurya inyama idashaka ko bumvira ubwo butumwa? 
Kurya inyama bitera kamere ya kinyamaswa gukomera maze kamere 
y’umwuka ikagira intege nkeya.15 

Ibyigisho Byerekeye ku Guhinduranya Ibyokurya 

Ni ifuti gutekereza yuko imbaraga z’imihore ziterwa no kurya 
inyama. Umubiri ubasha guhabwa ibyo ukeneye neza kurutaho, kandi 
ukamshaho kugira amagara akomeye cyane umuntu ataziriye. 

Ibyokurya by’impeke, hamwe n’amatunda n’ububemba, 
n'imboga, birimo ibyokurya byose bikwiriye bituma amaraso aba meza. 
Ibyo bitunga umubiri rero ntibibasha kuboneka cyane mu nyama. Iyaba 
kurya inyama byarabaye ikintu cy’ingenzi ku magara no ku mbaraga, 

inyama ziba zarashyizwe mu byokurya byahawe umuntu mbere na 
mbere. 


Igihe abarya inyama baziretse, kenshi biyumvamo intege nkeya, 
bakabura imbaraga. Abenshi bogagiza ibyo, bahamya yuko inyama ari 
ibyokurya by'ingenzi; ariko impamvu ni uko ibyokurya by’ubwo bwoko 
bikangura imbaraga, kuko bihindishaamaraso umuriro kandi bigatera 
imitsi yumva kwikanga, babibura bakagira intege nke. Bamwe 
birabakomerera kureka kurya inyama nk’uko bikomerera umusinzi 
kureka umusa w’inzoga, ariko icyarushaho kubabera cyiza ni uguhindura. 
Igihe inyamaziretswe, rnu kigwi cyazo hakwiriye kujya ibyokurya 
by’amoko y’impeke, ububemba, imboga, n’amatunda, bibasha gutunga 
umubiri kandi bikaryoha. Ibyo bikwiriye cyane cyane abanyantegenke, 
cyangwa abaremerewe n’imirimo idahagarikwa. 16 

Cyane cyane ahantu inyama zitari ibyokurya by’ ingenzi, guteka 
neza bikwiriye kuba ikintu cy’ingenzi. Hakwiriye kubaho ibintu 
biringanijwe mu kigwi cy’inyama, kandi ibyo bijya mu kigwi cy’inyama 
bikwiriye kuringanizwa neza, kugira ngo inyama ze kwifuzwa. 17 

Nziranye n’ab'ingo baretse kurya inyama barahindura barya 
ibyokurya bya gikene. Ibyokurya byabo babitetse nabi cyane bigatuma 
igifu kibizinukwa, kandi abo bambwiye yuko ubugorozi bw’umuzemuke 
batashobokanye na bwo bambwiye yuko bagabanutse imbaraga 
z’umubiri. Ibyokurya bikwiriye kuringanizwa mu buryo bworoheje 
nyamara bwiza bituma umuntu abigirira irari. 18 

Uwiteka agira itorero ryasigaye inama yo kureka kurya inyama, 
kunywa icyayi n'ikawa, n’ibindi byokurya byonona umubiri ku bwo 
kurigirira neza. Hariho ibindi bintu byinshi bikwiriye amagara mazima 
kandi byiza tubasha gusimbuza ibyo. 

Kurya inyama bizashiraho, mu bategereje kuza k’Umwami; 
inyama zizareka kuba mu mugabane w’ibyokurya byabo. Dukwiriye 
kujya dutekereza iherezo ry’ibyo, maze tugahirimbanira kubyitaho 
dukomeje.19 

Imbaraga z’ubwenge n’iz’umutima n’iz’umubiri bigabanurwa no 
guhora urya inyama. Kurya inyama byonona umubiri, byijimisha 

ubwenge, kandi bikagabanura ubwenge bwo kumenya ibyiza n’ibibi. 
Bene Data na bashiki bacu, turababwira tuti: Ubugingo bwanyu buzabona 
amahirwe menshi cyane, nimureka kurya inyama. 20 

(I) CD 373; (2) MH 311 -313; (3)MH 313; (4) 2T 64; (5) CD 386-388; 
(6) MH 314,315, (7)MH 313, 314; (8) CD 392, 393; (9) 2T 96; (10) CD 
393; (11) MH 315;(12) CD 389; (13) 2T 352; (14) CH 575; (15) % CD 
383; (16) MH 316; (17) CD 384; (18) 2T 63; (19) CD 380, 381; (20) 2T 
64. 


IGICE CYA 42 

GUKIRANUKA MU BY’UBUGOROZI BW’IBY’UMUZE MUKE 

(UBUSOBANURO: Ubu butumwa bwibutsa iby’ingingo 
zikomeye z’iby’ubugorozi bw’iby’umuzemuke byanditswe na Madame 
E.G. White ari mu nama iheruka yagiyemo y’lnteko Nkuru Rusange ya 
Conference Generale yabaye mu mwaka wa 1909. - Abanditsi.) 

Mbwiwe gushyira abantu bose ubutumwa bwerekeye ku 
by’ubugorozi bw’iby’umuzemuke, kuko benshi bamaze gusubira inyuma 
bakareka kumvira amategeko y’ubugorozi bw’iby’umuzemuke. 

Umugambi Imana ifitiye abana ni uko bakura bakagera ku rugero 
rushyitse rw’abagabo n’abagore muri Kristo. Kugira ngo bakore ibyo, 
bakwiriye gukoresha neza imbaraga yose y’ubwenge, iy’umutima 
n’iy’umubiri. Ntibakwiriye gupfusha ubusa imbaraga yose y’ubwenge 
cyangwa iy’umubiri. 

Ikibazo cy’uburyo bwo kugira amagara mazima ni cyo cya 
mbere. Nitwiga icyo kibazo twubaha Imana tuzasanga yuko kwiyoroshya 
mu byokurya ari byiza kuruta ibindi byose ku bw’amajyambere yacu 
y’umubiri n’ay’umwuka. Nimutyo twige iki kibazo twihanganye. 
Dukennye ubwenge no gusobanukirwa kugira ngo twigane icyo kibazo 
ubwenge. Amategeko Imana yahaye ibyaremwe ntakwiriye kurwanywa, 
ahubwo akwiriye kumvirwa. 

Abamaze kwigishwa ibyerekeye ibibi bituruka ku kurya inyama, 
kunywa icyayi n’ikawa, no kurya ibyokurya byinshi bidatera kugira 
amagara mazima, kandi bakaba bagambirira gusezeranisha Imana 
isezerano ibitambo, ntibazakomeza kurarikira ibyokurya bazi ko atari 
byiza. Imana ishaka yuko irari ryezwa, kandi ko hakorwa ibyo kwiyanga 
byerekeye ku bintu bitari byiza. Uyu ni umurimo uzaba ukwiriye 
gukorwa ubwoko bwayo butarahagarara imbere yayo hukiranut.se. 

Ubwoko bwasigaye bw’Imana bukwiriye kuba ubwoko 
bwahindutse. Kwamamaza ubutumwa gukwiriye kuboneka mu biganiro 
no mu kwezwa kw’imitima. Dukwiriye kwiyumvamo imbaraga 
y’Umwuka w’Imana muri uyu murimo. Ubu ni ubutumwa butangaje 
bw’ukuri; ubwakiriye wese aba yiyumvishije agaciro kabwo, kandi 
bukwiriye kwamamarishwa ijwi rirenga. Dukwiriye kugira kwizera 
k’ukuri kugumaho, kugira ngo ubwo butumwa bukuze amajyambere 
bufite abaciro gakomeye kugeza ku iherezo ry’igihe. 

Hariho bamwe bavuga ko ari abizera bemera imigabane imwe 
y'ibitabo by’Ubuhamya (Testimonies) ko ari ubutumwa bw’Imana, 
bagahakana imigabane icira iteka ibyo bishimira bakunze. Bene abo 
bantu baciye ukubiri no kwigirira neza ubwabo no kugirira neza itorero. 
Igikwiriye ni uko tugendera mu mucyo tugifite umucyo. Abavuga yuko 
bemera iby’ubugorozi bw’iby’umuzemuke, nyamara bakanyuranya 
n’ingeso zabyo mu migirire y'imibereho yabo ya buri munsi, bababaza 
imitima yabo ubwabo kandi bakagira imibereho mibi itekerezwa nabi 
ifubwenge bw’abizera n’abatizera. 

Imbaraga Zituruka ku Kumvira 

Inshingano ikomeye iri ku bazi iby‘ukuri. kugira ngo imirimo 
yabo yose ihwane no kwizera kwabo, kandi ngo imibereho yabo 
itunganywe kandi yezwe, maze bitegurire gukora umurimo ukwiriye 
kurangizwa muri iyi minsi y'iherezo y’ubutumwa. Ntibafite igihe 
cyangwa imbaraga byo gukoresha mu byo kwimara ishwira. Aya 
magambo akwiriye kutugeraho ubu n’umwete mwinshi avuba ngo: 
“Nuko mwihane muhindukire, ibyaha byanyu bihanagurwe, ngo iminsi 
yo guhemburwa ibone uko iza, ituruka ku Mwami Imana.” Ibyakozwe 
n’Intumwa 3:19. Hariho benshi muri twe batagira icyo bafite mu 

by’umwuka, kandi bazazimira rwose, keretse nibahinduka burundu. 
Mbese mushobora kwishyira mu kaga? 

Imana ishaka ko ubwoko bwayo bukuza amajyambere. 
Dukwiriye kwiga yuko irari ari igihindizo gikomeye kurusha ibindi byose 
kibuza ubwenge gukuza amajyambere kandi kikabuza umutima kwezwa. 
Nubwo tuvuga iby’ubugorozi bw’iby’umuzemuke, abenshi muri twe 
barya mu buryo budatunganye. Kwishimira irari ni byo ntandaro ikomeye 
cyane yo kugira intege nke z’umubiri n'iz'ubwenge kandi bikizimba 
cyane kuba urufatiro rw’intege nke no gukenyuka. Umuntu ushaka kugira 
kwera k’umwuka akwiriye guhora yibuka yuko muri Kristo hari imbaraga 
itegeka irari. 

Iyaba hari inyungu twakuraga ku kurarikira inyama. sinakwiriwe 
mbahendahenda ntya; ariko nzi yuko ntayo dukuramo. Abari ahantu 
hashobora kuboneka ibyokurya by’imboga, ariko bagahitamo gukurikiza 
ibyo bishakiye, bakarya kandi bakanywa uko bashaka, bazakura buhoro 
buhoro basuzugura iby’Uwiteka yigishije byerekeye ukuri kuriho ubu 
kandi ntibazabasha kurabukwa ukuri; bazasarura rwose icyo babibye. 

Nabwiwe yuko abigishwa bo mu mashuri yacu badakwiriye 
kugaburirwa inyama cyangwa ibyokurya bazi ko ari bibi. Nta kintu 
kibyutsa umubiri gikwiriye gushyirwa ku meza. Ndahendahenda abasaza 
n’abasore n’ibikwerere. Nimwange irari mugira ry’ibintu bibagirira nabi. 
Mukoreshereze Uwiteka kwitambaho ibitambo. 

Hariho bamwe biyumvamo ko batabaho batariyc inyama; ariko 
iyo baba barishyize mu ruhande rw’Uwiteka, bakagambirira kugendera 
mu nzira abayoboye bakomeje, baba barahawe imbaraga n’ubwenge 
nk’ibyo Danieli na bagenzi be bahawe. Bari kubona yuko Uwiteka yari 
kubaha ubwenge bwinshi. Abenshi baba baratangangajwe no kubona 
abantu benshi bakirizwa gukora umurimo w'Imana bakijijwe n’imirimo 
yo kwitanga. Ibyatanzwe ari bike biturutse ku mirimo y’ubwitange 
bizakora umurimo ukomeye wo gukomeza umurimo w’Imana kurusha 
ibyatanzwe ari byinshi bidaturutse mu kwiyanga. 

Guhamagarirwa Gushikama 


Abadvantisti b’umunsi wa karindwi bafite umurimo ukomeye 
cyane. Mu myaka isaga mirongo ine(mu 1864) Uwitekayaduhaye 
umucyo ukomeye w’iby’ubugorozi bw'iby’umuzemuke, ariko se 
tugendera muri uwo mucyo dute? Mbega ubwinshi bw’abanze kugira 
imibereho ifatanije n’inama z’Imana! Dukwiriye gukuza amajyambere 
ahwanye n’umucyo twakiriye. Ni inshingano yacu gusobanukirwa no 
kubaha gahunda z'ubugorozi bw’iby’umuzemuke. Ku byerekeye 
kwirinda dukwiriye kuba imbere y’abandi bantu bose; nyamara muri twe 
harimo abakristo bo mu i torero bigishijwe neza, ndetse n’abagabura 
b’ubutumwa, batumvira nk’uko bikwiriye umucyo Imana yabahaye 
werekeye kuri iyo ngingo. Barya uko bishakiye kandi bagakora uko 
bishakiye. 

Abigisha n'abayobozi bo mu murimo wacu nibahaguruke 
bahagarare bashikamye kuri Bibiliya ku byerekeye ubugorozi 
bw'iby'umuzemuke, maze bahamirize abizera beruye ko turi mu minsi 
y’imperuka y’iyi si. Igitandukanya gikwiriye gushyirwa hagati 
y’abakorera Imana n’abikorera ubwabo. Neretswe yuko ibyo twigishijwe 
mu gihe cya mbere cy'ubutumwa ari ingenzi kandi bikwiriye kwitabwaho 
muri iki gihe nk’uko byitabwagaho kera. Hariho bamwe batigeze 
bakurikiza umucyo watanzwe w’ibyerekeye ibyokurya. Ubu ni cyo gihe. 

Ibyigisho by’imibereho y’umuzemuke bifite ikintu gikomeye 
bisobanurira umuntu wese uri muri twe. Igihe ubutumwa 
bw'iby’umuzemuke, bwangeragaho, nari umunyantegenke, ndakomeye, 
ngahora ndabirana. Nasabaga Imana kumfasha, nuko inyigisha icyigisho 
gikomeye cy'ubugorozi bw’iby’umuzemuke. Yanyigishije yuko 
abakomeza amategeko yayo bakwiriye kugirana nayo isano yo kwera, 
kandi kubwo kwirinda mu byo kurya no mu byo kunywa bakwiriye 
kurinda umutima n’umubiri mu buryo butunganiye umurimo. Uwo 
mucyo wambereye umugisha ukomeye. Narahagurutse mba umugorozi 
w’iby’umuzemuke. nzi yuko Imana izampa imbaraga. Mfite amagara 
arushijeho kuba mazima muri iki gihe, nubwo ndi umukecuru, kuruta ayo 
nari mfite nkiri inkumi. 

Bamwe bavuze yuko ntakurikije ingeso z’ubugorozi 
bw’iby’umuzemuke nk’uko mbivugisha ikaramu yanjye; ariko mbasha 

kuvuga yuko nabaye umugorozi w'iby'umuzemuke ukiranuka. Abo mu 
muryango wanjye bazi yuko ibyo ari ukuri. 

Mujye Mukorera Byose Guhimbaza Imana 

Nta tegeko rihamye dutegeka ko rikurikizwa mu byokurya; ariko 
icyo tuvuga ni uko mu bihugu birimo amatunda, n’ibyokurya by’impeke, 
n’ububemba bwinshi, inyama atari ibyokurya bitunganye ku bwoko 
bw’Imana. Nigishijwe yuko inyama zitera kamere y’umuntu kuba 
nk’iy’inyamaswa, zambura abagabo n'abagore urukundo n’impuhwe 
bakwiriye kugirirana, kandi zigatera iruba ribi kuba ari ryo ritegeka 
imbaraga z’umuntu. Niba hari ubwo inyama zigeze kuba ibyokurya 
bitunga umubiri, noneho zirimo akaga. Ikimungu, ibibyimba, n'indwara 
zo mu bihaha, ziterwa cyane no kurya inyama. 

Gukoresha inyama ntidukwiriye kukugira ikigeragezo 
cy’ubuyoboke, ariko dukwiriye kuzirikana icy’imibereho y’abarya 
inyama ikora ku bandi. Nkatwe intumwa z Imana mbese ntidukwiriye 
kubwira abantu tuti: “Namwe iyo murya, cyangwa munywa, cyangwa 
mukora ikindi kintu cyose, mujye mukorera byose guhimbaza Imana?” 1 
Abakorinto 10:31. Mbese ntidukwiriye kugira ubuhamya bukomeye 
burwanya kugira irari ribi? Mbese abagabura b'ubutumwa, bamamaza 
ukuri gufite icyubahiro gikomeye bwahawe abapfa, bazerekanira 
icyitegererezo ku nkono zo mu Egiputa? Mbese abatunzwe n'icya cumi 
kiva mu nzu y’ububiko y’Imana bazemera babitewe no kwinezeza kuroga 
amaraso atanga ubugingo atemba mu mitsi yabwo? Mbese bazasuzugura 
umucyo n’imiburo Imana yabahaye? Amagara y’umubiri akwiriye 
kurebwa yuko ari ingenzi ku bwo gukurira mu buntu no kugira ingeso 
ziboneye. Niba igifu kitarinzwe neza, gutungana, n’ingeso nziza 
bizakomwa mu nkokora. Ubwonko n’imitsi yumva bigirira ibambe igifu. 
Gucumura mu kurya no mu kunywa bitera gucumura mu gutekereza no 
mu mirimo. 

Twese ubu turiho turageragezwa kandi turasuzumwa. 

Twabatirijwe muri Kristo, none niba dukora uwacu mugabane 
tubikoresheje kwitandukanya n’ikintu cyose kibasha kudukururira hasi no 
kudutera kuba uko tudakwiriye kuba, tuzahabwa imbaraga yo gukurira 
muri Kristo, umutwe wacu uhoraho, kandi tuzabona agakiza k'Imana. 

Igihe turi abanyabwenge ku byerekeye imibereho y’umuzemuke 
nibwo tubasha gukangukira kureba ibibi bituruka ku byokurya bibi. 
Abamaze kubona amafuti yabo, bakagira ubutwari bwo guhindura ingeso 
zabo, bazabona yuko inzira yo kugorora igomba gushebeka no 
kwihangana kwinshi; ariko mu gihe bazaba bamaze kubigenzura, 
bazamenya yuko kurya ibyokurya bahoze bareba ko ntacyo bitwaye, 
buhoro buhoro ari byo byabateraga kumererwa nabi mu gifu no kurwara 
izindi ndwara. 

Babyeyi b'abagabo n'abagore, mujye mubera maso gusenga. 
Mwitondere kurwanya kutirinda k’uburyo bwose mukomeje. Mujye 
mwigisha abana banyu ibyigisho nyakuri by’umuzemuke. Mubigishe 
ibyo bakwiriye kwirinda kugira ngo bagire umuzemuke. Umujinya 
w’Imana i wamaze kugera ku bana batumvira. Mbega ibibi bikomeye, 
mbega ibyaha, mbega imirimo mibi yo gukiranirwa, ngo biragaragara 
impande zose! Twebwe twese dukwiriye kwitonda bikomeye, tukarinda 
abana bacu kubana n’incuti mbi. 

Nimwigishe Abantu 

Hakwiriye kubaho umwete urushijeho gukomera wo kwigisha 
abantu iby’umuzemuke. Amashuri yo kwigisha guteka akwiriye 
guhangwa, kandi ibyigisho by’umwuga wo guteka ibyokurya bikwiriye 
amagaray’abantu bikigishwa mu nzu yose. Abakecuru n’inkumi 
bakwiriye kwigishwa uburyo bwo guteka bworoheje. Aho ukuri 
kwigishwa hose abantu bakwiriye kwigishwa kuringaniza ibyokurya mu 
buryo bworoheje kandi butuma biryoha. Bakwiriye kwerekwa yuko 
ibyokurya bitunga umubiri bishobora kuringanizwa badakoresheje 
inyama. 


Mujye mwigisha abantu yuko ari byiza cyane kumenya uburyo 
bwo kwirinda kuruta kuvura indwara. Abavuzi bacu bakwiriye kuba 
abigisha b’abanyabwenge, bakaburira abantu bose bababuza kwinezeza 
kandi bakabereka yuko kureka ibintu Imana yabuzanije ari yo nzira 
rukumbi yo kubuza umubiri n’ubwenge kurimbuka. Ubwenge bwinshi n 
ubwitonzi bikwiriye gukoreshwa mu kuringaniza ibyokurya byo 
gusimbura bya bindi byari ibyokurya by’abiga kuba abagorozi 
b’iby’umuzemuke. Kwizera Imana, kugira umwete w’icyo ugambiriye, 
no kwemera gufashanya ni byo bishakwa. Ibyokurya bibuzemo 

ibikwiriye byo gutunga umubiri bitera umurimo w’ubugorozi 
bw’amagara mazima kuvugwa nabi. Turi abantu bapfa, none dukwiriye 
kwitungisha ibyokurya bigaburira umubiri neza. 

Kurenza Urugero Byonona Ubugorozi bw’Iby’Umuzemuke 

Igihe abantu bamwe bacu bagambiriye kwigomwa ibyokurya 
bidakwiriye, birengagiza kwigaburira ibikwiriye bibasha gutunga 
umubiri. Abarenza urugero mu by’ubugorozi bw’iby’umuzemuke bari 
mu kaga ko gushyira ibyokurya bibishye ku masahani, bakabibishya 
cyane bituma biba bitanejeje. Ibyokurya bikwiriye kuringanizwa mu 
buryo butuma biryoha kandi bigirira umubiri akamaro. Ntibikwiriye 
kwamburwa ibyo umubiri ushaka. Nkoresha umunyu, kandi nabikoze 
kenshi, kuko umunyu mu kigwi cyo kugira icyo utwara, ari mwiza ku 
maraso. Imboga zikwiriye kuryoheshwa amata make cyangwa urukoko, 
cyangwa ikindi kintu kimeze nka byo. Ubwo hatanzwe imiburo yerekeye 
ku kaga k'indwara zandurirwa mu mavuta y’inka, n’ibibi bituruka ku 
gukoresha amagi ku bana, ntidukwiriye gutekereza ko ari ubugizi bwa 
nabi gukoresha amagi y’inkoko zirindwa neza kandi zikagaburirwa mu 
buryo bukwiriye. Mu magi harimo imbaraga zibasha kuba imiti yo 
gukingira ubumara bumwe na bumwe. 

Bamwe bibujije kunywa amata, kurya amagi n'amavuta y’inka, 
bananirwa kugaburira umubiri ibyokurya bikwiriye, nuko ingaruka yabyo 
iba kugira intege nke no kunanirwa gukora. Uko ni ko ubugorozi 
bw’iby’umuzemuke bigira imvugo mbi. Umurimo twagerageje kubaka 
mu buryo bukomeye watewe imivurungano n’ibintu by’inzaduka Imana 
idashaka, maze imbaraga z’itorero ziraremara. Ariko Imana izadutabara 
iturinde ibyaturuka kuri iyo migambi ikabije. Ubutumwa bukwiriye 
gufatanirizahamweabantu bacumuye. Ni ugukoranirizaabakiren’abakene 
ku birenge bya Yesu. 

Hariho igihe kizaza ubwo tuzaba dukwiriye kureka ibintu bimwe 
mu byo kurya dukoresha, nk’amata n’urukoko n’amagi; ariko 
ntidukwiriye kwizanira guhagarika umutima bitewe no kubikora igihe 
kitaragera, no gukabya mu gihe tugira ibyo twibuza. Mube muretse 
kugeza ubwo bizaba, kandi Uwiteka arategura inzira yabyo. 

Abashaka kugira amajyambere mu byo kwamamaza ibyigisho 
by’ubugorozi bw’iby’umuzemuke bakwiriye kugira ijambo ry’Imana 
umuyobozi n’umujyanama wabo. Abigisha b’ibyigisho by’ubugorozi 
bw'iby’iby’umuzemuke nibakora ibyo ni ho bazabasha guhagarara 
bashikamye. Nimutyo twe kuzahemukira ubugorozi bw’iby’umuzemuke 
tubikoresheje kunanirwa gukoresha ibyokurya biryoshye mu cyimbo 
cy’ibyokurya byangiza twamaze kureka. Muramenye ntimuzahe urwaho 
irari ry’ibikangura umubiri. Mujye murya ibyokurya bisanzwe, 
byoroheje, bikwiriye umubiri, kandi mujye muhora mushimira Imana 
ihirwe ry'ubugorozi bw’iby’umuzemuke. Mujye mubaabanyakuri 
n’abakiranutsi mu bintu byose, amaherezo muzanesha bihimbaje. 

Kuzirikana Uko Ahantu Hameze 

Mu gihe turiho turwanya kugira inda nini no kutirinda, dukwiriye 
kumeya urugero ab’urugo barimo. Imana yaringanije ibikwiriye gutunga 
abantu batuye mu bihugu bitari bimwe byo mu isi. Abifuza kuba abakozi 
bafatanyije n’Imana bakwiriye kuzirikana bitonze mbere yo kurobanura 
ibyokurya bikwiriye kuribwa n’ibidakwiriye kuribwa. Dukwiriye kubana 
n’abantu. Iby’ubugorozi bw’iby’umuzemuke biramutse byigishijwe mu 
buryo bukabije ku bafite inkomyi zibabuza kubikurikiza, mu cyimbo cyo 
gukiza byakwangiza. Iyo mbwiriza ubutumwa mu bakene, nigishijwe 
kubabwira kurya ibyokurya bishobora gutunga umubiri. Ntabwo 
mbabwira nti, “Ntimukwiriye kurya amagi, no kunywa amata, no kurya 
urukoko. Ntimukwiriye gukoresha amavuta mu byokurva.” Ubutumwa 
bukwiriye kubwirizwa abakene, ariko igihe ntikiragera cyo gutegeka 
ibyokurya bikwiriye kuribwa. 

Nibwo Imana Ibasha Kubaha Umugisha 

Abagabura biyumvamo umudendezo wo kunezeza irari bari hasi 
cyane y’urugero. Imana ishaka yuko baba abagorozi b’iby’umuzemuke. 
Ishaka yuko bagira imibereho ihwanye n’umucyo watanzwe werekeye 
kuri iki kintu. Njya mbabara iyo mbonye abakwiriye kugira ishyaka 
ry'ibyigisho byacu by’umuzemuke, batarahinduka ngo bagire imibereho 
y’uburyo bukwiriye. Ndasaba Uwiteka ngo yumishe ubwenge bwabo 
yuko bihombya cyane. Iyaba ibintu byarabaye nk’uko byari bikwiriye 
kuba mu ngo zigize amatorero yacu, tuba twarakoze umurimo w’Uwiteka 
incuro ebyiri. 

Kugira ngo Abadvantisti b'umunsi wa karindwi bezwe kandi 
bakomeze kuba abera. Bakwiriye kugira Umwuka Wera mu mitima yabo 
no mu ngo zabo. Uwiteka yampaye umucyo yuko Abisiraeli bo muri iki 
gihe nibicisha bugufi imbere yayo, kandi bakeza mu rusengero 
rw’umutima imyanda ihumanya yose, azumva amasengesho yabo 
basabira abarwayi, kandi azabaha umugisha mu gihe bavuza indwara 
imiti yabageneye. Igihe umuntu akora ibyo ashobora byose akarwanya 
indwara afite kwizera, agakoresha uburyo bworoheje bw’ubuvuzi Imana 
yaringanije, umwete we uzahabwa umugisha n’Imana. 

Ubwoko bw'Imana nibugira ingeso mbi, bukikunda kandi 
bukanga kugororoka bwaramaze guhafowa umucyo mwinshi, 
buzababazwa n’ingaruka y’ibicumuro itabura kubaho. Nibagambirira 
kunezeza irari ribi ku buryo bwose, Imana ntizabakirisha igitangaza 
ingaruka yo kwinezeza kwabo. “Bazaryamana umubabaro.” Yesaya 
50:11. 


Yoo! Mbega uburyo abenshi babura imigisha myinshi Imana 
ibabikiye y'amagara mazima n’impano z’umwuka! Hariho abantu benshi 
barwanira kunesha no kubona imigisha kugira ngo bakore ikintu 
gikomeye. Amaherezo yabyo ni ukwiyumvamo ko bakwiriye kurwana, 
basenga, barira kandi baniha. Abo bantu bashatse mu byanditswe basenga 
kugira ngo bamenye ibyo Imana ishaka, bagakora ibyo ishaka babikuye 
ku mutima, byinononsoye, batacyishakira kwinezeza, babona 
uburuhukiro. Kuniha kose, kurira no kurwana intambara, ntabwo 
byabahesha umugisha bashaka. Inarijye ikwiriye kuneshwa rwose. 
Bakwiriye gukora imirimo yiyerekana, ikomotse ku buntu bw’Imana 
bwinshi bwasezeraniwe abasaba bafite kwizera bose. 

Yesu yaravuze ati: “Umuntu nashaka kunkurikira, niyiyange, 
yikorere umusaraba we iminsi yose, ankurikire,” Luka 9:23. Nimutyo 
dukurikize Umukiza rnu kwiyoroshya kwe no kwiyanga. Nimutyo 
twerereze Umugabo w’i Kalvari mu magambo n’imibereho yera. 
Umukiza yegera cyane abitanga ku Mana. Niba harigeze kubaho 
igihe.twari dukennye ko Umwuka w’Imana akorera mu mitima yacu no 
mu bugingo bwacu, icyo gihe ni iki. Nimutyo tugundire iyi mbaraga 
y’Imana idutera imbaraga yo kugira imibereho yo kwera no kwitanga. 1 

(1) 9T 153-166. 

